
Ghid pentru rezolvarea testelor de verificare a raționamentului logic 
INTRODUCERE 


Institutul Naţional al Magistraturii (INM) desfăşoară, începând din anul 2005, pe parcursul a trei 
etape, programul intitulat „Asistenţa tehnică pentru dezvoltarea unor teste de gândire critică”, asumat 
pentru îndeplinirea condiţionalităţii referitoare la introducerea procedurilor modificate de selecţie şi 
numire a magistraţilor şi cuprins în cadrul Planului de Acţiune PAL II al Băncii Mondiale. 


Programul a fost aprobat de Plenul Consiliului Superior al Magistraturii (CSM) şi se derulează cu 
finanţare din partea Băncii Mondiale, consultanţa fiind asigurată de Law School Admission Council 
(LSAC), organism ce reuneşte reprezentanţii a peste 200 de facultăţi de drept din SUA, Canada şi 
Australia, în scopul coordonării, facilitării şi consolidării procesului de admitere la facultăţile de drept, 
inclusiv a procedurilor de administrare a LSAT (Law School Admission Test). 


Introducerea unui test de verificare a raţionamentului logic la concursul de admitere la INM a 
reprezentat un obiectiv prioritar în cadrul procesului de realizare şi implementare a unui sistem de 
selecţie riguros, bazat pe merite, a magistraţilor. În acest sens, INM şi-a stabilit ca obiectiv crearea 
unui test propriu de gândire critică, după modelul celor utilizate în SUA (apreciate a oferi cele mai bune 
practici în materie, pe plan internaţional) la admiterea în învăţământul superior juridic (LSAT). 


Testul de verificare a raţionamentului logic constituie una din probele concursului de admitere la 
INM începând cu anul 2005. Conform modificărilor aduse în 2009 Regulamentului privind concursul de 
admitere şi examenul de absolvire a INM, aprobat prin Hotărârea Plenului CSM nr. 439/2006, „testul de 
verificare a raţionamentului logic din cadrul celei de a doua etape a concursului cuprinde 100 de 
întrebări la care se punctează răspunsurile şi 20 de întrebări supuse pretestării în condiţii de concurs. 
Întrebările suplimentare sunt prestabilite, nu sunt evidenţiate ca fiind supuse pretestării, iar 
răspunsurile la aceste întrebări nu se punctează. Baremul publicat nu include răspunsurile la întrebările 
suplimentare.” Pentru întrebările al căror răspuns se punctează, fiecare răspuns corect valorează 0,1 
puncte. Pentru a fi declarat admis la concurs, candidatul trebuie să răspundă corect la minimum 30 de 
întrebări dintre cele 100 de întrebări ale căror răspunsuri se punctează. 


Până în prezent, INM a venit în sprijinul candidaţilor la concurs prin publicarea pe propriul site 
(www.inm-lex.ro) atât a unor modele de test cât şi a testelor administrate în cadrul concursurilor de 
admitere la INM din perioada 2005-2009. De asemenea, începând din 2007, INM a organizat anual 
pretestări destinate studenţilor din anii de studiu III şi IV, precum şi absolvenţilor facultăţilor de drept 
din ţară. Participarea la pretestare este gratuită şi nu reprezintă o condiţie pentru înscrierea la 
concursul de admitere la INM. 


Dând curs recomandării LSAC de la finalul celei de a doua etape a proiectului susmenţionat, INM 
a demarat, în cadrul celei de a treia etape, elaborarea unui ghid detaliat pentru pregătirea viitorilor 
candidaţi la admiterea INM în vederea rezolvării testelor de gândire critică. 


Prezentul ghid a fost elaborat, sub coordonarea specialiştilor LSAC, de către echipa INM de 
specialişti în domeniu şi are la bază, în parte, materiale ce fac parte din The Official LSAT SuperPrep 
(publicaţie LSAC). Manualul cuprinde trei secţiuni destinate înţelegerii celor trei tipuri de întrebări ce 
alcătuiesc un test de verificare a raţionamentului logic, precum şi două teste, împreună cu răspunsurile 
corecte şi explicaţii privind întrebările şi variantele de răspuns. 


Primul test este un test LSAT, cel de al doilea este testul de verificare a raţionamentului logic 
administrat în cadrul concursului de admitere la INM din 2009. 


Ghid pentru rezolvarea testelor de verificare a raționamentului logic 


Întrebările cu variante multiple de răspuns care compun testul de verificare a raţionamentului 
logic sunt construite pe baza unor texte dintr-un spectru larg de cunoştinţe. Secţiunile testului conţin 
trei tipuri diferite de întrebări. Mai jos vă prezentăm o descriere generală a naturii fiecărui tip de 
întrebări şi nişte strategii pe care le puteţi folosi pentru a răspunde la aceste întrebări. 


= Întrebări de gândire logică 


Întrebările de gândire logică evaluează capacitatea candidatului de a înţelege, de a analiza critic şi de a 
completa argumente. Argumentele sunt înglobate în scurte texte din surse variate, cum ar fi scrisori 
către ziare, discursuri, reclame, articole de ziar şi editoriale, conversații informale, precum şi articole 
din domeniul ştiinţelor umaniste, al ştiinţelor sociale şi al ştiinţelor naturii. 


Fiecare întrebare de gândire logică îi cere candidatului să citească şi să înţeleagă argumentul din fiecare 
text şi să răspundă la una sau două întrebări despre el. Tipurile de întrebări şi strategiile care pot fi 
folosite la găsirea răspunsului corect sunt discutate pe larg în secţiunea „Ghid pentru înţelegerea 
întrebărilor de gândire logică”. 


= Întrebări de înţelegere a unui text scris 


Scopul întrebărilor de înţelegere a unui text scris este să măsoare capacitatea de a citi, înţelege şi 
pătrunde exemple de materiale lungi şi complexe asemănătoare celor cu care se lucrează adesea în 
studiul dreptului. Secţiunea de înţelegere a unui text scris cuprinde patru texte, fiecare în jur de 500 de 
cuvinte, urmat de cinci până la opt întrebări care testează capacitatea de citire şi raţionare. Textele 
pentru întrebările de înţelegere a unui text scris discută probleme din domeniul ştiinţelor umaniste, al 
ştiinţelor sociale, al ştiinţelor naturii şi teme juridice. 


Întrebările de înţelegere a unui text scris le cer candidaţilor să citească atent şi corect, să stabilească 
relaţii între diferitele părţi ale textului şi să facă inferenţe logice din materialul prezentat. Mai multe 
detalii despre tipurile de întrebări de înţelegere a unui text scris şi strategiile care pot fi folosite la 
găsirea răspunsului corect sunt discutate în secţiunea „Ghid pentru întrebările de înţelegere a unui text 
scris”. 


= Întrebări de gândire analitică 


Întrebările de gândire analitică sunt elaborate cu scopul de a testa capacitatea de înţelegere a unor 
structuri de relaţii şi de a trage concluzii despre acele structuri. Candidatului i se cere să facă deducţii 
pe baza unui set de afirmaţii, reguli şi condiţii care descriu relaţii între anumite entităţi cum ar fi 
persoane, locuri, lucruri sau evenimente. Aceste întrebări simulează genul de analize detaliate a 
relaţiilor pe care un absolvent de drept trebuie să le poată stabili atunci când rezolvă probleme juridice. 
De exemplu, un text ar putea descrie patru diplomaţi care stau la masă, urmând un protocol referitor la 
aşezarea acestora la masă. Candidatul trebuie să răspundă la întrebări despre ceea ce se poate deduce 
din informaţia prezentată, de exemplu, cine stă între diplomaţii X şi Y. 


Ghid pentru rezolvarea testelor de verificare a raționamentului logic 
Textul folosit pentru fiecare grup de întrebări descrie relaţii obişnuite, de tipul: 


o  Desemnare: Doi părinţi, P şi O, şi copiii lor, R şi S, trebuie să meargă la dentist în timpul 
a patru zile consecutive, numite 1,2,3 şi 4. 
Ordonare: X a ajuns înaintea lui Y, dar după Z. 
Grupare: Un director încearcă să formeze o echipă de proiect din şapte angajaţi - R, S, 
U, V, W şi X. Fiecare angajat are o anumită calitate - scris, planificare, facilitare. 

o Orientare în spaţiu: O ţară are şase oraşe şi fiecare oraş este legat de cel puţin un alt 
oraş printr-un sistem de drumuri, unele dintre acestea fiind cu sens unic. 


Mai multe detalii despre întrebările de gândire analitică, tipurile de întrebări şi strategiile de 
găsire a răspunsului corect puteţi găsi în secţiunea „Ghid pentru înţelegerea întrebărilor de gândire 
analitică”. 


Ghid pentru înţelegerea întrebărilor de gândire analitică 


GHID PENTRU ÎNŢELEGEREA ÎNTREBĂRILOR DE GÂNDIRE ANALITICĂ 
Cum să abordaţi întrebările de gândire analitică 


Când lucraţi la secţiunea de gândire analitică, ar trebui să aveţi în vedere două lucruri: să 
obţineţi răspunsul corect şi să vă folosiţi timpul eficient. In această secţiune veţi primi sfaturi care să vă 
ajute să faceţi ambele lucruri. 

Întrebările de gândire analitică vă testează capacitatea de a judeca corect ţinând cont de 
anumite condiţii prestabilite. Aceste condiţii sunt descrise în cerinţă. Cerinţa constă în specificarea unor 
mulţimi de elemente (oameni, locuri, obiecte, acţiuni, culori, zile ale săptămânii ş.a.m.d.), împreună cu 
o listă de condiţii menite să impună o anumită structură sau organizare acestor elemente (de exemplu, 
punând elementele în ordine de la primul la ultimul sau selectând subgrupuri ale unui grup mai mare 
sau potrivind elementele dintr-o mulţime cu elemente dintr-o altă mulţime). Diferitele structuri permise 
de cerinţă sunt „rezultatele”. 


Analizaţi următoarea cerinţă: 


Fiecare dintre următorii cinci studenţi - Horia, Laura, Paul, Rodica şi Şerban - va vizita exact unul 
dintre următoarele trei oraşe - Medgidia, Tulcea sau Vaslui - în luna martie, respectând următoarele 
condiţii: 

Şerban vizitează un alt oraş decât Paul. 

Horia vizitează acelaşi oraş ca Rodica. 

Laura vizitează Medgidia sau Tulcea. 

Dacă Paul vizitează Vasluiul, Horia vizitează Vasluiul împreună cu el. 

Fiecare student vizitează unul dintre oraşe impreună cu cel puţin unul dintre ceilalţi patru 
studenți. 


Această cerinţă conţine două mulţimi de elemente: un grup de studenţi şi o mulţime de oraşe. 
Există cinci condiţii care stabilesc cum se asociază elementele acestor două mulţimi. Structura care 
este impusă acestor elemente este următoarea: fiecare student trebuie să fie asociat cu exact unul 
dintre oraşe în concordanţă cu condiţiile date. 


NOTĂ: Cerinţele întrebărilor de gândire analitică au toate o proprietate în comun: întotdeauna există 
mai mult de un rezultat posibil. De exemplu, în exemplul cu studenţii şi oraşele pe care le vizitează, 
condiţiile nu se combină în aşa fel încât să restricţioneze vizita fiecărui student la un anumit oraş şi 
numai unul. Există mai mult de o structură posibilă care respectă toate condiţiile din cerinţă. 


Întrebările de gândire analitică vă testează capacitatea de a stabili ceea ce este necesar, ce este 
posibil şi ce este imposibil ţinând cont de condiţiile din cerinţă. 


Mai jos aveţi o listă de posibile întrebări care pot apărea în cazul cerinţelor de genul celei de mai 
sus: 


Care dintre următoarele afirmaţii privitoare la luna martie trebuie să fie adevărată? 

Care dintre următoarele afirmaţii privitoare la luna martie poate fi falsă? 

Dacă Şerban vizitează Vasluiul, care dintre următoarele afirmaţii privitoare la luna martie trebuie să fie 
adevărată? 

Dacă Horia şi Şerban vizitează un oraş împreună, care dintre următoarele afirmaţii privitoare la luna 
martie ar putea fi adevărată? 


Cu alte cuvinte, va trebui să stabiliţi ce poate sau trebuie să se întâmple: fie în general, fie în 
anumite condiţii specifice (cum ar fi: dacă Şerban vizitează Vasluiul sau dacă Horia şi Şerban vizitează 
un oraş împreună). Acum vom vedea cum trebuie să lucraţi. 


Ghid pentru înţelegerea întrebărilor de gândire analitică 


= Înțelegerea cerinţei 


Primul lucru care trebuie să vă fie foarte clar este ce anume trebuie să se întâmple cu 
elementele din cerinţă. Deci, întâi, trebuie să recunoaşteţi care parte din cerinţă este doar informaţie 
de fundal. 

În exemplul de mai sus, cei cinci studenţi şi cele trei oraşe sunt elementele pe care trebuie să le 
combinaţi între ele. Ceea ce se întâmplă cu aceste elemente face diferenţa dintre un rezultat şi altul. 
Dar luna martie, care este menţionată atât în cerinţă cât şi în întrebări, este doar o informaţie de 
context, ca şi faptul că cei care vizitează oraşele sunt studenţi. Cerinţa în ansamblu permite un număr 
de combinaţii diferite pentru vizitarea oraşelor. Dar niciuna dintre diferenţe nu vine din faptul că vizitele 
au loc în martie, aşa cum nu contează nici faptul că cei care vizitează oraşele sunt studenţi. Luna putea 
foarte bine să fie şi aprilie, iar vizitatorii puteau fi şi profesori sau turişti. Schimbarea acestor elemente 
nu ar schimba funcţionarea cerinţei sau a întrebărilor. 

Acum să vedem ce se întâmplă cu elementele din cerinţă. 

Dacă ne uităm întâi la studenţi, vom vedea că fiecare dintre ei trebuie să viziteze un singur 
oraş. Dacă ne uităm la oraşe, aţi putea presupune la început că fiecare oraş va fi vizitat de cel puţin 
unul dintre studenţi. Observaţi însă că nimic din condiţii nu ne spune că fiecare oraş trebuie să fie 
vizitat de cel puţin un student. Să analizăm implicaţiile ultimei condiţii. Condiţia spune că niciun student 
nu poate vizita un oraş de unul singur. Aceasta înseamnă că, pentru ca toate oraşele să poată fi 
vizitate, ar fi trebuit să existe măcar şase studenţi. In realitate însă, aceştia sunt numai cinci. Deci ştim 
că nu putem avea vizitatori pentru fiecare dintre cele trei oraşe. Iar prima condiţie ne spune că 
studenţii nu pot vizita toţi acelaşi oraş, de vreme ce Şerban şi Paul nu pot vizita acelaşi oraş. 

Deci acum ştim, în linii mari, cum arată un rezultat acceptabil: unul dintre cele trei oraşe va fi 
vizitat de trei dintre studenţi, un alt oraş de doi dintre aceştia, iar un al treilea oraş nu va fi vizitat de 
niciunul dintre studenţi. Acesta este un gen de concluzie foarte utilă de remarcat atunci când citiţi 
condiţiile, chiar înainte să vă apucaţi să răspundeţi la întrebări. Este foarte important să citiţi cerința 
atent pentru a trage astfel de concluzii şi a înţelege cum funcţionează problema. 


Cum să vă reprezentaţi datele problemei (nişte sfaturi pentru a câştiga timp) 


Pentru că am reuşit să tragem nişte concluzii pe baza cerinţei, acum avem o idee despre forma 
de bază pe care ar putea-o avea nişte rezultate acceptabile. În acest punct, este posibil să puteţi 
deduce răspunsurile la întrebări reprezentându-le mental. În general, însă, acest lucru impune o putere 
de concentrare enormă şi poate duce la greşeli. Pentru majoritatea oamenilor, încercarea de a rezolva 
aceste probleme în minte nu este o idee foarte bună. Vă sfătuim pe toţi să folosiţi creionul şi hârtia 
atunci când rezolvaţi întrebările de gândire analitică. 

Timpul alocat întrebărilor de gândire analitică vă dă în medie două minute pentru fiecare 
întrebare. De aceea, este foarte important să vă gestionaţi bine timpul. Deoarece este nevoie de timp 
pentru a pune soluţiile pe hârtie, trebuie să faceţi totul pentru a vă folosi timpul cât mai economic 
posibil. Mai jos aveţi o listă de sfaturi pe care multă lume le găseşte utile: 


=  Prescurtaţi elementele folosind numai inițialele acestora. Elementele din listele de nume, locuri 
sau obiecte au, de obicei, litere diferite. Când elemente precum zilele săptămânii nu au iniţiale 
diferite, fiţi pregătiţi să faceţi prescurtări care să vă permită să le distingeţi. (de exemplu, 
într-un set de întrebări care fac referire la zilele săptămânii, aţi putea folosi „Ma” pentru marţi şi 
„Mi” pentru miercuri.) 


= Aşa cum folosiţi iniţiale pentru a reprezenta elementele cerinţei, ar trebui să folosiţi şi variante 
prescurtate ale condiţiilor. Familiarizaţi-vă cu cele mai întâlnite tipuri de condiţii şi creaţi-vă 
propria prescurtare pentru ele. De exemplu, o condiţie frecventă stipulează că ceva ce se 
întâmplă unuia dintre membrii unei perechi de elemente i se întâmplă şi celuilalt membru. In 
exemplul de mai sus, condiția care impune ca Horia să viziteze acelaşi oraş ca Rodica este o 
condiţie de acest tip. Puteţi stabili ca prescurtarea pentru aceasta să fie „H=R”. Iar pentru 
condiţia „dacă Paul vizitează Vasluiul, Horia vizitează Vasluiul împreună cu el”, puteţi să folosiţi 
prescurtarea „dacă Pv atunci Hv” sau „P(V) > H(V).” 

Variantele prescurtate ale condiţiilor sunt cele cu care veţi lucra, aşa că asiguraţi-vă că ele 
reprezintă corect ceea ce se spune în condiţii. Timpul pe care îl veţi petrece scriind condiţiile 
astfel este un timp câştigat pentru că vă va permite să lucraţi eficient cu condiţiile într-o formă 
care poate fi înţeleasă repede, dintr-o singură privire. 


NOTĂ: Nu contează dacă aceste prescurtări pot fi înţelese sau nu şi de altcineva. Tot ce 
contează este să ajungeţi să folosiţi aceste prescurtări în mod fluent, pentru a putea câştiga 
timp atunci când treceţi datele problemei pe hârtie. Exersaţi rezolvarea întrebărilor de gândire 
analitică folosindu-vă de propriile prescurtări. Alegeţi prescurtări care vă sunt clare şi care sunt 
suficient de distincte pentru a nu le confunda între ele, mai ales sub presiunea timpului de la 
examen. 


O verificare rapidă a reprezentării prescurtate a condiţiilor va arăta, câteodată, că nu se 
menţionează în niciuna dintre condiţii unul sau mai multe dintre elementele cerinţei. Nu luaţi 
acest lucru ca fiind o greşeală, ci luaţi-l ca atare: elementele respective nu sunt constrânse în 
mod specific de condiţii. Puteţi să creaţi o notație aparte pentru astfel de situaţii. De exemplu, 
puteţi să le încercuiți pe cele iniţiale şi să le includeți la sfârşitul listei de condiţii. Sau puteţi să 
faceţi o listă prescurtată a tuturor elementelor, indiferent dacă acestea sunt menţionate în 
condiţii sau nu. 


În sistemul de prescurtări, încercaţi să găsiţi o metodă cât mai vizibilă de a reprezenta ce nu se 
poate întâmpla. De exemplu, dacă găsiţi o condiţie ca „Grigore nu poate să facă prima 
prezentare”, aceasta se poate pur şi simplu prescurta „G nu 1” sau chiar „*G(1)”, în care 
asteriscul este simbolul folosit pentru a reprezenta „nu”. 


S-ar putea să vi se pară util să vă reprezentaţi anumite condiţii în mai multe feluri. De exemplu, 
s-ar putea să hotărâți ca, de fiecare dată când întâlniți o condiţie ca „Dacă Paul este ales, şi Raul 
este ales”, să notaţi automat şi prescurtarea „P — R” şi „nu R — nu P”, deoarece (aşa cum veţi 
vedea în cele ce urmează) cele două sunt echivalente din punct de vedere logic şi s-ar putea să 
vi se pară util să vă reamintiţi acest lucru când răspundeţi la întrebări. 


Cel mai probabil, veţi putea folosi anumite tehnici elementare de diagramare, precum utilizarea 
elementelor dintr-un set ca titluri sau intrări principale, iar a celor dintr-un alt set ca intrări sub 
acele titluri. Încercaţi să vă gândiţi puţin care tehnici de construire a diagramaelor sunt eficiente 
pentru dumneavoastră. De exemplu, în cazul cerinţei despre studenţi şi oraşe, aţi putea să 
realizaţi o diagramă a rezultatelor de tipul următor: 


NA 
I< 


R,S 
Sau le-aţi putea reprezenta astfel: 
:H,R,S 

LLP 


Dar probabil nu veţi dori să aveţi o astfel de diagramă: 


L P R S 
T T M M 


Deşi această ultimă diagramă prezintă aceleaşi informații ca celelalte două, s-ar putea să nu vi 
se pară la fel de utilă. De exemplu, această ultimă diagramă nu vă indică grafic, la fel ca 
celelalte două, faptul că unul dintre oraşe nu va fi vizitat de niciunul dintre studenti. 

Dezvoltaţi-vă din timp strategii care să vă ajute să lucraţi uşor şi bine. Nu există un singur mod 
de a face acest lucru, aşa cum nu există un singur mod de a prescurta condiţiile. Singurul mod 
de a afla ce este practic pentru dumneavoastră este să exersaţi realizarea unor diagrame, 
pentru o serie de cerinţe, înainte de examen. 


= Pentru unele dintre întrebări, s-ar putea să găsiţi că este util să scrieţi repede prescurtările 
pentru elementele active ale setului - H R P L Ş, de exemplu - înainte de a începe să căutaţi 
soluţia. Apoi puteţi tăia fiecare element pe măsură ce i-aţi găsit locul în soluţie. Această metodă 
este de ajutor mai ales dacă lista elementelor este prea lungă pentru a o putea memora sau 
dacă v-aţi marcat deja lista originală de elemente. 


întrebări de orientare 


Majoritatea grupurilor de întrebări de gândire analitică încep cu o întrebare pentru care fiecare 
dintre variantele de răspuns este un posibil rezultat complet al aplicării condiţiilor, sau câteodată doar o 
parte dintr-un astfel de rezultat. Întrebarea vă cere să selectaţi varianta de răspuns care prezintă un 
rezultat acceptabil (care nu încalcă nicio condiţie din cerinţă). Puteţi să consideraţi aceste întrebări ca 
fiind „întrebări de orientare” deoarece sunt foarte utile pentru a vă orienta în legătură cu condiţiile din 
cerinţă. 

Pentru astfel de întrebări, probabil cea mai eficientă abordare este să luaţi fiecare condiţie în 
parte şi să verificaţi dacă vreuna din variantele de răspuns o încalcă. Imediat ce aţi găsit o variantă de 
răspuns care încalcă o condiţie, trebuie să eliminaţi acea variantă - eventual barând-o pe ciorna de 
examen. Când aţi trecut prin toate condiţiile în acest mod, unul dintre răspunsuri va rămâne nebarat: 
acela este răspunsul corect. 


Mai jos este o întrebare de orientare legată de cerința din exemplul nostru: 


Care dintre următoarele afirmaţii privitoare la luna martie ar putea fi adevărată? 
(A) Horia, Laura şi Paul vizitează Tulcea şi Rodica şi Şerban vizitează Vasluiul. 
(B) Horia, Laura, Paul şi Rodica vizitează Medgidia şi Şerban vizitează Vasluiul. 
(C) Horia, Paul şi Rodica vizitează Tulcea şi Laura şi Şerban vizitează Medgidia. 
(D) Horia, Rodica şi Şerban vizitează Medgidia şi Laura şi Paul vizitează Vasluiul. 
(E) Laura, Paul şi Şerban vizitează Medgidia şi Horia şi Rodica vizitează Tulcea. 


Să luăm condiţiile din cerinţă, în parte, de la prima la ultima. În primul rând, verificaţi prima 
condiţie pentru toate variantele de răspuns: 


Condiţia 1: Şerban vizitează un alt oraş decât Paul. 

Condiţia 1 este respectată în toate variantele de la (A) la (D), dar este încălcată în (E) pentru că 
în (E) Şerban vizitează acelaşi oraş ca Paul. Deci baraţi varianta (E) de răspuns şi nu mai verificaţi 
altceva la ea. Acum să trecem la condiţia a doua: 

Condiţia 2: Horia vizitează acelaşi oraş ca Rodica. 

Condiţia 2 este încălcată în (A), pentru că în (A) Horia vizitează un alt oraş decât Rodica. Baraţi 
(A) şi mergeţi mai departe. Condiţia 2 nu este încălcată în (B), (C) sau (D). (Reţineţi că nu mai trebuie 
să verificaţi varianta (E) deoarece aceasta a fost deja eliminată.) Continuaţi în acelaşi mod cu celelalte 
condiţii: 

Condiţia 3: Laura vizitează Medgidia sau Tulcea. 


Condiţia 4: Dacă Paul vizitează Vasluiul, Horia vizitează Vasluiul împreună cu el. 

Condiţia 5: Fiecare student vizitează unul dintre oraşe împreună cu cel puţin unul dintre ceilalţi patru 
studenţi. 


Condiţia 3 este încălcată în (D), deoarece în (D) Laura vizitează Vasluiul. Baraţi varianta (D). 
Condiţia 4 este nu este încălcată nici în (B), nici în (C), singurele variante de răspuns care mai trebuie 
verificate. (Faptul că (D) încalcă condiţia 4 nu este relevant în acest moment: (D) a fost deja eliminat.) 
Ne rămâne să verificăm condiţia 5 pentru a alege între variantele (B) şi (C). Condiţia 5 este încălcată în 
(B), deoarece Şerban vizitează Vasluiul singur. Aşa că barăm varianta (B). Singurul răspuns rămas este 
(C), care este, în consecinţă, răspunsul corect. Nu mai este nevoie de alte verificări pentru (C). (C) a 
fost deja verificat pentru fiecare dintre condiţiile din cerinţă. Aţi terminat. La acest fel de întrebări nu 
aveţi nevoie de diagrame; nu aveţi nevoie decât să vă uitaţi la lista condiţiilor, în forma prescurtată. 

Un alt mod de abordare a întrebărilor de orientare este să analizaţi fiecare variantă de răspuns 
în parte pentru a vedea dacă încalcă vreuna dintre condiţii. Acest mod vă va conduce la varianta de 
răspuns destul de rapid dacă răspunsul corect este (A) şi mai puţin rapid cu cât răspunsul corect este 
mai jos în listă. In concluzie, acesta este probabil un mod mai puţin eficient de a găsi răspunsul la 
întrebările de orientare. Eficienţa contează, pentru că cu cât economisiţi mai mult timp în rezolvarea 
întrebărilor relativ simple ca aceasta, cu atât mai mult timp veţi avea la dispoziţie pentru rezolvarea 
întrebărilor mai dificile. 


ATENŢIE: Metoda care presupune verificarea fiecărei condiţii pentru variantele de răspuns este 
cea pe care este bine să o folosiţi pentru întrebările de orientare. Cu toate acestea, după cum vom 
vedea în continuare, aceasta nu este abordarea pe care să vreţi să o folosiţi în general pentru alte 
tipuri de întrebări. Reţineţi că obiectivul pentru a răspunde la întrebări este să găsiţi răspunsul corect şi 
să treceţi mai departe la următoarea întrebare, nu să dovediţi că variantele incorecte de răspuns sunt 
greşite. (De asemenea, reţineţi că nu fiecare grup de întrebări conţine o întrebare de orientare. Când 
există întrebare de orientare, aceasta va fi întotdeauna prima după cerinţă.) 


Întrebări care conţin expresia „dintre care oricare” 
Un alt tip de întrebare are în vedere liste complete şi corecte de elemente „dintre care oricare” 
are o caracteristică specifică. O întrebare de acest tip poate fi formulată astfel: 


Care dintre următoarele este o listă completă şi corectă a studenţilor dintre care oricare poate vizita 
Vasluiul în martie? 


Variantele de răspuns ar putea fi: 


(A) Horia, Laura, Rodica 

(B) Horia, Rodica, Şerban 

(C) Paul, Rodica, Şerban 

(D) Horia, Paul, Rodica, Şerban 

(E) Horia, Laura, Paul, Rodica, Şerban 


Ceea ce vă cere această întrebare este să luaţi fiecare student din cerinţă în parte şi să vă 
întrebaţi: „ar putea acesta/aceasta să viziteze Vasluiul în martie?”. Nu contează dacă vreun alt student 
din listă ar putea vizita Vasluiul în acelaşi timp. Trebuie să vă întrebaţi dacă există vreun rezultat 
posibil în care studentul pe care îl analizaţi să poată vizita Vasluiul. Dacă răspunsul este da, atunci acel 
student trebuie să fie pe listă. Dacă răspunsul este nu, acel student nu trebuie să fie pe listă. Dacă 
faceţi acest lucru în mod sistematic şi corect, lista la care veţi ajunge va fi o listă completă: niciunul 
dintre studenţii care trebuie să fie pe listă nu va lipsi. Şi va fi corectă: lista nu va cuprinde niciun 
student care nu ar trebui să fie acolo. Răspunsul corect este lista tuturor studenţilor pentru care 
răspunsul la întrebare este „da”. 

Câteodată s-ar putea să vi se pară dificil să verificaţi individual dacă fiecare element din cerinţă 
aparţine listei, dar acest lucru se poate simplifica. De exemplu, dacă vă uitaţi la condiţiile din cerinţă, 

veţi observa că cea de-a treia condiţie nu îi permite Laurei să viziteze Vasluiul. Deci cele două variante 
de răspuns care o includ de Laura - (A) şi (E) - pot fi eliminate imediat. 

În mod asemănător, cea de-a doua condiţie elimină răspunsul (C) de la bun început. Condiţia 2 
impune ca Horia să viziteze acelaşi oraş ca Rodica, deci dacă ştim că unul dintre ei poate vizita 
Vasluiul, trebuie să fie posibil ca şi celălalt să viziteze Vasluiul. Este ceea ce impune condiţia aceasta. 
Deci (C), care o conţine pe Rodica dar nu pe Horia, este fie incompletă, fie incorectă. 

Ne rămân variantele (B) şi (D). Amândouă îi conţin pe Horia, Rodica şi Şerban. Nu vă pierdeţi 
timpul verificându-i pe aceştia. De vreme ce aţi stabilit deja că trebuie să fie parte din răspunsul 
corect, niciunul dintre ei nu vă va ajuta să stabiliţi care dintre cele două variante de răspuns rămase 
este cea corectă. 


NOTĂ: În general, când aveţi de-a face cu întrebări care conţin expresia „dintre care oricare”, nu 
are niciun rost să verificaţi un element care apare în toate variantele de răspuns pe care le mai aveţi de 
analizat. Nu vă ajută să deosebiți răspunsul corect de cele incorecte. 


De vreme ce singurul element care face diferenţa între (B) şi (D) este Paul, singurul lucru pe 
care trebuie să îl verificaţi este dacă Paul poate vizita Vasluiul. Deoarece poate, (B) oferă o listă 
incompletă, deci este o variantă greşită de răspuns. Răspunsul corect este (D). In acest caz, când au 
rămas numai (B) şi (D), s-a dovedit că este suficient să verificăm un singur element pentru a putea 
determina răspunsul corect. Dacă s-ar fi dovedit că Paul nu poate vizita Vasluiul, atunci răspunsul 
corect ar fi fost (B). După cum arată acest exemplu, este în general foarte folositor să aplicaţi strategii 
de economisire a timpului. 


NOTĂ: În cazul întrebărilor care conţin expresia „dintre care oricare”, dacă un element apare în 
numai una dintre variantele de răspuns pe care le mai aveţi de analizat, verificaţi întâi acest element. 
Astfel, dacă acest element chiar aparţine listei, aţi terminat. Deoarece orice listă, pentru a fi completă, 
trebuie să includă acest element, varianta de răspuns care îl conţine este răspunsul corect. Pe de altă 
parte, dacă se dovedeşte că un element nu aparţine listei, toate variantele de răspuns care îl conţin 
trebuie eliminate. 


Întrebări care vă cer să identificaţi ce trebuie să fie adevărat 


Multe dintre întrebările de gândire analitică vă cer să identificaţi ce trebuie să fie adevărat. Ceva 
ce trebuie să fie adevărat este ceva ce este adevărat despre fiecare dintre rezultatele acceptabile. Cu 
alte cuvinte, nu poate să existe un rezultat acceptabil pentru care acest lucru să fie fals. Aceasta nu 
înseamnă că - şi acesta este un punct important - pentru a afla răspunsul corect trebuie să stabiliţi 
toate rezultatele posibile şi apoi să le analizaţi pentru a identifica varianta de răspuns pe care toate 
aceste rezultate o au în comun. Nu încercaţi să faceţi acest lucru. 

Motivul pentru care ar trebui să evitaţi să stabiliţi toate rezultatele posibile nu este acela că veţi 
ajunge la un răspuns greşit. Dacă folosiţi metoda cu atenţie şi fără să greşiţi, veţi obţine un răspuns 
corect. Problema este că se pierde foarte mult timp. 

Deci, ce trebuie să faceţi în schimb? Acest lucru depinde de forma întrebării. Vi se cere să aflaţi 
ce trebuie să fie adevărat în anumite circumstanţe specifice sau vi se cere să identificaţi ce trebuie să 
fie adevărat numai pe baza cerinţei, indiferent de circumstanţe? Să luăm fiecare dintre aceste 
posibilităţi separat. 


= Ce trebuie să fie adevărat în anumite circumstanţe specifice 


Luaţi în considerare următorul exemplu: 


Dacă Şerban vizitează Vasluiul, care dintre următoarele afirmaţii privitoare la luna martie trebuie să fie 
adevărată? 

Variantele de răspuns sunt: 


(A) Horia vizitează Medgidia. 

(B) Laura vizitează Medgidia. 

(C) Paul vizitează Medgidia. 

(D) Laura vizitează acelaşi oraş ca Paul. 
(E) Laura vizitează acelaşi oraş ca Rodica. 


În această întrebare, plecăm de la premisa că Şerban vizitează Vasluiul şi, după aceea, ne 
întrebăm dacă decurge ceva din această situaţie. De fapt, chiar decurge ceva. Analizaţi prima condiţie, 
care ne spune că Şerban vizitează un alt oraş decât Paul. Din aceste două informaţii putem ajunge la 
concluzia că Paul va vizita fie Medgidia, fie Tulcea, dar nu Vasluiul (deoarece Şerban vizitează Vasluiul, 
iar Paul nu poate vizita acelaşi oraş ca el). Acesta este primul lucru pe care îl aflăm şi, verificându-l în 
variantele de răspuns, ne dăm seama că nu putem răspunde la întrebare încă. În speţă, nu ştim dacă 
(C) trebuie să fie adevărată. Am stabilit doar că poate fi adevărată. 

In continuare, remarcaţi că Paul nu este singurul care vizitează Medgidia sau Tulcea, dar nu 
Vasluiul. Cea de-a treia condiţie ne spune că acest lucru este valabil şi pentru Laura. Iar din discuţia din 
secţiunea Înțelegerea cerinţei ştim că numai două dintre oraşe vor fi vizitate de studenţi. Vasluiul este 
unul dintre aceste oraşe, atâta timp cât presupunem că Şerban vizitează Vasluiul. Nu ştim dacă celălalt 
oraş este Medgidia sau Tulcea. Dar ştim că, oricare ar fi, trebuie să fie oraşul pe care îl vizitează atât 
Laura, cât şi Paul, deoarece niciunul dintre ei nu vizitează Vasluiul. 

Verificând acest rezultat între variantele de răspuns, vom descoperi că am ajuns la capăt. Cel 
de-al doilea rezultat stabileşte adevărul variantei (D) de răspuns (Laura vizitează acelaşi oraş ca Paul). 
Există un lanţ continuu de inferenţe care ne duc de la premisa specifică a întrebării la varianta (D). Nu 
mai este nevoie să verificaţi celelalte variante. Şi nici nu a fost nevoie să stabiliţi vreunul dintre 
rezultatele posibile complete. Morala este: folosiţi-vă timpul în mod inteligent. 


NOTĂ: O verificare a variantelor incorecte de răspuns, dacă s-ar fi făcut, ar fi arătat că aceasta 
este o situaţie tipică în cazul întrebărilor care vă cer să identificaţi ce trebuie să fie adevărat. Unele 
dintre variantele de răspuns - (B) şi (C) - sunt lucruri care pot fi adevărate, dar nu trebuie să fie 
adevărate, iar unele dintre ele - (A) şi (E) - sunt lucruri care nu pot fi adevărate. Printre răspunsurile 
incorecte puteţi întâlni orice combinaţie de lucruri care nu pot fi adevărate şi lucruri care pot fi 
adevărate dar nu trebuie să fie adevărate. 


Ce strategii general aplicabile putem extrage din modul în care am răspuns la întrebarea de mai 
sus? 

Când abordăm o întrebare despre ceea ce trebuie să fie adevărat în anumite circumstanţe 
specifice, primul lucru care trebuie făcut este să vedem ce inferenţe pot fi făcute (dacă pot fi făcute). 
vreunele) pe baza condiţiilor din cerinţă şi cum interacționează acestea cu circumstanţele specifice. 
După ce stabiliţi aceste inferenţe disponibile, confruntaţi-le cu variantele de răspuns. Dacă pe baza 
acestor inferenţe, una dintre variantele de răspuns trebuie să fie adevărată, aţi terminat. Reţineţi că 
obiectivul este să selectaţi răspunsul corect şi să treceţi mai departe la următoarea întrebare, nu să 
dovediţi că variantele incorecte de răspuns sunt greşite. 

Dacă niciuna dintre inferenţele imediat disponibile nu se potriveşte cu variantele de răspuns, 
încercaţi să vedeţi ce se poate deduce mai departe pornind de la inferenţele deja făcute (şi în 
conjuncţie cu condiţiile din cerinţă). Confruntaţi şi această a doua rundă de inferenţe cu variantele de 
răspuns. Dacă vreuna dintre aceste inferenţe se potriveşte cu vreuna din variantele de răspuns, aţi 
terminat. Acesta a fost modul de raţionare din exemplul de mai sus. Continuaţi să faceţi acest lucru 
până terminaţi. 

Pe măsură ce vă ocupați de celelalte întrebări, încercaţi să faceţi şi alte inferenţe. Există o 
strategie complementară pe care să o urmaţi în timp ce lucraţi: căutaţi orice variantă de răspuns pe 
care o puteţi elimina pe baza uneia dintre inferenţele pe care le-aţi stabilit lucrând la întrebările 
anterioare. Baraţi orice variantă incorectă de răspuns pe care aţi descoperit-o în acest mod. 

Când analizaţi „ce trebuie să fie adevărat”, câteodată este posibil să eliminaţi o variantă 
incorectă construind un rezultat acceptabil pentru care acea variantă de răspuns nu este adevărată. 

Pentru a vedea cum se poate face acest lucru, luaţi în considerare exemplul de mai sus, care vă cere să 
stabiliţi ce trebuie să fie adevărat dacă Şerban vizitează Vasluiul. Presupuneţi că încercaţi să eliminaţi 
varianta (B) (Laura vizitează Medgidia) construind un rezultat acceptabil în care (B) să fie falsă. Aţi 
începe cu diagrama parţială de mai jos: 


M I V 
L S 


Punctul de pornire pentru întrebare este faptul că Şerban vizitează Vasluiul, deci reprezentăm 
acest lucru în diagramă. Acum, pentru a avea un rezultat în care (B) să fie fals, Laura trebuie să 
viziteze fie Tulcea, fie Vasluiul. Dar varianta ca Laura să viziteze Vasluiul este eliminată de cea de-a 
treia condiţie, deci, dacă Laura nu vizitează Medgidia, ea trebuie să viziteze Tulcea. Dacă îi avem pe 
Laura care vizitează Tulcea şi pe Şerban care vizitează Vasluiul, oraşul care nu este vizitat de niciunul 
dintre studenţi este Medgidia. Aşa am realizat diagrama de mai sus. 

Continuaţi făcând alte inferenţe din condiţiile date. Din prima condiţie putem deduce că Paul 
trebuie să viziteze Tulcea. Il adăugăm pe Paul în diagramă după cum urmează: 


M 


OA 


V 
S 


Din cea de-a doua condiţie, ştim că Horia şi Rodica trebuie să viziteze acelaşi oraş. Dar acest 
oraş nu poate fi Tulcea, deoarece aceasta ar însemna ca o singură persoană să viziteze Vasluiul, ceea 
ce încalcă cea de-a 5a condiţie. Deci Horia şi Regina trebuie să viziteze Vasluiul, împreună cu Şerban. 
Aceasta ne dă următorul rezultat: 


M 


OA 


V 
H, R, S 


Acesta este un rezultat în care (B) este fals, dar care respectă toate condiţiile din cerință şi 


circumstanţa specifică introdusă în întrebare. Deci (B) nu trebuie să fie adevărată şi poate, astfel, să fie 
eliminată. 


= Ce trebuie să fie adevărat numai pe baza condiţiilor din cerinţă 


Nu toate întrebările care vă cer să stabiliţi ce trebuie să fie adevărat vă cer să stabiliţi ce trebuie 
să fie adevărat în anumite circumstanţe specifice. Unele întrebări vă cer să aflaţi ce trebuie să fie 
adevărat doar pe baza cerinţei. 

Un exemplu de întrebare care vă cere să aflaţi ce trebuie să fie adevărat numai pe baza 
condiţiilor din cerinţă este următorul: 


Care dintre următoarele afirmaţii privitoare la luna martie trebuie să fie adevărată? 
Un răspuns corect ar fi: 
Horia vizitează un alt oraş decât Laura. 


Acest lucru se poate deduce direct din condiţiile din cerinţă. Horia nu poate vizita acelaşi oraş ca 
Laura, pentru că, dacă ar face acest lucru, acel oraş ar primi vizita a patru studenţi: Horia şi Rodica 
(care, conform celei de-a doua condiţii, vizitează acelaşi oraş ca Horia), Laura şi fie Paul, fie Şerban 
(deoarece numai două oraşe sunt vizitate, iar Paul şi Şerban nu pot vizita acelaşi oraş, conform primei 
condiţii). Dar aceasta ar însemna ca numai un student - fie Paul, fie Şerban - să viziteze unul dintre 
oraşe şi s-ar încălca cea de-a cincea condiţie. Deci ştim că Horia trebuie să viziteze un alt oraş decât 
Laura. 

Întrebările care vă cer să aflaţi ce trebuie să fie adevărat numai pe baza condiţiilor din cerinţă 
au o trăsătură interesantă: puteţi să adăugaţi răspunsul corect la ceea ce aţi dedus deja din cerinţă. 
Ceva ce trebuie să fie adevărat numai pe baza cerinţei nu este altceva decât o consecinţă logică a 
modului în care interacționează condiţiile din cerinţă. Bineînțeles, înainte să folosiţi acest rezultat 
pentru a vă ajuta să răspundeţi la alte întrebări, ar fi bine să vă asiguraţi că răspunsul pe care l-aţi ales 
este, într-adevăr, cel corect. 

Remarcaţi că, în schimb, - şi acest lucru este foarte important - supoziţiile care sunt introduse 
în întrebări, cum ar fi supoziţia „dacă Şerban vizitează Vasluiul” în întrebarea discutată mai sus, nu 
sunt niciodată valabile şi pentru alte întrebări. Răspunsul corect la această întrebare depindea de acea 
supoziţie, dar, trecând de la o întrebare la alta, supoziţiile nu se transmit. De aceea, este posibil ca 
supoziţiile din diferite întrebări să fie incompatibile între ele. 


NOTĂ: Pe lângă întrebările despre ce trebuie să fie adevărat, puteţi să întâlniți întrebări ca 
următoarele: 


Care dintre următoarele afirmaţii trebuie să fie falsă? 
Care dintre următoarele afirmaţii NU POATE fi adevărată? 
Toate variantele de mai jos pot fi adevărate CU EXCEPŢIA uneia. Care este aceasta? 


În toate aceste cazuri, răspunsul corect este ceva ce nu este adevărat nici măcar într-unul din 
rezultatele posibile. Deci, printre variantele incorecte de răspuns veţi găsi lucruri care trebuie să fie 
adevărate, precum şi lucruri care doar pot fi adevărate. 


= Întrebări despre ce poate fi adevărat 


Multe dintre întrebările de gândire analitică vă cer să spuneţi ce poate fi adevărat, 
nu ce trebuie să fie adevărat. Ceva ce poate fi adevărat este ceva ce este adevărat în cel puţin unul 
dintre rezultatele acceptabile, chiar dacă există alte rezultate acceptabile în care este fals. Înseamnă că 
variantele incorecte de răspuns sunt toate lucruri care nu pot fi adevărate în niciunul din rezultatele 
posibile. 

Ca şi în cazul întrebărilor despre ceea ce trebuie să fie adevărat, unele dintre întrebări vă cer să 
spuneţi ce poate fi adevărat în funcţie de anumite circumstanţe specifice, iar altele ce poate fi adevărat 
numai pe baza condiţiilor din cerinţă. 


= Ce poate fi adevărat în funcţie de anumite circumstanţe specifice 


Luaţi în considerare următoarea întrebare: 


Dacă Rodica vizitează Tulcea, care dintre următoarele afirmaţii privitoare la luna martie poate fi 
adevărată? 


Cele cinci variante de răspuns sunt: 
(A) Laura vizitează Tulcea. 

(B) Laura vizitează Vasluiul. 

(C) Paul vizitează Tulcea. 

(D) Paul vizitează Vasluiul. 

(E) Şerban vizitează Vasluiul. 


Cum abordaţi o astfel de întrebare? Un prim pas este să verificaţi rapid dacă vreuna dintre 
variantele de răspuns poate fi eliminată imediat ca fiind o încălcare directă a condiţiilor din cerinţă. In 
acest caz, puteţi elimina varianta (B) deoarece încalcă cea de-a treia condiţie, care cere ca Laura să 
viziteze fie Medgidia, fie Tulcea. (Nu este nevoie să treceţi în mod sistematic prin toate condiţiile pentru 
a vedea dacă vreuna dintre variante încalcă o condiţie. Aceasta este o strategie bună pentru întrebările 
de orientare, dar în general nu şi pentru celelalte tipuri de întrebări. Pentru întrebările care nu sunt de 

orientare, care vă cer să aflaţi ce ar putea fi adevărat, doar uitaţi-vă rapid pentru a vedea dacă vreuna 
dintre variante încalcă ceva din cerinţă.) 

Apoi, luaţi în considerare circumstanţa specifică din întrebare - în acest caz, că Rodica vizitează 
Tulcea - şi încercaţi să faceţi inferenţe pornind de acolo. Dacă Rodica vizitează Tulcea, atunci Horia 
vizitează şi el Tulcea, potrivit condiţiei a doua. Deoarece, aşa cum ne impune prima condiţie, Şerban 
vizitează un alt oraş decât Paul, fie Şerban, fie Paul vor vizita de asemenea Tulcea pentru că numai 
două oraşe sunt vizitate de către studenţi. Tulcea va fi deci vizitată de trei dintre studenţi. 

Deci care oraş va fi vizitat de numai doi dintre studenţi, Medgidia sau Vasluiul? De vreme ce 
unul dintre aceşti doi studenţi trebuie să fie Laura, oraşul în cauză trebuie să fie Medgidia; nu poate fi 
Vasluiul din cauza celei de-a treia condiţii. Înseamnă că niciunul dintre studenţi nu vizitează Vasluiul. 
Deci variantele de răspuns care menţionează Vasluiul (adică (B), (D) şi (E)) nu pot fi adevărate. Ne 
rămân variantele (A) şi (C). Dar, deoarece ştim şi că Laura vizitează Medgidia, ştim că (A) nu poate fi 
adevărată. Deci ştim că (C) trebuie să fie răspunsul corect. 

Abordarea de mai sus presupune să începeţi cu condiţiile din cerinţă şi apoi să vă concentrați 
asupra circumstanţei specifice din întrebare pentru a vedea ce se poate deduce din aceasta în 
conjuncţie cu condiţiile din cerinţă. Accentul nu se pune pe ceea se poate demonstra că e adevărat, ci 
pe ceea ce nu poate fi adevărat, deoarece scopul este să eliminaţi variantele incorecte de răspuns şi 
să o găsiţi, astfel, pe aceea care poate fi adevărată. Toate variantele incorecte de răspuns trebuie să fie 
false. 

De asemenea, este posibil să se ajungă la răspunsul corect printr-o metodă diferită. Presupuneţi 
că variantele de răspuns, pe rând, sunt adevărate. În patru din cele cinci cazuri, această presupunere 
vă va duce spre o contradicţie, arătând astfel că varianta respectivă de răspuns nu poate fi adevărată. 

Folosind această metodă pentru a răspunde la întrebarea de mai sus, veţi începe prin a 
presupune că (A) este adevărată, adică Laura vizitează Tulcea. Deci Tulcea ar fi vizitată şi de Laura şi 
de Rodica. Conform celei de-a doua condiţii, dacă Rodica vizitează Tulcea, şi Horia vizitează Tulcea. 
Înseamnă că celălalt oraş vizitat ar fi vizitat de Paul şi Şerban. Dar prima condiţie elimină această 
posibilitate. Deci, în circumstanţa specifică din întrebare - Rodica vizitează Tulcea, Laura nu poate 
vizita Tulcea. 

Apoi presupuneţi că (B) este adevărată - anume, că Laura vizitează Tulcea. Dar această 
posibilitate este exclusă direct de condiţia a treia. 

Apoi, presupuneţi că (C) este adevărată - că Paul vizitează Tulcea. Deci Tulcea ar fi vizitată de 
Paul, Rodica (aşa cum se specifică în întrebare) şi Horia (aşa cum cere cea de-a doua condiţie). Ne 
rămân Laura şi Şerban care să viziteze Medgidia. Acest rezultat satisface toate condiţiile din cerinţă şi 
este, astfel, posibil. Ca atare, ştim că (C) poate fi adevărată şi aţi terminat cu această întrebare. 


= Ce poate fi adevărat numai pe baza condiţiilor din cerinţă 


Un exemplu de întrebare care vă cere să spuneţi ce poate fi adevărat numai pe baza condiţiilor 
din cerinţă este următorul: 


Care dintre următoarele afirmaţii privitoare la luna martie poate fi adevărată? 
Variantele de răspuns sunt: 


(A) Horia şi Laura vizitează amândoi Tulcea. 

(B) Paul şi Şerban vizitează amândoi Vasluiul. 

(C) Rodica şi Şerban vizitează amândoi Medgidia. 

(D) Horia vizitează Tulcea şi Paul vizitează Vasluiul. 

(E) Rodica vizitează Medgidia şi Şerban vizitează Vasluiul. 


Primul pas, ca de obicei, este să verificaţi dacă vreuna dintre variantele de răspuns poate fi 
eliminată de la început ca fiind o încălcare a uneia dintre condiţiile din cerinţă. In acest caz, (B) poate fi 
eliminată în acest mod, pentru că încalcă în mod direct prima condiţie. Apoi, (D) poate fi eliminată ca 
fiind o încălcare a celei de-a patra condiţii. 

Ne rămân variantele (A), (C) şi (E). Va trebui să analizaţi aceste trei variante de răspuns, una 
câte una, pentru a vedea care dintre ele nu poate fi eliminată. 

Mai întâi, presupuneţi că (A) este adevărată. Dacă Horia şi Laura vizitează amândoi Tulcea, 
atunci, conform celei de-a doua condiţii, şi Rodica trebuie să viziteze Tulcea. Rămân Paul şi Şerban care 
să viziteze un oraş împreună, ceea ce este eliminat de prima condiţie. Deci (A) nu poate fi adevărată. 

Presupuneţi, apoi, că (C) este adevărată. Dacă Rodica şi Şerban vizitează împreună Medgidia, 
atunci, conform celei de-a doua condiţii, şi Horia trebuie să viziteze Medgidia. Rămân Paul şi Laura care 
să viziteze un oraş împreună şi nimic nu îi împiedică să viziteze Tulcea. Acest rezultat satisface toate 
condiţiile din cerinţă şi, astfel, este posibil. Acum ştiţi că (C) poate fi adevărată şi aţi terminat cu 
această întrebare. Nu mai este nevoie să analizaţi varianta (E). 


NOTĂ: Pe lângă întrebările despre ce poate fi adevărat, puteţi să întâlniți şi întrebări ca 
următoarele: 


Care dintre următoarele poate fi falsă? 
Fiecare dintre următoarele afirmaţii trebuie să fie adevărată CU EXCEPŢIA uneia. Care este aceasta? 


În ambele cazuri, răspunsul corect este ceva ce nu este adevărat în cel puţin unul dintre 
rezultatele posibile. Astfel, toate variantele incorecte de răspuns vor fi lucruri care trebuie să fie 
adevărate. 


Puteţi, de asemenea, să întâlniți întrebări ca: 
Care dintre următoarele afirmaţii poate fi adevărată, dar nu trebuie să fie adevărată? 


În aceste cazuri, răspunsul corect este ceva ce este adevărat în cel puţin unul dintre rezultatele 
posibile, dar care este fals în cel puţin unul dintre rezultatele posibile. Variantele incorecte de răspuns 
pentru acest tip de întrebare vor fi atât lucruri care trebuie să fie adevărate, cât şi lucruri care nu pot fi 
adevărate. 


Enunţurile condiţionale 


Adesea, una sau mai multe dintre condiţiile din cerinţă sunt enunţuri condiţionale. Enunţurile 
condiţionale spun că, dacă ceva este adevărat, atunci şi altceva este adevărat. De exemplu, „Dacă Teo 
face parte din comitet, atunci şi Vera face parte din comitet.” Pentru a lucra eficient cu întrebările de 
gândire analitică este important să înţelegeţi clar cum să folosiţi corect enunţurile condiţionale şi ce 
greşeli să evitati. 


ALTE REFERINŢE: Subiectul enunţurilor condiţionale este discutat, dintr-o perspectivă uşor 
diferită, şi în secţiunea despre „Condiţiile necesare şi condiţiile suficiente” din Ghidul pentru înţelegerea 
întrebărilor de gândire logică. 


Relaţiile condiţionale („condiţionalele”) pot fi exprimate în mai multe feluri. Mai jos aveţi o serie 
de variante echivalente care exprimă aceeaşi relaţie condiţională: 


(1) Dacă Teo face parte din comitet, atunci şi Vera face parte din comitet. 

(2) Dacă Vera nu face parte din comitet, atunci nici Teo nu face parte din comitet. 
(3) Teo nu face parte din comitet dacă Vera nu face parte din comitet. 

(4) Teo nu face parte din comitet decât dacă face şi Vera parte din comitet. 

(5) Teo face parte din comitet numai dacă Vera face parte din comitet. 


Toate acestea, în ciuda diferenţelor de formulare, exprimă exact aceeaşi relaţie condiţională 
între participarea lui Teo în comitet şi participarea Verei în comitet. Ceea ce vă spun toate aceste 

enunţuri este că dacă Teo face parte din comitet, acest fapt garantează că Vera face parte din comitet. 
Dar niciuna dintre aceste variante nu vă spune că dacă Vera face parte din comitet şi Teo face parte din 
comitet. 


NOTĂ: Faptul că toate formulările de mai sus sunt echivalente din punct de vedere logic nu este 
evident în mod intuitiv. Pentru majoritatea oamenilor, există o diferenţă de focalizare între unele dintre 
acestea. De exemplu, (1) pare să vă sugereze să adunaţi informaţii despre Teo mai întâi şi, dacă reiese 
că Teo face parte din comitet, acest lucru vă indică ceva şi despre Vera. În schimb, (4) pare să vă 
sugereze să aflaţi dacă Vera face parte din comitet şi, dacă descoperiţi că nu face parte, acest lucru vă 
va spune că nici Teo nu face parte din comitet. Analizând astfel lucrurile, este uşor să vă scape 
echivalenţa care reiese. Dar este foarte important să vă obişnuiţi cu această echivalență şi să vă bazaţi 
pe ea, pentru a lucra eficient cu întrebările de gândire analitică. Deci nu este timp pierdut dacă 
petreceţi ceva vreme familiarizându-vă cu aceste echivalenţe. In ziua examenului, veţi putea să lucraţi 
cu uşurinţă cu condiţionalele, indiferent cum sunt ele formulate. 


Cum funcţionează un enunţ condiţional - indiferent de cum este el formulat - atunci când faceţi 
inferenţe? Care sunt informaţiile suplimentare care, luate împreună cu un condiţional, duc la inferenţe 
corecte? Să ne uităm la un exemplu. Să luăm condiţionalul „dacă Teo face parte din comitet, atunci şi 
Vera face parte din comitet”. Există patru cazuri care pot fi luate în considerare: 1 - Teo face parte din 
comitet; 2 - Teo nu face parte din comitet; 3 - Vera face parte din comitet; 4 - Vera nu face parte din 
comitet. Fiecare dintre aceste cazuri va fi discutat pe rând mai jos: 


1. Teo face parte din comitet. Dacă este adevărat, atunci, dat fiind condiţionalul (în oricare 
dintre formulări), este sigur faptul că şi Vera face parte din comitet. Condiţionalul spune tocmai 
acest lucru. Acesta este un caz simplu. 


2. Teo nu face parte din comitet. Dacă este adevărat, nu puteţi folosi condiţionalul (indiferent 
de modul în care este formulat) pentru a face inferenţe corecte despre Vera. În speţă, nu 
puteţi deduce că Vera nu face parte din comitet. Din perspectiva a ceea ne spune condiţionalul, 
faptul că Teo nu face parte din comitet este compatibil atât cu posibilitatea ca Vera să facă parte 
din comitet, cât şi cu cea ca ea să nu facă parte din comitet. Condiţionalul, pur şi simplu, nu vă 
spune nimic despre participarea Verei în comitet, în situaţia dată. 


3. Vera face parte din comitet. Dacă este adevărat, nu puteţi folosi condiţionalul (indiferent de 
modul în care este formulat) pentru a face inferenţe corecte despre Teo. In speţă, nu puteţi 
deduce că Teo face şi el parte din comitet. De fapt, am explicat deja acest lucru în punctul 2 de 
mai sus. După cum am mai spus, faptul că Teo nu face parte din comitet este compatibil cu 
prezenţa Verei în comitet. În acelaşi mod, faptul că Vera face parte din comitet este compatibil 
cu absenţa lui Teo din comitet. 


4. Vera nu face parte din comitet. Dacă este adevărat, puteţi să folosiţi condiţionalul (indiferent 
de modul în care este formulat) pentru a face o inferenţă corectă despre Teo. Puteţi deduce 
faptul că nici Teo nu face parte din comitet, deoarece, dacă Teo ar face parte din comitet fără ca 
Vera să facă şi ea parte din comitet, atunci condiţionalul „dacă Teo face parte din comitet, şi 
Vera trebuie să facă parte din comitet” ar fi încălcat. În concluzie, dacă Vera nu face parte din 
comitet, singurul mod de a respecta condiţionalul este ca nici Teo să nu facă parte din comitet. 


NOTĂ: Întrebările de gândire analitică vă cer, câteodată, să faceţi inferenţe care implică mai 
multe condiţionale. Să presupunem că aveţi două condiţionale precum următoarele: 


Dacă Teo face parte din comitet, Vera face parte din comitet. 
Dacă Vera face parte din comitet, Radu face parte din comitet. 


Din acestea două putem deduce în mod corect că: 

Dacă Teo face parte din comitet, Radu face parte din comitet. 
şi 
Dacă Radu nu face parte din comitet, Teo nu face parte din comitet. 


Remarcaţi că aceste inferenţe pot fi făcute indiferent de modul în care sunt formulate 
condiţionalele pe care se bazează. Deci, de exemplu, din aceste versiuni: 


Dacă Vera nu face parte din comitet, atunci Teo nu face parte din comitet. 
Dacă Radu nu face parte din comitet, nici Vera nu face parte din comitet. 
puteţi face aceleaşi inferenţe ca mai sus: 

Dacă Teo face parte din comitet, Radu face parte din comitet. 


Dacă Radu nu face parte din comitet, Teo nu face parte din comitet. 


Formulări folosite în întrebările de gândire analitică 


În întrebările de gândire analitică, limbajul folosit în formularea cerinţei şi a întrebărilor trebuie 
să fie precis şi fără ambiguităţi. În consecinţă, multe lucruri sunt explicate mai pe larg şi cu mai multe 
detalii decât în alte tipuri de text. De exemplu, într-o cerinţă despre un grup de oameni care fac 
prezentări la o întâlnire, se va spune probabil în mod explicit că fiecare persoană face o singură 
prezentare şi că oamenii fac prezentările una după alta. Mai jos sunt şi alte exemple: 


= cândva înainte/imediat înainte 


Aceste expresii apar în general în loc de un simplu „înainte”. Dacă s-ar spune doar „Prezentarea 
lui Sorin are loc înainte de prezentarea lui Jeni”, poate să nu reiasă în mod clar dacă mai poate exista o 
prezentare între acestea două. Şi astfel ar putea să nu fie clar dacă un anumit rezultat este acceptabil 
sau nu. Folosirea unei expresii ca „imediat înainte” are ca scop evitarea unor astfel de ambiguităţi. 

Dacă vi se spune „Prezentarea lui Sorin are loc imediat înainte de prezentarea lui Jeni”, veţi şti 
că nicio prezentare nu poate avea loc între acestea două. Pe de altă parte, dacă vi se spune 
„Prezentarea lui Sorin are loc cândva înainte de prezentarea lui Jeni”, veţi şti că o altă prezentare poate 
să aibă loc între prezentarea lui Sorin şi cea a lui Jeni, dar nu e obligatoriu să fie aşa. Dacă trebuie să 
aibă loc o prezentare între cea a lui Sorin şi cea a lui Jeni, acest lucru va fi menţionat explicit. 

În mod asemănător, vi se poate spune că biroul lui Sorin se află la un etaj superior faţă de cel al 
lui Jeni (ceea ce permite atât ca cele două birouri să se afle pe etaje imediat alăturate, cât şi 
posibilitatea ca cele două să nu fie alăturate), ori vi se poate spune că biroul lui Sorin se află la etajul 
„imediat superior” biroului lui Jeni (ceea ce face clar faptul că nu pot exista alte etaje între etajul la 
care se află biroul lui Sorin şi cel la care se află biroul lui Jeni). 

Sau vi se poate spune că într-un şir de birouri, biroul lui Sorin este „singurul birou” între cel al 
lui Jeni şi cel al lui Robert. Acest lucru este diferit de formularea „biroul lui Sorin este un birou între cel 
al lui Jeni şi cel al lui Robert”. În primul caz, folosirea cuvântului „singurul” arată că este numai un 
birou între cel al lui Robert şi cel al lui Jeni, adică cel al lui Sorin. În al doilea caz, este posibil şi să fie 
mai multe birouri între cel al lui Robert şi cel al lui Jeni, la fel cum este posibil ca biroul lui Sorin să fie 
singurul astfel situat. 


ma 
| 


= cel puţin/cel mult/exact 


Câteodată, dacă vi se spune că trebuie să fie trei persoane într-un comitet, s-ar putea să nu vă 
fie clar dacă pot fi mai mult de trei persoane în comitet sau exact trei persoane. Astfel de ambiguităţi 

sunt evitate prin folosirea unui limbaj precis atunci când sunt menţionate numere. Dacă trei este 
numărul minim de membri în comitet, în general vi se va spune că trebuie să fie cel puţin trei 
persoane. Dacă trei este numărul maxim de persoane din comitet, în general vi se va spune că sunt cel 
mult trei persoane. Altfel, vi se va spune că sunt exact trei persoane în comitet. 


= respectiv/nu neapărat în această ordine 


Dacă vi se cere să analizaţi dacă o propoziţie „Dacă Y este cântat primul, al doilea, al treilea şi al 
patrulea dintre cântecele prezentate ar putea fi T, X şi O”, v-aţi putea întreba ce înseamnă acest lucru. 
Poate însemna că: 1 - T, X şi O, într-o ordine oarecare; 2 - T al doilea, X al treilea şi O al patrulea. In 
întrebările de gândire analitică această ambiguitate este evitată spunând „dacă Y este cântat primul, al 
doilea, al treilea şi al patrulea dintre cântecele prezentate ar putea fi T, X şi O, nu neapărat în această 
ordine”, dacă se intenţionează să se înţeleagă ceea ce exprimă 1. Iar dacă se spune „dacă Y este 
cântat primul, atunci al doilea, al treilea şi al patrulea cântec prezentat sunt, respectiv, T, X şi O”, 
înţelesul este cel din 2. 


Alte chestiuni de reţinut 


Aici aveţi mai multe chestiuni de care e bine să ţineţi cont. Unele dintre acestea au fost 
menţionate anterior, în vreme ce altele sunt observaţii şi sfaturi suplimentare. 


=  Ţineţi cont întotdeauna de faptul că obiectivul este să selectaţi răspunsul corect, nu să daţi 
explicaţii cuprinzătoare ale tuturor posibilităţilor logice în circumstanţele specificate în întrebare. 
Găsirea răspunsului corect aproape niciodată nu implică descoperirea tuturor rezultatelor 
posibile. 


"= Pe măsură ce faceţi nişte inferenţe pe baza modului în care circumstanţele specifice întrebării 
interacționează cu condiţiile din cerinţă, confruntaţi-le în mod constant cu variantele de răspuns. 
În orice moment, s-ar putea ca răspunsul corect să fie deja la îndemână. Sau s-ar putea ca 
unele dintre variante să poată fi identificate ca incorecte şi eliminate. Dacă aţi reuşit să 
identificaţi răspunsul corect, aţi terminat cu întrebarea respectivă, chiar dacă mai există 
variante de răspuns pe care nu le-aţi eliminat încă. Nu este nevoie să dovediţi că acele variante 
de răspuns nu sunt corecte. În acelaşi mod, dacă aţi reuşit să eliminaţi toate variantele cu 
excepţia uneia, aţi terminat cu acea întrebare, chiar dacă nu aţi arătat în mod specific că 
varianta de răspuns rămasă este cea corectă. 


=  Reţineţi că, atunci când rezolvati întrebări de gândire analitică, poate fi adevărat orice lucru care 
nu este interzis de condiţiile din cerinţă sau de ceea ce se poate deduce din acestea în 
conjuncţie cu circumstanţele specifice menţionate în întrebare. Nu faceţi nicio presupunere care 
nu are o justificare, oricât de naturală vi s-ar părea. De exemplu, dacă vi se spune că un 
comitet trebuie să aibă un expert în finanţe şi unul în marketing, să nu presupuneţi automat că 
expertul în finanţe este o altă persoană decât expertul în marketing. 


= Este foarte important să citiţi atent şi cât mai literal întrebările de gândire analitică. Deşi este 
important să economisiţi timp, este şi mai important să nu citiţi la repezeală. Pentru a vă da un 
exemplu specific de ce poate să se întâmple, luaţi în considerare următoarele două afirmaţii: „F 
şi G nu pot pleca amândoi în vacanţă în iulie” şi „Nici F, nici G nu pot pleca în vacanţă în iulie”. 
Există unele asemănări superficiale între aceste două afirmaţii. Cu toate acestea, cele două nu 
sunt echivalente, iar dacă faceţi confuzie între ele, cu siguranţă că veţi face greşeli. Dacă F 
pleacă în vacanţă în iulie şi G nu pleacă, prima condiţie nu este încălcată, dar cea de-a doua 
este. 


=  Reţineţi discuţia anterioară despre elementele active din cerinţă care nu sunt menţionate în 
niciuna dintre condiţii. Nu este necesar ca toate elementele să fie constrânse în mod explicit de 

condiţiile din cerinţă. Dacă un anumit element nu este menţionat explicit în condiţii, înseamnă 
că acesta este constrâns numai de ceea ce se întâmplă cu celelalte elemente. Nu înseamnă că 
setul de condiţii este incomplet sau greşit în vreun fel. 


Să zicem că trebuie să răspundeţi la o întrebare de genul următor: „Care dintre următoarele 
produse trebuie să fie promovat în săptămâna 2?”, pe baza unei cerinţe despre şapte produse 
care trebuie promovate pe o perioadă de patru săptămâni. Să mai presupunem că aţi stabilit că 
produsul H trebuie să fie promovat în săptămâna 2, dar H nu apare printre variantele de 
răspuns. Oare înseamnă acest lucru că întrebarea este greşită? Nu. De exemplu, s-ar putea ca 
şi G să fie unul dintre produsele care trebuie promovate în săptămâna 2, iar G să fie una dintre 
variantele de răspuns. Atenţie, deci: nu poate exista decât un răspuns corect printre variantele 
de răspuns, dar în sine pot exista mai multe răspunsuri corecte la o întrebare. 


Câteodată apar întrebări despre rezultate acceptabile, dar variantele de răspuns prezintă numai 
rezultate incomplete. De exemplu, s-ar putea să aveţi o cerinţă despre împărţirea unui grup de 
oameni în două subgrupuri, 1 şi 2. Intrebarea poate să vă ceară să aflaţi care dintre variantele 
de răspuns poate constitui subgrupul 1. Într-un astfel de caz, dacă vă uitaţi după încălcări ale 
condiţiilor din cerinţă numai în cadrul grupului care apare în variantele de răspuns, s-ar putea să 
găsiţi mai multe variante aparent posibile. Dar reţineţi că ceea ce trebuie să fie posibil este tot 
rezultatul - componenţa atât a subgrupului 1, cât şi a subgrupului 2. Deci, chiar dacă subgrupul 
2 nu apare deloc între variantele de răspuns, tot trebuie să verificaţi acest grup pentru încălcări 
ale condiţiilor din cerinţă. Înseamnă că va trebui să stabiliţi şi componenţa subgrupului 2 pentru 
acele variante de răspuns pe care nu le puteţi elimina ca fiind incorecte în alt mod. 


Reţineţi discuţia de mai devreme despre ceea ce trebuie să fie adevărat numai pe baza 
condiţiilor din cerinţă. Este foarte important să ţineţi cont de ceea ce vi s-a explicat acolo - că 
circumstanţele specifice unei întrebări sunt valabile numai pentru acea întrebare. Foarte rar se 
va întâmpla ca o întrebare să vă ceară să presupuneţi că una dintre condiţiile iniţiale din cerinţă 
a fost înlocuită cu o altă condiţie. Astfel de schimbări ale condiţiilor din cerinţă sunt şi ele 
valabile numai pentru întrebarea în care sunt prezentate, dar nu rămân valabile şi pentru 
întrebările următoare. 

GHID PENTRU ÎNŢELEGEREA ÎNTREBĂRILOR DE ÎNŢELEGERE A UNUI TEXT SCRIS 
Cum să abordaţi articolele din secţiunea Înțelegerea unui text scris 


Scopul acestei secţiuni a testului este să vă evalueze abilitatea de a citi şi a înţelege în 
profunzime texte de o complexitatea asemănătoare celor pe care le veţi întâlni în studiul şi practica 
ulterioară. Textele sunt selectate în aşa fel încât să poată fi corect înţelese doar pe baza informaţiei pe 
care o prezintă; nu aveţi nevoie de cunoştinţe anterioare specializate pentru a le înţelege. Orice 
termeni tehnici care apar sunt explicaţi în text şi trebuie să puteţi răspunde tuturor întrebărilor doar pe 
baza informaţiilor din articolul respectiv. 


De obicei, un text are o singură ideea principală. Uneori se prezintă un punct de vedere 
controversat, care fie este combătut, fie este susţinut. Alteori se analizează şi se critică poziţia altcuiva. 
Uneori se explică un fenomen curios. Alteori se prezintă un anumit eveniment important din punct de 
vedere istoric. Toate textele din această secţiune vor prezenta un număr de considerente care sunt 
relevante pentru ideea principală a articolului; rolul pe care acestea îl joacă este în mare măsură 
determinat de natura ideii principale. 


Deci, cum ar trebui să abordaţi un text din această secţiune? Cel mai important lucru este să vă 
fie foarte clar care este esenţa textului: care este mesajul pe care textul îl oferă cititorului? Uneori, 
textul va conţine o propoziţie care enunţă explicit ideea principală. Cu toate acestea, chiar şi când 
există o astfel de propoziţie, ea nu va fi neapărat plasată la începutul articolului, ci poate apărea 
oriunde pe parcursul lui. De cele mai multe ori, un text va prezenta pur şi simplu perspectiva, critica, 
explicaţia sau descrierea respectivă şi va conta pe cititor să-i înţeleagă miezul. Deci, ce trebuie să faceţi 
este să citiţi cu atenţie, dar, în acelaşi timp, să ştiţi că nu trebuie să asimilați şi să reţineţi toate 
detaliile descriptive pe care autorul le prezintă pe parcurs. Încercaţi să rămâneţi focalizaţi pe ideea 
principală a textului, pentru că întreg articolul este organizat în jurul ei. Dacă nu vă este foarte clar 
care este acea idee, riscaţi să faceţi greşeli în ceea ce priveşte relevanţa relativă a ideilor subsidiare pe 
care autorul le foloseşte pentru a o susţine pe cea principală. 


= Aveţi în vedere paragrafele şi cuvintele de legătură 


În articolele din Înțelegerea unui text scris vor apărea adesea schimbări de perspectivă şi de 
focalizare. Un text poate trece de la o idee la alta, de la particular la general, de la o perspectivă 
pozitivă asupra unui lucru la una negativă, de la o persoană la alta. Pentru a înţelege cum funcţionează 
textul, trebuie să identificaţi diferitele idei dintr-un articol şi, mai important, modul în care se leagă 
unele de altele. 


O caracteristică a acestor texte, care vă poate fi de mare ajutor să descoperiţi cum 
funcţionează, este împărţirea lor în paragrafe. Paragrafele sunt construite în jurul unei idei clare şi, de 
cele mai multe ori, joacă roluri bine definite în textul în ansamblu. De exemplu, când autorul trece de la 
un citat care pledează pentru un punct de vedere, la susţinerea efectivă a acelui punct de vedere 
împotriva unei critici care i se aduce, această trecere va fi marcată de obicei printr-un nou paragraf. Ca 
atare, dacă vă întrebaţi care este rolul fiecărui paragraf, puteţi ajunge la imaginea de ansamblu a 
structurii textului. 

Cu toate acestea, nu toate schimbările de perspectivă şi de focalizare coincid cu trecerea de la 
un paragraf la altul; se poate ca una sau chiar două schimbări să se petreacă chiar în interiorul 
aceluiaşi paragraf, sau ca două paragrafe să aibă aceeaşi idee principală. Un alt indicator al acestor 
treceri semnificative sunt cuvintele de legătură, precum „cu toate acestea”, „totuşi”, „pe de altă parte”, 
„dar” etc. Dacă sunteţi atenţi la acest tip de semnale, ele vă vor ajuta să vă orientaţi şi să identificaţi 
părţile semnificative ale textului şi vă vor semnala trecerile importante de la o idee la alta. Pe lângă 
marcarea schimbărilor, autorii semnalează şi continuitatea, cu cuvinte precum „de exemplu”, „în mod 
asemănător”, „mai mult decât atât”, „pe deasupra” etc. 


O ultimă observaţie privind înţelegerea punctului de vedere al autorului: de multe ori, autorii 
textelor compară mai multe perspective sau teorii şi, în cele din urmă, o susţin pe una în detrimentul 
celorlalte. În cazul acestor texte, o tehnică frecventă este să prezinte iniţial într-o lumină foarte bună 
ideile pe care, în final, le vor demonta. Un avantaj al acestui tip de abordare este că e mult mai eficient 
să critici o idee care a fost prezentată drept solidă; un alt avantaj este că un autor care face efortul de 
a fi imparţial şi corect cu oponenții săi este mai credibil. Însă din punctul dvs. de vedere, asta 
înseamnă că acest gen de texte pot deveni dificil de urmărit dacă nu urmăriţi cu atenţie teza autorului. 
Pentru cititori neexperimentați, faptul că autorul prezintă într-un mod pozitiv o idee a unui oponent 
poate însemna că acel autor susţine acea idee, pe care de fapt, în final, o combate. Toate tehnicile 
menţionate până acum vă pot ajuta să vă orientaţi, în acest gen de texte, cu privire la poziţia autorului. 


A.A 


= E bine să citiți mai întâi întrebările? 


Mulţi se întreabă poate dacă e util să adopte un sfat destul de frecvent vehiculat, şi anume dacă 
ajută să citiţi întâi întrebările, iar apoi textul. Desigur, sunteţi liberi să aplicaţi această strategie, dacă vi 
se pare eficientă. Părerea noastră este însă, că, pentru majoritatea candidaţilor, această strategie nu 
funcţionează. Iată câteva motive pentru care această strategie nu funcţionează. 


În primul rând, toate întrebările din acest test se încadrează în tipuri standard de întrebări: 
despre ideea principală sau scopul principal al textului, cele care întreabă dacă autorul ar fi sau nu de 
acord cu o idee, cele care întreabă ce se poate deduce din informaţia din text şi aşa mai departe. Vom 
explica pe larg în ce constă fiecare tip de întrebare în paginile următoare, ceea ce contează acum este 
că, deşi textele diferă, tipurile de întrebări vor fi asemănătoare de la un set la altul al secţiunii 
Înțelegerea unui text scris. Prin studiu şi exerciţiu, vă veţi familiariza cu aceste tipuri şi veţi putea 
anticipa cum vor arăta multe dintre întrebări, fără a vă mai pierde timp preţios să le citiţi înainte să 
citiţi textul. 


Desigur, unele dintre întrebările pe un anumit text nu vor fi exact la fel ca altele de acelaşi tip; 
unele chiar pot părea să aibă o formulare specială. Dar, chiar şi în aceste cazuri, e puţin probabil să 
câştigaţi ceva citind întâi întrebările: presupune efort să încercaţi să vă amintiţi întrebările în timp ce 
citiţi textul, aşa că probabil e mai eficient să vă folosiţi energia mentală încercând să înţelegeţi articolul 
în sine. După cum am discutat deja, textele pot fi destul de dificile, cu idei sofisticate şi relaţii complexe 
între ele. Ca să răspundeţi corect la întrebări trebuie să aveţi o înţelegere în profunzime a textului. 
Dacă citiţi articolul căutând detalii pentru a răspunde anumitor întrebări, puteţi pierde din vedere 
esenţa textului şi, de asemenea, riscaţi să nu înţelegeţi cu ce ar putea sau nu fi de acord autorul. Aşa 
că, deşi puteţi răspunde bine la întrebările care au în vedere acele detalii, vă puteţi mări şansele să 
răspundeţi greşit la alte întrebări din set. 

În cele din urmă, este important să vă amintiţi că, la concursul propriu-zis, aveţi un timp limitat 
în care trebuie să citiţi patru sau cinci texte şi să răspundeţi la aproximativ 28 de întrebări. Timpul este 
esenţial. Puteţi citi întrebările înainte să citiţi textul, însă va mai trebui să le mai citiţi odată pentru a 
răspunde, pentru că nu vă veţi mai aminti exact ce vă cere fiecare. Să presupunem, de dragul 
argumentării, că e nevoie de 5 secunde pentru a citi fiecare întrebare fără variantele de răspuns. Asta 
adaugă cel puţin 2 minute să citiţi toate întrebările din secţiune, iar dacă le citiţi de două ori, vă va lua 
mai mult de patru minute. 


Cum să abordaţi întrebările din secţiunea Înțelegerea unui text scris? 


După ce citiţi o dată textul, trebuie să vă ocupați de întrebări. Până în acest punct, probabil că 
înţelegeţi destul de clar ce anume vrea să spună articolul în ansamblu, cum este organizat şi unde apar 
în text idei şi informaţii specifice. Dar chiar dacă nu vă simţiţi încrezători că aţi înţeles textul, trebuie să 
treceţi la întrebări, mai degrabă decât să mai citiţi textul încă o dată. În cele mai multe cazuri, prima 
întrebare din set este despre ideea principală sau despre scopul principal al textului. Dacă simţiţi că 
textul nu vă este la îndemână, se poate să recunoaşteţi ideea sau scopul principal al articolului atunci 
când le vedeţi, aşa că, răspunzând primei întrebări vă va fi mai uşor să vă descurcaţi cu textul în 
ansamblu şi cu restul de întrebări. 


În orice caz, să nu credeţi că trebuie să vă amintiţi textul în detaliu pentru a începe să 
răspundeţi la întrebări. De exemplu, un articol poate prezenta două teorii privind încarcerarea, cea 
punitivă şi cea din perspectiva reabilitării, şi le poate descrie pe ambele în detaliu. Când citiţi acest 
text, trebuie să vă clarificaţi diferenţa dintre cele două şi să ştiţi, în mare, unde este discutată fiecare. 
Dar n-ar avea niciun sens să memoraţi toate detaliile. În primul rând, nu va exista câte o întrebare 
despre orice - nici măcar despre toate lucrurile importante. În al doilea rând, dacă dacă aveţi o idee 
generală despre cum este structurat textul şi unde sunt localizate elementele sale cheie, e uşor să 
verificaţi detaliile recitind doar porţiuni de text. De fapt, şi când sunteţi convinşi că vă amintiţi tot ce 
aveţi nevoie pentru a răspunde unei întrebări, e o idee bună să verificaţi secţiunea respectivă din text. 
Doar dacă sunteţi absolut convinşi de corectitudinea răspunsului este recomandabil să alegeţi varianta 
respectivă fără a mai consulta o dată textul. 


Când citiţi întrebările, priviţi cu atenţie cum este formulată fiecare dintre ele. Multe dintre 
întrebări conţin detalii menite să vă trimită direct la informaţiile relevante din text. De exemplu, să ne 
imaginăm că un articol dintr-un test discută conflictul dintre filosofii care preferă perspectiva 
tradiţională, subiectivă a studierii minţii şi filosofii care adoptă o abordare nouă, „obiectivistă”. Conform 
articolului, „subiectiviştii” cred că mintea trebuie explorată prin investigarea experienţelor individuale 
subiective, precum conştiinţa, durerea, emoţiile etc, pe când „obiectiviştii” consideră demodată această 
abordare şi cred că studiul minţii trebuie restrâns la date materiale, precum transmisia impulsurilor 
nervoase în creier. O întrebare din set ar putea fi astfel formulată: 


Conform articolului, care dintre tezele de mai jos este avansată de subiectivişti pentru a susţine că teza 
obiectiviştilor este defectuoasă? 


Primul lucru pe care vi-l spune întrebarea este că răspunsul corect va fi o idee care în text este 
atribuită subiectiviştilor. Alte idei din text sunt atribuite obiectiviştilor, iar autorul avansează propriile 
idei; evident, niciunele dintre acestea nu se vor regăsi în răspunsul corect. Mai mult, întrebarea vă 
spune că răspunsul corect trebuie să fie o teză avansată de subiectivişti, ca parte a argumentului lor că 

abordarea obiectiviştilor e defectuoasă. Majoritatea candidaţilor vor observa că poziţia subiectiviştilor în 
ceea ce priveşte problemele obiectivismului este prezentată - să zicem - în prima jumătate a textului, 
mai precis în al doilea paragraf. O privire rapidă la porţiunea de text respectivă vă va ajuta să 
identificaţi răspunsul corect. 


În acest caz, întrebarea se referă la păreri care nu sunt ale autorului, însă multe întrebări se 
focalizează pe ce spune sau crede autorul, sau pe lucrurile cu care acesta poate sau nu fi de acord. În 
acelaşi timp, după cum am discutat mai sus, autorii textelor utilizate în Testul de Verificare a 
Raţionamentului Logic se referă de multe ori la ce cred alţii, la informaţiile sau convingerile susţinute de 
aceştia, la poziţiile pe care şi le asumă în privinţa lucrurilor menţionate în întrebare. Din nou, este 
important să stabiliţi dacă întrebarea se referă la părerile autorului sau la cele ale celorlalte persoane 
menţionate de acesta. 


Mai există un sfat suplimentar referitor la întrebările din Înțelegerea unui text scris: în general, 
chiar dacă sunteţi destul de siguri că aţi găsit răspunsul corect, ar trebui să aruncaţi o privire asupra 
variantelor de răspuns pe care nu le-aţi eliminat deja. Variantele incorecte pot fi deseori parţial corecte 
şi, ca atare, pot părea că sunt răspunsul corect la o primă citire. Se poate, de aceea, ca după ce vă 
gândiţi la întreg setul de variante, să descoperiţi că un răspuns pe care l-aţi considerat la început corect 
să fie unul greşit. 


Întrebări despre text în ansamblu (Ideea principală, Scopul principal, Organizarea textului) 


După cum am spus mai sus, prima întrebare din majoritatea seturilor din Înțelegerea textului 
scris vă cere să identificaţi enunţul care exprimă cel mai corect ideea centrală sau mesajul pe care 
textul în ansamblu este menit să îl transmită. Acest tip de întrebări apare în trei subvarietăţi. 


Unele vor fi de forma: „Care dintre următoarele rezumă cel mai corect conţinutul textului?” 
După cum vă cere întrebarea, trebuie să identificaţi răspunsul care este cel mai corect rezumat. Ce 
trebuie să reţineţi despre acest subtip de întrebare este că răspunsul corect va fi cel care acoperă cel 
mai complet punctele importante ale textului. Asta nu înseamnă că răspunsul este în mod necesar şi 
cel mai lung, ci, pentru acest tip de întrebare, cel mai corect rezumat va fi cel mai complex şi include 
cei mai importanţi paşi ai discuţiei din text. Şi totuşi, această variantă a întrebărilor despre ideea 
principală este destul de rară. Le folosim rar şi se poate să nu întâlniți niciuna când daţi testul. 


A doua şi, de departe, cea mai frecventă variantă vă cere să identificaţi ideea principală sau 
centrală a textului. În loc să vă ceară să identificaţi răspunsul care rezumă cel mai bine textul, aceste 
întrebări vă cer să identificaţi mesajul sau ideea care stă la baza textului. Ce este important să ştiţi 
despre aceste întrebări este că sunt mai focalizate decât cele de rezumare. Pentru a le răspunde corect, 
trebuie să puteţi recunoaşte cea mai importantă idee pe care textul încearcă să o stabilească, ideea 
căreia îi sunt subordonate toate celelalte din text. 


A treia variantă oferă cinci potenţiale titluri pentru articolul respectiv şi vă cere să identificaţi 
răspunsul care ar fi cel mai bun titlu. Această variantă presupune că cel mai bun titlu se bazează pe 
ideea centrală sau pe mesajul textului. Şi aceste variante sunt destul de rare. Dacă întâlniți vreuna, 
concentraţi-vă să găsiţi acel titlu care conţine termeni pe care v-aţi aştepta să îi găsiţi într-o formulare 
standard a ideii principale. 

Un lucru important de ştiut despre întrebările referitoare la ideea principală este că o variantă 
de răspuns care surprinde ceva care este adevărat despre text poate în continuare să nu fie răspunsul 
corect. În primul rând, acea variantă poate conţine şi informaţii care nu se aplică textului respectiv, în 
care caz, nu se poate considera că exprimă ideea principală. Pe de altă parte, o variantă de răspuns 
poate fi în întregime corectă în privinţa lucrurilor menţionate în text, însă priveşte doar o chestiune 
secundară din text, mai degrabă decât mesajul acestuia în ansamblu. 


E important şi de observat că există mai multe modalităţi de a formula ideea principală a unui 
text şi, de aceea, nu e neapărat necesar să găsiţi o variantă de răspuns care să exprime mesajul 
textului în acelaşi fel în care l-aţi formula dvs. înşivă. Dacă, însă, înţelegeţi în profunzime textul, 
răspunsul corect ar trebui să fie, dintre variantele date, formularea cea mai apropiată de propria 
dumneavoastră formulare. Asta presupune însă, aşa cum am discutat mai sus, că trebuie să verificaţi 
toate variantele de răspuns înainte de a trece la următoarea întrebare, lucru foarte important pentru 
întrebările despre ideea principală. Când citiţi variantele de răspuns, amintiţi-vă că răspunsurile 
incorecte fie vor spune ceva fals despre text, fie vor descrie ceva care aparţine textului şi care poate 
chiar contribui la construcţia mesajului, însă nu reprezintă ideea principală în sine. Şi, din nou, 
răspunsul corect va exprima în întregime corect atât ceva care se află în text, cât şi faptul că enunţul 
respectiv reprezintă cea mai importantă idee a textului. 


Pe lângă întrebările despre ideea principală, care privesc mesajul pe care îl transmite textul, mai 
există un tip de întrebări care priveşte funcţia textului în ansamblu. Acest tip de întrebări vă cere să 
identificaţi modul în care autorul dezvoltă ideea principală, mai precis este despre structura textului. 
Ele întreabă cum este construit sau organizat textul, ce este textul menit să transmită sau care este 
principalul scop al textului. De exemplu, un text poate prezenta un fenomen straniu şi poate oferi o 
explicaţie pentru acesta. Sau poate compara două puncte de vedere opuse şi poate demonstra de ce îl 
preferă pe unul celuilalt. Sau poate rezuma istoria unei dispute ştiinţifice. Variantele de răspuns pentru 
întrebările de acest tip nu vor surprinde fiecare schimbare de direcţie şi fiecare trecere din construcţia 
de către autor a ideii principale, ci vor fi caracterizări generale a modului în care este dezvoltată ideea 
principală. Deci nu fiţi îngrijoraţi dacă răspunsul corect conţine foarte puţine detalii. Răspunsurile 
incorecte vor fi tot la fel de generale, însă nu vor reuşi să surprindă modul de organizare a textului în 
ansamblu. Un răspuns incorect poate descrie ceva care este adevărat doar pentru o parte a textului 
sau care nu se aplică deloc întregului articol. În orice caz, nu va prezenta modelul structural al 
întregului text. 


Unele întrebări vă cer să identificaţi structura unui singur paragraf. Pentru a răspunde corect, e 
o idee bună să recitiţi paragraful la care se referă întrebarea. 


Întrebări despre ce spune sau sugerează textul 


Pentru fiecare text din această secţiune, vi se vor pune întrebări despre diverse idei transmise 
de articol. Acestea pot varia de la întrebări directe elementare („ce spune textul la modul propriu?”) la 
întrebări mai sofisticate („ce sugerează autorul, fără a spune direct?”), la întrebări complexe şi 
avansate („ce se poate deduce pe baza informaţiei din text, indiferent dacă autorul a intenţionat sau nu 
să sugereze acel lucru?”). Vom discuta toate aceste tipuri de întrebări, începând cu cele elementare. 


Componenta primară a Înţelegerii unui text scris este aceea de a recunoaşte ce spune textul la 
nivel literal, iar unele întrebări sunt concepute să se asigure că aţi procesat corect textul la acest nivel 

fundamental. Întrebările care evaluează această abilitate sunt de tipul: „Care dintre următoarele este 
afirmată în text?”, „Autorul afirmă care dintre următoarele despre X?”, „Care dintre următoarele este 
menţionată în text despre X?”, „Conform textului, care dintre următoarele enunţuri despre X este 
adevărat?” sau orice altceva asemănător. Chiar dacă sunt întrebări destul de directe, răspunsul corect 
nu va fi repetiţia cuvânt cu cuvânt a unor lucruri din text, însă va fi o parafrază destul de apropiată. 
Ideea este că trebuie să recunoaşteţi nu formularea exactă a unor lucruri din text, ci mai degrabă 
sensul lor. 


De exemplu, una dintre întrebările pe baza unui articol despre arta murală mexicană spune: 


Care dintre următoarele este identificată de către autorul textului drept o caracteristică a artei murale 
mexicane? 


(A) Temele de interes erau cu precădere evenimente actuale. 
(B) Putea fi văzută doar afară. 

(C) Folosea aceleaşi tehnici ca pictura de şevalet. 

(D) Se remarca printr-o uniformitate stilistică remarcabilă. 
(E) Era menită să fie privită din mai multe unghiuri. 


În text autorul afirmă că operele muraliştilor „erau concepute să poată fi văzute din diverse 
puncte”. Astfel, răspunsul corect este (E). Observaţi că răspunsul este o parafrază destul de apropiată 
a afirmației din text făcută de autor. 


Un exemplu similar se găseşte într-un text care la un moment dat spune că „zonele joase ale 
mantalei Pământului au aproape aceeaşi compoziţie ca meteoriţii”. 


Conform textului, zonele joase ale mantalei Pământului sunt caracterizate de: 


(A) o compoziţie similară cu cea a meteoriţilor. 

(B) absenţa elementelor descoperite în pietrele de pe scoarță. 
(C) o mai mare stabilitate decât a zonelor superioare. 

(D) prezenta unor cantităţi mari de dioxid de carbon. 

(E) o densitate uniform mai mică decât zonele superioare. 


Răspunsul corect este (A), iar expresia „similară cu” este un echivalent direct al „aproape ca”. 
Această întrebare necesită abilitatea de a recunoaşte ce spune autorul, nu este nevoie de interpretări 
semnificative. Întrebări ca aceasta pot părea neaşteptat de uşoare, mai ales candidaţilor pentru care 
secţiunea de Înţelegere a textului scris este un punct forte. Nu fiţi descurajaţi de cât de uşoare par 
aceste întrebări şi, mai ales, nu presupuneţi că trebuie să pândească o capcană deghizată într-o 
întrebare uşoară. Amintiţi-vă că unele întrebări din testul de verificare a raţionamentului logic sunt 
concepute să evalueze abilităţi elementare şi, ca atare, sunt în mod necesar mai uşoare. 


Desigur, procesul lecturii depinde în mod obişnuit şi de abilităţi mai complexe decât această 
deprindere elementară de a înţelege conţinutul literal al unui text şi există alte tipuri de întrebări de 
înţelegere a textului pe care acestea sunt menite să o testeze. Orice text complex transmite mult mai 
mult unui cititor atent decât afirmă explicit. Autorii se bazează pe acest lucru iar cititorii procesează de 
obicei textele atât la nivelul lucrurilor pe care le sugerează implicit, cât şi la cel al lucrurilor pe care le 
enunţă explicit. În unele cazuri, multe din lucrurile pe care un autor le lasă nespuse, bazându-se pe 
cititor să le furnizeze, constau într-o cunoaştere a subiectului pe care autorul presupune că cititorii săi o 
au. Acest lucru este adevărat mai ales când este vorba despre autori şi cititori care sunt familiarizați cu 

acelaşi subiect specializat: articolele din revistele de specialitatea sunt un exemplu bun de texte care se 
bazează pe această cunoaştere comună. Cu toate acestea, este important de reţinut că Testul de 
Verificare a Raţionamentului Logic nu presupune cunoaşterea anterioară a niciunui subiect 
specializat, deci niciuna dintre întrebările din acest test nu evaluează un asemenea tip specializat de 
lectură. 


Există, însă, multe alte tipuri de informaţii pe care un autor le lasă nespuse şi pentru care se 
bazează pe cititor: lucruri a căror includere în sfera de înţelegere a cititorului este susţinută de lucrurile 
pe care textul le menţionează explicit. Să presupunem, de exemplu, că un autor afirmă: „Închiderea 
fabricii a produs un rău suplimentar unei economii regionale care se confrunta deja cu o rată mare a 
şomajului.” Când spune acest lucru, autorul nu spune şi că închiderea fabricii a avut loc înaintea 
producerii unui rău suplimentar, însă un cititor care nu reuşeşte să înţeleagă că închiderea a precedat 
producerea răului, nu va reuşi să înţeleagă nimic din propoziţia respectivă. De fapt, putem spune că un 
cititor care nu are abilitatea de a produce acest tip de inferenţe are probleme în a înţelege ce citeşte în 
general. 


Există o varietate de întrebări care testează această abilitate. De exemplu, vi se poate cere să 
spuneţi ce se poate deduce pe baza unui text sau a unei porţiuni dintr-un text, ce anume sugerează 
sau indică textul despre un subiect sau fapt discutat explicit în articol sau ce anume este, conform 
textului, adevărat despre un subiect sau altul. 


Alte întrebări vă pot cere să deduceţi ce anume sugerează sau transmite textul despre părerile 
oamenilor - de exemplu, „Cu care dintre ideile de mai jos este cel mai rezonabil de dedus că autorul ar 
fi de acord?” sau „Pornind de la articol, se poate deduce că autorul împărtăşeşte care dintre punctele 
de vedere de mai jos?” sau „Pe baza articolului, ce se poate deduce că ar crede Eliade privind relaţia 
publicului cu opera de artă?” sau „Pe baza textului, cu care dintre ideile de mai jos este cel mai PUŢIN 
probabil să fie de acord autorul?”. Când abordaţi asemenea întrebări, trebuie să fiţi foarte atenţi la ale 
cui idei sau păreri se referă întrebarea. De multe ori, răspunsurile greşite vor fi păreri alte altor 
persoane decât cele menţionate în întrebare. 


Toate răspunsurile corecte la acest gen de întrebări - fie că se referă la păreri, fie la informaţii — 
au în comun faptul că sunt justificate de lucruri explicite din text. Câteodată este suficientă o singură 
propoziţie, alteori trebuie să puneţi cap la cap informaţii din diverse secţiuni ale textului pentru a 
identifica răspunsul corect. Uneori puteţi găsi imediat partea de text care susţine o inferenţă, alteori 
informaţiile relevante nu sunt acolo unde v-aţi aştepta să fie. Iar în alte cazuri, nu există o singură 
secţiune bine definită de text unde să găsiţi toate informaţiile de care aveţi nevoie. 


Întrebările variază şi în funcţie de cât de aproape este răspunsul corect de partea sau părţile de 
text care îl justifică. Uneori, răspunsul corect nu este foarte departe de o refrazare a conţinutului 
explicit al textului. De exemplu, un text discută studiul critic al lui Richard A. Posner asupra unei 
mişcări literare care promovează utilizarea „tehnicilor de analiză literară în interpretarea legilor şi 
folosirea, prin reciprocitate, a analizei juridice în interpretarea textelor literare”. Una dintre întrebări 
spune: 


Textul sugerează că Posner consideră că juriştii abordează interpretarea legilor într-un mod care: 


(A) împiedică descoperirea înțelesurile multiple. 
(B) utilizează tehnici precum deconstrucţia. 
(C) interpretează legi în funcţie de standarde variabile ale comunităţii. 

(D) se bazează pe punctele de vedere ale criticilor literari. 
(E) pune în umbră relevanta socială a tradiţiei juridice. 


Răspunsul corect este (A). Textul spune explicit că Posner susţine că „interpretările de tip juridic 
sunt menite să identifice un singur înţeles”. Raționamentul pe care se bazează selectarea răspunsului 
corect este unul destul de direct: textul nu spune deschis că Posner crede că juriştii împiedică 
descoperirea înţelesurilor multiple, însă, pe de altă parte, nu este foarte greu de văzut că împiedicarea 
descoperirii sensurilor multiple este un efect secundar al faptului că „intenţionează descoperirea unui 
singur înţeles”. Dacă vă amintiţi partea relevantă a textului sau o puteţi găsi repede, întrebări de acest 
gen vi se vor părea destul de uşoare. 


Alte întrebări presupun să identificaţi ideile subînţelese ale unei afirmaţii din text. Într-un 
asemenea caz, relaţia dintre ce spune textul şi răspunsul corect este de obicei mai puţin directă decât 
în exemplul de mai sus, deşi poate fi uşor de înţeles. De pildă, iată o întrebare pe un text despre o 
bacterie dăunătoare care atacă culturi: 


Pe baza textului, se poate deduce că rotatia culturilor poate spori producţia pentru că: 


(A) mutarea plantelor le face mai robuste şi mai rezistente la boli. 

(B) numărul de bacterii Pseudomonas fluorescens din sol de obicei creşte când culturile sunt 
rotite. 

(C) rădăcinile multor plante produc compuşi care omoară fitopatogenii dăunători altor plante. 

(D) prezenţa bacteriilor fitopatogene este responsabilă pentru majoritatea bolilor plantelor. 

(E) de obicei, fitopatogenii atacă unele specii de plante, însă altele nu sunt gazdele potrivite 
pentru ei. 


Răspunsul corect este (E), care este susţinut de informaţia din primul paragraf, unde autorul 
spune: 


Cultivarea unei singure culturi pe o singură bucată dată de pământ conduce în cele din urmă la o 
producţie scăzută. Un motiv este că numărul bacteriilor fitopatogene dăunătoare, care sunt organisme 
parazite care se stabilesc pe planta-gazdă, creşte în solul care înconjoară rădăcinile plantelor. Această 
problemă poate fi rezolvată prin rotatia culturilor, care presupune că, pentru o perioadă de timp, 
fitopatogenii nu mai găsesc o gazdă potrivită. 


Observaţi că textul spune că rotația culturilor face ca fitopatogenii să nu mai găsească o gazdă 
potrivită, însă nu oferă o explicaţie de ce această strategie ar funcţiona. Rămâne la latitudinea 
cititorului să umple acest gol, deducând explicaţia corectă - şi anume că rotația culturilor presupune 
plantarea diferitor culturi în succesiune, iar patogenii care atacă unele plante, de obicei nu găsesc în 
celelalte plante o gazdă potrivită. Această idee nu este explicit formulată în text, ci este o asumpţie 
implicită. Cu alte cuvinte, cititorul trebuie să furnizeze el însuşi informaţiile absente pentru a înţelege ce 
spune autorul. 


Poate că unii cititori sunt obişnuiţi să utilizeze asemenea informaţii inexistente în text atât de 
repede şi de automat, încât nici nu li se pare că fac o inferenţă şi, ca atare, li se poate părea ciudat că 
întrebarea le cere să identifice o inferenţă pe baza textului. Însă, ce poate părea automat şi fără efort 
pentru unii candidaţi, poate cere efort conştient din partea altora. În al doilea rând, întrebări ca 
aceasta evaluează abilităţi superioare de lectură, iar parte din ce defineşte aceste abilităţi este 
capacitatea de a furniza presupuneri relevante atunci când autorul se bazează pe cititor să facă acest 

lucru. Pe scurt, chiar dacă, în experienţa dvs. subiectivă, inferenţa a fost atât de automată încât pare 
că nu a fost nevoie de un raţionament anume, din punct de vedere logic tot a trebuit să faceţi o 
inferenţă. Iar aceasta este o competenţă autentică pe care acest tip de întrebări de înţelegere de text 
sunt menite să o testeze. 


Desigur, există şi întrebări în care relaţia dintre răspunsul corect şi partea relevantă de text nu 
este atât de directă. Următoarea întrebare cere o inferenţă destul de complexă pe baza aceluiaşi text 
despre Posner şi mişcarea „drept şi literatură”. 


Pornind de la articol, Posner susţine că analiza de tip juridic nu este în general utilă în interpretarea 
literaturii pentru că: 


(A) folosirea dreptului în literatură are în general o natură diferită faţă folosirea dreptului în 
practica juridică. 

(B) dreptul este rareori folosit pentru a transmite idei importante în literatură. 

(C) juriştii nu au suficientă pregătire literară pentru a analiza competent opere literare. 

(D) interpretările juridice ale literaturii tind să se preocupe doar de chestiuni de drept, în dauna 
altor elemente importante. 

(E) interpretările juridice sunt relevante doar pentru literatura contemporană. 


Răspunsul corect este (A), iar aceasta este partea de text care îl susţine: 


Când critică presupunerea susținătorilor mişcării că juriştii pot arunca o lumină nouă asupra operelor 
literare care aduc în discuţie şi chestiuni de drept, Posner subliniază faptul că autorii de literatură 
folosesc dreptul în sensul lui cel mai larg, pentru a transmite o anumită idee sau ca metaforă pentru 
modul în care funcţionează societatea pe care şi-o imaginează în scrierea lor. Chestiunile juridice în 
sine, despre care ar putea un jurist să lămurească cititorii, nu sunt decât foarte rar de interes în 
literatură. 


Aşadar, conform lui Posner, ne putem aştepta ca juriştii să fie utili în descifrarea problemelor 
tehnice de natură juridică, însă o asemenea analiză tehnică detaliată este rareori necesară atunci când 
dreptul este folosit, aşa cum se întâmplă în literatură, doar ca metaforă sau pentru a ilustra o idee. 
Deci, pentru Posner, dreptul înseamnă lucruri diferite în practica judiciară şi în literatură. Răspunsul 
corect este, ca atare, justificat de text, însă nu este în niciun caz o simpla reformulare a unei afirmaţii 
existente. Pentru a ajunge la acest răspuns este nevoie de interpretare. 


Asemănător, următorul exemplu este un caz mai tipic de întrebări care cer ce se poate deduce 
sau se sugerează din text: 


În care dintre următoarele moduri se poate deduce din text că diferă părerea autorului despre Watteau 
şi părerile admiratorilor lui Watteau din secolul al XIX-lea? 


Răspunsul corect este: 
Spre deosebire de majoritatea admiratorilor lui Watteau din secolul al XIX-lea, autorul crede că opera 


lui Watteau nu reflecta atât de precis realitatea. 


În text nu există nicio afirmaţie directă despre acest lucru. În acest răspuns există două idei 
diferite şi ele trebuie tratate separat. Prima este că majoritatea admiratorilor lui Watteau din secolul al 

XIX-lea credeau că opera acestuia reflecta precis realitatea. Cea mai clară afirmare a acestei poziţii se 
găseşte în primul paragraf, în care ni se spune că scriitorii din secolul al XIX-lea acceptau ca autentică 
imaginea societăţii lui Watteau, aşa cum o descrisese acesta (mai precis, începutul secolului al XVIII- 
lea). Pentru a sublinia această idee, paragraful se încheie cu afirmaţia că, în 1884, la bicentenarul 
naşterii lui Watteau, biografii obişnuiau deja să îl numească „personificarea unui amiabil şi spiritual 
secol XVIII”. 


A doua idee din răspuns este că autorul nu vede opera lui Watteau în acelaşi fel. Scrierile lui 
Watteau sunt caracterizate drept lirice şi încântătoare, iar secolul al XVIII-lea drept amiabil şi spiritual. 
Însă autorul ne spune în al doilea paragraf că primele decade ale secolului al XVIII-lea, perioada 
activităţii artistice ale lui Watteau, au fost „de-a dreptul o calamitate”. Autorul continuă spunând că 
anul în care Watteau a cunoscut primele succese la Paris a fost marcat de o înfrângere militară şi de o 
foamete dezastruoasă. 


Aşadar, pentru a găsi răspunsul la această întrebare, trebuie mai întâi să găsiţi în text 
informaţiile relevante care îl justifică şi care sunt răspândite printre alte informaţii care nu au legătură 
cu el şi apoi să le puneţi împreună. 


Un comentariu de final privind această categorie de întrebări. Am făcut o distincţie între 
recunoaşterea unei parafraze şi producerea unei inferenţe sau interpretări. Însă poate este deja vizibil 
că, uneori, linia de demarcaţie dintre cele două este destul de fină, mai ales dacă parafraza sună destul 
de diferit de original sau dacă inferenţa pare destul de evidentă. Luaţi ca exemplu întrebarea pe care 
am discutat-o mai sus, despre rotația culturilor. Ea întreabă ce se poate deduce din text, iar răspunsul 
corect este într-adevăr o inferenţă, pentru că nu este afirmat explicit în text, ci este lăsat să se 
subînţeleagă în partea relevantă de text. Însă, pe de altă parte, ceea ce se sugerează nu este foarte 
departe de nivelul explicit al textului şi, de aceea, pentru unii poate părea foarte uşor de găsit. 


După cum arată acest exemplu, poate fi riscant să judecaţi variantele de răspuns ca fiind mai 
uşoare (sau mai grele) decât vă aşteptaţi să fie răspunsul corect. Ceea ce este important să vă amintiţi 
este că, indiferent de legătura dintre text şi răspunsul corect, acesta din urmă este întotdeauna singura 
variantă de răspuns cu adevărat susţinută de text. Răspunsurile incorecte pot părea corecte la prima 
vedere, însă, la o analiză mai atentă, întotdeauna conţin ceva greşit. Poate că nu sunt susţinute în 
totalitate de text sau poate chiar contrazic textul. La fel ca în cazul tuturor celorlalte întrebări din 
secţiunea Înțelegerea unui text scris, trebuie să judecaţi variantele de răspuns de la întrebările despre 
ce spune sau sugerează textul doar în funcţie de faptul dacă sunt sau nu susţinute de text. 


Întrebări care necesită utilizarea contextului pentru clarificarea sensului (Sens în context) 


O altă competenţă a unui bun cititor este abilitatea de a interpreta cuvinte şi expresii diferit 
decât o face un dicţionar, în sensul specific care poate fi identificat din modul în care autorul le 
utilizează în textul respectiv. Într-un text dat, cuvintele şi expresiile nu sunt izolate, ci ancorate în 
contextul lor narativ, argumentativ, explicativ etc. Ceea ce face acest context, printre altele, este să 
clarifice expresii ambigue, să îngusteze sensul expresiilor vagi sau să ofere o definiţie pentru utilizare 
idiosincratică a unei expresii. 


Ca atare, secţiunea Înțelegerea unui text scris conţine şi întrebări care testează această abilitate 
de a stabili care este înţelesul contextual corect al cuvintelor şi expresiilor. In unele cazuri, această 

sarcină nu este foarte complicată. De exemplu, într-un text despre producerea de ulei, paragraful al 
doilea se termină astfel: 


Cercetătorii au descoperit că, datorită faptului că rotirea elicei separă gazul de uleiul care în mod 
normal il însoţeşte, pot apărea reduceri de tensiune atunci când operează pompa centrifugală. 


Una dintre întrebările din set este: 


Care dintre următoarele expresii, dacă ar fi substituită cuvântului „tensiune”, ar schimba CEL MAI 
PUȚIN sensul propoziției? 


(A) fluxul de ulei din pompă 

(B) volumul uleiului din pompă 

(C) volumul gazului din pompă 

(D) viteza elicei care împinge uleiul 
(E) presiunea din pompă 


Cuvântul „tensiune” este folosit aici cu sensul său specializat, puţin accesibil cititorului obişnuit. 
Însă un cititor atent ar fi remarcat că paragraful anterior se termină cu această propoziţie: 


„Această modificare a conţinutului gazului duce la pierderi de „tensiune” or presiune din pompă, cu 
rezultatul că pompa nu mai produce suficientă energie pentru a împinge amestecul de ulei prin 
conductă.” 


Cu alte cuvinte, înţelesul cu care „tensiune” este folosit în text în legătură cu procesul de 
funcționare a pompei, a fost clarificat explicit în text. Ca atare, răspunsul corect este (E). 


Sunt, însă, cazuri în care clarificarea contextuală nu este atât de clară. Iată ca exemplu fraza de 
deschidere a textului despre pictorul francez Watteau: 


Cărtile din secolul al XIX-lea despre artistul francez Watteau (1684-1721) trădează un punct nevralgic 
curios: mai mult decât oricare alt artist de dinainte sau de după el, Watteau a oferit epocii sale o 
influentă imagine despre sine, iar scriitorii din secolul al XIX-lea au acceptat această imagine ca 
autentică. 


Una dintre întrebări spune: 
La care dintre următoarele se poate interpreta că se referă expresia „punct nevralgic curios”? 


(A) incapacitatea persistentă a unor biografi de a aprecia ceea ce autorul consideră a fi o 
calitate demnă de admiratie. 

(B) surprinzătoarea neputinţă a anumitor scriitori de a-şi dea seama de ceea ce autorul 
consideră o discrepanţă evidentă. 

(C) refuzul voit al unor scriitori de a evalua just ceea ce autorul consideră o sursă valoroasă de 
informaţii despre trecut. 

(D) o tendinţă inexplicabilă din partea anumitor scriitori de a subevalua un artist pe care autorul 
îl consideră extrem de influent. 

(E) o prejudecată vizibilă în favoarea unui anumit pictor şi, concomitent, împotriva unor 
contemporani ai săi, pe care autorul îi consideră la fel de talentaţi. 

Răspunsul corect se dovedeşte a fi (B). Se poate observa că propoziţia în care apare expresia 
„punct nevralgic curios” nu oferă suficiente informaţii pentru a stabili corectitudinea acestui răspuns. În 
acea propoziţie nu se menţionează nicio discrepanţă evidentă şi nici nu se sugerează că cineva nu şi-ar 
da seama de această discrepanţă. Tot ce se poate deduce din fraza introductivă este că punctul 
nevralgic are de-a face cu scriitori de secol XIX care acceptau ca adevărată imaginea pe care Watteau o 
oferise despre epoca sa. Ne dăm seama abia la finalul primului paragraf, din descrierea lui Watteau 
drept „personificarea spiritualului şi amiabilului secol al XVIII-lea”, că această imagine zugrăvită de 
Watteau este una covârşitor pozitivă. În al doilea paragraf, ni se spune că „primele decade ale secolului 
al XVIII-lea, perioada creativităţii lui artistice, au fost o adevărată calamitate”. Abia aici putem remarca 
„discrepanţa evidentă”. Dată fiind evidenţa sa, faptul că scriitorii din secolul al XIX-lea nu-şi dădeau 
seama de ea poate fi privit ca surprinzător sau „curios”. Observaţi cum sensul unei expresii care apare 
în fraza introductivă a textului nu poate fi explicat până către finalul paragrafului al doilea. 


Întrebări despre cum funcţionează în context ceea ce spune autorul 


Un cititor avizat trebuie să fie capabil să se descurce cu faptul că scriitorii, chiar şi cei buni, nu 
explică de ce spun anumite lucruri în anumite locuri. Cititorul trebuie să poată extrage funcţia pe care o 
au, în contextul unui text întreg, anumite expresii, propoziţii sau chiar paragrafe. Uneori, autorul 
foloseşte indicii convenţionale pentru a ghida cititorul cum să înţeleagă ceea ce se spune. Deşi 
convenţionale, astfel de indicii pot fi destul de subtile. Un cititor bun percepe aceste indicii şi le 
foloseşte pentru a interpreta bucata de text pentru care sunt relevante. 


Un exemplu de astfel de legături textuale care nu sunt explicite se întâlneşte în următorul 
paragraf dintr-un text despre femeile-doctor din Evul Mediu. Mai întâi, pentru a plasa citatul în context: 
începe cu expresia „această practică frecventă”, care se referă la ceva discutat mai sus, în acelaşi 
paragraf. Potrivit autorului, există o practică răspândită printre istoricii Evului Mediu de a citi termenul 
de „femeie-doctor”, ori de câte ori apare în documente medievale, drept „moaşă”. 


Această practică frecventă pune în umbră faptul că, deşi femeile nu aveau reprezentare legală în toate 
domeniile medicale, erau reprezentate într-o varietate de specialităţi ale comunităţii medicale largi. Un 
studiu solid al lui Wickersheimer şi Jacquart demonstrează că, din 7.647 de doctori în Franţa secolului 
al XV-lea, 121 erau femei. Dintre acestea, doar 44 erau identificate ca moaşe, restul fiind medici, 
chirurgi, spiţeri şi alte feluri de tămăduitori. 


În text nu există nicio explicaţie de ce autorul alege să citeze studiul lui Wickersheimer şi 
Jacquart. Propoziția despre acest studiu pur şi simplu o urmează pe precedenta. Cititorului nu i se 
spune explicit cum să conecteze informaţiile din acea propoziţie cu informaţiile fie de dinainte, fie de 
după. Cu toate acestea, pentru cititorul antrenat, legătura este evidentă: studiul prezintă dovezi 
academice, documentate, pentru teza enunțată în propoziţia anterioară, şi anume că femeile erau 
reprezentate într-o varietate de specialităţi medicale. 


De aceea, pentru întrebarea: 
Autorul se referă la studiul lui Wickersheimer şi Jacquart cu scopul de a: 
(A) demonstra că, în Europa de vest medievală, erau recunoscute numeroase specialităţi 


medicale. 
(B) demonstra că femeile erau adesea slab reprezentate în studiile doctorilor medievali. 

(C) arăta că moaşele erau recunoscute oficial ca membri ai comunităţii medicale medievale. 

(D) arăta că, în Evul Mediu, moaşele reprezentau doar o parte a comunităţii mai mari de femei- 
doctor. 

(E) arăta că existența moaşelor poate fi documentată în Vestul Europei încă începând din 
secolul al XII-lea. 


răspunsul corect este (D). 


Acest lucru este adevărat chiar dacă autorul nu a spus ceva de genul: „Ca dovadă a acestui 
fapt, poate fi citat studiul lui Wickersheimer şi Jacquart.” Este probabil ca cititorul care nu a făcut 
această legătură de unul singur să nu fi înţeles deloc această parte a textului. Pentru un astfel de 
cititor, referinţa autorului la studiul respectiv pare să fi venit de nicăieri. 


Iată un exemplu care vă cere să înţelegeţi modul în care autorul foloseşte indicii subtile pentru a 
sugera funcţia unei părţi a textului. Articolul pe care se pune întrebarea, spune, printre altele: 


Criticii au fost de mult timp nedumeriţi de contradicţiile interioare ale personajelor din tragediile lui 
John Webster. Filosoful antic grec Aristotel sugera că acest gen de contradicții sunt esenţiale 
personalităţii tragice şi, cu toate acestea, criticii revin mereu la acest element de inconsecvenţă, ca şi 
cum ar fi o trăsătură excentrică proprie viziunii tragice a lui Webster. 


Întrebarea vă cere: 
Care dintre următoarele enunţțuri redă funcţia vizată de autorul texului prin aluzia sa la Aristotel? 


(A) Prezintă un punct de vedere consensual asupra tragediilor lui Webster, pe care autorul 
intenţionează să-l susţină. 

(B) Susţine sugestia autorului că modul în care Webster concepe tragedia nu este unul 
idiosincratic. 

(C) Oferă un exemplu de abordare a tragediilor lui Webster pe care autorul îl critică. 

(D) Stabileşte similaritatea dintre abordările clasice şi cele moderne asupra tragediei. 

(E) Susţine afirmaţia autorului că tragedia elisabetană nu poate fi înţeleasă fără studiile 
academice recente. 


Răspunsul corect este (B). Referirea la perspectiva lui Aristotel asupra tragediei introduce ideea 
că o viziune tragică asemănătoare lui Webster poate fi datată încă din Grecia antică. Deci viziunea lui 
Webster nu poate fi privită drept idiosincratică, mai puţin în cazul în care criticii sunt gata să susţină că 
părerea lui Aristotel este neimportantă. Însă ceea ce face autorul este să conserve autoritatea lui 
Aristotel, folosind-o ca să-i înfăţişeze pe criticii menţionaţi ca înşelându-se. Ceea ce spune autorul este 
că acei critici consideră elementul de „inconsecvenţă” din personajele lui Webster „ca şi cum ar fi” unul 
excentric. Folosind expresia „ca şi cum ar fi”, autorul sugerează că greşesc. Mai departe, autorul spune 
că acei critici „revin mereu” la acest element, semnalând astfel un soi de lipsă de răbdare faţă de 
încăpăţânarea cu care criticii îşi susţin punctul de vedere eronat. Autorul foloseşte şi expresia „şi cu 
toate acestea”, sugerând că fac acest lucru în pofida dovezilor contrare evidente furnizate de Aristotel. 


Pentru a înţelege cum funcţionează acest tip de întrebare, observați cum oferă autorul o 
varietate de indicii pentru a-i sugera cititorului că referinţa la Aristotel este prezentată ca să susţină 
poziţia, împărtăşită de autor, că modul în care Webster concepe tragedia nu este unul idiosincratic. 
Indiciile se pot recunoaşte, dar sunt subtile. Nu există o afirmare explicită a poziţiei autorului sau a 
modului în care este susţinută de referirea la Aristotel. 

Când abordaţi întrebări despre scopul cu care autorul foloseşte un anumit cuvânt, expresie sau 
propoziţie, gândiţi-vă că, în afară de situaţia în care acel cuvânt, expresie sau propoziţie vă sunt 
neclare, cel mai probabil aţi înţeles deja care îi este rolul, atâta vreme cât aţi trecut cu succes prin tot 
textul. Acest tip de proces este esenţial şi de obicei subtil, însă cititorii abili îşi exersează această 
deprindere de cele mai multe ori în mod automat şi inconştient. O concluzie care decurge din acest fapt 
este că nu trebuie să căutaţi interpretări exagerate ale scopului cu care autorul foloseşte ceva în text. 
Cel mai probabil, l-aţi recunoscut corect în procesul lecturii. Dacă nu puteţi stabili pe loc care este rolul 
unui anumit cuvânt sau propoziţie din text, recitiţi contextul imediat. Într-un text bine scris, autorul vă 
furnizează de obicei toate indiciile de care aveţi nevoie ca să înţelegeţi rolul oricărei bucăţi de text şi nu 
este deloc probabil să ascundă aceste indicii la două sau chiar trei paragrafe distanţă. De obicei, dacă 
recitiţi textul din imediata apropiere a cuvântului sau expresiei respective, vă va dezvălui scopul 
acestora. 


Întrebări care presupun recunoaşterea de tipare sau trăsături analoage în contexte factuale 
diferite 


O modalitate ca un cititor să demonstreze că a înţeles un tipar de informaţii prezentat într-un 
text (sau a felului în care cineva susţine un caz sau un punct de vedere) este să recunoască un alt tipar 
(sau argument) ca fiind similar ca structură. De obicei, secţiunea de Înțelegerea unui text scris include 
şi astfel de întrebări. Acest tip de întrebări vă vor îndruma spre o parte anume din text şi vă vor cere să 
identificaţi printre variantele de răspuns ceva similar. Partea relevantă din text poate fi descrisă în 
termeni generali, iar această descriere trebuie să corespundă răspunsului greşit. De regulă, aceşti 
termeni generali pot fi de tipul: 


Un lucru este cauza altui lucru. 

Un lucru este o subcategorie a altui lucru. 

Un lucru este confundat cu un altul. 

Un anume tip de comportament este iresponsabil. 

Un lucru nu se ridică la un standard anume. 

O acţiune are consecinţe opuse intenţiilor sale iniţiale. 


Aceste exemple sunt date doar ca să ilustreze în mare felul de similaritate pe care va trebui să-l 
identificaţi. Ele nu sunt menite să sugereze că trebuie mai întâi să reformulaţi conţinutul textului în 
aceşti termeni. Este crucial doar să înţelegeţi în profunzime partea relevantă de text. Nu aveţi nevoie 
de o formulare explicită, ba mai mult, veţi irosi timp dacă încercaţi să o găsiţi. 


Pentru a vedea despre ce este vorba, să luăm mai întâi un exemplu simplu: 


Care dintre următoarele este analoagă greşelii pe care autorul consideră că o fac istoricii atunci când 
folosesc termenul de „moaşă” pentru a se referi la toate „femeile-doctor”? 


(A) Folosesc „măr” pentru „pară”. 

(B) Folosesc „biologie“ pentru „ştiință”. 

(C) Folosesc „subordonat“ pentru „superior“. 
(D) Folosesc „membru“ pentru „nonmembru”. 
(E) Folosesc „instructor“ pentru „participant“. 

Aşa cum am văzut mai devreme, când am discutat o altă întrebare din acest set, autorul afirmă 
că, de câte ori găsesc termenul „femei-doctor” în documente medievale, istoricii înţeleg că înseamnă 
„moaşe”. Însă formularea întrebării ne subliniază faptul că istoricii care pun pe picior de egalitate aceşti 
doi termeni comit o eroare. Autorul prezintă această eroare cu următoarele cuvinte: „Această practică 
frecventă pune în umbră faptul că, deşi femeile nu aveau reprezentare legală în toate domeniile 
medicale, erau reprezentate într-o varietate de specialităţi ale comunităţii medicale largi.” Autorul 
dezvoltă această idee spunând că, într-un studiu despre doctorii medievali, din 121 de femei-doctor, 
doar 44 erau moaşe, restul fiind chirurgi, spiţeri şi alte feluri de tămăduitori. Aşadar, în termeni 
generali, această greşeală constă în confundarea unei categorii cu una dintre subcategoriile sale. 
Trebuie să identificaţi în variantele de răspuns pe cea care descrie aceeaşi eroare. 


Răspunsul corect este (B). Cineva care confundă biologia cu ştiinţa ignoră faptul că în categoria 
numită „ştiinţă” sunt incluse multe alte subcategorii pe lângă biologie. Această persoană comite o 
eroare analoagă celei pe care consideră autorul că o fac istoricii. 


Observaţi că nu totul este analog între răspunsul (B) şi faptul că istoricii folosesc termenul 
„moaşe” pentru a se referi la toate femeile-doctor. De exemplu, termenii descrişi în (B) se referă la 
discipline academice, nu la oameni. Pe de altă parte, termenii din (C) şi (E) se referă la oameni, le fel 
ca cei folosiţi de istorici. De ce, aşadar, nu contează această similaritate? Pentru că faptul că se referă 
la oameni nu face parte din eroarea pe care o comit istoricii. 


Încercând să găsiţi erori similare, veţi descoperi că niciuna dintre (A), (C), (D) sau (E) nu comit 
greşeala respectivă. Toate conţin o eroare şi, în acest caz, se întâmplă să fie acelaşi tip de eroare. 
Toate confundă doi termeni, însă niciunul dintre aceştia nu îl conţine pe celălalt, pe când istoricii 
folosesc doi termeni, dintre care unul îl include pe al doilea. Greşeala istoricilor este că nu înţeleg că nu 
toate femeile-doctor sunt moaşe, deşi toate moaşele sunt doctori. Spre deosebire de aceasta, greşeala 
din (A), de exemplu, atunci când pune pe picior de egalitate merele cu perele, este că suprapune două 
categorii, dintre care niciuna nu o include pe cealaltă, nici măcar parţial. 


Acum să luăm un exemplu mai complex. Într-un text care discută interacţiunile dintre Biroul pe 
probleme native ale Statelor Unite şi tribul Oneida din Wisconsin, ni se spune că tribului i s-a oferită o 
sumă forfetară unică de 60.000$ pentru fiecare membru în schimbul unei sume anuale pe viaţă de 
0,52$, prevăzută de tratatul Canandaigua. În continuare ni se spune că: 


Delegații tribului Oneida au refuzat în unanimitate suma propusă, pe motiv că schimbarea unor 
prevederi ale tratatului ar putea pune în pericol multele cereri de înapoiere a pământurilor formulate în 
baza aceluiaşi tratat. 


Acest refuz face obiectul următoarei întrebări: 


Care dintre situaţiile de mai jos este cel mai îndeaproape similară cu refuzul delegaților Oneida de a 
accepta suma de 60.000$? 


(A) O universitate îi oferă unui student o bursă pe patru ani, cu condiţia ca acesta să nu accepte 
o slujbă în afara universităţii. Studentul refuză oferta şi merge la o şcoală diferită, pentru că 
suma oferită nu i-ar fi acoperit cheltuielile de subzistență. 

(B) O companie care încearcă să îşi reducă obligaţiile salariale îi oferă unui angajat un bonus 
consistent dacă acesta acceptă să se pensioneze inainte de vreme. Angajatul refuză pentru 
că nu vrea să compromită un proces pe rol în cadrul căruia muncitorii solicită compensaţii 
financiare. 


35 


Ghid pentru înţelegerea întrebărilor de înţelegere a unui text scris 


(C) Părinţii unei adolescente îi propun să o plătească la sfârşitul fiecărei luni pentru treburile 
casnice săptămânale pe care le face, în loc să o plătească săptămânal. Adolescenta refuză 
pentru că are obligaţii financiare pe care trebuie să le plătească la începutul lunii. 

(D) Un dealer de maşini îi oferă unei cliente o sumă de 500$ dacă cumpără o maşină. Clienta 
refuză pentru că nu vrea să plătească taxe pentru această sumă şi îi propune în schimb să ii 
scadă procentele proporțional aferente din fiecare rată lunară. 

(E) Un proprietar îi propune unei chiriaşe să nu plătească chiria câteva luni, dacă acceptă să nu 
ceară, după cum este stipulat în contract, să i se zugrăvească apartamentul la fiecare doi 
ani. Chiriaşa refuză pentru că asta ar presupune să zugrăvească apartamentul pe timpul ei. 


Care este exact situaţia delegaților Oneida care refuză suma unică? Este o acţiune (de a refuza o 
ofertă) care este motivată de un motiv anume, mai precis că a nu face acel lucru ar avea consecinţe 
legale nedorite. Aceasta este o descriere generală a situaţiei delegaților Oneida, însă se dovedeşte a fi 
o descriere care se aplică la fel de bine răspunsului corect, şi numai răspunsului corect. Acesta este 
(B), similar fiind motivul pentru care o ofertă altfel generoasă este refuzată. 


Observaţi că există şi diferenţe clare între situaţia delegaților şi cea a angajatului. De exemplu, 
într-un caz refuzul aparţine unor delegaţi care vorbesc în numele unui grup mai mare care ar putea fi 
afectat de această decizie, iar în celălalt caz refuză în nume propriu. Însă această diferenţă nu joacă 
niciun rol în alegerea răspunsul corect, chiar dacă poate părea una semnificativă. În primul rând, faptul 
că această decizie importantă care afectează întreg tribul Oneida este responsabilitatea unor delegaţi 
nu este subliniat nicăieri în text. Când discută refuzul lor de a accepta suma unică, textul se 
concentrează pe motivul invocat de aceşti delegaţi pentru a refuza. Ca atare, pe măsură ce textul 
prezintă situaţia, motivele refuzului devin aspectul esenţial al situaţiei, iar ca o altă situaţie să fie 
similară, trebuie să se asemene în privinţa acestui aspect. Doar răspunsul corect întruneşte această 
condiţie. Mai mult, observați că celelalte variante de răspuns se aseamănă cu răspunsul corect pentru 
că se referă la un singur individ, ceea ce înseamnă că nu se pune problema ca vreuna dintre ele să fie 
mai aproape de situaţia din text nici măcar în această privinţă. 


De fapt, orice scenariu care este analog sau similar cu un altul trebuie să fie diferit în anumite 
privinţe. Altfel, ar fi identic cu primul, nu doar analog. Deci este important să reţineţi că răspunsul 
corect la acest tip de întrebare va fi cel care este cel mai asemănător sau analog cu ceva discutat în 
text, chiar dacă va diferi în multe privinţe. 


Întrebări despre atitudinea autorului 


Autorii scriu texte dintr-o mulţime de motive. Pot scrie ca să informeze, prezentând doar ceea 
ce consideră a fi fapte, fără să sugereze ce cred sau simt despre acestea. Sau pot consemna ceea ce 
altcineva a considerat a fi fapte, fără să precizeze ce crede acea persoană despre ele sau care este 
propria părere a autorului. Însă, adesea, autorii scriu şi cu alte scopuri în minte. De exemplu, pot scrie 
pentru a convinge cititorul de meritele unui anumit punct de vedere, caz în care vor scrie în aşa fel 
încât cititorul să-şi poată da seama că sentimentele lor sunt pozitive faţă de acel punct de vedere. La 
fel, ei pot scrie pentru a avertiza cititorul că o anume perspectivă nu are niciun merit, în care caz vor 
face adesea comentarii care îi permit cititorului să înţeleagă care este atitudinea lor faţă de chestiunea 
respectivă. Ca atare, una dintre trăsăturile unui text de care cititorii abili vor ţine cont este dacă autorul 
sugerează, fie printr-un anumit ton, fie prin alegerea anumitor cuvinte, că are o anumită atitudine faţă 
de materialul prezentat. Contează, de asemenea, dacă vreunul dintre cei menţionaţi de către autor în 

text sunt prezentaţi ca având o anume atitudine faţă de vreun lucru din text. Toate acestea sunt 
importante în evaluarea textului. De exemplu, dacă atitudinea unui autor este de entuziasm nestăvilit, 
cititorul abil va citi cu prudenţă, fără a lua de bun tot ce spune autorul. 


În secţiunea de Înţelegere a textului scris, veţi întâlni întrebări care vă cer direct să identificaţi 
atitudinea autorului sau atitudinea celor discutaţi de autor. Un alt tip de întrebare vă poate cere să vă 
gândiţi la anumite cuvinte sau expresii din text şi să le identificaţi pe acelea care indică atitudinea 
autorului sau a persoanelor menţionate de acesta faţă de un lucru discutat în text. 


Când aveţi de-a face cu o întrebare directă despre atitudine, trebuie să vedeţi dacă textul 
conţine indicatori de ton sau termeni de evaluare. De exemplu, uneori se întâmplă ca un ton iniţial 
pozitiv să fie temperat mai apoi printr-o expresie care indică o anumită rezervă. La fel, un ton care 
iniţial sugera că autorul nu este de acord cu ceva, poate fi moderat ulterior prin admiterea unei părţi 
valoroase a acelui lucru. Aceste lucruri vor fi reflectate de descrierea în ansamblu a atitudinii autorului 
şi va trebui să alegeţi răspunsul corect din variantele date. Iată o întrebare care ilustrează această 
idee: 


Atitudinea autorului faţă de studiul lui Breen şi Innes poate fi cel mai bine descrisă drept: 


(A) respingere condescendentă. 
(B) acceptare totală. 

(C) îndoială agresivă. 

(D) aprobare retinută. 

(E) confuzie sinceră. 


Răspunsul corect este (D). Prima referire la Breen şi Innes apare la începutul textului, în fraza: 


În „Myne Owne Ground”, T.H. Breen şi Stephen Innes contribuie semnificativ la o recentă şi binevenită 
schimbare de la o analiză centrată pe albi la una centrată pe negri a rolului jucat de americanii de 
origine africană în era colonială a Americii. 


Cuvântul „binevenită” indică o aprobare şi, din moment ce se spune că Breen şi Innes au 
contribuit semnificativ la ceva care este binevenit, atitudinea de aprobare se extinde şi la ei şi la studiul 
lor. Însă acesta nu este singurul indiciu al atitudinii autorului. Mai târziu, în text, autorul spune că 
Breen şi Innes „nu pun suficient accent pe multele dovezi care indică faptul că legile cutumiare, care au 
fost incorporate doar treptat în legile statutare, au îngrădit libertatea americanilor de culoare cu mult 
înainte de 1670..." Expresia „nu pun suficient accent” exprimă o critică adusă lui Breen şi Innes şi, ca 
atare, atitudinea de aprobare indicată de „binevenită” devine una reţinută. 


Alteori vi se poate cere să identificaţi într-un text cuvintele sau expresiile care indică atitudinea 
autorului. O întrebare de acest tip vă poate cere: 


Care dintre următoarele perechi de cuvine dezvăluie atitudinea autorului faţă de „teza” menţionată în 
rândul 56? 


(A) „prejudecăţi” (rândul 5) şi „retoric” (rândul 6) 

(B) „a mânui” (rândul 7) şi „falsificare” (rândul 17) 

(C) „Inchipuiri” (rândul 16) şi „a avea de-a face” (rândul 19) 
(D) „extremism” (rândul 20) şi „neplauzibil” (rândul 24) 

(E) „naiv” (rândul 35) şi „erori” (rândul 42) 

Răspunsul corect este (D). Aşa cum este folosit în rândul respectiv, cuvântul „extremism” se 
aplică autorilor tezei menţionate în rândul 56 şi, indirect deci, şi tezei în sine. În rândul 24, autorul 
foloseşte termenul „neplauzibil” pentru a caracteriza un aspect al tezei, şi anume respingerea unei 
perspective tradiţionale. Luate împreună, aceste două cuvinte relevă o atitudine marcat negativă a 
autorului faţă de teza în chestiune. Spre deosebire de răspunsul corect, în variantele de răspuns 
incorecte, cel puţin unul dintre termeni nu se referă la teza din rândul 56, deşi pot ilustra o anumită 
atitudine a autorului. De exemplu, unul dintre răspunsurile greşite este „naiv” şi „erori”. 


Ambele cuvinte sunt buni indicatori de atitudine şi ambii sunt folosiţi de autori pentru a exprima 
o atitudine. Cu toate acestea, dacă ne uităm la rândul 35, descoperim că autorul foloseşte „naiv” 
pentru a caracteriza o poziţie opusă tezei în chestiune şi, de aceea, nu răspunde întrebării aşa cum a 
fost ea formulată. Descoperind acest lucru, puteţi exclude această variantă de răspuns, indiferent la ce 
se aplică „erori”. 


Întrebări despre semnificaţia informaţiilor adiţionale 


Cititorii abili citesc cu un ochi critic. Adică, pe măsură ce citesc demonstraţia autorului în 
favoarea unei anumite poziţii, nu primesc pasiv ce se găseşte în text. Mai degrabă, ei evaluează 
plauzibilitatea, coerenţa şi puterea argumentelor avansate de autor. Se pot chiar gândi la obiecţii pe 
care le-ar avea împotriva celor susţinute de autor. Sau se pot gândi la lucruri pe care autorul nu le-a 
menţionat, dar care i-ar susţine punctul de vedere. Sau s-ar putea gândi la întrebări al căror răspuns 
nu îl ştiu, dar care ar fi relevant de pus. 


Acest test nu vă cere să vă veniţi cu propriile argumente care să întărească sau să slăbească 
demonstraţia autorului, ci include întrebări care vă cer să recunoaşteţi asemenea argumente. Vi se va 
cere să stabiliţi dacă noile informaţii întăresc sau slăbesc un anumit argument adus în text. De obicei, 
întrebările vor folosi ca atare cuvintele „intăresc” sau „slăbesc”, însă pot folosi şi cuvinte sau expresii 
sinonime, precum susţin, ajută sau confirmă o anumită poziţie sau argument; sau subminează, 
pun sub semnul întrebării sau pun la îndoială o anumită poziţie sau argument. 


Următorul exemplu este o întrebare care vă cere să recunoaşteţi o slăbiciune a unei explicaţii 
propuse în text. 


Care dintre următoarele, dacă ar fi adevărată, ar submina cel mai serios explicaţia propusă de autor în 
paragraful al treilea? 


(A) O serie de specii de păsări cântătoare înrudite cu canarul trăiesc mai puţin decât acesta şi 
nu cunosc neurogeneza. 

(B) S-a demonstrat că dimensiunea creierului mai multor tipuri de păsări zburătoare cu durată 
de viaţă asemănătoare celei a canarului variază în funcţie de un ciclu de neurogeneză de doi 
ani. 

(C) Se ştie că unele specii de păsări zburătoare similare ca dimensiune canarului au creierul 
mult mai greu decât canarul. 

(D) Canarii care au repertoriul de cântece mai complex decât media tind să aibă muşchi pentru 
zbor mai bine dezvoltați. 

(E) Canarii cu creier mai mic şi mai uşor decât media tind să reţină un repertoriu scăzut de 
cântece. 


38 


Ghid pentru înţelegerea întrebărilor de înţelegere a unui text scris 


Observaţi că formularea „dacă ar fi adevărată” înseamnă că trebuie să trataţi fiecare variantă de 
răspuns ca fiind adevărată, cel puţin pentru a răspunde acestei întrebări. Nu trebuie să vă preocupe 
dacă este sau nu adevărată în realitate, nu acest lucru contează în selectarea răspunsului corect. 
Explicaţia din paragraful al treilea la care se referă întrebarea este explicaţia unui fenomen numit 
neurogeneză (apariţia de noi neuroni) care a fost observat la canari: 


O posibilă explicaţie pentru această înlocuire continuă de celule nervoase ar putea fi pusă pe seama 
duratei de viaţă relativ lungi a canarului şi a cerinţelor pentru zbor. Creierul canarului ar fi mult mai 
mare şi mai greu decât ar fi fezabil ca să zboare dacă ar trebui să care toate celulele de care are nevoie 
pentru a procesa şi a reţine toate informaţiile adunate pe parcursul întregii vieți. 


Cu alte cuvinte, neurogeneza s-ar datora, conform explicaţiei, nevoii de a menţine creierul 
canarului mic şi uşor pentru ca acesta să poată zbura. Această explicaţie n-ar mai sta în picioare sau, 
cel puţin, ar trebui serios modificată, dacă răspunsul corect, (C), ar fi adevărat: „Se ştie că unele specii 
de păsări zburătoare similare ca dimensiune canarului au creierul mult mai greu decât canarul.” 
Presupunând că această variantă este adevărată, nu mai este probabil să existe dificultăţi de a zbura 
pentru canari, chiar dacă ar avea creierul mai greu decât îl au. În acel caz, nu cerinţele impuse de zbor 
ar dicta dimensiunea redusă a creierului canarului şi, de aceea, nu pot fi invocate ca explicaţie pentru 
neurogeneză, mecanismul prin care creierul canarului este menţinut la dimensiuni reduse. 


În acest exemplu, explicaţia depinde de adevărul unei supoziţii. Informaţiile suplimentare 
sugerează că această supoziţie ar putea fi la fel de bine neadevărată. În alte întrebări care vă cere să 
identificaţi ce ar întări sau slăbi o idee din text, informaţiile adiţionale se pot referi la text în alte 
moduri. De exemplu, ar putea sugera că ceva care poate fi anticipat pe baza textului este adevărat şi, 
de aceea, ar sprijini argumentul respectiv din text. Sau v-ar putea spune că ceva ce poate fi anticipat 
pe baza textului nu se poate sau nu este probabil să se întâmple, caz în care, argumentul din text ar fi 
subminat. Sau pot sugera că o generalizare pe care se bazează textul nu se susţine în cazul particular 
în chestiune. Sau pot sugera că este improbabil ca un argument avansat în text să fie adevărat. 


Ce trebuie să reţineţi este că trebuie să căutaţi acele informaţii care au un impact asupra 
plauzibilităţii poziţiei, explicaţiei, argumentului, dovezilor ş.a.m.d. precizate de întrebare. Nu este 
suficient că o anumită informaţie se referă la ceva menţionat în text sau chiar la chestiunea anume din 
întrebare. Răspunsul corect trebuie să aibă un efect real asupra forţei poziţiei respective. 


Pe de altă parte, răspunsul corect nu trebuie să stabilească sau să demonteze definitiv poziţia 
menţionată în întrebare. Având în vedere că aceste întrebări se referă la ce ar întări sau slăbi un lucru 


spus în text, este suficient ca răspunsul corect să crească (pentru întrebări de tipul „a întări”) sau să 
descrească (pentru întrebări de tipul „a slăbi”) şansele ca argumentul sau poziţia să fie adevărate. 

GHID PENTRU ÎNŢELEGEREA ÎNTREBĂRILOR DE GÂNDIRE LOGICĂ 
Argumente 


e Ce este un argument? 

Cele mai multe întrebări de gândire logică sunt concentrate pe argumente, care sunt seturi de 
enunţuri ce prezintă dovezi pe baza cărora se trage o concluzie. Aceste argumente sunt de regulă 
scurte şi independente. 


Să luăm acest exemplu elementar: 


Sanda are o înaltă calificare şi comitetul de angajare îi cunoaşte bine activitatea. Prin urmare,ea va 
primi probabil o ofertă pentru un loc de muncă. 


Acesta este un argument simplu. Sunt prezentate două dovezi. Acestea sunt premisele 
argumentului. Aceste premise sunt oferite în sprijinul punctului de vedere că Sandei i se va oferi 
probabil un loc de muncă. Aceasta este concluzia argumentului. 


Să analizăm al doilea caz: 


Computer Expert este o revistă foarte respectată, cu numeroşi cititori, aşa că acceptul pe care îl dă 
unor produse are o mare greutate pe piaţa de calculatoare electronice. Monitorul X2000 a fost de 
curând susţinut de Computer Expert. Prin urmare, e de aşteptat că vânzările monitorului X2000 vor 
creşte substanţial. 


În acest argument informaţia despre reputaţia revistei şi numeroşii ei cititori serveşte ca bază 
pentru formularea unei concluzii intermediare sau subsidiare: că acceptul său are mare influenţă 
pe piaţă. Această concluzie intermediară în conjuncţie cu premisa că X2000 a fost susţinut de revistă 
furnizează motive pentru previziunea unei creşteri a vânzărilor. Această previziune este concluzia 
principală sau generală a argumentului. 


e Identificarea elementelor unui argument 


Un argument poate fi analizat prin identificarea diferitelor elemente componente şi rolul pe care 
fiecare element îl joacă în cadrul său. Elementele de bază ale unui argument sunt premisele şi 
concluziile. Aşa cum am văzut deja, un argument poate avea una sau mai multe concluzii intermediare 
în plus faţă de concluzia generală. 


Premisele apar în diferite forme. Unele sunt fapte precise, altele sunt definiţii, iar altele sunt 
principii ample sau generalizări. Toate premisele au în comun faptul că sunt prezentate ca adevărate 
fără nicio altă susţinere. Adică nu se încearcă, în cadrul argumentului, probarea sau justificarea lor. 
Prin contrast, o concluzie nu este pur şi simplu asertată. O concluzie este prezentată ca justificându-se 
prin anumite premise. Astfel, concluzia unui argument poate fi atacată dacă nu este susţinută în mod 

adecvat de premise. (Premisele, de asemenea, pot fi atacate pe baza  acurateţei factuale, dar un 
demers de acest fel nu ţine de logică.) 


Un fapt care trebuie reţinut despre premise şi concluzii este că ele pot apărea în orice ordine. 
Premisele sunt prezentate pentru a susţine o concluzie, dar acest lucru nu înseamnă că premisele vor 
preceda întotdeauna concluzia. Concluzia poate să apară la începutul, mijlocul sau sfârşitul unui 
argument. Să analizăm următoarele exemple: 


Doina este cu mult mai abilă decât Victor în a asigura sprijinul financiar de care are nevoie programul 
„Voluntarii pentru alfabetizare”, dar Doina nu are înclinația lui Victor de a îndepărta pe cei mai dedicați 
voluntari din acest program. Prin urmare,ar fi în avantajul programului „Voluntarii pentru alfabetizare” 
dacă Doina ar lua locul lui Victor ca director. 


Doina este cu mult mai abilă decât Victor în a asigura sprijinul financiar de care are nevoie programul 
„Voluntarii pentru alfabetizare”. Prin urmare, ar fi în avantajul programului „Voluntarii pentru 
alfabetizare” dacă Doina ar lua locul lui Victor ca director, mai ales pentru că Doina nu are înclinația lui 
Victor de a îndepărta pe cei mai dedicați voluntari din acest program. 


Ar fi în avantajul programului „Voluntarii pentru alfabetizare” dacă Doina ar lua locul lui Victor ca 
director, deoarece Doina este cu mult mai abilă în a asigura sprijinul financiar de care are nevoie 
programul, iar Doina nu are înclinația lui Victor de a îndepărta pe cei mai dedicați voluntari din acest 
program. 


Toate aceste trei exemple prezintă acelaşi argument. În fiecare exemplu, concluzia este că 
Programul „Voluntarii pentru alfabetizare” ar avea de câştigat dacă Doina ar lua locul lui Victor ca 
director, iar această concluzie este susţinută de aceleaşi două premise. Dar, în fiecare exemplu, 
argumentul este exprimat în mod diferit, cu aşezarea concluziei la sfârşit, la mijloc sau respectiv, la 
început. Este deci important să ne concentrăm pe rolul pe care îl joacă fiecare enunţ în cadrul întregului 
argument. Poziţia în cadrul argumentului pur şi simplu nu contează. 


Un alt fapt de reţinut este şi prezenţa cuvintelor indicatoare care marchează rolul pe care îl au 
enunţurile în cadrul argumentului. De exemplu, „prin urmare” precede adesea concluzia; acesta este un 
indicator obişnuit de concluzie. La fel sunt şi „astfel”, „din acest motiv”, „deci”, „în consecinţă”, „de aici 
decurge că”, „se poate conchide că” şi numeroase altele. La fel, şi premisele sunt adesea precedate de 
cuvinte indicatoare dintre care cele mai tipice sunt „deoarece”, „pentru că”. Totuşi, nu vă bazaţi în mod 
necritic pe aceste cuvinte indicatoare. Pot fi înşelătoare, mai ales în cazul argumentelor complexe care 
s-ar putea să conţină unul sau mai multe subargumente. Nu există vreun mod absolut mecanic de 


identificare a rolurilor diferitelor enunţuri din cadrul unui argument. 


Este demn de menţionat că, în formularea unui argument, oamenii nu se limitează la 
prezentarea concluziei şi a enunţurilor care o susţin. De asemenea, argumentele scurte din întrebările 
de gândire logică conţin adesea enunţuri care nu sunt nici premise, nici concluzii. Este vorba de 
enunţuri care indică motivaţia pentru construirea argumentului, enunţuri care transmit informaţii de 
fundal şi enunţuri care identifică poziţia împotriva căreia se plasează argumentul. Aşa că să nu asumăm 
că tot ceea ce nu e parte a concluziei argumentului funcţionează ca suport al acelei concluzii. 


41 


Ghid pentru înţelegerea întrebărilor de gândire logică 


° Cum se desfăşoară argumentul 


De îndată ce aţi identificat premisele şi concluzia, următorul pas este să vă clarificaţi exact 
asupra modului în care se desfăşoară argumentul; adică cum realmente se presupune că întemeierile 
oferite concluziei ar trebui să o susţină. Înțelegerea modului de desfăşurare a argumentului este un pas 
crucial pentru a răspunde la multe dintre întrebările de tipul testului de verificare a raţionamentului 
logic. Printre acestea se numără întrebările care vă cer să identificaţi o tehnică de raţionare folosită în 
argument, întrebări care vă cer să găsiţi modul, schema sau structura de raţionare utilizat(ă) în două 
argumente distincte şi o varietate de alte tipuri de întrebări. 


A determina cum decurge un argument înseamnă a discerne corect modul în care premisele 
sunt menite să susţină concluzia generală. Să analizăm, de exemplu, argumentul prezentat mai sus 
despre Voluntarii în programul pentru alfabetizare, în care se conchide că programul ar avea de 
câştigat dacă Doina ar lua locul lui Victor ca director. În sprijinul acestei concluzii sunt oferite două 
consideraţii: una afirmând superioritatea Doinei în asigurarea sprijinului financiar şi alta acuzându-l pe 
Victor că are mai degrabă înclinația de a îndepărta pe voluntarii cei mai devotați. Aceste două 
consideraţii sunt împreună relevante pentru concluzie deoarece, toate celelalte lucruri contând la fel, 
programul are avantajul unui director care se pricepe mai bine la colectarea de fonduri şi este probabil 
mai puţin înclinat să îndepărteze voluntarii. Fiecare dintre aceste consideraţii sprijină concluzia, iar 
întemeierea oferită de una este complet independentă de întemeierea oferită de cealaltă. 


În alte argumente, modul în care premisele întemeiază concluzia este mult mai complex. Să 
analizăm exemplul următor: 


Anii 1917, 1937, 1956, 1968, 1979 şi 1990 sunt toţi notabili pentru modul în care s-au desfăşurat atât 
mişcările populare ale vremii, cât şi activitatea apropiată de maximum a petelor solare. Când sunt 
multe pete în soare, în aerul respirat de oameni are loc o creştere bruscă de ioni cu încărcare electrică 
pozitivă şi se ştie că ionii cu încărcare pozitivă îi fac pe oameni anxioşi şi iritabili. Prin urmare, e 
probabil ca petele solare să fi fost realmente un factor de declanşare a mişcărilor populare. 


Concluzia acestui argument, marcată de indicatorul „Prin urmare”, este că e probabil ca 
activitatea petelor solare să fi fost realmente un factor de declanşare a mişcărilor populare. Există trei 
premise. Prima ne vorbeşte despre anii specifici în care au avut loc atât o puternică activitate a petelor 
solare, cât şi mişcări populare. Celelalte două sunt generalizări: că se produce o creştere bruscă de ioni 
pozitivi în aer în timpul activităţii petelor solare şi că ionii cu încărcătură pozitivă îi fac pe oameni 
anxioşi şi iritabili. 


Aşadar, cum se derulează acest argument? Prima premisă oferă un sprijin direct concluziei, dar 
acest sprijin este foarte slab, constând în dovezi circumstanţiale A doua şi a treia premisă nu sprijină 
fiecare direct concluzia, ci doar împreună. Dacă aceste două premise sunt adevărate, ele contribuie 
deopotrivă în a stabili că petele din soare sunt un factor cauzal de creştere a iritabilităţii. Remarcaţi că 
încă nu există nicio legătură între petele din soare şi mişcările populare. Totuşi, este oarecum plauzibil 
că o creştere a iritabilităţii face mai probabilă izbucnirea mişcărilor populare, iar argumentul asumă, în 
mod tacit, acest lucru. 


Deci, dacă asumăm acest lucru, putem observa legătura dintre petele solare şi mişcările 
populare. Acest fapt întăreşte dovezile furnizate de prima premisă. 

Date suplimentare: Puteţi afla mai multe despre rolul asumpţiilor în argumentare în discuţia de la 
paginile 63-67. 


° Întrebări vizând modul cum se desfăşoară argumentul 

Testul poate să cuprindă întrebări care vă cer să vă referiţi la modul în care un argument se 
desfăşoară în general, la rolul logic pe care îl joacă o anumită parte a argumentului sau la paşii logici 
pe care îi face un participant la dialog atunci când răspunde altuia. Înțelegerea modului în care se 
derulează un argument relevant vă pune în situaţia de a răspunde la aceste tipuri de întrebări. Mai jos 
se discută pe scurt trei exemple. 


Exemplul 1 


Se ştie că veveriţele brune fac găuri în coaja arţarilor de zahăr şi consumă seva copacilor. Deoarece 
seva arţarilor de zahăr este compusă esențialmente din apă cu o concentraţie mică de zahăr, veveriţele 
caută fie apă, fie zahăr. În locurile unde cresc arţarii de zahăr apa se găseşte şi în alte surse, aşa că 
veveriţele nu şi-ar da osteneala să roadă coaja pentru a face găuri doar pentru apă. Prin urmare, ceea 
ce caută probabil veveriţele e zahărul. 


Cerinţa construită pe baza acestui argument este pur şi simplu: 


Argumentul procedează prin 


Concluzia acestui argument e uşor de identificat: veveriţele brune fac găuri în scoarţa arţarilor 
probabil ca să ia zahărul conţinut în seva lor. Argumentul ajunge la această concluzie mai întâi 
remarcând că, deoarece seva conţine esențialmente apă şi zahăr, veveriţele caută una dintre cele două 
componente. Argumentul continuă prin a respinge ideea că veveriţele ar căuta apa pe motiv că apa se 
poate obţine cu efort mult mai mic în zona în care cresc arţarii de zahăr. 


Odată ce v-aţi dat seama cum se desfăşoară argumentul, veţi fi pregătiţi să analizaţi opţiunile 
de răspuns pentru a găsi cea mai bună caracterizare a modului de raţionare din argument. În acest caz 
particular, cea mai bună caracterizare este: 


respingerea unei explicaţii alternative posibilă pentru un fenomen observat 


Aceasta nu este singura cale de a descrie modul cum se derulează argumentul şi s-ar putea să 
nu fie descrierea pe care aţi fi dat-o. Dar este o caracterizare exactă şi deci este un răspuns corect. Aşa 
că, la analizarea opţiunilor de răspuns, reţineţi că răspunsul corect poate să fie doar unul din modurile 
acceptabile de a discuta lucrurile. 

Exemplul 2 


Pentru a stabili primele de asigurare auto a unui şofer, companiile de asigurare calculează diferiţi 
factori de risc; cu cât factorii de risc cresc, cu atât creşte şi prima. Anumiți factori, precum vârsta 
şoferului şi istoria accidentelor lui, joacă un rol important în aceste calcule. Totuşi, aceste prime ar 
trebui să crească şi odată cu frecvenţa cu care o persoană şofează. În definitiv, şansele ca o persoană 
să fie implicată într-un accident cresc proporţional cu numărul dăţilor când persoana şofează. 


Întrebarea formulată pe baza acestui argument este: 


Ce rol joacă în argument susţinerea că primele de asigurare ar trebui să crească odată cu frecvenţa cu 
care şofează cineva? 


Primul pas în determinarea modului de desfăşurare a unui argument este identificarea 
concluziei. Pentru a face acest lucru, găsiţi poziţia care este cel mai bine susţinută de argument. 


Expresia, „în definitiv” de la începutul celui de-al patrulea enunţ indică faptul că enunţul care-i 
urmează funcţionează ca premisă. Această premisă spune, în esenţă, că frecvenţa cu care o persoană 
şofează este un factor de risc de a fi implicat într-un accident în trafic. Ştim din primul enunţ că factorii 
de risc contează în stabilirea primei de asigurare pentru un şofer: cu cât cresc factorii de risc, cu atât 
creşte prima de asigurare. Dacă punem toate acestea cap la cap, observăm că argumentul este 
construit să susţină poziţia exprimată în enunţul al treilea: „aceste prime ar trebui să crească şi odată 
cu frecvenţa cu care o persoană şofează”. 


Deci susţinerea că primele de asigurare ar trebui să crească odată cu frecvenţa cu care şofează 
cineva este concluzia argumentului. Opţiunea de răspuns care exprimă acest lucru, într-un fel sau altul, 
este răspunsul corect. 


Exemplul 3 


Zaharia: Termenul „frescă”se referă la vopseaua care a fost aplicată pe tencuiala umedă. Odată uscată, 
o frescă păstrează neştearsă vopseaua pe care a aplicat-o pictorul în această manieră. Din păcate, 
adăugirile făcute ulterior de alţi pictori au ascuns lucrarea de frescă originală făcută de Michelangelo în 
Capela Sixtină. Prin urmare, pentru a restaura pictura lui Michelangelo în Capela Sixtină la aspectul pe 
care l-a intenţionat Michelangelo, trebuie răzuit totul în afară de lucrarea originală. 


Ştefan: Dar era un lucru foarte obişnuit ca pictorii din perioada lui Michelangelo să adauge detalii 
pictate la propria lor frescă după ce aceasta s-a uscat. 


Cerinţa corespunzătoare este: 


Ştefan îi răspunde lui Zaharia prin 

Zaharia ne spune că fresca lui Michelangelo din Capela Sixtină a suferit adăugiri făcute ulterior 
de alţi pictori. De aici, el susţine că totul, în afară de fresca originală a lui Michelangelo, trebuie răzuit 
dacă pictura e să arate aşa cum a intenţionat Michelangelo să arate. 


Răspunsul lui Ştefan clarifică faptul că pentru pictorii din epoca lui Michelangelo o frescă, aşa 
cum era executată iniţial, nu avea neapărat aspectul pe care îl intenţionase autorul. Aşa că răspunsul 
lui Ştefan indică şi pune la îndoială o presupunere din argumentul lui Zaharia. Această presupunere 
este că Michelangelo nu a făcut adăugiri la propria sa lucrare pentru a-i da picturii aspectul pe care 
dorea el să îl aibă. 


Dacă vă uitaţi la opţiunile de răspuns veţi găsi această propoziţie printre ele: 
punerea la îndoială a presupunerii pe care se bazează concluzia lui Zaharia 


Această formulare caracterizează în mod corect modul în care Ştefan_procedează pentru a-i 
răspunde lui Zaharia. 


Un aspect de luat în considerare 


. Argumentele variază considerabil în putere, adică în măsura în care concluziile lor sunt 
justificate de premise. În caz extrem - cazul unui argument „deductiv valid” (adică concludent) - 
adevărul concluziei este complet garantat de adevărul premiselor. Cu alte cuvinte, oricine acceptă acele 
premise este astfel obligat să accepte şi concluzia. În cele mai multe cazuri, totuşi, relaţia dintre 
premise şi concluzie nu este aşa de strictă: premisele furnizează nişte motive pentru acceptarea 
concluziei, dar aceste motive nu sunt irefutabile. Cu alte cuvinte, cineva ar putea accepta toate 
premisele unui asemenea argument fără să-i accepte din punct de vedere logic concluzia. 


. Identificarea concluziei principale a unui argument 


Unele exerciţii vă prezintă un argument şi vă cer să identificaţi concluzia lui principală. În 
exerciţiile de acest tip, concluzia este realmente schiţată în argument, dar adesea este afirmată cumva 
indirect, iar uneori nu este semnalată sub forma standard a unei concluzii - prin cuvinte indicatoare 
cum ar fi „prin urmare” sau „deci”. Pentru a identifica concluzia, aşadar, e nevoie să vă uitaţi cu atenţie 
la ceea ce semnifică enunţurile din argument şi la cum se leagă ele unul de altul. Descoperiţi care este 
punctul de vedere pe care argumentul încearcă să îl stabilească şi excludeţi orice enunţ care, direct sau 
indirect, furnizează temeiuri pentru acel punct de vedere. Trebuie să eliminaţi şi enunţurile care doar 
stabilesc un context sau furnizează informaţii de fundal. 


Un exemplu 


Un ziarist: Evident că, deşi unele animale sunt pur carnivore, niciunele n-ar putea supravieţui fără 
plante. Dar dependenţa este reciprocă. Multe specii de plante nu ar exista dacă n-ar fi animale care să 
le polenizeze, să le fertilizeze şi să le răspândească seminţele. De asemenea, activitatea de fotosinteză 
a plantelor ar consuma bioxidul de carbon din atmosfera Pământului dacă nu ar fi constant completată 
de expirarea animalelor, de gazele de la motoare, şi de fumul de la focuri, multe aprinse de fiinţe 
umane. 

Întrebarea vă cere să aflaţi: 


Care dintre următoarele variante de răspuns exprimă cel mai bine concluzia principală a argumentului 
ziaristului? 


Deci, cum se abordează o astfel de întrebare? Mai întâi citiţi întregul argument, de la cap la 
coadă, cu atenţie. S-ar putea ca tipul de argument să vă fie familiar. Argumentul este orientat către un 
punct de vedere sau o poziţie care are două părţi: una foarte directă, care este pur şi simplu enunțată, 
şi una mai puţin evidentă, pe care argumentul se străduieşte din greu să o stabilească. Prima frază a 
argumentului prezintă direct partea din punctul de vedere sau poziţia în favoarea căreia se 
argumentează. A doua expresie enunţă complet punctul de vedere sau poziţia în cauză. A treia şi a 
patra frază dezvăluie partea mai puţin evidentă a punctului de vedere sau poziţiei. 


Să presupunem că după citirea argumentului nu vă daţi seama exact de modul în care se 
desfăşoară argumentul. Ce veţi face atunci? S-a putea să vă fie de ajutor parcurgerea argumentului 
enunţ cu enunţ şi să vă întrebaţi despre fiecare enunţ pe rând: „Este acest enunţ susţinut de vreun alt 
enunţ?” Dacă da, enunţul este fie o concluzie intermediară trasă pentru a susţine concluzia principală, 
fie chiar concluzia principală. Dacă enunţul nu este susţinut de nimic altceva în argument, întrebaţi-vă 
dacă nu cumva el însăşi furnizează sprijin pentru vreun alt enunţ. Dacă da, el este o premisă a 
argumentului, iar enunţul căruia îi furnizează susţinere este fie concluzia principală, fie o concluzie 
intermediară. 


În argumentul ziaristului, primul enunţ nu este susţinut de nimic altceva spus în argument. Dar 
el oferă susţinere celui de-al doilea enunţ prin stabilirea unei părţi din dependenţa la care se referă cel 
de-al doilea enunţ. Aşa că al doilea enunţ poate fi candidat pentru concluzia principală a argumentului. 
Dacă, în continuare, analizaţi enunţurile trei şi patru, veţi constata că niciunul nu este susţinut de nicio 
altă parte din argument şi că fiecare susţine separat enunţul doi stabilind cealaltă parte a dependenţei 
reciproce. Deoarece totul în argument este orientat către susţinerea celui de-al doilea enunţ, e clar că 
al doilea enunţ exprimă concluzia principală a argumentului. 


Al doilea enunţ afirmă concluzia principală într-o manieră oarecum abreviată, prin faptul că nu 
exprimă clar ce se înţelege prin „dependenţă”. Dar, după ce am analizat argumentul, recunoaştem 
imediat că cele ce urmează constituie o formulare clară a concluziei: 


La fel cum supraviețuirea animalelor depinde de existența plantelor, şi supraviețuirea plantelor depinde 
de existenţa animalelor. 


Răspunsurile incorecte sunt adesea reformulări ale unei premise. De exemplu, următorul 
răspuns incorect este o reformulare parţială a enunţului patru din argumentul ziaristului. 


Activitatea omului este parte din ceea ce împiedică plantele să consume oxigenul din atmosfera 
Pământului de care atât plantele cât şi animalele depind. 


Alte răspunsuri incorecte pot să afirme ceva ce poate fi dedus din enunţurile din argument, dar 
care nu este concluzia principală a argumentului. Iată un astfel de exemplu pe baza argumentului 
ziaristului: 


Compoziţia chimică a Pământului şi atmosfera sa depind, cel puţin într-o oarecare măsură, de existenţa 
şi activitatea animalelor care populează Pământul. 

Câteva aspecte de luat în considerare 


|” 


= Dacă în argument există un „astfel” sau „prin urmare” nu presupuneţi că aceste cuvinte 
introduc concluzia principală a argumentului. Adesea, ele indică mai degrabă o concluzie 
intermediară decât pe cea principală. 

= La întrebări care vă cer să identificaţi concluzia principală este în general posibil să vă 
formaţi o idee destul de exactă despre cum va suna răspunsul chiar înainte de a analiza 
variantele de răspuns oferite. Acest mod de a proceda face posibilă selectarea răspunsului 
corect cu mare eficienţă. Ar trebui, de asemenea, să încercaţi să vă faceţi o idee precisă 
despre concluzia principală, pentru că unele dintre răspunsurile incorecte s-ar putea să fie 
doar puţin inexacte. De exemplu, dacă concluzia adevărată este ceva ce e probabil 
adevărat, un răspuns incorect poate exprima ceva ce este în mod clar adevărat. Această 
alegere este incorectă pentru că merge dincolo de concluzia reală. 


= Identificarea modurilor, schemelor sau structurilor de raţionare în argumente 


Există un alt tip de întrebare care vă testează abilitatea de a determina modul cum se 
desfăşoară un argument. El începe cu un argument şi apoi vă cere să alegeţi dintre variantele de 
răspuns argumentul care este cel mai asemănător în modul de raţionare cu argumentul iniţial (sau de 
referinţă). Întrebările sunt ele însele formulate într-o varietate de moduri, incluzând: 


Care dintre modurile de raţionare din următoarele argumente este cel mai asemănător cu cel din 
argumentul de mai sus? 


Care dintre următoarele argumente este cel mai asemănător ca mod de raţionare cu argumentul de 
mai sus? 


Pentru a răspunde la acest gen de întrebare nu trebuie să faceţi o descriere verbală a tiparului 
de raţionament. Aveţi nevoie doar de o înţelegere intuitivă solidă a structurii logice a argumentului de 
referinţă: care este concluzia şi cum premisele susţin împreună concluzia. 


Aceste întrebări ne cer să identificăm ceva în structura logică, care este chiar modul în care 
premisele se potrivesc pentru a susţine concluzia. Aşa că nu acordaţi nicio atenţie asemănărilor sau 
deosebirilor dintre informaţiile de conţinut şi cele de fundal care nu se regăsesc în premise sau în 
concluzie. De asemenea, nu trebuie să vă preocupe modul specific în care este construit argumentul, 
cum ar fi ordinea în care premisele şi concluzia sunt prezentate. 


Un exemplu 


Toate minele de tanzanit cunoscute se află în Tanzania. Prin urmare, pentru că Anastasia colecţionează 
numai pietre de tanzanit este improbabil să fi colecţionat vreo piatră care nu este originară din 
Tanzania. 

Se pune întrebarea: 


Care dintre cele de mai jos este cel mai asemănător ca mod de raţionare cu argumentul de mai sus? 


Care este structura raţionamentului în argumentul de referinţă? Sunt două premise, cea despre 
minereuri de tanzanit şi cea despre obişnuinţele de colecţionar al Anastasiei. Există şi o concluzie: este 
improbabil ca Anastasia să fi colecţionat vreo piatră care să nu fi provenit din Tanzania. Remarcaţi că în 
concluzie se spune că ceva e improbabil să se întâmple, nu că în mod sigur nu se va întâmpla. 
Concluzia este probabil formulată în acest fel pentru că premisa vorbeşte despre minereuri cunoscute 
ale acelui mineral, lăsând deschisă posibilitatea ca să existe minereuri nedescoperite încă în afara 
Tanzaniei. 


Dar remarcaţi şi faptul că argumentul este destul de puternic. Premisele dau o bază rezonabilă 
de acceptare a concluziei: dacă premisele sunt adevărate, singura cale ca Anastasia să fi colecţionat o 
piatră care să nu fie din Tanzania este doar dacă s-a descoperit tanzanit cândva în afara Tanzaniei sau 
dacă ea va începe să colecţioneze şi alte tipuri de pietre în viitor. 


Pasul următor este analizarea variantelor de răspuns şi găsirea celui cu acelaşi tipar de 
raţionare. 


Să încercăm cu această variantă de răspuns: 


Broaştele sunt singurele animale despre care se ştie că trăiesc în laguna din Insula Sugrumată. 
Bufniţele de pe Insula Sugrumată nu mănâncă nimic în afară de broaştele de pe insulă. Prin urmare, 
este improbabil ca bufniţele să mănânce vreun animal care trăieşte în afara lagunei. 


Este acest mod de raţionare asemănător cu cel despre tanzanit? Concluzia are aceeaşi formă: 
spune că ceva este improbabil să se întâmple, la fel ca şi concluzia din argumentul de referinţă. În plus, 
acest argument, la fel ca şi argumentul de referinţă, are o premisă care se limitează să vorbească 
despre ceea ce se ştie ca fiind adevărat, prin urmare lasă deschisă posibilitatea unor cazuri diferite de 
cele cunoscute până acum. În plus, a doua premisă este de natură exclusivă: acolo unde argumentul 
de referinţă spune „numai”, acest argument spune „nimic în afară de”. Aşa că există câteva asemănări 
între părţile importante ale celor două argumente. 


Totuşi, în timp ce argumentul de referinţă este destul de puternic, acest argument are defecte 
serioase. Remarcaţi că cele două premise nu exclud posibilitatea existenţei unor broaşte pe Insula 
Sugrumată care să nu trăiască în lagună. Aşa că apare o probabilitate destul de mare ca bufniţele de 
pe Insula Sugrumată să se hrănească cu broaşte care nu trăiesc în lagună. Concluzia acestui argument 
este foarte puţin, dacă nu chiar deloc, susţinută de premise. Dacă modul de raţionare ar fi în acest 
argument foarte apropiat de cel din argumentul de referinţă, premisele sale ar susţine la fel de puternic 
concluzia. Aşa că acest nu poate fi răspunsul corect. 

Să încercăm altă variantă de răspuns: 


Singurele broaşte descoperite până acum pe Insula Sugrumată trăiesc în lagună. Hrana bufniţelor de 
pe Insula Sugrumată este alcătuită pe de-a-ntregul din broaştele de pe insulă, astfel că bufnițele 
probabil nu o să mănânce niciodată vreun animal care trăieşte în afara lagunei. 


Şi aici, concluzia are forma potrivită: ne spune că ceva este improbabil să se întâmple. În plus, 
acest argument are o premisă care se limitează să vorbească despre ceea ce se cunoaşte. Mai mult, a 
doua premisă are o natură exclusivă. 


În acest caz, premisele susţin concluzia în acelaşi fel ca şi în argumentul de referinţă. Acest 
argument poate fi parafrazat într-o manieră paralelă cu argumentul de referinţă. Toate broaştele 
cunoscute pe Insula Sugrumată trăiesc în lagună. Bufniţele de pe Insula Sugrumată se hrănesc doar cu 
broaşte. Este, prin urmare, improbabil ca o bufniţă de pe Insula Sugrumată să mănânce vreodată un 
animal care nu trăieşte în lagună. Astfel, modul de raţionare din cele două argumente este în esenţă la 
fel. 


CE SE POATE DERIVA LOGIC DIN INFORMAŢIA FURNIZATĂ 


Multe exerciţii de gândire logică testează abilitatea de a determina ce este susţinut de un set de 
date puse la dispoziţie. Aceste exerciţii vă cer să alegeţi un enunţ care poate într-un fel sau altul să fie 
inferat din datele puse la dispoziţie. Aşa că, de fapt, vi se cere să distingeţi între poziţii care sunt 
susţinute de informaţia care v-a fost dată şi poziţii care nu sunt susţinute de acea informaţie. Aceste 
exerciţii apar în forme variate. 


= Identificarea unei poziţii care este stabilită în mod concludent de informaţia 
furnizată. 


Unele întrebări testează abilitatea de a identifica ce poate fi derivat logic din anumite dovezi sau 
informaţii. Pentru acest gen de întrebări, vi se va oferi informaţia care furnizează un sprijin concludent 
pentru una dintre variantele de răspuns. O formulare tipică pentru acest tip de întrebări include: 


Dacă enunţțurile de mai sus sunt adevărate, care dintre cele de mai jos trebuie să fie adevărat? 


Care dintre enunţțurile de mai jos se poate deduce logic din enunţurile de mai sus? 


Pentru aceste întrebări, căutaţi ceva ce este garantat adevărat de informaţia care vi s-a dat. 
Ceea ce înseamnă că răspunsul corect va fi un enunţ care trebuie să fie adevărat dacă informaţia dată 
este adevărată. Răspunsurile incorecte pot să fie parţial susţinute de informaţie, dar această susţinere 

este neconcludentă. Cu alte cuvinte, un răspuns incorect ar putea fi fals chiar dacă informaţia furnizată 
ar fi adevărată. 


Un exemplu 


Orice obiect de la reduceri cumpărat poate fi returnat magazinului contra unui credit la magazin, dar nu 
pentru restituirea sumei echivalente preţului de cumpărare. Toate aparatele casnice şi echipamentul de 
grădină sunt la reduceri impreună cu unele unelte de construcție. 


Se pune întrebarea: 


Dacă enunţțurile de mai sus sunt adevărate, care dintre cele de mai jos trebuie să fie adevărat de 
asemenea? 


Remarcaţi că enunţurile au un element comun: vorbesc despre obiecte aflate la reduceri. Acest 
element comun vă permite să combinati fragmente de informaţie pentru a trage o concluzie. De 
exemplu, deoarece toate aparatele casnice sunt obiecte aflate la reduceri, puteţi trage concluzia că 
orice aparat casnic cumpărat poate fi returnat pentru un credit la magazin. Pentru că, pe baza acestor 
enunţuri, se pot trage mai multe concluzii ca aceasta, nu puteţi stabili răspunsul corect fără să citiţi 
toate variantele de răspuns. Aşa că trebuie să treceţi prin variantele de răspuns pentru a găsi una care 
trebuie să fie adevărată dacă enunţurile sunt adevărate. 


O variantă sună aşa: 


Niciun fel de echipament de grădină nu se poate returna odată cu restituirea sumei echivalente 
preţului. 


Ni se spune că orice piesă de echipament de grădină este la reduceri şi că obiectele aflate la 
reduceri nu pot fi returnate cu restituirea sumei echivalente preţului de cumpărare. Aşa că trebuie să 
fie adevărat că orice piesă de echipament de grădină nu poate fi returnată cu restituirea contravalorii 
preţului de cumpărare. Acesta este răspunsul corect. 


Pentru a face o comparaţie, să analizăm o altă variantă de răspuns: 


Unele unelte de construcţie nu pot fi returnate în schimbul unui credit la magazin. 


Pentru a elimina acest răspuns, trebuie să observați că nu e nevoie ca el să fie adevărat dacă 
enunţurile din argument sunt adevărate. În mod evident, nu este nevoie să fie adevărat în ceea ce 
priveşte uneltele de construcţie care sunt la reduceri - enunţurile ne garantează că acele unelte de 
construcţie se pot returna contra unui credit la magazin. În ceea ce priveşte restul uneltelor de 
construcţie, cele care nu sunt la reduceri, nu există nicio indicație cum că nu ar putea fi returnate 

contra unui credit la magazin. Pe baza celor asertate de enunţuri, este posibil, şi chiar probabil, ca 
acele unelte să poată fi returnate contra unui credit la magazin. Acest răspuns, este deci incorect. 


În acest exemplu, vi s-a dat un set de enunţuri care nu par să conducă la o anumită concluzie. 
Este la latitudinea dumneavoastră să determinaţi implicaţiile acelor enunţuri. Totuşi, în alte cazuri, 
informaţia pare să fie concepută pentru a conduce cititorul către o anumită concluzie nespecificată. În 
astfel de cazuri, răspunsul corect ar putea fi chiar acea concluzie nespecificată, dacă decurge logic din 
informaţia furnizată, sau ar putea fi alt enunţ care decurge logic din acea informaţie. 


Câteva aspecte de luat în considerare 


= Pentru ca o susţinere să decurgă logic dintr-o anumită informaţie, acea informaţie trebuie să 
garanteze că susţinerea este adevărată. Nu este suficient ca informaţia să susţină puternic 
enunţul; trebuie să confirme enunţul. 

= Răspunsurile incorecte la întrebarea despre ce decurge logic pot fi enunţuri care sunt 
susţinute oarecum de informaţia dată, dar, cu toate acestea, ar putea fi false chiar dacă 
informaţia este corectă. 

= Adesea, răspunsurile sunt incorecte pentru că duc lucrurile un pas mai departe decât o 
susţin datele. Ar putea fi enunţuri care sunt prea generale; de exemplu, ar putea spune 
„toate,” în timp ce datele susţin doar „cea mai mare parte” din enunţ. Sau, acolo unde o 
propoziţie susţine „ceva probabil” , un răspuns incorect spune că „există”. Sau unde o 
propoziţie susţine „toate cazurile cunoscute” , un răspuns incorect va spune „toate cazurile”. 

=  Reţineţi că un enunţ simplu sau limitat poate fi un răspuns corect chiar dacă informaţia 
susţine şi o afirmaţie mai puternică. Dacă pe baza informaţiei se poate trage concluzia că se 
va ţine un festival în fiecare lună, atunci acea informaţie susţine concluzia că se va ţine un 
festival în luna iunie. 


Identificarea unei poziţii susţinute de informaţia furnizată 


Unele întrebări vă vor cere să identificaţi o poziţie susţinută de un ansamblu de date, dar 
susţinerea nu va fi concludentă. Aceste întrebări ar putea să fie formulate după cum urmează: 


Care dintre următoarele enunţuri este cel mai puternic susținut de informaţia de mai sus? 
Care dintre următoarele enunţțuri poate fi cel mai rezonabil inferat pe baza informaţiei de mai sus? 


Dacă enunţurile de mai sus sunt adevărate, pe care dintre următoarele il susțin cel mai puternic? 


Pentru astfel de întrebări, în general, nu vi se va oferi un argument, ci pur şi simplu doar 
informaţia. Sarcina dumneavoastră este să evaluaţi acea informaţie şi să şi să faceţi distincţia între 
varianta de răspuns care este puternic susţinută de acea informaţie (răspunsul corect) şi variantele de 
răspuns care nu sunt semnificativ susţinute de informaţie (răspunsurile incorecte). 

Un exemplu 
Analizaţi următoarele informaţii: 


Pentru scăderea acidității, oamenii ar trebui să evite să ia carbonat de calciu în doze mai mari de 
jumătate de gram, deoarece, în ciuda capacităţii sale de a neutraliza acizii din stomac, carbonatul de 
calciu poate creşte nivelul de calciu din sânge şi astfel să afecteze funcţionarea rinichilor. Mai mult 
decât atât, doar jumătate de gram poate stimula producţia de gastrin, un hormon din stomac care 
declanşează secretia de acid. 


Vi se pune întrebarea: 


Care dintre următoarele enunţuri este cel mai puternic susținut de informaţia de mai sus? 


La astfel de întrebări, nu ar trebui să vă aşteptaţi ca răspunsul corect să derive în sens strict 
logic din informaţia dată, dar ar trebui să vă aşteptaţi ca informaţia să aducă o justificare puternică a 
răspunsului corect. Când abordaţi o întrebare de acest gen, ar trebui să remarcaţi orice legătură 
evidentă între faptele prezentate, dar nu are sens să formulaţi o presupunere despre cum anume va 
suna răspunsul corect. O abordare logică ar fi să citiţi textul cu atenţie şi să reţineţi implicaţiile pe care 
le-aţi remarcat. Apoi treceţi la analizarea fiecărei variante de răspuns pe rând şi stabiliţi dacă acea 
variantă de răspuns este susţinută în vreun fel de informaţia care vi s-a dat. 


Să urmăm această abordare cu întrebarea de mai sus. Din lectura textului aflaţi că un anumit 
antiacid are efectul evident menit să neutralizeze acidul din stomac, dar are şi efecte adverse dacă 
dozajul e prea mare. Unul din aceste efecte adverse conduce la afectarea funcţionării rinichilor şi altul 
conduce la secreția acizilor în stomac. 


În text se sugerează că dozele trebuie să fie mai mari de jumătate de gram pentru ca să se 
declanşeze primul efect într-o măsură considerabilă. Textul sugerează şi că doze de jumătate de gram 
sau mai mult vor declanşa cel de-al doilea efect. Din acest text nu ies în evidenţă alte implicaţii. Acum 
este poate momentul să analizaţi fiecare variantă de răspuns pe rând. 


Una dintre variantele de răspuns sună aşa: 


Doze de carbonat de calciu mai mici de jumătate de gram pot reduce aciditatea din stomac mai eficient 
decât dozele mai mari. 


Este acest răspuns susţinut de informaţie? Textul dă motive pentru care această variantă ar 
putea fi adevărată. Ne spune că doze de jumătate de gram pot stimula producerea unui hormon care 
declanşează secreția de acid. Acest hormon ar putea contracara orice neutralizare a acidității provenită 
din carbonatul de calciu în plus faţă de doza de jumătate de gram; dar poate că nu. Poate că surplusul 
de carbonat de calciu neutralizează mai mult acid decât declanşează. Din acest motiv, această variantă 
nu este puternic susţinută de informaţie. 

Altă variantă de răspuns: 


Jumătate de gram de carbonat de calciu poate cauza atât secretia cât şi neutralizarea acidității din 
stomac. 


Informaţia furnizată susţine sau nu această variantă de răspuns? Am reţinut că la o jumătate de 
gram se declanşează secreția de acid în stomac. Textul menţionează că substanţa are „capacitatea de a 
neutraliza acizii din stomac”, sugerând în mod evident că un efect de neutralizare a acidității se 
produce cu orice doză. Aşa că textul oferă susţinere puternică pentru ambele părţi ale variantei de 
răspuns. 


Câteva aspecte de luat în considerare 

e Pentru a răspunde la întrebări care tratează susţinerea concluziilor, ca să stabiliţi dacă o 
variantă de răspuns este sau nu susţinută, bazaţi-vă judecata strict pe informaţia 
prezentată explicit de text. Dacă textul tratează o temă care vă este familiară, ignoraţi orice 
informaţie pe care s-ar putea s-o deţineţi referitoare la subiect în afara celor ce vi se spun. 

e  Reţineţi că susţinerea pentru răspunsul corect nu trebuie neapărat să implice toată 
informaţia furnizată. De pildă, în exemplul cu carbonatul de calciu, se menţionează un efect 
advers asupra rinichilor, dar această informaţie nu joacă niciun rol în susţinerea răspunsului 
corect. 


= Identificarea aspectelor asupra cărora interlocutorii au puncte de vedere opuse 


Veţi întâlni şi exerciţii care implică doi interlocutori din care primul avansează un punct de 
vedere, iar cel de-al doilea dă o replică la acel punct de vedere. Apoi veţi fi întrebaţi cam în felul 
următor: 


Principala chestiune aflată în dezbatere între Sanda şi Paul este dacă... 
Care dintre următoarele enunţuri exprimă cel mai corect ideea principală disputată de Ion şi Mihai? 


Pe baza celor spuse de ei, Udrea şi Tănase se pronunţă în dezacord asupra problemei dacă... 


Un exemplu 


Maria: Calculatoarele vor pune la dispoziţia oamenilor obişnuiţi mai multă informaţie decât a fost pusă 
vreodată, uşurând astfel obţinerea cunoştinţelor fără consultarea experţilor. 


Jana: Pe măsură ce tot mai multe cunoştinţe au devenit disponibile în secolele anterioare a crescut 
nevoia de specialişti care să sintetizeze şi să le explice nespecialiştilor. Deci, calculatoarele vor crea 
probabil o mai mare dependenţă de experţi. 


Întrebarea sună aşa: 


Dialogul susţine cel mai puternic enunţul că Maria şi Jana sunt în dezacord referitor la faptul că 

Pentru a răspunde la întrebări de acest tip, probabil veţi găsi util să citiţi dialogul destul de 
atent pentru a vă forma o imagine mentală asupra poziţiei fiecărei persoane şi apoi treceţi la analiza 
variantelor de răspuns. 


Acum să considerăm acest răspuns: 


calculatoarele vor pune la dispoziția oamenilor obişnuiţi mai multă informaţie 


Oare acesta este lucrul asupra căruia Maria şi Jana nu sunt de acord? Maria spune de-a dreptul 
că mai multă informaţie va fi pusă la dispoziţia oamenilor obişnuiţi datorită calculatoarelor. Dar în ceea 
ce o priveşte pe Jana? Ea prevede că, pe baza tendinței istorice de creştere a dependenţei de experţi, 
ori de câte ori va fi pusă mai multă informaţie la dispoziţia oamenilor obişnuiţi, calculatoarele vor crea o 
mai mare dependenţă de experţi. Deci, ea pare să presupună că mai multă informaţie va fi pusă la 
dispoziţia oamenilor obişnuiţi prin calculatoare. Aşa că, probabil este de acord cu Maria asupra acestui 
aspect. 


Acum să considerăm o a doua variantă de răspuns: 


dependenţa de calculator va creşte odată cu creşterea volumului de cunoştinţe 


Nimic din ceea ce spun Maria şi Jana nu le leagă de această perspectivă asupra chestiunii. Acest 
lucru se întâmplă pentru că niciuna dintre ele nu discută în mod special dependenţa oamenilor de 
calculatoare. Şi nu există în mod cert niciun fel de indiciu că ele ar avea puncte de vedere opuse asupra 
faptului că dependenţa de calculatoare va creşte odată cu creşterea volumului de cunoştinţe. 


În fine, să considerăm o a treia variantă de răspuns: 


calculatoarele vor creşte nevoia oamenilor obişnuiţi de a se adresa experților atunci când caută 
cunoştinţe 


Pe baza celor afirmate, Maria nu este de acord cu această afirmaţie în mod explicit. 
Calculatoarele, spune ea, vor uşura însuşirea de cunoştinţe de către oamenii obişnuiţi fără ca ei să 
consulte experţi. Jana, pe de altă parte, trage concluzia că datorită calculatoarelor se va crea o mai 
mare dependenţă de experţi. Precedentul din secolele trecute pe care ea îl citează în sprijinul concluziei 
face evident faptul că nespecialiştii, adică oamenii obişnuiţi, vor fi din ce în ce mai dependenţi de 
experţi pe măsură ce creşte volumul de cunoştinţe. Aşa că Maria şi Jana sunt în dezacord asupra nevoii 
oamenilor obişnuiţi de a se adresa experţilor datorită calculatoarelor. 


54 


Ghid pentru înţelegerea întrebărilor de gândire logică 


Câteva aspecte de luat în considerare 


e Dovada faptului că două persoane nu sunt de acord asupra unei anumite chestiuni reiese din 
ceea ce ele afirmă în mod explicit. Uneori există o opoziţie evidentă între ceea ce spune un 
vorbitor şi ceea ce spune alt vorbitor. Formularea întrebării sugerează că ar trebui să căutaţi 
o opoziţie directă când spune direct ceva de tipul „Marcel şi Nina nu sunt de acord că”. 
Alteori, faptul asupra căruia nu sunt de acord trebuie inferat din poziţiile explicite ale 
vorbitorilor. Formularea întrebării va sugera că trebuie să se facă această inferenţă. De 
exemplu, o întrebare de tipul „Dialogul susţine cel mai puternic enunţul că Nicu şi Elena sunt 
în dezacord asupra faptului că” nu sugerează că ei nu sunt în mod explicit de acord, doar că 
există ceva dovezi că ar fi în dezacord. 

e Nu încercaţi să inferaţi poziţia probabilă a unui vorbitor asupra unui subiect pe baza unui 
stereotip psihologic. Poate fi adevărat că un vorbitor care adoptă un anumit punct de vedere 
ar fi genul de persoană care ar susţine şi alte puncte de vedere, dar nu trebuie să vă bazaţi 
pe acest gen de asociaţii. Bazaţi-vă pe ceea ce vorbitorul spune în mod explicit şi pe ceea ce 
poate fi corect inferat din acest lucru. 

e Variantele incorecte de răspuns nu sunt în mod necesar poziţii asupra cărora vorbitorii ar 
putea fi de acord. În multe cazuri, punctele de vedere ale cel puţin unuia dintre vorbitori 
asupra chestiunii în discuţie nu pot fi determinate din ceea ce este spus. 


Condiţii necesare şi condiţii suficiente 
Să presupunem că citiţi următoarele enunţuri: 
Nu meriti laude pentru ceva decât dacă ai făcut acel lucru în mod deliberat. 


Toma a lăsat în mod deliberat uşa descuiată. 


Decurge din aceste enunţuri că Toma merită laude pentru că a lăsat uşa descuiată? Probabil, vă 
daţi seama că nu se leagă. Primul enunţ spune că trebuie să faci ceva în mod deliberat pentru a merita 
laude pentru că ai făcut acel lucru. Nu spune că ori de câte ori faci ceva în mod deliberat meriti drept 
urmare laude pentru că ai făcut acel lucru. Aşa că simplul fapt că Toma a făcut ceva în mod deliberat 
nu este destul ca să ne conducă la concluzia că Toma merită laude pentru că a făcut-o. 


Ca să reformulăm într-un mod mai tehnic, primul enunţ exprimă condiţia necesară. Să faci un 
lucru în mod deliberat este o condiţie necesară pentru a merita laude că ai făcut-o. În exerciţiile de 
Gândire logică poate fi deosebit de important să recunoşti dacă ceva exprimă o condiţie necesară sau 
exprimă ceea ce se numeşte o condiţie suficientă. Dacă prima propoziţie ar fi spus: „Dacă faci ceva 
în mod deliberat, atunci meriţi laude pentru că ai făcut acel lucru”, ar însemna că a face ceva în mod 
deliberat este o condiţie suficientă pentru a merita laude că ai făcut-o. 


Date suplimentare: Raţionarea care implică condiţii necesare şi suficiente este discutată dintr-o 
perspectivă uşor diferită şi în analiza „Enunţurilor condiţionale” de la Gândire analitică, pag.16-18 


În exemplul de mai sus, este destul de uşor de observat că primul enunţ exprimă o condiţie 
necesară, nu una suficientă. Se întâmplă aşa pentru că ar fi cam ciudat să afirmi că a face ceva în mod 
deliberat este o condiţie suficientă ca să meriţi laude. Asta ar însemna că ai merita laude pentru orice 
lucru săvârşit în mod deliberat, chiar dacă ar fi un act imoral sau o infracţiune. Dar conţinutul unei 

propoziţii nu vă ajută întotdeauna să determinaţi dacă ea exprimă o condiţie necesară sau una 
suficientă. De aceea, este de folos să acordaţi mare atenţie formulării precise a oricărui enunţ care 
exprimă o condiţie. Şi de asemenea, este de mare folos să aveţi clar în minte cum funcţionează în 
cadrul unui argument enunţurile care exprimă o condiţie necesară şi cum operează cele care exprimă o 
condiţie suficientă. 


O condiţie necesară poate fi exprimată în multe feluri. Condiţia necesară de mai sus ar fi putut fi 
exprimată la fel de corect în multe alte feluri printre care: 


Meriţi laude pentru ceva numai dacă ai făcut acel lucru în mod deliberat. 
Nu meriti laude pentru ceva dacă nu ai făcut acel lucru în mod deliberat. 


Ca să meriţi laude pentru ceva trebuie să fi făcut acel lucru în mod deliberat. 


Dacă vă gândiţi cu atenţie la aceste enunţuri ar trebui să vedeţi că toate semnifică acelaşi lucru. 
Veţi observa că niciunul dintre ele nu spune că a face ceva în mod deliberat este o condiţie suficientă 
pentru a merita laude. 


Şi condiţiile suficiente pot fi exprimate în diferite moduri: 
Dacă plouă, trotuarele se udă. 
Nu-i nevoie decât de ploaie ca să se ude trotuarele. 


Trotuarele se udă ori ce câte ori plouă. 


Fiecare dintre aceste enunţuri ne spune că ploaia este condiţia suficientă pentru a se uda 
trotuarele. Dar remarcaţi că aceste enunţuri nu ne spun că ploaia este singurul lucru care udă 
trotuarele. Ele nu elimină posibilitatea ca trotuarele să se ude de la topirea zăpezii sau prin stropirea cu 
un furtun de grădină. Aşa că aceste enunţuri nu exprimă condiţii necesare pentru udarea trotuarelor, ci 
doar condiţii suficiente. 


. Cum operează condiţiile necesare în inferenţe 


Am remarcat deja un lucru în legătură cu fundamentarea unei inferenţe pe enunţuri care 
exprimă condiţii necesare, cum ar fi 


N: Meriţi laude pentru ceva numai dacă ai făcut acel lucru în mod deliberat. 
Dacă ni se dă şi un caz care satisface condiţia necesară, precum 


Toma a lăsat în mod deliberat uşa descuiată 

nu suntem îndreptăţiţi să facem o inferenţă. Şi anume, nu decurge concluzia că Toma merită laude 
pentru că a lăsat uşa descuiată. 


Enunţurile care exprimă condiţii necesare pot desigur să joace un rol în inferenţe întemeiate, dar 
numai în combinaţie cu informaţia potrivită. Să presupunem că, în plus, prin enunţul N ni se spune şi 
că 


Toma merită laude pentru că a lăsat uşa neincuiată. 


Acest lucru ne permite să tragem concluzia că Toma a lăsat uşa descuiată în mod deliberat. 
Deoarece enunţul N ne spune că trebuie să faci ceva în mod deliberat pentru a merita laude că ai făcut 
acel lucru, Toma trebuie să fi lăsat uşa descuiată în mod deliberat dacă merită laude pentru că a făcut 
acest lucru. 


Sau să presupunem că în plus faţă de propoziţia N ni se spune 


Toma nu a lăsat uşa neincuiată în mod deliberat. 


Acest lucru ne permite să conchidem că Toma nu merită laude pentru că a lăsat uşa neîncuiată. 
Acest lucru decurge pentru că enunţul N insistă că numai acţiunile deliberate merite laude, şi ni se 
spune clar că acţiunea lui Toma nu a fost una deliberată. 


Aşa că, în general, când aveţi un enunţ care exprimă o condiţie necesară, aceasta vă permite să 
inferaţi ceva doar în două situaţii: (1) puteţi infera din faptul că ştiţi că nu este îndeplinită condiţia 
necesară că lucrul pentru care există condiţia necesară nu se întâmplă; (2) puteţi infera că este 
îndeplinită condiţia necesară din faptul că ştiţi că lucrul pentru care există condiţia necesară se 
întâmplă. 


. Cum operează condiţiile suficiente în inferenţe 


Şi enunţurile care exprimă condiţii suficiente pot servi ca bază pentru inferenţe. Să ne întoarcem 
la unul dintre enunţurile de mai sus care exprimă o condiţie suficientă: 


S: Dacă plouă, trotuarele se udă. 


Dacă ni se spune că o condiţie suficientă este îndeplinită (de exemplu ni se spune că plouă), 
atunci suntem îndreptăţiţi să inferăm că trotuarele se udă. Acest lucru ar trebui să fie destul de 
evident. 


Putem să tragem şi altă concluzie dintr-un enunţ cu o condiţie suficientă, dacă însă se adaugă şi 
informaţia potrivită. Să presupunem că în plus faţă de enunţul S ni se spune şi că trotuarele nu s-au 

udat. Deoarece trotuarele se udă ori de câte ori plouă, în acest caz putem să conchidem cu încredere 
că nu a plouat. 


Aşa că, în general, când aveţi un enunţ care exprimă o condiţie suficientă, aceasta vă permite 
să inferaţi ceva doar în două situaţii: (1) dacă ştiţi că a fost îndeplinită condiţia suficientă, atunci puteţi 
deduce că se întâmplă faptul pentru care este condiţie suficientă; (2) puteţi infera că nu este 
îndeplinită condiţia suficientă din faptul că ştiţi că nu se întâmplă lucrul pentru care este condiţie 
suficientă. 


Deşi pare uneori că există şi alte căi de a face o inferenţă pe baza unei condiţii suficiente, ei 
bine, nu sunt altele. Să presupunem că în plus faţă de enunţul S ni se spune că trotuarele sunt ude. 
Suntem îndreptăţiţi să spunem că a plouat? Nu, pentru că enunţul S nu exclude posibilitatea ca 
trotuarele să fie ude din alte cauze decât ploaia, de exemplu zăpada topită. Sau să presupunem că în 
plus faţă de enunţul S ni se spune că nu a plouat. Suntem oare îndreptăţiţi să conchidem că trotuarele 
nu sunt ude? Din nou nu, şi pentru acelaşi motiv: enunţul S nu exclude posibilitatea ca trotuarele să se 
ude din alte cauze decât ploaia. 


Înțelegerea impactului informaţiei adiţionale 


În mod tipic, testul include câteva exerciţii care testează capacitatea dumneavoastră de a 
observa influenţa unor fapte adiţionale asupra unui argument. Aceste fapte se pot focaliza în fapte care 
întăresc un argument, se pot focaliza în fapte care slăbesc argumentul, sau pot doar să întrebe ce 
informaţie adițională, dacă ar fi disponibilă, ar fi utilă pentru evaluarea forţei argumentului. Formularea 
tipică a unor astfel de întrebări ar fi: 


Care dintre cele de mai jos, dacă ar fi adevărată, sprijină cel mai puternic argumentul? 
Care dintre cele de mai jos, dacă ar fi adevărată, slăbeşte cel mai puternic argumentul? 


Pentru a evalua argumentul, care dintre cele mai jos ar fi cel mai util de determinat? 


Sfat: Când apare „dacă este adevărat” în astfel de întrebări, acest lucru vă spune să nu vă preocupaţi 
de adevărul real al variantelor de răspuns. Pe de altă parte, însă, ar trebui să analizaţi fiecare variantă 
ca şi cum ar fi adevărată. De asemenea, analizaţi fiecare variantă de răspuns în mod independent 
deoarece nu este neapărat cazul ca variantele de răspuns să fie adevărate toate împreună. 


Exerciţiile de acest tip se bazează pe argumente care - ca mai toate argumentele din viaţa reală 
- au premise ce furnizează motive de acceptare a concluziei, dar care nu prea sunt argumente decisive 
în favoarea concluziei. La un argument de acest tip este posibil ca dovezile adăugate să întărească sau 
să slăbească argumentul. De exemplu, să considerăm următorul argument: 


O cercetare care priveşte muncitorii care lucrează în rafinării de petrol care utilizează MBTE, un 
ingredient care se foloseşte acum la benzine cu fum redus, a constatat o incidenţă alarmantă a celor 
care se plâng de dureri de cap,stare de oboseală, dificultăţi de respiraţie. Deoarece benzina cu conţinut 
de MBTE va fi în curând utilizată pe scară largă, ne aşteptăm la o creştere a frecvenţei durerilor de cap, 
stării de oboseală şi dificultate de respiraţie. 


58 


Ghid pentru înţelegerea întrebărilor de gândire logică 


Incidenţa plângerilor de dureri de cap, stare de oboseală şi dificultăţi de respiraţie la angajaţii 
din rafinăriile de petrol care lucrează cu MBTE este, în aparenţă o dovadă în sprijinul concluziei că 
utilizarea pe scară largă a benzinei cu conţinut de MBTE va face ca durerile de cap, stările de oboseală 
şi dificultăţile de respiraţie să fie şi mai larg răspândite. Totuşi, informaţia adițională ar putea să 
întărească sau să slăbească argumentul, în funcţie de ce conţine acea informaţie. 


De exemplu, să presupunem că este adevărat că şi la cei mai mulţi muncitori de la rafinării care 
nu lucrează cu MBTE există o incidenţă mare a simptomelor de dureri de cap, stare de oboseală şi 
dificultăţi de respiraţie. Acest lucru ar aduce dovezi că nu MBTE, ci un alt factor este principalul vinovat 
pentru aceste simptome. Dar dacă avem dovezi că altceva decât MBTE este cauza acestor simptome, 
atunci susţinerea pe care o aduce argumentul pentru concluzia sa este foarte slabă. Adică, premisele 
iniţiale ale argumentului combinate cu informaţia adițională alcătuiesc un caz mult mai slab pentru 
concluzia argumentului decât au făcut-o doar premisele separat. Cu alte cuvinte, noua informaţie a 
slăbit argumentul. 


Desigur, o altă informaţie adițională ar putea face argumentul mai puternic. De exemplu, să 
presupunem că benzina cu conţinut de MBTE a fost deja introdusă în câteva zone metropolitane şi că 
de când a fost introdusă, în acele zone s-au raportat mai multe plângeri de dureri de cap, stare de 
oboseală, dificultăţi de respiraţie. Acest fapt ar aduce dovezi că ori de câte ori se utilizează MBTE ca 
aditiv în benzină, creşte numărul simptomelor de dureri de cap, stare de oboseală şi dificultăţi de 
respiraţie nu numai la lucrătorii din rafinărie, dar şi la populaţie în general. Aşa că acum avem dovezi 
care sunt mult mai relevante în mod direct pentru concluzia argumentului. Astfel, acum avem un caz 
mult mai puternic pentru concluzia argumentului; cu alte cuvinte, noile dovezi au făcut argumentul mai 
puternic. 


Am văzut că atunci când o informaţie nouă face un argument mai puternic, acea informaţie, 
împreună cu premisele iniţiale ale argumentului, susţine concluzia argumentului mai puternic decât au 
făcut-o premisele iniţiale singure. Există mai multe căi prin care acest lucru se întâmplă. Informaţia 
adițională ar putea să elimine un punct slab evident al argumentului. Se mai poate să nu fie niciun 
punct slab al argumentului; argumentul pur şi simplu devine mai puternic cu informaţia adițională a 
noilor dovezi. În alte cazuri, informaţia adițională este ceva care ajută la stabilirea concluziei 
argumentului, dar numai în combinaţie cu premisele existente ale argumentului. În alte cazuri, 
informaţia nouă conduce raţionamentul într-o altă direcţie în plus faţă de cea furnizată de premisele 
iniţiale. Informaţia care întăreşte argumentul despre MBTE este un exemplu de ceva care furnizează o 
nouă direcţie de raţionare pentru concluzie. Şi în alte cazuri, informaţia adițională întăreşte argumentul 
eliminând ceva care ar fi slăbit argumentul. Dar, desigur, informaţia adițională poate slăbi argumentul 
în modalităţi asemănătoare. 


Un exemplu 
Să luăm în considerare următorul argument: 


Un studiu recent arată că publicitatea de la televiziune nu influenţează în mod semnificativ preferințele 
copiilor pentru cerealele de la micul dejun. Studiul a comparat două grupuri de copii. Un grup nu se 
uitase deloc la televizor, iar celălalt grup, s-a uitat la televizor un timp mediu incluzând şi reclamele 
corespunzătoare. Ambele grupuri au preferat cerealele cu zahăr la care se făcea reclamă la televiziune. 

Concluzia argumentului este că publicitatea televizată nu influenţează semnificativ preferinţele 
copiilor pentru cerealele de la micul dejun. Ca element în sprijinul acestei concluzii, argumentul 
prezintă rezultatele unui studiu care compară două grupuri de copii: studiul a constatat că membrii 
ambelor grupuri - aceia care nu s-au uitat la televizor şi aceia care au avut un timp de vizionare mediu 
incluzând şi partea de publicitate - au preferat cerealele cu zahăr la care s-a făcut reclamă intensă la 
televizor. În aparenţă, rezultatele studiului într-adevăr par să susţină într-o oarecare măsură concluzia 
argumentului, deşi nu în mod concludent: dacă publicitatea televizată a influenţat semnificativ 
preferinţele copiilor, atunci ne-am fi aşteptat ca preferinţele copiilor care au privit la televizor să fie 
diferite de ale acelor copii care nu s-au uitat la televizor. 


Iată care este întrebarea: 


Care dintre enunţurile de mai jos, dacă este adevărat, slăbeşte cel mai mult argumentul? 


Să considerăm o variantă de răspuns: 


Cei mai mulţi dintre copiii care s-au uitat la televizor cunoşteau deja reclamele pentru aceste cereale. 


Informaţia aceasta slăbeşte argumentul? Ea sugerează că chiar dacă publicitatea televizată a 
influenţat preferinţele copiilor care s-au uitat la televizor, această influenţă s-a produs cu ceva timp în 
urmă. Dar asta nu sugerează de fapt nimic cu privire la problema dacă publicitatea a influenţat 
preferinţele copiilor sau nu. Aşa că această informaţie nici nu slăbeşte, nici nu întăreşte argumentul. 


Să considerăm o altă variantă de răspuns: 


Ambele grupuri au refuzat cerealele cu conţinut scăzut de zahăr chiar dacă li s-a făcut publicitate 
intensă la televiziune. 


Această informaţie poate fi relevantă pentru concluzia argumentului, deoarece sugerează că, 
dacă cerealele nu sunt apetisante pentru copii, atunci nici măcar o publicitate intensă nu va schimba 
preferinţele copiilor. Dar acest lucru ar fi o dovadă în plus în favoarea concluziei argumentului că 
publicitatea televizată nu influenţează semnificativ preferinţele copiilor pentru anumite cereale. Aşa că 
această variantă de răspuns mai degrabă întăreşte argumentul, nu îl slăbeşte. 


Sfat: Adesea la exerciţiile în care sunteţi întrebaţi ce anume slăbeşte un argument, una sau mai 
multe variante de răspuns vor furniza dovezi care întăresc argumentul (sau vice versa în cazul 
chestiunilor care vă întreabă ce anume întăreşte argumentul). Până când citiţi toate variantele de 
răspuns cu uşurinţă puteţi să uitaţi ce vă cere întrebarea şi puteţi alege o variantă de răspuns 
pentru că este în mod evident relevantă - chiar dacă este opusul a ceea ce întrebarea vă cere. Este 
important să aveţi întrebarea clară în minte pentru a vă proteja de acest gen de greşeală. 

Să considerăm o a treia variantă de răspuns: 


Preferinţele copiilor care nu urmăresc publicitatea televizată sunt influențate de preferinţele copiilor 
care vizionează astfel de publicitate. 


În ce manieră este argumentul afectat de această informaţie? Ei bine, motivul oferit iniţial 
pentru concluzie este că preferinţele celor două grupuri de copii nu sunt diferite. Dar dacă preferinţele 
copiilor care nu vizionează publicitatea televizată sunt influențate de preferinţele acelora care o fac, 
atunci faptul că cele două grupuri nu au preferinţe diferite nu prea oferă motiv să credem că 
preferinţele niciunui grup nu sunt influențate de publicitatea televizată. La urma urmelor, s-ar putea ca 
preferinţele copiilor care privesc la televizor să fi fost puternic influențate de publicitatea televizată şi 
aceşti copii, la rândul lor să fi influenţat puternic preferinţele copiilor care nu s-au uitat la televizor, 
rezultând faptul că cele două grupuri aveau aceleaşi preferinţe. Aşa că prin informaţia suplimentară, 
premisele iniţiale ale argumentului se constituie într-un caz mult mai slab pentru concluzie decât au 
făcut-o, fiecare, în mod independent. Astfel, acesta este răspunsul corect. 


Încă alte câteva aspecte de luat în considerare 


° Elementele de informație suplimentară care slăbesc argumentul nu contrazic, de obicei, 
veridicitatea premiselor explicite ale argumentului. Sunt elemente de informație care 
pun la îndoială faptul că acele premise susțin puternic concluzia. 

. Reţineţi că informaţia suplimentară poate întări (sau slăbi) un argument doar într-o 
măsură mică sau o poate face într-o mare măsură. Când vi se cere să găsiţi un element 
de întărire, răspunsul va fi corect chiar dacă întăreşte argumentul doar într-o mică 
măsură, cu condiţia ca nicio altă variantă de răspuns să nu întărească argumentul în mod 
semnificativ. Pe de altă parte, dacă o variantă de răspuns întăreşte un argument în mod 
foarte puternic, atunci variantele de răspuns care întăresc argumentul doar puţin sunt 
incorecte. În cazul celor mai multe întrebări care vă cer un element de slăbire a 
argumentului, răspunsul corect va slăbi argumentul într-o oarecare măsură, dar 
premisele continuă să susţină concluzia. Totuşi, la unele dintre aceste întrebări, 
răspunsul corect va elimina toată, sau aproape toată puterea iniţială a argumentului. 

. Atenție la variantele de răspuns care sunt relevante pentru tema argumentului în 
general, dar nu sunt relevante pentru modul în care argumentul susține concluzia. Un 
element de slăbire sau de întărire trebuie să afecteze susținerea concluziei. De exemplu, 
să analizăm argumentul despre benzina care conține MBTE. Să presupunem că 
adăugarea de MBTE la benzină duce la o creştere dramatică a prețului benzinei. Această 
informație ar fi relevantă în cazul în care concluzia argumentului ar fi mai largă, dacă de 
exemplu, ar conchide că benzina cu conținut de MBTE ar trebui folosită pe scară largă. 
Deoarece argumentul se limitează să se concentreze totuşi pe faptul că utilizarea largă a 
benzinei cu conţinut de MBTE va duce la creşterea incidenţei simptomelor de dureri de 
cap, extenuare şi dificultăţi de respiraţie, creşterea costului rezultată doar din adăugarea 
de MBTE în benzină este nerelevantă şi astfel nici nu întăreşte, nici nu slăbeşte 
argumentul. 

° În mod asemănător, pentru ca o nouă informatie să slăbească un argument, ea trebuie 
să reducă susținerea pe care premisele o aduc concluziei. Un anumit fapt poate avea 
conotații negative în contextul unui argument, dar nu va face nimic care să slăbească 
argumentul. De exemplu, să analizăm argumentul despre publicitatea televizată şi 
preferințele copiilor pentru anumite cereale. Să presupunem că acei copii care se uită la 

televizor o perioadă medie de timp, spre deosebire de cei care nu se uită deloc la 
televizor, nu fac destulă mişcare. Acest lucru ar fi în mod clar un aspect negativ al 
privitului la televizor. Dar nu slăbeşte susţinerea pe care o dă argumentul pentru 
concluzia că publicitatea televizată nu influenţează semnificativ preferinţele copiilor 
pentru cerealele de la micul dejun. 


ASUMPŢII 


În mod tipic, secţiunea de Gândire logică include câteva întrebări care testează capacitatea 
dumneavoastră de a identifica asumpţiile argumentelor. Asumpţia unui argument joacă un rol în 
stabilirea concluziei. Cu toate acestea, spre deosebire de o premisă, o asumpţie nu este ceva asertat în 
mod explicit ca adevărat de persoana care argumentează; în schimb, o asumpţie este tratată doar ca 
fiind adevărată pentru scopurile argumentului. 


Deşi asumpţiile pot fi enunțate explicit într-un argument, întrebările din secţiunea de Gândire 
logică despre asumpţii se referă doar la asumpţii neexprimate. Asumpţiile neexprimate (sau tacite) pot 
apărea doar în argumente care nu sunt pe de-a-ntregul complete, adică, în argumente în care unele 
dintre lucrurile necesare pentru stabilirea concluziei nu sunt enuntate. Într-un astfel de argument, 
există cel puţin o breşă semnificativă. 


Asumpţiile se leagă de acea breşă a argumentului în două modalităţi diferite. O asumpţie este 
una suficientă dacă, adăugată premiselor argumentului, ar face un argument concludent, adică un 
argument fără breşe în susţinerea concluziei. O asumpţie este una necesară dacă exprimă ceva care 
trebuie să fie adevărat pentru ca argumentul să fie valid. Este posibil ca o asumpţie să fie atât 
necesară, cât şi suficientă, caz în care ea se mai numeşte şi „presupoziţie” (nota experţilor români). 


=  Asumpţii suficiente 


Iată câteva formulări tipice ale întrebărilor care vă solicită să identificaţi asumpţii suficiente: 


Care dintre următoarele variante de răspuns, odată asumată, permite deducerea logică a concluziei 
argumentului? 


Concluzia decurge logic din premise dacă unul dintre următoarele enunţuri este asumat. 


Un exemplu 


Legi formulate vag stabilesc limite vagi pentru libertatea oamenilor, ceea ce face imposibil ca ei să 
poată şti dacă acţiunile lor sunt legale. Astfel, oamenii nu se pot simţi în siguranţă cu legi formulate 
vag. 


La acest argument vi se pune întrebarea: 


Care dintre următoarele enunţțuri este asumat pentru a deriva logic concluzia? 

Pentru a aborda această întrebare trebuie mai întâi să identificaţi concluzia argumentului şi 
premisele oferite în sprijinul ei. În acest caz, concluzia este semnalată de „astfel” şi sună după cum 
urmează: „...oamenii nu se pot simţi în siguranţă cu legi formulate vag.” Pentru susţinerea acestei 
concluzii se oferă două consideraţii în mod explicit. Mai întâi, că legi formulate vag stabilesc limite vagi 
pentru libertatea oamenilor, şi, în al doilea rând, faptul că existenţa unor limite vagi ale libertăţii face 
imposibil pentru oameni să ştie cu certitudine dacă acţiunile lor sunt legale. Remarcaţi că, deşi 
premisele ne spun anumite lucruri despre legile formulate vag, ele nu se referă în mod explicit la faptul 
că oamenii nu se simt în siguranţă, iar în concluzie este vorba tocmai despre sentimentul de 
nesiguranţă. Pentru ca această concluzie să derive logic din premise este nevoie de o punte. 


În acest moment sunteţi pregătiţi să analizaţi variantele de răspuns. Iată două dintre ele: 


(A) Oamenii se pot simţi în siguranţă numai dacă ştiu cu certitudine că acţiunile lor sunt legale. 
(B) Dacă oamenii ştiu cu certitudine că acţiunile lor sunt legale, se pot simţi în siguranţă. 


Sarcina dumneavoastră este să identificaţi varianta de răspuns care, împreună cu premisele 
care vi s-au oferit, va oferi o susţinere concludentă pentru concluzia exprimată. 


Este (A) varianta de răspuns corectă? Premisele explicite ale argumentului vă spun că, având 
legi formulate vag, oamenii nu pot şti sigur dacă acţiunile lor sunt legale. (A) vă spune că dacă oamenii 
nu ştiu cu certitudine dacă acţiunile lor sunt legale, atunci nu se pot simţi în siguranţă. Aşa că, punând 
împreună premisele explicite cu (A), puteţi deduce că oamenii nu se pot simţi în siguranţă cu legi 
formulate vag. Şi, de fapt, aceasta este concluzia argumentului. Deci concluzia derivă logic dacă 
varianta (A) este asumată. 


Acum să analizăm de ce asumarea variantei (B) nu este suficientă pentru a asigura derivarea 
logică a concluziei argumentului. (B) ne spune despre o împrejurare în care oamenii se pot simţi în 
siguranţă. Totuşi, concluzia argumentului nu va deriva logic fără informaţia adecvată despre 
împrejurările în care oamenii nu se pot simţi în siguranţă. (B) nu ne oferă direct niciun fel de 
informaţie. Mai mult decât atât, nu putem să deducem vreo astfel de informaţie din ceea ce ne spune 
(B). La urma urmelor, este perfect compatibil cu (B) ca oamenii să se poată simţi în siguranţă şi în alte 
împrejurări decât cele descrise în (B). De exemplu, probabil că oamenii se pot simţi în siguranţă dacă 
sunt siguri că nu li se va intenta proces pentru acţiunile lor. Astfel, deoarece (B) nu ne spune nimic 
despre împrejurările în care oamenii nu se pot simţi în siguranţă, nu are nimic care să contribuie la 
derivarea concluziei că oamenii nu se pot simţi în siguranţă cu legi formulate vag. 


Câteva aspecte de luat în considerare 


= Pentru a răspunde la întrebări despre asumpţii suficiente, trebuie să găsiţi o legătură între 
premisele enunțate şi concluzie. Incercaţi să determinaţi din elementele explicite ale 
argumentului ce anume logic trebuie să facă acea legătură. Apoi, căutaţi printre variantele 
de răspuns pe cea care face acel lucru logic şi care, împreună cu premisele explicite, permite 
derivarea adecvată a concluziei. 

= Încercând să vă imaginaţi ce anume logic trebuie să facă acea legătură, nu vă gândiţi la ceva 
foarte specific. De exemplu, ce se poate spune despre acel lucru logic cerut de legătura din 
argumentul despre legile formulate vag analizat mai sus? Trebuie să lege ceva ce a fost 
explicit conectat de legile vagi cu incapacitatea de a se simţi în siguranţă. Dar există două 
asemenea lucruri: limite vagi ale libertăţii oamenilor şi imposibilitatea de a şti cu certitudine 
dacă acţiunile sunt sau nu legale. Ceea ce vrea să spună că varianta de răspuns (A) nu este 
singura asumpţie suficientă aici. O asumpţie suficientă la fel de acceptabilă ar fi fost: 

„Oamenii nu se pot simţi în siguranţă dacă au limite vagi ale libertăţii lor”. Aşa că nu 
abordaţi variantele de răspuns privindu-le dintr-o perspectivă foarte specifică. 

= Când încercaţi să identificaţi o asumpţie suficientă, reţineţi că răspunsul corect, adăugat la 
premisele explicite ale argumentului, trebuie să conducă la un argument concludent; adică 
un argument a cărui concluzie este complet fundamentată (cu condiţia ca atât premisele 
explicite, cât şi asumpţia adăugată să fie adevărate) 


=  Asumpţii necesare 


Printre formulările tipice ale întrebărilor care vă solicită să identificaţi asumpţii necesare sunt şi 
următoarele: 


Argumentul se bazează pe asumarea căreia dintre enunţurile următoare? 
Argumentul depinde de asumpţia că 
Care dintre următoarele variante de răspuns este o asumpţie cerută de argument? 


Întrebările despre asumpţii necesare se referă la argumente care, deşi nu sunt complet formulate, 
totuşi prezintă un caz destul de cuprinzător pentru acceptarea concluziei pe baza puterii dovezilor 
explicit prezentate. Dar dacă analizaţi atent motivele oferite pentru concluzie şi concluzia în sine, veţi 
descoperi că dovezilor prezentate explicit le lipseşte ceva pentru fundamentarea concluziei. Adică, 
există cel puţin o breşă semnificativă în argument. 


Exemplul 1 


Deoarece Primarul Mâzgă îşi plăteşte întotdeauna datoriile politice cât de repede posibil, este aproape 
sigur că-l va numi pe Lascăr ca nou şef al comisiei de artă şi cultură. Lascăr îşi doreşte această funcţie 
de multă vreme, iar Mâzgă îi datorează mult lui Lascăr pentru sprijinul acordat la ultimele alegeri. 


Cât priveşte premisele explicite, acest argument lasă nerezolvate aspecte importante. Pentru ca 
argumentul să arate că Lascăr este cel mai probabil persoana ce va fi numită, nu trebuie să mai existe 
nimeni altcineva faţă de care Mâzgă să aibă o datorie politică la fel de mare şi de veche şi pentru care 
această numire să fie o răsplată adecvată. Această idee că nu s-ar găsi nimeni înaintea lui Lascăr este 
genul de legătură neexprimată dar indispensabilă pentru concluzia pe care o avem în vedere când 
vorbim despre asumpţia necesară a unui argument. 


Se poate arăta imediat că asumpţia schiţată mai sus este, de fapt, indispensabilă pentru 
argument. Să presupunem că situaţia ar fi fost alta şi că ar exista o persoană faţă de care Primarul 
Mâzgă are o datorie politică mai mare şi de mai multă vreme decât faţă de cea a lui Lascăr, şi să mai 
presupunem că numirea ar fi considerată ca o ştergere a acelei datorii. Într-o astfel de situaţie 
ipotetică, faptul că Primarul Mâzgă îşi plăteşte datoriile politice cât de repede poate nu l-ar mai indica 
pe Lascăr drept cea mai probabilă alegere pentru acea numire. De fapt, argumentul de mai sus nu s-ar 
mai susţine. Pentru ca argumentul să se susţină nu trebuie să existe niciun alt candidat mai bine plasat 
pentru numire. Dar argumentul depinde de asumpţia că nu există niciun alt candidat mai bine plasat. 

Un test pentru asumpţiile necesare 


Întrebările referitoare la asumpţiile necesare vă cer, deci, să identificaţi asumpţiile tacite. 
Metoda de testare pentru asumpţiile necesare prezentată mai sus prin analiza situaţiei Primarului 
Mâzgă este aproape general aplicabilă, şi pe bună dreptate. O asumpţie necesară este o legătură 
indispensabilă pentru susţinerea concluziei argumentului. Prin urmare, un argument va fi ineficient 
dacă o asumpţie necesară este considerată a fi falsă. Acest lucru indică un test foarte util: pentru a 
vedea dacă o variantă de răspuns este o asumpţie necesară, presupuneţi că ceea ce se afirmă în acea 
variantă este fals. Dacă în aceste condiţii premisele argumentului nu susţin concluzia, varianta de 
răspuns în discuţie este o asumpţie necesară. 


Exemplul 2 
Testul pentru asumpţiile necesare poate fi utilizat în cazul următorului argument: 


Reclamă: Atenţie proprietari de lacuri! 98% din larvele de țânțari din lacuri mor la câteva minute după 
ce lacul a fost tratat cu BTI. Cu toate acestea, BTI nu este toxic pentru peşti, păsări, animale, plante 
sau insecte folositoare. Aşa că folosind regulat BTI pentru distrugerea larvelor lor, veţi reduce mult 
populaţia blestemaţilor de țânțari care işi depun ouăle în lacul dumneavoastră, şi puteţi face asta fără 
să reduceţi populaţia de peşte, broaşte sau insecte folositoare din lac şi din jurul acestuia. 


Întrebarea vă cere: 
Care dintre enunţurile următoare este o asumpţie de care depinde argumentul? 


Înainte de a căuta o asumpţie necesară, trebuie să vă fie clară structura argumentului. 
Concluzia este că aplicarea cu regularitate a BTI în lac poate reduce mult numărul ţânţarilor care ies 
din lac, fără să reducă şi numărul celorlalte vieţuitoare. Dovada este că BTI ucide aproape toate larvele 
de țânțari, dar nu ucide (nici nu afectează) vieţuitoarele din lac. 


Cazul pe care argumentul îl construieşte pentru susţinerea concluziei este unul simplu. Utilizarea 
substanţei BTI împiedică înnoirea populaţiei adulte de țânțari prin omorârea larvelor, dar nu are un 
efect direct asupra altor vieţuitoare. Aşa că argumentul conchide că dintre populaţiile din jurul lacului, 
numai populaţia de țânțari va scădea. 


Prima variantă de răspuns sună aşa: 


Cea mai eficientă cale de a ţine sub control numărul ţânţarilor dintr-o anumită zonă este distrugerea 
larvelor de țânțari din acea zonă. 


Acum vom aplica testul pentru asumpţia necesară întrebându-ne dacă argumentul nu s-ar 
susţine dacă această variantă de răspuns ar fi falsă. Adică, nu ar mai fi argumentul concludent dacă 
distrugerea larvelor de țânțari nu ar fi cea mai eficientă cale de a ţine sub control numărul de țânțari? 

În mod clar nu. Mai întâi, argumentul nu se referă numai la ţinerea sub control a ţânţarilor, ci vorbeşte 
despre un scop dublu, acela de a controla populaţia de țânțari păstrând totuşi celelalte vieţuitoare 
neafectate. Aşa că existenţa potenţială a vreunui regim de control al populaţiei de țânțari, oricât de 
eficient, dar care nu cruţă celelalte vieţuitoare ar ieşi din discuţie. Apoi, argumentul conchide doar că 
utilizarea substanţei BTI este eficientă, nu că ar fi mai eficientă decât alte metode. Aşa că negarea 
acestei variante de răspuns nu împiedică susţinerea concluziei de către datele prezentate. Dar dacă 
această variantă de răspuns ar fi o asumpţie necesară, negarea ei ar impieta asupra acelei susţineri. 


Acum să analizăm o a doua variantă de răspuns: 


Peştii, broaştele şi insectele folositoare din jurul şi dinăuntrul unui lac aflat în proprietate privată nu 
depind de larvele de țânțari ca sursă importantă de hrană. 


Aplicând testul, ne întrebăm dacă argumentul nu s-ar susţine dacă această variantă de răspuns 
ar fi falsă (adică dacă aceste vieţuitoare chiar ar depinde de larvele de țânțari ca sursă de hrană). Ei 
bine, nu s-ar susţine; la urma urmelor, utilizarea substanţei BTI ar însemna că peştii, broaştele şi 
insectele folositoare ar fi lipsite de un tip hrană care este importantă pentru ei (larve de țânțari), deci 
nu ar exista motive să tragem concluzia că aceste vieţuitoare ar supravieţui în număr la fel de mare. 
Aşa că negarea acestei variante ar face ca argumentul să nu se susţină; am găsit asumpţia necesară. 


Câteva aspecte de luat în considerare 


e După cum vedeţi din caracterizarea asumpţiilor necesare făcută mai sus, ele sunt elemente 
constitutive (neexprimate) ale argumentului. Dacă autorul argumentului a avut sau nu în 
minte o anumită asumpţie nu este relevant pentru problemă. Este important de reţinut că 
identificarea asumpţiilor necesare este o chestiune de analiză logică a structurii unui 
argument, nu de ghicire a ceea ce crede autorul argumentului. 

e Pentru scopul de a identifica o asumpţie necesară, nu este necesar şi nici util să evaluaţi dacă 
asumpţia este adevărată sau cât de probabil este ca ea să fie adevărată. Identificarea unei 
asumpţii este o chestiune de sondare a structurii unui argument şi de recunoaştere a părţilor 
tacite ale acelei structuri. 

e Un argument poate avea mai mult de o asumpţie necesară. De exemplu, argumentul din 
exemplul 2 nu ia în considerare faptul că o mică parte din larvele de ţânţari din lac nu sunt 
distruse de BTI. Dar dacă există o bază genetică pentru care nu sunt omorâţi, ne-am putea 
imagina că aplicarea cu regularitate a substanţei BTI într-un anumit lac ar face destul de 
probabil ca tântarii rămaşi să se împerecheze vor fi cei rezistenți la BTI şi vor produce 
descendenţi rezistenți la BTI. Această populaţie rezistentă la BTI ar putea apoi să devină mai 
numeroasă, fără să poată fi ţinută sub control prin aplicarea în continuare a substanţei BTI, 
contrar direcţiei date de argument. Aşa că argumentul mai depinde şi de presupunerea că 2% 
larve neomorâte prin aplicarea iniţială de BTI nu vor constitui o bază pentru o populaţie de 
țânțari rezistentă la BTI. 


Astfel, un argument poate avea mai mult decât o asumpţie necesară. Desigur că doar una dintre 
ele va apărea printre variantele de răspuns. Dar cea care apare poate să nu fie cea la care v-aţi gândit 
dumneavoastră când aţi analizat argumentul. Aşa că este o idee bună să nu definiţi dinainte un răspuns 
corect. În schimb, fiţi deschişi şi examinaţi pe rând fiecare variantă de răspuns. 

Aşa cum s-a indicat mai sus, un argument poate avea mai mult decât o breşă. Oricare dintre 
asumpţiile necesare se va referi numai la o astfel de breşă. Mai mult, o asumpţie necesară se referă 
adesea doar la unele aspecte ale breşei. În exemplul 2, breşa la care se referă asumpţia necesară - 
Peştii, broaştele şi insectele folositoare din jurul şi dinăuntrul unui lac aflat în proprietate privată nu 
depind de larvele de țânțari ca sursă importantă de hrană. - este, în termeni generali, că BTI nu 
omoară indirect şi peştii, broaştele şi insectele folositoare. De exemplu, pe măsură ce larvele de ţânţari 
omorâte prin aplicarea substanţei BTI se împuţinează, aceasta ar putea să dăuneze peştilor, broaştelor 
şi insectelor folositoare. 


Aşa că nu respingeţi o variantă de răspuns ca asumpţie necesară doar pe motiv că argumentul 
acela, chiar dacă acceptaţi acea asumpţie necesară, nu este un argument puternic. 


PRINCIPII 


Unele întrebări de Gândire logică testează abilitatea dumneavoastră de a aplica reguli generale 
şi principii şi de a înţelege utilizarea lor. Aceste întrebări se pot referi la utilizarea principiilor în 
argumente sau la aplicarea principiilor la acţiuni sau stări de lucruri. 


Principiile sunt linii directoare în sens larg, referitoare la stabilirea celor mai adecvate acţiuni, 
judecăţi, politici etc. Cele mai multe principii enunţă tipul de situaţii la care se aplică. În cadrul acelui 
tip de situaţii, principiile servesc adesea la justificarea trecerii de la susţineri despre ce este cazul la 
concluzii privind ceea ce trebuie făcut. 


Sunt mai multe tipuri de întrebări referitoare la principii. Se poate să vi se dea un principiu şi să 
vi se ceară să spuneţi care tip de acţiuni ar fi conforme cu acel principiu, sau care judecată îl justifică, 
sau care argument se bazează pe el. O altă alternativă ar fi prezentarea unei judecăţi, decizii sau unui 
argument şi să vi se ceară la care principiu se face apel în acea judecată, decizie sau în acel argument. 
Întrebările de Gândire logică pot să se refere la principii în variate alte forme. De exemplu, o întrebare 
vă poate cere să spuneţi care acţiune încalcă un principiu. Puteţi să întâlniți întrebări de Gândire logică 
care vă cer să recunoaşteţi două situaţii care au la bază acelaşi principiu, dar în care caz principiul nu 
este enunțat. 


e Aplicarea unui principiu dat 


Un exemplu 


Cei care primesc un sfat nesolicitat de la cineva care ar fi avantajat în cazul în care este urmat sfatul ar 
trebui să privească acel sfat cu scepticism, dacă nu cumva ar exista bune temeiuri de a crede că 
interesele lor coincid în mod substanţial cu ale celor care dau sfatul în împrejurările date. 


Întrebarea următoare se referă la acest principiu: 


Care anume dintre următoarele judecăţi ar fi justificată de acest principiu, dacă el este acceptat? 

Răspunsul corect este dat de judecata prezentată mai jos. 


Când îşi cumpăra un frigider, Radu a fost abordat de un vânzător care, pe baza experienţei personale, 
l-a avertizat în privința modelului cel mai ieftin de frigider. Totuşi, având în vedere că pentru vânzător 
comisionul creşte în raport cu preţul frigiderului vândut, urmează că Radu nu ar trebui să refuze 
modelul de frigider cel mai ieftin doar pe baza sfatului vânzătorului. 


Aici sarcina dumneavoastră este de a verifica cât de bine se potrivesc detaliile situaţiei cu 
principiul. Sunt împrejurările specifice ale situaţiei acoperite de termenii generali în care este formulat 
principiul? 


Deci, în primul rând ar trebui să vă întrebaţi: “Primeşte cineva în această situaţie un sfat 
nesolicitat de la cineva care ar avea de câştigat dacă sfatul ar fi urmat?” Dacă răspunsul este „da”, 
atunci cazul în discuţie se înscrie în seria de situaţii la care se aplică principiul. Dacă răspunsul este 
„nu”, atunci principiul nu oferă niciun fel de orientare. În această situaţie cineva - Radu - primeşte un 
sfat. Dacă Radu urmează sfatul, acest lucru ar putea să fie în avantajul celui care dă sfatul 
(vânzătorul), pentru că aşa vânzătorul ar primi un comision mai mare decât altfel. Este sfatul 
nesolicitat? Da, pentru că vânzătorul l-a abordat pe Radu fără ca acesta să-i ceară ajutorul. 


Următoarea întrebare pe care ar trebui să v-o puneţi este „Această situaţie culminează cu 
raţionamentul că acest sfat ar trebui privit cu scepticism?” Răspunsul este şi de această dată „da”. 
Judecata potrivit căreia Radu nu ar trebui să respingă modelul cel mai ieftin doar pe baza sfatului 
vânzătorului este o judecată care tratează sfatul dat - de a evita cumpărarea modelului cel mai ieftin - 
cu scepticism. 


Dar în această fază nu aţi terminat încă. Principiul se limitează la situaţii în care persoana care 
dă sfatul şi persoana care primeşte sfatul nu au interese care coincid. Aşa că trebuie să vă mai puneţi o 
întrebare: „Există vreun motiv să credem că interesele lui Radu şi ale vânzătorului coincid substanţial în 
această privinţă?” Deoarece Radu probabil nu vrea să cheltuiască mai mult decât are nevoie şi 
deoarece vânzătorul vrea ca Radu să cheltuiască cât mai mult, avem motive să credem că în această 
privinţă interesele lor nu coincid. Aşa că principiul se aplică situaţiei şi justifică raţionamentul. 


= Identificarea principiului orientativ 


În exemplul de mai sus, textul conţinea un principiu şi vi se cerea să arătaţi care judecată îl 
justifică. Există şi întrebări care prezintă o judecată sau un argument şi vi se cere să arătaţi care 
principiu le justifică. 


Un exemplu 


Mariana este o jucătoare de şah profesionist care fredonează cu voce scăzută în timpul meciurilor, prin 
asta distrăgând atenţia adversarului. Când i s-a ordonat de către oficiali să înceteze fredonatul sau 
altfel va fi descalificată din şahul profesionist, Mariana a protestat. Ea a replicat că deoarece nu este 

conştientă că fredonează, fredonatul este involuntar şi că prin urmare nu poate fi trasă la răspundere 
pentru asta. 


Întrebarea construită pe baza acestui text este: 


Care dintre principiile de mai jos, dacă este valabil, ajută cel mai mult la susținerea argumentului 
Marianei impotriva ordinului primit? 


Pentru a răspunde la această întrebare trebuie să comparaţi împrejurările specifice prezentate în 
text cu principiul prezentat în fiecare variantă de răspuns. Mai întâi să analizăm următoarea variantă de 
răspuns: 


Dintre acţiunile unui jucător, numai acele acţiuni care sunt voluntare trebuie să fie folosite ca justificare 
pentru descalificarea jucătorului din şahul profesionist. 


Se aplică acest principiu situaţiei Marianei? Ei bine, este clar că principiul se referă la acele 
acţiuni ale unui jucător de şah care constituie o justificare îndreptăţită pentru descalificarea acelui 
jucător din şahul profesionist. Deoarece argumentul din text se referă la problema dacă una din 
acţiunile Marianei - fredonatul în timpul jocului - ar trebui s-o descalifice din şahul profesionist, el se 
înscrie în mod clar în seria de situaţii la care se aplică principiul. 


Principiul va ajuta la susţinerea argumentului Marianei dacă conduce spre judecata că fredonatul 
Marianei în timpul jocului nu ar trebui să fie o justificare pentru a o descalifica din joc. Potrivit unei 
concluzii intermediare a argumentului Marianei, fredonatul ei este involuntar (susţinut prin afirmaţia că 
nu este conştientă de asta). Principiul afirmă că doar acţiunile voluntare ar trebui folosite ca justificare 
pentru descalificarea unui jucător din şahul profesionist, aşa că acest principiu, împreună cu concluzia 
secundară a argumentului Marianei conduce spre ideea că fredonatul Marianei nu ar trebui folosit ca 
justificare pentru descalificarea ei. Astfel, principiul chiar ajută la susţinerea argumentului Marianei. 


De dragul comparaţiei, să analizăm una dintre celelalte variante de răspuns: 


Jucătorii de şah ar trebui descalificaţi din şahul profesionist dacă în mod regulat incearcă să distragă 
atenţia adversarului. 


Se aplică acest principiu situaţiei Marianei? Aparent da, se aplică deoarece se referă şi el la 
condiţiile în care un jucător de şah ar trebui descalificat din meciuri de şah profesionist. Aşa că acum 
trebuie să vă întrebaţi dacă principiul stabileşte sau ajută la stabilirea concluziei că Mariana nu ar trebui 
descalificată pentru că fredonează în timpul partidelor. Răspunsul este „nu“. Acest principiu indică doar 
o condiţie în care un jucător de şah ar trebui descalificat - când acel jucător încearcă în mod regulat să 
distragă atenţia adversarului. Deoarece fredonatul Marianei este, aşa cum susţine ea, involuntar, 
putem să tragem concluzia că ea nu încearcă să distragă atenţia adversarului. Aşa că principiul nu 
conduce spre judecata că Mariana ar trebui descalificată pentru fredonat. Dar asta nu înseamnă că 

principiul conduce la ideea că Mariana nu ar trebui descalificată. La urma urmelor, este compatibil cu 
acest principiu faptul că există alte condiţii în care un jucător poate fi descalificat, iar aceste condiţii 
includ şi fredonatul în timpul jocului. Aşa că principiul nu conduce la concluzia că Mariana nu ar trebui 
descalificată din şahul profesionist şi astfel nu furnizează un sprijin pentru argumentul Marianei. 


Reţineţi că procesul de găsire a răspunsului corect la întrebările care vă cer să identificaţi un 
principiu orientativ este esențialmente identic cu cel pentru întrebările care vă cer să aplicaţi un anumit 
principiu dat. Sarcina este de a vă asigura că un principiu, formulat în termeni generali, se potriveşte 
cu detaliile specifice unei situaţii. Singura diferenţă este că într-un caz trebuie să verificaţi cinci situaţii 
diferite faţă de un principiu, iar în celălalt trebuie să analizaţi o singură situaţie faţă de cinci principii 
diferite. Dar modul în care determinaţi cea mai bună potrivire este acelaşi. Verificaţi aplicabilitatea 
principiului şi căutaţi să vedeţi dacă judecata, decizia, recomandarea sau acţiunea se află în 
concordanţă cu direcţia sugerată de principiu. 


Câteva aspecte de luat în considerare 


e Deşi principiile trec dincolo de un caz particular, se poate totuşi ca ele să varieze enorm în 
ceea ce priveşte gradul de generalitate sau abstractizare. De pildă, principiul din exemplul cu 
Radu cumpărând un frigider este foarte general, cu aplicabilitate la oricine primeşte un sfat 
nesolicitat. In schimb, principiul din exemplul cu Mariana jucătoarea de şah este mai specific 
şi se aplică doar la jucătorii profesionişti de şah. Iar alte întrebări au principii care pot fi şi 
mai specifice de atât. Aşa că asiguraţi-vă că nu respingeţi ca răspuns corect un principiu doar 
pentru că pare prea specific. 

e Inainte de a răspunde la întrebări despre principii este bine să analizaţi toate variantele de 
răspuns. Nu există o cale sigură de a determina dacă o anumită variantă de răspuns 
furnizează cea mai adecvată potrivire decât analizând toate variantele de răspuns. 

e Nu respingeţi un principiu care oferă justificare unui argument numai pentru că pare a nu 
face nimic altceva decât să exprime ceea ce argumentul acceptă ca atare. De exemplu, 
cineva ar putea spune: „George vede foarte prost fără ochelari. Prin urmare, George trebuie 
întotdeauna să poarte ochelari când conduce.” Un principiu justificator pentru acest argument 
ar putea fi: „Oricine are nevoie de ochelari pentru a vedea bine trebuie întotdeauna să poarte 
ochelari când şofează.” 

e Nu trebuie să vă preocupe legitimitatea principiilor care vă sunt prezentate. Nu respingeţi o 
variantă de răspuns pentru că principiul la care se referă este unul pe care dumneavoastră 
personal nu îl acceptaţi. 

ERORI DE ARGUMENTARE 


= Identificarea erorilor într-un argument 


Secţiunea de Gândire logică include un număr de întrebări care vă cer să identificaţi greşeala de 
raţionare care s-a făcut într-un argument. Intrebări de acest tip sunt formulate în diferite feluri. Iată 
câteva exemple: 


Modul de raţionare din argument este eronat pentru că argumentul 
Care dintre următoarele erori de raţionare se face în argument? 


Modul de raţionare al argumentului este defectuos întrucât argumentul nu reuşeşte să elimine 
posibilitatea ca 


Modul de raţionare de mai jos este criticabil deoarece 


Aceste întrebări despre raţionări defectuoase vă cer să recunoaşteţi în ce fel un argument este 
eronat în modul de raţionare. Nu vă vor cere să decideţi dacă un argument este sau nu defectuos. Acea 
judecată a fost deja făcută şi este exprimată prin formularea întrebării. Sarcina dumneavoastră este să 
recunoaşteţi care dintre variantele de răspuns este cea care descrie o eroare de raţionare pe care o 
face argumentul. Când un argument este defectuos, acel argument exemplifică un mod de raţionare 
deficitar. Acesta este un mod de raţionare în care premisele par a susţine concluzia, dar de fapt o 
susţin în mică măsură sau deloc. Un raţionament deficitar de acest tip poate fi detectat prin 
examinarea argumentului în sine, fără să luaţi în considerare aspecte faptice care nu sunt menţionate 
de argument. 


Sfat: Întrebările de Gândire logică verifică abilitatea dumneavoastră de raţionare şi analiză, nu ceea 
ce ştiţi despre un subiect particular de logică. E nerelevant dacă o premisă este faptic corectă. Aşa 
că nu trebuie să fiţi atenţi la acurateţea faptică a premiselor argumentului. În schimb, concentrati- 
vă asupra legăturilor logice între premisele stabilite de argument şi concluzia pe care o trage. 


Deoarece erorile pe care le căutaţi nu sunt specifice subiectului, dar sunt legate de structura 
logică a argumentului, caracterizarea acelor erori este destul de generală. Adică, modul de raţionare 
defectuos dintr-un argument poate fi descris în termeni care se aplică şi la alte argumente care 
comit aceeaşi eroare de raţionare . Aşa că, de îndată ce aţi detectat unde este eroarea de raţionare 
a argumentului, va trebui să descoperiţi care dintre cele câteva descrieri generale acoperă cazul. 


Exemplul 1 
Să luăm în considerare următorul schimb de replici: 


Fizicianul: Afirmația că fuziunea nucleară la temperatură joasă poate fi realizată în totalitate prin 
mijloace chimice se bazează pe experienţe chimice ale căror măsurători şi calcule nu sunt exacte. 


Chimistul: Este inutil din partea ta să conteşti aceste chestiuni, deoarece eşti pur şi simplu invidios la 
gândul că poate chimiştii au rezolvat o problemă pe care fizicienii nu au fost în stare s-o rezolve. 

Iată întrebarea care porneşte de la acest schimb de replici: 


Care dintre următoarele enunţuri redă cea mai puternică critică a răspunsului chimistului la contestarea 
fizicianului? 


Înainte de a citi variantele de răspuns, să analizăm pe scurt ce pare să fie greşit în răspunsul 
chimistului. Reţineţi că chimistul susţine că remarca fizicianului este inutilă, dar de fapt nu se referă la 
substanţa contestării exprimate de fizician. În schimb, chimistul acuză fizicianul de gelozie profesională 
şi respinge remarca fizicianului doar pe această bază. Dar nu există niciun motiv să credem că o 
acuză, chiar stârnită de gelozie, nu ar putea nimeri la ţintă. Aşa că răspunsul chimistului poate fi pe 
bună dreptate criticat ca „atac la persoană”. 


Acum să considerăm două dintre variantele de răspuns. Prima sună aşa: 


Nu reuşeşte să stabilească faptul că exactitatea perfectă a măsurătorilor şi calculelor este posibilă. 


Această enunţ este cu certitudine corect despre răspunsul chimistului. Chimistul nu dovedeşte 
că o exactitate perfectă este posibilă. Dar acest lucru nu este o critică potrivită a răspunsului 
chimistului pentru că este complet în afara problemei. Stabilirea faptului că o exactitate perfectă este 
posibilă nu ar fi făcut altceva decât să zdruncine poziţia chimistului. Aşa că răspunsul chimistului nu 
poate fi pe drept criticat pentru că nu reuşeşte să stabilească acest lucru. 


O altă variantă de răspuns sună aşa: 


Este direcţionată impotriva celui care emite enunţul mai degrabă decât impotriva enunţului în sine. 


Această critică atinge esenţa erorii din răspunsul chimistului. Chimistul respinge contestarea 
fizicianului din cauza presupuselor sale motive de a o face şi nu discută de fapt deloc valoarea 
contestării în sine. Este direcționat împotriva persoanei mai degrabă decât împotriva poziţiei susţinute. 


În acest exemplu, răspunsul chimistului este evident nerelevant pentru esenţa enunţului fizicianului. 
Argumentul prezentat de chimist pare mai degrabă o manevră retorică decât un argument serios. Multe 
argumente sunt totuşi defectuoase într-o manieră mai puţin dramatică. Ele pot conţine doar o eroare 
logică mică care subminează integritatea argumentului, ca în cele două exemple de mai jos. 

Exemplul 2 


Liceul Moise Nicoară a introdus o nouă politică menită să îmbunătăţească condiţiile de muncă pentru 
profesorii noi. Ca urmare a acestei politici, numai un sfert din profesorii cu normă parţială părăsesc 
şcoala după primul lor an în învățământ. Totuşi, o treime din profesorii cu normă întreagă părăsesc 
şcoala la sfârşitul primului an. Astfel, mai mulţi dintre profesorii cu normă întreagă de la Liceul Moise 
Nicoară părăsesc şcoala în primul lor an decât dintre cei cu normă parţială. 


Remarcaţi că argumentul utilizează proporţii pentru a indica măsura în care profesorii în primul 
an de învăţământ părăsesc şcoala. Ne spune că părăsesc şcoala în primul an un sfert din profesorii cu 
normă parţială şi o treime dintre cei cu normă întreagă. Concluzia argumentului nu este exprimată tot 
în proporţii, ci printr-o comparaţie între cantităţi: mai mulţi dintre cei cu normă întreagă părăsesc 
şcoala la sfârşitul primului an. 


Sarcina dumneavoastră este să completaţi următorul enunţ: 


Modul de raţionare din argumentul de mai sus este îndoielnică pentru că argumentul nu reuşeşte să 
elimine posibilitatea ca... 


Reţineţi că acum căutăm posibilitatea care trebuie eliminată pentru o bună susţinere a 
concluziei. Haideţi să analizăm una dintre variantele de răspuns: 


înainte de instituirea noii politici, părăseau şcoala în primul an de învăţământ mai mulţi dintre profesorii 
cu normă parţială decât dintre cei cu normă întreagă de la Liceul Moise Nicoară. 


Cum ar fi argumentul afectat de această informaţie? Ni se spune ceva despre starea de lucruri 
înainte de introducerea noii politici, dar nu prea sunt clarificate efectele noii politici. Şi nu avem cum să 
inferăm ceva despre cât de mulţi profesori cu normă parţială sau întreagă părăsesc şcoala, acum după 
instituirea noii politici. Aşa că această informaţie nu are niciun efect asupra susţinerii concluziei, şi nu 
ar fi niciun motiv ca argumentul să o elimine. Nereuşind să o elimine, modul de raţionare nu va face 
îndoielnic. 


Să analizăm o altă variantă de răspuns: 


Liceul Moise Nicoară angajează mai mulţi profesori noi cu normă parţială decât cu normă întreagă. 


Deci cum ar fi argumentul afectat dacă ar exista mai mulţi profesori noi cu normă parţială decât 
cu normă întreagă? Dacă ar exista mai mulţi cu normă parţială decât cu normă întreagă, atunci un sfert 
dintre cei noi cu normă parţială ar putea fi mai numeroşi decât o treime dintre cei cu normă întreagă. 
Aşa că ar putea fi adevărat că părăseau şcoala mai mulţi profesori noi cu normă parţială. Deoarece 
argumentul conchide că mai mulţi profesori cu normă întreagă decât cu normă parţială părăsesc şcoala 

în primul an, această posibilitate trebuie eliminată pentru o bună susţinere a concluziei. Astfel, această 
variantă este răspunsul corect. 


Exemplul 3 


Dacă Uzina Negreşti trebuie să schimbe furnizorii în mijlocul producerii unei comenzi mari, compania nu 
va indica profit în acel an. Prin urmare, dacă la sfârşitul anului reiese că Uzina Negreşti nu a înregistrat 
profit, reiese şi că firma a trebuit să schimbe furnizorii în mijlocul producerii unei mari comenzi. 


Întrebarea vă cere: 
Pentru care dintre motivele de mai jos raţionarea este vulnerabilă? 


Această întrebare vă spune că trebuie să căutaţi o problemă în argument. Când analizaţi 
argumentul, puteţi identifica problema dacă recunoaşteţi că pot foarte bine să existe şi alte motive 
pentru care compania indică profit în afara schimbării furnizorilor în mijlocul producerii unei comenzi 
mari. Acest lucru indică o scăpare majoră a argumentului. În acest moment sunteţi pregătiţi pentru a 
trece în revistă variantele de răspuns. 


O variantă de răspuns sună aşa: 


Argumentul este unul circular format dintr-un enunț urmat de o concluzie care pur şi simplu 
parafrazează enunţul. 


Această variantă face o prezentare generală a unui defect în argument, dar o analiză mai atentă 
a argumentului din exemplul cu Uzina Negreşti ne arată că acest argument nu are acest defect. Ce se 
spune în concluzia argumentului este ceva destul de diferit de ceea ce s-a spus în premise. Concluzia 
spune: „dacă la sfârşitul anului reiese că Uzina Negreşti nu a înregistrat profit reiese şi că firma a 
trebuit să schimbe furnizorii în mijlocul producerii unei mari comenzi.”. Premisa este doar aparent 
asemănătoare, dar spune: „dacă trebuie să schimbe furnizorii în mijlocul producerii unei comenzi mari, 
compania nu va indica profit în acel an.” Aşa că această variantă de răspuns nu reprezintă o critică 


îndreptăţită. 


O altă variantă de răspuns sună aşa: 


Argumentul nu reuşeşte să stabilească că o condiţie în care se spune că se produce un fenomen este 
singura condiţie în care se produce acel fenomen. 


Acesta este răspunsul corect. Argumentul este reuşit dacă arată că schimbarea furnizorilor în 
mijlocul producerii unei comenzi mari este singura condiţie în care compania nu va realiza profit în acel 
an. Remarcaţi că această variantă de răspuns indică ce anume este defectuos în acest argument 
utilizând termeni generali care s-ar putea referi la multe alte argumente. 

Date suplimentare: Acesta este un exemplu obişnuit de eroare de raţionare: confuzia între „ condiţii 
suficiente” şi condiţii „necesare”. O discuţie mai amănunţită despre condiţii necesare şi condiţii 
suficiente, cât şi despre moduri corecte şi incorecte de raţionament cu condiţii poate fi găsită la 
paginile 55-58 


Câteva aspecte de luat în considerare 


a Când abordaţi o întrebare despre o eroare de raţionare, ar trebui mai întâi să aveţi cât se 
poate de clar în ce fel este argumentul defectuos. Dacă aveţi o idee destul de clară 
despre ce anume este eronat în raţionare, puteţi apoi să căutaţi varianta de răspuns care 
descrie genul de eroare pe care aţi identificat-o. Reţineţi că descrierile oferite pot fi foarte 
generale - unele care se pot aplica şi unor argumente foarte diferite ca temă de cel pe 
care îl analizaţi. 

. Reţineţi că nu este suficient ca varianta de răspuns să descrie corect un aspect al 
argumentului pentru ca acea variantă să fie cea corectă. Răspunsul corect trebuie să 
descrie o eroare de raţionare a acelui argument pe care îl analizaţi. 

. Când aveţi de-a face cu un argument defectuos care conţine informaţie cantitativă sau 
statistică, verificaţi întotdeauna dacă grupurile de referinţă menţionate în argument sunt 
cele potrivite şi consecvent aceleaşi. Este posibil, de exemplu, ca un argument să 
prezinte o informaţie despre procentul de profesori de şcoală primară care au titluri 
universitare în educaţie şi poate continua cu o concluzie despre procentul persoanelor 
care au titluri universitare în educaţie şi merg să lucreze în învăţământul primar. Cheia 
identificării erorii de raţionare constă în detectarea acestei schimbări a grupului de 
referinţă în argument. Nu este neobişnuit ca un argument defectuos să includă astfel de 
schimbări subtile. 

. Unele argumente defectuoase implică erori de raţionare despre relaţii între proporţii şi 
cantităţi. Exemplul 2 este un astfel de caz. Acel argument implică o schimbare de la 
discuţia despre proporţii în premise la o afirmaţie despre cantităţi relative în concluzie. În 
alt argument ar putea fi o schimbare ilicită de la cantităţi în premise la proporţii în 
concluzie. Fiţi foarte atenţi la schimbări de acest gen. 


. Structuri asemănătoare în cazul unor argumente defectuoase 


În test veţi întâlni uneori întrebări de gândire logică care sună precum următoarea: 


Care dintre următoarele argumentele este cel mai asemănător ca eroare de raţionare cu argumentul de 
mai sus? 


Cel mai bine este să abordaţi aceste întrebări într-o manieră directă. Mai întâi încercaţi să 
determinaţi în ce fel este greşită raţionarea din argumentul de referinţă. Apoi treceţi peste argumentele 
din variantele de răspuns până găsiţi unul al cărui mod de raţionare este eronat exact în acelaşi fel. 


Formularea întrebării vă spune că de fapt argumentul de referinţă comite o eroare de raţionare 
şi că cel puţin un alt argument este şi el eronat. Nu este nevoie să vă bateţi capul cu formularea exactă 

a tipului de eroare: întrebarea nu este legată de asta. Dar trebuie să aveţi o idee suficient de clară 
despre tipul de eroare comisă, pentru că veţi judeca dacă una dintre variantele de răspuns se 
potriveşte cu acea eroare. 


La acest tip de întrebare, variantele de răspuns incorect pot fi de două feluri. Unele prezintă 
argumente care sunt perfect corecte, deci nu conţin nicio eroare, nici vorbă de una care să fie la fel ca 
cea din argumentul de referinţă. Altele sunt argumente defectuoase, dar erorile de raţionament din 
acele argumente sunt în mod clar diferite de cea din argumentul de referinţă. 


Un exemplu 
Să analizăm următorul argument: 


Dacă majoritatea locatarilor din complexul de apartamente se plâng că apartamentele lor sunt infestate 
cu furnici, atunci administraţia complexului va trebui să angajeze un serviciu de dezinsecţie. Dar 
majoritatea locuitorilor acelui complex declară că apartamentele lor sunt aproape total lipsite de furnici. 
Prin urmare, administraţia complexului nu va fi nevoită să angajeze un serviciu de dezinsecţie. 


Întrebarea care vi se pune în legătură cu acest argument este: 


Care dintre argumentele următoare conţine un mod eronat de raţionare asemănător cu cel conţinut în 
argumentul de mai sus? 


Întrebarea ne îndreaptă să căutăm un tipar de raţionare în argumentul de referinţă şi apoi să 
căutăm o variantă de răspuns care conţine un mod de eroare asemănător. Asta înseamnă că trebuie să 
căutăm un argument care, în stabilirea concluziei, se foloseşte de acelaşi mod eronat de abordare ca şi 
argumentul de referinţă, deşi cele două argumente s-ar putea să nu împărtăşească aceleaşi 
caracteristici, de pildă aceeaşi temă. 


Deci, în mod exact, care este eroarea din argumentul de referinţă? Una dintre premisele 
argumentului spune că într-o anumită împrejurare serviciul de dezinsecţie va veni şi a doua premisă 
spune că această condiţie nu a fost îndeplinită. Argumentul conchide că nu va fi nevoie să se angajeze 
serviciul de dezinsecţie. Dar nu este greu de observat că ceva nu este în regulă cu privire la modul de 
argumentare: problema e că s-ar putea să existe alte condiţii care să solicite angajarea firmei de 
dezinsecţie. Ca să folosim un exemplu concret, s-ar putea, de asemenea, să fie adevărat că, dacă se 
găsesc gândaci în complexul de apartamente, administraţia va trebui să cheme serviciul de dezinsecţie. 
Deci faptul că nu este îndeplinită condiţia referitoare la furnici nu este un motiv bun pentru a trage 
concluzia că nu va trebui angajat serviciul de dezinsecţie. Fără să ofere motive pentru că procedează 
aşa, argumentul tratează o singură împrejurare care ar produce un anumit rezultat ca şi cum ar fi 
singura împrejurare în care se produce acel rezultat. 


Următorul pas este verificarea variantelor de răspuns şi găsirea celei care prezintă acelaşi tipar 
eronat de raţionare. Haideţi să analizăm următoarea variantă: 


Numărul zborurilor operate de liniile aeriene nu poate fi redus decât dacă companiile pot percepe taxe 
mai mari pentru bilete. Dar oamenii nu o să plătească mai mult pentru un bilet, aşa că nu este cazul să 
se reducă numărul zborurilor. 

Este aceasta o instanţiere a aceluiaşi tip eronat de raţionare? Acest argument se aseamănă cu 
argumentul de referinţă prin aceea că una dintre premise afirmă că, dacă este îndeplinită o anumită 
condiţie (companiile aeriene nu pot ridica costul biletelor de călătorie), ceva nu se va întâmpla 
(numărul zborurilor nu va fi micşorat). Dar acest argument este diferit de argumentul de referinţă prin 
aceea că, de fapt, prin a doua premisă de fapt îndeplineşte condiţia stabilită de prima premisă. Ni se 
spune că „oamenii nu o să plătească mai mult”, aşa că este logic că companiile nu vor putea să 
încaseze mai mult. Şi astfel concluzia - că numărul zborurilor nu va fi redus - decurge din aceste 
premise. Aşa că acest argument nu prezintă acelaşi tip de eroare de raţionare ca în argumentul de 
referinţă. De fapt, nu conţine nicio eroare de raţionare. 


Să încercăm o altă variantă de răspuns: 


Cei mai mulţi angajaţi vor participa la picnicul organizat de firmă dacă comitetul de organizare reuşeşte 
să aranjeze ca o anumită formaţie să vină să cânte la picnic. Dar acea formaţie nu se va afla în ţară la 
data picnicului, aşa că nu este adevărat că cei mai mulţi angajaţi vor participa. 


Este aceasta o instanţiere a tiparului care se potriveşte? Din nou, avem de-a face cu un enunţ 
condiţional: dacă o anumită formaţie va cânta la picnic, cei mai mulţi angajaţi vor participa. Deci din 
nou, cu o anumită condiţie se va întâmpla ceva. În acest argument, a doua premisă arată că acea 
condiţie nu va fi îndeplinită. Formaţia, nefiind în ţară, cu certitudine nu va cânta la picnic. Argumentul 
continuă cu concluzia că cei mai mulţi angajaţi nu vor participa la picnic. Prin urmare, ca şi în 
argumentul de referinţă, această concluzie spune că acel lucru care s-ar întâmpla în condiţia iniţială nu 
se va întâmpla. 


Acesta este exact un tipar de raţionament ca cel din argumentul de referinţă, prin urmare se 
potriveşte perfect cu eroarea de raţionare. Ca şi în argumentul de referinţă, eroarea poate fi ilustrată 
concret. Să presupunem, de pildă, că, dacă comitetul de organizare angajează un anumit actor 
cunoscut pentru a juca la picnic, cei mai mulţi angajaţi vor participa. Acest lucru arată că concluzia ar 
putea fi adevărată chiar dacă ceea ce ne spune argumentul despre formaţie ar fi adevărat. 


Câteva aspecte de luat în considerare 


= Pentru acest tip de întrebări, nu este nevoie să decideţi dacă argumentul de referinţă este 
defectuos. Vi se spune că argumentul se bazează pe un tipar de raţionare eronat. Este 
totuşi util uneori să determinaţi dacă un argument dintre cele din variantele de răspuns 
este defectuos sau nu. Dacă un astfel de argument nu este defectuos, atunci nu poate fi 
răspunsul corect, pentru că nu va fi o pereche relevantă pentru argumentul de referinţă. 

=  Reţineţi că, deşi e nevoie să aveţi o idee destul de clară despre tipul de eroare de raţionare 
comisă în argumentul de referinţă, nu este nevoie să formulaţi exact acea eroare. 
Deoarece nu vi se cere să formulaţi în cuvinte înţelegerea erorii de raţionare, tot ce trebuie 
să faceţi este să intuiţi destul de sigur unde este greşit raţionamentul. 

= Pentru acest tip de întrebare, căutaţi argumentul care seamănă cel mai mult cu 
argumentul de referinţă în privinţa structurii defectuoase de raţionare. Aşa că orice altă 
asemănare cu argumentul de referinţă, cum ar fi modul de formulare sau subiectul despre 
care tratează, sunt nerelevante. Două argumente pot fi exprimate în moduri foarte 
diferite, sau pot fi despre subiecte foarte diferite, chiar dacă prezintă acelaşi tipar eronat 
de raţionare. 

Date suplimentare: Pentru o discuţie mai amănunţită despre acest aspect vezi „Identificarea 
elementelor unui argument” de la paginile 40-41 


EXPLICAŢII 


Unele întrebări din secţiunea de Gândire logică vă cer să identificaţi o posibilă explicaţie pentru o 
stare de lucruri care vă este descrisă. În general, aceste întrebări sunt de două tipuri: unul în care 
trebuie să găsiţi o explicaţie pentru o anumită situaţie şi un altul în care trebuie să explicaţi cum două 
elemente într-o situaţie aparent în opoziţie pot fi amândouă adevărate. 


În primul caz, fenomenul care trebuie explicat ar fi ceva la care nu te aştepţi în mod obişnuit, 
genul de lucruri care îi fac pe oameni să spună: „Trebuie să fie o explicaţie la mijloc.” Imaginaţi-vă, de 
exemplu, că s-a descoperit că pisicile domestice cu blană gri sunt, în medie, semnificativ mai grele 
decât cele cu blană multicoloră. Un fapt ca acesta reclamă o explicaţie. Formularea unei întrebări 
corespunzătoare ar suna cam aşa: 


Care dintre următoarele variante de răspuns, dacă ar fi adevărată, ajută cel mai mult la explicarea 
diferenței de greutate medie? 


În cel de-al doilea caz, fenomenul ce trebuie explicat este mai complex. Nu vi se prezintă doar 
un fapt ce pare să aibă nevoie de o explicaţie. Mai degrabă, vi se prezintă nişte enunţuri ce par a fi 
opuse şi sarcina dumneavoastră este să identificaţi varianta de răspuns care ajută cel mai mult la 
rezolvarea acestei aparente discrepanțe. Adică trebuie să selectaţi o variantă de răspuns care ajută cel 
mai mult nu pe unul sau pe celălalt dintre elementele aparent opuse, ci explică cum pot fi amândouă 
adevărate. La acest tip de întrebări textul ar putea să spună, de exemplu, că oamenii petrec mult mai 
puţin timp citind decât acum 50 de ani şi totuşi se vând anual mult mai multe cărţi decât se vindeau 
acum 50 de ani. O formulare tipică pentru această întrebare ar fi: 


Care dintre următoarele variante de răspuns, dacă este adevărată, ajută cel mai mult la rezolvarea 
aparentei discrepanțe din enunţurile de mai sus? 


Exemplul 1 


Situaţia de mai jos pare să ceară o explicaţie. În acest caz, decizia unei companii producătoare 
de software de a se abţine să dea în judecată oamenii care copiază ilegal programul său ridică o 
întrebare privind motivele companiei. 


Compania care produce XYZ, un program de contabilitate pe calculator, estimează că sunt în folosinţă 
milioane de copii ilegale ale programului XYZ. Dacă ar fi fost cumpărate legal, acestea ar fi generat 
pentru companie milioane de dolari din vânzări, totuşi, în ciuda efortului mare al companiei de a creşte 
vânzările, compania nu a luat măsurile legale de a da în judecată pe cei care au copiat programul 
ilegal. 

Întrebarea care are la bază această situaţie sună aşa: 


Care dintre următoarele enunţuri, dacă este adevărat, ajută cel mai mult la explicarea motivului pentru 
care compania nu a luat măsurile legale existente? 


Variantele incorecte de răspuns precum cea care urmează - XYZ este foarte greu de copiat ilegal 
pentru că mai întâi trebuie dezactivat un mecanism anticopiere foarte sofisticat. - nu ne ajută cu nimic 
la înţelegerea deciziei companiei. S-ar putea totuşi să fie relevante într-o oarecare măsură pentru 
situaţia dată. De exemplu, varianta de răspuns de mai sus sugerează că cei care copiază ilegal sunt 
buni cunoscători de software pentru calculatoare, dar nu lămureşte în niciun fel hotărârea companiei de 
a nu-i da în judecată. 


Pe de altă parte, răspunsul corect - Mulţi oameni care cumpără programe ca XYZ sunt dispuşi să 
le cumpere numai după ce l-au utilizat deja. - sugerează un motiv pentru care compania tolerează 
utilizarea ilegală a copiilor programului său, acele copii ajută eficient marketingul în multe cazuri şi 
conduc la vânzări legale a programului. Poate compania se gândeşte că are mai mult de pierdut decât 
de câştigat din intentarea unui proces pentru oprirea copierii ilegale. Cel puţin, răspunsul corect ne 
spune că este un dezavantaj pentru companie dacă opreşte copierea ilegală, iar acest lucru ajută la 
explicarea faptului că nu se întreprind măsuri legale. 


Exemplul 2 


Dintre cei cinci agenţi de colectare ai Agenţiei Apex Colector, DI. Ignat are cea mai mare rată de 
insucces la colectare. Totuşi, DI. Ignat este cel mai bun colector din personalul Agenţiei. 


Această situaţie are un aer de paradox. Pare clar că ceea ce face un colector mai bun ca altul 
este o abilitate superioară de a finaliza cu succes un efort de colectare. Poate oare Dl. Ignat, care are 
cea mică rată de colectare, să fie cel mai bun colector? Iată pe ce se focalizează întrebarea care 
porneşte de la această situaţie: 


Care dintre următoarele variante de răspuns, dacă este adevărată, ajută cel mai mult la soluţionarea 
aparentului paradox? 


Să considerăm următoarea variantă de răspuns: 


În ultimii ani, rata de colectare anuală a Dlui. Ignat a rămas destul de constantă. 


Asta ne dă o informaţie pertinentă despre performanţa Dlui. Ignat în calitate de colector. Dar nu 
ne oferă niciun motiv să credem că DI. Ignat este cel mai bun colector al agenţiei în ciuda faptului că 
are cea mai mică rată de colectare. Ne dă doar un motiv să credem că DI. Ignat este cel mai slab 
colector pentru că ne permite să deducem că rata sa de colectare a fost inferioară în ultimii ani. 

Acum analizaţi următoarea variantă de răspuns: 
Dlui. Ignat i se desemnează majoritatea celor mai dificile cazuri ale agenţiei. 


Asta ne dă motive să avem o părere mai bună despre abilitatea Dlui. Ignat de a colecta, pentru 
că este rezonabil să desemnezi cele mai grele cazuri Dlui Ignat dacă el este cel mai bun colector. Şi 
dacă rata de succes înregistrată de el este relativ mică, acest fapt nu este surprinzător, pentru că i se 
desemnează cele mai grele cazuri. Aşa că acest răspuns clarifică cum două fapte care păreau greu de 
împăcat unul cu altul, pot să fie amândouă adevărate. Asta soluţionează aparentul paradox într-un mod 
satisfăcător. 


Câteva aspecte de luat în considerare 


= Răspunsurile corecte la acest gen de întrebări nu oferă o explicaţie detaliată şi completă. Mai 
degrabă, se oferă o informaţie crucială care joacă un rol important în cadrul unei explicaţii 
adecvate. 

= Fiți foarte atenţi la ceea ce vi se cere să explicaţi. În cazul unei explicaţii simple de natură 
factuală, formularea întrebării vă va direcţiona concret către faptul care trebuie explicat. Totuşi, 
în cazul explicaţiilor care soluţionează un aparent conflict, ţine în general de dumneavoastră să 
construiți o imagine clară a acelui conflict. 

= În cele mai multe situaţii există mai multe moduri de explicare a faptelor sau de soluţionare a 
unui aparent conflict. În general, nu este o idee bună să elaboraţi în minte mai multe formulări 
explicative înainte de a examina variantele de răspuns. În schimb, citiţi variantele de răspuns şi 
stabiliţi pentru fiecare dacă ajută la explicare sau la soluţionarea situaţiei. 

=  Reţineţi că aceste întrebări se caracterizează prin prezenţa expresiilor „dacă este adevărat” sau 
„dacă sunt adevărate”. Asta indică faptul că nu trebuie să vă preocupe adevărul din enunţurile 
sau variantele de răspuns. Pur şi simplu consideraţi fiecare enunţ sau variantă de răspuns ca şi 
când ar fi adevărat(ă). 

Testul 1 


Prezentare 


Testul 1 este un test LSAT autentic, inclus în The Official LSAT SuperPrep (publicaţie a Law 
School Admission Council, producător al testelor LSAT) şi format din 4 secţiuni cuprinzând 
doar întrebările punctate, fără includerea întrebărilor supuse pretestării în condiţii de 
concurs. Timpul recomandat în SuperPrep pentru rezolvarea fiecărei secţiuni este de 35 
minute. 


Structura testului: 


Secţiunea 1 -  Gândire analitică 
Secţiunea a 2-a - Înțelegerea unui text scris 
Secţiunea a 3-a  -  Gândire logică, setul 1 
Secţiunea a 4-a -  Gândire logică, setul 2 

Secţiunea 1 - Gândire analitică - 24 de întrebări 


Instrucţiuni: Fiecare grup de întrebări din această secţiune este construit pornind de la nişte condiţii. 
Când răspundeţi la unele dintre întrebări, s-ar putea să vă fie de folos să vă faceţi o schemă. Alegeţi 
răspunsul care corespunde cel mai corect şi cel mai complet fiecărei întrebări. 


întrebările 1 - 5 


Un dezvoltator îşi programează construcţia a 7 platforme - F, G, H, J, K, L şi M - într-o perioadă de 7 
săptămâni: de la săptămâna 1 la săptămâna 7. Conform cerinţelor clienţilor, exact o platformă trebuie 
construită în fiecare săptămână, respectând condiţiile de mai jos: 


G trebuie construită cândva înainte ca platforma K să fie construită. 
L trebuie construită fie imediat înainte, fie imediat după ce se construieşte M. 
F trebuie construită în săptămâna 5. 


J trebuie construită în săptămâna 2 sau în săptămâna 6. 


1. Care dintre următoarele enumerări reprezintă un program de construcţie a platformelor acceptabil, 
în ordine de la platforma construită în săptămâna 1 la platforma construită în săptămâna 7? 


2. Dacă platforma G este construită cândva după F, care dintre următoarele condiţii trebuie să fie 
adevărată? 


(A) G este construită în săptămâna 7. 
(B) H este construită în săptămâna 1. 
(C) J este construită în săptămâna 6. 
(D) L este construită în săptămâna 3. 
(E) M este construită în săptămâna 1. 


3. Care dintre următoarele este o listă completă şi corectă a săptămânilor dintre care oricare poate fi 
săptămâna în care este construită K? 


(A) 2, 3,6 

(B) 2, 3, 7 

(C) 2, 5, 6, 7 
(D) 1,2,3,6,7 
(E) 2, 3, 4, 6, 7 

4. Care dintre următoarele este o listă completă şi corectă a platformelor dintre care oricare poate fi 
platforma construită în săptămâna 3? 


5. Dacă platforma G este construită în săptămâna 4, atunci exact câte ordonări acceptabile pot exista 
pentru construcţia platformelor? 


(A) Una. 
(B) Două. 
(C) Trei. 
(D) Patru. 
(E) Cinci. 


întrebările 6 - 10 


Fiecare dintre următorii agenţi de vânzări - F, G, H, I şi J - vor prezenta câte un produs diferit - L, M, 
N, O, P - al unei companii, la o convenţie care are loc de luni până miercuri. Exact două produse vor fi 
prezentate luni, exact un produs marţi şi exact două produse miercuri. Programarea prezentărilor 
trebuie să respecte următoarele condiţii: 


F nu poate prezenta un produs în aceeaşi zi ca H. 
Fie I, fie J trebuie să prezinte produsul N marţi. 


G trebuie să prezinte un produs în aceeaşi zi în care este prezentat şi produsul O, indiferent dacă G 
este sau nu agentul care prezintă produsul O. 


6. Care dintre următoarele afirmaţii trebuie să fie adevărată? 


(A) Dacă F prezintă un produs luni, atunci G prezintă produsul O. 

(B) Dacă I prezintă un produs marţi, atunci J prezintă un produs luni. 

(C) Dacă J prezintă un produs marţi, atunci G prezintă un produs luni. 

(D) Dacă şi F şi J prezintă produse luni, atunci H prezintă produsul O. 

(E) Dacă şi H şi I prezintă produse miercuri, atunci produsul O este prezentat luni. 


7. Dacă agenţii H şi I prezintă produse luni, care dintre următoarele condiţii trebuie să fie adevărată? 


(A) F prezintă produsul M. 
(B) G prezintă produsul L. 
(C) 1 prezintă produsul N. 
(D) Produsul O este prezentat miercuri. 
(E) Produsul P este prezentat miercuri. 

8. Dacă G prezintă produsul P miercuri, atunci oricare dintre următoarele afirmaţii poate fi adevărată 
CU EXCEPŢIA uneia. Care este aceasta? 


(A) H prezintă produsul O. 

(B) 1 prezintă produsul N. 

(C) 1 prezintă produsul O. 

(D) F face prezentarea luni. 

(E) F face prezentarea miercuri. 


9. Dacă produsele M şi P sunt prezentate luni, care dintre următoarele afirmaţii poate fi adevărată? 


(A) G prezintă produsul P. 
(B) I prezintă produsul O. 
(C) J prezintă produsul L. 
(D) F prezintă un produs luni. 
(E) G prezintă un produs luni. 


10. Dacă produsul O este prezentat în aceeaşi zi ca produsul P, care dintre următoarele afirmații 
trebuie să fie adevărată? 

(A) F prezintă produsul O sau, dacă nu, produsul P. 

(B) F nu prezintă nici produsul O nici produsul P. 

(C) H prezintă produsul O sau, dacă nu, produsul P. 


(D) I prezintă produsul O sau, dacă nu, produsul P. 
(E) J nu prezintă nici produsul O nici produsul P. 


întrebările 11 - 17 


Celor şapte membri ai unei catedre universitare trebuie să li se aloce câte un birou. Membrii catedrei 
sunt profesorii universitari F şi G, lectorii Q, R şi S şi asistenții V şi W. Cele şapte birouri disponibile 
sunt distribuite consecutiv pe aceeaşi parte a unui coridor drept şi sunt numerotate de la 101 la 107. 
Distribuirea birourilor trebuie să respecte următoarele condiţii: 


Niciunui asistent nu i se alocă un birou lângă biroul unui profesor universitar. 
Niciunui profesor universitar nu i se alocă biroul 101 şi nici biroul 107. 
Lui G nu i se alocă birou lângă cel al lui R. 


Lui W nu i se alocă birou lângă cel al lui V decât dacă şi lui R i se alocă birou lângă cel al lui V. 

11. Dacă lui F şi lui G li se alocă birouri care au exact un singur birou între ele, care dintre următoarele 
este lista membrilor catedrei dintre care oricare poate fi cel căruia i se alocă respectivul birou din 
mijloc? 


(A) Q,R 
(B) Q,S 
(C) Q, V 
(D) R, W 
(E) S,V 


12. Care dintre următoarele este o posibilă alocare a birourilor pentru R, V şi W? 


(A) 101:V, 102:W, 103:R 
(B) 101:V, 102:W, 103:R 
(C) 101:V, 102:W, 103:R 
(D) 101:W, 102:V, 103:R 
(E) 101:R, 102:W, 103:V 


13. Dacă lui R i se alocă biroul 104, căruia dintre următorii membri trebuie să i se aloce fie biroul 103, 
fie 105? 


(A) F 
(B) G 
(C) Q 
(D) v 
(E Ww 


14. Care este numărul maxim de birouri care pot despărţi birourile alocate lui F şi G? 


(A) Unul. 
(B) Două. 
(C) Trei. 

(D) Patru. 
(E) Cinci. 


15. Cărui membru NU i se poate aloca biroul 104? 


(A) F 
(B) G 
(C) Q 
(D) S 
(E V 

16. Dacă nu se alocă birouri alăturate niciunei perechi de membri ai catedrei care au grade egale, care 
dintre următoarele afirmaţii trebuie să fie adevărată? 


(A) Lui F i se alocă fie camera 103 fie 104. 
(B) Lui Q i se alocă fie camera 102 fie 106. 
(C) Lui R i se alocă fie camera 102 fie 105. 
(D) Lui S i se alocă fie camera 104 fie 105. 
(E) Lui V i se alocă fie camera 101 fie 107. 


17. Dacă lui F şi G nu li se alocă birouri alăturate, căruia dintre membri NU i se poate aloca biroul 107? 
(A) W 
(B) V 
(C) S 


(D) R 
(E) Q 


Întrebările 18 - 24 


Organizatorul unei expoziţii va selecta minim patru şi maxim şase covoare din opt, acestea opt fiind 
două covoare ovale de lână, trei covoare dreptunghiulare de lână, un covor oval de mătase şi două 
covoare dreptunghiulare de mătase, respectând următoarele condiţii: 


Trebuie selectate cel puţin două covoare de mătase. 
Numărul covoarelor de lână selectate nu poate fi nici mai mic de două nici mai mare de trei. 


Dacă este selectat covorul oval de mătase, trebuie selectat cel puţin unul dintre covoarele 
dreptunghiulare de mătase. 


18. Care dintre următoarele este o selecţie acceptabilă de covoare pentru expoziţie? 


(A) Un covor oval de mătase, un covor oval de lână şi două covoare dreptunghiulare de lână. 
(B) Un covor oval de mătase, un covor dreptunghiular de lână şi două covoare dreptunghiulare de 


mătase. 

(C) Două covoare de lână ovale, un covor dreptunghiular de mătase şi două covoare dreptunghiulare 
de lână. 

(D) Două covoare ovale de lână, un covor dreptunghiular de mătase şi un covor dreptunghiular de 
lână. 


(E) Două covoare dreptunghiulare de mătase şi trei covoare dreptunghiulare de lână. 

19. Dacă sunt selectate trei covoare de lână, atunci oricare dintre următoarele variante poate fi o listă 
completă şi corectă a celorlalte covoare selectate CU EXCEPŢIA uneia. Care este aceasta? 


(A) Un covor oval de mătase. 

(B) Un covor dreptunghiular de mătase. 

(C) Două covoare dreptunghiulare de mătase. 

(D) Un covor oval de mătase şi un covor dreptunghiular de mătase. 

(E) Un covor oval de mătase şi două covoare dreptunghiulare de mătase. 


20. Covoarele selectate pentru expoziţie pot include oricare dintre următoarele CU EXCEPŢIA: 


(A) unui covor oval de mătase. 

(B) a două covoare ovale de lână. 

(C) a trei covoare ovale. 

(D) a două covoare dreptunghiulare de lână. 
(E) a trei covoare dreptunghiulare. 


21. Dacă este selectat un singur covor de mătase, atunci celelalte covoare selectate trebuie să fie un 
grup format din: 


(A) un covor oval şi două covoare dreptunghiulare. 

(B) două covoare ovale şi un covor dreptunghiular. 

(C) două covoare ovale şi două covoare dreptunghiulare. 
(D) două covoare ovale şi trei covoare dreptunghiulare. 
(E) trei covoare dreptunghiulare. 


22. Dacă sunt selectate exact patru covoare, atunci covoarele selectate ar putea fi: 


(A) un covor oval şi trei covoare dreptunghiulare de lână. 

(B) două covoare ovale şi două covoare dreptunghiulare de lână. 

(C) trei covoare ovale şi un covor dreptunghiular de mătase. 

(D) trei covoare ovale şi un covor dreptunghiular de lână. 

(E) două covoare dreptunghiulare de mătase şi două covoare dreptunghiulare de lână. 


23. Dacă sunt selectate toate cele trei covoare de mătase, atunci fiecare dintre următoarele variante 
poate fi o listă completă şi corectă a celorlalte covoare selectate CU EXCEPŢIA uneia. Care este 
aceasta? 


(A) Un covor oval de lână. 

(B) Două covoare ovale de lână. 

(C) Un covor oval de lână şi un covor dreptunghiular de lână. 

(D) Un covor oval de lână şi două covoare dreptunghiulare de lână. 
(E) Două covoare ovale de lână şi un covor dreptunghiular de lână. 

. Dacă sunt selectate exact şase covoare, acestea trebuie să includă: 


exact unul dintre covoarele oval. 

cele două covoare ovale de lână. 

cele două covoare dreptunghiulare de mătase. 
exact trei dintre covoarele dreptunghiulare. 
toate cele trei covoare dreptunghiulare de lână. 

Secţiunea a 2-a - Înțelegerea unui text scris — 27 de întrebări 


Instrucţiuni: Fiecare pasaj din această secţiune este urmat de un grup de întrebări la care se va 
răspunde pe baza a ceea ce se expune sau se subînţelege din pasaj. In cazul unora din întrebări mai 
multe dintre variantele de răspuns pot constitui un posibil răspuns. Cu toate acestea, alegeţi cel mai 
bun răspuns, cel care corespunde cel mai corect şi cel mai complet fiecărei întrebări. 


Istoricii specializaţi în obiceiurile medievale legate la căsătorie acordă o însemnătate specială 
sintezei realizate de Papa Alexandru al III-lea în secolul al XII-lea a opiniilor legale şi ecleziastice 
existente referitoare la căsătorie. Alexandru a elaborat o doctrină care privea căsătoria drept o 
uniune consensuală mai degrabă decât un aranjament realizat de părinţi pentru foloase materiale: 
conform acestei doctrine, un cuplu se putea căsători de comun acord şi fără consimţământul | 5 
părinţilor. Aceste contracte erau de două tipuri. Pe de o parte, se putea încheia un mariaj care intra 
imediat în vigoare şi venea cu obligaţiile aferente printr-un schimb de cuvinte de consimţământ 
prezent (per verba de praesenti). La validitatea şi durata acestui tip de contract nu contribuiau nici 
anunţarea anterioară a intenţiei de căsătorie, nici oficierea vreunui ritual religios. Pe de altă parte, 
promisiunea de căsătorie era exprimată în termeni de consimţământ viitor (per verba de futuro); | 10 
acest tip de contract putea înceta prin acordul părţilor sau printr-un contract ulterior de praesenti. 


Deşi doctrina alexandrină accepta validitatea seculară legală a acestor contracte care nu 
ţineau cont de anunţarea publică şi oficierea rituală, încerca însă să descurajeze aceste uniuni 
clandestine şi să pună în ordine procedura de căsătorie. Conform doctrinei, căsătoria trebuie 
precedată de publicarea unor anunţuri de căsătorie timp de trei duminici succesive, pentru a permite | 15 
membrilor comunităţii să ridice orice obiecţii legale ar avea împotriva mariajului respectiv. Cuplurile 
care ignorau această cerinţă urmau a fi excomunicate, iar orice preot care oficia o căsătorie care nu 
fusese anunţată public putea fi suspendat pe o perioadă de până la trei ani. Cu toate acestea, 
validitatea seculară şi legală a căsătoriei nu era afectată în niciun fel. 


Existenţa sau absenţa anunţurilor a devenit criteriul usturător în funcţie de care un contract | 20 
era considerat clandestin sau nu. În consecinţă, însuşi termenul „clandestin” a început să desemneze 
o multitudine de păcate. Se putea referi atât la căsătoria oficiată public care încălca regulile bisericii 
privitoare la momentul şi locul în care trebuiau publicate anunţurile, cât şi la contractul informal de 
praesenti. 


Istoricul Charles Donahue a subliniat natura controversată a poziţiei lui Alexandru, potrivit | 25 
căreia consimţământul celor doi era suficient pentru încheierea unei căsătorii legal valabile; atâta 
vreme cât procedau conform regulilor în vigoare privitoare la anunţurile de căsătorie, un cuplu se 
putea căsători fără acordul părinţilor şi bucurându-se totuşi de binecuvântarea bisericii. Mai mult, 
Donahue sugerează că doctrina alexandrină poate fi văzută ca încurajând căsătoria mai degrabă ca 
uniune spirituală, decât ca un aranjament pur pragmatic: căsătoriile din dragoste trebuiau susţinute | 30 
în dauna celor din interes material, iar în această privinţă Biserica devenea protectorul libertăţii 
individuale. Această interpretare este una radicală, dată fiind percepţia tradiţională asupra Bisericii 
medievale drept cea mai influentă autoritate într-o societate strict ierarhică. 

Testul 1 - Secţiunea a 2-a - Înțelegerea unui text scris 


întrebările 1 - 8 


1. Care dintre următoarele enunţuri exprimă cel mai corect ideea principală a textului? 


(A) 


(B) 
(C) 
(D) 
(E) 


2. 


(A) 
(B) 
(C) 


(D) 
(E) 


3: 


(A) 
(B) 
(C) 
(D) 
(E) 


4. 


(A) 
(B) 
(C) 
(D) 
(E) 


Doctrina Papei Alexandru al III-lea privind căsătoria a reprezentat o sinteză a opiniilor 
ecleziastice şi legale tradiţionale şi, conform cel puţin unui expert, încuraja căsătoriile 
clandestine. 

Doctrina Papei Alexandru al III-lea privind căsătoria publicată se baza pe consimţământul 
reciproc al celor implicaţi şi, conform cel puţin unui expert, încuraja căsătoriile din dragoste. 
Deşi aparent intenţiona să susţină căsătoriile din dragoste decât pe cele din interes, doctrina 
Papei Alexandru al III-lea reprezenta de fapt o întărire a autorităţii Bisericii. 

Contractele verbale de căsătorie legitimate de Papa Alexandru al III-lea erau de două tipuri: 
termeni de consimţământ prezent şi termeni de consimţământ viitor. 

Conform cel puţin unei interpretări, doctrina Papei Alexandru al III-lea privind căsătoria afirma 
că acele cupluri care se căsătoreau fără oficiere rituală trebuiau excomunicate de către 
Biserică. 


Care dintre următoarele situaţii se poate deduce despre rolul părinţilor în obiceiurile medievale 
de căsătorie? 


Era mai probabil ca părinţii să se supună dictatelor Bisericii mai mult decât copiii lor. 

Era mai probabil ca părinţii să prefere contractele de praesenti decât cele de futuro. 

Părinţii erau mai preocupaţi de încuviințarea căsătoriei de către Biserică, decât de valabilitatea 
ei legală. 

Părinţii nu aveau puterea, conform doctrinei alexandrine, să interzică o căsătorie bazată pe 
consimţământul reciproc al cuplului şi nu realizată pentru foloase materiale. 

Sinteza alexandrină a fost elaborată şi datorită îngrijorării părinţilor privind răspândirea 
căsătoriilor clandestine. 


Conform textului, care dintre următoarele situaţii supuneau cuplurile riscului de a fi 
excomunicate, potrivit doctrinei alexandrine? 


încălcarea legilor care cereau oficierea rituală a jurămintelor de căsătorie. 
încălcarea regulilor în vigoare privitoare la anunţurile de căsătorie. 
căsătoria fără acordul părinţilor. 

căsătoria fără binecuvântarea unui preot. 

înlocuirea unui contract de futuro cu un contract de praesenti. 


Care dintre următoarele descrieri defineşte cel mai bine cuvântul „clandestin” din paragraful 2? 


legal, dar nerecunoscut de Biserică. 

legal, dar nerecunoscut de părinţii cuplului. 

recunoscut de biserică, dar nevalabil din punct de vedere legal. 
recunoscut de biserică, dar realizată pentru foloase materiale. 
încheiată printr-un contract de futuro, încetat ulterior. 

Testul 1 - Secţiunea a 2-a - Înțelegerea unui text scris 


5. Scopul principal al articolului este de a: 


(A) pune sub semnul întrebării legitimitatea unui studiu ştiinţific prin examinarea datelor pe care 
se bazează acesta. 

(B) urmări influenţa unei doctrine legale importante de-a lungul mai multor perioade istorice. 

(C) sublinia nevoia reînnoirii cercetărilor într-un domeniu neglijat. 

(D) rezuma istoria unei era şi a susţine o nouă abordare ştiinţifică a acesteia. 

(E) explica o doctrină importantă din punct de vedere istoric şi a descrie o interpretare 
controversată a acesteia. 


6. Care dintre următoarele afirmaţii se poate deduce despre diferenţele dintre interpretarea lui 
Charles Donahue privind obiceiurile medievale de căsătorie şi alte interpretări? 


(A) Majoritatea celorlalte studii au diminuat importanţa Papei Alexandru al III-lea. 

(B) Majoritatea celorlalte studii au văzut în doctrina alexandrin începuturile legilor seculare 
moderne referitoare la căsătorie. 

(C) Majoritatea celorlalte studii nu au pus accentul pe faptul că Biserica medievală susţinea 
alegerile individuale în ceea ce privea căsătoria. 

(D) Majoritatea celorlalte studii au interpretat greşit complicatele ritualuri legale şi ecleziastice care 
însoțeau anunţarea publică şi oficierea religioasă a căsătoriei. 

(E) Majoritatea celorlalte studii s-au concentrat mai degrabă pe aspectele ecleziastice decât pe cele 
seculare ale doctrinei alexandrine. 


7. Conform textului care dintre următoarele aspecte deosebeau contractele de futuro de cele de 
praesenti? 


(A) Unul era recunoscut de doctrina alexandrină, pe când celălalt era considerat un contract 
secular. 

(B) Unul cerea permisiunea părinţilor, pe când celălalt ţinea cont doar de cuplul în chestiune. 

(C) Unul solicita anunţarea publică a căsătoriei, pe când celălalt putea fi încheiat doar printr-un 
contract verbal. 

(D) Unul exprima intenţii viitoare, pe când celălalt încheia o uniune valabilă care intra în vigoare 
imediat. 

(E) Unul permitea oficierea ritualului bisericesc, pe când celălalt ducea la excomunicare. 


8. Care dintre următoarele enunţuri descrie cel mai corect rolul paragrafului 2? 


(A) Prezintă interpretarea unui fapt care diferă de interpretarea din primul paragraf. 

(B) Identifică o excepţie la o regulă explicată în primul paragraf. 

(C) Dezvoltă informaţia din primul paragraf prezentând date suplimentare. 

(D) Rezumă interpretările tradiţionale ale unui subiect şi apoi introduce o nouă interpretare. 
(E) Prezintă obiecțiile autorului articolului la argumentul prezentat în primul paragraf. 

Testul 1 - Secţiunea a 2-a - Înțelegerea unui text scris 


Regizori neconvenţionali de film femei de culoare au o relaţie problematică cu regizorii de film 
care se înscriu în tiparele obişnuite: practica cinematografică realistă, trăsătură pe care acestea o au 
în comun cu comunitatea mai extinsă a regizorilor de film radicali. Regizorii realişti manipulează 
modul de folosire a camerei de filmat şi tehnicile de editare şi iluminat astfel încât să creeze iluzia că 
cinematograful se aseamănă vieţii, că ar putea într-adevăr să fie identic cu viaţa. Spre deosebire de | 5 
aceştia, regizorii avangardişti şi mulţi dintre cei feminişti sau care aparţin unor minorităţi şi care 
încearcă să creeze poveşti noi, rezistă convențiilor realismului cinematic tocmai deoarece aceste 
practici ascund artificialitatea procesului de realizare a unui film, lăsând să se înţeleagă că structurile 
narative, şi astfel relaţiile sociale, sunt inevitabile şi că circumstanţele sunt aşa cum trebuie să fie. De 
exemplu, tocmai pentru că ne-am putea aştepta ca o scenă care redă o cină în familie să arate o | 10 
imagine continuă a unor oameni care stau împreună la masă şi discută, un regizor avangardist ar 
putea alterna imaginile cu familia care stă la masă cu imagini aparent arbitrare: oameni care stau la 
coadă pentru pâine în perioada marii crize din anii 1930, de exemplu. Conform multor teoreticieni ai 
filmului, rezultatul este acela că impresia de realitate este afectată: imaginile nu au sens imediat şi 
suntem astfel obligaţi să ne punem sub semnul întrebării convingerile noastre asupra „realităţii” cu | 15 
care suntem crescuţi. Tehnicile care creează iluzia de continuitate vizuală, susţin unii teoreticieni, 
atenuează contradicţiile şi incoerenţele care ar putea reflecta realitatea pe care Hollywood-ul, şi 
cultura majoritară care formează publicul acestuia, nu vrea să o recunoască sau să o cunoască. 


În ciuda conţinutului ideologic al acestor tehnici cinematografice conservatoare, unii dintre 
regizorii neconvenţionali de film care sunt femei de culoare au totuşi tendinţa să exploreze | 20 
posibilităţile formale ale realismului în documentare, în loc să experimenteze modalităţi mai 
îndrăzneţe. Acestea pot alege să lucreze în forma realistă deoarece este mai accesibilă unui public 
mai larg sau din cauza constrângerilor financiare. Cu toate acestea, este important să subliniem că 
ideea larg răspândită conform căreia regizorii nu pot fi consideraţi experimentali deoarece numai 
experimentele asupra tehnicii sunt „experimentale“ pune un accent mult prea mare pe formă în | 25 
detrimentul conţinutului. O operă realistă care tratează un subiect neconvențional poate fi în mod 
justificat considerată experimentală în felul ei. 


De exemplu, Filmul lui Fannie (1981) al lui Froza Woods oferă posibilitatea unei femei să îşi 
spună propria poveste. Acest film aparţine unui grup de filme care, prezentând poveştile unor femei 
„obişnuite” ale căror experienţe au fost în general banalizate sau ignorate de cinematografia | 30 
tradiţională, evidenţiază presupoziţiile tematice şi convențiile stilistice ale producţiilor realiste. Aceste 
femei regizor au fost atrase şi de documentare deoarece acestea permit revizuirea listei de 
personalităţi recunoscute adăugând alte poveşti ale personalităţilor de culoare. Filme precum Dar ea 
este Betty Carter (1980) obligă publicul să îşi pună sub semnul întrebării propriile aşteptări cu privire 
la persoanele care ar trebui să fie personalităţi publice şi motivul pentru aceasta, analizând şi | 35 
păstrând viaţa şi opera artiştilor vizuali şi a actorilor care fac subiectul acestor filme. 

Testul 1 - Secţiunea a 2-a - Înțelegerea unui text scris 


Întrebările 9 - 13 
9. Care dintre afirmaţiile de mai jos redă cel mai corect ideea principală a textului? 


(A) Regizorii neconvenţionali de film femei de culoare şi comunitatea mai largă a regizorilor de film 
radicali au în comun relaţia problematică cu tehnicile conservatoare de editare şi iluminat. 

(B) Unii dintre regizorii neconvenţionali femei de culoare reuşesc să folosească tehnici care sunt 
considerate tradiţionale pentru a realiza filme experimentale. 

(C) Regizorii experimentali folosesc tehnici de editare şi iluminat pentru a elimina iluzia că 
cinematograful se aseamănă vieţii. 

(D) Regizorii convenţionali şi cei experimentali nu recunosc influenţa femeilor de culoare regizor 
asupra practicilor cinematografice. 

(E) Regizorii convenţionali preferă să evite abordarea de teme controversate în filmele pe care le 
realizează. 


10. Pornind de la text, care se poate deduce că este părerea autorului textului cu privire la „ideea larg 
răspândită” (rândul 24) despre ceea ce este un film experimental? 


(A) Ideea se bazează în mod greşit pe o definiţie îngustă a experimentării cu tehnica îmbrăţişată de 
regizorii convenţionali. 

(B) Ideea nu recunoaşte potenţialul unic al tehnicilor cinematografice tradiţionale de a exprima idei 
radicale. 

(C) Ideea nu acordă destulă atenţie modului în care regizorii neconvenţionali femei de culoare 
exploatează tehnicile cinematografice experimentale. 

(D) Ideea ignoră faptul că, pentru caracterul experimental, conţinutul unei opere cinematografice 
poate fi la fel de important ca şi forma acesteia. 

(E) Ideea ignoră faptul că forma unei opere cinematografice poate să nu fie la fel de importantă 
pentru caracterul tradiţional al acesteia pe cât este conţinutul ei. 


11. Fiecare dintre aspectele de mai jos este adevărat pentru unul din filmele documentare descrise de 
autor, CU EXCEPJIA: 


(A) punerii sub semnul întrebării a tehnicii realiste de realizare a filmelor. 

(B) examinării vieţii personalităţilor de culoare care nu au primit suficientă recunoaştere publică. 

(C) examinării vieţii femeilor neglijate de mass media convenţională. 

(D) influenţării modului în care sunt prezentate femeile în mass media convenţională. 

(E) convingerii publicului să îşi reanalizeze presupunerile cu privire la motivele pentru care unele 
persoane nu primesc recunoaştere publică. 

12. 


Testul 1 - Secţiunea a 2-a - Înțelegerea unui text scris 


Cu care dintre următoarele afirmaţii despre regizorii convenţionali se poate deduce din text că 


teoreticienii la care se face referire în rândul 16 ar fi, cel mai probabil, de acord? 


13. 


(A) Majoritatea acestora răspund unui public care nu este suficient de pregătit pentru a putea 
aprecia filmele care folosesc tehnici experimentale. 

(B) Unii dintre aceştia încearcă să lupte cu ignoranţa culturii majoritare cu privire la culturile 
minoritare. 

(C) Mulţi dintre aceştia fac filme ale căror tehnici ascund de public ceea ce acesta preferă să nu ştie. 

(D) Aceştia nu realizează documentare deoarece ele se bazează mai puţin pe tehnici care creează 
iluzia continuității vizuale. 

(E) Aceştia nu realizează multe filme experimentale deoarece nu stăpânesc îndeajuns tehnicile de 
realizare a unui film experimental. 


Scopul principal al textului este de: 


(A) a prezenta prin contrast şi evalua unele dintre operele neconvenţionale ale regizorilor femei de 
culoare. 


(B) a critica temele şi tehnicile folosite în realizarea de filme realiste. 
(C) a stabili care dintre regizorii de culoare femei pot fi considerate experimentale. 
(D)a analiza relaţia dintre regizorii de culoare femei şi practicile cinematografice realiste. 


(E) a contextualiza şi clasifica operele regizorilor avangardişti şi feminişti. 

Testul 1 - Secţiunea a 2-a - Înțelegerea unui text scris 


La fel ca Charles Darwin, Alfred Wegener a revoluţionat o întreagă ştiinţă. 
Spre deosebire de ideile lui Darwin, care încă stârnesc controverse aprinse, teoria 
lui Wegener referitoare la mişcarea de translație a continentelor este acceptată 
aproape fără tăgadă, dar nu s-a impus fără luptă. 


În 1912 Wegener a sugerat că Africa şi America de Sud sunt părţi depărtate | 3 
ale unui singur străvechi supercontinent, Pangaea, care s-a desprins în două, cu 
Oceanul Atlantic între ele. Totuşi, chiar şi Wegener credea că uzura în timp ar fi 
deteriorat detaliile fine ale coastelor, distrugând astfel cea mai bună dovadă a 
translaţiei. Nu a testat niciodată cu exactitate potrivirea între coastele africane şi 
sud-americane, şi un timp ceea ce a spus el a fost aproape ignorat. În 1924, Harold | 10 
Jeffreys, care avea să devină unul dintre cei mai înverşunaţi critici ai teoriei, a 
demontat-o în cartea sa de căpătâi, Pământul. Se pare că, după ce a cercetat 
superficial liniile de coastă pe un glob pământesc, Jeffreys a conchis că Africa şi 
America de Sud aveau un contur cu un grad foarte mic de asemănare. 


Deranjat de observaţia evident necugetată al lui Jeffreys, S.W.Carey a 15 
utilizat tehnici minuţioase de proiecţie geometrică pentru a corecta, mai bine decât 
o fac cele mai multe hărţi, faptul că marginile continentelor se află pe o sferă, nu pe 
o suprafaţă plană. A descoperit o potrivire remarcabil de apropiată. Cam în aceeaşi 
vreme, Keith Runcorn a descoperit alte dovezi ale translaţiei. Când lava vulcanică se 
răceşte şi se întăreşte pe o rocă bazaltică, se magnetizează de câmpul magnetic al | 20 
Pământului. Polii magnetici ai rocii se aliniază după câmpul magnetic al Pământului. 
Deşi polii planetei s-au deplasat în ultimele sute de milioane de ani, câmpul 
magnetic al fiecărui fragment bazaltic este în continuare aliniat aşa cum erau polii 
Pământului la timpul când s-a format roca. Deşi era de aşteptat ca alinierea 
câmpului magnetic al rocilor de aceeaşi vârstă de pe orice continent să fie la fel cum | 25 
era câmpul magnetic al Pământului în acel timp, câmpurile magnetice ale rocilor 
bazaltice din America de Nord sunt acum aliniate destul de diferit de rocile formate 
în aceeaşi perioadă în Europa. Astfel, rocile au furnizat dovezi clare ale deplasării 
continentelor unele faţă de altele. În mod tipic, Jeffreys a respins cu bruscheţe 
studiile lui Rancorn. Dispreţul său nonşalant faţă de acest tip de date ale unei | 30 
cercetări, i-a făcut pe unii geologi de teren să sugereze ca lucrarea sa, deja 
devenită clasică, să fie redenumită Un Pământ. 


În 1966 dovezi copleşitoare, conform cărora fundul mării se lărgeşte de la 
crestele din mijlocul oceanului, au confirmat ipoteza că roca topită ţâşneşte din 
aceste creste din adâncul pământului şi repavează fundul mării pe măsură ce plăcile | 35 
tectonice se deplasează. Astfel, întinderea fundului mării nu numai că furnizează o 
explicaţie pentru nedumerirea existentă de multă vreme de ce bazinele oceanice 
sunt mult mai tinere decât continentele, dar aduce şi dovezi că plăcile, ca şi 
continentele de pe ele, se mişcă. Peste noapte, teoria plăcilor tectonice, cu 
translaţia continentală, a devenit un punct de vedere consensual. 40 

Testul 1 - Secţiunea a 2-a - Înțelegerea unui text scris 


întrebările 14 - 20 


14. Care dintre următoarele exprimă cel mai bine ideea principală a textului? 


15. 


16. 


17. 


18. 


(A) Confirmarea teoriei translaţiei continentelor a lui Wegener a venit din surse neaşteptate. 

(B) Criticii teoriei translaţiei continentale a lui Wgener au furnizat informaţii care, în final, au 
condus la acceptarea ei. 

(C) Istoria teoriei translaţiei continentale este asemănătoare în multe privinţe cu cea mai 
importantă teorie a lui Darwin. 

(D) Deşi teoria translaţiei continentale a lui Wegener este acum general acceptată, Wegener însuşi 
nu a putut să furnizeze dovezi ale exactităţii sale. 

(E) Deşi teoria translaţiei continentale a lui Wegener a avut implicaţii semnificative, a fost nevoie 
de mulţi ani şi de mult efort pentru câştigarea acceptării sale. 


Modul în care Jeffreys a abordat teoria lui Wegener este cel mai probabil asemănător cu cel al: 


(A) unui botanist care conchide că două specii nu sunt înrudite pe baza unei examinări superficiale 
a modului în care arată ele; 

(B) unui şofer care încearcă să găsească o stradă într-un oraş necunoscut fără să aibă o hartă; 

(C) unui zoolog care studiază mai degrabă comportamentul unui animal decât anatomia sa; 

(D) unui politician care ia hotărârea să candideze pentru un post pe baza unui sondaj al opiniei 
publice; 

(E) unui psihiatru care stabileşte tratamentul pe baza antecedentelor pacientului. 


Potrivit textului, care dintre următoarele a fost explicată cu ajutorul dovezilor referitoare la 
extinderea fundului mării? 


(A) motivul existenţei plăcilor tectonice uriaşe pe care se găsesc continentele; 
(B) motivul pentru care rocile bazaltice îşi menţin alinierea câmpului magnetic: 
(C) motivul pentru care polii pământului s-au deplasat; 

(D) compoziţia plăcilor tectonice pe care se găsesc continentele; 

(E) diferenţa între vechimea continentelor şi a bazinelor oceanice. 


Care sintagmă dintre cele de mai jos, aşa cum sunt folosite în text, dezvăluie cel mai clar opinia 
autorului despre Jeffreys? 


(A) „aproape ignorat” (rândul 10) 

(B) „grad foarte mic” (rândul 14) 

(C) „evident necugetată” (rândul 15) 

(D) „tehnici minuţioase” (rândul 16) 

(E) „punct de vedere consensual” (rândul 40) 


Menţionarea de către autor a faptului că nişte geologi de teren au sugerat ca lucrarea lui Jeffreys 
să fie reintitulată Un Pământ serveşte la: 


(A) punerea în contrast a două dintre ideile lui Jeffreys. 

(B) justificarea criticilor asupra lucrării lui Jeffreys. 

(C) sublinierea unei păreri despre lucrarea lui Jeffreys. 

(D) explicarea motivelor conflictului dintre Jeffreys şi Wegener. 
(E) sprijinirea unei afirmaţii despre criticii lui Jeffreys. 

19. 


20. 


Testul 1 - Secţiunea a 2-a - Înțelegerea unui text scris 


Se poate deduce că S.W. Carey credea despre aprecierea făcută de Jeffreys în 1924 că este: 


(A) a unei autorităţi şi sprijinită de dovezi indirecte. 

(B) evidentă, dar are nevoie de interpretare 

(C) exactă, dar are nevoie de validare. 

(D) neiîndoios bazată pe o cercetare insuficientă. 

(E) atât de defectuoasă încât este nedemnă de investigat. 


Aşa cum sugerează informaţia din text, care dintre următoarele descoperiri poate cel mai probabil 
submina dovezile în sprijinul teoriei translaţiei continentale? 


(A) S-a descoperit că bazinele oceanice sunt de fapt mai vechi decât continentele. 

(B) S-au descoperit noi tehnici de proiecţie geometrică care permit o mai exactă cartografiere. 

(C) S-a determinat că roci bazaltice magnetizate în Europa şi America de Nord în perioada secolului 
al XX-lea au câmpurile magnetice cu acelaşi aliniament magnetic . 

(D) S-a descoperit că unele roci bazaltice contemporane din Africa şi America de Sud au câmpurile 
magnetice cu aliniament magnetic diferit. 

(E) S-a stabilit că Jeffreys făcuse cercetări atente ale fenomenelor geologice. 

Pentru unii cercetători, barocul european nu este doar un stil estetic 
caracterizat de forme extravagante şi ornamentare elaborată, ci şi o mentalitate 
politică, socială şi culturală predominantă în Europa aproximativ între 1600 şi 
1680. Această viziune mai generală a fost susţinut de regretatul istoric spaniol 
Jose Antonio Maravall, ale cărui lucrări identifică aspecte ale lumii moderne - în |5 
special principiul libertăţii individuale în opoziţie cu puterea statului - în perioada 
barocă, aşa cum s-a desfăşurat ea în Spania. 

Maravall susţine că perioada barocă a fost caracterizată de „absolutism 
monarhic”: monarhii, după ce au înăbuşit cele mai mari excese ale nesupunerii 
aristocratice, puteau acum să se alieze cu nobilimea pentru a apăra ordinea şi 
valorile tradiţionale în societăţile zdruncinate de forţele renascentiste eliberatoare | 10 
ale criticii şi opoziţiei. Aceste forţe erau percepute ca o ameninţare pentru că 
deteriorarea condiţiilor economice accentua conflictele dintre anumite elemente 
ale societăţii. În viziunea lui Maravall, cultura barocă a fost răspunsul clasei 
conducătoare (incluzând coroana, biserica şi nobilimea) la criza economică şi 
socială din Europa, deşi acea criză a fost mai acută, iar structura socială mai 
rigidă în imperiul spaniol decât oriunde în altă parte. Maravall consideră barocul ca 
o cultură a controlului şi a constrângerii, sau, dintr-o perspectivă şi mai dinamică, 
drept o cultură directivă menită să reintegreze şi să unească o societate care trăia 
sub ameninţarea dezordinii sociale şi intelectuale. 

Maravall sugerează că, deşi întreg controlul politic era centralizat în sistemul | 20 
monarhic, acest sistem de autoritate nu era pur şi simplu represiv. Era şi 
ademenitor, promova plăcerea publică prin stratageme grandioase cu mijloace 
care variau între focuri de artificii, teatru şi festivaluri religioase. Funcţionând pe 
baza unei culturi urbane care deja avea trăsăturile unei culturi de masă moderne, 
aceste elemente de atracţie deviau dorinţa de noutate în zone de viaţă unde nu | 25 
reprezenta o provocare la adresa regimului politic. Maravall conchide că fiecare 
aspect al barocului a apărut din necesitatea, pe măsură ce opinia publică devenea 
tot mai importantă, de a manipula opinii şi emoţii la scară publică. 

Poate că totuşi interpretarea lui Maravall este direct influenţată de căutarea sa 
în baroca trăsăturilor care să anticipeze „modernitatea” şi de experienţa sa de | 30 
viaţă sub dictatura lui Franco. El tinde să exagereze capacitatea celor la putere de 
a manipula o societate pentru propriile scopuri ideologice. O privire aruncată la 
curţile regale din secolul al XVII-lea a lui Charles I în Anglia şi Filip IV în Spania 
sugerează că uneori eforturile de manipulare erau pe  de-a-ntregul 
contraproductive. În Anglia şi în Spania în anii 1630, conducătorii înşişi, nu 35 
supuşii, au căzut pradă iluziilor întreţinute cu grijă de ceremonie, teatru, simbol. 
Rezultatul a fost că membrii clasei conducătoare s-au izolat periculos de mult de 
lumea exterioară şi, pe măsură ce ruptura între iluzie şi realitate se făcea tot mai 
mare, monarhia şi aristocrația au căzut cu capul înainte într-o prăpastie de 
credibilitate care era propria lor creaţie. 40 


15 

întrebările 21 - 27 


21. 


22. 


Care dintre următoarele exprimă cel mai corect ideea principală a articolului? 

(A) Până de curând, barocul a fost considerat doar un stil estetic; totuşi, Maravall a arătat că a fost 
mentalitate culturală menită să consolideze absolutismul monarhic. 

(B) Maravall a considerat cultura barocă o strategie de a dispersa opoziţia şi de a manipula opinia 
publică; totuşi, el supraestimează succesul acestei strategii. 

(C) Maravall interpretează cultura barocă europeană ca expansiune a dezvoltării sociale şi culturale 
renascentiste; totuşi, viziunea sa asupra secolului al XVII-lea este influenţată de focalizarea sa 
asupra Spaniei. 

(D) Teoria lui Maravall despre intenţia clasei conducătoare de a controla societatea prin cultura 
barocă este contrazisă de exemplele de monarhii specifice perioadei baroce. 

(E) În concepţia istoricului Maravall, cultura barocă a fost o structură creată esențialmente pentru 
a controla societatea şi a reprima nemulţumirile. 


Care dintre expresiile de mai jos, aşa cum este folosită în context, indică cel mai exact atitudinea 


autorului faţă de concepţia lui Maravall asupra culturii baroce? 


23. 


v 


(A) „Această viziune mai generală” (rândul 4) 

(B) „stratageme grandioase” (rândul 23) 

(C) „tinde să exagereze” (rândul 32) 

(D) „ propriile scopuri ideologice” (rândul 33) 

(E) „pe de-a-ntregul contraproductive” (rândurile 35-36) 


Care cuvânt dintre cele de mai jos exprimă cel mai bine sensul lui „directivă” aşa cum este cuvântul 


folosit în rândul 19 al textului? 


24. 


25. 


26. 


(A) dreaptă. 

(B) evolutivă. 

(C) codificată. 

(D) călăuzitoare. 

(E) constrângătoare. 


Se poate deduce din text că Maravall a considerat că monarhii din perioada barocă erau: 
(A) din ce în ce mai indiferenti la opiniile publice defavorabile. 

(B) preocupaţi de ameninţarea politică pe care o prezenta aristocrația. 

(C) captivaţi de mijloacele culturale concepute pentru a-şi controla supușii. 

(D) oarecum victorioşi în confruntarea cu moştenirea de nesupunere a Renaşterii. 

(E) preocupaţi de scopul atingerii supremaţiei culturale de către ţările lor. 


În viziunea lui Maravall, teatrul baroc era menit să: 

(A) dea imbold dezvoltării economice. 

(B) fie ecou al consensului opiniei publice 

(C) amuze şi să distragă atenţia populaţiei urbane. 

(D) exprime principiul emergent al libertăţii individuale. 

(E) înspăimânte cetăţenii cu ameninţarea represiunii monarhice. 


Scopul principal al textului este de a: 

(A) pune în contrast două teorii concurente şi de a face o evaluare. 

(B) contrazice un punct de vedere larg acceptat printr-un contraexemplu. 
(C) explica o interpretare şi a introduce un amendament. 

(D) prezenta argumente contradictorii şi de a propune o reconciliere. 

(E) explica consecinţele fără precedent ale unui construct politic. 

27. Care dintre dovezile de mai jos, dacă ar exista, ar slăbi cel mai mult interpretarea făcută de 
Maravall culturii baroce? 
(A) confirmarea că Maravall însuşi a participat în opoziţia regimului autoritar al lui Franco. 
(B) descoperirea că nobilimea din perioada barocă a comandat mult mai multe opere de artă decât 
monarhii. 
(C) o analiză a artei baroce care scoate în evidenţă prezentarea idealizată de către aceasta a 
monarhiei şi aristocrației 
(D) documente care să indice că multe opere de artă au exprimat opoziţia faţă de monarhie 
(E) documente care indică o încercare conştientă din partea lui Franco de a controla societatea 
spaniolă prin mijloace culturale. 

Secţiunea a 3-a - Gândire logică, set 1 - 25 de întrebări 


Instrucţiuni: Întrebările din această secţiune se bazează pe raționamente cuprinse în enunţuri sau 
pasaje scurte. În cazul unora din întrebări mai multe dintre variantele de răspuns pot constitui un 
posibil răspuns. Cu toate acestea, alegeţi cel mai bun răspuns, cel care corespunde cel mai corect şi cel 
mai complet fiecărei întrebări. Nu faceţi asumpţii care, conform standardelor bunului simţ, sunt 
neplauzibile, superflue sau incompatibile cu pasajul. 


1. 


În mod frecvent, cei care ţin cură de slăbire se găsesc prinşi în capcana unui cerc vicios. Cât timp 
ţin cura, nu numai că pierd din greutate, dar corpul lor se obişnuieşte cu mai puţine calorii şi se 
adaptează la această funcţionare cu un aport caloric scăzut. Rezultatul e că atunci când nu mai ţin 
cura de slăbire şi ajung să mănânce tot atât cât le era necesar pentru menţinerea greutăţii înainte 
de cură, ei iau mult mai multe calorii decât au nevoie. Excesul de calorii produce exces de greutate. 


Care dintre concluziile de mai jos referitoare la persoanele care ţin cură de slăbire este cel mai bine 
sprijinită de paragraful de mai sus? 


(A) E foarte probabil ca ei să sfârşească cu o greutate mai mare decât au avut înainte de începerea 
curei. 
(B) Nu ar trebui să ţină cură de slăbire dacă doresc să-şi menţină o greutate redusă. 


(C) Nu trebuie să revină la obiceiul de a mânca la fel de mult ca înainte de a începe cura de slăbire 
dacă vor să-şi menţină greutatea la nivelul redus obţinut după cură. 


(D)Vor trebui să mănânce chiar mai puţin decât cantitatea permisă de cură dacă doresc să evite 
luarea în greutate după încetarea curei. 


(E) Nu vor putea niciodată să revină la aportul caloric de dinainte de cură fără pericolul de a 
recăpăta greutatea pierdută prin cură. 


Gu, hu şi jue sunt tipuri de cupe de bronz ritualice produse în China în timpul dinastiei Shang, cu 
aproape 4000 de ani în urmă. O examinare atentă a vaselor gu, hu şi jue dezvăluie că toate sunt 
inscripţionate cu motive simbolizându-l pe taotie, un animal mitologic semnificând lăcomia. Trebuie, 
deci, să fie adevărat că orice vas de bronz ritualic care nu are inscripţionate motivele simbolizând 
taotie nu este un vas autentic produs în China în timpul dinastiei Shang. 


Argumentul de mai sus conţine una dintre următoarele erori de raţionare: 


(A) o generalizare bazată pe susţineri care se contrazic reciproc. 
(B) o generalizare bazată pe exemple admise ca fiind atipice chiar de către argumentul însuşi. 


(C)o tratare a faptului că unii membri ai unei categorii date au o anumită trăsătură ca dovadă 
suficientă că alte obiecte care au aceeaşi trăsătură sunt şi ele membre ale acelei categorii. 


(D)o tratare a faptului că unii membri ai unei categorii date au o anumită trăsătură ca dovadă 
suficientă că existenţa acelei trăsături este necesară pentru apartenenţa la acea categorie. 


(E) o tratare a faptului că anumite obiecte specifice aparţin unei anumite categorii şi a faptului că 
altele aparţinând acelei categorii au o anumită trăsătură ca dovadă suficientă că primele obiecte 
au şi ele acea trăsătură. 

Într-o societate democratică, când un grup politic de interese depăşeşte un anumit număr de 
membri, interesele economice diverse şi uneori conflictuale care pot fi regăsite în aproape orice 
grup mare de persoane tind să iasă la suprafaţă. Odată ieşite la suprafaţă, aceste interese 
conflictuale fac imposibilă reunificarea grupului în spatele unui program comun. Totuşi, pentru a 
avea impactul politic necesar influenţării legislaţiei, un grup trebuie să fie unit. 


Dacă enunţurile precedente sunt adevărate, care punct de vedere din cele de mai jos e cel mai 
puternic sprijinit de ele? 


(A) Grupurile politice de interese au în general o influenţă mai mică când cresc numeric decât atunci 
când sunt numeric stabile. 


(B) Pentru ca o societate democratică să funcţioneze eficient este necesar ca grupurile politice din 
cadrul societăţii să facă compromisuri între ele. 


(C) Politicienii pot ignora, fără să fie incriminaţi, interesele economice ale grupurilor foarte largi de 
persoane. 


(D)Un grup politic de interese poate să devină ineficient dacă se lărgeşte pentru a include cât mai 
mulţi membri posibil. 


(E) În general, grupurile politice de interese pornesc cu eficienţă, dar o pierd în timp. 


Un inspector: În ultima vreme a crescut periculos de mult numărul de mostre de laborator de 
virus de rabie trimise prin serviciul de livrare al universităţii. Trebuie să limităm utilizarea acestui 
serviciu. 

Biologul: Nu e nevoie să o limităm. Serviciul de livrări al universităţii se ocupă de livrarea 


mostrelor de rabie de 20 de ani fără niciun accident. 


Ca o respingere a susţinerii inspectorului, raţionamentul biologului este eronat prin aceea că: 


(A) nu explică de ce a crescut numărul de mostre trimise prin serviciul de livrare al universităţii. 
(B) nu se concentrează numai asupra problemei mostrelor de virus de rabie. 


(C) pierde din vedere faptul că s-a produs o schimbare a gradului de periculozitate a mostrelor de 
rabie. 


(D)nu justifică în niciun fel nevoia universităţii de livrare continuă a mostrelor de virus de rabie. 


(E) nu se referă la pericolul potenţial implicat de creşterea numărului de mostre trimise de acel 
serviciu. 

5. Managerul: Un motiv pentru care productivitatea serviciului nostru nu este atât de ridicată pe cât 
ar putea fi este acela că personalul petrece prea mult timp în pauze neautorizate. Deoarece se va 
reduce curând numărul lucrătorilor în subordinea unui manager, în viitor managerii vor putea 
supraveghea lucrătorii mai atent pentru a se asigura că nu îşi iau pauze neautorizate. Prin urmare, 
va creşte productivitatea serviciului nostru. 


Care dintre următoarele asumpţii este cea de care depinde argumentul managerului? 


(A) Cea mai bună cale de a creşte productivitatea este reducerea numărului angajaţilor şi atribuirea 
unei cantităţi de lucru mai mare celor care rămân în serviciu. 


(B) Acum personalul angajat petrece mai mult timp luându-şi pauze neautorizate decât înainte. 


(C) Acordarea unor stimulente financiare lucrătorilor din departamente care şi-au crescut 
productivitatea nu ar avea un efect semnificativ asupra productivităţii serviciului în general. 


(D) Supravegherea îndeaproape a angajaţilor pentru a reduce pauzele neautorizate este modul cel 
mai eficient de a creşte productivitatea serviciului în general. 


(E) Câştigul de productivitate realizat prin reducerea pauzelor neautorizate va depăşi orice pierdere 
de productivitate cauzată de o supraveghere mai atentă. 


6-7 


Toma: În această ţară, membrii Executivului câştigă cam de 85 de ori mai mult decât câştigă în 
medie un muncitor. Este o diferenţă extraordinar de mare şi, prin urmare, nemulţumirea 
publicului referitor la mărimea salariilor membrilor Executivului este justificată. 


Marta: Nu se justifică o astfel de nemulţumire deoarece bogăţia se creează prin asumarea unor 
riscuri şi luarea unor decizii, ceea ce cei mai mulţi oameni evită să facă. Recompensarea 
generoasă a celor care nu evită astfel de acţiuni este nu numai dreaptă, dar şi necesară. 


Toma: Cred că m-ai înţeles greşit. Nu spun că oamenii au o nemulţumire referitoare la diferenţa 
mare între salariile membrilor Executivului şi cele ale muncitorilor, ci că ceea ce îi nemulţumeşte 
este diferenţa exagerat de mare: în alte ţări, membrii Executivului câştigă doar de 20 sau 30 de 
ori salariul mediu al unui muncitor. 


6. Asupra căreia dintre problemele de mai jos nu cad de acord Toma şi Marta? 


(A) dacă membrii Executivului din această ţară câştigă de 85 de ori salariul mediu al unui muncitor. 
(B) dacă nemulţumirea publică faţă de mărimea salariilor membrilor Executivului este justificată. 


(C) dacă o diferenţă salarială între membrii Executivului şi muncitori este necesară pentru a încuraja 
crearea bogăției. 


(D) dacă membrilor Executivului li se cuvin salarii mai mari decât li se cuvin muncitorilor. 


(E) dacă membrii Executivului din această ţară creează le fel de multă bogăţie ca şi membrii 
Executivelor din alte ţări. 

7. În care dintre următoarele maniere răspunde Toma la obiecţiunea formulată de Marta? 

(A) Îşi întăreşte poziţia acceptând tacit să renunţe la premisa iniţială şi introduce o nouă linie de 
argumentare, apărându-şi concluzia. 

(B) Introduce dovezi ce arată că generalizarea Martei referitoare la crearea bogăției nu este 
justificată întrucât nu se bazează pe nicio dovadă. 

(C) Subminează poziţia Martei scoțând în evidenţă că Marta a făcut două afirmaţii contradictorii 
pentru a-şi fundamenta susţinerea. 

(D) Subminează relevanţa obiecţiei Martei, prezentând explicit motivele pentru care ea consideră că 
diferenţa în discuţie este nejustificat de mare. 

(E) Aduce în discuţie aspecte care pun la îndoială motivele pe care se bazează concluzia Martei. 

8. Au fost analizate chimic oase fosilizate de humanoizi Australopithecus robustus şi Homo erectus. 
Oasele de la robustus aveau o proporţie mai mică de stronţiu în raport cu cea de calciu decât 
aveau oasele de la erectus. Cu cât era mai mică proporţia de stronţiu faţă de cea de calciu în oasele 
fosilizate de humanoizi, cu atât mai multă carne era în alimentaţia humanoizilor. Se ştie că Homo 
erectus a mâncat carne. 

Care dintre enunţurile de mai jos, dacă este adevărat, e cel mai puternic sprijinit de afirmaţiile 

precedente? 

(A) Alimentaţia lui Australopithecus robustus includea şi puţină carne. 

(B) Carnea din alimentaţia lui Homo erectus avea un conţinut mai mare de stronţiu decât avea 
carnea din alimentaţia altor humanoizi. 

(C) Alimentaţia lui Homo erectus era mai bogată în calciu decât alimentaţia lui Australopithecus 
robustus. 

(D) Atât alimentaţia lui Australopithecus robustus, cât şi cea a lui Homo erectus conţinea mai puţin 
stronţiu decât calciu. 

(E) Procesul de fosilizare a modificat proporţia de stronţiu în raport cu cea de calciu atât în oasele 
de Australopithecus robustus, cât şi în oasele de Homo erectus. 

9-10 


Scrisoare către redactor: Am aflat cu uimire că judecătorul Moşanu a fost acuzat de infracţiune de 
violenţă, dar nu sunt de acord cu concetăţenii mei care cred că ar trebui să fie obligat să 
demisioneze. Am jucat cărţi cu judecătorul Moşanu mulţi ani şi a fost întotdeauna corect cu mine şi 
cu ceilalţi jucători. Pur şi simplu, sistemul nostru judiciar nu îşi poate permite să piardă judecători 
drepţi şi corecţi. 

Care dintre enunţurile de mai jos, dacă este adevărat, exprimă cel mai bine concluzia principală din 
argumentarea autorului scrisorii? 


(A) Judecătorul Moşanu este un judecător corect. 
(B) Judecătorul Moşanu nu trebuie obligat să demisioneze. 
(C) Corectitudinea este calitatea cea mai importantă la un judecător. 


(D)O condamnare pentru infracţiunea de violenţă nu este niciodată un motiv suficient pentru 
distrugerea carierei profesionale a cuiva. 


(E) Persoanele care l-au cunoscut pe judecător în afara tribunalului sunt cei mai obiectivi evaluatori 
ai corectitudinii judecătorului. 


Raționamentul din scrisoare este cel mai vulnerabil la critică mai ales deoarece: 


(A) confundă îndatoririle specifice juriştilor cu responsabilităţile unui cetăţean oarecare. 
(B) insistă asupra distincţiei între „corect” şi „drept” care nu poate fi susţinută în mod plauzibil. 


(C) întemeiază o susţinere generală despre competenţa profesională a cuiva pe baza unei mostre 
nereprezentative a comportamentului persoanei respective. 


(D)tratează infracţiunea de violenţă ca şi cum consecinţele nu ar fi mai grave decât pierderea sau 
câştigul la jocul de cărţi. 


(E) stabileşte o concluzie bazată mai degrabă pe o opinie populară decât pe o argumentare. 


Construirea unei staţii spaţiale, în care astronauții să locuiască o perioadă considerabilă de timp, 
este esenţială chiar dacă proiectul unei staţii spaţiale nu va aduce cunoştinţe noi despre spaţiul 
cosmic sau despre Pământ care nu ar putea fi obţinute în alt mod. Pentru misiunile viitoare de 
explorare a planetei Marte, vom avea nevoie de cunoştinţe medicale pe care proiectul unei staţii 
spaţiale ni le va da despre limitele capacităţilor umane de a trăi într-o navă spaţială un timp mai 
îndelungat. 


Argumentarea porneşte de la asumpţia că: 


(A) explorarea planetei Marte va fi înfăptuită de oameni care călătoresc în nave spaţiale, nu doar de 
roboţi. 


(B) capacităţile astronauţilor sunt de acelaşi tip cu cele ale fiinţelor umane obişnuite. 
(C) în prima misiune spre Marte nu vor apărea probleme medicale neprevăzute. 
(D) misiunea spre Marte va fi prima dintr-o serie de misiuni care vor explora sistemul solar. 


(E) locuirea într-o navă spaţială un timp îndelungat pune probleme medicale insurmontabile. 

12. Inima unui pacient căruia i se administrează vitamina E înainte de o operaţie chirurgicală pe cord e 


13. 


mai puţin predispusă unor complicaţii postoperatorii decât cea a unui pacient căruia nu i se 
administrează vitamina E preoperator. La şase ore după operaţie, totuşi, supraviețuitorii ambelor 
grupe au, în medie, acelaşi nivel de funcţionalitate a inimii şi se vindecă la fel de bine. In ciuda 
faptului că nu are efect pe termen lung, doctorii recomandă adesea vitamina E pacienţilor înainte de 
o operaţie pe cord. 


Care dintre următoarele enunţuri, dacă este adevărat, oferă cea mai bună explicaţie pentru 
recomandarea doctorilor? 


(A) Complicaţiile postoperatorii prezintă cel mai mare risc în primele şase ore după operaţia pe cord. 


(B) Complicaţiile postoperatorii apar la şase ore sau mai mult după operaţie la pacienţii cărora nu li 
s-a administrat vitamina E. 


(C) Uneori durează mai puţin de şase ore ca inima unui pacient să îşi reia funcţionarea normală 
după operaţia pe cord. 


(D)Probabil că anumite categorii de pacienţi sunt mai puţin predispuse să dezvolte complicaţii 
postoperatorii decât altele. 


(E) Mulţi pacienţi, cărora li se spune că li se administrează vitamina E, primesc de fapt o substanţă 
inertă. 


Arhitectul: Evident, o clădire murdară din piatră e mai puţin atractivă decât una curată. Dar 
procesul de curăţire cu apă a unei clădiri de piatră face să pătrundă apa în piatră şi în cele din 
urmă produce stricăciuni ireparabile. Şi murdăria distruge clădirea de piatră, dar mai puţin decât 
apa. Aşa că, mă tem că dacă dorim ca o clădire de piatră să reziste mai mult, ea trebuie să 
rămână murdară. 

Inginerul: Nu te grăbi. Progresul tehnologic a făcut posibilă curățirea fără apă a unor clădiri de 
piatră, doar folosind substanţe chimice inofensive care nu pătrund în piatră. 


Care dintre enunţurile de mai jos exprimă modalitatea de răspuns a inginerului către arhitect? 


(A) Pune la îndoială corectitudinea dovezilor citate de arhitect în sprijinul concluziei sale. 
(B) Arată că argumentul arhitectului este esențialmente contradictoriu. 

(C) Descrie consecinţele nedorite care derivă din acceptarea concluziei arhitectului. 

(D) Aduce nişte fapte selectate ca dovezi pentru a arăta falsitatea concluziei arhitectului. 
(E) Utilizează dovezile citate de arhitect pentru a trage o concluzie alternativă. 

14. Antropologul: În cultura din care provin inscripţiile de la situl arheologic, probabil că se folosea 


15. 


focul pentru a confecţiona unelte de fier. Dintre Xa, Ye şi Zi, cele trei culturi despre care se ştie că 
au existat în zona din jurul sitului, Xa putea să obţină fier, dar nu putea utiliza focul pentru 
confecţionarea uneltelor, iar Ye nu avea acces la fier. Prin urmare Zi este singura cultură cunoscută 
în zonă care ar fi putut face inscripţiile. 


Care dintre modurile de raţionare din argumentele de mai jos se aseamănă cel mai mult cu maniera 
de raţionare din argumentul antropologului? 


(A) Cel care a comis furtul a purtat pantofi măsura 44. Dintre cei trei suspecți reţinuţi, Jerescu, Carp 
şi Lăudatu, nici Jerescu, nici Lăudatu nu puteau să poarte pantofi măsura 44. Prin urmare, 
dintre cei trei suspecți reţinuţi, numai Carp putea fi hoţul. 


(B) Oricine doreşte să depună o cerere trebuie, mai întâi, să expedieze un cec şi apoi să meargă la 
oficiu. Dintre Petre, Radu şi Stan, Radu şi Stan au trimis fiecare câte un cec şi au mers la oficiu, 
aşa că Radu şi Stan pot fiecare să-şi depună cererea. 


(C) Persoana care a proiectat Ultra 180 trebuie să fi fost foarte răbdătoare. Dintre trei din cei mai 
cunoscuţi proiectanți care au lucrat la fabrica Ultra când Ultra 180 a fost proiectat (Moşanu, 
Nistor şi Oltescu), Moşanu şi Oltescu erau amândoi lipsiţi de răbdare. Prin urmare, Nistor este 
singura persoană care ar fi putut proiecta Ultra 180. 


(D)Oricine aspiră la o funcţie publică trebuie să gândească repede şi să zâmbească uşor. Dintre 
prietenii mei, Gabi, Horia şi Ida, numai Horia şi Ida aspiră la o funcţie publică, aşa că numai 
Horia şi Ida gândesc repede şi zâmbesc uşor. 


(E) Cine mi-a scris scrisoarea asta a semnat-o „Toni“. Deoarece nu cunosc pe nimeni care 
semnează scrisori cu acest nume, autorul scrisorii trebuie să fie cineva pe care nu-l cunosc. 


Un activist împotriva vânării balenelor: Nu toate speciile de balene sunt pe cale de dispariţie. 
Cu toate acestea, având în vedere tehnologia deosebit de mecanizată utilizată în vânarea balenelor, 
nu se poate impune o restricţionare a vânării speciilor de balene pe cale de dispariţie fără să se 
interzică vânarea balenelor oricărei specii. Deci, întrucât vânarea speciilor de balene pe cale de 
dispariţie trebuie interzisă, ar trebui interzisă orice vânare de balene. 


Care dintre următoarele principii, odată stabilit, ar fi cel mai bun în justificarea concluziei trasă de 
activistul împotriva vânării balenelor? 


(A) Industria pescuitului are dreptul de a vâna membrii speciilor care nu sunt pe cale de dispariţie. 


(B) Dacă o anumită activitate ar trebui interzisă, orice altă activitate care interferează cu impunerea 
acelei interdicții trebuie să fie şi ea interzisă. 


(C) Nicio industrie nu trebuie să adopte tehnologii noi dacă adoptarea acelor tehnologii ar crea noi 
probleme etice. 


(D) Toate acţiunile necesare realizării unor scopuri permise sunt ele însele permise. 


(E) Dacă o formă comercială a unei anumite activităţi ar trebui interzisă, atunci ar trebui interzise şi 
toate formele necomerciale ale respectivei activităţi. 

16-17 


16. 


17. 


Giordano Bruno, filosoful renascentist, a fost probabil spion pentru Anglia în perioada când a lucrat 
ca funcţionar la Ambasada Franţei de acolo. Documente de stat engleze arată că un spion care a 
dejucat cel puţin două comploturi de asasinare împotriva reginei Elisabeta a Angliei era în funcţie la 
ambasada Franţei din Londra acelei vremi. Având în vedere că spionul a fost identificat în 
documente de stat confidenţiale engleze ca fiind „singura faţă bisericească care lucrează la 
ambasada Franţei” din acel timp, spionul trebuie să fi fost Bruno: Bruno fusese hirotonisit cu mult 
înainte de a lucra la ambasada Franţei. 


Care dintre următoarele enunţuri, dacă este adevărat, slăbeşte cel mai mult forţa dovezilor 
avansate în argumentul de mai sus? 


(A) Cu mult înainte de a fi angajat la ambasadă, Bruno fusese excomunicat de biserică şi de atunci 
nici nu mai purta veşminte bisericeşti, nici nu avea funcţii ecleziastice. 


(B) În timpul activităţii sale de funcţionar la ambasada Franţei, relaţiile între Franţa şi Anglia erau 
tensionate într-un grad înalt şi predomina o atmosferă de suspiciune reciprocă. 


(C) Documentele engleze arată că, uneori, spionii transmiteau informaţii guvernului englez în 
franceză, care nu era limba pe care Bruno o cunoştea cel mai bine. 


(D) Ambasadorul francez la vremea aceea era o persoană care avea încredere tacită în Bruno, 
adesea luându-i apărarea când îl criticau ceilalţi membri ai personalului ambasadei. 


(E) În perioada Renaşterii, membri educați ai bisericii îndeplineau adesea roluri neecleziastice ca 
profesori particulari, secretari sau asistenţi personali ai unor oameni din aristocrație. 


Care dintre enunţurile de mai jos, dacă este adevărat, sprijină cel mai tare argumentul? 


(A) În perioada Renaşterii, personalul fiecărei ambasade a Franţei avea întotdeauna cel puţin un 
membru al bisericii pentru a oficia ca preot pentru ambasador şi personalul său. 


(B) Mai mulţi ani după terminarea serviciului său la ambasadă, Bruno a fost condamnat pentru ideile 
sale filosofice de papă, care în acea perioadă era în general ostil Angliei şi simpatiza cu Franţa. 


(C) La fel ca restul personalului diplomatic din ambasada Franţei, Bruno a fost prezentat mai multor 
aristocrați englezi de către ambasadorul francez. 


(D)Bruno era cunoscut printre contemporanii săi ca profesor şi în acest mod şi-a câştigat prima 
slujbă pe lângă regele Franţei, care apoi l-a recomandat ambasadorului francez din Anglia. 


(E) Perioada activităţii de funcţionar a lui Bruno la ambasada franceză corespunde exact perioadei în 
care, potrivit documentelor engleze, spionul transmitea informaţii. 

18. Teoriile din anumite domenii se pot afla acum într-o continuă schimbare, dar această stare de 


19. 


instabilitate trebuie atribuită progresului ştiinţific, nu lipsei de rigoare teoretică. Mai mulţi zeci de 
ani de cercetare ştiinţifică au culminat recent cu o abundență de noi descoperiri în aceste domenii 
şi, ori de câte ori noi fapte ies la iveală într-un domeniu, inevitabil este nevoie de noi schimbări a 
modului de organizare a informaţiei din acel domeniu. 


Argumentarea este construită prin: 


(A) prezentarea situaţiei de explicat ca parte a unui tipar general. 
(B) referire la consecinţe inacceptabile adoptării unei anumite explicaţii. 


(C) demonstrarea că două explicaţii alternative pentru o situaţie sunt ambele probabile în egală 
măsură. 


(D)citarea unei legi naturale pentru a explica un anumit tip de schimbare. 


(E) explicarea apariţiei unei situaţii prin referire la efectul scontat al cursului unei acţiuni. 


Orice critică de artă este politică pentru că întreaga artă are implicaţii politice. Evident, criticul care 
se hotărăşte să se refere deschis la implicaţiile politice ale operei de artă se angajează într-un 
discurs politic. Dar acei critici care încearcă doar o evaluare pur estetică a unei opere şi, prin 
urmare, ignoră implicaţiile politice ale operei, sfârşesc - în mod necesar, deşi fără intenţie - prin a 
aproba politica artistului. 


Dacă enunţurile de mai sus sunt toate adevărate, care dintre cele mai jos trebuie să fie de 
asemenea adevărat? 


(A) Criticii care abordează deschis implicaţiile politice ale unei opere de artă rareori sunt de acord cu 
arta pentru artă. 


(B) Criticii care nu au experienţă politică încearcă întotdeauna să realizeze critici de artă apolitice. 


(C) Arta cu mesaj explicit social sau politic este tipul de artă de care în mod caracteristic se 
preocupă criticii. 


(D)O critică politică a unei opere de artă are valoare mai mare decât oricare alt tip de critică a 
acelei opere. 


(E) Critica de artă care intenţionează să evalueze opera de artă doar din punct de vedere pur estetic 
niciodată nu ajunge să respingă politica artistului a cărui operă este recenzată. 

20. În prezent, în ţara Boldavia numai 1% dintre persoanele în vârstă de 80 de ani sunt stângaci, în 


21. 


timp ce 10% dintre persoanele de 50 de ani şi 15% din persoanele de 20 de ani sunt stângaci. Şi 
totuşi, în ultimii 80 de ani nu a crescut proporţia cetăţenilor din Boldavia născuţi stângaci, iar 
atitudinea faţă de stângaci nu a suferit nicio schimbare importantă. 


Care dintre următoarele enunţuri, dacă este adevărat, ne ajută cel mai mult să explicăm variaţia 
incidenţei stângacilor în rândul cetăţenilor Boldaviei? 


(A) În Boldavia, unde speranţa de viaţă a bărbaţilor este mai mică decât a femeilor, sunt mai puţine 
femei stângace decât bărbaţi. 


(B)În Boldavia, probabilitatea de implicare în accidente a stângacilor nu e mai mare decât a 
dreptacilor. 


(C) Dexteritatea ambelor mâini este foarte apreciată în Boldavia. 
(D)Rata natalității din Boldavia a scăzut încet, dar constant, în ultimii 80 de ani. 


(E) Stângacii nu au constituit niciodată mai mult de 18% din populaţia Boldaviei. 


Eugenia: Teste demne de încredere arată că frigiderele din marca Răcoros sunt mai bine făcute 
decât oricare din cele ale mărcilor importante pentru că rezistă cel mai mult şi, în general, 
necesită mai puţine reparaţii decât orice frigider al unei mărci vestite. 

Nelu: Imposibil! Am avut frigidere de diferite mărci bune, inclusiv Răcoros, iar Răcoros a avut 


nevoie de mai multe reparaţii decât oricare dintre celelalte mărci. 


Raționamentul din răspunsul lui Nelu este greşit pentru că: 


(A) utilizează o noţiune de calitate a produsului diferită de cea utilizată de Eugenia. 


(B) contrazice susţinerea Eugeniei pe baza unei judecăţi pripite şi fără să încerce să ofere o 
fundamentare cu argumente. 


(C) respinge o generalizare pe baza unui singur exemplu negativ, în timp ce acea generalizare este 
susţinută în mod rezonabil fără să fie universală. 


(D) foloseşte o pretinsă autoritate într-un domeniu tehnic ca singur suport al propriei susţineri. 


(E) trage concluzia că ceea ce este adevărat pentru fiecare membru al unui grup tratat individual 
trebuie să fie adevărat şi pentru acel grup tratat ca un colectiv. 

O reclamă: Alegeţi RapiMed ca tratament contra răcelii! Cei care îşi tratează răceala cu RapiMed au 
simptome pe jumătate mai puţin severe decât ale celor care lasă răceala netratată. 


Care dintre următoarele moduri greşite de raţionare este cel mai asemănător ca structură cu cel din 
textul reclamei de mai sus? 


(A)La gătirea spaghetelor, adăugaţi sare în apă atunci când apa clocoteşte, deoarece altfel 
spaghetele capătă un gust amar. 


(B) Finanţele Naţionale este banca dumneavoastră de zi cu zi deoarece are mai mulţi clienţi cu 
conturi decât oricare altă bancă. 


(C) Alegeţi cauciucurile Drum-Dur pentru că testele făcute de o revistă de specialitate au arătat că 
sunt cele mai rezistente şi mai sigure. 


(D)Lubrifiantul de ales pentru încuietori este grafitul, deoarece încuietorile nelubrifiate merg mai 
greu decât cele lubrifiate cu grafit şi uneori înţepenesc complet. 


(E) Dacă la prăjit nu utilizaţi unt, ar trebui să folosiţi ulei de măsline pentru că bucătarii europeni 
folosesc ulei de măsline. 


Asociaţia de Sănătate: Potrivit unor studii, cei mai mulţi voluntari care obişnuiau să mănânce 
carne au exclus definitiv carnea din regimul lor alimentar şi acum mănâncă numai legume şi 
fructe. Aceşti voluntari nu au suferit efecte negative şi mulţi chiar preferă noul regim alimentar. 
Aşa că persoanele care consumă carne îşi pot schimba dieta într-una fără carne fără să aibă de 
suferit. 

Criticul: Participanţii la aceste studii erau toţi înclinați către această schimbare de dietă înainte să o 


efectueze, dar chiar şi aşa, mulţi nu au reuşit să facă o trecere completă la o dietă vegetariană. 


Pe care dintre următoarele concluzii ar pune-o la îndoială răspunsul criticului, dacă acea concluzie 
ar fi trasă pe baza dovezilor aduse de Asociaţia de Sănătate? 


(A) Regimul alimentar al celor mai mulţi oameni care consumă carne s-ar îmbunătăţi dacă acele 
persoane ar mânca în loc de carne numai legume şi fructe. 


(B) Dintre persoanele care încearcă să excludă carnea din regimul lor alimentar, cu cât e mai tare 
dispus cineva să treacă la un regim fără carne, cu atât mai mult va avea succes încercarea 
acelei persoane. 


(C) În ultimii ani a crescut numărul persoanelor care adoptă un regim alimentar strict vegetarian. 


(D) Participanţii la studiu care nu au reuşit să treacă definitiv la un regim alimentar vegetarian nu 
regretă încercarea. 


(E) Cei mai mulţi oameni, dacă le este recomandat de medic să excludă carnea din regimul 
alimentar şi să mănânce doar legume şi fructe, vor reuşi să facă asta. 

Fabrica de pantofi din Târgu Frumos este firma cea mai mare a oraşului şi angajează mai mulţi 
muncitori necalificaţi cu normă întreagă decât toate celelalte firme din oraş la un loc. Prin urmare, 
dacă fabrica de pantofi se închide şi îşi încetează complet funcţionarea, mai mult de jumătate din 
locuitorii din Târgu Frumos care sunt muncitori necalificaţi cu normă întreagă în Târgu Frumos îşi 
vor pierde slujbele. 

Din care dintre premisele de mai jos, dacă este asumată, derivă logic concluzia de mai sus? 


(A) Dintre oamenii care locuiesc acum în Târgu Frumos, mai mulţi sunt angajaţi decât şomeri. 
(B) Târgu Frumos are mai mulţi muncitori necalificaţi decât calificaţi. 


(C) Fabrica de pantofi din Târgu Frumos angajează mai mulţi muncitori necalificaţi decât muncitori 
calificaţi. 


(D)Fabrica de pantofi din Târgu Frumos nu angajează pe nimeni care nu este locuitor al oraşului. 


(E) Nu există în Târgu Frumos alte fabrici decât cea de pantofi. 


În cazul licitaţiilor cu ofertă unică secretă, fiecare potenţial cumpărător prezintă strict confidenţial o 
singură propunere, iar vânzarea se face celui care a licitat cel mai mult. Vânzătorul poate stabili un 
prag inferior de preț- un preţ minim mai jos de care nu are loc vânzarea - ca protecţie împotriva 
unei licitări de formă, care este o licitare nerezonabil de mică făcută de un cumpărător ce mizează 
pe faptul că nu o să mai existe niciun alt cumpărător. In mod paradoxal, o astfel de protecţie este 
necesară cel mai mult când se licitează pentru un articol foarte căutat. 


Care dintre următoarele enunţuri, dacă e adevărat despre licitaţii într-o singură rundă secretă, ne 
ajută cel mai mult să explicăm de ce generalizarea prezentată mai sus ca paradoxală este valabilă? 


(A) Licitatorul care a câştigat licitaţia pentru un articol nu poate, fiind informat despre acest fapt, să 
decline acceptarea acelui articol în favoarea următorului licitator 


(B) Nu se dezvăluie identitatea licitatorilor necâştigători dacă licitatorii înşişi nu aleg să o dezvăluie. 


(C)Pragul inferior al preţului stabilit pentru un articol foarte căutat este suficient de mare ca 
vânzătorul să poate realiza un profit chiar dacă licitatorul câştigător dă un preţ destul de 
apropiat. 


(D) Potenţialii cumpărători ai unui articol deosebit de căutat ghicesc, adesea, destul de exact care 
sunt măcar unii dintre alţi potenţiali cumpărători. 


(E) Potenţialii cumpărători tind să creadă că, pentru a avea succes, o licitaţie pentru un articol 
extrem de căutat ar putea fi atât de mare încât, din punct de vedere economic, să nu mai aibă 
sens. 


112 


Testul 1 — Secţiunea a 4-a - Gândire logică, set 2 


Secţiunea a 4-a - Gândire logică, set 2 - 25 de întrebări 


1. 


Preşcolarii care se duc la grădiniţă se îmbolnăvesc mai des decât cei care nu se duc. Ei contractează 
mai multe boli contagioase de la ceilalți copii care vin la grădiniță. Cu toate acestea, când ajung la 
vârsta de şcoală, tind să se îmbolnăvească mai rar decât colegii lor care nu au fost la grădiniţă la 
vârsta preşcolară. 


Care dintre următoarele enunţuri, dacă este adevărat, explică cel mai bine discrepanta dintre 
informațiile de mai sus? 


(A) Există multe boli contagioase care circulă rapid într-un grup de copii şcolari, odată ce unul dintre 
copii este infectat. 


(B) Copiii care au fraţi mai mari sunt predispuşi să contracteze o boală contagioasă de la fraţii 
bolnavi. 


(C) Până ajung la vârsta de şcoală, copiii care au fost la grădiniţă au dezvoltat imunitate la bolile 
contagioase, pe când cei care nu au fost la grădiniţă nu sunt încă imuni. 


(D) Numărul bolilor contagioase pe care le fac copiii la grădiniţă sau la şcoală este aproape 
proporţional cu numărul copiilor din instituţia respectivă, iar grădinițele sunt mai mici decât 
şcolile. 


(E) Deşi în general bolile pe care le contractează copiii de la alţi copii din grădiniţă nu sunt foarte 
grave, unele dintre acestea pot produce complicaţii dacă nu sunt tratate corespunzător. 


Testul de vedere pentru obţinerea permisului de conducere n-ar trebui limitat la măsurarea 
acurateţei vederii pe timp de zi, cum se face de obicei. Mulţi dintre cei care văd bine pe lumină, au 
o vedere pe timp de noapte inadecvată pentru a conduce în siguranţă. Majoritatea accidentelor au 
loc noaptea, iar vederea inadecvată joacă un rol în 80% din aceste cazuri. 


Ideea principală a argumentului de mai sus este că: 


(A) testul de vedere pentru obţinerea permisului de conducere ar trebui să măsoare acurateţea 
vederii pe timp de noapte. 


(B) vederea inadecvată nu joacă un rol în accidentele care au loc în timpul zilei. 


(C) majoritatea şoferilor care văd corespunzător pe timp de zi văd la fel de bine şi pe timp de 
noapte. 


(D) vederea inadecvată este factorul principal în majoritatea accidentelor care se petrec noaptea. 


(E) testul de vedere actual pentru obţinerea permisului de conducere ne asigură că majoritatea 
şoferilor care obţin permisul au vedere bună pe timp de noapte. 

3. Viperele cu gropiţe se numesc astfel datorită micilor adâncituri de pe lateralele capului care 


funcţionează ca nişte senzori cu infraroşu, oferind viperei o imagine termică a obiectelor din 
apropierea sa. Pentru că toate speciile de viperă sunt prădătoare, oamenii de ştiinţă au crezut mult 
timp că aceşti senzori sunt folosiţi pentru detectarea prăzii. Cu toate acestea, un cercetător a emis 
ipoteza că principalul rol al senzorilor cu infraroşu este să ajute vipera să aprecieze distanţa de la 
care s-ar putea apropia alţi prădători şi mărimea acestora. 


Care dintre următoarele enunţuri, dacă este adevărat, ar susţine cel mai puternic ipoteza 
cercetătorului? 


(A) Atât masculii, cât şi femelele de viperă cu gropiţe au senzori cu infraroşu şi ambele sexe dau 
dovadă de comportament agresiv şi defensiv. 


(B) În ceea ce priveşte comportamentul de prădător, viperele cu gropiţe nu diferă foarte mult de 
rudele lor apropiate fără gropiţe, dar diferă substanţial de aceste alte specii de vipere în privinţa 
strategiilor de apărare împotriva prădătorilor. 


(C) Viperele cu gropiţe se diferenţiază de alte specii de vipere nu doar prin prezenţa gropiţelor, ci şi 
prin compoziţia chimică a veninului. 


(D) Viperele cu gropiţe au un simţ olfactiv bine dezvoltat, pe care îl folosesc ca să suplimenteze 
imaginile termice pe care le primesc de la senzorii cu infraroşu. 


(E) Clopoţeii crotalului-diamant, unul dintre cele mai comune tipuri de viperă cu gropiţe, 
funcţionează ca un mecanism de apărare menit să intimideze prădătorii. 


întrebările 4-5 


q. 


Mulţi istorici cred că autorităţile medievale nu priveau cu ochi buni persecuțiile oficiale împotriva 
anumitor grupuri minoritare şi le aplicau doar pentru a calma turbulenţele populare cauzate de 
ostilitatea maselor faţă de aceste grupuri. Acest punct de vedere este profund îndoielnic. În primul 
rând, există puţine dovezi de ostilitate profundă faţă de grupurile persecutate în cazurile de 
persecuție extrem de violentă şi de susţinută. În al doilea rând, cele mai grave şi mai răspândite 
persecuții întreprinse de autorităţile medievale par să fi avut drept ţintă exact acele grupuri care 
contestau cel mai vehement dreptul autorităţilor de a guverna. 


Argumentul este construit în următorul fel: 


(A) face referire la un număr însemnat de susţinători ai unui anumit punct de vedere pentru a 
sprijini susţinerea că acest punct de vedere este corect. 


(B) oferă motive de îndoială asupra oricăror concluzii bazate pe dovezi referitoare la trecutul 
îndepărtat. 


(C) încearcă să facă o anume comparaţie să pară absurdă, aducând dovezi care indică faptul că 
evenimentele comparate au în comun numai trăsături care sunt irelevante pentru teza pe care 
această comparaţie vrea să o susţină. 


(D) aduce în discuţie atât lipsa de dovezi care să susţină o anumită explicaţie, cât şi existenţa unor 
alte dovezi care indică o explicaţie alternativă. 


(E) stabileşte un principiu general şi foloseşte acel principiu pentru a justifica o concluzie despre o 
anumită categorie de cazuri. 

Care dintre următoarele enunţuri, dacă este adevărat, întăreşte cel mai puternic argumentul că 
teoria istoricilor este îndoielnică? 


(A) Persecuţiile oficiale din Evul Mediu erau de obicei precedate de campanii oficiale de propagandă 
care înfierau grupurile ce urmau a fi persecutate. 


(B) Comunitățile minoritare din Evul Mediu trăiau adesea sub protecţia directă a instituţiilor oficiale. 


(C) Anumite grupuri, cum ar fi cele acuzate de vrăjitorie, erau victime ale violenţei spontane a 
maselor, precum şi ale persecuțiilor oficiale ocazionale. 


(D) Mulţi conducători din Evul Mediu refuzau să autorizeze diseminarea de informaţii care 
reprezentau în mod eronat obiceiurile religioase ale minorităţilor protejate de autorităţi. 


(E) Cei găsiţi vinovaţi erau excluşi prin lege de la participarea în societatea medievală, însă această 
practică era văzută ca o formă de pedeapsă, nu de persecuție. 


Trupul îngheţat, dar bine conservat, al unui bărbat a fost recent descoperit într-un ghețar, când 
acesta s-a dezgheţat. Obiectele de pe corpul bărbatului indică faptul că acesta a trăit acum cel puţin 
4000 de ani. Natura ghețarului arată că bărbatul a murit în aproximativ acelaşi loc în care a fost 
descoperit corpul său. Dacă trupul nu ar fi fost izolat în ghețar la puţin timp după ce bărbatul a 
murit sau dacă s-ar fi dezgheţat în mileniile care au trecut de-atunci, nu s-ar fi păstrat până astăzi. 


Care dintre enunţurile următoare este cel mai bine susţinut de informaţiile de mai sus, dacă acestea 
sunt adevărate? 


(A) Niciunul dintre obiectele găsite pe corpul bărbatului nu este mai vechi de 4000 de ani. 
(B) Bărbatul al cărui corp a fost descoperit în ghețar nu a murit îngheţat. 


(C) Ghețarul care, atunci când s-a dezgheţat, a dezvăluit trupul bărbatului are cel puţin 4000 de 
ani. 


(D) Obiectele găsite pe corpul îngheţat nu s-ar fi păstrat dacă nu ar fi îngheţat la rândul lor. 
(E) Clima planetei este, în medie, mai caldă acum decât era acum 4000 de ani. 


Într-o dimineaţă, o sută de oameni au ascultat o singură compoziţie muzicală, intitulată „Studiu I”. 
Mai târziu, în aceeaşi zi, aceştia au ascultat din nou „Studiu I”, iar apoi o altă compoziţie, „Studiu 
II”, şi au fost întrebaţi pe care o preferă. O majoritate consistentă au preferat „Studiu 1”. Acest 
rezultat susţine ipoteza că oamenii preferă muzica pe care au mai auzit-o înainte, muzicii pe care o 
aud pentru prima dată. 


Care dintre enunţurile de mai jos, dacă este adevărat, întăreşte cel mai mult argumentul? 

(A) Jumătate dintre membrii unui grup mare de oameni care au ascultat numai „Studiu II” 
dimineaţa, iar mai târziu au ascultat atât „Studiu I”, cât şi „Studiu II”, au preferat „Studiu I”. 

(B) 90% dintre membrii unui grup mare de oameni care au ascultat „Studiu I” şi „Studiu II”, fără să 
le mai fi auzit în prealabil, au preferat „Studiu 1”. 

(C) Grupul de 100 de oameni care au ascultat „Studiu I” dimineaţa, iar mai târziu atât „Studiu I”, 
cât şi „Studiu II”, a inclus şi critici de muzică profesionişti. 


A 


(D) Din 80 de oameni care au ascultat doar „Studiu II” dimineaţă, iar mai târziu atât „Studiu II”, cât 
şi „Studiu I”, 70 au preferat „Studiu II”. 


(E) Mulţi dintre cei 100 de oameni care dimineaţă au ascultat numai „Studiu I”, s-au plâns ulterior 
că n-au putut să audă bine de unde fuseseră aşezaţi. 


întrebările 8-9 


După ce o zonă a fost lovită de un dezastru natural, se întâmplă des să existe o cerere mare pentru 
placaj, cu care să se repare casele afectate. Comercianţii din zonă ridică preţurile la noile 
transporturi de placaj cu mult peste cele pe care le practicau înaintea calamităţii, iar unii oamenii îi 
denunţă, acuzându-i că profită de dezastru pentru a-şi mări câştigul pentru fiecare foaie de placaj. 
De fapt, însă, aceşti comercianţi nu câştigă pentru fiecare foaie de placaj mai mulţi bani decât 
înaintea dezastrului, pentru că este dificil şi costisitor să transporţi placaj într-o zonă afectată de o 
calamitate şi, ca atare, costurile comercianților pentru placaj sunt mai mari decât erau înainte de 
producerea acesteia. 


8. Care dintre următoarele este o asumpţie pe care se bazează argumentul de mai sus? 


(A) Adesea, locuitorii din zonele afectate de dezastre naturale nu pot plăti preţul pe care 
comercianții din acele zone îl cer pentru lucrurile absolut necesare şi greu de procurat. 


(B) Comercianţii trebuie să plătească întreaga diferenţă de creştere a cheltuielilor de transport. 


(C) Niciun comerciant nu face suficient profit pe o foaie de placaj pentru a amortiza pe timp 
îndelungat creşterea cheltuielilor de transport fără să ridice preţurile. 


(D) Producătorii de placaj nu transportă la fel de mult placaj într-o zonă lovită de un dezastru 
natural precum transportau înainte să fie afectată. 


(E) Creşterea preţurilor cerute de comercianţi pentru placaj după un dezastru natural nu depăşeşte 
creşterea costurilor pe care trebuie să le plătească aceştia. 

Clauza „costurile comercianților pentru placaj sunt mai mari decât erau înainte de producerea 
dezastrului” serveşte în argument drept: 


(A) un contraexemplu la o susţinere. 

(B) concluzie principală înspre care este direcționat întreg argumentul. 

(C) o concluzie intermediară utilizată pentru a susţine concluzia principală a argumentului. 

(D) un exemplu folosit pentru a ilustra lipsa de plauzibilitate a unui punct de vedere contracarat. 


(E) informaţie de ansamblu folosită pentru a oferi un context pentru argumentare. 


Cercetătorii în domeniul industriei au emis ipoteza că mare parte din oxidul de azot care contribuie 
la poluarea aerului provine din arderea materiei organice în incendiile din păduri. Rezultatele unui 
studiu complex în care mostre de fum din incendiile de pădure au fost colectate în sticle şi apoi 
analizate într-un laborator de cercetare susţin această ipoteză, din moment ce analiza a arătat că 
toate mostrele conţineau concentraţii mari de oxid de azot. 


Care dintre următoarele enunţuri, dacă este adevărat, slăbeşte cel mai mult argumentul? 
(A) Realizarea produselor sintetice cum ar fi nailonul este răspunzătoare pentru până la 10% din 
oxidul de azot prezent în atmosferă. 


(B) Mulţi dintre poluanţii prezenţi în atmosferă sunt produşi de arderea combustibililor minerali, 
cum ar fi petrolul, care sunt produse derivate din materie organică. 


(C) Unii specialişti cred că bacteriile de sol care se hrănesc cu compuşii de amoniu prezenţi în 
cenuşa organică excretă cantităţi mici de oxid de azot, care apoi pătrunde în atmosferă. 


(D) Când se află într-un recipient închis, gazele prezente în fumul din incendiile de pădure 
reacţionează între ele, producând concentraţii ridicate de oxid de azot. 


(E) Prin folosirea instrumentelor de analiză a gazului montate pe elicoptere, cercetătorii pot efectua 
analizele de fum la faţa locului, în loc să trimită mostre de fum în laboratoare pentru analiză. 


„Prin examinarea frunzelor fosilizate ale oricărei plante preistorice este posibil să determinăm clima 


în care a crescut specimenul respectiv, pentru că dimensiunea şi forma unei frunze sunt unice într- 
un anumit climat. Din moment ce clima dintr-un anumit loc depinde de altitudinea acelui loc, rezultă 
că dimensiunea şi forma unei frunze indică, de asemenea, şi altitudinea la care a crescut planta. 


Modul de raţionare din argumentul de mai sus este vulnerabil pentru că: 

(A) nu reuşeşte să demonstreze că nicio plantă nu poate supravieţui mult în urma unei schimbări 
violente în mediul său. 

(B) scapă din vedere posibilitatea că diverse locuri la altitudini diferite pot avea aceeaşi climă. 

(C) tratează dimensiunea şi forma frunzei drept singurele caracteristici fizice care depind de climă. 


(D) se bazează pe o slabă analogie între o frunză şi o fosilă a unei frunze ca dovadă pentru teza 
susţinută. 


(E) ignoră posibilitatea ca locul în care a fost găsită frunza fosilizată să nu fie locul în care a crescut 
planta. 

Încasările la casele de bilete ale cinematografelor au crescut anul trecut cu 40% faţă de anul 
anterior. Aşadar, este evident că industria de film în ansamblu prosperă. Cu toate acestea, de două 
ori mai multe cinematografe au dat faliment anul trecut decât în anteriorii doi ani la un loc. 


Care dintre următoarele enunţuri, dacă este adevărat, ajută cel mai mult la rezolvarea aparentei 
discrepanțe dintre informaţiile de mai sus? 


(A) În medie, producţia unui film costă de două ori mai mult astăzi decât costa acum zece ani. 
(B) Anul trecut, preţurile biletelor au scăzut la unele cinematografe. 


(C) Dintre filmele de anul trecut, cele care au avut succes au fost filme foarte profitabile, difuzate 
prin contract exclusiv doar la unele dintre cele mai mari cinematografe. 


(D) Sumele de bani cheltuite pe promovarea filmelor au crescut substanţial anul trecut faţă de anul 
anterior, iar majoritatea acestor cheltuieli au fost absorbite de producătorii şi distribuitorii de 
film, nu de către patronii de cinematograf. 


(E) În general, o creştere a încasărilor la casele de bilete în orice an este dublată de o creştere a 
profiturilor cinematografului în chestiune din vânzarea în acel an de floricele şi băuturi 
răcoritoare. 


Pentru că suferea de blocaj renal şi a intrat în comă, domnul Popescu avea nevoie urgentă de un 
transplant de rinichi. Când vărul său s-a oferit să-i doneze un rinichi, fiica domnului Popescu a 
trebuit să decidă dacă să semneze sau nu formularul de consimţământ referitor la transplant. Ştia 
că tatăl său avea obiecţii puternice la transplantarea organelor de la donatori în viaţă, pe motiv că 
aceste operaţii cauzează un handicap sever donatorului. Deşi ştia că obiecțiile tatălui său se bazau 
pe convingerea greşită că operaţia ar reprezenta un pericol pentru donatorii de rinichi, ea a hotărât 
să nu-şi dea consimţământul pentru operaţie. 


Cu care dintre următoarele principii este în conformitate decizia fiicei domnului Popescu? 


(A) Un fiu sau o fiică trebuie să facă tot ce poate pentru a proteja viaţa şi sănătatea părintelui său, 
cu excepţia situaţiei în care părintele i-a interzis să facă acest lucru. 


(B) Oricine este pus în situaţia de a lua o decizie medicală privind o altă persoană trebuie să pună 
interesele acelei persoane mai presus de orice şi să decidă în funcţie de ce anume este mai bine 
pentru sănătatea acelei persoane, indiferent de vârsta, sănătatea mintală sau dizabilităţile fizice 
ale persoanei respective. 


(C) O persoană nu are obligaţia să-şi dea acordul asupra unei intervenţii chirurgicale recomandabile 
pentru o rudă aflată în stare de inconştienţă, dacă acea intervenţie nu are probabilitatea de a-i 
prelungi viaţa. 


(D) Refuzarea unui tratament recomandat de medic pentru un bolnav în stare de inconştienţă se 
justifică dacă aplicarea acelui tratament ar conduce la consecinţe medicale grave pentru o altă 
persoană. 


(E) Drepturile unui pacient la autodeterminare îi obligă pe ceilalţi să se conformeze preferințelor 
pacientului în privinţa tratamentului, chiar dacă acele preferinţe pot fi numai deduse din 
cunoaşterea în ansamblu a credințelor, dorințelor şi loialităţilor pacientului respectiv. 

întrebările 14-15 


14. 


15. 


16. 


Scrisoare către redacţie: Potrivit editorialului de joi, o persoană care comite un jaf nu se supune 
riscului de a fi prins. Acest lucru este în mod vădit fals. Rapoartele poliţiei arată că cel puţin 70% 
dintre cei care comit infracţiuni sunt prinşi. Orice spărgător este infractor şi, deşi este indubitabil că 
unii dintre spărgători scapă, o mare parte dintre ei vor fi, în cele din urmă, prinşi. 


Care dintre următoarele argumente conţine o eroare de raţionament asemănătoare cu cea din 
argumentul că o mare parte dintre cei care comit jafuri vor fi prinşi? 


(A) O mare parte dintre oamenii care lucrează o fac pe cont propriu. Ca atare, din moment de 
asistentele medicale lucrează, o mare parte dintre ele o fac pe cont propriu. 


(B) Psihiatrii au pregătire medicală, iar o mare parte dintre ei au şi pregătire în domeniul asistenţei 
sociale. De aceea, unii dintre asistenții sociali au şi pregătire medicală. 


(C) Din moment ce un procent mare dintre oamenii care lucrează şi-au schimbat domeniul de 
activitate şi, din moment ce schimbarea carierei necesită o nouă pregătire, toţi cei care şi-au 
schimbat domeniul de activitatea au avut nevoie de o nouă pregătire. 


(D) O mare parte a medicilor sunt specialişti. Din moment ce orice specialist trebuie să aibă o 
pregătire suplimentară studiilor medicale obişnuite, rezultă că mulţi doctori au o pregătire 
suplimentară studiilor medicale obişnuite. 


(E) Mulţi ingineri sunt angajaţi pe poziţii de management şi, din moment ce oricine lucrează într-o 
poziţie de management trebuie să fi urmat cursuri de management, mulţi ingineri trebuie să 
urmeze cursuri de management. 


Ce rol joacă în argumentarea autorului scrisorii susţinerea că „este indubitabil că unii spărgători 
scapă”? 


(A) Este o dovadă adusă în sprijinul concluziei autorului scrisorii. 

(B) Este concluzia unui argument secundar. 

(C) Oferă un exemplu pentru cazul în discuţie. 

(D) Reiterează punctul de vedere contracarat de argumentul în ansamblu al autorului scrisorii. 


(E) Admite o idee care nu subminează concluzia autorului scrisorii. 


Cercetătorii au descoperit recent că, în doze suficient de mari pentru a provoca moartea celulelor, 
aproape orice substanţă chimică este cancerigenă, pentru că moartea celulelor generează diviziunea 
rapidă a celulelor care supraviețuiesc, favorizând apariţia mutaţiilor care duc la cancer. Câteva 
substanţe chimice sunt cancerigene fără a provoca moartea celulelor. Până în prezent, studiile 
privind acţiunea cancerigenă a aditivilor alimentari au arătat întotdeauna că animalelor de laborator 
li s-au administrat doze de aditivi mai mari decât cele mai ridicate niveluri de expunere umană la 
aceşti aditivi şi suficient de mari pentru a provoca moartea unui număr însemnat de celule ale 
animalelor, iar apoi au observat incidenţa cancerului la aceste animale. 

Dacă enunţurile de mai sus sunt adevărate, care dintre următoarele concluzii este cel mai puternic 
susţinută de acestea? 


(A) Pentru dozele utilizate până în prezent în studiile de acţiune cancerigenă a aditivilor alimentari, 
foarte des nu s-a înregistrat moartea celulelor la animalele de laborator. 


(B) Până acum, rezultatele studiilor de acţiune cancerigenă au dus la supraestimarea gradului în 
care anumiţi aditivi alimentari sunt cancerigeni. 


(C) Substanțele chimice cu adevărat cancerigene cauzează de obicei moartea instantanee a 
celulelor, chiar şi în doze mici. 


(D) Substanțele chimice cancerigene sunt de obicei absorbite, în doze mici, în mediul natural. 


(E) Majoritatea aditivilor alimentari care sunt acum interzişi din cauza acţiunii cancerigene pot fi 
folosiţi în siguranţă în mâncărurile consumate de oameni. 


17. Şoferii din Ravonia cer să se renunţe la taxele de autostradă. Costurile de întreţinere a autostrăzilor 
sunt plătite în întregime din veniturile înregistrate din taxele de autostradă. Ravonia trebuie să-şi 
întreţină autostrăzile. Ca atare, rezultă că, dacă taxele de autostradă sunt eliminate, atunci costul 
total al cheltuielilor de întreţinere a autostrăzilor va trebui compensat printr-o creştere a celorlalte 
taxe. 


Care dintre următoarele enunţuri exprimă o presupunere făcută de argument? 


(A) Lucrul la întreţinerea autostrăzii poate fi autorizat doar dacă banii necesari acestuia au fost deja 
strânşi. 


(B) Suma de bani economisită prin eliminarea costurilor asociate colectării taxelor de autostradă nu 
va fi disponibilă pentru plata unei părţi din costurile totale aferente cheltuielilor de întreţinere. 


(C) Dacă taxele de autostradă sunt eliminate şi celelalte taxe sunt mărite pentru a plăti cheltuielile 
de întreţinere, se va pune mai puţin accent pe întreţinerea preventivă. 


(D) Costul total aferent cheltuielilor de întreţinere a autostrăzilor va fi mai mic dacă întreţinerea 
este plătită din taxe de autostradă mai degrabă decât din celelalte taxe. 


(E) Dacă taxele de autostradă nu vor fi eliminate, nu va fi nevoie să crească celelalte taxe. 


Întrebările 18-19 


Emil: Presa sfătuieşte continuu oamenii să evite diversele riscuri pentru sănătate. Cu toate astea, 
încercând să evite aceste riscuri, oamenii devin inevitabil anxioşi, iar anxietatea devine la rândul 
său o ameninţare la adresa sănătăţii. De aceea, oricât de paradoxal ar părea, a ignora sfaturile 
jurnaliştilor cu privire la reducerea riscurilor este un risc mai mic pentru sănătate decât să 
încerci să urmezi aceste sfaturi. 


Felicia: Dar istoria ne arată că greşeşti. Articolele din presă au fost cele care au ajutat oamenii să 
conştientizeze riscurile asociate fumatului. Mulţi oameni au renunţat la fumat ca reacţie la 
aceste articole şi au dus o viaţă mai fericită şi mai sănătoasă decât dacă nu le-ar fi citit. 

Care dintre următoarele variante de răspuns exprimă cel mai bine dezacordul dintre Emil şi Felicia? 


(A) Dacă produsele şi obiceiurile descrise de jurnalişti ca reprezentând un risc pentru sănătate 
constituie cu adevărat un risc. 


(B) Dacă este mai probabil ca oamenii cei mai susceptibili de a deveni anxioşi în situaţii stresante să 
fie cei care încearcă să evite riscurile pentru sănătate. 


(C) Dacă există oameni care ignoră sfaturile jurnaliştilor de a evita riscurile pentru sănătate. 


(D) Dacă oamenii pot reduce riscurile pentru sănătate luând în considerare sfaturile din articolele de 
presă. 


(E) Dacă tipul de anxietate generată de eforturile de a reduce riscurile pentru sănătate poate fi 
învinsă. 


Care dintre următoarele este o asumpţie pe care se bazează argumentul lui Emil? 


(A) O parte semnificativă dintre oamenii care, urmând sfatul jurnaliştilor, încearcă să evite anumite 
riscuri pentru sănătate, nu le pot evita în întregime. 


(B) Jurnaliştii care sfătuiesc oamenii să evite diverse riscuri pentru sănătate îşi formulează sfaturile 
într-un limbaj inutil de alarmant. 


(C) Presa nu este unanimă în recomandările făcute oamenilor care vor să evite diverse riscuri 
pentru sănătate. 


(D) Anxietatea, dacă este generată de nerespectarea sfaturilor jurnaliştilor de a reduce riscurile 
pentru sănătate, este mai mică decât cea generată de încercarea de a urma aceste sfaturi. 


(E) Majoritatea strategiilor de a lupta cu sursele de anxietate personală induc, la rândul lor, 
anxietate. 


Toate speciile de orhidee care sunt polenizate exclusiv de insecte prezintă caracteristici care atrag 
insectele. Floarea unei specii de orhidee recent descoperite conţine cârcei comestibili care atrag 
invariabil insectele înăuntrul florii. De aici rezultă că această specie de orhidee este una polenizată 
exclusiv de insecte. 


Argumentul este defectuos pentru că: 


(A) face asumpţia nefondată că o însuşire împărtăşită de două clase de lucruri este singura lor 
trăsătură comună. 


(B) asumă fără justificare că o însuşire care diferenţiază o clasă de lucruri de o alta este singura 
trăsătură care deosebeşte acea clasă de cealaltă. 


(C) confundă o însuşire specifică unei singure clase de lucruri cu o însuşire specifică unei alte clase 
de lucruri, fără legătură cu prima. 


(D) tratează o însuşire despre care se ştie că este adevărată pentru o clasă de lucruri drept o 
însuşire specifică exclusiv acelei clase. 


(E) face generalizări despre toţi membrii unei clase specifice de lucruri pe baza informaţiilor despre 
un membru al unei clase de lucruri fără legătură cu prima. 

În 1578 trupele marocane au învins armata portugheză pe pământ marocan. Relatările scrise de 
portughezii din acea perioadă menţionează înfrângerea, însă omit să spună că regele Sebastian al 
Portugaliei a fost ucis în acea luptă. Aceste omisiuni nu se pot datora faptului că nu aflaseră de 
moartea lui Sebastian. Uciderea lui Sebastian nu este menţionată nici măcar în relatările despre 
bătălie scrise de doi ofiţeri portughezi luaţi prizonieri, în timp ce aşteptau să fie răscumpăraţi din 
închisoarea marocană. Aceşti doi ofiţeri stăteau în aceeaşi celulă cu soldaţii portughezi care 
identificaseră trupul regelui în faţa autorităţilor marocane. Ca atare, omisiunea trebuie să fi avut 
cauze de natură psihologică: în mod evident, portughezii găseau moartea regelui atât de umilitoare, 
încât nu puteau scrie despre ea. 


Ce rol joacă în cadrul argumentului discuţia despre cei doi ofiţeri portughezi? 


(A) Furnizează motive pentru eliminarea unei explicaţii alternative. 
(B) Aduce dovezi indirecte că o moarte controversată a avut loc cu adevărat. 
(C) Rezolvă o contradicţie aparentă între două dintre premisele principale ale argumentului. 


(D) Oferă informaţii care susţin un principiu psihologic generic, pe care se bazează în mod explicit 
concluzia argumentului. 


(E) Oferă motive de îndoială asupra credibilităţii relatărilor istorice care sunt în contradicţie cu 
concluzia principală a argumentului. 


Un tripsi minuscul de copac este prima specie identificată care se poate reproduce atât prin 
depunere de ouă, cât şi prin pui vii, deşi pentru un singur episod reproductiv, femela va folosi 
numai una dintre metode. O descoperire interesantă a biologilor este că toţi puii proveniţi din ouă 
sunt femele, iar puii născuţi vii sunt masculi. S-a mai observat, de asemenea, că o generaţie 
născută din pui vii are mai puţini membri decât o generaţie provenită din ouă. Cu toate acestea, 
până la maturitate supraviețuiesc un procent mai mare de masculi decât de femele, iar printre tripsi 
care ajung la maturitate proporţia între masculi şi femele este aproape egală. 


Care dintre următoarele enunţuri poate fi corect inferat despre specia de tripsi descrisă în paragraf? 


(A) Este singura specie capabilă să utilizeze două metode diferite de reproducție. 


(B) Orice femelă a speciei care se poate reproduce prin ouă se poate reproduce şi născând pui vii, 
însă nu şi viceversa. 


(C) În medie, în toată specia, mai mulţi pui provin din ouă decât sunt născuţi vii. 


(D) Pentru întreaga specie, există, în timp, aproximativ la fel de multe generaţii provenite din ouă 
sau prin naştere de pui vii. 


(E) Există femele care, pe tot parcursul vieţii, folosesc numai una dintre cele două metode de 
reproducție. 

De vreme ce la grădina zoologică sunt mai multe animale decât cugşti, iar fiecare animal trăieşte în 
cuşcă, trebuie să fie adevărat că cel puţin una dintre cuşti adăposteşte mai mult de un animal. 


Care dintre următoarele argumente are o structură cât mai asemănătoare de raţionare cu cea din 
argumentul de mai sus? 


(A) Fiecare om are doi părinţi biologici, deci unii oameni care nu au fraţi sau surori au mai mulţi 
părinţi decât câţi copii au părinţii lor. 

(B) De vreme ce în fiecare an sunt mai multe căsătorii decât divorţuri, trebuie să existe căsătorii 
care nu sfârşesc printr-un divorţ. 


(C) Din moment ce băieţii sub zece ani sunt mai puţin numeroşi decât fetele sub zece ani, rezultă 
că cel puţin o fată sub zece ani are mai mult de un frate sub zece ani. 


(D) Cel puţin una dintre familiile din Cluj are mai mult de un copil, de vreme ce în Cluj există mai 
puţine familii decât copii, iar fiecare copil este membru al unei familii. 


(E) Trebuie să fie mai puţine familii care au adolescenţi decât sunt adolescenţii care aparţin acestor 
familii, din moment ce există cel puţin o familie care are mai mult de un adolescent. 


În clădirea de birouri din estul oraşului, majoritatea, dar nu toate birourile de la etajul 3 sunt mai 
mari decât oricare birou de la etajul 2. Birourile de la etajul 4 sunt toate mai mari decât cele de la 
etajul 2. Cu toate acestea, toate birourile de la etajul 2 sunt mai mari decât oricare dintre cele de la 
etajul 1. 


Dacă enunţurile de mai sus sunt adevărate, care dintre cele de mai jos trebuie să fie de asemenea 
adevărat? 


(A) Unele birouri de la etajul 1 sunt la fel de mari ca cele mai mici birouri de la etajul 4. 
(B) Unele birouri de la etajul 1 sunt la fel de mari ca cele mai mici birouri de la etajul 3. 
(C) Unele birouri de la etajul 3 nu sunt la fel de mari ca cele mai mari birouri de la etajul 1. 
(D) Unele birouri de la etajul 3 nu sunt la fel de mari ca cele mai mici birouri de la etajul 4. 


(E) Unele birouri de la etajul 4 nu sunt la fel de mari ca cele mai mari birouri de la etajul 3. 

25. Lucian: În ansamblu, oamenii nu pot avea mai multe intenţii rele decât intenţii bune. Dacă am 
crede contrariul, am înceta în mod inevitabil să avem încredere unii în alţii şi nicio societate nu 
poate supravieţui fără încrederea reciprocă a membrilor ei. 


La care dintre următoarele critici este cel mai vulnerabil argumentul de mai sus? 


(A) Nu exclude posibilitatea ca o credinţă adevărată să aibă consecinţe dăunătoare. 


(B) Presupune în mod eronat că, dacă două teze nu pot fi adevărate în acelaşi timp, atunci ele nu 
pot fi false în acelaşi timp. 


(C) Pune la îndoială adevărul unei teze punând sub semnul întrebării motivele celor care declară că 
o consideră adevărată. 


(D) Presupune în mod nefondat că, în orice situaţie cu două deznodăminte posibile, se va ajunge în 
mod inevitabil la cel negativ. 


(E) Nu ne oferă niciun motiv să credem că o teză care este adevărată pentru un grup dat de indivizi 
este de asemenea adevărată pentru oricare alt grup de indivizi. 

Testul 1 - Explicații 


Precizare privind nivelul de dificultate: 


Categoriile de dificultate se bazează pe un instrument de măsurare destinat să indice cât de dificil este 
să rezolvi subiectele fără a ghici răspunsurile. Pentru fiecare dintre cele trei tipuri de întrebări (Gândire 
analitică, Înțelegerea unui text scris şi Gândire logică), întrebările au fost împărțite în cinci grupe, în 
funcţie de nivelul lor de dificultate în cadrul tipului respectiv, de la 1 (cele mai uşoare) la 5 (cele mai 
dificile). 

Gândire analitică - EXPLICAŢII 


întrebările 1 - 5 


Ce spune cerința: Acest grup de întrebări se referă la ordonarea a şapte elemente. Elementele sunt 
lucrări de construcţie a unor platforme: în fiecare dintre cele şapte săptămâni consecutive trebuie 
construită câte o singură platformă. Pentru fiecare dintre lucrările de construcţie există diferite grade 
de flexibilitate cu privire la programarea construcţiei. Pentru platforma F nu există alternative; potrivit 
celei de-a treia condiţii, această platformă trebuie construită în săptămâna 5. Pentru platforma J, există 
un anumit grad de flexibilitate. Potrivit celei de-a patra condiţii, există două posibilităţi de programare a 
construcţiei platformei J: săptămâna 2 sau săptămâna 6. Niciuna dintre construcţiile celorlalte 
platforme nu este corelată în mod direct cu o anumită săptămână sau anumite săptămâni. Cu toate 
acestea, primele două condiţii impun anumite restricţii asupra construcţiei unor perechi de platforme în 
relaţie una faţă de cealaltă. Prima condiţie impune ca platforma K să nu fie construită decât după 
construcţia platformei G. (Astfel, prima condiţie spune că platforma K nu poate fi construită în 
săptămâna 1 şi că G nu poate fi construită în săptămâna 7.) Şi cea de-a doua condiţie impune ca 
platformele L şi M să fie construite consecutiv, fără să conteze care dintre acestea este construită 
prima. Niciuna dintre condiţii nu menţionează în mod explicit platforma H, deci H poate fi construită în 
orice săptămână care nu este alocată în mod necesar construcţiei unei alte platforme. 


întrebarea 1 


Descriere: Această întrebare vă cere să selectaţi un program de construcţie care să satisfacă toate 
condiţiile date în cerinţă. Observaţi că întrebarea în sine nu adaugă nicio condiţie suplimentară. După 
cum se menţionează în „Instrucţiuni pentru rezolvarea întrebărilor de gândire analitică”, pentru 
întrebări de orientare ca aceasta, probabil cea mai eficientă abordare este să luaţi fiecare condiţie în 
parte şi să verificaţi dacă vreuna dintre variantele de răspuns o încalcă. O altă opţiune, deşi este mai 
puţin eficientă, este să analizaţi fiecare dintre variantele de răspuns şi să vedeţi dacă încalcă vreuna 
dintre condiţii. În ambele cazuri, imediat ce descoperiţi că o variantă încalcă condiţiile, eliminaţi-o - 
puteţi să o tăiaţi pe foaia cu întrebări. Puteţi identifica răspunsul corect găsind pur şi simplu programul 
de construcţie care nu încalcă niciuna dintre condiţii. 


Răspunsurile incorecte 


A A doua condiţie impune ca platformele L şi M să fie construite în două săptămâni 
consecutive. Dar, dacă L este programată în săptămâna 7 şi M în săptămâna 4, această 
condiţie este încălcată. 


B În această variantă de răspuns, platforma J este programată pentru săptămâna 7. Dar cea 
de-a patra condiţie impune ca J să fie construită fie în săptămâna 2 fie în săptămâna 6. Deci 
(B) nu este o variantă acceptabilă de program de construcţie. 

C Cea de-a treia condiţie impune ca platforma F să fie construită în săptămâna 5. Varianta (C) 
propune construcția platformei F în săptămâna 4, deci încalcă conditia. 


E În această variantă, platforma K este programată să fie construită în săptămâna 1 şi 
platforma G în săptămâna 4. Prima condiție impune ca platforma G să fie construită înainte 
de K, deci (E) încalcă această condiție. 


Răspunsul corect 


D Programul specificat în (D) este singurul care nu încalcă nicio condiție. El programează 
platforma K în săptămâna 7, după construcția platformei G din săptămâna 4, respectând 
prima condiţie. Platformele L şi M sunt programate în săptămânile 2 şi 3, respectând a doua 
condiţie. Platforma F este programată în săptămâna 5, aşa cum impune condiţia a treia. 
Platforma J este programată în săptămâna 6, respectând astfel condiţia a patra. Deci 
varianta (D) este un program de construcţie acceptabil. 


Nivel de dificultate: 1 


întrebarea 2 


Descriere: Platforma F trebuie construită în săptămâna 5. Pentru ca platforma G să fie construită după 
F, G ar trebui construită fie în săptămâna 6 fie în săptămâna 7. Dar, pentru respectarea primei condiţii, 
K nu poate fi construită decât după G, deci G trebuie programată pentru săptămâna 6 şi K pentru 
săptămâna 7. Înseamnă că, pentru a respecta a patra condiţie, platforma J trebuie să fie programată în 
săptămâna 2. Rămân săptămânile 1, 3 şi 4. De vreme ce (conform celei de-a doua condiţii) avem 
nevoie de două săptămâni consecutive pentru construcţia platformelor L şi M, acestea trebuie 
programate în săptămânile 3 şi 4. Ne rămâne săptămâna 1 pentru construcţia platformei H. Deci, 
pentru ca platforma G să fie construită cândva după platforma F, programul de construcţie trebuie să 
fie următorul: 


Săpt.1 Săpt.2 Săpt.3 Săpt.4 Săpt.5 Săpt.6 Săpt.7 


H J L sau M M sau L F G K 


Răspunsul corect 


B După cum vedeți în prezentarea programului de construcție de mai sus, platforma H trebuie 
programată în săptămâna 1. Deci (B) trebuie să fie adevărată. 

Răspunsurile incorecte 


A,C,E Din programul de construcţie prezentat mai sus, puteţi vedea că variantele de răspuns (A), 
(C) şi (E) sunt false. 


D După cum arată programul de construcţie de mai sus, platforma L poate fi construită fie în 
săptămâna 3, fie în săptămâna 4. Deci, chiar dacă (D) ar putea fi adevărată, (D) nu trebuie 
să fie adevărată. 


Nivel de dificultate: 1 


întrebarea 3 


De ce trebuie să ţineţi cont la această întrebare: Gândiţi-vă la „o listă completă şi corectă a 
săptămânilor dintre care oricare poate fi săptămâna în care este construită platforma K” ca fiind o listă 
care a fost construită în felul următor. Mai întâi întrebaţi-vă: Există un program de construcţie 
acceptabil în care K este construită în săptămâna 1? Dacă există, atunci săptămâna 1 trebuie pusă pe 
listă; dacă nu există, atunci săptămâna 1 nu poate apărea pe listă. Apoi întrebaţi-vă: Există un 
program de construcţie acceptabil în care K este construită în săptămâna 2? Dacă există, atunci 
săptămâna 2 trebuie să apară pe listă. Dacă nu există, atunci săptămâna 2 nu poate fi pe listă. Şi în 
acelaşi fel verificaţi toate cele 7 zile. Aceasta înseamnă că există două cazuri care pot face ca o listă să 
nu fie completă şi corectă (putând astfel să fie eliminată): fie ea include o săptămână în care K nu 
poate fi programată, fie omite o săptămână în care K poate fi construită. 


(Pentru o discuţie mai generală cu privire la întrebări de felul acesta, vezi secţiunea intitulată „Întrebări 
care conţin expresia «dintre care oricare»” din „Instrucţiuni pentru rezolvarea întrebărilor de gândire 
analitică”.) 


Descriere: Adesea, există modalităţi de abordare a unei astfel de întrebări care vă ajută să câştigaţi 
timp. 


Mai întâi, încercaţi să eliminaţi toate variantele de răspuns care încalcă în mod evident prima condiţie. 
De exemplu, rezultă din prima condiţie că platforma K nu poate fi construită în săptămâna 1. Astfel, 
răspunsul (D) poate fi eliminat. Tot astfel, rezultă din cea de-a treia condiţie că platforma K nu poate fi 
construită în săptămâna 5, deci şi varianta (C) poate fi eliminată. 


Nu încercaţi să verificaţi vreo săptămână care este comună tuturor variantelor, pentru că aceste 
săptămâni nu vă vor ajuta să distingeţi între variantele rămase. În această întrebare, variantele de 
răspuns rămase, (A), (B) şi (E), conţin săptămânile 2 şi 3. Nu vă pierdeţi timpul analizând aceste 
săptămâni; de vreme ce este clar că acestea vor face parte din răspunsul corect, singurul lucru pe care 
îl puteţi afla în privinţa lor este că sunt într-adevăr posibilităţi acceptabile. 


În al treilea rând, verificaţi dacă unul dintre elementele pe care nu le-aţi verificat deja apare în numai 
una dintre variantele rămase. [Traducerea iniţială schimba sensul indicaţiei] Dacă există un astfel de 

element, verificaţi-l pe acesta întâi. În acest fel, dacă acest element este acceptabil, aţi terminat, de 
vreme ce orice listă, pentru a fi completă, ar avea nevoie de acest element şi numai una dintre listele 
aflate încă sub lupă îl include. 


Ţinând cont de toate acestea, încercaţi să programaţi construcţia platformei K pentru săptămâna 4, 
deoarece numai lista din varianta (E) include săptămâna 4. 


Săpt.1 Săpt.2 Săpt.3 Săpt.4 Săpt.5 Săpt.6 Săpt.7 


H J G K F L M 


Programul de mai sus este o variantă acceptabilă. Există şi alte posibilităţi de programare a construcţiei 
platformei K în săptămâna 4, dar nu aveţi nevoie să le verificaţi şi pe acestea. Aţi stabilit deja că 
programarea în săptămâna 4 a platformei K este o variantă acceptabilă. 


Răspunsul corect 


E Varianta (E) enumeră toate săptămânile în care este posibil să se construiască K şi numai 
acele săptămâni. 


Răspunsurile incorecte 


A,B Variantele (A) şi (B) conţin săptămâni în care ar putea fi construită platforma K, dar sunt 
incorecte pentru că sunt incomplete (nu sunt enumerate toate săptămânile în care se poate 
construi K). 

C Varianta (C) este incorectă deoarece platforma F trebuie construită în săptămâna 5, deci K 


nu poate fi construită tot atunci. 


D Varianta (D) este incorectă din două motive. O dată, prima condiţie impune ca K să nu fie 
construită în săptămâna 1, deoarece G trebuie construită mai devreme decât K. In al doilea 
rând, lista săptămânilor nu conţine săptămâna 4, dar K ar putea fi construită în săptămâna 
4. 


Nivel de dificultate: 1 

întrebarea 4 


Descriere: După cum am explicat în legătură cu întrebarea anterioară, există adesea metode de a 
rezolva o astfel de întrebare care vă ajută să faceţi economie de timp. 


Întâi încercaţi să eliminaţi toate variantele de răspuns care includ un element ce încalcă în mod direct o 
condiţie din cerinţă. De exemplu, rezultă din condiţia a treia că F nu poate fi construită în săptămâna 3. 
În consecinţă, variantele de răspuns (B) şi (C) pot fi eliminate. În plus, rezultă din condiţia a patra că J 
nu poate fi construită în săptămâna 3, deci se poate elimina şi varianta de răspuns (E). 


În al doilea rând, de vreme ce variantele de răspuns rămase - (A) şi (D) - au în comun elementele K, L 
şi M, nu vă bateţi capul cu verificarea acestor elemente. Niciunul dintre acestea nu vă poate da 
informaţii utile pentru determinarea variantei corecte de răspuns. 


În al treilea rând, de vreme ce niciunul dintre elementele rămase de verificat - platformele G şi H - nu 
este inclus în lista de la varianta (A), tot ce trebuie să faceţi este să verificaţi unul dintre ele. Dacă fie 
platforma G fie platforma H pot fi construite în săptămâna 3, atunci puteţi deduce că (A) poate fi 
eliminată deoarece exclude o posibilitate acceptabilă. Pe de altă parte, dacă nici G nici H nu sunt 
posibilităţi acceptabile, însemnă că D ar conţine un element care nu este o posibilitate acceptabilă. 


Deci (deoarece platformei G i se aplică mai multe restricţii decât platformei H) verificaţi dacă platforma 
G poate fi construită în săptămâna 3: 


Săpt.1 Săpt.2 Săpt.3 Săpt.4 Săpt.5 Săpt.6 Săpt.7 


G F 


Reiese că deja ştiţi răspunsul la această întrebare. Aţi stabilit deja un program adecvat pentru G în 
săptămâna 3, atunci când aţi răspuns la întrebarea 3. (Ţineţi cont însă că este o pură coincidenţă că aţi 
stabilit deja acest lucru. Nu trebuie să contaţi pe astfel de coincidenţe norocoase, dar trebuie desigur să 
profitaţi de ele. Fără ajutorul acestei scurtături, ar fi trebuit să apelaţi la condiţiile din cerinţă pentru a 
completa programarea de mai sus.) 


Aţi terminat întrebarea 4. Răspunsul corect este (D), nu pentru că (A) ar conţine vreun element greşit, 
ci pentru că (A) nu conţine toate elementele care fac parte din lista completă de posibilităţi acceptabile. 
În ceea ce priveşte varianta (D), reţineţi că puteţi salva timp şi energie dacă vă limitați la selectarea 
răspunsului corect. Nu e nevoie să demonstraţi până la capăt corectitudinea acestui răspuns. 


Răspunsul corect 


D Varianta (D) este răspunsul corect. Oricare dintre platformele enumerate poate fi construită 
în săptămâna 3 şi nu lipseşte niciuna dintre platformele care pot fi construite în săptămâna 
3. 

Răspunsurile incorecte 


A Varianta (A) nu include nici G nici H, dar fiecare dintre aceste platforme poate fi construită în 
săptămâna 3, după cum reiese mai jos: 


Săpt.1 Săpt.2 Săpt.3 Săpt.4 Săpt.5 Săpt.6 Săpt.7 
H J G K F L M 
G J H K F L M 


B,C Fiecare dintre aceste variante de răspuns este incorectă deoarece include platforma F, care 
trebuie construită în săptămâna 5. (Fiecare dintre aceste variante de răspuns omite, de 
asemenea, unele dintre platformele care ar putea fi construite în săptămâna 3.) 

E Această variantă de răspuns include platforma J, care poate fi construită numai în 


săptămâna 2 sau în săptămâna 6. De asemenea, omite platforma G, care ar putea fi 
construită în săptămâna 3. 


Nivel de dificultate: 1 


Întrebarea 5 


Descriere: Trebuie să determinaţi câte programe de construcţie acceptabile există care să plaseze 
platforma G în săptămâna 4. Condiția a treia impune ca platforma F să fie construită în săptămâna 5. 
Deci, pentru a satisface prima condiție, oricare program care plasează construcția platformei G în 
săptămâna 4 trebuie să plaseze K fie în săptămâna 6 fie în 7. Or, dacă K este construită în săptămâna 
6, J ar trebui să fie construită în săptămâna 2 (pentru a respecta condiția a patra). Programul care 
rezultă ar arăta astfel: 


Săpt.1 Săpt.2 Săpt.3 Săpt.4 Săpt.5 Săpt.6 Săpt.7 


-- J -- G F K E 


Dar, în acest caz, L şi M nu ar putea fi construite în săptămâni consecutive, aşa cum impune condiţia a 
doua. Prin urmare, dacă G este construită în săptămâna 4, atunci K trebuie construită în săptămâna 7 
şi J în săptămâna 6. Rămân săptămânile 1, 2 şi 3 pentru platformele H, L şi M. De vreme ce este 
nevoie de două săptămâni consecutive pentru construcția platformelor L şi M, H va trebui construit fie 
în săptămâna 1, fie în săptămâna 3. Fiecare dintre aceste două posibilități permite stabilirea a două 
variante diferite de program complet, deoarece L şi M pot fi construite în orice ordine. Astfel, 
programele de construcție acceptabile în care G este construită în săptămâna 4 sunt: 

Săpt.1 Săpt.2 Săpt.3 Săpt.4 Săpt.5 Săpt.6 Săpt.7 
H L M G F J K 
H M L G F J K 
L M H G F J K 
M L H G F J K 


În concluzie, răspunsul corect este (D). 
Răspunsul corect 


D După cum am arătat mai sus, dacă G este construită în săptămâna 4, atunci J trebuie 
construită în săptămâna 6 (pentru ca L şi M să poată fi construite în săptămâni consecutive), 
şi înseamnă că platforma K trebuie construită în săptămâna 7. Există deci 4 posibilităţi de 
program: două în care H este construită în prima săptămână şi două în care H este 
construită în săptămâna 3. 


Răspunsurile incorecte 


A,B, C Aceste variante de răspuns sunt incorecte deoarece indică mai puţine programe de 
construcţie decât cele posibile. 


E Varianta E este incorectă deoarece prezintă un număr mai mare de programe de 
construcţie decât este posibil. 


Nivel de dificultate: 3 


întrebările 6 - 10 


Ce spune cerința: Acest grup de întrebări presupune ordonarea a cinci produse care să fie prezentate 
într-un interval de trei zile. Fiecare dintre cele cinci produse trebuie prezentat de către un agent de 
vânzări diferit, două dintre prezentări având loc luni, una marţi şi două miercuri. Puteţi face schema 
acestei repartizări astfel: 

Luni Marţi Miercuri 
Ai: Pi A3: P3 A4:P4 
A2: P2 A5:P5 


Întrebările individuale vor fi despre care dintre agenţii de vânzări este A1, care dintre produse va fi P1 
şi aşa mai departe. 


Modul în care veţi completa această diagramă este restricţionat de trei condiţii. Prima condiţie cere ca 
agenţii F şi H să nu prezinte amândoi luni şi nici miercuri. Şi, de vreme ce a doua condiţie impune ca 
singurii agenţi care pot prezenta marţi să fie I şi J, ştiţi deja că unul dintre F şi H va prezenta luni, iar 
celălalt miercuri. A doua condiţie vă mai spune că N trebuie să fie prezentat marţi (deci ştiţi că cea 
de-a treia prezentare (P3) va fi cea a produsului N). A treia condiţie leagă ziua în care prezintă G de 
ziua în care se prezintă produsul O (şi, datorită celei de-a doua condiţii, ştim că acea zi va fi fie luni, fie 
miercuri). 


Este de remarcat că numai două dintre produse (N şi O) sunt restricţionate în vreun fel de condiţiile din 
cerinţă. De aceea, produsele L, M şi P sunt indiscernabile din perspectiva cerinţei propriu-zise. De 
asemenea, trebuie remarcat că, tot din perspectiva cerinţei, nu putem deosebi nici între agenţii F şi H 
şi nici între agenţii I şi J. În plus, tot ce este adevărat despre ziua de luni poate la fel de bine să fie 
adevărat despre miercuri (şi viceversa). 


Întrebarea 6 


Descriere: Această întrebare vă cere să stabiliţi ce trebuie să fie adevărat ţinând cont numai de 
cerinţă. 


Cu toate acestea, toate variantele de răspuns au o formă condiţională. Acest lucru presupune că fiecare 
variantă de răspuns, de fapt, pune o altă întrebare şi că fiecare va trebui analizată separat. (A): Faptul 
că F prezintă luni ar face necesar ca G să prezinte produsul O? (B): Faptul că I prezintă marţi ar face 
necesar ca J să prezinte luni? Şi aşa mai departe. Dacă răspunsul este „da”, atunci aţi găsit răspunsul 
corect. Dacă răspunsul este „nu”, atunci acea variantă de răspuns e incorectă. 


Răspunsurile incorecte 


A Faptul că F prezintă luni impune ca H să prezinte miercuri, dar nu stabileşte în ce zi prezintă 
G. Deci G ar putea prezenta luni, caz în care tot luni trebuie prezentat produsul O. Dar O ar 
putea fi prezentat în acea zi de F, în timp ce G prezintă oricare dintre produsele L, M sau P. 
Deci, faptul că F prezintă luni nu face necesar ca G să prezinte produsul O, aşa cum reiese 
din următoarea diagramă a unui program acceptabil. 

Luni Marţi Miercuri 
F: O I: N H:M 
G: L J:P 
B Faptul că I prezintă un produs marți impune ca J să prezinte fie luni fie miercuri, dar nu 


stabileşte în care dintre aceste zile prezintă J. Deci prezentarea unui produs de către I marţi 
nu face necesar ca J să prezinte un produs luni, aşa cum reiese şi din diagrama de mai 
sus. 


C Faptul că J prezintă un produs marţi impune ca I să prezinte fie luni fie miercuri, dar nu 
stabileşte în care dintre aceste zile prezintă I. Deci prezentarea lui I ar putea fi luni. Din 
cerinţă reiese că fie F fie H trebuie să prezinte luni. Deci dacă I prezintă luni, înseamnă că G 
prezintă miercuri. De aceea, faptul că J prezintă marţi nu face necesar ca G să prezinte un 
produs luni, aşa cum reiese din diagrama de mai jos: 


Luni Marţi Miercuri 
F: L J: N H:P 
I: M G:0 
D Dacă şi F şi J prezintă produse luni, atunci H şi G trebuie să prezinte produse miercuri. Şi 


unul din produsele prezentate miercuri trebuie să fie O. Dar G ar putea prezenta O şi H ar 
putea prezenta oricare dintre produsele L, M sau P. Deci faptul că F şi J prezintă produse luni 
nu face necesar ca H să prezinte produsul O, aşa cum reiese din diagrama de mai jos: 


Luni Marţi Miercuri 
F: O I: N H:P 
J: M G:0 
Răspunsul corect 
E Dacă şi H şi I prezintă produse miercuri, atunci J trebuie să fie cel care prezintă produsul N 


marţi. Rămân F şi G şi amândoi vor trebui să prezinte produse luni. Deci, de vreme ce 
produsul O trebuie să fie prezentat în aceeaşi zi în care prezintă G, O trebuie prezentat (fie 
de F fie de G) luni. De aceea, faptul că şi H şi 1 prezintă produse miercuri face necesar ca 
produsul O să fie prezentat luni. 


Nivel de dificultate: 2 

întrebarea 7 


Descriere: Există două modalităţi de rezolvare rapidă a acestei întrebări. 


Prima modalitate vă oferă posibilitatea să profitaţi de ceva cu care aveţi foarte rar ocazia să vă întâlniți: 
dacă aţi găsit răspunsul corect la întrebarea anterioară, aveţi deja şi răspunsul la această întrebare. Tot 
ceea ce trebuie să faceţi este să observați că, potrivit condiţiilor din cerinţă, orice se întâmplă miercuri 
s-ar fi putut întâmpla la fel de bine şi luni. O scurtă privire aruncată asupra variantelor de răspuns vă 
va permite să alegeţi răspunsul (D) fără a mai fi nevoiţi să faceţi alte raționamente. 


A doua modalitate presupune o strategie adesea utilă. Întrebarea 7 adaugă restricţii asupra agenţilor 
de vânzări, nu însă şi asupra produselor, şi întreabă ce trebuie să fie adevărat ţinând cont de aceste 
restricţii. Deci, dacă aţi observat că, pe baza condiţiilor din cerinţă, orice este valabil pentru unul dintre 
produsele L, M şi P ar fi putut la fel de bine să fie valabil pentru oricare dintre celelalte două, puteţi 
imediat elimina variantele de răspuns (A), (B) şi (E). 


Bineînţeles că puteţi analiza şi fiecare variantă în parte pentru a vedea dacă programarea prezentărilor 
lui I şi H pentru ziua de luni impune ca varianta respectivă de răspuns să fie adevărată. 


Răspunsurile incorecte 


A,B, E Dacă H şi 1 îşi fac prezentările luni, atunci cea de-a doua condiţie ne obligă să plasăm 
prezentarea lui J marţi, urmând ca F şi G să prezinte miercuri. Cea de-a treia condiţie ne 
obligă ca produsul O să fie prezentat miercuri dar nu specifică dacă F sau G trebuie să îl 
prezinte. Acela dintre cei doi care nu prezintă produsul O poate prezenta oricare dintre 
produsele L, M sau P. Deci, chiar dacă F poate prezenta M (iar C prezintă O), F nu trebuie să 
prezinte M. Şi, deşi G poate prezenta L (dacă F prezintă O), G nu trebuie să prezinte L. Deci 
nici (A) şi nici (B) nu trebuie să fie adevărate. Şi, de vreme ce M şi O (sau L şi O) pot fi 
produsele prezentate de către F şi G miercuri, nici varianta (E) nu trebuie să fie adevărată. 


C Cea de-a doua condiţie impune ca produsul N să fie prezentat marţi. Deci, dacă prezentarea 
lui I este luni, I nu poate prezenta N. Deci varianta (C) nu poate fi adevărată. 


Răspunsul corect 


D Dacă H şi I prezintă produse luni, atunci J trebuie să prezinte produsul N marţi. Acest lucru 
impune ca F şi G să îşi facă prezentările miercuri. Deci, conform celei de-a treia condiţii, O 
trebuie să fie unul dintre produsele prezentate miercuri. Astfel, (D) trebuie să fie adevărată. 


Nivel de dificultate: 1 

întrebarea 8 


De ce trebuie să ţineţi cont la această întrebare: Trebuie să observati că această întrebare vă cere 
să găsiţi ceva care să poată fi invalidat de condiţiile date în cerinţă atunci când G prezintă produsul P 
miercuri. 


Descriere: Produsul O trebuie să fie prezentat în aceeaşi zi în care îşi face prezentarea G. Deci ştim că, 
dacă G prezintă produsul P miercuri, atunci celălalt agent care mai prezintă miercuri va trebui să 
prezinte produsul O. Şi acel agent trebuie să fie ori F ori H, din motive ce au fost explicate mai sus, în 
paragraful despre „ceea ce spune cerința”. 


Răspunsul corect 


C Din explicaţia de mai sus rezultă că agentul I nu poate prezenta produsul O, indiferent de 
momentul în care îşi face prezentarea G sau de produsul pe care îl prezintă G. Deci (C) nu 
poate fi o variantă adevărată. 


Răspunsurile incorecte 


A Explicaţia din „Descriere” arată că H poate fi agentul care prezintă produsul O. Deci (A) nu 
poate fi invalidată. 


B Dacă G prezintă produsul P miercuri, nu apar restricţii speciale cu privire la persoana care 
poate prezenta produsul N. De vreme ce acea persoană poate fi ori I ori J, (B) nu poate fi 
invalidată. 

D, E Aşa cum s-a arătat mai sus, fie F fie G pot fi persoanele care prezintă produsul O miercuri. 


Aceea dintre ele care nu prezintă produsul O miercuri trebuie să prezinte un alt produs - fie L 
fie M - luni. De aceea, F poate prezenta un produs fie luni fie miercuri. Deci nici (D) nici (E) 
nu pot fi invalidate. 


Nivel de dificultate: 2 


întrebarea 9 


Descriere: Dacă produsele M şi P sunt prezentate luni, produsele prezentate miercuri trebuie să fie L şi 
O. De vreme ce O este prezentat miercuri, prezentarea agentului G trebuie să aibă loc miercuri. 
Cealaltă prezentare de miercuri trebuie susţinută fie de F fie de H. 

Răspunsul corect 


D Dacă produsele M şi F sunt prezentate luni, O trebuie prezentat miercuri. Deci G trebuie să 
facă una dintre prezentările de miercuri iar cealaltă trebuie făcută fie de F fie de H. Deci G şi H 
ar putea fi agenţii care prezintă miercuri. În acest caz, F ar trebui să facă o prezentare luni 
deoarece acela dintre F şi H care nu face prezentarea miercuri trebuie să prezinte un produs 
luni. Deci, (D) ar putea fi adevărată, după cum arată diagrama de mai jos. 


Luni Marţi Miercuri 
F:M I:N G:L 
J:P H:O 


Răspunsurile incorecte 


A, E Ştim din „Descrierea” de mai sus că G trebuie să prezinte un produs miercuri şi că produsele 
prezentate miercuri sunt L şi O. Deci G nu poate prezenta produsul P şi nu poate prezenta un 
produs luni. Astfel, şi varianta (A) şi varianta (E) pot fi eliminate. 


B,C Tot din „Descriere” se poate vedea că produsele prezentate miercuri trebuie să fie L şi O, că G 
trebuie să prezinte unul dintre aceste produse şi că celălalt produs trebuie prezentat fie de F 
fie de H. Deci I nu poate prezenta produsul O şi nici J nu poate prezenta produsul L. 


Nivel de dificultate: 2 


Întrebarea 10 


Descriere: Dacă produsul O este prezentat în aceeaşi zi ca produsul P, atunci unul dintre aceste două 
produse (nu neapărat O) trebuie prezentat de G şi celălalt produs prezentat în acea zi trebuie să fie 
prezentat fie de F fie de H. 


Răspunsul corect 


E Din explicaţia de mai sus reiese că J nu poate face niciuna din prezentări în zilele în care sunt 
prezentate O şi P. De aceea (E) trebuie să fie adevărată. 


Răspunsurile incorecte 


A,B, C Dacă produsul O este prezentat în aceeaşi zi ca produsul P, atunci prezentările din acea zi vor 
fi făcute fie de F şi G fie de H şi G. Dacă F şi G sunt cei care fac prezentările, atunci (A) va fi 

adevărată, iar (B) şi (C) vor fi ambele false. Dar prezentările pot să fie făcute şi de H şi G şi în 
acest caz (A) va fi falsă şi (B) şi (C) adevărate. Deci, deşi (A) poate fi adevărată şi (B) şi (C) 
pot fi adevărate, niciuna dintre cele trei variante nu trebuie să fie adevărată. 


Dacă produsul O este prezentat în aceeaşi zi ca produsul P, atunci unul dintre acestea trebuie 
prezentat de G şi celălalt fie de F fie de H. In consecinţă, I nu poate prezenta nici produsul O 
nici P. Deci (D) trebuie să fie falsă. 


Nivel de dificultate: 3 


întrebările 11 - 17 


Ce spune cerința: Acest set de întrebări presupune alocarea a şapte birouri pentru şapte persoane, 
câte o persoană în fiecare birou. Birourile sunt unul lângă altul în şir: 


Biroul 
101 


Biroul Biroul Biroul Biroul Biroul Biroul 
102 103 104 105 106 107 


Persoanele - toate membre ale unei catedre universitare - sunt împărţite în trei categorii: profesori, 
lectori şi asistenţi. (Aceste titluri universitare sugerează că există o ierarhie, profesorii fiind în partea 
superioară şi asistenții în partea inferioară a acesteia, dar din punct de vedere al cerinţei, tot ceea ce 
contează este că aceste persoane sunt împărţite în trei categorii.) 


Cele patru condiţii iniţiale nu stabilesc alocarea vreunei camere anume vreunei persoane şi nici nu 
rezervă vreun birou anume pentru un reprezentant al unui anumit titlu universitar. Când se combină 
însă, prima şi a doua condiţie restricţionează destul de sever repartiţia profesorilor şi a asistenţilor. 


Primele trei condiţii sunt destul de clare. Cea de-a patra condiţie este puţin mai complicată. Aceasta 
spune că, atâta timp cât biroul lui V nu este lângă cel al lui W, nu există nicio restricţie (din perspectiva 
acestei condiţii a patra) privind biroul alocat lui R. Însă, dacă lui W i se alocă birou lângă cel al lui V, 
atunci trebuie să existe un şir de birouri alocate conform uneia dintre schemele de mai jos: 


W 


V R sau R V W 

întrebarea 11 


Descriere: Explicaţiile întrebărilor 3 şi 4 oferă nişte strategii pentru întrebările de acest tip. Există 
anumite lucruri de care trebuie să ţineţi cont pentru aceste întrebări în mod special. 


Această întrebare poate fi prezentată sub forma diagramei de mai jos: 


F ? G 


Întrebarea cere să se enumere toate persoanele cărora le-ar putea fi alocat biroul dintre F şi G. F şi G 
sunt amândoi profesori şi V şi W sunt amândoi asistenţi. Deci prima condiţie vă obligă să nu alocaţi 
niciunuia dintre aceştia biroul dintre F şi G. Deci, deoarece nici V nici W nu pot fi pe listă, puteţi să 
eliminaţi imediat variantele (C), (D) şi (E). 


Vă mai rămâne să verificaţi Q, R şi S. Toţi trei sunt lectori deci satisfac prima condiţie. Deoarece cele 
două variante rămase îl includ pe Q, puteţi să fiţi sigur că Q este pe listă. 


Mai rămân de verificat R şi S. Niciuna dintre condiţii nu îl menţionează pe S (nici pe Q), dar cea de-a 
treia condiţie spune că biroul lui R nu poate fi lângă cel al lui G. Deci ştiţi că R nu poate fi pe listă. 
Puteţi astfel elimina şi răspunsul (A). 


De vreme ce (B) este singura variantă de răspuns rămasă, veţi şti că (B) trebuie să fie răspunsul 
corect. 


Puteţi aborda această întrebare în direcţie inversă. Analizând condiţiile iniţiale, veţi observa că Q şi S 
sunt doi membri care au cele mai puţine restricţii la alocarea birourilor (mai ales în legătură cu F şi G). 
Potrivit condiţiilor iniţiale, nu se poate face diferenţa între Q şi S. Deci, dacă numai două persoane pot 
primi biroul dintre F şi G, este foarte probabil ca acele persoane să fie Q şi S - deci este foarte probabil 
ca răspunsul corect să fie (B). Astfel, primul pas ar putea fi verificarea variantei (B), încercând să 
produceţi o diagramă completă după modelul celor de mai sus. 


Răspunsul corect 


B Dacă F şi G sunt separați de exact o cameră, acea cameră îi poate fi alocată fie lui Q fie lui S. 
Cele două diagrame de mai jos arată că o astfel de repartiție este posibilă, deci (B) este 
varianta corectă. 


101 102 103 104 105 106 107 
V/W R F Q/S G S/Q W/V 
101 102 103 104 105 106 107 
V/W S/Q G Q/S F R W/V 

Răspunsurile incorecte 


A 


C, D, E 


Lui R nu-i poate fi alocat un birou lângă cel al lui G, deci varianta (A) este incorectă. 


F şi G sunt amândoi profesori universitari şi niciunui asistent nu i se poate aloca birou între 
cele ale profesorilor. V şi W sunt asistenţi, deci orice variantă de răspuns care include V sau W 
este greşită. 


Nivel de dificultate: 1 


întrebarea 12 


De ce trebuie să ţineţi cont la această întrebare: Dacă biroul lui V nu este lângă cel al lui W, 
atunci (din perspectiva celei de-a patra condiţii) nu contează unde este biroul lui R. Numai dacă V şi W 
primesc birouri alăturate este important unde se află biroul lui R. 


Descriere: Această întrebare nu adaugă restricţii suplimentare condiţiilor iniţiale. Deoarece şi 
întrebarea şi toate variantele de răspuns îi menţionează numai pe R şi pe V, primul pas ar trebui să fie 
folosirea celei de-a patra condiţii pentru a elimina variantele incorecte de răspuns. 


Răspunsurile incorecte 


A,B, E 


Cea de-a patra condiţie cere ca V şi W să nu primească birouri alăturate decât dacă există o 
înşiruire de birouri în acest fel: 


W V R sau R V W 


Este imediat evident că W şi V nu pot avea birouri alăturate dacă V este într-un birou de la 
capătul şirului. Dacă V şi W sunt unul lângă altul, atunci lui V nu i se poate aloca nici biroul 
101 nici 107, pentru că, în acest caz, lui R nu i se mai poate aloca un birou lângă cel al lui V. 
Variantele de răspuns (A), (B) şi (E) îl plasează pe V la capătul şirului, deci toate aceste trei 
variante pot fi eliminate. 


În varianta (D), W este în biroul 103, lângă cel al lui V de la 104. Deci, pentru a satisface cea 
de-a patra condiție, R ar trebui să fie în biroul 105, cel de lângă V din partea cealaltă. Dar R 
este în biroul 106, nu în 105. Deci şi varianta (D) poate fi eliminată. 


Răspunsul corect 


(0 


În varianta (C), lui R şi W li se alocă birouri în încăperi imediat alăturate, dar biroul alocat lui 
V nu este lângă cel al lui W. Deci repartiţia birourilor din varianta (C) nu încalcă cea de-a 
patra condiţie. După ce aţi eliminat toate celelalte variante de răspuns, vă puteţi opri aici. Aţi 
făcut tot ce trebuia pentru a demonstra că (C) este răspunsul corect. Cu toate acestea, să ne 
uităm mai atent pentru a verifica dacă repartiţia din varianta (C) a birourilor lui R, V şi W 

satisface toate condiţiile iniţiale. Diagrama de mai jos arată că este posibilă o repartiție 
completă a membrilor catedrei pe camere, în care R şi W au birouri alăturate dar biroul lui V 
nu este lângă cel al lui W. 


101 102 103 104 105 106 107 


V Q W R F G S 


Nivel de dificultate: 3 


Întrebarea 13 


Descriere: Puteți aborda această întrebare în două feluri. Puteți încerca să eliminati fiecare membru al 
catedrei pe rând încercând să produceţi o repartiție completă cu R în biroul 104 şi respectivul membru 
al catedrei într-un alt birou decât 103 sau 105. Sau aţi putea să deduceţi consecinţele alocării biroului 
104 lui R înainte să verificaţi variantele de răspuns. 


De vreme ce întrebarea este „cine trebuie să fie repartizat fie în biroul 103 fie în 105 dacă lui R i se 
alocă biroul 104“, puteţi să fiţi sigur că plasarea lui R la 104 impune condiţii destul de stricte repartiţiei 
celorlalţi membri. Şi pentru că biroul 104 este la mijlocul şirului, ştiţi că 103 şi 105 sunt aşezate în 
oglindă una faţă de cealaltă; la fel şi în cazul birourilor 101 şi 107 şi 102 şi 106. Prin urmare, acesta 
este un caz când merită să încercaţi să deduceţi măcar unele dintre consecinţe. 


Dacă lui R i se alocă biroul 104, cea de-a treia condiţie îl împiedică pe G să fie în biroul 103 sau 105. 
Acest fapt elimină imediat varianta (B) de răspuns. Deoarece G este profesor universitar, cea de-a 
doua condiţie nu îi permite lui G să fie repartizat la capetele şirului. Deci, dacă lui R i se alocă biroul 
104, G trebuie să fie repartizat fie la 102 fie la 106. 


Să analizăm primul caz, în care lui G i se alocă biroul 102. Potrivit primei condiţii, lui V şi W nu li se pot 
aloca nici biroul 101 nici 103. Dar, conform celei de-a doua condiţii, nici lui F nu i se poate aloca biroul 
101. Deci 101 li se poate da fie lui Q fie lui S. 


101 102 103 104 105 106 107 


Q/S G Nici V nici W | R 


Acest lucru înseamnă că ne rămân F sau oricare dintre Q sau S, cărora nu li s-a alocat biroul 101, să li 
se aloce camera 103. Dar dacă lui F nu i se alocă biroul 103, ar trebui să i se aloce fie 105 fie 106 şi 
astfel ar ajunge fie lângă V fie lângă W, ceea ce ar încălca prima condiţie. Deci lui F trebuie să i se 
aloce biroul 103. 

101 


102 


103 


104 


105 


106 


107 


Q/S 


Ne mai rămân V şi W şi fie S fie Q pentru birourile 105, 106 şi 107. Aşadar, în cazul în care lui G i se 
alocă biroul 102, F trebuie să meargă la 103. 


A doua posibilitate, cu G repartizat la 106, este imaginea în oglindă 
dacă lui G i se alocă biroul 106, atunci lui F i se alocă 105. 


a primei posibilităţi. Prin analogie, 


101 


102 


103 


104 


105 


106 


107 


Q/S 


Răspunsul corect 


A 


Există numai două variante. Într-una lui F trebuie să i se aloce biroul 103 şi în cealaltă lui F 


Răspunsurile incorecte 


B, C 


trebuie să i se aloce 105. 


După cum arată diagramele de mai sus, dacă lui R i se alocă biroul 104, G trebuie să fie 
repartizat fie la 102 fie la 106 şi Q poate fi repartizat fie la 101 fie la 107. Deci, nici lui G nici 
lui Q nu trebuie să li se repartizeze biroul 103 sau 105. 


Pentru a înţelege că nici lui V nici lui W nu trebuie să li se aloce birourile 103 sau 105, luaţi în 
considerare următoarele repartiţii pentru cazul în care G este la 102. 


101 102 103 104 105 106 107 
Q/S G F R W S/Q V 

101 102 103 104 105 106 107 
Q/S G F R V W S/Q 


Luate împreună, ambele diagrame arată că, dacă G se află la 102, fie V fie W trebuie să fie la 
105. Cu toate acestea, prima repartiție arată că lui V i se poate aloca biroul 107 (deci nu 
trebuie să i se aloce nici 103 nici 105). Şi cea de-a doua diagramă arată că W poate fi 
repartizat la 106 (deci nu trebuie să fie repartizat nici la 103 nici la 105). 


Nivel de dificultate: 3 

întrebarea 14 


Descriere: La această întrebare F şi G trebuie repartizaţi în birouri care să fie cât mai departe posibil. 
După aceea trebuie să numărați câte birouri (alocate altor persoane) sunt între F şi G. 


Răspunsurile incorecte 


D, E 


Între birourile de la capetele şirului, 101 şi 107, sunt cinci încăperi. Totuşi, condiţia a doua vă 
spune că nici F nici G nu pot fi repartizaţi la 101 sau la 107. Deci (luând în considerare numai 
condiţia a doua) cea mai mare distanţă între F şi G este atunci când unul este la 102 şi celălalt 
la 106. Între 102 şi 106 sunt numai trei birouri. 


Dar le putem aloca lui F şi lui G birourile 102 şi 106 şi să avem trei încăperi distanţă între ei? 


101 102 103 104 105 106 107 


F G 


Dacă s-ar putea acest lucru, nu s-ar putea aloca niciunul dintre birourile 101, 103, 105 şi 107 
asistenţilor. Deci toate aceste birouri ar trebui alocate lectorilor. Dar nu există decât trei 
lectori, deci nu pot fi trei birouri distanţă între birourile lui F şi al lui G. 


Ar putea fi la două birouri distanţă? 


101 102 103 104 105 106 107 


F G 


Una dintre consecinţele excluderii lui F şi a lui G din încăperile de la capetele şirului este că 
orice birou care îi este alocat fie lui F fie lui G va fi lângă alte două birouri. Înseamnă că, chiar 
dacă F şi G sunt despărțiți de numai două birouri, este nevoie tot de patru lectori pentru a 
satisface prima condiţie. Dar nu sunt decât trei lectori. 


Răspunsul corect 


A 


Deci, nu mai mult de un birou poate separa încăperile alocate lui F şi G. Varianta (A) trebuie 
să fie răspunsul corect. 


Şi într-adevăr acesta este. Pentru a vedea că poate fi o singură încăpere între birourile lui F şi 
al lui G, urmăriţi diagrama de mai jos: 


101 102 103 104 105 106 107 


W R F E G Q V 


Nivel de dificultate: 3 

întrebarea 15 


De ce trebuie să ţineţi cont la această întrebare: Observaţi că această întrebare vă cere să găsiţi 
pe cineva căruia nu i se poate aloca biroul 104. 


Descriere: Această întrebare vă cere să identificaţi persoana căreia nu i se poate aloca biroul 104 
numai pe baza condiţiilor iniţiale. Deci oricine poate primi acest birou în cadrul unei repartiţii complete 
a birourilor poate fi eliminat. Înseamnă că, înainte să analizati variantele de răspuns, ar putea să vă fie 
util să studiaţi posibilele repartiţii complete pe care le-aţi construit deja răspunzând la întrebările 
anterioare, pentru a vedea dacă puteţi deja să eliminaţi anumite variante de răspuns. (De aceea, ar 
putea să vă ajute, ca strategie generală pentru rezolvarea acestui tip de întrebări, să marcați 
repartiţiile complete care respectă condiţiile iniţiale şi să le baraţi pe cele care încalcă condiţiile. Acest 
lucru vă va permite să vă folosiţi cât mai eficient de ceea ce aţi făcut înainte, uitându-vă doar la 
informaţiile de care aveţi nevoie.) 


Răspunsurile incorecte 


A,B Următoarea repartiție arată că fie F fie G poate primi biroul 104: 
101 102 103 104 105 106 107 
V R Q F/G G/F S W 


Următoarea repartiție arată că fie Q fie S poate primi biroul 104: 


C, D 101 102 103 104 105 106 107 


W s/Q G Q/S F R V 


Răspunsul corect 
E Deoarece am eliminat variantele (A), (B), (C) şi (D), răspunsul corect trebuie să fie (E). 


Pentru a arăta că lui V nu i se poate aloca biroul 104, luaţi în considerare următoarele: nici lui 
F nici lui G nu li se pot aloca birourile de la capetele şirului (potrivit celei de-a doua condiţii). 
Deci, dacă lui V, asistent, i se alocă 104, F şi G trebuie să fie la 102 şi 106, pentru a evita 
încălcarea primei condiţii. 


101 102 103 104 105 106 107 


F/G V G/F 

Toate birourile care nu sunt încă alocate sunt fie lângă cel al lui F fie lângă cel al lui G şi unul 
dintre aceste birouri trebuie să îi revină lui W. Dar, dacă W primeşte birou lângă F sau G, se 
încalcă prima condiţie. Deci lui V nu i se poate aloca biroul 104 şi (E) este confirmat ca 
răspuns corect. 


Aţi consuma foarte mult timp dacă aţi răspunde la această întrebare analizând fiecare variantă 
în parte, deşi şi această metodă vă duce la rezultatul dorit. Timpul folosit pentru a răspunde la 
o întrebare poate fi redus simţitor analizând care răspuns este cel mai probabil să fie corect. 


Uitându-ne la condiţiile iniţiale, observăm că Q şi S pot fi schimbaţi între ele. Acest lucru face 
puţin probabil ca vreunul dintre ei să poată fi repartizat la 104 în timp ce celălalt să nu poată 
fi. Deoarece amândoi se numără printre variantele de răspuns, nu merită să începem 
verificarea cu niciunul dintre ei. F şi G, de asemenea, sunt printre variantele de răspuns. Şi 
deşi F nu este, strict vorbind, interşanjabil cu G, sunt suficient de asemănători pentru a 
sugera că V este probabil cel ce poate fi repartizat la 104. Un astfel de raţionament v-ar duce 
direct la răspunsul (E). 


Nivel de dificultate: 3 


întrebarea 16 


Descriere: Să presupunem că nu există nicio pereche de membri ai catedrei cu titluri egale care să 
primească birouri alăturate. [Traducerea iniţială spunea exact invers] Să luăm în considerare mai întâi 
profesorii universitari. Potrivit primei condiţii, nici F nici G nu pot primi birouri alăturate celor ocupate 
de asistenţi. Şi, potrivit celei de-a doua condiţii, F şi G nu pot fi repartizaţi în birourile de la capetele 
şirului. Deci, dacă F şi G nu sunt în încăperi alăturate, trebuie să primească birouri care să fie flancate 
din ambele părţi de birouri ocupate de lectori. Dar nu există decât trei lectori. (Şi ştim deja, din 
explicaţia întrebării 14, că F şi G nu pot fi separați de mai mult de un birou.) Deci, o secţiune a șirului 
de birouri trebuie să corespundă următoarei diagrame: 


Lector Profesor (F/G) | Lector Profesor (F/G) | Lector 


Conform condiţiei a treia, G nu poate fi lângă R, deci R nu poate fi lectorul căruia i s-a alocat biroul din 
mijloc. Pentru a evita ca cei doi asistenţi să fie repartizaţi în birouri alăturate, vor trebui să li se aloce 
birourile 101 şi 107. Astfel, singurele posibile modalităţi de repartiție sunt cele din diagramele de mai 
jos: 


101 102 103 104 105 106 107 


V/W R F Q/S G S/Q W/V 

şi 
101 102 103 104 105 106 107 
V/W Q/S G S/Q F R W/V 


Tot ce mai trebuie să faceți este să comparati fiecare variantă de răspuns cu cele două diagrame. 


Răspunsurile incorecte 


A Cea de-a doua diagramă arată că F poate primi biroul 105. Deci F nu trebuie repartizat nici 
la 103 nici la 104. 


B Ambele diagrame arată că Q poate primi biroul 104. Deci lui Q nu trebuie să i se aloce nici 
102 nici 106. 
C Cea de-a doua diagramă arată că R poate primi biroul 106. Deci R nu trebuie să primească 


nici 102, nici 106. 


D Prima diagramă arată că S poate primi biroul 106 şi cea de-a doua arată că poate primi 
biroul 102. Deci S nu trebuie să primească nici biroul 104 nici 105. 


Răspunsul corect 


E V (ca şi W) pot fi repartizaţi fie în biroul 101 fie în 107 şi nicăieri în altă parte. Deci V 
trebuie să fie repartizat fie la 101 fie la 107. 


Nivel de dificultate: 4 


întrebarea 17 


De ce trebuie să ţineţi cont la această întrebare: Observaţi că această întrebare se referă la 
repartiţiile în care F şi G nu primesc birouri alăturate. Şi vi se cere să găsiţi pe cineva căruia nu i se 
poate aloca biroul 107 într-o astfel de repartiție. 


Descriere: Potrivit condiţiei a doua, nici F nici G nu pot fi repartizaţi în birourile de la capetele şirului. 
Astfel, aplicând prima condiţie, dacă nu li se alocă încăperi alăturate, birourile lor trebuie să fie flancate 

din ambele părţi de birouri ocupate de lectori, ceea ce înseamnă că unul dinte lectori va primi un birou 
care este lângă cel al lui F pe o parte şi cel al lui G pe partea cealaltă. 


Lector F/G lector G/F Lector 


Potrivit celei de-a treia condiţii, acest lector nu poate fi R. Deci, cinci dintre birourile consecutive pot fi 
alocate într-unul din modurile de mai jos: 


R F Q/S G S/Q 
sau 


Q/S G S/Q F R 


Conform celei de-a doua condiţii, dacă lui V şi W li se alocă birouri alăturate, biroul lui V trebuie să fie 
între cel la lui R şi cel al lui W. Deci repartiţiile trebuie făcute conform uneia dintre următoarele 
diagrame: 


101 102 103 104 105 106 107 
V/W R F Q/S G S/Q W/V 
101 102 103 104 105 106 107 
W V R F Q/S G S/Q 
101 102 103 104 105 106 107 
W/V Q/S G S/Q F R W/V 
101 102 103 104 105 106 107 
Q/S G S/Q F R V W 


Răspunsurile incorecte 


A, B, C, E Analizând cele patru diagrame posibile pentru cazurile în care F şi G nu primesc birouri 
alăturate, puteţi vedea că V, W, S şi Q sunt singurii membri ai catedrei care pot primi 
biroul 107. 

Răspunsul corect 


D Niciuna dintre cele patru diagrame nu îl repartizează pe R în biroul 107. Şi, deoarece 
nu mai există alte variante posibile în care F şi G să nu fie în birouri alăturate, ştim că 
lui R nu i se poate aloca biroul 107. 


O altă modalitate de abordare a acestei întrebări ar fi să vă gândiţi mai întâi care variantă de răspuns 
este cel mai probabil să fie corectă şi verificând-o pe aceea întâi. Aici, ca şi la întrebarea 15, căutăm un 
singur membru al catedrei căruia nu i se poate aloca un anumit birou. Q şi S sunt menţionaţi amândoi 
şi ştim că nu putem deosebi între ei, deci niciunul dintre ei nu poate fi varianta corectă. V şi W sunt 
amândoi enumeraţi şi până în acest moment ştim că, deşi se poate face o distincţie între ei, de cele 
mai multe ori sunt greu de separat. Deci nici V nici W nu sunt o variantă plauzibilă. (În plus, s-ar putea 
să vă amintiţi de la elaborarea diagramelor pentru întrebarea 16 că şi V şi W pot primi biroul 107 când 
F şi G nu primesc birouri alăturate.) Astfel rămâne varianta R ca fiind cea mai probabilă şi răspunsul 
(D) ca fiind primul de luat în calcul. 


Nivel de dificultate: 5 


întrebările 18 - 24 


Ce spune cerința: Acest grup de întrebări este despre o selecţie de covoare pentru o expoziţie. Sunt 
opt covoare şi din acestea opt se pot selecta patru, cinci sau şase covoare (niciun alt număr de covoare 
nu pot fi selectate). Tot ce ştim despre covoare este forma - fie ovală fie dreptunghiulară - şi 
materialul din care sunt făcute - fie lână fie mătase. 


Pe lângă restricţia legată de numărul de covoare care trebuie selectate (între patru şi şase), mai sunt 
doar trei condiţii care trebuie respectate pentru ca selecţia să fie acceptabilă. 


Prima condiţie este clară: cel puţin două covoare ovale trebuie selectate (indiferent de materialul din 
care sunt făcute). Deoarece nu există decât un singur covor oval de mătase propus pentru selecţie, 
orice selecţie acceptabilă va trebui să conţină măcar unul dintre covoarele ovale de lână. 


A doua condiţie vă spune că, într-o selecţie acceptabilă, numărul total de covoare de lână (indiferent de 
formă) poate fi de două sau trei, şi niciun alt număr de covoare de lână nu pot fi selectate. Deci ştim 
că, pentru a avea destule covoare, o selecţie acceptabilă trebuie să conţină şi covoare de mătase şi de 
lână. 


Cea de-a treia condiţie vă cere să selectaţi şi alt covor de mătase pe lângă cel oval de mătase. Deci 
ştim că, dacă trebuie să alegem numai un covor de mătase, acela va fi dreptunghiular. 

întrebarea 18 


Descriere: Fiecare dintre selecţiile propuse conţine fie patru fie cinci covoare, deci toate pot fi selecţii 
acceptabile ca număr. Înseamnă că fiecare răspuns incorect va trebui să încalce măcar una dintre 
condiţiile iniţiale. Deci, comparând fiecare variantă cu condiţiile, puteţi elimina răspunsurile incorecte. 
Când găsiţi varianta care nu poate fi eliminată, acea variantă va satisface toate cele trei condiţii şi este 
varianta corectă de răspuns. 


Răspunsurile incorecte 


A Această selecţie cuprinde covorul oval de mătase dar nu cuprinde niciunul dintre covoarele 
dreptunghiulare de mătase. De aceea încalcă cea de-a treia condiţie. 


B Această selecţie cuprinde numai un covor oval şi numai un covor de lână. De aceea încalcă 
prima condiţie, care invalidează orice selecţie cu mai puţin de două covoare de lână. Şi încalcă 
şi cea de-a doua condiţie, care invalidează orice selecţie cu mai puţin de două covoare de 
lână. 


C Această selecţie cuprinde un număr de patru covoare de lână. Deci încalcă condiţia a doua, 
având mai mult decât numărul maxim de covoare de lână acceptate - trei. 


E În această selecţie toate covoarele sunt dreptunghiulare. Selecţia încalcă prima condiţie. 


Răspunsul corect 


D După ce aţi eliminat toate celelalte variante de răspuns, ştiţi că (D) este răspunsul corect. Iată 
şi o demonstraţie a faptului că (D) este răspunsul corect: selecţia din (D) cuprinde două 
covoare ovale, deci satisface prima condiţie. Cuprinde un total de trei covoare dreptunghiulare 
de lână, deci satisface cea de-a doua condiţie. Şi, deşi conţine numai un covor de mătase, 
acest covor este dreptunghiular, nu oval, deci şi a treia condiţie este respectată. 


Nivel de dificultate: 1 


întrebarea 19 


De ce trebuie să ţineţi cont la această întrebare: Remarcaţi că această întrebare vă cere să găsiţi 
covorul sau covoarele care nu se pot combina cu alte trei covoare de lână pentru a forma o selecţie 
acceptabilă, indiferent care trei dintre cele cinci covoare de lână sunt selectate. Deci, dacă 
covorul sau covoarele enumerate într-una din variantele de răspuns şi încă trei covoare de lână sunt 
selectate, şi această selecţie respectă toate cele trei condiţii iniţiale, atunci acea variantă de răspuns 
este incorectă. Remarcaţi, de asemenea, că pentru fiecare variantă de răspuns, ceea ce trebuie să 

analizaţi este dacă o selecţie ar putea fi acceptabilă care să conţină o combinaţie de trei covoare de 
lână plus toate covoarele din acea listă şi niciun alt covor. 


Descriere: Au fost selectate trei covoare de lână (a căror formă nu este specificată). Înseamnă că 
trebuie să selectăm între unul şi trei covoare pentru a forma o selecţie. Mai înseamnă şi că niciunul 
dintre covoarele pe care le adăugăm nu poate fi covor de lână (pentru a nu încălca condiţia a doua). 
Totuşi, dacă observăm variantele de răspuns, vom vedea ca niciuna dintre ele nu cuprinde mai multe 
de trei covoare şi niciuna nu cuprinde vreun covor de lână. Deci toate variantele conţin un număr 
acceptabil de covoare pentru a respecta a doua condiţie. Deoarece cele trei covoare deja selectate ar 
putea cuprinde cele două covoare de lână ovale, nu e nevoie să adăugăm alte covoare pentru a 
respecta prima condiţie. Deci niciuna dintre variantele de răspuns nu va încălca nici prima condiţie. 
Astfel, vă rămâne să lucraţi cu cea de-a treia condiţie, care se referă numai la covoarele de mătase. Ca 
să găsiţi răspunsul corect, trebuie să găsiţi lista de covoare care încalcă cea de-a treia condiţie. Şi 
această condiţie impune ca pe listă să nu fie numai covorul oval de mătase. 


Răspunsul corect 


A Lista covoarelor din varianta (A) ar produce o selecţie care conţine trei covoare de lână şi un 
covor de mătase oval. Acel covor de mătase oval ar fi singurul covor de mătase din selecţie, 
deci aceasta ar încălca cea de-a treia condiţie. De aceea, o selecţie acceptabilă de covoare nu 
ar putea fi formată adăugând numai covorul de la (A) celor trei covoare de lână. 


Răspunsurile incorecte 


B, C Cea de-a treia condiţie este respectată atâta timp cât covorul oval de mătase nu este singurul 
covor de mătase selectat. Deci, deoarece covorul de mătase oval nu este deloc cuprins nici în 
(B), nici în (C), ambele respectă condiţia a treia. Astfel, ambele variante ar putea fi selecţii 
acceptabile, cu condiţia ca cele trei covoare de lână deja selectate să conţină cele două 
covoare ovale de lână. 


D, E Orice selecţie care conţine atât un covor oval de mătase cât şi cel puţin un covor 
dreptunghiular de mătase respectă cea de-a treia condiţie. Astfel, atât (D) cât şi (E) ar fi 
completări acceptabile ale selecţiei de covoare, cu condiţia ca cele trei covoare de lână 
selectate să conţină măcar unul dintre cele două covoare ovale de lână. 


Nivel de dificultate: 2 

întrebarea 20 


De ce trebuie să ţineţi cont la această întrebare: Căutaţi un covor sau un grup de covoare care să 
nu poată face parte din nicio selecţie acceptabilă, adică, căutaţi un covor sau un grup de covoare care, 
odată selectate, să fie imposibil de completat selecţia fără a încălca una sau mai multe dintre 
condiţiile iniţiale, indiferent de celelalte covoare incluse în selecţie. 


Descriere: Deoarece întrebarea în sine nu adaugă restricţii în plus faţă de condiţiile iniţiale, probabil că 
cea mai eficientă strategie de rezolvare este pur şi simplu să analizaţi fiecare variantă de răspuns în 
parte şi să încercaţi să adăugaţi covoare acelei liste pentru a crea o selecţie acceptabilă. Orice variantă 
de răspuns care poate completa selecţia trebuie respinsă ca fiind o variantă incorectă. 


Variantele incorecte de răspuns 


A Adăugaţi un covor dreptunghiular de mătase la cel oval de mătase pentru a respecta condiţia 
a treia. Mai adăugaţi şi cele două covoare de lână ovale, ceea ce va satisface şi prima condiţie 
şi pe cea de-a doua şi duce numărul de covoare selectate la patru. Rezultatul este o selecţie 
acceptabilă, deci varianta (A) poate fi eliminată. 


B Selecţia acceptabilă la care aţi ajuns la varianta (A) conţine două covoare ovale de lână, deci 
putem folosi aceeaşi selecţie acceptabilă pentru a arăta că şi (B) este o variantă incorectă de 
răspuns. 

C Selecţia acceptabilă la care aţi ajuns în cazul lui (A) cuprindea toate cele trei covoare ovale, 


deci putem folosi aceeaşi selecţie pentru a respinge şi pe (C) ca variantă incorectă de răspuns. 


D Celor două covoare dreptunghiulare de lână adăugaţi-le un covor oval de lână (ajungând 
astfel la numărul maxim de covoare de lână permis - trei) şi un covor oval de mătase (pentru 
a satisface prima condiţie). Deoarece covorul oval de mătase nu poate fi singurul covor de 
mătase ales, adăugaţi un covor dreptunghiular de mătase (respectând astfel cea de-a treia 
condiţie). Vom avea astfel cinci covoare selectate şi această selecţie este una acceptabilă, deci 
puteţi respinge şi varianta (D) ca fiind incorectă. 


Răspunsul corect 


E Deoarece porniţi de la trei covoare dreptunghiulare de lână, cea de-a doua condiţie nu vă mai 
permite să adăugaţi alte covoare de lână. Numai covoare de mătase pot fi adăugate. Dar 
prima condiţie vă impune să cuprindeţi în selecţie cel puţin două covoare ovale şi nu există 
decât un singur covor oval de mătase disponibil. Deci, este imposibil să ajungeţi la o selecţie 
acceptabilă care să conţină toate cele trei covoare dreptunghiulare de lână. 


Nivel de dificultate: 2 

Întrebarea 21 


Descriere: De fapt, această întrebare vă cere să aflaţi care covoare de lână trebuie incluse în orice 
selecţie acceptabilă care cuprinde un singur covor de mătase. După cum veţi observa probabil imediat, 
dacă selecţia trebuie să conţină un singur covor de mătase, apar foarte multe restricţii pentru toată 
selecţia în ansamblul ei. De aceea, această întrebare are nevoie de un timp de gândire înainte de a 
analiza variantele de răspuns. 


Veţi remarca imediat că, dacă se selectează un singur covor de mătase, acesta trebuie să fie unul din 
cele dreptunghiulare pentru a nu încălca condiţia a treia. Înseamnă că selecţia trebuie să conţină 
ambele covoare ovale de lână pentru a respecta şi prima condiţie. Selecţia mai trebuie să conţină şi cel 
puţin un covor dreptunghiular de lână, pentru a ajunge la un total de minim patru covoare, dar nu 
poate conţine nici mai mult de un covor dreptunghiular de lână fără să încalce cea de-a doua condiţie. 
Astfel, pe lângă un covor de mătase, selecţia mai trebuie să cuprindă două covoare ovale şi un covor 
dreptunghiular. (B) este, deci, răspunsul corect. 


Răspunsul corect 


B Dacă nu se selectează decât un covor de mătase, acesta trebuie să fie cel dreptunghiular 
(pentru a nu încălca cea de-a treia condiţie). Toate celelalte covoare trebuie alese dintre cele 
două covoare ovale de lână şi cele trei covoare dreptunghiulare de lână. Ambele covoare ovale 
de lână trebuie selectate (pentru a respecta prima condiţie, care cere ca selecţia să conţină 
cel puţin două covoare ovale). Pentru a ajunge la patru covoare şi pentru a respecta cea de-a 
doua condiţie (care limitează numărul de covoare dreptunghiulare de lână la trei), numai unul 
dintre covoarele de lână dreptunghiulare trebuie selectat. Deci, dacă exact un covor de 
mătase este selectat, celelalte covoare din selecţie trebuie să fie două covoare ovale de lână şi 
un covor dreptunghiular de lână. 


Răspunsurile incorecte 


A,E Deoarece covorul de mătase menţionat nu poate fi cel oval, (A) încalcă prima condiţie, care 
cere ca cel puţin două covoare ovale să fie selectate. Şi varianta (E) încalcă prima condiţie. 


C, D Atât (C), cât şi (D) încalcă parţial cea de-a doua condiţie care spune că nu pot fi mai mult de 
trei covoare de lână în selecţie. (C) ar presupune să fie patru covoare de lână şi (D) ar 
presupune să se selecteze cinci covoare de lână. 


Nivel de dificultate: 3 

întrebarea 22 


De ce trebuie să ţineţi cont la această întrebare: În fiecare din variantele de răspuns, vi se spune 
atât câte covoare dreptunghiulare au fost selectate cât şi dacă acele covoare sunt de lână sau de 
mătase. Totuşi, tot ceea ce vi se spune despre covoarele ovale este numărul care a fost selectat, nu şi 
din ce sunt făcute acestea. De aceea, cel puţin pentru unele din variantele de răspuns, s-ar putea să 
existe mai mult de o selecţie de patru covoare care să corespundă descrierii date. Dacă una dintre 
aceste selecţii satisface toate cele trei condiţii iniţiale, atunci acea selecţie este o selecţie acceptabilă de 
covoare (deci este şi răspunsul corect), chiar dacă o altă selecţie care corespunde descrierii încalcă 
una sau mai multe dintre condiţii. 


Veţi remarca probabil imediat că, dacă se limitează numărul total de covoare la patru, acest lucru nu vă 
ajută neapărat să găsiţi răspunsul corect. Şi, deoarece sunt numai trei condiţii, este probabil mai 
eficient să treceţi direct la analizarea fiecărei variante de răspuns în parte, pentru a elimina variantele 
care nu respectă toate cele trei condiţiile. 


NOTĂ: După cum se menţionează în capitolul „Instrucţiuni pentru rezolvarea întrebărilor de gândire 
analitică”, trebuie să fiţi mereu conştienţi de faptul că s-ar putea să fi descoperit deja anumite lucruri 
răspunzând la întrebările anterioare, deoarece toate întrebările pleacă de la acelaşi set de condiţii. 
Această întrebare poate fi un exemplu bun pentru acest sfat. Probabil vă amintiţi că am folosit nişte 
liste acceptabile de covoare pentru a elimina variantele incorecte de răspuns la întrebarea 20. Ca 
răsplată pentru că aţi reuşit să rezolvaţi întrebarea 20 corect, puteţi să identificaţi varianta (C) de 
răspuns la această întrebare ca fiind cea corectă, fără să mai parcurgeţi întreg raţionamentul de la 
început. În general nu este recomandabil să analizaţi răspunsurile la celelalte întrebări pentru a găsi 
răspunsul corect la o întrebare, dar dacă vi se întâmplă să reţineţi informaţia pe care să o puteţi folosi, 
profitaţi din plin de acest lucru. 


Răspunsurile incorecte 


A,E Orice selecţie care nu conţine cel puţin două covoare ovale încalcă prima condiţie. De aceea, 
nici (A), nici (E) nu sunt selecţii valide. 


B Două selecţii de patru covoare corespund descrierii din (B): 
1. o selecţie care conţine două covoare ovale de lână şi două covoare dreptunghiulare de lână. 
sau 


2. o selecţie care conţine un covor oval de mătase, un covor oval de lână şi două covoare 
dreptunghiulare de lână. 


Prima selecţie are patru covoare de lână, deci încalcă a doua condiţie. Cea de-a doua selecţie 

are un covor oval de mătase şi acesta este singurul covor de mătase, deci încalcă cea de-a 
treia condiţie. De aceea, niciuna din selecţiile propuse în (B) nu este acceptabilă. 


D Avem numai trei covoare ovale: două de lână şi unul de mătase. De aceea ştim că orice 
selecţie cu trei covoare ovale trebuie să conţină un covor oval de mătase. Deci, pentru a 
respecta cea de-a treia condiţie, ar trebui să cuprindă şi un covor de mătase dreptunghiular. 
Dar, deoarece singurul covor dreptunghiular din selecţia descrisă în varianta D este unul de 
lână, (D) nu este o selecţie acceptabilă. 


Răspunsul corect 


C Această selecţie cuprinde toate covoarele ovale şi satisface prima condiţie. Deoarece sunt 
numai trei covoare ovale disponibile, ştim exact care sunt acestea: două covoare ovale de 
lână (ceea ce respectă a doua condiţie) şi un covor oval de mătase. Şi deoarece această 
selecţie mai conţine şi un covor dreptunghiular de mătase, respectă şi cea de-a treia condiţie. 
Deci (C) este varianta corectă de răspuns. 


Nivel de dificultate: 2 


întrebarea 23 


De ce trebuie să ţineţi cont la această întrebare: Notaţi că această întrebare vă cere să găsiţi 
covorul sau covoarele care nu se pot adăuga celor trei covoare de mătase pentru a forma o selecţie 
acceptabilă. Deci, dacă covorul sau covoarele enumerate într-o variantă de răspuns plus cele trei 
covoare de mătase formează o selecţie acceptabilă de covoare, atunci acel răspuns este incorect. 
Reţineţi, de asemenea, că, pentru fiecare variantă de răspuns, trebuie să verificaţi valabilitatea selecţiei 
în condiţiile în care aceasta conţine cele trei covoare de mătase plus covoarele din listă şi niciun alt 
covor. 


Descriere: Puteţi să vă daţi seama imediat că selectarea celor trei covoare de mătase înseamnă că, 
indiferent de ce alte covoare mai alegeţi, condiţia a treia este respectată. Deoarece toate variantele de 
răspuns adaugă între unu şi trei covoare, toate ar putea crea selecţii acceptabile ca mărime. Deoarece 
unul dintre covoarele de mătase este oval, adăugarea unui singur alt covor oval va respecta prima 
condiţie. Şi cea ce-a doua condiţie va fi respectată daca două sau mai multe covoare de lână sunt 
adăugate. Ceea ce căutaţi este o variantă de răspuns care să adauge numai covoare dreptunghiulare 
[traducerea iniţială spunea cu totul altceva] (pentru a încălca prima condiţie) sau una care să adauge 
numai un covor de lână (încălcând astfel condiţia a doua). 

Răspunsul corect 


A De vreme ce varianta (A) adaugă un singur covor de lână celor trei de mătase, descrierea de 
mai sus vă arată că nu se poate adăuga lista din varianta (A) la cele trei covoare de mătase 
pentru a forma o selecţie acceptabilă. 


Răspunsurile incorecte 


B, C, Fiecare dintre aceste variante de răspuns adaugă fie două fie trei covoare de lână, respectând 

D, E astfel condiţia a doua. Deoarece, în fiecare caz, cel puţin unul dintre covoarele adăugate este 
oval, toate aceste variante respectă prima condiţie. De aceea, oricare dintre variantele (B), 
(C), (D) şi (E) ar putea duce la formarea de selecţii acceptabile. 


Nivel de dificultate: 3 


întrebarea 24 


Descriere: Deoarece există numai trei covoare de mătase disponibile, orice selecţie de şase covoare 
va trebui să cuprindă cel puţin trei covoare de lână. Cea de-a doua condiţie, totuşi, nu permite să avem 
mai mult de trei covoare de lână. Deci, pentru a obţine o selecţie acceptabilă de şase covoare, toate 
cele trei covoare de mătase vor trebui incluse (respectând astfel condiţia a treia) şi trei covoare de 
lână. Deoarece nu există decât un covor oval de mătase, cel puţin unul dintre cele trei covoare de lână 
trebuie să fie oval pentru a respecta prima condiţie (şi cel puţin unul va fi dreptunghiular pentru că 
există numai două covoare de lână ovale). Deci, există două posibilităţi pentru o selecţie acceptabilă de 
covoare: 


1. un covor oval de mătase, două covoare dreptunghiulare de mătase, un covor oval de lână şi două 
covoare dreptunghiulare de lână 


sau 


2. un covor oval de mătase, două covoare dreptunghiulare de mătase, două covoare ovale de lână şi 
un covor dreptunghiular de lână 


Răspunsul corect 


C După cum aţi văzut în explicaţia de mai sus, putem ajunge uşor la varianta corectă de 
răspuns (C). Ambele selecţii acceptabile de şase covoare includ cele două covoare 
dreptunghiulare de mătase, deci aceste două covoare trebuie incluse în selecţie. 

Răspunsurile incorecte 


A,E Aceste variante de răspuns pot fi eliminate deoarece amândouă încalcă prima condiţie. În 
ambele cazuri, nu ar fi selectat decât un covor oval, nu minimul de două. 


B, D Variantele (B) şi (D) nu încalcă condiţiile iniţiale, deci, spre deosebire de (A) şi (E), nu pot fi 
eliminate în acest fel. Într-adevăr, dacă vă veţi uita la cele două selecții acceptabile de şase 
covoare de mai sus, veţi vedea că lista 2 conţine şi covoarele ovale de lână din (B) şi cele trei 
covoare dreptunghiulare din (D). Dar lista 1 este, de asemenea, o listă de şase covoare 
acceptabilă şi nici (B), nici (D) nu sunt cuprinse în lista 1. Deci (B) şi (D) pot fi eliminate 
deoarece, deşi pot fi incluse într-o selecţie acceptabilă de şase covoare, nu trebuie să fie 
incluse într-o astfel de selecţie. 


Nivel de dificultate: 3 

A 


inţelegerea unui text scris - EXPLICAŢII 


întrebările 1 - 8 


Sinopsis: Acest articol discută doctrina de secol XII a Papei Alexandru al III-lea privind căsătoria. 
Autorul începe prin a descrie doctrina drept o sinteză a opiniilor ecleziastice şi secular legale existente. 
Primul paragraf prezintă aspectele legale ale acestei sinteze. Explică faptul că, după doctrina 
alexandrină, o căsătorie legal valabilă se încheie în termeni de consimţământ reciproc al cuplului şi că 
nu necesită nici acordul părinţilor, nici cel al Bisericii. 


Al doilea paragraf discută aspectele ecleziastice ale sintezei. Subliniază faptul că, deşi după 
doctrina alexandrină Biserica nu are nicio autoritate asupra valabilităţii secular legale a căsătoriei, 
cuplurile care ignoră condiţiile impuse de Biserică trebuie să se aştepte la consecinţe drastice. Al treilea 
paragraf dezvoltă una dintre chestiunile menţionate în paragraful al doilea - şi anume standardele 
Bisericii privind aspectele care califică o căsătorie drept „clandestină”. 


Până în acest moment, autorul pur şi simplu prezintă conţinutul doctrinei lui Alexandru. În 
paragraful final, însă, autorul introduce interpretarea doctrinei alexandrine propusă de istoricul Charles 
Donahue. Această interpretare, pe care autorul articolului o descrie ca „radicală”, se preocupă de un 
aspect particular al doctrinei alexandrine, şi anume faptul că o căsătorie încheiată fără acordul 
părinţilor poate fi oficiată pe de-a-ntregul de către Biserică. Donahue conchide că, datorită doctrinei 
alexandrine, biserica a devenit protectorul libertăţilor individuale în privinţa căsătoriei. 


întrebarea 1 


Descriere: Această întrebare vă cere să identificaţi enunţul care exprimă cel mai corect ideea pe care 
o transmite pasajul în ansamblu. Trebuie să ţineţi minte că un răspuns care spune ceva adevărat 
despre articol nu este neapărat şi răspunsul corect. În primul rând, răspunsul poate conţine şi ceva 
incorect despre articol, în care caz nu poate, luat în întregime, exprima corect ideea principală a 
acestuia. De asemenea, un răspuns care descrie în întregime corect o anumită parte a articolului poate 
fi totuşi greşit pentru că ceea ce descrie nu reprezintă ideea principală. 


Răspunsul corect: 


B Primul paragraf stabileşte că doctrina alexandrină privea căsătoria ca uniune consensuală a 
indivizilor implicaţi, iar paragraful 2 ne spune că singurul lucru necesar pentru valabilitatea 
secular legală a căsătoriei era consimţământul reciproc al cuplului. Ultimul paragraf afirmă că, 
potrivit istoricului Charles Donahue, doctrina alexandrină susţinea mai degrabă căsătoriile din 
dragoste, decât pe cele din interes. 

Ca atare, dintre cele cinci răspunsuri, (B) exprimă cel mai bine ideea principală a articolului. 


Răspunsurile incorecte: 


A Prima propoziţie a articolului prezintă doctrina alexandrină privind căsătoria drept „o sinteză a 
opiniilor ecleziastice şi legale existente”. De aceea, prima parte a răspunsului (A) redă corect o 
idee importantă a articolului. Insă a doua parte a răspunsului (A) este inexactă, pentru că 

singurul expert citat de autor, Charles Donahue, nu susţine, conform textului, că doctrina 
alexandrină încuraja căsătoriile clandestine. Mai mult, autorul spune explicit că doctrina 
alexandrină era menită să descurajeze căsătoriile clandestine. (rândurile 12-13) 

Contrar răspunsului (C), articolul nu susţine că doctrina alexandrină a reprezentat o întărire a 
autorităţii Bisericii. Potrivit doctrinei, Biserica nu avea niciun fel de autoritate asupra „valabilităţii 
seculare şi legale” a căsătoriei (rândurile 18-19). În ceea ce priveşte regulile bisericeşti, Biserica 
avea, desigur, o autoritate însemnată; de exemplu, putea excomunica cuplurile şi suspenda 
preoţii care încălcaseră regulile privitoare la căsătorie (rândurile 16-17). Cu toate acestea, nimic 
din articol nu sugerează că autoritatea Bisericii a fost consolidată datorită doctrinei, nici măcar 
în aceste privinţe. Din contră, articolul poate fi chiar privit ca sugerând că biserica a cedat din 
autoritatea de până atunci când a recunoscut valabilitatea legală a căsătoriilor pe care nu le 
oficia. 

Articolul discută într-adevăr în primul paragraf două tipuri de contracte de căsătorie, ca atare 
răspunsul (D) redă corect un detaliu din text. Însă acest detaliu nu este dezvoltat în niciun fel în 
restul articolului. De aceea, (D) nu expune corect ideea principală. 

Articolul spune că acele cupluri care se căsătoreau fără a respecta cerinţele bisericii referitor la 
anunţurile de căsătorie puteau fi, conform doctrinei alexandrine, excomunicate (rândurile 16- 
17). Însă testul prezintă chestiunea excomunicării ca pe un fapt istoric şi nu, după cum 
sugerează răspunsul (E), ca pe o problemă supusă diferitelor interpretări. Mai important decât 
atât, textul se focalizează pe doctrina alexandrină în general, şi nu pe reguli specifice care 
privesc tipurile de căsătorii care puteau duce la excomunicare. 


Nivel de dificultate:3 


întrebarea 2 


Răspunsul corect 


D 


Potrivit textului (rândul 5) „conform doctrinei alexandrine, un cuplu se putea căsători de comun 
acord şi fără consimţământul părinţilor”. Această propoziţie susţine în mod clar deducţia că 
doctrina alexandrină nu le acordă părinţilor puterea de a interzice o căsătorie bazată pe 
consimţământul reciproc al cuplului. 


Răspunsurile incorecte 


A,B 


Articolul menţionează părinţii numai în legătură cu modul în care doctrina alexandrină le-a 
limitat puterea de a controla cu cine se căsătoresc copiii lor. Articolul nu oferă nicio informaţie 
despre cum pot fi comparate atitudinile părinţilor cu cele ale copiilor faţă de biserică, aşa că nu 
există nimic în text care să sugereze că (A) ar fi corect. De asemenea, nu există nicio 
informaţie în text care să sugereze că părinţii preferau un tip de contract verbal celuilalt, şi, ca 
atare, nici (B) nu poate fi dedus din text. 

Articolul nu conţine nicio informaţie despre părerile părinţilor privind importanţa binecuvântării 
bisericii. Totuşi, textul sugerează că părinţii erau preocupaţi de aspectele economice ale 
căsătoriei şi, de aceea, pare probabil ca validitatea legală să îi intereseze foarte mult. Din 
aceste motive, se poate spune că opusul lui (C) ar putea fi adevărat. În orice caz, (C) nu se 
poate deduce din text. 

E Articolul nu oferă niciun motiv să credem că mariajele clandestine erau o practică frecventă 
înainte de apariţia doctrinei alexandrine. Pe de altă parte, textul spune clar că doctrina făcea 
posibile căsătoriile clandestine. Astfel, ne există motive să deducem că această problemă îi 
îngrijora pe părinţi înainte de apariţia sintezei Papei Alexandru, şi cu atât mai puţin că această 
îngrijorare a contribuit la apariţia ei. 


Nivel de dificultate: 1 


întrebarea 3 


Descriere: Ca să răspundeţi acestei întrebări, trebuie să căutaţi în text informaţiile referitoare la 
excomunicarea cuplurilor. Articolul menţionează asta o singură dată: în rândurile 16-17 se spune 
„Cuplurile care ignorau această cerinţă urmau a fi excomunicate.” Ca să înţelegeţi la care cerinţă se 
referă şi ca să puteţi răspunde corect trebuie însă să luaţi în considerare şi propoziţia precedentă. În 
rândurile 14-16 ni se spune: „căsătoria trebuie precedată de publicarea unor anunţuri de căsătorie timp 
de trei duminici succesive, pentru a permite membrilor comunităţii să ridice orice obiecţii legale ar avea 
împotriva mariajului respectiv.” 


Răspunsul corect: 


B După cum ne arată clar citatele de mai sus, conform doctrinei alexandrine, motivul 
excomunicării cuplurilor era încălcarea regulilor privind anunţurile de căsătorie. 


Răspunsurile incorecte 


A Este important să menţionăm că articolul face diferenţa între anunţarea intenţiei de căsătorie, 
anterior acesteia, pe de o parte şi oficierea căsătoriei printr-un ritual bisericesc (rândurile 8-9) 
realizat de un preot (rândul 17), pe de cealaltă parte. Incălcarea cerinţelor privind oficierea 
căsătoriei (A) - ceea ce înseamnă, de fapt, căsătoria fără binecuvântarea formală a unui preot 
(D) - nu este menţionat în text ca ducând la excomunicare. Singurul lucru specificat în text că 
îi supune pe cei doi soţi riscului de a fi excomunicați este nerespectarea cerinţei de a-şi anunţa 
în avans intenţia de a se căsători. 

C Rândurile 26-28 spun că, „atâta vreme cât procedau conform regulilor în vigoare privitoare la 
anunţurile de căsătorie, un cuplu se putea căsătorii fără acordul părinţilor şi bucurându-se 
totuşi de binecuvântarea bisericii”. Astfel, conform textului, cuplurile nu riscau să fie 
excomunicate dacă se căsătoreau fără acordul părinţilor. 

E Atât contractele de futuro, cât şi cele de praesenti privesc validitatea seculară a căsătoriei, şi 
nu regulile sau ritualurile Bisericii. lar excomunicarea nu are nimic de-a face cu aspectul 
secular al căsătoriei, ea fiind prezentată ca o pedeapsă a Bisericii pentru nerespectarea 
cerinţei de a-şi anunţa în avans intenţia de căsătorie. Ca atare, conform articolului, situaţia 
descrisă în (E) nu expune cuplurile riscului de a fi excomunicate. 


Nivel de dificultate: 1 

întrebarea 4 


Descriere: Cuvântul „clandestin” apare în propoziţia care începe în rândul 12: „Deşi doctrina 
alexandrină accepta validitatea seculară legală a acestor contracte care nu ţineau cont de anunţarea 
publică şi oficierea rituală, încerca însă să descurajeze aceste uniuni clandestine şi să pună în ordine 
procedura de căsătorie.” În aceste context, cuvântul „uniuni” se referă la căsătoriile încheiate prin 
„contractele” menţionate în rândul 12. În esenţă, întrebarea vă cere să alegeţi răspunsul care descrie 
cel mai bine tipul de căsătorie la care se referă sintagma „uniuni clandestine”. 


Răspunsul corect: 


A Ştim că mariajele în chestiune sunt legale pentru că sunt descrise ca fiind încheiate prin 
contracte cu „validitate seculară legală” (rândul 12). Textul mai spune, de asemenea, că 
„uniunile clandestine” nu sunt recunoscute de biserică pentru că nu sunt anunţate public şi nu 
sunt oficiate religios. Ca atare, „uniunile clandestine” menţionate în paragraful al doilea 
reprezintă tipul de căsătorie descris în (A) 


Răspunsurile incorecte 


B Rândurile 12-13 caracterizează uniunile clandestine în chestiune din două puncte de vedere: 
statutul lor legal şi poziţia lor în ochii Bisericii. În acest context, nu există nicio referire la 
atitudinile sau reacţiile părinţilor, care oricum, conform doctrinei alexandrine, nu ar avea niciun 
efect asupra statutului legal al acestor căsătorii sau asupra recunoaşterii lor de către Biserică. 
Astfel, faptul că părinţii nu recunosc căsătoria nu o face clandestină. 


C,D După cum am observat în discutarea răspunsului corect, uniunile clandestine sunt căsătorii 
nerecunoscute de Biserică. De aceea, atât (C), cât şi (D) sunt incorecte, pentru că descrie 
uniunile clandestine ca fiind recunoscute de Biserică. 


E După cum sunt caracterizate în paragraful 2, uniunile clandestine sunt căsătorii reale; de fapt, 
ele au validitate seculară şi legală. Ceea ce descrie (E) nu reprezintă o căsătorie, ci, mai 
degrabă, o promisiune de căsătorie care nu este îndeplinită. 


Nivel de dificultate:2 


întrebarea 5 


Răspunsul corect: 


E Primele trei paragrafe ale textului oferă explicaţii destul de detaliate despre doctrina de secol XII 
a Papei Alexandru al III-lea. Potrivit autorului, este o doctrină pe care istoricii o consideră 
semnificativă (rândurile 1-3). Ultimul paragraf expune o interpretare a acestei doctrine pe care 
autorul textului o caracterizează ca fiind „radicală”. Ca atare, (E) înfăţişează corect scopul 
articolului. 

Răspunsurile incorecte 


A Singurul studiu menţionat în articol este cel al istoricului Charles Donahue. Autorul textului 
spune că interpretarea lui Donahue este „una radicală” (rândul 32), dar nu îi pune legitimitatea 
sub semnul întrebării. Mai mult, autorul nu identifică, şi cu atât mai puţin să examineze, faptele 
pe care se bazează aceasta. 


B Autorul descrie ce poate fi corect considerat o doctrină legală importată. Dar, deşi autorul spune 
că istoricii îi acordă importanţă (rândurile 1-3), articolul nu menţionează nimic despre influenţa 
acesteia în perioadele istorice ulterioare. Astfel, (B) interpretează greşit ce spune articolul. 


C Articolul nu ne dă niciun motiv să credem că domeniul căsătoriilor medievale este unul neglijat. 
În fapt, prima propoziţie, care se referă la „istoricii specializaţi în obiceiurile medievale legate la 
căsătorie”, sugerează că se acordă o atenţie semnificativă acestui domeniu. În orice caz, autorul 
nu dă niciun semn că ar fi îngrijorat de o posibilă lipsă de interes, la fel cum articolul nu face 
apel la reînnoirea niciunor cercetări. 


D Articolul se concentrează pe o singură doctrină legală şi ecleziastică şi nu încearcă în niciun fel 
să rezume întreaga istorie a erei în chestiune. Ca atare, deşi modul în care autorul descrie 
studiul lui Charles Donahue poate fi într-un fel considerat o susţinere a unei noi abordări 
ştiinţifice, (D) nu poate fi răspunsul corect pentru că prima parte a enunţului este foarte departe 
de text. 


Nivel de dificultate: 1 


întrebarea 6 


Răspunsul corect 


C Conform ultimului paragraf, Donahue prezintă Biserica din Evul Mediu ca pe un protector al 
libertăţii individuale în privinţa căsătoriei. Autorul pune faţă în faţă opinia „radicală” a lui 
Donahue şi „percepţia tradiţională asupra Bisericii medievale drept cea mai influentă autoritate 
într-o societate strict ierarhică” (rândurile 32-33). Astfel, articolul sugerează că, departe de a 
pune accentul pe susţinerea alegerilor individuale de către Biserică, precum face Donahue, 
interpretările tradiţionale înfăţişează biserica limitând libertăţile individuale. 


Răspunsurile incorecte 


A Potrivit primei propoziţii a articolului, istoricii specializaţi în obiceiurile medievale de căsătorie 
acordă o importanţă specială doctrinei Papei Alexandru al III-lea privind căsătoria. Astfel, 
articolul nu sugerează că aceşti alţi istorici îl consideră pe Papa Alexandru al III-lea mai puţin 
important decât o face Donahue. 


B Articolul nu menţionează nici legile seculare moderne privind căsătoria, nici legătura lor cu 
doctrina lui Alexandru. În orice caz, din moment ce, atât doctrina alexandrină, cât şi legile 
seculare moderne privesc căsătoria drept o uniune consensuală, atât Donahue, cât şi istoricii 

tradiţionali specializaţi în obiceiurile medievale de căsătorie ar putea fi de acord că doctrina 
alexandrină poate fi considerată un predecesor al legilor moderne privind căsătoria. 


Articolul nu indică modul în care Donahue sau alţi istorici cred că trebuie interpretate 
„complicatele ritualuri legale şi ecleziastice care însoțeau anunţarea publică şi oficierea 
religioasă a căsătoriei”. Ca atare, textul nu ne dă niciun motiv să credem că diferenţa dintre 
Donahue şi ceilalţi istorici este că el interpretează acele ritualuri corect, pe când ceilalţi nu. 


Articolul nu ne dă suficiente detalii despre opiniile lui Donahue sau despre cele alte altor istorici 
pentru a sugera dacă unii dintre ei s-au concentrat mai mult pe un anumit aspect decât ceilalţi. 
Astfel că nu există motive să credem că (E) surprinde o diferenţă între interpretarea lui 
Donahue şi cele ale altor istorici 


Nivel de dificultate:3 


întrebarea 7 


Descriere: Articolul descrie două tipuri de contract verbal recunoscute de doctrina alexandrină. Un tip, 
contractul de futuro, reprezenta promisiunea de căsătorie în viitor (rândurile 9-11), pe când celălalt tip, 
contractul de praesenti, încheia o căsătorie care intra imediat în vigoare, cu toate obligaţiile aferente, 
printr-un schimb de termeni de consimţământ (rândurile 6-8). 


Răspunsul corect 


D 


După cum s-a explicat mai sus, ceea ce deosebea un contract de futuro de unul de praesenti era 
faptul că de futuro exprima o intenţie de căsătorie în viitor, pe când de praesenti stabilea o 
uniune imediată, ce aducea cu sine responsabilităţi. 


Răspunsuri incorecte 


A 


Potrivit articolului, doctrina alexandrină recunoştea ambele tipuri de contract. (rândurile 3-6). 
Mai mult, ambele tipuri de contract erau seculare. Ca atare, (A) nu descrie o diferenţă între cele 
două tipuri. 


Articolul afirmă că viitorii soţi puteau încheia contracte de căsătorie în „termeni de 
consimţământ reciproc şi fără acordul părinţilor” (rândul 5). În text se adaugă: „aceste 
contracte erau de două tipuri” şi continuă descriind contractele de futuro şi de 
praesenti.(rândurile 6-11). De aceea, (B) nu redă corect diferenţa dintre cele două tipuri de 
contract. 


În rândurile 8-9, ni se spune că anunţarea intenţiei de căsătorie anterior acesteia nu contribuia 
la validitatea şi durata contractelor de praesenti. Articolul nu menţionează anunţarea publică a 
intenţiei de căsătorie în relaţie cu contractele de futuro. Dar, dat fiind faptul că ambele tipuri de 
contract erau seculare şi că anunţurile de căsătorie au legătură mai degrabă cu oficierea 

religioasă a acesteia, decât cu validitatea lor seculară şi legală, acelaşi lucru poate fi dedus şi 
despre contractele de futuro. De aceea, (C) nu descrie o diferenţă între cele două tipuri de 
contract, aşa cum sunt ele prezentate în articol. 


Singura referire la excomunicare din articol spune că „urmau a fi excomunicate” acele cupluri 
care se căsătoreau fără să anunţe public acest lucru anterior căsătoriei (rândurile 16-17). Din 
moment ce contractul de futuro dădea caracter formal intenţiei de căsătorie fără a o încheia în 
fapt, articolul ne spune că numai încheierea unui contract de praesenti putea duce la 
excomunicare. În ceea ce priveşte oficiere ritualului de către Biserică, situaţia este aceeaşi: 
articolul vorbeşte numai despre căsătorii încheiate. Din moment ce ambele părţi ale răspunsului 
(E) se referă doar la contractele de praesenti, (E) nu descrie o diferenţă între cele două tipuri de 
contract. 


Nivel de dificultate: 1 


întrebarea 8 


Descriere: Primul paragraf începe prin a descrie doctrina alexandrină ca „o sinteză a opiniilor legale şi 
ecleziastice existente referitoare la căsătorie” (rândurile 2-3). Restul paragrafului prezintă destul de 
detaliat aspectele pur seculare şi legale ale acestei sinteze. Al doilea paragraf explică modul în care 
doctrina alexandrină integra aspectele ecleziastice ale problemei. 


Răspunsul corect 


C 


După cum am văzut mai sus, doctrina alexandrină este prezentată ca o sinteză. Dar cea mai 
mare parte a primului paragraf se preocupă doar de aspectele legale şi seculare, insistând 
asupra faptului că Biserica nu avea nicio autoritate asupra validității legale şi seculare a 
căsătoriilor încheiate prin consimţământ prezent (rândurile 8-9). Al doilea paragraf discută 
celălalt aspect al sintezei. Ne arată că, după doctrina alexandrină, Biserica avea totuşi un cuvânt 
de spus în ceea ce priveşte căsătoria. Ca atare, al doilea paragraf prezintă informaţii 
suplimentare, care dezvoltă informaţia prezentată în primul. 


Răspunsuri incorecte 


A 


În măsura în care al doilea paragraf discută aceleaşi informaţii ca primul - validitatea legală 
şi seculară a anumitor contracte verbale de căsătorie încheiate fără binecuvântarea bisericii 
- în esenţă, repetă acele informaţii. Celelalte informaţii din paragraful 2 reprezintă date noi, 
pe care articolul le prezintă ca suplimentând, mai degrabă decât diferind de cele din primul 
paragraf. 

Primul paragraf explică faptul că, după doctrina alexandrină, un cuplu putea încheia o 


căsătorie legal valabilă fără acordul părinţilor şi fără oficierea religioasă. De asemenea, 
descrie modalităţile prin care viitorii soţi puteau încheia contracte de praesenti şi de futuro. 
Oricare dintre acestea pot fi privite drept reguli, însă, în măsura în care ar fi reguli, 
validitatea lor este confirmată de paragraful 2. Paragraful al doilea nu identifică nicio 

excepţie a vreunei reguli prezentate în articol. 


D Chestiunile discutate în al doilea paragraf sunt prezentate ca date istorice concrete. 
Paragraful 2 nu prezintă interpretări de niciun fel, tradiţionale sau noi, pe tema respectivă. 
E Primul paragraf se concentrează în principal pe realizarea unei descrieri a unui aspect 


sn 


specific al doctrinei pe care autorul o prezintă drept „sinteză”. Al doilea paragraf se 
concentrează în esență pe descrierea celuilalt aspect decisiv al acelei sinteze. Ca atare, al 
doilea paragraf prezintă informaţii adiţionale şi nu obiecţii la primul. 


Nivel de dificultate:5 


întrebările 9 - 13 


Sinopsis: Acest fragment analizează producţiile regizorilor neconvenţionali de film femei de culoare 
care ies din tiparele cinematografului de masă, folosind in acelaşi timp tehnicile cinematografice realiste 
al regizorilor tradiţionali. Autorul susţine în principal faptul că producţiile acestora sunt experimentale 
chiar şi atunci când folosesc tehnici tradiţionale. 


Primul paragraf descrie relaţia dintre filmele experimentale şi cele tradiţionale. După părerea 
autorului, poveştile regizorilor convenţionali prezintă o lume în care niciun element nu este neacceptat 
de cultura de masă. Filmele tradiţionale creează iluzia că ceea ce vedem la cinematograf este la fel ca 
viaţa reală. Regizorii radicali care vor să scoată în evidenţă această iluzie încearcă să îşi forţeze publicul 
să vadă că felul în care sunt prezentate lucrurile la cinematograf nu are nimic de a face cu viaţa reală. 
Regizorii pot realiza acest lucru - în viziunea teoreticienilor de film citați de autor - respingând tehnicile 
realiste care „creează iluzia de continuitate vizuală” în favoarea tehnicilor experimentale care produc 
imagini ce par să nu aibă sens la prima vedere. 


Din acest punct, fragmentul pare să sugereze că regizorii neconvenţionali de film femei de 
culoare care vor să scoată în evidenţă reprezentările greşite ale filmelor tradiţionale ar trebui să 
respingă tehnicile cinematografice realiste. Dar în paragraful al doilea autorul ne spune că, de fapt, 
unele dintre aceste femei regizor aleg forma realistă şi nu folosesc tehnici cinematografice 
experimentale. Atunci ne putem întreba ce îi face neconvenţionali pe aceşti regizori. Autorul răspunde 
acestei dileme punând sub semnul întrebării viziunea larg răspândită conform căreia regizorii nu pot fi 
şi realişti şi experimentali. Autorul susţine că este suficient ca filmele să trateze subiecte ignorate de 
filmul de masă pentru a fi experimentale. 

Ultimul paragraf sprijină această perspectivă discutând două filme realizate de regizori 
neconvenţionali femei de culoare ca exemple de filme „experimentale” în care subiectele 
neconvenţionale sunt tratate în mod realist. Concluzia pe care o trage autorul este că şi aceste filme 
scot în evidenţă reprezentarea greşită a realităţii promovată de filmele tradiţionale, dar că fac acest 
lucru prin selecţia conţinutului mai degrabă decât prin folosirea tehnicilor antirealiste. 

întrebarea 9 


Răspunsul corect 


Paragraful al doilea ne spune că unii dintre regizorii neconvenţionali de film femei de culoare 
folosesc tehnici cinematografice tradiţionale. Aşa cum am explicat mai sus, autorul susţine că 
filmele realizate de aceste femei regizor sunt corect descrise ca experimentale chiar dacă 
folosesc tehnici tradiţionale deoarece subiectul pe care îl tratează este neconvențional. Astfel 
(B) este răspunsul corect. 


Răspunsurile incorecte 


A 


Potrivit celui de-al doilea paragraf, mulţi dintre regizorii radicali refuză să folosească tehnici 
cinematografice conservatoare (adică tradiţionale). Cu toate acestea, textul analizează 
producţiile femeilor de culoare regizori neconvenţionali de film care fac filme experimentale 
folosind chiar aceste tehnici. Deci (A) nu redă ideea principală a fragmentului. 

Conform primului paragraf, (C) este adevărat pentru mulţi dintre regizorii experimentali. Dar 
autorul analizează regizorii experimentali care îşi ating obiectivele făcând filme cu subiecte 
neconvenţionale, nu cei care experimentează cu tehnica cinematografică. 

Fragmentul nu analizează impactul pe care îl au regizorii femei de culoare asupra practicilor 
cinematografice. Nici nu pune deloc în discuţie problema recunoaşterii sau ignorării de către 
regizorii experimentali sau convenţionali a femeilor de culoare regizor. Astfel, (D) nu poate fi 
răspunsul corect. 

Fragmentul sugerează că (E) ar putea fi adevărat, mai ales dacă „teme controversate” 
înseamnă acele teme care pot deranja publicul de filme de masă. Dar tema principală a 
fragmentului sunt regizorii neconvenţionali femei de culoare nu preferinţele regizorilor 
convenţionali. 


Nivel de dificultate:5 


întrebarea 10 


Descriere: În rândul 24 autorul face referire la „ideea larg răspândită” conform căreia regizorii care 
folosesc tehnici cinematografice tradiţionale nu se pot numi experimentali. Această întrebare vă cere să 
numiţi ce este cel mai probabil ca autorul să creadă despre această idee. Pentru a rezolva această 
întrebare este nevoie să analizaţi variantele de răspuns oferite şi să căutaţi elemente de coerenţă între 
ceea ce spune textul propriu-zis şi varianta de răspuns. Cu alte cuvinte este necesar să găsiţi în textul 
articolului elemente de susţinere pentru varianta de răspuns. 


Răspunsul corect 


D 


Autorul spune că ideea larg răspândită „pune un accent mult prea mare pe formă în 
detrimentul conţinutului” (rândurile 25 - 26). De asemenea, autorul susţine că un film poate 
fi considerat experimental pe baza conţinutului, chiar dacă foloseşte tehnici convenţionale. 
Aceste două idei puse împreună ne permit să tragem concluzia că autorul susţine faptul că 
pentru natura sa experimentală conţinutul unei opere cinematografice poate fi la fel de 
important ca şi forma acesteia. 

Răspunsurile incorecte 


A Autorul crede că ideea larg răspândită cu privire la ceea ce face ca un film să fie experimental 
este prea restrictivă deoarece pune accentul exclusiv pe experimentarea cu tehnica 
cinematografică. Autorul nu sugerează că definiţia experimentării cu tehnica în sine prea 
restrictivă. Astfel, (A) nu este o variantă de răspuns corectă. 

B Tensiunea din text este generată de faptul că regizorii care vor să exprime idei radicale fac de 
obicei acest lucru prin intermediul unor tehnici cinematografice radicale. Deci, deşi autorul 
crede că tehnicile convenţionale de realizare a unui film pot exprima idei radicale (aşa cum 
este exemplul filmelor realizate de femeile de culoare regizor din ultimul paragraf), nu putem 
deduce că autorul susţine că tehnicile convenţionale au un potenţial unic pentru a exprima 
idei radicale - operele cinematografice ale celor mai mulţi dintre regizorii radicali - şi arată că 
aceste tehnici neconvenţionale au şi ele acest potenţial. 


C Autorul critică această idee larg răspândită nu pentru că nu acordă destulă atenţie tehnicilor 
cinematografice folosite de femeile de culoare regizori neconvenţionali, ci pentru că nu acordă 
destulă atenţie naturii experimentale a conţinutului filmelor acestora. Astfel, (C) nu poate fi 
dedus din text. 


E Conform ideii larg răspândite, filmele realizate cu ajutorul tehnicilor convenţionale nu pot fi 
considerate experimentale. Autorul explică că acestea ar putea fi totuşi considerate 
experimentale, în funcţie de conţinutul abordat. Dar nici ideea larg răspândită, nici 
argumentaţia autorului nu discută în vreun fel ce anume - forma sau conţinutul - este mai 
important pentru caracterul convenţional al filmului. 


Nivel de dificultate:5 


întrebarea 11 


Descriere: La această întrebare căutaţi răspunsul care descrie ceva ce nu a fost realizat de niciunul 
dintre documentarele descrise de autor. Singurul loc în care autorul descrie filme documentare specifice 
este în paragraful al treilea, deci ar trebui să vă concentrați asupra acestui paragraf atunci când 
răspundeţi la întrebare. Deoarece s-ar putea să fie mai uşor să identificaţi ce spune textul (cu alte 
cuvinte, răspunsurile incorecte) decât ceea ce nu spune, este o idee bună să abordaţi aceste întrebări 
prin eliminarea, mai întâi, a răspunsurilor incorecte. 


Răspunsul corect 


D Când discută filmele documentare, autorul nu spune, nici măcar nu sugerează, că acestea au 
vreun efect asupra mass-mediei tradiţionale. Astfel, (D) este răspunsul corect. 


Răspunsurile incorecte 


A În rândul 31, se spune despre Filmul lui Fannie că „evidenţiază presupoziţiile tematice şi 
convențiile stilistice ale producţiilor realiste”. Deci, conform textului, cel puţin unul dintre 
documentarele prezentate poate fi considerat a pune sub semnul întrebării aceste 
presupoziţii. 

În rândurile 32 - 33 se spune că documentarele „permit revizuirea listei de personalităţi 
recunoscute adăugând alte poveşti ale personalităţilor de culoare”. Deci, în viziunea autorului, 
se poate considera că unele dintre documentare examinează viaţa personalităţilor de culoare 
care nu au fost suficient de apreciate. 

Rândurile 30 - 31 fac referire la un grup de filme care prezintă poveştile unor femei „ale căror 
experienţe au fost în general banalizate sau ignorate de cinematografia tradiţională”. Deci, 
după părerea autorului, unele dintre documentare examinează viaţa unor astfel de femei. 
Autorul descrie filmul lui Michelle Parkerson Dar ea este Betty Carter ca fiind unul dintre 
filmele care „obligă publicul să îşi pună sub semnul întrebării propriile aşteptări cu privire la 
persoanele care ar trebui să fie personalităţi publice şi motivul pentru aceasta”. Deci, după 
părerea autorului, unul dintre documentare face acest lucru. De aceea, (E) este un răspuns 
incorect. 


Nivel de dificultate:5 


întrebarea 12 


Răspunsul corect 


C 


Autorul descrie trăsăturile „practicilor cinematografice convenţionale realiste” la începutul 
primului paragraf, explicând că regizorii realişti „manipulează modul de folosire a camerei de 
filmat şi tehnicile de editare şi iluminat astfel încât să creeze iluzia că cinematograful se 
aseamănă vieţii” (rândurile 3-5). Pe de altă parte, în rândurile 16-18 se spune că „Tehnicile 
care creează iluzia de continuitate vizuală, susţin unii teoreticieni, atenuează contradicţiile 
şi incoerenţele care ar putea reflecta realitatea pe care Hollywood-ul, şi cultura majoritară 
care formează publicul acestuia, nu vrea să o recunoască sau să o cunoască”. Expresia 
„Tehnicile care creează iluzia de continuitate vizuală” face referire la descrierea anterioară a 
practicii cinematografice convenţionale de la începutul paragrafului. Deci, dacă analizăm 
împreună aceste afirmaţii, putem deduce că este intr-adevăr probabil ca teoreticienii să fie de 
acord că regizorii convenţionali folosesc tehnici care ascund ceea ce publicul preferă să nu 
ştie. 


Răspunsurile incorecte 


A 


Textul sugerează că, cel puţin în ochii teoreticienilor, s-ar putea ca publicul convenţional să 
nu fie suficient de deschis pentru a aprecia filmele experimentale. Dar nimic din ceea ce se 
spune în text nu sugerează că teoreticienii nu atribuie acest dezinteres pentru filmele 
experimentale unei lipse de cunoaştere din partea publicului convenţional. Deci nimic din ceea 
ce spune autorul despre teoreticieni nu ar susţine inferenţa conform căreia aceştia ar fi de 
acord cu (A). De aceea (A) nu este un răspuns corect. 


Autorul nu spune nicăieri în text că teoreticienii cred că regizorii convenţionali au ca scop 
educarea publicului cu privire la culturile minorităţilor. De fapt, poate chiar se sugerează 
oarecum că teoreticienii ar crede contrariul. 

Textul nu zice şi nu sugerează nimic în legătură cu modul în care teoreticienii ar putea privi 
folosirea documentarului de către regizorii convenţionali. Deci textul nu oferă nicio justificare 
pentru a putea deduce că teoreticienii ar putea considera că forma documentară nu este 

construită pentru a crea iluzia continuității vizuale Aşa că (D) nu este un răspuns corect. 


Folosirea tehnicilor convenţionale realiste de către regizorii convenţionali este prezentată în 
text ca rezultat al unei strategii atent alese, nu ca rezultat al necunoaşterii unor tehnici 
alternative. Şi textul nu ne oferă niciun indiciu care să ne facă să credem că teoreticienii ar 
gândi altfel. Deci textul nu oferă niciun motiv pentru care să deducem că teoreticienii ar fi de 
acord cu (E). 


Nivel de dificultate:3 


întrebarea 13 


Răspunsul corect 


D 


Aşa cum se explică în „Sinopsis”, scopul principal la textului este să examineze cum pot unele 
dintre femeile de culoare regizori neconvenţionali să folosească tehnici din domeniul 
cinematografiei realiste şi, în acelaşi timp, să producă filme experimentale. Astfel (D) descrie 
cel mai corect scopul textului. 


Răspunsurile incorecte 


A 


Ultimul paragraf descrie două filme neconvenţionale ale unor regizori femei de culoare care 
abordează subiecte netradiţionale într-o manieră realistă. Dar autorul nu scoate în evidenţă 
diferenţele dintre aceste filme, ci analizează ceea ce au în comun - adică, o abordare 
convenţională şi realistă a unor subiecte netradiţionale - pentru a susţine că acesta este 
lucrul care le face experimentale. Deci (A) nu descrie scopul principal al textului. 

Într-o anumită măsură, primul paragraf aruncă o privire critică asupra subiectelor şi tehnicilor 
de realizare a filmelor. Cu toate acestea, această analiză nu este scopul principal al textului: 
caracterul experimental al filmelor realizate de unele femei de culoare regizori 
neconvenţionali de film. Deci (B) nu descrie scopul principal al textului. 

Autorul nu este interesat de femeile de culoare regizori în general şi cum să ne dăm seama 
care dintre ele sunt regizori experimentali şi care nu. In consecinţă, (C) nu redă scopul 
principal al textului. 

Autorul menţionează regizorii avangardişti şi feminişti în primul paragraf, dar face acest lucru 
numai în trecere, ca exemple de regizori care se opun convențiilor realismului cinematografic. 
Scopul principal al textului este, totuşi, opera unor anumite femei de culoare regizori care 
folosesc aceste convenţii. Deci (E) este incorect. 


Nivel de dificultate:2 

întrebările 14-20 


Sinopsis: Acest text prezintă în rezumat istoria teoriei translaţiei continentale a lui Alfred Wegener, de 
la formularea iniţială în 1912 până la acceptarea sa aproape unanimă vreo 50 de ani mai târziu. Textul 
începe cu un scurt paragraf introductiv care îl compară pe Wegener cu Darwin (observați, totuşi, că 
această comparaţie nu mai joacă niciun rol mai departe în text). Paragraful al doilea descrie pe scurt 
teoria translaţiei continentale formulată de Wegener în 1912, potrivit căreia Africa şi America de Sud au 
fost odată părţi ale unui singur supercontinent, care treptat s-au depărtat una de alta. Autorul remarcă 
faptul că Wegener nu a verificat niciodată cu atenţie potrivirea între liniile de coastă ale Africii şi 
Americii de Sud, pentru că a presupus că uzura geologică ar fi distrus dovezile în favoarea teoriei sale. 
Autorul face, de asemenea, observaţia că teoria lui Wegener a fost ignorată în mare măsură până în 
1924, când Harold Jeffreys a respins-o într-o carte de referinţă numită Pământul. 


Până la acest punct (rândul 14), autorul nu a făcut altceva decât să prezinte faptele şi textul 
a păstrat un ton neutru. Dar propoziţia de încheiere a paragrafului al doilea şi prima propoziţie a 
paragrafului al treilea marchează o schimbare. Aici, autorul a ales pentru descrierea cărţii lui Jeffreys 
cuvinte care nu sunt nici pe departe neutre. Utilizând astfel de întorsături de frază ca „Se pare că după 
ce a cercetat superficial...” dezvăluie faptul că autorul nu prea are îngăduinţă pentru Jeffreys. 


Paragraful al treilea prezintă descoperiri ulterioare care susţin teoria lui Wegener. Mai întâi 
este o scurtă relatare a cercetării lui S.W. Carey, care utilizând „tehnici minuţioase de proiecţie 
geometrică” (remarcaţi contrastul accentuat cu „răspunsul evident necugetat al lui Jeffreys”) a arătat 
„O potrivire remarcabil de apropiată” între conturul coastelor Africii şi ale Americii de Sud. Restul 
paragrafului se ocupă de discutarea descoperirilor făcute de Keith Runcorn. Runcorn a examinat 
orientarea polilor magnetici într-un tip de rocă magnetică numită bazalt. Compararea orientării acestor 
poli în roci bazaltice din aproximativ aceeaşi eră din ceea ce azi sunt America de Nord şi Europa, a 
descoperit dovezi clare de depărtare a continentelor unul faţă de altul. Ultimele două propoziţii ale 
paragrafului sunt un comentariu critic al respingerii neglijente de către Jeffreys a acestor noi dovezi. 


Paragraful final al textului vorbeşte despre o descoperire din 1966 care a dezvăluit 
mecanismul care stă la baza translaţiei continentelor - faptul că ele sunt stau pe nişte plăci masive 
care se deplasează în timp. Această descoperire a dus imediat la acceptarea teoriei lui Wegener. 


întrebarea 14 


Răspunsul corect 


E Autorul începe articolul spunând că teoria lui Wegener este comparabilă cu teoria 
evoluționistă a lui Darwin prin aceea că a revoluţionat o întreagă ştiinţă. Astfel teoria a avut 
în mod evident implicaţii importante. Restul articolului prezintă obiecţii la această teorie, 
împreună cu o serie de descoperiri care au furnizat dovezi copleşitoare în favoarea teoriei, 
culminând cu acceptarea ei la mai mult de 50 de ani după enunţarea ei. Astfel, (E) exprimă 
ideea principală a textului. 

Răspunsurile incorecte 


A Autorul descrie dovezile care au susţinut teoria lui Wegener, dar nu există niciun indiciu care 
să arate că autorul era interesat să evalueze dacă a existat ceva neaşteptat referitor la locul 
unde au fost găsite sau la cine le-a găsit. Aşa că (A) nu este susţinut de text. 


B Textul menţionează doar un singur critic al teoriei lui Wegener, Harold Jeffreys, care este 
prezentat ca fiind consecvent ostil teoriei şi deosebit de neglijent în abordarea dovezilor 
ştiinţifice. Cu alte cuvinte, articolul îl prezintă pe Jeffreys în mod consecvent ca ignorând 
dovezi relevante mai degrabă decât furnizând dovezi care să susţină teoria. 


C Teoria lui Darwin este menţionată doar în scurtul paragraf introductiv, în care serveşte doar 
ca element de comparaţie, indicând cât de importantă este teoria lui Wegener din punct de 
vedere ştiinţific. Mai departe, istoriile celor două teorii par să fie destul de diferite, deoarece a 
lui Darwin este prezentată ca fiind încă controversată, în timp ce a lui Wegener se spune că 
este acceptată aproape fără tăgadă. În orice caz, autorul nu este interesat de explorarea 
altor asemănări care ar putea exista, deoarece teoria lui Darwin nu mai apare menţionată 
după a doua propoziţie a textului. 


D Deşi autorul sugerează (rândurile 9-10) că Wegener nu a testat potrivirea între liniile de 
coastă africane şi sud-americane, acesta este un aspect minor în cadrul structurii întregului 
text. Autorul este mai preocupat de evoluţia ulterioară a reacţiilor oamenilor de ştiinţă din 
acelaşi domeniu la teoria lui Wegener. Aşa că, deşi ceea ce spune (D) este sugerat de text, 
nu exprimă ideea principală a textului. 


Nivel de dificultate:2 


întrebarea 15 


Descriere: Fiecare dintre variantele de răspuns ale acestei întrebări descrie o persoană care 
acţionează într-o anumită manieră într-un anumit context. Vi se cere să o alegeţi pe cea care 
acţionează într-o manieră care este cel mai asemănătoare modului în care se descrie că Jeffrey a 
acţionat faţă de teoria lui Wegener. Aşa cum reiese din rândurile 12-14, Jeffreys a respins teoria după 
„ce a cercetat superficial liniile de coastă pe un glob pământesc”, mod de lucru care este mai apoi 
caracterizat ca fiind „evident necugetat” în rândul 15. 


Răspunsul corect 


A Botanistul de la (A) exprimă o judecată ştiinţifică pe baza unei examinări care este descrisă 
ca fiind superficială. Jeffreys a respins teoria lui Wegener pe baza unor observaţii descrise ca 
fiind superficiale. Astfel, atât Jeffreys, cât şi botanistul îşi bazează o judecată de esenţă pe 
aparenţe superficiale. 

Răspunsurile incorecte 


B La (B) se prezintă un şofer căruia îi lipseşte o sursă de informare potenţial utilă - o hartă. 
Jeffreys, pe de altă parte, evident avea o sursă de informare - un glob pământesc. Astfel, 
spre deosebire de şofer, lui Jeffreys nu îi lipsea sursa de informaţie; pur şi simplu a refuzat să 
se folosească de el altfel decât în mod necugetat. 


C Pentru zoologul de la (C), alegerea de a studia comportamentul unui animal mai degrabă 
decât anatomia sa este o alegere legată de specializarea profesională. Nu există niciun indiciu 
că alegerea s-a făcut întâmplător. Aşa că nu corespunde cu nimic din caracterizarea negativă 
a reacției lui Jeffreys faţă de teoria lui Wegener, aşa cum reiese din text. 


D Politicianul de la (D) care se hotărăşte să candideze pe baza rezultatelor unui sondaj al 
opiniei publice nu este prezentat ca ignorând o informație relevantă, sau ca fiind neatent sau 
arogant în evaluarea informației. 


Nivel de dificultate: 1 


Întrebarea 16 


Descriere: Această întrebare vă cere să identificați ce a fost explicat cu ajutorul dovezii extinderii 
fundului mării, aşa cum reiese din text. Deoarece textul abordează extinderea fundului mării doar în 
ultimul paragraf, pentru a răspunde la întrebare trebuie să vă concentrați asupra acelui paragraf. 


Răspunsul corect 


E În rândurile 36-38 textul ne spune că extinderea fundului marii a explicat de ce „bazinele 
oceanice sunt mult mai tinere decât continentele”. (E) parafrazează această parte a textului. 


Răspunsurile incorecte 


A,D În rândurile 33-35, autorul ne spune că dovada că fundul mării se extinde de la crestele din 
mijlocul oceanului confirmă ipoteza că roca topită repavează fundul oceanului pe măsură ce 
plăcile tectonice se depărtează. Nu se face altă menţiune a uriaşelor plăci tectonice. Aşa că 
nu se găseşte nimic în text care să sugereze că extinderea fundului mării explică fie motivul 
existenţei acestor plăci, fie compoziţia lor. 


B Potrivit textului (rândurile 22-24), polii magnetici ai unui anumit fragment de bazalt sunt 
fixaţi din momentul în care acel fragment de rocă s-a format. Dovezile legate de extinderea 
fundului mării descris în ultimul paragraf nu explică de ce se menţine această orientare. 


C Deşi textul menţionează (rândurile 22-24) că polii Pământului s-au deplasat, nicăieri în text 
nu se explică şi nu se discută de ce s-a produs acest fenomen. 


Nivel de dificultate:3 

întrebarea 17 


Răspunsul corect 


C 


mA 
| 


Autorul foloseşte expresia „evident necugetată” în rândul 15 pentru a sugera că Jeffreys a 
făcut evaluarea teoriei lui Wegener în mod pripit şi neglijent. Autorul subliniază acest aspect 
prezentând în opoziţie „răspunsul evident necugetat” al lui Jeffreys cu „tehnicile minuţioase” 
utilizate de Carey pentru a-şi obţine dovezile. Prin urmare, aşa cum este folosită în text, 
expresia „evident necugetată” dezvăluie în mare măsură opinia autorului despre Jeffreys. 


Răspunsurile incorecte 


A 


Expresia „aproape ignorat” din rândul 10 este folosită pentru a caracteriza în general 
reacţia la ideile lui Wegener la vremea la care le-a prezentat, în jur de 1912. Apoi, Jeffreys 
este menţionat pentru prima oară în legătură cu discutarea cărţii sale din 1924 în care nu 
doar a ignorat ci, a respins în mod explicit teoria lui Wegener. Astfel, „aproape ignorat”, aşa 
cum reiese din context, nu se referă la Jeffreys, deci nu dezvăluie opinia autorului despre 
Jeffreys. 


Expresia „grad foarte mic” exprimă o judecată atribuită lui Jeffreys, mai degrabă decât 
aprecierea autorului despre Jeffreys. Ea descrie cum a considerat Jeffreys potrivirea între 
liniile de coastă africane şi cele sud-americane. Aşa după cum sugerează, descrierea făcută 
de autor a „tehnicilor minuţioase” utilizate de S.W. Careys (rândul 16), potrivirea liniilor de 
coastă, cum apar pe un glob pământesc, ar fi părut mică pentru orice observator. Astfel, în 
timp ce expresia „grad foarte mic” este o parafrazare a judecății eronate a lui Jeffreys, nu 
reflectă totuşi părerea autorului despre Jeffreys. 


În rândul 16, expresia „tehnici minuţioase” caracterizează modul cum S.W. Carey, un critic 
al lui Jeffreys, a abordat problema determinării potrivirii între liniile de coastă ale Africii cu 
America de Sud. Această descriere este o comparaţie implicită cu abordarea lui Jeffreys, dar 
expresia nu se referă direct la Jeffreys. În măsura în care ea sugerează ceva despre opinia 
autorului despre Jeffreys, o face doar prin contrast cu expresii ca „evident necugetat”, care 
dezvăluie direct opinia autorului despre Jeffreys. Aşa că (D) nu poate fi răspunsul care 
dezvăluie cel mai clar opinia autorului despre Jeffreys. 


| 


Autorul foloseşte expresia „punct de vedere consensual” în rândul 39 pentru a descrie 
acceptarea în cele din urmă a teoriei lui Wegener. Textul nu-l menţionează deloc pe Jeffreys 
în legătură cu apariţia acestui punct de vedere consensual. 


Nivel de dificultate:2 

întrebarea 18 


Descriere: Această întrebare vă cere să identificaţi ce scop retoric are aluzia autorului la un 
comentariu făcut de geologii de teren. Potrivit autorului, „disprețul său ( al lui Jeffreys) nonşalant faţă 
de datele unei cercetări a făcut ca unii geologi de teren să sugereze ca lucrarea sa clasică să fie 
redenumită Un Pământ.” (rândurile 30-32). Această remarcă este făcută în ultima propoziţie a 
paragrafului care descrie puternice dovezi empirice ale translaţiei continentale, pe care autorul o 
prezintă ca fiind, în mod caracteristic, respinsă cu bruscheţe de Jeffreys. 


Răspunsul corect 


C Articolul hotărât în titlul cărţii lui Jeffreys Pământul sugerează că lucrarea este despre 
pământul concret, cunoscut şi studiat de geologii de teren. Dar Jeffreys este prezentat ca 
fiind foarte puţin interesat de tipul de dovezi empirice apreciate de oamenii de ştiinţă. În mod 
asemănător, articolul nehotărât din titlul Un Pământ sugerează că lucrarea nu este despre 
Pământ, ci mai degrabă despre alt cvasi-imaginar pământ. Cu alte cuvinte, prin 
menţionarea remarcii ironice a geologilor de teren, autorul îşi exprimă dezaprobarea faţă de 
respingerea arogantă a lui Jeffreys a dovezilor empirice. 


Răspunsurile incorecte 


A Textul discută despre Jeffreys doar pentru că s-a opus teoriei lui Wegener; nu este prezentat 
ca având alte convingeri. Astfel, deşi remarca făcută de geologi contrastează implicit 
abordarea lui Jeffreys cu una mult mai ştiinţifică, nu se poate spune că pune în contrast două 
idei ale lui Jeffreys. 


B Nu se poate fi considera că un comentariu umoristic ca acela al geologilor de teren justifică 
poziţia cuiva. Glumele pot să ia în derâdere sau să ridiculizeze, dar nu pot fi luate ca dovezi 
sau argumente. Astfel, autorul se referă la remarca făcută de geologi pentru a-şi construi mai 
viu propria critică a abordării pe care o are Jeffreys faţă de dovezile empirice, nu ca o 
justificare în plus a criticii făcută de autor sau de oricine altcineva. 


D Referirea la remarca făcută de geologi subliniază abordarea neglijentă a lui Jeffreys în 
privinţa datelor empirice. Această tendinţă din partea lui Jeffreys este cu certitudine un factor 
major al conflictului său cu Wegener, dar nu se poate spune că remarca geologilor explică 
motivele conflictului. Remarca este o caracterizare ironică a abordării lui Jeffreys, nu este o 
explicaţie pentru nimic. 


E Carey şi geologii de teren care au făcut remarca de care este vorba sunt toţi critici ai lui 
Jeffreys. Autorul nu face nicio altă afirmaţie despre geologii de teren, decât aceea că au făcut 
o remarcă ironică. Şi, deşi autorul face mai multe afirmaţii despre Carey în rândurile 15-18, 
niciuna dintre ele nu este susţinută de menţionarea remarcii făcute de geologi. 


Nivel de dificultate:3 

întrebarea 19 


Răspunsul corect 


D La începutul celui de al treilea paragraf, autorul afirmă că S.W. Carey a fost deranjat de 
„observaţia evident necugetată” pe care se pare că Jeffreys şi-a bazat respingerea teoriei lui 
Wegener. În replică, Carey a făcut propria sa cercetare, care a rezultat în producerea 
dovezilor ce au contrazis concluzia lui Jeffreys şi au sprijinit puternic teoria lui Wegener. 
Astfel, se poate deduce că S.W. Carey a crezut că aprecierea făcută de Jeffreys în 1924 a 
fost indubitabil bazată pe o cercetare insuficientă. 


Răspunsurile incorecte 


A,C Pentru motivele explicate în discutarea răspunsului corect, în mod evident, Carey nu a 
considerat că aprecierea făcută de Jeffreys nu a fost nici exactă, nici investită cu autoritate. 
Deci se poate deduce că S.W.Carey nu a crezut nici (A), nici (C). 


B Textul indică cu claritate că S.W. Carey a considerat că aprecierea lui Jeffreys era greşită, nu 
că necesita vreo interpretare. 


E Textul indică faptul că S.W. Carey într-adevăr credea că aprecierea lui Jeffreys era 
defectuoasă. Totuşi, deoarece a întreprins propria sa cercetare menită să submineze poziţia 
lui Jeffreys, trebuie să deducem că S.W. Carey nu a considerat aprecierea lui Jeffreys ca fiind 
nedemnă de o investigare mai atentă. 


Nivel de dificultate: 1 


întrebarea 20 


Descriere: Potrivit textului, teoria translaţiei continentale susţine că ceea ce acum sunt două 
continente, Africa şi America de Sud, au fost iniţial un singur supercontinent care s-a despărţit, lăsând 
Oceanul Atlantic între ele. Una dintre dovezile-cheie în sprijinul acestei teorii este descrisă în ultimul 
paragraf: „În 1966 dovezi copleşitoare, că fundul mării se lărgeşte de la crestele din mijlocul oceanului, 
au confirmat ipoteza că roca topită ţâşneşte din aceste creste din adâncul pământului şi repavează 
fundul mării pe măsură ce plăcile tectonice se deplasează” (rândurile 33-36). Autorul adaugă că 
această dovadă a rezolvat şi nedumerirea existentă de multă vreme de ce bazinele oceanice sunt mult 
mai tinere decât continentele. Întrebarea aceasta vă cere să alegeţi dintre variantele de răspuns pe cea 
care este cel mai evident nepotrivită cu dovezile în favoarea translaţiei continentale, iar răspunsul 
corect se focalizează pe această dovadă. 

Răspunsul corect 


A 


Potrivit teoriei, Oceanul Atlantic şi-a început existenţa atunci când ceea ce fusese o singură 
masă de uscat s-a deplasat în două continente separate. În consecinţă, era de aşteptat ca 
bazinul Oceanului Atlantic să fie mai tânăr decât continentele, şi acest lucru este confirmat de 
dovada descrisă în ultimul paragraf. Dacă (A) ar fi adevărat, totuşi, bazinul oceanului ar fi 
mai vechi decât continentele, şi astfel valabilitatea lui (A) ar submina dovezile în favoarea 
teoriei translaţiei continentale. 


Răspunsurile incorecte 


Aşa cum este (B) formulat, nu putem să spunem dacă o cartografiere mai atentă ar duce la o 
potrivire mai mare între Africa şi America de Sud sau la una nu atât de exactă pe cât au 
făcut-o cartografierile anterioare. Aşa că (B) poate fi eliminat pe motiv că nu putem 
determina dacă ar întări sau slăbi dovezile în favoarea teoriei. 


Potrivit textului, o sursă importantă de dovezi în sprijinul teoriei translaţiei continentale este 
orientarea câmpurilor magnetice în roca de bazalt de pe diferite continente. Aceste dovezi se 
bazează pe faptul că era de aşteptat ca „alinierea câmpului magnetic al rocilor de aceeaşi 
vârstă de pe orice continent să fie la fel cum era câmpul magnetic al Pământului în acel timp” 
(rândurile 24-26). (C) arată că această aşteptare se dovedeşte adevărată în privinţa rocilor 
bazaltice magnetizate în secolul al XX-lea. Prin urmare, (C) este în concordanţă cu dovezile- 
cheie în favoarea translaţiei continentale. 


Rândurile 18-29 descriu importanţa pentru teoria translaţiei continentale a dovezilor 
provenind din orientarea câmpurilor magnetice din rocile de bazalt. Dovezile semnificative 
provin de la rocile bazaltice formate înainte de deplasarea continentelor. (D) se referă la 
rocile bazaltice găsite în Africa şi America de Sud care s-au format cam în acelaşi timp, dar 
nu spune dacă acest lucru s-a întâmplat înainte sau după ce continentele au început să se 
deplaseze. Aşa că nu poate fi determinat impactul lui (D) asupra dovezilor în sprijinul teoriei 
translaţiei continentale. 


Studiile de cercetare la care se referă (E) s-ar fi putut să privească dovezi geologice 
nerelevante pentru teoria translaţiei continentale. Deoarece (E) nu ne spune ce fenomene a 
cercetat Jeffreys cu atenţie, nu putem trage concluzia că (E) subminează dovezile în sprijinul 
teoriei translaţiei continentale. 


Nivel de dificultate:4 

întrebările 21-27 


Sinopsis: Textul este o descriere şi o critică a interpretării culturii baroce făcută de istoricul Jose 
Antonio Maravall. Primul paragraf îl include pe Maravall printre cercetătorii care consideră barocul 
european (1600-1680) o întreagă mentalitate politică, socială şi culturală, nu numai un curent estetic. 
Al doilea paragraf prezintă concepţia lui Maravall potrivit căreia cultura barocă a fost creată de clasele 
dominante europene ca strategie de înfrânare a forţelor eliberatoare şi destabilizatoare dezlănţuite de 
Renaştere. Paragraful al treilea descrie această strategie ca bazându-se pe ademenire, conducătorii 
încercând să redirecţioneze prin spectacole grandioase dorinţa publicului pentru noutate pe canale fără 
pericol politic, încercare considerată în mod evident de Maravall în mare măsură încununată de succes. 
În paragraful al patrulea, autorul, care până aici doar a descris convingerile lui Maravall, devine mai 
critic, susţinând că Maravall a exagerat abilitatea clasei conducătoare de a manipula societatea pentru 
scopurile ei şi folosind exemplele Angliei şi Spaniei în jurul lui1630 pentru a arăta că, de fapt, aceşti 
conducători au căzut uneori victime ale iluziilor pe care le orchestraseră ei înşişi. 


întrebarea 21 


Răspunsul corect 


B Focalizarea textului este pe concepţia lui Maravall, potrivit căreia cultura barocă era o 
încercare de a distrage atenţia poporului de la provocările regimului politic (rândul 29) şi 
susţine (ultimul paragraf) că Maravall a supraestimat succesul acestei strategii. Astfel, (B) 
exprimă ideea principală a textului. 


Răspunsurile incorecte 


A În primul paragraf introductiv, autorul îl plasează pe Maravall printre cercetătorii barocului 
european, utilizând un limbaj asemănător cu cel din (A), dar aceste remarci introductive nu 
exprimă ideea principală a textului. Mai mult decât atât, (A) merge dincolo de text 
atribuindu-i lui Maravall atât ideea de noutate („Până de curând....totuşi Maravall..), cât şi de 
succes („a arătat”). 


C Maravall prezintă cultura barocă europeană ca o reacţie la „forţele renascentiste eliberatoare 
ale criticii şi opoziţiei.”(rândurile 11-12), nu ca o expansiune a dezvoltării sociale şi 
intelectuale renascentiste. Aşa că (C) prezintă în mod eronat ceea ce spune textul despre 
relaţia între cultura barocă şi Renaştere. Şi, în orice caz, aceasta nu este principala 
preocupare a textului. De asemenea, textul nu se preocupă în mod special de faptul că 
Maravall se concentrează asupra Spaniei, deşi acest lucru este menţionat. 


D Exemplele autorului de monarhii specifice perioadei baroce - Anglia şi Spania - sunt folosite 
pentru a contrazice teoria lui Maravall că, în controlarea societăţii prin cultura barocă, clasele 
conducătoare au avut succes. Dar aceste exemple nu pun la îndoială intenţia claselor 
conducătoare de a realiza acest control. Într-adevăr, prezentând aceste exemple, autorul 

presupune că a existat o astfel de intenţie. Astfel, (D) este faptic eronat faţă de text şi deci 
nu poate exprima ideea principală a sa. 


Parte a preocupării principale a textului este şi prezentarea punctului de vedere al lui 
Maravall, potrivit căruia cultura barocă nu a fost doar represivă, ci şi atrăgătoare (rândurile 
22-23) , bazându-se pe faptul că oamenii mergeau de bună voie în direcţia în care erau 
conduşi. Astfel, (E) dă o imagine dezechilibrată a ceea ce textul spune despre vederile lui 
Maravall şi, deci, nu poate exprima ideea principală a textului. Şi, spre deosebire de 
răspunsul corect (B), ignoră poziţia critică adoptată de text. 


Nivel de dificultate:5 


întrebarea 22 


Răspunsul corect 


C 


Expresia „tinde să exagereze” apare în rândul 32 ca parte din propoziţia „El [Maravall] tinde 
să exagereze capacitatea celor la putere de a manipula o societate pentru scopurile lor 
ideologice.” Acest lucru reprezintă în mod evident o critică a teoriei lui Maravall despre 
cultura barocă, pe care autorul o susţine cu exemple. Astfel această expresie indică o 
atitudine a autorului faţă de punctul de vedere al lui Maravall, adică dezacord. 


Răspunsurile incorecte 


A 


În prima propoziţie a textului, autorul pune în opoziţie concepţia că barocul european ar fi 
doar un curent estetic cu aceea că este atât un curent estetic, cât şi „o mentalitate politică, 
socială şi culturală” în rândurile 2-3. Numind-o „mai generală”, autorul susţine faptic că ea 
cuprindea o gamă mai largă de fenomene, nu face o judecată de valoare. Aşa că, deşi 
expresia se referă la vederile lui Maravall, nu indică o atitudine a autorului faţă de ele. 


Expresia „stratageme grandioase” din rândul 23 se referă la lucruri cum ar fi focuri de artificii, 
teatru, festivaluri religioase care puteau fi montate ca spectacole pentru a delecta publicul. 
Astfel, se referă la lucruri pe care Maravall le discută, nu la vederile sale. Şi, în orice caz, aşa 
cum este folosit în rândul 23 nu exprimă o atitudine, numai o judecată factuală despre 
mărimea spectacolelor. 


Expresia „propriile scopuri ideologice” apare în cadrul părţii de frază „capacitatea celor la 
putere de a manipula o societate pentru propriile scopuri ideologice” în (rândurile 32-33) 
Expresia se află într-un paragraf în care se prezintă vederile autorului, dar este utilizată în 
mod descriptiv cu referire la un fenomen de care se preocupă atât Maravall, cât şi autorul. În 
măsura în care ea transmite o atitudine, este vorba despre o atitudine faţă „cei la putere” şi 
nu faţă de Maravall. 


Expresia „pe de-a-ntregul contraproductivă” din rândul 35 este utilizată pentru a exprima 
opinia autorului despre eficienţa eforturilor lui Charles I şi Filip IV în manipularea societăţilor 

lor. Astfel, deşi exprimă o atitudine, este o atitudine faţă de aceste eforturi, nu faţă de 
concepţia lui Maravall despre cultura barocă. 


Nivel de dificultate:3 


întrebarea 23 


Descriere: Întrebarea vă cere să alegeţi cel mai potrivit cuvânt care ar putea fi folosit pentru a înlocui 
„directivă” din rândul 19, dar cu acelaşi sens ca în propoziţia în care apare. Pentru a face acest lucru 
trebuie să interpretati propoziţia în contextul mai larg al relatării poziţiei lui Maravall făcută de autor. 
Sintagma „cultură directivă” nu este nici de la sine înţeleasă, nici explicată în propoziţia în care se află. 


Răspunsul corect 


D 


Cuvântul „directivă” apare în rândul 19 ca parte a propoziției „Maravall consideră barocul ca o 
cultură a controlului şi constrângerii, sau, dintr-o perspectivă şi mai dinamică, ca o cultură 
directivă menită să reintegreze şi să unească o societate care trăia sub ameninţarea 
dezordinii sociale şi intelectuale.” Contextul mai larg al textului ne spune că, în concepţia lui 
Maravall, această cultură a operat prin atracţie şi manipulare a opiniilor şi emoţiilor. Cu alte 
cuvinte, genul de control exercitat nu este pur şi simplu represiv sau coercitiv, ci se bazează 
pe acceptul benevol al oamenilor de a merge în direcţia în care sunt conduşi. Dintre opţiunile 
disponibile , cea care captează cel mai bine această idee este „călăuzitoare”. 


Răspunsurile incorecte 


A 


„Dreaptă” nu este un răspuns posibil pentru „directivă”(deşi este un sens posibil pentru 
„direct”). Mai mult, nu am descrie în mod normal o cultură, ca să nu mai vorbim de una care 
se bazează pe atracţie şi manipulare ca fiind „dreaptă”. 


Ideea de a numi o cultură „directivă” este pentru a sugera cum cei la putere încearcă să 
exercite controlul, fie că o cultură se schimbă sau nu, sau evoluează sau nu. Aşa că 
„evolutivă” nu exprimă sensul lui „directivă” în acest context. 


Sr 


„Directivă” şi „codificată” sunt foarte depărtate ca sens. A codifica ceva înseamnă a-l reduce 
la un set de reguli. Nu este clar că o cultură este genul de lucru care poate fi codificat, dar 
chiar dacă ar fi aşa, nu este acesta sensul pe care autorul îl dă numind cultura barocă 
„directivă”. 


Sensul cuvântului „constrângătoare” este acela de obligaţie sau coerciţie, care este opusul lui 
„directiv” în sensul în care este folosit aici, acela de a atrage oamenii astfel încât ei să meargă 
de bunăvoie încotro vrei ca ei să meargă. Întrucât „a constrânge” presupune a forţa pe 
cineva să facă un lucru pe care nu l-ar face de bunăvoie, nu poate fi sensul pe care autorul îl 
atribuie culturii baroce numind-o „directivă”. 


Nivel de dificultate:5 

întrebarea 24 


Descriere: Această întrebare are în vedere o deducție referitoare la părerile lui Maravall. Textul 
prezintă atât vederile lui Maravall, cât şi opinia autorului despre ele. Aşa că este important de ştiut al 
cui punct de vedere este exprimat în fiecare parte a textului. 


Răspunsul corect 


D Maravall susţine că monarhii din perioada culturii baroce au făcut încercarea de „a apăra 
ordinea şi valorile tradiţionale în societăţi zdruncinate de forţele renascentiste eliberatoare ale 
criticii şi opoziţiei.” (rândurile 10-12). În rândurile 25-27, unde autorul continuă să prezinte 
vederile lui Maravall, ni se spune că atracțiile folosite de monarhi „deviau dorinţa de noutate 
în zone de viaţă unde nu reprezenta o provocare la adresa ordinii politice”. Aşa că putem 
deduce că Maravall credea că monarhii perioadei baroce au contracarat cu oarecare succes 
moştenirea tulburătoare a Renaşterii. 


Răspunsurile incorecte 


A Aşa cum reiese din rândurile 27-29, Maravall conchide că „fiecare aspect al barocului a apărut 
din necesitatea, pe măsură ce opinia publică devenea tot mai importantă, de a manipula 
opinii şi emoţii la scară publică.” De aici putem deduce că Maravall considera că monarhii din 
perioada barocă erau din ce în ce mai sensibili la opinia publică nefavorabilă, nu din ce în ce 
mai insensibili. 


B Aşa cum reiese din rândurile 9-11, Maravall susţine că perioada barocă a fost caracterizată de 
monarhi care „după ce au înăbuşit cele mai mari excese ale nesupunerii aristocratice, puteau 
acum să se alieze cu nobilimea pentru a apăra ordinea şi valorile tradiţionale”. De aici putem 
deduce că Maravall considera că monarhii perioadei baroce nu se confruntau cu vreo 
ameninţare din partea aristocrației. 


C În ultimul paragraf al textului, monarhii perioadei baroce sunt caracterizați ca fiind captivaţi 
de procedee culturale concepute pentru a-şi controla supuşii (vezi în special rândurile 34-37). 
Cu toate acestea, această caracterizare este făcută de autorul textului ca o critică a 
concepţiei lui Maravall, ca ceva ce Maravall nu a reuşit să identifice. 


E Aşa cum se prezintă în text, Maravall era preocupat doar de relaţia între clasa conducătoare 
dintr-o ţară şi poporul acelei ţări. Deci nu se poate deduce din text dacă Marvall credea că 
monarhii erau preocupaţi sau nu de atingerea supremaţiei culturale în ţările lor. 


Nivel de dificultate:5 

Întrebarea 25 
Răspunsul corect 


C Singurul loc din text în care se menţionează teatrul este rândul 24, unde apare într-o listă 
alături de spectacolele de artificii şi festivalurile religioase. Maravall spune că toate acestea 
erau mijloace folosite de sistemul autorităţii pentru a promova „plăcerea publică prin 
stratageme grandioase”. Tot potrivit lui Maravall, scopul sistemului în utilizarea acestor 
mijloace era de a devia „dorinţa de noutate în zone de viaţă unde nu reprezenta o provocare 
la adresa ordinii politice” (rândurile 26-27). Deci Maravall credea că teatrul baroc era menit 
să distreze şi să distragă atenţia populaţiei urbane. 


Răspunsurile incorecte 


A Textul sugerează că Maravall a văzut cultura barocă ca un răspuns la condiţiile economice 
care se deteriorau şi care amplificau conflictul între diferitele elemente ale societăţii (rândurile 
12-14). Dar aşa cum pare să vadă Maravall, răspunsul culturii baroce nu era abordarea 
cauzelor care stăteau la baza crizei economice, ci de a distrage atenţia publică de la acea 
criză. Teatrul baroc, aşa cum susţine Maravall, era unul dintre mijloacele utilizate pentru 
devierea atenţiei publicului, nu un stimulent economic. 


B Maravall credea că teatrul baroc era menit, alături de alte mijloace, să manipuleze opinia 
publică, nu să o reflecte. Era una dintre uneltele pe care se bazau monarhii perioadei baroce 
pentru „de a manipula opinii şi emoţii la scară publică.”(rândul 29). 


D Potrivit lui Maravall, perioada barocă se caracteriza prin prezenţa unor monarhi hotărâți să 
apere regimul şi valorile tradiţionale împotriva forţelor eliberatoare ale Renaşterii. Teatrul 
baroc era una dintre aceste unelte pentru punerea în operă a apărării. Astfel, nu este cazul 
că, potrivit viziunii lui Maravall, teatrul baroc să fi fost menit a exprima principiul emergent al 
libertăţii individuale. 


E Aşa cum s-a observat la (C), Maravall credea că scopul teatrului era de a atrage şi amuza, nu 
de a înspăimânta. 


Nivel de dificultate:4 


întrebarea 26 


Răspunsul corect: 


C Aşa cum se arată în sinopsis, scopul principal al textului este de a prezenta interpretarea 
culturii baroce făcută de Maravall, şi, deşi nu combate în întregime, să susţină că trebuie 
modificată cel puţin într-un aspect important. 


Răspunsurile incorecte 


A,D Textul discută un singur punct de vedere, anume cel al lui Maravall şi ridică o singură 
obiecţie. Nu se prezintă vreo poziţie în concurenţă cu cea a lui Maravall. Aşa că nici (A), 
nici(D) nu descriu corect scopul principal al textului. 

(B) nu este descriere corectă a textului din două motive: mai întâi autorul nu spune nimic 
care să sugereze că interpretarea lui Maravall este general acceptată; în al doilea rând 
autorul nu contrazice trăsăturile principale ale interpretării lui Maravall, ci numai un anumit 
aspect al ei. 


Cu toate că se poate spune că în perioada barocă cultura era un construct politic, (E) omite 
faptul că textul nu tratează doar cultura barocă, ci interpretarea pe care i-o dă Maravall, un 
aspect pe care autorul îl şi critică. Mai mult decât atât, textul nu critică nicio consecinţă a 
culturii baroce ca fiind „fără precedent”. 


Nivel de dificultate:5 


întrebarea 27 


Răspunsul corect 


D 


Aşa cum reiese din text, Maravall credea că, în perioada barocă, arta era unul dintre 
mijloacele prin care clasele conducătoare „deviau dorinţa de noutate în zone de viaţă unde nu 
reprezenta o provocare la adresa regimului politic” (rândurile 26-27).Dacă ar ieşi la iveală că 
multe opere de artă din perioada barocă exprimau opoziţia faţă de monarhie, arta ar fi fost 
un domeniu al vieţii care reprezenta o provocare la adresa regimului politic. Dovezi de tipul 
celor descrise la (D) ar slăbi serios interpretarea făcută de Maravall culturii baroce. 


Răspunsurile incorecte 


A,E 


Autorul încearcă să sugereze (rândurile 31-33) că interpretarea dată de Maravall culturii 
baroce a fost influenţată de experienţa lui de viaţă în timpul dictatorului spaniol Franco. 
Această întrebare se referă totuşi la validitatea interpretării, nu la ceea ce l-a determinat pe 
Maravall s-o susţină. Răspunsul la întrebare necesită dovezi referitoare la cultura barocă, nu 
la Franco. (Acest lucru rămâne adevărat chiar dacă experienţa de a trăi în timpul regimului 
Franco i-a influenţat judecata lui Maravall, pentru că o judecată influenţată de ceva poate 
totuşi să fie corectă). 


În concepţia lui Maravall, clasa conducătoare în perioada barocă era formată din nobilime şi 
monarhi. Analiza lui Maravall se referă la modul în care clasa conducătoare în general utiliza 
arta ca răspuns la criza economică şi socială existentă. Deci, dacă nobilimea a comandat mai 
multe opere de artă decât monarhia este nerelevant, deoarece ambele erau de aceeaşi parte. 


Textul relatează cum interpreta Maravall modul în care arta era folosită de către clasa 
conducătoare pentru a apăra regimul şi valorile tradiţionale. Nimic din această relatare nu 
sugerează că arta care prezenta idealizat monarhia şi aristocrația ar fi fost nepotrivită acestui 
scop. Aşa că, o analiză a artei baroce ca cea descrisă la (C) nu ar pune nicio problemă 
interpretării lui Maravall. 


Nivel de dificultate:4 

Gândire logică, set 1 - EXPLICAŢII 


întrebările 1-25 


întrebarea 1 


Descriere: Paragraful face o prezentare a cercului vicios cu care se confruntă cei care ţin cură de 
slăbire. Observaţi că acest cerc vicios apare doar când persoanele respective încheie cura de slăbire şi 
„ajung să mănânce tot atât cât le era necesar pentru menţinerea greutăţii înainte de cură”. Ceea ce 
cercul vicios scoate în evidenţă şi perpetuează în susţinerea concluzivă a paragrafului este exact obiceiul 
de a ajunge să mănânci la fel de mult ca înainte. 


Răspunsul corect: 


C 


Persoanele care au pierdut în greutate nu au nevoie de tot atâtea calorii pentru a-şi menţine 
noua greutate de câte aveau nevoie pentru menţinerea greutăţii dinainte de cură. Aşa cum 
explică paragraful, dacă revin la aportul caloric de dinainte de cură vor consuma un exces de 
calorii, ceea ce îi va face să câştige în greutate. Astfel, dacă aceste persoane intenţionează să 
îşi menţină greutatea redusă la care au ajuns prin cura de slăbire, ele nu trebuie să revină la 
obiceiul de a mânca la fel de mult ca înainte de cură. 


Răspunsurile incorecte: 


A 


Paragraful nu sprijină (A) nici pentru persoanele care după cură ajung să mănânce la fel de 
mult ca înainte. Evident, aceste persoane vor câştiga în greutate. Dar paragraful nu aduce 
detalii suficiente pentru a ne permite să calculăm cât de mult vor câştiga în greutate, aşa că nu 
putem trage concluzia că vor sfârşi cu o greutate mai mare decât înainte de cură. De 
asemenea, sintagma „În mod frecvent” de la începutul paragrafului sugerează că nu toţi cei 
care ţin cură de slăbire sunt prinşi în capcana acestui cerc vicios. 


Paragraful spune că după o cură de slăbire încununată de succes, oamenii consumă mai puţine 
calorii. Aşa că dacă doresc să îşi menţină greutatea redusă, trebuie să menţină un aport caloric 
redus. Adică, odată ce au atins greutatea dorită, trebuie să se stabilizeze la o dietă de 
întreţinere pentru a menţine greutatea la nivelul nou. Deci, contrar variantei (B), paragraful nu 
susţine concluzia că oamenii nu ar trebui să ţină cură dacă doresc să-şi menţină greutatea 
redusă. 


Aşa cum arată discuţia asupra variantei corecte, putem conchide pe baza paragrafului că 
persoanele care au slăbit vor trebui să mănânce mai puţin decât înainte de cură dacă vor să 
evite îngrăşarea după încetarea curei. Însă, nu se dau amănunte cât de mult pot mânca fără 
să câştige în greutate. Este în concordanţă cu ceea ce spune paragraful că o dietă de 
întreţinere după pierderea în greutate poate permite o cantitate de hrană mai mare decât cura 


de slăbire în sine. Astfel, paragraful nu susţine varianta (D). 

E Paragraful susţine punctul de vedere că persoanele care au pierdut din greutate prin cură de 
slăbire şi care apoi revin la aportul caloric dinainte de cură vor lua în greutate. Totuşi, 
paragraful nu ne dă nicio informaţie despre cât de mult vor lua iar în greutate. Este în perfectă 
concordanţă cu paragraful faptul că vor lua ceva în greutate, dar nu tot ce au pierdut. Aşa că 
varianta (E) nu este puternic susţinută de paragraf. 


Nivel de dificultate: 2 


întrebarea 2 


Descriere: Concluzia argumentului este redată de ultima frază: vasele de bronz ritualice care nu au 
inscripţionate motivele taotie nu sunt vase autentice produse în China în timpul dinastiei Shang. Această 
concluzie este trasă din susţinerea că toate vasele gu, hu şi jue sunt din perioada dinastiei Shang şi, 
totodată, din susţinerea că toate vasele gu, hu şi jue au motivul taotie inscripţionat pe ele. 


Dar remarcaţi că deşi paragraful afirmă că gu, hu şi jue sunt tipuri autentice de vase ritualice de bronz 
din epoca Shang, nu zice însă că acestea sunt unicele tipuri de vase autentice din perioada Shang. Din 
câte ni s-a spus, ar putea exista zeci de alte tipuri de vase autentice din perioada Shang. Şi s-ar putea 
foarte bine ca unele, dacă nu chiar toate celelalte tipuri de vase din perioada Shang, să nu aibă motivul 
taotie inscripţionat. Aşa că nu putem, în mod rezonabil, să tragem concluzia că, doar pe baza faptului că 
toate vasele gu, hu şi jue sunt inscripţionate cu motivul taotie, toate vasele care nu sunt inscripţionate 
astfel nu sunt vase ritualice de bronz autentice din perioada Shang. 


Răspunsul corect: 


D Argumentul se referă la o categorie - vase de bronz autentice din perioada Shang - şi susţine 
că unii membri ai acelei categorii - vasele gu, hu şi jue - posedă o anumită trăsătură 
caracteristică: au motivul taotie inscripţionat pe ele. De aici, argumentul conchide că, pentru 
ca un vas ritualic de bronz să fie un vas autentic din perioada Shang, el trebuie să fie 
inscripţionat cu acel motiv. Dar este greşit să tragi o astfel de concluzie. Este greşit pentru că e 
posibil, judecând doar după informaţia dată, să existe vase ritualice de bronz autentice din 
perioada Shang - cele ce nu sunt nici gu, nici hu, nici jue - care nu au motivul taotie 
inscripţionat pe ele. Varianta de răspuns (D) este o descriere, în termeni generali, a erorii de 
raţionare pe care o face argumentul. 


Răspunsurile incorecte: 


A Argumentul nu prezintă nicio susţinere care să contrazică pe oricare alta, aşa că nu 
fundamentează nicio generalizare pe asemenea susţineri contradictorii. Astfel, (A) nu poate fi o 
descriere corectă a erorii de raţionare pe care o face argumentul. 


B Concluzia argumentului este o generalizare care susţine că toate vasele ritualice de bronz din 
perioada Shang sunt inscripţionate cu motivul taotie. Şi această generalizare se bazează pe 
exemple - vasele gu, hu şi jue - ceea ce, din câte ştim, poate fi atipic. Dar argumentul însuşi 

nu ne spune nimic cum că aceste vase ar fi atipice. Astfel, nu există nicio indicație cum că 
argumentul îşi bazează generalizarea pe exemple care sunt recunoscute ca fiind atipice. 


Dacă argumentul ar fi fost construit potrivit descrierii din (C), ar fi fost după cum urmează: 
faptul că unele vase din perioada Shang - gu, hu şi jue - au ca trăsătură caracteristică 
inscripţionarea cu motivul taotie este o dovadă suficientă că alte vase din perioada Shang, 
inscripţionate cu acelaşi motiv, sunt autentice şi ele. Deci, dacă argumentarea s-ar fi 
desfăşurat astfel, concluzia ar fi fost că şi alte vase din perioada Shang inscripţionate cu 
motivul taotie sunt autentice. Dar concluzia argumentului nu este aceasta. Deci (C) nu poate fi 
o descriere corectă a erorii de raţionare pe care o face argumentul. 


(E) spune că argumentul conchide că anumite obiecte specifice aparţinând unei categorii date 
au o trăsătură specifică pe motiv că alte obiecte aparţinând acelei categorii au acea trăsătură. 
Dar argumentul nu trage o concluzie referitoare la obiecte specifice; concluzia se referă la 
orice vas ritual de bronz care nu are inscripţionat motivul taotie, chiar şi la cele care nu au 
fost încă descoperite. Aşadar, (E) nu poate fi o descriere corectă a erorii de raţionare pe care o 
face argumentul. 


Nivel de dificultate: 1 


întrebarea 3 


Descriere: Paragraful ne spune că grupurile politice de interese nu vor putea fi capabile să influenţeze 
legislaţia dacă nu sunt unite în spatele unui program. Ne spune, de asemenea, că realizarea unei unităţi 
de acest tip poate deveni imposibilă când ies la suprafaţă interese conflictuale în cadrul grupului politic 
de interese. Ne spune în continuare că dacă grupurile sunt prea numeroase, interesele conflictuale tind 
să iasă la suprafaţă. 


Răspunsul corect: 


D 


Paragraful indică faptul că interesele conflictuale tind să iasă la suprafaţă într-un grup politic de 
interese când grupul devine prea mare. Aşa că, dacă un grup politic de interese se extinde 
pentru a primi cât de mulţi membri posibil, grupul ar putea deveni atât de mare încât pot 
apărea interese conflictuale. Aceste interese conflictuale, potrivit paragrafului, pot face grupul 
ineficient. Prin urmare, lărgirea unui grup politic de interese în vederea includerii unui număr 
cât mai mare posibil de membri poate face grupul ineficient. (D) este astfel cel mai bine 
sprijinit de paragraf. 


Răspunsurile incorecte: 


A 


Paragraful ne spune că, dacă este numeros, un grup politic de interese nu poate influenţa 
legislaţia. Totuşi, în paragraf se menţionează doar mărimea grupului, mai degrabă decât modul 


în care mărimea se schimbă. Paragraful indică faptul că un mare grup politic de interese, ca 

rezultat al mărimii sale, poate să fie lipsit de influenţă. Dar paragraful nu indică dacă un grup 
mic care se lărgeşte va fi lipsit de influenţă ca rezultat al creşterii numărului de membri. (A) nu 
este deci sprijinit de paragraf. 


Paragraful nu ia în considerare ce anume face ca o societate democratică să funcţioneze 
eficient şi nici nu discută cum trebuie să interacţioneze grupurile politice de interese în acest 
scop. Ceea ce ne spune paragraful despre pierderea eficienţei se aplică la grupurile politice de 
interese, nu la societate în general. Aşa că paragraful nu sprijină punctul de vedere exprimat în 


(B). 


Paragraful se referă doar la oamenii care s-au organizat în grupuri politice de interese, şi nu 
spune dacă un grup politic de interese care e prea mare pentru a fi influent este neapărat un 
grup foarte mare de oameni. Mai mult, chiar dacă paragraful se referă la cazuri în care unele 
din marile grupuri politice de interese nu reuşesc să influenţeze politicienii, nu ne spune că 
politicienii pot ignora interesele oamenilor din acele grupuri fără să fie incriminaţi. 


Paragraful discută o manieră în care grupurile politice de interese îşi pot pierde eficienţa. Dar 
nu leagă această pierdere a eficienţei de trecerea timpului, aşa că (E) nu este sprijinit. 


Nivel de dificultate:2 


întrebarea 4 


Descriere: Inspectorul face o argumentare a cărei concluzie e că utilizarea serviciului de livrare al 
universităţii pentru expedierea mostrelor de virus de rabie trebuie limitată. Motivația dată pentru această 
concluzie este faptul că numărul de livrări a atins în ultima vreme un nivel periculos de înalt. Biologul 
contracarează concluzia inspectorului cu argumentul că de 20 de ani sistemul de livrare al universităţii 
nu a înregistrat accidente la livrarea mostrelor acestui virus. 


Răspunsul corect: 


Inspectorul nu spune că este în general foarte periculos să trimiţi mostre de virus prin serviciul 
de livrări al universităţii. În schimb, inspectorul spune că practica a devenit periculoasă din 
cauza unei schimbări majore, anume că numărul mostrelor a atins un nivel periculos de mare. 
Răspunsul biologului - că se expediază astfel de mostre de 20 de ani fără accidente - nu se 
referă la această schimbare. Deci, dovezile biologului nu sunt bune pentru ca nivelul fără 
precedent de utilizare a serviciului de livrare să fie în continuare sigur. (E) indică această 
greşeală în răspunsul biologului. 


Răspunsurile incorecte: 


A 


Dacă inspectorul are dreptate să considere numărul de mostre care se expediază acum prin 
serviciul de livrări ca inacceptabil de mare, numărul este prea mare indiferent cum a ajuns aşa 

de mare. Deci, dacă biologul ar fi explicat de ce se expediază aşa de multe mostre prin 
serviciul de livrări, acest fapt nu ar fi atins problema dacă numărul expediat acum este 
inacceptabil de mare sau nu. Deci (A) nu descrie greşeala din raţionamentul biologului. 


B În răspunsul dat inspectorului, biologul se referă numai la siguranţa expedierii mostrelor de 
virus de rabie prin serviciul de livrări al universităţii. Astfel, (B) ca descriere a răspunsului 
biologului, este fals. Aşa că nu poate fi o descriere a greşelii biologului. 


C Inspectorul este preocupat de faptul că numărul mostrelor de virus de rabie expediate de 
serviciul de livrări al universităţii este acum periculos de mare. Dar inspectorul nu afirmă că a 
crescut şi periculozitatea acestor mostre. Într-adevăr, nimic din ceea ce spune inspectorul nu 
sugerează în niciun fel că s-ar fi modificat gradul de periculozitate a mostrelor. Astfel, pentru a 
contracara opinia inspectorului, nu este nevoie ca biologul să se refere la posibilitatea ca 
gradul de periculozitate să se fi modificat. Prin urmare, (C) nu descrie eroarea din 
raţionamentul biologului. 


D Discutând limitarea mai degrabă decât eliminarea utilizării serviciului de livrări al universităţii, 
inspectorul admite necesitatea legitimă de continuare a expedierii mostrelor de virus de rabie. 
Deoarece inspectorul nu contestă nevoia continuă a universităţii în acest domeniu, nu ar fi avut 
niciun sens ca biologul să ofere o justificare a acestei nevoi. Dar a nu face ceea ce nu ar fi avut 
niciun sens nu este un indiciu de raţionament eronat. 


Nivel de dificultate: 1 


întrebarea 5 


Descriere: Concluzia argumentului se bazează pe două considerente. Mai întâi, productivitatea 
serviciului este mai scăzută decât ar putea fi dintr-o anumită cauză. Şi apoi, se vor face schimbări care 
vor elimina cauza. Argumentul conchide că de îndată ce se fac aceste schimbări, productivitatea va 
creşte imediat. Întrebarea vă cere să identificaţi o asumpţie de care depinde creşterea productivităţii 
prognozată de manager. 


Răspunsul corect: 


E E posibil ca supravegherea mai atentă a lucrătorilor să aibă nişte consecinţe neintenţionate 
care tind să reducă productivitatea. De exemplu, lucrătorilor ar putea să nu le convină să fie 
supravegheați prea atent şi ei ar putea să găsească căi de a se opune unui control 
supravegheat, poate lucrând mai încet. O astfel de încetinire ar reduce productivitatea. Pentru 
ca planul să aibă succes, orice scădere a productivităţii rezultată din supravegherea mai atentă 
trebuie să fie mai mică decât creşterea productivităţii rezultată din eliminarea pauzelor 
neautorizate. Iar acest lucru este echivalent cu ceea ce spune (E). 

Răspunsurile incorecte: 


A,C,D Argumentarea se bazează pe un plan de creştere a productivităţii şi conchide că el va 
funcţiona. Succesul planului de creştere a productivităţii nu depinde de problema dacă 
managerul a atins sau nu calea cea mai bună de realizare a creşterii. Nu depinde nici de faptul 
că vreo altă cale de creştere a productivităţii nu funcţionează foarte bine. Nu depinde nici de 
problema dacă managerul a atins sau nu cea mai eficientă cale de realizare a unei creşteri. Aşa 
că nici (A), nici (C), nici (D) nu este asumat. 


B În mod evident, planul managerului nu poate avea succes decât dacă lucrătorii nu pierd timpul 
în pauze neautorizate. Dar pentru ca planul să reuşească nu trebuie să fie adevărat că 
lucrătorii petrec acum mai mult timp în pauze neautorizate decât înainte. Aşa că (B) nu este o 
asumpţie. 


Nivel de dificultate:4 


întrebările 6-7 


Descriere: Toma oferă un argument concluzionând că nemulţumirea publică faţă de mărimea salariilor 
membrilor Executivului este îndreptăţită, iar Marta contracarează argumentând că nu este. Toma își 
apără apoi concluzia susţinând că, şi arătând cum Marta a înţeles greşit argumentul său. 


Toma îşi bazează argumentul pe observaţia că diferenţa între salariile câştigate de membrii Executivului 
şi cele ale muncitorului obişnuit este extraordinar de mare. Marta explică de ce crede că este acceptabil 
ca această diferenţă să fie mare. Dar acest lucru nu acoperă în totalitate punctul de vedere al lui Toma. 
Toma contracarează răspunsul Martei evidențiind că factorul cheie pentru el este diferenţa excesiv de 
mare din ţara lor. 


Nivel de dificultate: 4 


întrebarea 6 


Răspunsul corect: 


B Concluzia lui Toma este direct contrazisă de concluzia Martei, aşa că în mod evident ideea 
principală a disputei celor doi este aici. Toma conchide că nemulţumirea publică referitor la 
mărimea salariilor membrilor Executivului este justificată, iar Marta spune că nu. Aşa că ideea 
principală pusă în discuţie de ei este enunțată în (B). 


Răspunsurile incorecte: 


A Toma susţine că membrii Executivului din ţara lor au un salariu de 85 de ori mai mare decât 
salariul unui muncitor obişnuit. Dar deoarece Marta nu contrazice această susţinere, ideea 
principală a disputei dintre ei nu poate fi aceasta. 

În esenţă, Marta spune că e necesar şi drept să recompensezi în mod generos pe cei care iau 
deciziile ce produc bogăţie. Toma pare să susţină punctul de vedere al Martei. Nemulțumirea 
lui Toma e că în ţara lor aceste recompense sunt exagerat de generoase. Aşa că nici (C), nici 
(D) nu exprimă ideea principală a disputei dintre Toma şi Marta. 


Nici Toma, nici Marta nu compară bogăţia creată de membrii Executivului din ţara lor cu 
bogăţia creată de membrii Executivelor din alte ţări. Deoarece niciunul dintre ei nu abordează 
acest aspect, (E) nu se referă la problema asupra căreia cei doi nu cad de acord. 


Nivel de dificultate: 1 


întrebarea 7 


Răspunsul corect: 


D 


Obiecţia Martei este esențialmente un argument în favoarea discrepanţei de salarizare. Pentru 
Toma, totuşi, problema nu este discrepanţa de salarizare, ci ceea ce el consideră mărimea 
excesivă a diferenţei din ţara lor. Răspunzând Martei, Toma compară discrepanţa de salarizare 
din ţara lor cu cea din alte ţări, prin asta oferind explicit motivul pentru care crede că 
discrepanţa este excesiv de mare. Deoarece Marta a motivat doar că o oarecare discrepanţă 
este justificată, răspunsul lui Toma subminează relevanţa obiecţiei ei. Aşa că (D) este o 
descriere corectă a modului în care Toma răspunde obiecţiei Martei. 


Răspunsurile incorecte: 


A 


Toma argumentează iniţial pe baza a două premise: faptul că Executivul are de 85 de ori 
salariul mediu al unui muncitor şi aprecierea că această discrepanţă este extraordinar de mare. 
Nu renunţă la niciuna dintre premise în răspunsul dat Martei. Mai mult, citează fapte în 
sprijinul aprecierii sale că mărimea discrepanţei în ţara lor este neobişnuit de mare. Prin 
urmare, (A) nu descrie cum răspunde Toma obiecţiei Martei. 


Toma se îndoieşte de relevanta generalizării făcute de Marta referitor la ideea principală, dar 
nu îşi pune problema dacă aceste generalizări sunt justificate. Prin urmare, (B) descrie în mod 
eronat răspunsul lui Toma la obiecţia Martei. 


Deşi concluzia Martei o contrazice pe cea a lui Toma, concluzia ei nu se bazează pe afirmaţii 
contradictorii şi nici Toma nu susţine că ea a făcut afirmaţii contradictorii. Aşa că (C) nu 
descrie modul în care Toma a răspuns obiecţiei Martei. 


Deşi Toma face apel la consideraţii care pun la îndoială concluzia Martei, el nu spune nimic 
care să combată oricare dintre motivele pe care le oferă ea în sprijinul concluziei sale. Ceea ce 
face Toma este o prezentare mai completă a motivelor pe care îşi bazează propria concluzie. 
Deci, (E) descrie în mod eronat răspunsul lui Toma la obiecţiunea Martei. 


Nivel de dificultate:3 

întrebarea 8 


Descriere: Paragraful furnizează informaţii relevante pentru o comparaţie între două tipuri de 
humanoizi: Australopithecus robustus şi Homo erectus. Întrebarea vă cere să determinaţi care concluzie 
este cel mai puternic sprijinită de informaţia furnizată în paragraf. 


Răspunsul corect: 


A 


Paragraful ne spune că H.erectus a mâncat carne. Deoarece oasele fosilizate de A.robustus 
aveau o proporţie mai mică de stronţiu în raport cu cea de calciu şi deoarece o proporţie mai 
mică de stronţiu faţă de cea de calciu indică un consum mai mare de carne, se poate deduce 
că A.robustus a avut o cantitate mai mare de carne în dieta sa decât H.erectus. Aşa că 
paragraful sprijină puternic concluzia că alimentaţia lui A.robustus includea carne. 


Răspunsurile incorecte 


B,C,D 


Fiecare dintre aceste răspunsuri prezintă o concluzie care se referă la cantitatea de stronţiu 
sau calciu din alimentaţia lui H.erectus sau a lui A.robustus. Însă paragraful ne prezintă doar 
informaţii despre proporţia de stronţiu în raport cu cea de calciu în oasele fosilizate şi nu 
spune nimic care să facă legătura între cantităţile de stronţiu sau calciu din oasele fosilizate şi 
cantităţile de stronţiu sau calciu din alimentaţie. Prin urmare, (B), (C) şi (D) nu sunt sprijinite 
de paragraf. 


Paragraful ne dă informaţii despre care era proporţia de stronţiu în raport cu cea de calciu la 
momentul în care au fost analizate oasele. Nu ne spune nimic şi nici nu ne sugerează măcar 
cum ar fi putut afecta procesul de fosilizare acea proporţie. Deci (E) nu este sprijinit de 
paragraf. 


Nivel de dificultate:3 


întrebările 9-10 


Descriere: Autorul scrisorii trage concluzia că judecătorul Moşanu nu trebuie obligat să demisioneze şi 
oferă două considerente care, luate împreună, ar trebui să sprijine acea concluzie. Mai întâi, în cercul de 
persoane cu care joacă cărţi, judecătorul Moşanu a părut întotdeauna corect. În al doilea rând, sistemul 
judiciar nu îşi poate permite să se lipsească de niciun judecător drept şi corect. 

întrebarea 9 


Răspunsul corect: 


Autorul scrisorii îşi exprimă dezacordul faţă de convingerea că judecătorul Moşanu ar trebui 
obligat să demisioneze. Celelalte afirmaţii din scrisoare sunt oferite pentru a sprijini această 
poziţie. Astfel, scrisoarea ca un tot este orientată spre stabilirea concluziei că judecătorul 
Moşanu nu trebuie obligat să demisioneze. 


Răspunsurile incorecte: 


A 


Autorul scrisorii pare să conchidă în mod implicit că judecătorul Moşanu este un judecător 
corect. Dar aceasta nu este concluzia principală a argumentului. Mai degrabă, ea este parte din 
fundamentarea pe care autorul scrisorii o face în favoarea concluziei principale - că judecătorul 
Moşanu nu trebuie obligat să demisioneze. 


Autorul scrisorii consideră, în mod evident, corectitudinea ca fiind o calitate importantă la un 
judecător dar nu dă niciun indiciu că ar considera aceasta ca singura calitate importantă. În 
orice caz, argumentarea autorului scrisorii nu este focalizată pe cât de importantă este 
corectitudinea la un judecător. Este îndreptată spre rezolvarea problemei dacă judecătorul 
Moşanu trebuie să fie obligat să demisioneze. 


Argumentarea autorului scrisorii are în vedere impactul acuzaţiei de infracţiune de violenţă 
într-o anumită carieră, nu aspectul mai larg al impactului asupra carierelor profesionale pe care 
l-ar avea o astfel de acuzaţie, în general. 


Autorul scrisorii se referă la interacțiuni cu judecătorul Moşanu în afara tribunalului şi 
evaluează corectitudinea judecătorului pe baza acestor interacțiuni. Totuşi, argumentarea nu 
este direcţionată înspre problema dacă evaluarea autorului scrisorii este obiectivă şi, cu atât 
mai puţin, înspre problema tipului de indivizi care, în general, ar putea evalua cel mai obiectiv 
corectitudinea unui judecător. 


Nivel de dificultate: 3 


întrebarea 10 


Răspunsul corect: 


C 


Concluzia principală a autorului scrisorii se bazează în parte pe premisa că sistemul judiciar nu 
îşi poate permite să piardă niciun judecător drept şi corect. Aşa cum s-a menţionat în 
„Descriere”, pentru ca această premisă să susţină concluzia principală, autorul scrisorii trebuie 
să deducă din cealaltă premisă - că în cercul de persoane cu care joacă cărţi, judecătorul 
Moşanu a apărut ca fiind corect - că Moşanu este un judecător drept şi corect. Deci autorul a 
dedus o concluzie despre competenţa profesională a judecătorului Moşanu pe baza 
comportamentului său în cercul de persoane cu care joacă cărţi. Dar comportamentul unei 
persoane în mijlocul jucătorilor de cărţi este o mostră foarte îngustă şi nereprezentativă de 

comportament al unei persoane. În plus, nu este un indicator serios al modului în care o 
persoană se achită de îndatoririle profesionale. (C) descrie acest aspect vulnerabil. 


Răspunsurile incorecte: 


A 


Raționamentul din scrisoare leagă ceea ce s-ar numi responsabilitatea unui cetăţean oarecare 
- să fie corect când joacă cărţi - de o îndatorire specifică unei anumite profesiuni din sistemul 
juridic - ca un judecător să fie drept şi corect când judecă un caz. Dar chiar dacă 
raţionamentul se bazează pe o inferenţă îndoielnică a celei de a doua responsabilităţi din 
prima, nu există niciun indiciu că le confundă. 


Raționamentul din scrisoare tratează „drept” şi „corect” ca atribute separate ale judecătorilor, 
dar nu insistă să creioneze o distincţie specifică între ele. Prin urmare, în privinţa 
raţionamentului autorului scrisorii, nu apare problema dacă o distincţie particulară între „drept” 
şi „corect” poate fi în mod plauzibil susţinută. 


Concluzia autorului scrisorii nu se bazează pe încercarea de a minimaliza infracţiunea de 
violenţă prin compararea ei cu câştigarea sau pierderea unei partide de cărţi. În schimb, 
concluzia se bazează pe susţinerea că judecătorul Moşanu este un judecător drept şi corect, 
aşa cum s-a dezvăluit comportamentul său ca jucător de cărţi. Adică problema jocului de cărţi 
este introdusă pentru a motiva că judecătorul Moşanu este drept şi corect, nu pentru a 
minimaliza gravitatea infracţiunii judecătorului Moşanu. Deoarece raţionamentul nu face 
comparaţia descrisă în (D), nu este vulnerabil la critică datorită acestui aspect. 


Potrivit modului în care este subinţeles în text ceva de genul „opinia publică”, opinia 
concetăţenilor autorului scrisorii este că judecătorul Moşanu ar trebui obligat să demisioneze. 
Departe de a-şi baza concluzia pe acest lucru, argumentarea trage o concluzie opusă acestei 
păreri. Deci, raţionamentul din scrisoare nu este vulnerabil criticii din (E). 


Nivel de dificultate: 1 


întrebarea 11 


Descriere: Argumentarea ajunge la concluzia că dezvoltarea unei staţii spaţiale cu astronauți la bord 
este necesară. Aceasta e necesară, potrivit argumentării, întrucât viitoarele misiuni către Marte vor avea 
nevoie de cunoştinţe medicale de bază despre abilitatea fiinţelor umane de a suporta o şedere mai 
îndelungată într-o navă spaţială, iar o staţie spaţială poate furniza astfel de cunoştinţe medicale. 


Răspunsul corect: 


A 


Argumentarea nu ar avea sens dacă misiunile viitoare spre Marte ar fi înfăptuite exclusiv de 
roboţi şi nu ar implica oameni care să călătorească în nave spaţiale. Cunoştinţele medicale 
referitoare la limitele capacităţilor umane de a trăi într-o navă spaţială nu ar fi necesare dacă 
nava spaţială ar transporta doar roboţi. Dar spunând că astfel de cunoştinţe trebuie dobândite, 

argumentarea face asumpţia că viitoarele misiuni de explorare a planetei Marte vor implica 
oameni călătorind în nave spaţiale. 


Răspunsurile incorecte: 


Oamenii care vor fi trimişi în misiuni de explorare a planetei Marte vor fi, fără îndoială, 
astronauți. Ar fi nepotrivit ca aceste cunoştinţe medicale dobândite prin proiectul cu staţia 
spaţială să se refere la capacităţile astronauţilor, nu ale unor oameni obişnuiţi. Aşa că 
argumentarea ar fi neinfluenţată dacă, contrar lui (B), capacităţile astronauţilor ar depăşi cu 
mult pe cele ale oamenilor obişnuiţi în multe privinţe. 


Argumentarea susţine un proiect care se bazează prin natura lui pe luarea unor măsuri de 
precauţie. Într-un domeniu atât de complex cum este medicina, nu este de aşteptat ca 
măsurile de precauţie luate împotriva tuturor problemelor medicale anticipate să fie încununate 
de succes. Nimic din această argumentare nu indică faptul că se aşteaptă un astfel de nivel de 
succes în acest caz. Aşa că nu există motive de a presupune că argumentarea porneşte de la 
ceea ce este asumat în (C). 


Un lucru important în argumentare este ideea că va exista o misiune spaţială ce va implica 
astronauți umani care să petreacă un timp îndelungat călătorind într-o navă spaţială. Dar 
argumentarea nu se bazează pe ideea că vor exista multe misiuni care să exploreze sistemul 
solar. Dacă s-ar avea în vedere doar o singură astfel de misiune, proiectul staţiei spaţiale nu ar 
fi mai puţin important. 


Argumentarea are nevoie de asumpţia că există ceva care se poate afla despre viaţa într-o 
navă spaţială. Dar nu e necesar să facă asumpţia că viaţa într-o navă spaţială un timp 
îndelungat prezintă probleme insurmontabile. Argumentarea poate avea sens dacă viaţa într-o 
navă spaţială pe un timp îndelungat prezintă probleme care pot fi depăşite prin luarea de 
măsuri adecvate. Aşa că răspunsul (E) nu este asumat în argumentare. 


Nivel de dificultate: 4 


întrebarea 12 


Descriere: Sunt comparate două grupe de pacienţi bolnavi de inimă: cei cărora li se administrează 
vitamina E înainte de o operaţie pe cord şi cei cărora nu li se administrează vitamina E înainte de 
operaţia pe cord. Incidenţa anumitor complicaţii postoperatorii este mai mică la cei cărora li s-a 
administrat vitamina E. Totuşi, comparaţia pare să arate că, pe termen lung, supraviețuitorii ambelor 
grupe se comportă la fel de bine. Paragraful ridică apoi problema de ce doctorii mai recomandă vitamina 
E pacienţilor înainte de o operaţie pe cord. 

Răspunsul corect: 


A 


Dacă (A) este adevărat, atunci riscul ca un pacient să moară este probabil cel mai mare în 
primele şase ore după operaţie. Aşa că (A) sugerează că vitamina E ar putea să facă diferenţa 
între supraviețuirea sau nu a unui pacient în primele şase ore după operaţie. Astfel, (A) explică 
cum, în ciuda statisticilor potrivit cărora supraviețuitorii o duc la fel de bine pe termen lung, 
vitamina E poate să contribuie la îmbunătăţirea rezultatului pe termen lung. Aceasta din cauză 
că statisticile sunt valabile doar pentru pacienţii care au supravieţuit primelor şase ore după 
operaţie. Aşa că (A) ajută la explicarea faptului că doctorii recomandă vitamina E. 


Răspunsurile incorecte: 


C,D 


Complicaţiile postoperatorii care apar în primele şase sau mai multe ore după operaţie se află 
printre feluritele lucruri de luat în seamă atunci când se ajunge la aprecierea că la şase ore după 
operaţie pacienţii din ambele grupe se comportă la fel de bine. Această apreciere nu oferă 
doctorilor niciun motiv de a recomanda administrarea vitaminei E. 


Nici în (C), nici în (D) nu ni se spune nimic despre diferenţele între pacienţii care iau vitamina E 
şi cei care nu iau, aşa că niciunul dintre aceste enunţuri nu ne ajută în a explica de ce doctorii 
recomandă vitamina E. 


Dacă (E) este adevărat, atunci grupul de pacienţi cărora nu li s-a dat vitamina E include mulţi 
pacienţi care în mod eronat au crezut că au primit vitamina E. Dacă această credinţă, deşi 
eronată, a avut un efect asupra recuperării postoperatorii a pacienţilor, atunci (E) face ca 
statisticile menţionate în paragraf să fie mai greu de evaluat, dar nu explică de ce doctorii 
recomandă vitamina E. Dacă această credinţă nu are niciun efect, atunci (E) nu adaugă nimic 
relevant informaţiei oferite de paragraf şi, astfel, nu ajută la explicarea motivelor pentru care 
doctorii recomandă vitamina E. 


Nivel de dificultate:2 


întrebarea 13 


Descriere: Arhitectul construieşte un argument care conchide că o clădire de piatră trebuie să rămână 
murdară dacă e să reziste cât mai mult timp posibil. Această concluzie se bazează pe faptul că, deşi 
murdăria distruge piatra, curățirea cu apă a clădirilor este mai dăunătoare pentru acele clădiri decât este 
lăsarea lor murdare. Inginerul aduce obiecţii la argumentul arhitectului arătând că o construcţie de piatră 
poate fi curățată fără apă. 


Răspunsul corect: 


D 


Inginerul răspunde la argumentarea arhitectului aducând un fapt în plus, şi anume că este 
posibil să cureţi construcţiile din piatră fără apă şi fără pătrunderea dăunătoare a chimicalelor, 

prin utilizarea unor substanţe chimice inofensive. Descrierea acestor substanţe chimice ca fiind 
inofensive sugerează că aceste substanţe chimice nu deteriorează piatra din punct de vedere 
chimic. Şi deoarece aceste substanţe chimice ar îndepărta murdăria, ar fi imposibil ca în 
continuare să mai aibă loc vreo distrugere cauzată de murdărie. Luate împreună, aceste fapte 
sugerează cu tărie că o curăţire cu substanţe chimice inofensive este cea mai bună cale de a 
asigura o existenţă cât mai îndelungată a clădirilor de piatră şi că, drept urmare, concluzia 
arhitectului este falsă. 


Răspunsurile incorecte: 


A Inginerul nu contrazice niciuna dintre dovezile aduse de arhitect ci, mai degrabă, introduce 
dovezi noi semnificative pe care arhitectul nu le-a menţionat. Făcând asta, inginerul nu 
contrazice corectitudinea dovezilor aduse de arhitect, ci mai degrabă completitudinea lor. 


B Inginerul nu arată, nici nu încearcă să arate, că unele dintre dovezile folosite de arhitect sunt 
contrazise de alte dovezi pe care le aduce arhitectul. Mai degrabă, inginerul arată că există 
dovezi foarte relevante pe care arhitectul nu le utilizează deloc. 


C Inginerul nu descrie nicio consecinţă, dezirabilă sau nu, care ar decurge din acceptarea 
concluziei arhitectului. 


E Inginerul face aluzie la o concluzie alternativă: construcţiile de piatră nu trebuie să rămână 
murdare ca să reziste cât mai mult posibil. Dar această concluzie alternativă nu se bazează pe 
dovezile menţionate de arhitect. Această concluzie este mai degrabă sprijinită de dovezile 
introduse de inginer. 


Nivel de dificultate: 5 


întrebarea 14 


Descriere: Există dovezi că o anumită cultură într-o anumită regiune a utilizat focul pentru a 
confecţiona unelte de fier. Se cunosc exact trei culturi care provin din această zonă. Una dintre ele nu 
cunoştea focul suficient de bine pentru a-l folosi la confecţionarea uneltelor de fier, iar alta nu avea fier. 
Aşa că niciuna dintre aceste două culturi nu a putut fi cultura care a utilizat focul pentru a confecţiona 
unelte de fier. Prin urmare, dacă una dintre cele trei culturi care provin din acea zonă a fost cultura care 
a utilizat focul pentru a confecţiona unelte de fier, aceasta trebuie să fi fost a treia. 


Trebuie să reţineţi că e necesar să vă concentrați exclusiv asupra modului de desfăşurare a 
argumentării, nu asupra validității argumentului. Vi se cere doar să găsiţi un alt argument cu un mod de 
raţionare asemănător. 


În termeni mai generali, tiparul raţionării din acest argument decurge după cum urmează: Vrem să 
aflăm cine e responsabil de o anumită activitate. Exact trei candidaţi sunt luaţi în considerare. Doi pot fi 
eliminaţi din calcul. Prin urmare, dintre cei trei, singurul care poate să o fi efectuat, este al treilea. 

Răspunsul corect: 


A 


Acest argument se desfăşoară în modul următor: Sunt reţinute exact trei persoane suspectate 
de a fi comis o spargere. Două dintre ele nu au purtat pantofi de măsura celor purtaţi de 
spărgător. Prin urmare, dintre cei trei suspecți reţinuţi, singurul care ar fi putut comite 
spargerea este al treilea. 


Se poate observa că modul de raţionare al antropologului şi cel din (A) sunt două ipostaze ale 
aceluiaşi tipar general de raţionare, prezentat mai sus. 


Răspunsurile incorecte: 


Acest argument se desfăşoară după cum urmează: Oricine doreşte să întreprindă o acţiune 
trebuie mai întâi să facă două lucruri. Dintr-un grup de trei persoane, două au făcut ambele 
lucruri. Prin urmare, sunt libere să întreprindă acea acţiune. 


Modul de raţionare din (B) nu este la fel cu cel al antropologului: (B) nu stabileşte trei 
candidaţi pentru o activitate, nu elimină doi şi nu conchide că singurul candidat rămas din grup 
este al treilea. 


Acest argument decurge astfel: Trei proiectanți au lucrat la o întreprindere când un anumit 
produs a fost proiectat. Doi dintre ei nu erau suficient de răbdători pentru a fi proiectat acel 
produs. Prin urmare, singura persoană care ar fi putut proiecta acel produs este al treilea. 


Modul de raţionare din (C) este aparent foarte apropiat de raţionamentul antropologului, dar 
ceea ce îl trădează este concluzia. Concluzia nu este formulată într-o manieră care ar face-o 
asemănătoare cu cea din argumentarea antropologului. Concluzia din (C) nu spune, cum ar fi 
trebuit, că dintre cei trei proiectanți luaţi în considerare, singurul care ar fi putut proiecta 
produsul este al treilea. De asemenea, observați că (C) diferă de argumentul antropologului 
prin aceea că nu elimină posibilitatea ca producătorul să fi avut ca angajaţi şi alţi proiectanți în 
afară de cei trei. 


Acest argument decurge în felul următor: Oricine doreşte să atingă un anumit scop trebuie să 
satisfacă două criterii. Dintr-un grup de trei persoane, numai două doresc să atingă acel scop. 
Prin urmare, acele două persoane sunt singurele care ar putea satisface ambele criterii. 


Modul de raţionare din (D) nu este asemănător cu cel al antropologului: (D) nu stabileşte un 
grup de trei candidaţi pentru ceva, nu elimină doi şi nu conchide că singurul candidat rămas 
din grup este al treilea. 


Acest argument se desfăşoară după cum urmează: A fost scrisă o scrisoare semnată „Toni”. 
Toate persoanele dintr-o anumită categorie - cei cunoscuţi ca fiind destinatarii scrisorii - sunt 
imediat eliminaţi din discuţie. Prin urmare, cineva care nu aparţine acestei categorii trebuie să 
fie semnatarul scrisorii. 


Argumentaţia din (E) nu ajunge la propria concluzie în acelaşi mod în care argumentaţia 
antropologului ajunge la concluzia sa. (E) nu-i elimină pe toţi candidaţii din discuţie, cu 

excepţia unuia din lista de candidaţi, ca apoi să conchidă că cel care nu a fost eliminat este 
singurul candidat rămas. 


Nivel de dificultate:5 


întrebarea 15 


Descriere: Concluzia argumentului este că orice vânare de balene ar trebui interzisă. În sprijinul acestei 
concluzii sunt oferite două susţineri: (1) vânarea speciilor de balene pe cale de dispariţie trebuie 
interzisă; (2) interzicerea vânării speciilor de balene pe cale de dispariţie nu poate fi impusă fără 
interzicerea vânării tuturor speciilor de balene. 


Puteţi analiza concluzia ca având două părţi: vânarea speciilor pe cale de dispariţie trebuie interzisă şi 
vânarea speciilor care nu sunt pe cale de dispariţie trebuie interzisă. Partea a doua a concluziei e cea 
care necesită o justificare în plus. Susținerea (2) de mai sus vă spune doar că trebuie să se facă o 
alegere: fie ne mulţumim cu o interdicţie ineficientă asupra vânării speciilor pe cale de dispariţie, fie 
interzicem vânarea speciilor care nu sunt pe cale de dispariţie. Argumentul vine în favoarea interzicerii 
speciilor care nu sunt pe cale de dispariţie. Dar, strict vorbind, el nu furnizează nicio justificare în 
favoarea acestei alegeri faţă de alternativa ei. Aşa că vom căuta un principiu care să aducă această 
justificare. 


Răspunsul corect: 


B Principiul de la (B) furnizează justificarea interdicţiei de a vâna specii de balene care nu sunt 
pe cale de dispariţie. După cum puteţi vedea în „Descriere”, susţinerea (1) spune că vânarea 
speciilor de balene pe cale de dispariţie este o activitate ce trebuie interzisă. Susținerea (2) vă 
spune că vânarea speciilor de balene care nu sunt pe cale de dispariţie este o activitate care 
interferează cu impunerea acelei interdicții. Aşa că, potrivit principiului enunțat la (B), 
activitatea care interferează ar trebui interzisă. 


Răspunsurile incorecte: 


A Principiul de la (A) ar funcţiona exact împotriva concluziei argumentului. Ar justifica alegerea 
de a ne mulţumi cu o interdicţie ineficientă de vânare a speciilor de balene pe cale de 
dispariţie, pentru că ar elimina interdicţia vânării speciilor de balene care nu sunt pe cale de 
dispariţie. Deci, nu se poate trage concluzia că orice vânare de balene ar trebui interzisă. 


C Potrivit paragrafului, tehnologia foarte mecanizată a fost deja adoptată de industria vânătorii 
de balene. Argumentul nu menţionează că vreo tehnologie nouă ar putea fi adoptată şi că 
aceasta ar putea crea noi probleme etice. Aşa că nu se găseşte nimic în acest argument care 
să favorizeze aplicarea principiului de la (C). În orice caz, principiul de la (C) ar putea cel mult 
să ne spună dacă ar trebui adoptate noi tehnologii, nu cum să rezolvăm problemele create de 

această adoptare. Propriu zis, nu ne-ar spune cum să alegem între cele două alternative pe 
care argumentul ni le prezintă. 


Argumentarea se îndreaptă asupra alegerii între a ne mulţumi cu o interdicţie ineficientă a 
vânării speciilor de balene pe cale de dispariţie şi cu interdicţia asupra vânării speciilor de 
balene care nu sunt pe cale de dispariţie. Dacă una dintre alternative nu este permisă, doar 
permiterea celeilalte nu justifică alegerea uneia în favoarea celeilalte. Principiul din (D) ar arăta 
cel mult că interzicerea vânării speciilor de balene care nu sunt pe cale de dispariţie este 
permisă. Dar nu face nimic pentru a arăta că e permis să ne mulţumim cu o interdicţie 
ineficientă asupra vânării speciilor de balene pe cale de dispariţie. Aşa că (D) nu justifică 
concluzia argumentării. 


Principiul din (E) ar justifica trecerea de la o interdicţie a vânării comerciale a balenelor la o 
interdicţie complet generală. Dar ceea ce trebuie să fie justificat este trecerea de la o 
interdicţie a vânării speciilor de balene pe cale de dispariţie spre o interdicţie a vânării în 
general. Deoarece în argumentare nu se face diferenţă între vânarea comercială şi cea 
necomercială, varianta (E) nu justifică cu nimic concluzia argumentării. 


Nivel de dificultate: 1 


întrebările 16-17 


Descriere: Argumentul conchide că Giordano Bruno a fost spion pentru Anglia în timp ce funcţiona la 
ambasada Franţei din Londra. Dovezile sunt două. Mai întâi, există dovezi documentare că un spion care 
a dejucat cel puţin două încercări de asasinare a reginei Elisabeta a fost singura faţă bisericească care 
funcţiona la ambasada Franţei din acea vreme. În al doilea rând, există dovezi că Giordano Bruno fusese 
hirotonisit cu mult înainte de a lucra la ambasada Franţei. 


întrebarea 16 


Răspunsul corect: 


A 


Această variantă de răspuns ne spune că la momentul relevant Giordano Bruno nu era de fapt 
faţă bisericească. Ne spune, în plus, că Bruno nu făcea acele lucruri care ar fi putut să dea 
impresia că era o faţă bisericească. Deci (A) face să pară că oricine a descris spionul ca fiind 
„singura faţă bisericească care lucrează la ambasada Franţei” se referea la altcineva, nu la 
Bruno. Astfel, dacă (A) este adevărat, cade cazul care duce spre concluzia că Bruno ar fi fost 
spion. 


Răspunsurile incorecte: 


Această variantă de răspuns sugerează că în timpul serviciului lui Bruno la ambasada Franţei, 
cele două ţări probabil se spionau serios una pe alta. Totuşi, acest gen de observaţii asupra 

stării generale de lucruri nici nu întăreşte, nici nu slăbeşte cazul specific al faptului că Bruno 
era spion pentru Anglia la ambasada Franţei. 


Ar putea să fi existat multe motive pentru care Bruno transmitea uneori informaţii englezilor în 
franceză, chiar dacă nu era limba pe care o cunoştea cel mai bine. De exemplu, putea fi 
singura limbă pe care o avea în comun cu englezii. Aşa că susţinerea că spionul comunica 
uneori în franceză nu oferă niciun motiv pentru a crede că nu Bruno a fost spionul. 


Această variantă de răspuns ne spune că Bruno, dacă a fost un spion în timpul serviciului la 
ambasada Franţei, a reuşit să nu stârnească suspiciunea ambasadorului Franţei. Argumentul 
sugerează că spionul, oricine ar fi fost, el sau ea, a avut un real succes, iar acel succes nu ar fi 
fost posibil dacă persoana ar fi stârnit suspiciunile ambasadorului. Deci (D) nu aruncă nicio 
îndoială asupra argumentului că Bruno a fost spion. 


Nu ştim dacă Bruno a fost unul dintre „membrii educați ai bisericii”. În plus, chiar dacă a fost, 
nu este clar că Bruno a îndeplinit unul dintre rolurile neecleziastice când a lucrat la ambasada 
Franţei. Pe scurt, (E) nu slăbeşte cazul în care Bruno e considerat spion pentru că nu este nici 
măcar clar că (E) are ceva de a face cu perioada relevantă din viaţa şi cariera lui Bruno. 


Nivel de dificultate: 2 


întrebarea 17 


Răspunsul corect: 


Pentru ca dovezile citate în argumentare să sprijine concluzia trasă, este important ca 
activitatea niciunuia dintre spionii cunoscuţi să nu se fi desfăşurat înainte sau după perioada 
serviciului lui Bruno la ambasada Franţei. (E) ne spune că aşa este. Astfel, (E) întăreşte 
argumentarea. 


Răspunsurile incorecte: 


A 


Argumentarea depinde de existenţa unui singur membru al bisericii la ambasada Franţei în acel 
timp. Pentru ca (A) să sprijine argumentul, ar fi trebuit să furnizeze dovezi că exista, 
într-adevăr, un singur membru al bisericii care lucra la ambasada Franţei în acea perioadă. Dar 
(A) ne spune că aici se afla cel puţin un membru al bisericii, posibil mai mulţi. Aşa că (A) nu 
furnizează sprijin argumentului. 


Această variantă de răspuns sugerează că simpatiile politice ale papei puteau fi opuse celor ale 
lui Bruno - dacă Bruno a fost într-adevăr spion. Totuşi, (B) nu ne spune nimic care să sugereze 
că papa l-a condamnat pe Bruno pe baza diferenţelor de opinii politice mai degrabă decât 
filosofice. Aşa că (B) nu aduce nimic în sprijinul argumentului. 


Pentru ca Bruno să fi fost spion pentru Anglia, ar fi trebuit să fi fost în contact cu englezii, iar 
(C) nu explică cum a stabilit acest contact. Dar, deoarece (C) ar explica cum oricine din 


199 


Testul 1 - Secţiunea a 3-a - Gândire logică, set 1 - Explicații 
personalul diplomatic de la ambasada Franţei ar fi putut stabili contacte cu englezii, (C) nu 
oferă sprijin concluziei că Bruno, în mod special, ar fi spionat pentru Anglia. 


(D) explică parţial cum a ajuns Bruno să lucreze la ambasada Franţei, dar nu ne dă niciun 
motiv să credem că Bruno a fost spion. Astfel, (D) nu sprijină argumentul. 


Nivel de dificultate: 1 


întrebarea 18 


Descriere: Argumentarea susţine că a apărut un anumit tipar: „ori de câte ori noi fapte ies la iveală 
într-un domeniu, inevitabil este nevoie de noi schimbări ale modului de organizare a informaţiei din acel 
domeniu.” Mai departe susţine că în anumite domenii ştiinţifice, recent a apărut „o abundență de noi 


descoperiri 


" 


; cu alte cuvinte, multe fapte noi au ieşit la iveală în acele domenii. Aceste două susțineri 


sunt folosite pentru a argumenta explicarea faptului că teoriile din aceste domenii ştiinţifice se află astăzi 
în continuă schimbare. Această explicaţie este utilizată ca bază pentru acceptarea unei descrieri a 
actualei stări de instabilitate şi pentru respingerea alteia. 


Răspunsul corect: 


A 


Argumentarea arată că situaţia care trebuie explicată - starea prezentă de continuă schimbare 
a teoriilor din unele domenii ştiinţifice - este doar ceea ce se întâmplă întotdeauna când multe 
fapte noi ies la iveală într-un domeniu. Aşadar, argumentarea prezintă situaţia curentă ca 
parte a unui tipar general. 


Răspunsurile incorecte: 


Argumentarea nu ia în considerare consecinţele explicaţiei pe care o preferă („progresul 
ştiinţific”), nu ia în considerare nici consecinţele explicaţiei pe care o respinge („lipsa de rigoare 
ştiinţifică”). Aşa că nu face ceea ce spune (B) că face. 


Argumentarea ia în considerare două explicaţii alternative pentru o situaţie, dar, departe de a 
arăta că cele două sunt în aceeaşi măsură probabile, susţine că una dintre ele („progresul 
ştiinţific”) e corectă şi cealaltă („lipsa de rigoare ştiinţifică”) nu este. 


Argumentarea se bazează pe o observaţie generală: că descoperirea multor fapte ştiinţifice noi 
într-un domeniu face necesară reorganizarea cunoştinţelor în acel domeniu. Dar aceasta nu 
este o lege naturală. Mai degrabă este o observaţie despre care se spune că este valabilă într- 
un domeniu al strădaniei umane, şi anume dobândirea cunoaşterii ştiinţifice. 


Cercetarea ştiinţifică menţionată în argumentare a fost foarte probabil desfăşurată cu intenţia 
de a produce noi descoperiri. Dar, în prezentarea explicaţiei, argumentarea nu se referă la 

efectul scontat al cercetării. Explicaţia ar fi la fel de valabilă şi dacă acele anumite descoperiri 
s-ar fi produs toate ca rezultat al unor accidente norocoase. 


Nivel de dificultate:3 


întrebarea 19 


Descriere: În cazul întrebărilor de acest tip, care vă cer să descoperiţi ce anume trebuie să fie adevărat 
dacă toate enunţurile din paragraf sunt adevărate, efortul de a analiza structura paragrafului nu este cea 
mai bună utilizare a timpului de examen. Pur şi simplu citiţi atent paragraful şi apoi concentraţi-vă 
asupra variantelor de răspuns pentru a vedea care dintre ele este pe de-a-ntregul susţinută de 
informaţia din paragraf. De obicei, veţi descoperi că puteţi elimina unele dintre variante imediat şi rămân 
două sau trei pentru o analiză în detaliu. 


Răspunsul corect: 


E Dacă o evaluare pur estetică a operei de artă sfârşeşte în mod necesar prin a aproba politica 
artistului, atunci nu sfârşeşte niciodată prin a o respinge. Aşa că varianta (E) trebuie să fie 
adevărată dacă al treilea enunţ din paragraf este adevărat. 


Răspunsuri incorecte 


A Singura susţinere din paragraf despre criticii care în mod deschis abordează implicaţiile politice 
ale operei de artă este că ei se angajează într-un discurs politic. Nimic nu este enuntat sau 
concluzionat referitor la problema dacă aceşti critici ar putea fi de acord cu arta pentru artă, şi 
nici la cât de împărtăşită este o astfel de aprobare. 


B Paragraful nu face nicio referire explicită la critici care nu au experienţă politică. Se sugerează 
că acei criticii care încearcă o evaluare pur estetică a operei de artă ar putea fi lipsiţi de 
experienţă politică deoarece se spune că sfârşesc prin a aproba politica artistului, deşi poate în 
mod greşit. Dar nu există nicio indicație că acei critici lipsiţi de experienţă politică nu încearcă 
uneori să realizeze o critică politică a operei de artă. 


C Paragraful ne spune că orice artă are implicaţii politice. Dacă acest enunţ este adevărat, atunci 
trebuie să fie adevărat şi faptul că operele de artă pe care le abordează criticii sunt opere cu 
implicaţii politice. Dar din aceasta nu derivă că sunt opere care au un mesaj explicit social sau 
politic. 


D Paragraful nu compară valoarea unei critici politice a unei opere de artă cu niciun alt tip de 
critică. Aşa că (D) nu este sprijinit de paragraf. 


Nivel de dificultate:3 

întrebarea 20 


Descriere: Paragraful prezintă mai întâi un fapt oarecum uimitor: există diferenţe surprinzător de mari 
printre cetăţenii Boldaviei în ceea ce priveşte incidenţa stângacilor pe grupe de vârstă. Problema pusă în 
discuţie este explicarea acestui fapt. Paragraful însuşi elimină două posibile direcţii de explicare. 


Răspunsul corect: 


A 


Dacă în Boldavia bărbaţii au o speranţă de viaţă mai mică decât femeile, este foarte plauzibil 
ca, odată cu înaintarea în vârstă, trecând de la o grupă de vârstă la alta, o proporţie din ce în 
ce mai mică de oameni din fiecare grupă de vârstă succesivă să fie bărbaţi. Asta ar însemna că 
orice calitate - aceea de a fi stângaci, ori de a fi înalt - care este mai des întâlnită la bărbaţi 
decât la femei să fie mai puţin prevalentă la grupele de vârstă mai mari. (A) ne spune că 
bărbaţii din Boldavia trăiesc în medie mai puţin decât femeile şi că bărbaţii stângaci sunt mai 
mulţi decât femeile stângace. Prin urmare, (A) ne ajută să explicăm variaţia stângacilor 
observată, în funcţie de vârstă, printre cetăţenii din Boldavia. 


Răspunsurile incorecte: 


Dacă ar fi adevărat că există o probabilitate mai mare ca stângacii din Boldavia să fie victime 
ale accidentelor fatale, atunci aceste accidente ar putea să aibă ca efect, în timp, creşterea 
proporţiei dreptacilor în rândul populaţiei. Dar (B) ne spune că nu există nicio diferenţă între 
numărul de persoane stângace şi de persoane dreptace în ceea ce priveşte implicarea lor în 
accidente. Aşa că (B) nu ne ajută cu nimic să explicăm variaţia în funcţie de vârstă a 
stângacilor printre cetăţenii Boldaviei. 


(C) ar putea da naştere tendinței printre cetăţenii Boldaviei care nu sunt puternic stângaci sau 
dreptaci de a-şi declara dexteritatea ambelor mâini. Dar chiar dacă ar exista o astfel de 
tendinţă, ea nu ar explica variaţia incidenţei stângacilor prin grupe de vârstă. 


O rată a natalității în scădere afectează mărimea populaţiei şi, comparativ, întăreşte numeric 
grupele de vârstă. Dar dacă nu se mai spune nimic altceva, scăderea ratei natalității nu are 
nicio implicaţie în privinţa distribuţiei unor trăsături specifice, precum aceea de a fi stângaci în 
cadrul unei grupe de vârstă. Prin urmare, (D) nu ajută la explicarea variaţiei incidenţei 
stângacilor în funcţie de vârstă. 


Acest enunţ sugerează că proporţia de stângaci din întreaga populaţie a Boldaviei poate fluctua 
într-o anumită măsură. Aceasta poate indica ideea că diferenţele referitoare la stângaci în 
funcţie de grupe de vârstă nu sunt neapărat constante. Dar aceasta nu ne ajută să explicăm de 
ce există acele genuri de diferenţe, în primul rând. 


Nivel de dificultate:4 

Întrebarea 21 


Descriere: Eugenia prezintă un studiu comparativ al frigiderelor potrivit căruia marca Răcoros este cel 
mai bine făcută dintre toate mărcile bune. Această concluzie este bazată pe două consideraţii. Mai întâi, 
frigiderele Răcoros rezistă mai mult şi, în al doilea rând, necesită mai puţine reparaţii - la modul general 
- decât oricare dintre cele ale altor mărci bune. Nelu neagă că s-ar putea să fie aşa. Îşi justifică negația 
pe baza propriei experienţe cu frigidere de diferite mărci. A constatat că, dintre toate frigiderele pe care 
le-a avut, cel care a necesitat cele mai multe reparaţii a fost Răcoros. 


Răspunsul corect: 


C 


Eugenia susţine că testele demne de încredere au arătat că, în general, frigiderele marca 
Răcoros necesită mai puţine reparaţii decât oricare dintre cele ale mărcilor bune. Adică, 
Eugenia a făcut o generalizare şi a oferit un suport rezonabil pentru această generalizare 
(testele demne de încredere). Mai mult decât atât, generalizarea nu este universală; Eugenia 
susţine doar că, în general, frigiderele Răcoros necesită mai puţine reparaţii. Nelu o 
contrazice spunând că, dintre toate mărcile bune de frigidere pe care le-a avut, Răcoros a 
necesitat cele mai multe reparaţii. Adică, Nelu s-a referit la un singur exemplu de neîncredere 
ca motiv pentru respingerea unei generalizări făcute de Eugenia. Deci (C) descrie corect 
eroarea din raţionamentul lui Nelu. 


Răspunsurile incorecte: 


A 


Nelu nu utilizează noţiunea de calitate a produsului în mod diferit de Eugenia. Ea utilizează 
frecvenţa scăzută a reparațiilor ca indicator de bună calitate, iar el utilizează frecvenţa mare a 
reparațiilor ca un indicator de proastă calitate. Cu alte cuvinte, amândoi se bazează pe o 
noţiune de tipul un frigider bun are rar nevoie de reparații. Deoarece (A) nu descrie corect ce a 
făcut Nelu, nu poate fi o descriere a modului în care raţionamentul lui este eronat. 


Nelu contrazice ceea ce susţine Eugenia, dar nu pe baza unei judecăţi pripite. Mai degrabă, el 
face un efort să aducă dovezi în sprijinul poziţiei sale referindu-se la experienţa proprie cu 
diferite mărci de frigider. Astfel, (B) descrie în mod eronat un aspect central al dezacordului lui 
Nelu cu Eugenia. Deci (B) nu poate descrie corect modul în care raţionamentul lui Nelu este 
greşit. 


Nelu nu pretinde că are o expertiză tehnică în domeniu. Îşi sprijină poziţia utilizând experienţa 
sa de zi cu zi. Deci (D) nu descrie o eroare în raţionamentul lui Nelu. 


Ceea ce descrie (E) nu este neapărat o eroare: dacă fiecare frigider marca Răcoros ar fi prost 
făcut, atunci ar fi potrivit să tragi concluzia că frigiderele Răcoros sunt prost făcute. În plus, 
(E) nu este o descriere a ceea ce face Nelu. Nelu trage propria concluzie pe baza a ceea ce 
este adevărat despre un singur membru al grupului, nu pe baza a ceea ce este adevărat 
despre fiecare membru al grupului. 


Nivel de dificultate:4 

întrebarea 22 


Descriere: Textul reclamei zice „Alegeţi RapiMed ca tratament contra răcelii!”; cu alte cuvinte, el zice că 
RapiMed este preferabil tuturor celorlalte tratamente de răceală. Această susţinere se bazează pe faptul 
că suferinzii de răceală care folosesc RapiMed au simptome pe jumătate mai puţin severe decât cei care 
nu se tratează deloc. 


Dovada pe care o oferă argumentul din reclamă ar justifica concluzia că suferinzii de răceală se simt mai 
bine dacă se tratează cu RapiMed decât dacă nu se tratează deloc. Dovada nu face nimic pentru a arăta 
că RapiMed este mai eficient decât alte tratamente ale răcelii. Deci concluzia reclamei - că RapiMed este 
de preferat oricărui alt tratament de răceală - este complet nefondată. 


În termeni mai generali, structura eronată a acestui raţionament este următoarea: dovezile arată că 
într-un anumit tip de situaţii, e mai bine să faci un anumit lucru decât să nu faci nimic. Argumentul 
conchide că în astfel de situaţii, să faci acel lucru e mai bine decât să faci orice altceva. 


Răspunsul corect: 


D Dovezile arată că e mai bine ca încuietorile să fie lubrifiate cu grafit decât să fie lăsate 
nelubrifiate deloc. De aici, argumentul concluzionează că grafitul este un lubrifiant mai bun 
decât oricare altul. 


Puteţi observa că raţionamentul din reclamă şi cel din (D) sunt ambele instanţieri ale aceleiaşi 
structuri greşite de raţionare ca cea prezentată în Descriere. 


Răspunsurile incorecte 


A Argumentul susţine că spaghetele au gust amar dacă sunt gătite în apă cu sare adăugată 
înainte de fierbere. De aici conchide că la gătitul spaghetelor trebuie să adaugi sare când apa 
deja fierbe. 


Dacă susţinerea argumentului este adevărată, ea furnizează un sprijin puternic concluziei. Deci 
modul de raţionare din acest argument nu este eronat şi nu poate fi o instanţiere a structurii 
eronate de raţionare din reclamă. 


B Ne aduce o dovadă care ar putea să susţină concluzia că Finanţele Naţionale este banca cu cele 
mai bune conturi. De aici, argumentul trage concluzia că Finanţele Naţionale este cea mai bună 
bancă dintre toate. 


Greşeala de raţionare în (B) este aceea de a concluziona că ceva este cel mai bun în toate 
privinţele pentru că este bun într-o anumită privinţă. Aşadar, în (B) raţionarea nu este o 
instanţiere a aceleiaşi structuri eronate ca cea a raţionării din reclamă. 


c Argumentul din (C) îşi bazează concluzia că o marcă de cauciucuri este superioară tuturor 
celorlalte pe o comparare a cauciucurilor în funcție de două criterii relevante. Dovezile oferite 
sunt bune, deşi poate nu complete. Deci (C), deşi nu este un argument concludent, nu implică 
o structură eronată de raţionare. 

Ne prezintă dovezi care ar putea susţine concluzia că uleiul de măsline este bun pentru prăjit. 
De fapt, ceea ce argumentul conchide este că, dacă nu foloseşti unt, ar trebui să foloseşti ulei 
de măsline. 


În termeni generali, acest argument se prezintă aşa: se aduc dovezi că ceva este bun şi se 
trage concluzia că acel ceva este, drept urmare, o alternativă bună pentru altceva. Deci, deşi 
eronat, acest argument este defectuos într-un mod diferit decât cel din reclamă. 


Nivel de dificultate:3 


întrebarea 23 


Descriere: Există o tensiune între ceea ce Asociaţia de Sănătate spune şi cele spuse de Critic. Asociaţia 
de Sănătate se referă la studii care sugerează că oamenii nu întâmpină nicio dificultate în trecerea de la 
un regim care include carne la unul vegetarian. Dintre participanţii la aceste studii, cei mai mulţi au 
reuşit să facă această trecere, niciunul nu a suferit efecte negative la sfârşit, iar mulţi preferă noul regim 
celui vechi. Criticul subliniază că participanţii la studii erau toţi înclinați către această schimbare de dietă 
şi observă, în continuare, că în ciuda acestei predispoziţii favorabile, mulţi dintre ei nu au făcut de fapt o 
trecere completă la un regim vegetarian. 


Răspunsul corect: 


Dacă Asociaţia de Sănătate ar trage concluzia de la varianta (E) pe baza dovezilor pe care le 
aduce, ar trata faptul că majoritatea grupului voluntarilor a fost capabilă să excludă carnea din 
dietă ca o dovadă adecvată a faptului că, în general, majoritatea oamenilor ar fi capabilă să 
excludă carnea din dietă dacă medicul le-ar recomanda. Totuşi, potrivit criticului, toţi 
participanţii voluntari la studii erau predispui la schimbarea dietei înainte de a începe studiul. 
Pare plauzibil că persoanele predispuse să elimine carnea din dieta lor ar considera mai uşoară 
această schimbare decât ar considera-o un om obişnuit. De aceea, răspunsul criticului 
furnizează dovezi că este mai puţin probabil ca oamenii obişnuiţi să reuşească eliminarea cărnii 
din dieta lor, aşa cum o fac participanţii voluntari la studii. Aşadar, răspunsul criticului pune la 
îndoială caracterul adecvat al dovezilor aduse de Asociaţia de Sănătate ca bază pentru 
deducerea variantei (E). 


Răspunsurile incorecte: 


A 


Dacă Asociaţia de Sănătate ar trage concluzia (A) din dovezile aduse, ar echivala absenţa 
efectelor negative ale regimului alimentar cu îmbunătăţirea lui. Aşadar, orice lucru care ar 
pune sub semnul îndoielii această echivalență ar atrage după sine concluzia în discuţie. Dar 
răspunsul criticului nu atinge această problemă. Niciuna din spusele criticului nu pune la 
îndoială, în mod direct, adevărul lui (A). Prin urmare, criticul nu spune nimic care să pună la 
îndoială varianta (A). 


În prezentarea dovezilor pe care le aduce, Asociaţia de Sănătate nici măcar nu ia în 
considerare problema atitudinii pe care voluntarii din studii o au faţă de un regim fără carne. 
Deci dovezile Asociaţiei de Sănătate nu furnizează niciun temei pentru a trage concluzia (B). 

Dar să presupunem că Asociaţia de Sănătate a tras concluzia (B). Punctul de vedere specific lui 
(B) - faptul de a avea o dispoziţie favorabilă înspre eliminarea cărnii din dietă este strâns legat 
de reuşita în eliminarea cărnii - nu atinge problema amintită mai sus, deci nu este pus la 
îndoială de critic. 


Ç Dacă Asociația de Sănătate ar trage concluzia că în ultimii ani a crescut numărul persoanelor 
care au un regim alimentar strict vegetarian, răspunsul criticului nu ar pune la îndoială acea 
concluzie. Criticul admite tacit că oamenii sunt capabili să treacă la un regim fără carne, deci 
răspunsul criticului este consistent cu faptul că a crescut numărul persoanelor care au un 
regim alimentar strict vegetarian. 


D (D) nu este sprijinit de dovezile oferite de Asociația de Sănătate. Dar nici nu este pus la 
îndoială de ceva din spusele criticului. Criticul furnizează informații despre atitudinea 
participanţilor înainte de studiu, dar nu oferă informaţii despre cum s-a simţit vreunul dintre ei 
la sfârşitul studiului. 


Nivel de dificultate:5 


întrebarea 24 


Descriere: Întreaga propoziţie a doua, începând cu „Prin urmare”, este concluzia argumentului. Această 
concluzie se bazează pe informaţia despre proporţia muncitorilor necalificaţi angajaţi cu normă întreagă 
din Târgu Frumos care sunt angajaţi la fabrica de pantofi. Faptul că fabrica de pantofi este firma cea mai 
mare din oraş este doar o informaţie secundară şi nu aduce niciun sprijin suplimentar concluziei. 


Aşa cum este, argumentul e departe de a fi concludent. Informaţia menită să sprijine concluzia se referă 
la muncitorii necalificaţi cu normă întreagă angajaţi de firmele din Târgu Frumos. Aşa cum reiese cel 
puţin din această informaţie, e posibil ca niciunul dintre muncitorii necalificaţi angajaţi cu normă întreagă 
în Târgu Frumos să nu fie de fapt locuitori ai Târgului Frumos. Concluzia este, totuşi, despre locuitorii 
din Târgu Frumos care sunt muncitori necalificaţi şi care sunt angajaţi cu normă întreagă în Târgu 
Frumos. 


Întrebarea vă cere să identificaţi informaţia care, dacă este adăugată argumentului, îl face concludent. 


Răspunsul corect: 


D Prima frază a textului ne spune că fabrica de pantofi angajează cu normă întreagă mai mult de 
jumătate dintre muncitorii necalificaţi care au slujbe în Târgu Frumos. (D) ne spune că oricine 
e angajat la fabrica de pantofi este şi locuitor al oraşului Târgu Frumos. Acest lucru înseamnă 
că fabrica de pantofi angajează mai mult de jumătate dintre toţi locuitorii din Târgu Frumos 
care sunt muncitori necalificaţi având slujbă cu normă întreagă în Târgu Frumos. De aici 
decurge că cei mai mulţi dintre locuitorii din Târgu Frumos care sunt muncitori necalificaţi 
angajaţi cu normă întreagă în slujbe la Târgu Frumos şi-ar pierde serviciul dacă fabrica s-ar 
închide. Aşadar, concluzia paragrafului decurge logic dacă (D) este asumat. 

Răspunsurile incorecte: 


A Să presupunem că există în Târgu Frumos mai mulţi locuitori angajaţi decât şomeri, aşa cum 
spune (A). Ar putea în continuare să fie adevărat că o proporţie mare de muncitori necalificaţi 
cu normă întreagă angajaţi la fabrica de pantofi din Târgu Frumos să nu fie locuitori ai oraşului 
Târgu Frumos. Astfel, (A) lasă argumentul la fel de neconcludent ca înainte. 


B Acest enunţ nu ne spune nimic despre locul în care sunt angajaţi locuitorii din Târgu Frumos 
care nu sunt calificaţi. Aşa că, chiar dacă Târgu Frumos are mai mulţi muncitori necalificaţi 
decât calificaţi între locuitorii săi, ar putea totuşi să fie adevărat că o proporţie mare de 
necalificaţi cu normă întreagă angajaţi la fabrica de pantofi din Târgu Frumos să nu fie locuitori 
ai oraşului Târgu Frumos. Astfel, (B) lasă argumentul la fel de neconcludent ca înainte. 


C Chiar dacă fabrica de pantofi din Târgu Frumos angajează mai mulţi muncitori necalificaţi decât 
calificaţi, aşa cum spune (C), cei mai mulţi dintre acei muncitori necalificaţi s-ar putea să nu fie 
locuitori din Târgu Frumos. Deci, (C) lasă argumentul la fel de neconcludent ca înainte. 


E Acest enunţ ne spune că orice muncitor necalificat angajat cu normă întreagă care lucrează 
într-o fabrică din Târgu Frumos lucrează la fabrica de pantofi. Dar nu ne spune nimic despre 
unde locuiesc muncitorii. Aşa că (E) lasă argumentul la fel de neconcludent ca înainte. 


Nivel de dificultate:4 


întrebarea 25 


Descriere: Paragraful descrie un anumit tip de licitaţie care nu permite licitatorilor să crească oferta 
dacă sunt eliminaţi din licitaţie. Dacă articolul scos la licitaţie este deosebit de căutat, ar fi rezonabil să 
te aştepţi că există un număr de licitatori care în mod serios doresc să obţină acel obiect şi care pentru 
a-şi creşte şansele de câştig ar licita cu suma cea mai mare pe care sunt pregătiţi să o plătească pentru 
el. Prin urmare, într-un astfel de caz ar fi de aşteptat să existe destul de multe licitări mari şi deci nu ar 
părea să fie necesară stabilirea unui prag inferior de preţ. Un prag inferior de preţ, la urma urmelor, nu 
ar trebui decât să împiedice vânzarea articolului la un preţ nerezonabil de mic. Paragraful afirmă, totuşi, 
că tocmai în astfel de cazuri este cel mai necesar de protejat pragul inferior al preţului. 


Vi se cere să selectaţi un enunţ care ne ajută să explicăm de ce o generalizare aparent paradoxală este 
valabilă. Astfel, enunţul pe care îl veţi alege ar trebui să facă din generalizare una mai puţin paradoxală. 


Răspunsul corect: 


E Dacă (E) este adevărat, sugerează că în cazul articolelor extrem de căutate, mulţi s-ar abţine 
să facă o ofertă pentru că ei cred că oferta cea mai mare pe care sunt dispuşi să o facă nu ar 
avea nicio şansă de a fi suficient de mare pentru a câştiga. Acest fapt ar creşte probabilitatea 
ca singurele oferte primite să fie de la licitatori care mizează pe faptul că nu vor exista licitatori 
serioşi. Aşa că (E) ar ajuta la explicarea motivului pentru care, în cazul licitaţiilor cu ofertă 

unică secretă, vânzătorii au cea mai mare nevoie să se protejeze prin stabilirea unui prag 
inferior de preţ când articolele scoase la licitaţie sunt extrem de căutate. 


Răspunsurile incorecte: 


A 


Faptul vizând licitaţiile cu ofertă unică secretă menţionat la (A) ar explica de ce potenţialii 
cumpărători ar trebui să cântărească foarte atent oferta pe care intenţionează să o facă. Nu 
explică însă de ce orice articol ar atrage numai oferte nerezonabil de mici şi cu atât mai puţin 
de ce articolele deosebit de căutate ar atrage probabil numai oferte nerezonabil de mici. 


E posibil ca unii să se abţină de la a face o ofertă pentru anumite articole dacă ştiu că ar fi 
dezvăluită identitatea licitatorilor necâştigători. (B) ne spune totuşi că licitatorii necâştigători 
pot să hotărască singuri dacă doresc sau nu ca identitatea să le fie dezvăluită. Aşa că (B) nu 
ne explică de ce oamenii se abţin de la a licita pentru articole pe care doresc mult să le aibă. 


Faptul menţionat la (C) stabileşte că vânzătorii care optează pentru protecţia prin stabilirea 
pragului inferior de preţ o fac pentru a asigura cel puţin un oarecare profit în eventualitatea 
vânzării, chiar dacă oferta cea mai mare se dovedeşte a fi dezamăgitor de mică şi foarte 
aproape de pragul inferior. În mod rezonabil, ar fi de aşteptat ca vânzătorii să-şi dorească un 
astfel de nivel de protecţie indiferent dacă articolul scos la licitaţie are căutare sau nu. Dar (C) 
nu ne explică de ce un vânzător ar avea mare nevoie de astfel de protecţie când scoate la 
licitaţie un articol căutat. 


Având o idee destul de clară despre cine anume ar fi ceilalţi licitatori, un licitator ar putea să 
facă posibile calcule despre cât să crească oferta sau chiar dacă să liciteze sau nu. Dar el nu 
explică de ce, în mod special pentru articolele cu căutare, nu s-ar face oferte serioase din 
partea unor potenţiali licitatori. 


Nivel de dificultate:5 

Gândire logică, set 2 - EXPLICAŢII 


întrebarea 1 


Descriere: În paragraf sunt făcute două comparații: la vârsta preşcolară, copiii care merg la grădiniţă se 
îmbolnăvesc mai des decât cei care nu merg. Când ajung la vârsta de şcoală, situaţia se inversează: 
copiii care nu au fost la grădiniţă la vârsta preşcolară se îmbolnăvesc mai frecvent decât cei care au fost. 
Paragraful sugerează că diferenţa dintre copiii preşcolari poate fi explicată de faptul că cei care merg la 
grădiniţă sunt expuşi la multe boli. Însă aproape toţi copiii cu vârstă şcolară merg la şcoală, şi de aceea 
este la fel de probabil să fie expuşi cu toţii la boli. Ca atare, dacă frecvenţa expunerii la boli este factorul 
care explică de ce copiii care merg la grădiniţă se îmbolnăvesc mai des decât copiii de aceeaşi vârstă 
care nu merg, ne putem aştepta că, în mod rezonabil şi contrar informaţiei din text, copiii de şcoală vor 
avea tendinţa de a se îmbolnăvi în aceeaşi proporţie. 


Vi se cere să alegeţi enunţul care ajută la explicarea aparentei discrepanțe de mai sus. 


Răspunsul corect: 


C Acest răspuns sugerează că acelaşi factor - expunerea la multe boli - care produce frecvenţa 
ridicată a îmbolnăvirilor în rândul preşcolarilor care merg la grădiniţă este responsabil şi pentru 
imunizarea acestor copii la multe dintre aceste boli. Preşcolarii care nu au mers la grădiniţă au 
fost mai puţin expuşi şi, ca atare, nu au dezvoltat imunitate faţă de la fel de multe boli. De 
aceea, când aceştia din urmă merg la şcoală, e mai probabil să fie mai puţin imuni la bolile la 
care sunt expuşi. În consecinţă, se îmbolnăvesc mai repede decât colegii lor care au fost la 
grădiniţă. De aceea, varianta (C) explică aparenta discrepanţă din text. 


Răspunsurile incorecte: 


A Acest răspuns explică de ce ne-am putea aştepta ca şcolarii să se îmbolnăvească destul de 
des. Insă nu explică de ce şcolarii care au fost la grădiniţă la vârsta preşcolară tind să fie mai 
rar bolnavi decât colegii lor. 


B Dacă (B) este adevărat, oferă o explicaţie pentru faptul că unii copii tind să se îmbolnăvească 
mai des decât alţii. Însă această explicaţie nu are nicio legătură cu tendinţele menţionate în 
text, cum ar fi aceea că şcolarii care nu au fost la grădiniţă se îmbolnăvesc mai frecvent. De 
aceea, (B) nu explică aparenta discrepanţă din text. 


D Dacă (D) este adevărat, oferă un motiv pentru faptul că îmbolnăvirile s-ar produce mai 
frecvent în rândul şcolarilor decât în rândul preşcolarilor. Insă nu oferă nicio justificare pentru 
faptul că şcolarii care nu au fost la grădiniţă se îmbolnăvesc mai repede decât colegii lor care 
au fost. 

Acest enunţ ne oferă informaţii despre natura bolilor pe care le contractează copiii la grădiniţă. 
Dar (E) nu oferă nicio informaţie despre frecvenţa îmbolnăvirilor în rândul copiilor cu vârstă 
şcolară şi, ca atare, nu poate explica discrepanta din text. 


Nivel de dificultate: 1 


întrebarea 2 


Descriere: Concluzia argumentului este „Testul de vedere pentru obţinerea permisului de conducere 
n-ar trebui limitat la măsurarea acurateţei vederii pe timp de zi”. Această concluzie este susţinută de 
informaţia care sugerează că oamenii care văd bine pe lumină pot avea o vedere pe timp de noapte 
inadecvată pentru a conduce în siguranţă precum şi de informaţiile care subliniază că este important ca 
şoferii să aibă vedere de noapte bună. 


Răspunsul corect: 


A 


Argumentul conchide explicit că testul de vedere pentru obţinerea permisului de conducere 
n-ar trebui limitat la măsurarea acurateţei vederii pe timp de zi. Informaţia care susţine 
această concluzie sugerează clar că o vedere adecvată pe timp de noapte este foarte 
importantă pentru siguranţa condusului şi că modalităţile actuale de testare a vederii nu ne 
asigură că şoferii văd bine noaptea. Ca atare, este rezonabil să spunem că ideea principală a 
argumentului este că testul de vedere pentru obţinerea permisului de conducere trebuie să 
măsoare şi acurateţea vederii pe timp de noapte. 


Răspunsurile incorecte: 


C,E 


Argumentul pare să considere de la sine înţeles că actualul test de vedere pentru obţinerea 
permisului de conducere reduce din problemele şoferilor cu vedere inadecvată. Însă 
argumentul se concentrează pe consecinţele negative ale faptului că nu se testează vederea pe 
timp de noapte, şi nu pe beneficiile testării vederii pe timp de zi. De aceea, (B) nu este o idee 
principală pe care argumentul încearcă să o susţină. 


Argumentul spune explicit că mulţi oameni care văd bine pe timp de zi au probleme cu vederea 
pe timp de noapte care afectează siguranţa şofatului. Preocuparea lui majoră este că actualul 
test de vedere nu reuşeşte să identifice aceste cazuri. Atât (C), cât şi (E) sunt despre şoferi a 
căror vedere este corect evaluată de testul de vedere şi, de aceea, niciunul nu prezintă o idee 
în legătură cu argumentul. 


Argumentul nu spune decât că vederea inadecvată joacă un rol în majoritatea accidentelor 
care se petrec noaptea. Nu încearcă în niciun fel să stabilească faptul că problemele de vedere 
sunt factorul principal şi, ca atare, (D) nu exprimă ideea principală a argumentului. 


Nivel de dificultate: 2 

întrebarea 3 


Descriere: Paragraful ne prezintă informaţii despre viperele cu gropiţe. Oferă atât perspectiva ştiinţifică 
standard, cât şi ipoteza alternativă a unui cercetător despre funcţia senzorilor cu infraroşu. 


Întrebarea cere un suport pentru această ipoteză alternativă, acela că rolul principal al senzorilor 
cu infraroşu este de a ajuta viperele cu gropiţe să aprecieze distanţa de la care s-ar putea apropia alţi 
prădători şi mărimea acestora. 


Răspunsul corect: 


B Acest enunţ compară viperele cu gropiţe cu alte specii înrudite de vipere fără gropiţe şi, 
probabil, fără senzori cu infraroşu. (B) sugerează clar că prezenţa senzorilor cu infraroşu 
condiţionează modul în care viperele reacţionează în prezenţa prădătorilor, dar nu şi modul în 
care reacţionează în prezenţa prăzii. Ca atare, (B) susţine cel mai puternic ipoteza 
cercetătorului. 


Răspunsurile incorecte: 


A Acest răspuns enumeră câteva elemente pe care le au în comun femelele şi masculii de viperă 
cu gropiţe, însă această informaţie este neutră, nesusţinând nici teoriile standard, nici ipoteza 
cercetătorului. 


C, D Ambele răspunsuri oferă informaţii suplimentare despre viperele cu gropiţe, dar aceste 
informaţii nu se referă la funcţia senzorilor cu infraroşu. Ca atare, nici (C), nici (D) nu susţin 
nici teoria standard, nici ipoteza cercetătorului. 


E Acest răspuns spune că anumite vipere cu gropiţe îşi folosesc clopoţeii pentru a intimida 
prădătorii. Această informaţie, însă, nu are legătură cu modul în care îşi folosesc senzorii cu 
infraroşu pentru a se apăra. Ca atare (E) nu susţine nici teoria standard, nici ipoteza 
cercetătorului. 


Nivel de dificultate: 2 
întrebările 4-5 


Descriere: Concluzia argumentului este că o anumită explicaţie pentru persecutarea grupurilor 
minoritare de către autorităţile medievale este „profund îndoielnică”. Explicaţia pe care argumentul o 
pune sub semnul întrebării este că „autorităţile medievale nu priveau cu ochi buni persecuțiile oficiale 
împotriva anumitor grupuri minoritare şi le aplicau doar pentru a calma turbulentele populare cauzate de 
ostilitatea maselor faţă de aceste grupuri”. Pentru a demonta această explicaţie sunt aduse două 
contraargumente. 

întrebarea 4 


Pentru a răspunde acestei întrebări, trebuie să decideţi care dintre variantele de răspuns descrie cel mai 
bine construcţia argumentului. 


Răspunsul corect: 


D Primul contraargument împotriva teoriei istoricilor este că nu există suficiente dovezi în 
privinţa ostilităţii populare menţionate de această teorie. Al doilea contraargument sugerează o 
alternativă la această explicaţie, aducând dovezi în sprijinul unui motiv pentru care persecuțiile 
să fi avut loc din alte considerente. Ca atare, (D) este o descriere corectă a modului de 
organizare a argumentului. 


Răspunsurile incorecte: 


A Argumentul spune că mulţi istorici susţin un anumit punct de vedere. Totuşi, rolul 
argumentului nu este să demonstreze că acest punct de vedere este corect, ci să arate că este 
îndoielnic. De aceea, (A) nu descrie construcţia argumentului. 


B Argumentul conchide că o anumită explicaţie a unor evenimente din trecutul îndepărtat - Evul 
Mediu - este „profund îndoielnică”. Îşi susţine această concluzie prin dovezi care se referă la 
aceeaşi perioadă. Ca atare, contrar răspunsului (B), argumentul nu pune la îndoială toate 
concluziile susţinute de aceste dovezi. 


C Argumentul nici nu menţionează, şi cu atât mai mult nu critică, nicio „comparaţie anume” între 
evenimente. Deci (C) nu este o descriere corectă a construcţiei argumentului. 


E Argumentul pune la îndoială o anumită explicaţie istorică prezentând două dovezi împotriva 
acesteia Nu este stabilit niciun principiu şi nici nu este folosit acel principiu pentru justificarea 
vreunei concluzii. Ca atare, (E) nu descrie corect construcţia argumentului. 


Nivel de dificultate: 2 


întrebarea 5 


Pentru a răspunde acestei întrebări, trebuie să stabiliţi care variantă de răspuns oferă informaţii care ar 
sprijini cel mai puternic contracararea teoriei că autorităţile medievale nu erau de acord cu persecuțiile 
împotriva grupurilor minoritare şi că le aplicau doar pentru a potoli nemulţumirile maselor generate de 
ostilitatea acestora faţă de grupurile în chestiune. 


De aceea, trebuie să alegeţi răspunsul care, împreună cu cele două contraargumente deja enunțate în 
text, funcţionează cel mai eficient împotriva teoriei de mai sus. 

Răspunsul corect: 


A 


Acest răspuns sugerează clar că autorităţile medievale care persecutau minoritățile erau 
motivate de propria lor aversiune faţă de aceste minorităţi, ceea ce se potriveşte foarte bine cu 
al doilea contraargument din text, şi anume că autorităţile aveau drept ţintă a persecuțiilor 
exact acele grupuri care le contestau dreptul de a guverna. Mai important decât atât, (A) 
demontează direct ideea că autorităţile aplicau persecuțiile fără să le susţină, doar pentru a 
calma nemulţumirile maselor. Dacă autorităţile ar fi fost preocupate de alinarea nemulțumirilor 
maselor, nu ar fi lansat campanii de propagandă, care se presupun a fi menite să încurajeze 
ostilitatea populară. Din moment ce istoricii susţin că autorităţile medievale nu favorizau 
persecutarea minorităţilor, (A) sprijină demontarea acestei teorii. 


Răspunsurile incorecte: 


Acest răspuns sugerează că minoritățile medievale ar fi avut nevoie să fie protejate de 
ostilitatea populară. Dar, în acest caz, e mai probabil ca ostilitatea populară faţă de minorităţi 
să fi fost o problemă care persista şi, ca atare, mai probabil ca autorităţile să nu favorizeze 
persecuțiile şi să le aplice doar ca să calmeze nemulţumirile oamenilor. De aceea, (B) nu 
întăreşte contraargumentele împotriva teoriei istoricilor, ci, în fapt, le slăbeşte. 


Acest răspuns sugerează că ostilitatea populară faţă de un anumit grup putea avea ca rezultat 
nemulțumiri serioase ale maselor. Acest lucru ar fi putut motiva autorităţile să acţioneze 
într-un mod care să atenueze aceste nemulțumiri. De aceea, (C) sprijină teoria istoricilor, mai 
degrabă decât contraargumentele împotriva ei. 


Acest răspuns susţine punctul de vedere că autorităţile medievale în sine nu erau ostile 
grupurilor minoritare. Ca atare, susţine şi punctul de vedere al istoricilor conform căruia 
autorităţile nu favorizau persecuțiile împotriva acestor grupuri. 


Argumentul încearcă să decidă dacă istoricii au explicat corect persecuțiile duse de autorităţile 
medievale împotriva anumitor grupuri minoritare. Informaţii de tipul celor că cei găsiţi vinovaţi 
nu erau consideraţi victime ale persecuției nu ne spun nimic despre modul în care anumite 
grupuri minoritare au devenit victime ale persecuțiilor oficiale. De aceea, (E) nu contribuie cu 
nimic la întărirea contraargumentelor împotriva teoriei istoricilor. 


Nivel de dificultate: 3 


întrebarea 6 


Descriere: Paragraful ne oferă diverse informaţii despre descoperirea recentă într-un ghețar a unui trup 
bărbătesc bine conservat. Paragraful ne expune doar o serie de enunţuri, fără să tragă o concluzie pe 
baza acestora. 


Pentru a răspunde întrebării ce-l însoţeşte, trebuie să decideţi care idee este cel mai bine susţinută de 
informaţia din text. 

Răspunsul corect: 


C 


Paragraful ne spune că trupul bărbatului era bine conservat. Ne spune, de asemenea, că nu 
s-ar fi păstrat la fel de bine, dacă nu ar fi fost prins în ghețar la puţin timp după ce bărbatul a 
murit sau dacă s-ar fi dezgheţat între timp. Deci putem deduce că trupul bărbatului a fost prins 
în ghețar la puţină vreme după moartea acestuia, care s-a petrecut cel puţin acum 4000 de 
ani. Ca atare, (C) este foarte puternic susţinut de informaţia din text. 


Răspunsurile incorecte: 


A 


Paragraful ne spune că obiectele găsite pe trupul bărbatului indică faptul că acesta a trăit cu 
cel puţin 4000 de ani înainte. Asta înseamnă că niciunul dintre aceste obiecte nu ar putea avea 
mai puţin de 4000 de ani, din moment ce trupul, cu tot cu obiecte, a fost izolat în ghețar, 
neatins de când murise bărbatul. Astfel, obiectele ar fi putut avea cu puţin peste 4000 de ani. 
Ca atare, (A) nu este susţinut de informaţia din text. 


Nu există nicio informaţie în text referitoare la modul în care a murit bărbatul. Tot ce ştim este 
că se afla deasupra sau foarte aproape de un ghețar în momentul în care a murit. Aşa că se 
poate să fi murit îngheţat sau din alte cauze. Ca atare, (B) nu este susţinut de informaţia din 
text. 


Paragraful ne spune că trupul nu s-ar fi conservat dacă nu ar fi îngheţat. Cu toate acestea, 
singurul lucru pe care îl ştim despre obiectele găsite împreună cu acesta este că au probabil 
4000 de ani. Textul nu ne spune nimic care să ne indice din ce erau făcute obiectele. Unele 
obiecte, cum ar fi cele din piele de animale ar putea avea nevoie să fie îngheţate ca să se 
păstreze. Altele, cum ar fi cele din piatră sau metal, s-ar fi putut păstra şi dacă nu ar fi fost 
îngheţate. Ca atare, chiar dacă (D) ar fi adevărat, nu este susţinut de informaţia din text. 


Paragraful ne dă motive să credem că, în locul unde se află ghețarul, clima este mai caldă 
acum decât cu 4000 de ani în urmă. Însă nu există niciun motiv să considerăm că schimbările 
de temperatură dintr-un singur loc al planetei sunt un indicator bun pentru schimbările de 
climă de pe întreaga planetă. Ca atare, (E) nu este susţinut de informaţia din text. 


Nivel de dificultate: 2 


întrebarea 7 


Descriere: În acest argument, rezultatele unui experiment sunt prezentate ca susţinând o ipoteză. Aşa 
cum este prezentat, acest rezultat nu oferă mult sprijin pentru ipoteza în chestiune. Este adevărat că, în 
acest experiment, compoziţia preferată de majoritatea oamenilor mai fusese ascultată de ei în aceeaşi zi. 
Totuşi, după câte ştim, se poate la fel de bine ca „Studiu I” să fi fost o compoziţie muzicală mai atractivă 
decât „Studiu II” şi să fi fost preferată de o majoritate substanţială, chiar dacă această majoritate ar fi 
ascultat şi „Studiu II” înainte. De aceea, rezultatele în sine ale experimentului oferă puţine dovezi că 
„Studiu 1” a fost preferat pentru că mai fusese ascultat o dată. 

Aşadar, pentru a întări argumentul, aveţi nevoie de dovezi care să facă mai probabil faptul că oamenii 
care au luat parte la experiment au preferat „Studiu 1” în primul rând pentru că îl auziseră înainte, şi nu 
pentru că reprezintă un anume gen de muzică sau din oricare alt motiv. 


Răspunsul corect: 


D 


(D) descrie rezultatele unui experiment asemănător celui prezentat în text, doar că, în acest 
caz, compoziţia ascultată dimineaţa a fost „Studiu II”. În experimentul descris în (D), o 
majoritate consistentă (70 din 80 de oameni) au preferat „Studiu II”. Ca atare, răspunsul (D) 
face mai probabil faptul ca preferinţele subiecţilor experimentului să fie determinate de 
ascultarea în prealabil a uneia dintre compoziţii mai degrabă decât de meritele potenţiale ale 
compozițiilor în sine. 


Răspunsurile incorecte: 


A 


Rezultatele experimentului prezentate în (A) arată că preferinţele oamenilor sunt puternic 
influențate de alte lucruri, pe lângă ascultarea în prealabil a uneia dintre compoziţii. Mai mult, 
aceste rezultate nu aduc nicio dovadă că prezentarea prealabilă a unei compoziţii sau a alteia 
are vreo influenţă asupra acestor preferinţe. 


Răspunsul (B) arată că, dacă privim cele două compoziţii din punct de vedere al calităţii 
muzicale, „Studiu I” este mai atractiv decât „Studiu II”. În fapt, un asemenea rezultat 
subminează ideea că preferința arătată pentru „Studiu I” de către oamenii din experimentul 
menţionat în text are ceva de-a face cu faptul că îl mai ascultaseră înainte. 


Din moment ce ipoteza pare să se refere la oameni fără pregătire muzicală, a include critici de 
muzică în experiment naşte întrebări despre studiul în sine. Acest aspect îndoielnic al 
experimentului nu poate decât să slăbească susţinerea ipotezei. În orice caz, (C) nu contribuie 
la sprijinirea argumentului. 


(E) sugerează că e posibil ca experimentul descris în argument să nu fi fost bine executat, deşi 
acest lucru nu e clar. Dar dacă plângerile participanţilor indică o problemă reală, (E) tot nu ne 
spune cum ar fi putut afecta această problemă preferinţele oamenilor. Deci (E) nu susţine 
ipoteza, ci ar putea chiar să o slăbească, punând sub semnul întrebării rezultatele studiului. 


Nivel de dificultate: 2 


întrebările 8-9 


Descriere: Concluzia principală a argumentului este că, în zone afectate de dezastre naturale, 
comercianții care ridică preţurile la noile transporturi de placaj nu profită de dezastru pentru a face un 
câştig mai mare pentru fiecare bucată de placaj pe care o vând. Ni se dă o dovadă în sprijinul acestei 
concluzii: transportarea placajului în zonele afectate este dificilă şi costisitoare. Pe baza acestei 

informaţii, în argument se inferează că placajul îi costă mai mult pe comercianţi decât înainte. Iar 
această inferenţă este baza pentru concluzia principală a argumentului. 


Inferenţa pe care se construieşte concluzia principală pare suficient de sigură. Dacă cheltuielile de 


transport cresc, costul total pe care îl plătesc comercianții pentru noile transporturi de placaj creşte la 
rândul său. Aşadar, pentru a nu câştiga mai puţin ca înainte pentru fiecare bucată de placaj, comercianții 
trebuie să ridice preţurile suficient ca să acopere costurile de transport. 


întrebarea 8 


Răspunsul corect: 


După cum arată discuţia din „Descriere”, (E) este o asumpţie pe care se bazează argumentul. 
Dacă (E) n-ar fi adevărat - adică, dacă acea creştere a preţurilor de către comercianţi ar 
depăşi creşterea costurilor comercianților - atunci comercianții ar câştiga mai mulţi bani pentru 
fiecare foaie de placaj vândută, iar argumentul nu ar sta în picioare. 


Răspunsurile incorecte: 


A 


Problema capacităţii locuitorilor de a plăti influenţează totalul vânzărilor şi, de asemenea, 
totalul profiturilor comercianților de placaj. Cu toate acestea, argumentul nu se referă la 
totalitatea profiturilor comercianților, ci la profitul pe fiecare foaie de placaj. Iar atât timp cât 
creşterea de preţ per foaie nu face decât să reflecte creşterea costurilor de transport per foaie, 
comercianții nu vor câştiga mai mulţi bani pentru fiecare foaie decât făceau înainte de 
dezastru. Aşadar, (A) nu are legătură cu argumentul. 


Argumentul ne spune că, într-adevăr, comercianții cresc preţul pe care îl cer pe o foaie de 
placaj. Dar concluzia argumentului este că acest lucru nu se concretizează într-o creştere a 
profitului per foaie, pentru că transportul placajului s-a scumpit şi el. De aceea, argumentul se 
bazează pe asumpţia că, cel puţin în parte, comercianții plătesc această creştere a costurilor 
de transport. Dar, din perspectiva argumentului, şi producătorii de placaj pot plăti o parte din 
această creştere. Atâta vreme cât comercianții nu ridică preţul per foaie cu mai mult decât 
creşterea costurilor de transport pe care le plătesc ei înşişi, nu vor face mai mulţi bani pentru 
fiecare foaie de placaj. Ca atare, argumentul nu presupune că ei trebuie să plătească întreaga 
sumă rezultată din creşterea cheltuielilor de transport. 


Dacă (C) este fals, unii comercianţi fac un asemenea profit pentru fiecare foaie de placaj că ar 
putea amortiza o creştere a cheltuielilor de transport fără să ridice preţurile pentru mult timp. 
Când asemenea comercianţi vând placaj după un dezastru natural, s-ar putea la fel de bine să 
aibă un profit mai mic per foaie decât înainte de calamitate, chiar dacă măresc preţurile. 
Astfel, concluzia argumentului - comercianții care măresc preţurile placajului după un dezastru 
natural nu câştigă mai mulţi bani pentru fiecare foaie de placaj decât înainte de dezastru - se 
susţine, chiar dacă (C) e fals. Ca atare, argumentul nu depinde de (C). 

Dacă (D) ar fi adevărat, comercianții ar avea mai puţin placaj de vânzare după dezastru decât 


înainte. Însă, din moment ce argumentul priveşte doar profitul comercianților per foaie de 


placaj, cantitatea totală de placaj este irelevantă. 


Nivel de dificultate: 4 


întrebarea 9 


Răspunsul corect: 


C 


Din discuţia din „Descriere”, observăm că, pornind de la o anumită informaţie, clauza „costurile 
comercianților pentru placaj sunt mai mari decât erau înainte de producerea dezastrului” 
funcţionează ca o concluzie intermediară a argumentului. Iar această concluzie intermediară 
este folosită apoi pentru a susţine concluzia principală a argumentului. De aceea, (C) este o 
descriere corectă a rolului acestei clauze. 


Răspunsurile incorecte: 


A 


Argumentul în ansamblu este menit să contracareze acuzaţia că anumiţi comercianţi profită de 
un dezastru pentru a-şi mări câştigul pentru fiecare foaie de placaj vândută. Insă nu face acest 
lucru printr-un contraexemplu - un exemplu care ar demonta susţinerea acuzaţiei. 


Argumentul în ansamblu este direcționat spre concluzia principală că, în zonele afectate de un 
dezastru natural, comercianții care măresc preţul noilor transporturi de placaj nu se folosesc 
de acel dezastru pentru a câştiga mai mulţi bani pentru fiecare foaie de placaj pe care o vând. 
Clauza din întrebare doar susţine concluzia principală. 


Argumentul nu consideră poziţia pe care o contracarează ca nefiind plauzibilă. Mai degrabă, ia 
acea poziţie în serios şi încearcă să construiască un caz solid împotriva ei. Clauza din întrebare 
este parte a acestei încercări precaute de contracarare, şi nu un exemplu folosit pentru a 
ilustra neplauzibilitatea poziţiei demontate. 


După cum se explică în „Descriere“, clauza potrivit căreia costurile pe care comercianții le 
plătesc pentru placaj sunt mai mari decât înainte de dezastru joacă un rol central în construcţia 
argumentului. Ea nu se află acolo pentru a furniza informaţii contextuale. 


Nivel de dificultate: 5 


întrebarea 10 


Descriere: Concluzia argumentului este că rezultatele unui anumit studiu susţin ipoteza că „mare parte 
din oxidul de azot care contribuie la poluarea aerului provine din arderea materiei organice în incendiile 
din păduri”. În studiul în chestiune, au fost colectate şi închise în sticle mostre de fum din multe incendii 
de pădure. Când aceste mostre de fum îmbuteliate au fost analizate ulterior într-un laborator, s-a 
descoperit că ele conţineau concentraţii mari de oxid de azot. 

La prima vedere, argumentul pare să fie unul solid. Dovezile produse de studiu par a fi relevante. Iar, 
din moment ce ipoteza susţine un lucru relativ modest, pare să fie bine susţinută de studiu. Ca atare, 
pentru a slăbi argumentul, trebuie să găsiţi ceva care pune serios sub semnul întrebării însemnătatea 
studiului pentru ipoteza respectivă. 


Răspunsul corect: 


D 


Răspunsul (D) sugerează clar că acele concentraţii mari de oxid de azot descoperite în 
mostrele de fum au fost cel puţin în parte rezultatul faptului că fumul era ţinut în sticle înainte 
de a fi analizat. Asta înseamnă că identificarea concentraţiei ridicate de oxid de azot în 
mostrele îmbuteliate nu indică şi faptul că există o concentraţie mare de oxid de azot în fumul 
din incendiile de pădure, care se dispersează în atmosferă. De aceea, ca test pentru ipoteza 
respectivă, studiul a fost unul deficient. Pentru că argumentul se bazează în întregime pe 
rezultatele studiului, (D) slăbeşte complet argumentul. 


Răspunsurile incorecte: 


A 


Ipoteza nu spune că arderea materiei organice în incendiile de pădure este răspunzătoare 
pentru întreaga sau măcar cea mai mare parte din cantitatea de oxid de azot din atmosferă. 
Ipoteza spune doar că „o mare parte din oxidul de azot” provine din astfel de incendii. De 
aceea, faptul că 10% din oxidul de azot din atmosferă provine din altă sursă decât incendiile 
de pădure nu pune nicio problemă ipotezei. Ca atare, modul în care ipoteza este susţinută de 
rezultatele studiului nu este afectat de (A). 


Ipoteza cercetătorilor se concentrează strict pe oxidul de azot şi pe proveniența acestuia ca 
poluant al atmosferei. (B) ne spune că oxidul de azot nu este singurul poluant prezent în 
atmosferă şi că incendiile de pădure nu sunt singurul mod prin care materiale organice ajung 
să contribuie la poluarea aerului. Dar niciunul dintre aceşti factori nu are vreo însemnătate în 
discuţia dacă incendiile generează cantităţi semnificative de oxid de azot în atmosferă sau dacă 
studiul demonstrează acest lucru. 


(C) ne spune că incendiile de pădure ar putea fi indirect răspunzătoare pentru producerea de 
mai mult oxid de azot decât cel eliberat prin fum. De aceea, (C) poate fi privit ca oferind sprijin 
independent ipotezei, însă nu slăbeşte întemeierea pe care studiul o oferă ipotezei. 


(E) sugerează un mod alternativ de efectuare a studiului. Dar faptul că studiul poate fi făcut 
diferit nu este în sine un motiv să credem că studiul în discuţie a fost deficient în vreun fel. 
Aşadar, (E) nu contribuie cu nimic la slăbirea argumentului. 


Nivel de dificultate: 1 

întrebarea 11 


Descriere: Concluzia argumentului este că dimensiunea şi forma unei frunze fosilizate oferă suficiente 
informaţii pentru a determina altitudinea la care a crescut planta. Această concluzie se bazează pe două 
susţineri: (1) dimensiunea şi forma unei frunze fosilizate semnalează clima în care a crescut planta şi (2) 
clima dintr-un anumit loc depinde de altitudinea acestuia. 


Cât de bun este un argument ca acesta? Dacă atât (1), cât şi (2) sunt adevărate, trebuie şi concluzia să 
fie adevărată? (1) spune că, dacă ştim dimensiunea şi forma unei frunze, putem determina clima. Astfel, 
dacă (2) ar spune că, dacă ştim clima, putem determina altitudinea, adevărul lui (1) şi (2) ar garanta şi 
adevărul concluziei. 


Dar (2) nu spune acest lucru. Tot ce spune (2), de fapt, este că, într-un anumit loc, clima depinde de 
altitudine. Asta înseamnă că altitudinea este un factor în determinarea climei, dar nu spune că, dacă 
cunoşti clima, poţi determina altitudinea. (2) nu spune nimic pentru a exclude faptul că două locuri 
diferite pot avea aceeaşi climă, dar altitudini diferite. Din acest motiv, argumentul nu reuşeşte să 
dovedească faptul că dimensiunea şi forma unei frunze fosilizate sunt suficiente pentru a determina 
altitudinea la care a crescut planta. 


Răspunsul corect: 


B După cum se observă în discuţia din „Descriere”, argumentul nu anulează posibilitatea ca 
locurile aflate la altitudini diferite să aibă aceeaşi climă. Iar dacă locurile la altitudini diferite 
pot avea aceeaşi climă, atunci modul de raţionare din cadrul argumentului este defectuos. Ca 
atare, (B) semnalează o cale prin care modul de raţionare este vulnerabil la critică. 


Răspunsurile incorecte: 


A Nicio informaţie din argument nu depinde de capacitatea speciilor de plante de a supravieţui 
unor schimbări violente în mediul acestora. Problema este dacă, date fiind numai dimensiunea 
şi forma unei frunze fosilizate, este posibil să determinăm altitudinea la care a crescut planta 
care a produs acea frunză. Deci (A) nu este o bază relevantă de stabilire a vulnerabilităţii 
raţionamentului. 


C Argumentul susţine că, dacă ştim dimensiunea şi forma unei frunze fosilizate, putem determina 
clima în care a crescut planta. Dar când face acest lucru, argumentul în sine nu ne 
încredinţează că dimensiunea şi forma sunt singurele caracteristici fizice ale unei frunze care 
depind de climă. Pot exista şi alte caracteristici, dar nu este nevoie să le luăm în considerare, 
întrucât nu sunt relevante pentru raţionamentul în cauză. Deci (C) nu oferă o bază pentru 
criticarea modului de raţionare. 


D Argumentul consideră de la sine înţeles că dimensiunea şi forma unei frunze pot fi determinate 
după fosila acelei frunze. Dar asta nu înseamnă că raţionare se bazează pe existenţa unei 
similarități sau analogii între cele două. Din această cauză, (D) nu descrie corect cum decurge 


219 


Testul 1 — Secţiunea a 4-a - Gândire logică, set 2 - Explicații 


modul raţionare în cadrul argumentului şi, de aceea, nu poate fi servi ca bază de stabilire a 
vulnerabilităţii sale. 


(E) ar fi un mod fezabil de a dovedi că modul de raţionare e vulnerabil la critică dacă 
argumentul ar susţine că dimensiunea şi forma constituie suficiente informaţii pentru a 
determina clima (şi în consecinţă, altitudinea) în locul în care a fost găsită frunza. Dar 
argumentul se concentrează să determine clima şi altitudinea în locul în care a crescut frunza. 
Deci (E) nu reprezintă o bază pentru criticarea modului de raţionare. 


Nivel de dificultate: 3 


întrebarea 12 


Descriere: Acest paragraf oferă două informaţii: prima spune că, în ansamblu, încasările caselor de 
bilete ale cinematografelor au crescut anul trecut, iar a doua că numărul cinematografelor care au dat 
faliment anul trecut a crescut semnificativ. Prima informaţie, după cum subliniază textul, pare să indice 
că industria de film în ansamblu prosperă. A doua evidenţiază clar opusul. Deci există o contradicţie 
aparentă între ce se sugerează din cele două informaţii. 


Pentru a răspunde întrebării, trebuie să găsiţi informaţia care să explice de ce creşterea încasărilor şi 


creşterea numărului de cinematografe falimentare au avut loc în aceeaşi perioadă. 


Răspunsul corect: 


C 


(C) ne spune că succesul de casă din anul trecut nu a fost egal distribuit între cinematografe, 
ci a aparţinut unui grup bine delimitat de cinematografe. Aşa că, deşi încasările în general au 
crescut cu 40% anul trecut, majoritatea cinematografelor nu au fost în poziţia de a beneficia 
de pe urma acestei creşteri. În acelaşi timp, (C) sugerează că un număr mare de 
cinematografe au avut un an prost anul trecut, pentru că filmele pe care le-au difuzat nu au 
avut succes. Aşadar, nu este surprinzător că multe cinematografe au dat faliment, deşi, în 
acelaşi timp, încasările de casă în ansamblu au crescut, iar industria de film în general a 
făcut profituri mari. 


Răspunsurile incorecte: 


A 


Pentru că este rezonabil să credem că cel puţin o parte din creşterea costurilor de producţie a 
unui film va fi suportată de cinematografe, (A) sugerează că, probabil, cinematografele trebuie 
acum să plătească mai mult pentru un film decât acum 10 ani. Acest lucru ar putea explica de 
ce, chiar şi cu încasări mari din bilete, cinematografele ar putea avea dificultăţi în a face profit 
faţă de acum 10 ani. Însă schimbarea descrisă în (A) a avut loc pe o perioadă de 10 ani. Nu 
explică de ce anul trecut - un an în care încasările de casă au crescut în ansamblu cu 40% 
faţă de anul precedent - de două ori mai multe cinematografe au dat faliment decât în cei 


doi ani anteriori la un loc. 

B Dacă multe dintre cinematografele care au dat faliment anul trecut au fost cinematografe în 
care preţul biletelor a scăzut, atunci am putea avea măcar o explicaţie parţială de ce acele 
cinematografe au dat faliment. (B), însă, nu ne spune acest lucru. Mai mult, (B) lasă un mister 
total asupra motivelor pentru care nişte cinematografe la limita falimentului ar scădea preţul 
biletelor într-un an când oamenii au cheltuit pe bilete de film mult mai mulţi bani decât 
cheltuiseră cu un an în urmă. Aşadar, (B) nu ajută la rezolvarea aparentei discrepanțe din text. 


D O promovare mai susţinută ar putea explica de ce încasările au crescut anul trecut. Dar, din 
moment ce, conform răspunsului (D), cea mai mare parte a costurilor de promovare au fost 
absorbite de producătorii şi distribuitorii de film şi nu de patronii cinematografelor, (D) face şi 
mai greu de înţeles de ce a crescut numărul cinematografelor care au dat faliment. 


E (E) sugerează că cinematografele ar face un profit mai mare din vânzarea de floricele şi 
băuturi răcoritoare în anii cu încasări mari din bilete. De aceea, (E) face falimentele de anul 
trecut şi mai greu de explicat, adâncind mai degrabă decât rezolvând aparenta discrepanţă din 
text. 


Nivel de dificultate: 2 


întrebarea 13 


Descriere: Acest paragraf începe prin a descrie circumstanţele care au dus la luarea unei decizii de 
acordare a consimţământului de către o persoană, pentru ca tatăl acelei persoane să beneficieze de un 
transplant de rinichi. Iar apoi ne spune că persoana în cauză a refuzat să-şi dea consimţământul. 


Fiecare variantă de răspuns constă într-un principiu, o regulă în baza căreia oamenii vor acţiona 
într-o situaţie anume. Pentru a răspunde acestei întrebări, trebuie să hotărâți care principiu susţine 
decizia luată de fiica domnului Popescu. Cu alte cuvinte, având în vedere circumstanţele menţionate în 
text, trebuie să identificaţi principiul care o determină pe fiica domnului Popescu să nu semneze 
formularul de consimţământ. 


Răspunsul corect: 


E Conform răspunsului (E), oamenii au obligaţia să respecte preferinţele unui pacient în privinţa 
unui tratament. Iar în cazuri ca cel descris în text, când pacienţii nu-şi pot exprima aceste 
preferinţe, (E) spune că ceilalţi au obligaţia să respecte ceea ce se poate infera că ar fi 
preferinţele pacientului respectiv, pe baza cunoaşterii lor în ansamblu a credințelor, dorințelor 
şi loialităţilor pacientului. 


În cazul domnului Popescu, fiica sa ştia că tatăl său avea „obiecţii puternice” în privinţa 
transplantului de organe de la donatori vii. Ştia, de asemenea, că această obiecţie se baza pe 
convingerea tatălui că o astfel de operaţie rezultă într-un handicap major pentru donator. Fiica, 
însă, crede că această convingere este greşită în cazul donatorilor de rinichi, dar ştie că tatăl 
său trăia cu această convingere. Astfel, ea poate face inferenţa că, având în vedere credinţele 

şi loialităţile tatălui său, el ar fi refuzat transplantul de rinichi. De aceea, ca să respecte ceea ce 
ea deduce a fi preferinţele tatălui său în privinţa tratamentului, nu va consimţi să fie operat. Ca 
atare, prin principiul pe care îl enunţă, (E) spune că fiica domnului Popescu a luat decizia 
corectă. 


Răspunsurile incorecte: 


A 


În situaţia dată, cel mai bun mod de a proteja viaţa şi sănătatea tatălui său ar fi ca fiica 
domnului Popescu să semneze formularul de consimţământ. Nu există niciun motiv să credem 
că domnul Popescu i-ar fi interzis explicit să facă acest lucru. Deci, dacă acceptăm principiul 
expus în (A), am conchide că fiica domnului Popescu ar fi trebuit să decidă să fie de acord cu 
transplantul. Ca atare, decizia ei încalcă principiul enuntat în (A), nu îl respectă. 


Acest principiu spune că, indiferent de circumstanţe, oricine ia o decizie medicală în privinţa 
altei persoane trebuie să decidă întotdeauna în funcţie de „ce anume este mai bine pentru 
sănătatea acelei persoane”. Aplicat acestui caz, (B) spune că fiica domnului Popescu ar fi 
trebuit să fie de acord cu transplantul. Deci, decizia ei încalcă principiul enunțat în (B), nu îl 
respectă. 


Acest principiu spune că, dacă nu este probabil ca o operaţie să prelungească viaţa pacientului, 
atunci nu există nicio obligaţie să ne dăm acordul pentru acea operaţie. Deci (C) este un 
principiu care se aplică doar cazurilor în care nu este probabil ca operaţia să prelungească 
viaţa unui pacient. În cazul domnului Popescu, există toate motivele să credem că transplantul 
avea să-i prelungească viaţa. Ca atare, (C) nu spune nimic despre decizia pe care trebuia să o 
ia fiica domnului Popescu. 


Conform acestui principiu, refuzul fiicei domnului Popescu de a consimţi s-ar justifica dacă 
donarea rinichiului i-ar produce un handicap serios vărului acestuia. Ni s-a spus că domnul 
Popescu avea convingerea că oricine ar dona un rinichi, ar avea serios de suferit. Însă, 
conform textului, fiica ştie că tatăl său greşea crezând acest lucru şi că, de fapt, donarea 
rinichiului nu l-ar afecta serios pe vărul acestuia. De aceea, (D) nu se aplică în cazul fiicei 
domnului Popescu şi nu poate justifica decizia acesteia. 


Nivel de dificultate: 1 


întrebările 14-15 


Descriere: Autorul scrisorii vrea să arate că o susţinere făcută în editorialul de joia trecută este falsă. 
Pentru a demonstra acest lucru, autorul oferă un argument pentru concluzia că o mare parte a 
spărgătorilor vor fi prinşi. Această concluzie este susţinută de două premise: (1) cel puţin 70% dintre 
infractori sunt prinşi şi (2) spărgătorii sunt infractori. Numai că aceste două premise nu susţin concluzia. 


(1) arată că, în general, infractorii sunt prinşi într-un mare procent, iar pe această bază, argumentul 
trage concluzia că şi spărgătorii sunt prinşi într-un mare procent. Insă nu există nimic în cele două 

premise care să indice faptul că procentul de spărgători prinşi este asemănător procentului de infractori 
prinşi. Premisele nici măcar nu garantează faptul că spărgătorii se găsesc printre cei 70% de infractori 
care sunt prinşi. Ca atare, raţionamentul este defectuos pentru că presupune că, dacă un procent mare 
dintre membrii unui grup (infractori) au o anume însuşire (sunt prinşi), atunci un mare procent al 
oricărei părţi din acel grup (spărgători) vor avea şi ei aceeaşi însuşire. 


întrebarea 14 


Pentru a răspunde acestei întrebări, trebuie să decideţi care dintre argumentele prezentate conţine 
aceeaşi eroare de raţionament ca şi scrisoarea. 


Răspunsul corect: 


A Concluzia argumentului din (A) este că o mare parte dintre asistentele medicale lucrează pe 
cont propriu. Această concluzie se bazează pe două premise: (1) că o mare parte dintre 
oamenii care lucrează, fac acest lucru pe cont propriu şi că (2) toate asistentele medicale sunt 
oameni care lucrează. Ca atare, presupune în mod eronat că, dacă un procent mare de membri 
ai unui grup (oameni care lucrează) au o anumită caracteristică (lucrează pe cont propriu), 
atunci un procent mare de membri ai oricărei părţi a acelui grup (asistente medicale) vor avea 
aceeaşi caracteristică. De aceea, (A) prezintă aceeaşi eroare de raţionament ca argumentul din 
scrisoare. 


Răspunsurile incorecte: 


B Concluzia argumentului din (B) este că unii oameni cu pregătire în domeniul asistenţei sociale 
au şi pregătire medicală. Concluzia se bazează pe două premise: (1) un procent ridicat de 
psihiatri au pregătire de asistent social şi (2) toţi psihiatrii au pregătire medicală. Dar, dacă 
atât (1), cât şi (2) ar fi adevărate, atunci şi concluzia trebuie să fie adevărată, iar 
raţionamentul din (B) nu este eronat în niciun fel. 


C Concluzia argumentului din (C), adică „toţi cei care şi-au schimbat domeniul de activitatea au 
avut nevoie de o nouă pregătire” este o teză formulată la timpul trecut. Dar nu există niciun 
motiv să credem că premisa esenţială conform căreia „schimbările de carieră necesită o 
pregătire nouă” se aplică trecutului. De aceea, argumentul trage o concluzie despre trecut care 
este susţinută doar pentru prezent. Această este singura eroare logică din (C) şi nu reprezintă 
acelaşi tip de eroare din argumentul din scrisoare. 


D Argumentul din (D) are, de asemenea, două premise: (1) că un procent ridicat de medici sunt 
specialişti şi (2) că toţi specialiştii au o pregătire suplimentară studiilor medicale obişnuite. 
Concluzia din (D), conform căreia mulţi medici au o pregătire suplimentară studiilor medicale 
obişnuite, decurge logic din aceste două premise. Deci raţionamentul din (D) nu este eronat. 


E Concluzia argumentului din (E) este că mulţi ingineri au nevoie de pregătire în domeniul 
managementului. Această concluzie se bazează pe două premise: (1) că mulţi ingineri sunt 

angajaţi pe poziţii de management şi că (2) oricine se află într-o poziţie de management 
trebuie să urmeze cursuri de management. Dar, dacă (1) şi (2) sunt ambele adevărate, 
concluzia trebuie să fie şi ea adevărată, deci raţionamentul din (E) nu este eronat. 


Nivel de dificultate: 3 


întrebarea 15 


Răspunsul corect: 


După cum se observă din „Descriere”, argumentul autorului scrisorii nu conchide că toţi 
spărgătorii vor fi prinşi, ci că numai o mare parte a acestora vor fi prinşi în cele din urmă. Deci, 
autorul scrisorii admite că unii spărgători nu vor fi prinşi fără a submina în niciun fel concluzia 
argumentului. Susținerea că unii spărgători vor scăpa indubitabil face exact acest lucru. Ca 
atare, (E) descrie corect rolul pe care această susţinere îl joacă în argumentul autorului 
scrisorii. 


Răspunsurile incorecte: 


A 


Din discuţia din „Descriere”, puteţi observa că susţinerea că unii spărgători vor scăpa nu este o 
dovadă care sprijină concluzia. Această susţinere spune doar că autorul scrisorii nu afirmă că 
toţi spărgătorii vor fi prinşi, ci numai o mare parte a acestora. De aceea, (A) nu descrie corect 
rolul pe care îl joacă această susţinere în argumentul autorului scrisorii. 


Autorul scrisorii nu aduce nicio dovadă pentru susţinerea că unii spărgători vor scăpa. Ca 
atare, această susţinere nu poate fi concluzia niciunui argument enunțat în text, fie el şi un 
argument secundar. De aceea, susţinerea nu are rolul descris în (B). 


Argumentul autorului scrisorii se focalizează pe frecvenţa cu care sunt prinşi sau nu sunt prinşi 
spărgătorii. Nu discută un caz sau un tip de caz particular. Deci, nimic din argumentul autorului 
scrisorii nu joacă rolul descris în (C). 


Argumentul autorului scrisorii contracarează punctul de vedere al editorialului, potrivit căruia 
spărgătorii nu se supun riscului de a fi prinşi. A spune că unii spărgători vor scăpa fără îndoială 
nu reiterează acest punct de vedere, ci este o idee asupra căreia autorul scrisorii şi autorul 
editorialului sunt de acord. 


Nivel de dificultate: 2 


întrebarea 16 


Descriere: Acest paragraf constă într-un număr de enunţuri despre substanţele chimice cancerigene şi 
despre studiile asupra acţiunii cancerigene a aditivilor alimentari. Cerinţa este să decideţi care dintre cele 
cinci variante de răspuns este cel mai bine susţinută de enunţurile din paragraf. 

Răspunsul corect: 


Paragraful ne spune că aproape orice substanţă chimică este cancerigenă dacă, luată în doze 
suficient de mari, ajunge să omoare celule. Ne spune, de asemenea, că, până în prezent, în 
studiile efectuate pentru a stabili dacă aditivii alimentari sunt cancerigeni, animalelor de 
laborator le-au fost administrate doze de aditivi care sunt „suficient de mari pentru a provoca 
moartea unui număr însemnat de celule ale animalelor”. Deci, putem trage concluzia că, în 
majoritatea cazurilor, rezultatele studiilor au fost că aditivii testaţi au provocat cancer 
animalelor de laborator. Însă primele două propoziţii ale textului sugerează clar că multe 
substanţe chimice nu sunt cancerigene, dacă sunt administrate în doze mici. Ca atare, putem 
conchide că, în multe cazuri, aditivii testaţi nu ar fi produs cancer animalelor de laborator, dacă 
ar fi fost administraţi în doze mici. 


Paragraful sugerează că dozele mari care au fost utilizate până acum în studii sunt mai mari 
decât oricare altele la care ar putea fi expuşi oamenii. De aceea, studiile care au folosit doze 
mai mici, ar reprezenta mai bine gradul de expunere a oamenilor la aditivii alimentari. Dar am 
văzut deja că asemenea studii ar ajunge mai rar la concluzia că aditivii alimentari sunt 
cancerigeni. Aşadar, paragraful susţine concluzia din (B). 


Răspunsurile incorecte: 


A 


Paragraful ne spune că, până în prezent, studiile asupra efectelor cancerigene ale aditivilor 
alimentari au arătat că animalelor de laborator li s-au administrat doze de aditivi care sunt 
„Suficient de mari pentru a provoca moartea unui număr însemnat de celule ale animalelor”. 
Deci textul nu susţine concluzia din (A). 


Paragraful nu vorbeşte despre efectele unor doze mici de substanţe chimice. Ne spune, însă, 
că, deşi aproape orice substanţă chimică este cancerigenă în doze suficient de mari pentru a 
ucide celulele, un număr mic de substanţe chimice sunt cancerigene şi fără a provoca moartea 
celulelor. În text nu se foloseşte termenul „cu adevărat cancerigen”, dar dacă există substanţe 
chimice care merită să fie numite „cu adevărat cancerigene”, acestea sunt probabil cele care 
sunt cancerigene şi fără a provoca moartea celulelor. Se poate ca aceste substanţe chimice să 
fie cancerigene în doze mici, însă ele cauzează cancerul fără a cauza şi moartea celulelor. Deci 
textul nu susţine concluzia din (C). 


Paragraful ne spune că studiile asupra efectelor cancerigene ale aditivilor alimentari au arătat 
până acum că „animalelor de laborator li s-au administrat doze de aditivi mai mari decât cele 
mai ridicate niveluri de expunere umană la aceşti aditivi”. Însă nu ne spune nimic despre 
cantităţile de substanţe chimice cancerigene care se absorb de obicei în mediul natural. Din 
punctul de vedere al paragrafului, aceste cantităţi pot fi mici, mari sau undeva la mijloc. Deci 
textul nu susţine concluzia din (D). 


Paragraful susţine într-o anumită măsură punctul de vedere că, în multe cazuri, incidenţa 
cancerului observată în studiile asupra acţiunii cancerigene este mai ridicată decât ar fi dacă 
animalelor li s-ar administra o doză de aditivi mai apropiată de nivelul tipic de expunere umană 
la aceşti aditivi. Însă nu susţine teoria că unii dintre aditivii care sunt acum interzişi din cauza 
efectelor lor cancerigene ar putea fi utilizaţi în siguranţă în doze mai mici. În parte, acest lucru 

se datorează faptului că paragraful ne oferă detalii despre motivele interzicerii lor. Deci textul 
nu susţine concluzia din (E). 


Nivel de dificultate: 4 


întrebarea 17 


Descriere: Concluzia argumentului este că „dacă taxele de autostradă sunt eliminate, atunci costul total 
al cheltuielilor de întreţinere a autostrăzilor va trebui compensat printr-o creştere a celorlalte taxe”. 
Această concluzie este susţinută de două idei: mai întâi, că Ravonia nu are altă şansă decât să îşi 
întreţină autostrăzile şi a doua, că, în trecut, încasările din taxe de autostradă au fost singura sursă de 
bani pentru cheltuielile de întreţinere a autostrăzilor. 


Observaţi cum concluzia argumentului merge mai departe decât o susţin informaţiile date în text. Mai 
precis, s-ar putea să nu fie necesară creşterea celorlalte taxe cu o sumă care să acopere întregul cost 
aferent cheltuielilor de întreţinere. O alternativă semnificativă pe care argumentul nu o ia în discuţie este 
că Ravonia poate reduce cheltuielile publice în alt domeniu şi poate folosi economiile rezultate astfel 
pentru a acoperi măcar parţial costurile de întreţinere a autostrăzilor. 


Răspunsul corect: 


B Dacă (B) ar fi fals, banii economisiţi prin eliminarea costurilor asociate colectării taxelor de 
autostradă ar fi disponibili pentru a acoperi măcar o parte din costul total al lucrărilor de 
întreţinere. În acest caz, faptul că, până acum, încasările din taxe de autostradă au acoperit în 
întregime cheltuielile de întreţinere nu mai susţine concluzia argumentului. Deci, dacă (B) ar fi 
fals, susţinerea acestei concluzii ar fi subminată. Ca atare, (B) este o asumpţie pe care se 
bazează argumentul. 


Răspunsurile incorecte: 


A Argumentul asumă, într-adevăr, că lucrările de întreţinere a autostrăzii vor fi plătite din 
colectarea unor taxe, cum ar fi cele de autostradă sau altele, însă nu specifică faptul că aceste 
încasări trebuie să fie colectate înainte ca lucrarea să poată fi autorizată. De aceea, este în 
concordanţă cu argumentul să facem asumpţia că lucrările de întreţinere ar fi autorizate înainte 
de strângerea fondurilor necesare acestora. Astfel, varianta de răspuns (A) nu este asumată. 


C Dacă (C) ar fi fals, atunci întreţinerea preventivă ar fi la fel de importantă după eliminarea 
taxelor, cum era şi înainte de aceasta. Acest lucru ar avea un efect asupra sumelor de bani 
necesare pentru întreţinere autostrăzii, dar nu şi asupra problemei principale a argumentului: 
dacă singurul mod de a finanta lucrările de întreţinere ar fi creşterea celorlalte taxe. Deci faptul 
că (C) ar fi fals nu ar afecta modul în care funcţionează argumentul. 


D Concluzia argumentului este că trebuie să existe o creştere a celorlalte taxe, dacă taxele de 
autostradă sunt eliminate. Dar această concluzie nu este trasă această concluzie pentru că 
întreţinerea autostrăzii ar costa mai scump. Mai degrabă, celelalte taxe ar trebui mărite, 

întrucât trebuie să acopere costuri pe care nu le-au acoperit anterior - costurile de întreţinere 
a autostrăzilor. Deci (D) nu este o asumpţie pe care se bazează argumentul. 


E Concluzia argumentului este că eliminarea taxelor de autostradă ar necesita creşterea 
celorlalte taxe, care să acopere toate cheltuielile de întreţinere a autostrăzilor. Argumentul nu 
precizează că nu vor exista simultan şi alte nevoi guvernamentale care să trebuiască acoperite 
din creşterea celorlalte taxe. Aşadar, se poate ca celelalte taxe să trebuiască mărite chiar dacă 
taxele de autostradă nu ar fi eliminate. Ca atare, varianta de răspuns (E) nu este asumată. 


Nivel de dificultate: 4 


întrebările 18-19 


Descriere: Emil argumentează în favoarea concluziei că „a ignora sfaturile jurnaliştilor cu privire la 
reducerea riscurilor este un risc mai mic pentru sănătate decât să încerci să urmezi aceste sfaturi”. El 
prezintă două idei pentru a susţine această concluzie. În primul rând, faptul că, încercând să evite 
riscurile, oamenii devin inevitabil anxioşi. În al doilea rând, că anxietatea este un risc major pentru 
sănătate. 


Felicia răspunde oferind un contraexemplu la concluzia lui Emil: mulţi oameni au renunţat la fumat 
datorită sfaturilor jurnaliştilor şi, în consecinţă, au dus o viaţă mai sănătoasă şi mai fericită. 


întrebarea 18 


Pentru a răspunde acestei întrebări, trebuie să decideţi care răspuns exprimă cel mai corect problema 
asupra căreia Felicia şi Emil nu cad de acord, conform spuselor lor. 


Răspunsul corect: 


D Poziţia lui Emil este că „a ignora sfaturile jurnaliştilor cu privire la reducerea riscurilor” este în 
mod necesar un risc mai mic decât ar fi încercarea de a urma aceste sfaturi. Deci, conform lui 
Emil, nimeni nu poate reduce toate riscurile pentru sănătatea sa urmând sfaturile din articolele 
de presă despre aceste chestiuni. 


Contraexemplul Feliciei este prezentat pentru a arăta că există oameni - oameni care au 
renunţat la fumat ca reacţie la avertizările jurnaliştilor despre riscurile asociate fumatului - 
care au redus riscurile pentru sănătate urmând sfaturile articolelor de presă. 


Deci (D) exprimă o chestiune asupra căreia cei doi nu cad de acord. 

Răspunsurile incorecte: 


A 


Răspunsul Feliciei arată că ea crede că, cel puţin în cazul fumatului, jurnaliştii au avut dreptate 
să descrie unele produse şi obiceiuri ca prezentând anumite riscuri pentru sănătate. Emil spune 
că este mai sănătos să ignorăm sfaturile jurnaliştilor despre evitarea anumitor produse şi 
obiceiuri care reprezintă un risc, decât să încercăm să le urmăm. Totuşi, Emil nu crede acest 
lucru pentru că el consideră lipsite de risc produsele şi obiceiurile pe care oamenii sunt 
sfătuiţi să le evite, ci pentru că le vede ca fiind un risc mai mic pentru sănătate decât 
anxietatea generată de încercarea de a urma acest sfat. Deci Emil şi Felicia nu se află în 
dezacord cu privire la (A). 


Potrivit lui Emil, există o legătură între probabilitatea ca o persoană să încerce să evite riscurile 
pentru sănătate şi probabilitatea ca acea persoană să sufere de anxietate. Dar asta nu 
înseamnă că Emil crede că oamenii cei mai susceptibili de a deveni anxioşi în condiţii de stres 
sunt oamenii care sunt cei mai susceptibili de a încerca să evite riscurile pentru sănătate. Emil 
nu pune această chestiune în discuţie şi nici Felicia, care pur şi simplu încearcă să prezinte un 
contraexemplu la concluzia lui Emil. Deci (B) nu reprezintă o chestiune asupra căreia cei doi nu 
cad de acord. 


Faptul că Emil îşi susţine punctul de vedere sugerează că el crede că prea mulţi oameni 
urmează sfaturile jurnaliştilor despre evitarea riscurilor. Iar comentariile Feliciei despre fumat 
sugerează că ea crede că prea mulţi oameni ignoră sfaturile jurnaliştilor despre evitarea 
riscurilor. Însă amândoi ar putea cădea de acord că unii oameni ignoră acele sfaturi. 


Argumentul lui Emil depinde atât de faptul că anxietatea rezultă din încercările de a respecta 
sfaturile cu privire la evitarea riscurilor pentru sănătate, cât şi de faptul că anxietatea 
reprezintă în sine un risc major. Deci, dacă anxietatea poate fi învinsă, argumentul lui ar fi 
serios afectat. Felicia nu contracarează niciunul dintre aceste fapte care sprijină argumentul lui 
Emil. Cu toate acestea, nimic din ce spune Felicia nu indică faptul că ea crede că un asemenea 
gen de anxietate există şi, cu atât mai puţin, nu formulează nicio părere despre cum şi dacă 
poate fi învinsă. Deci, deşi (E) reprezintă o problemă pentru Emil, nu este o chestiune asupra 
căreia Emil şi Felicia nu cad de acord. 


Nivel de dificultate: 2 


întrebarea 19 


Răspunsul corect: 


D 


În argumentul său, Emil susţine că, atunci când jurnaliştii avertizează publicul cu privire la 
riscurile pentru sănătate, anxietatea generată de aceste avertizări devine un risc mai mare 
pentru sănătate decât cele pe care jurnaliştii ne sfătuiesc să le evităm. Dar ce s-ar întâmpla 
dacă ignorarea sfaturilor jurnaliştilor generează la rândul ei anxietate? Şi cum ar fi dacă 
această anxietate este cel puţin la fel de gravă ca anxietatea generată de încercările de a evita 
riscurile? În acest caz, în ceea ce priveşte riscul reprezentat de anxietate, este acelaşi lucru 
dacă urmăm sau ignorăm sfaturile jurnaliştilor. Însă respectarea sfaturilor poate reduce 

riscurile pentru sănătate reprezentate de alte lucruri decât anxietatea, cum ar fi dieta 
nesănătoasă sau fumatul. De aceea, respectarea sfaturilor poate reduce riscurile în ansamblu, 
pe cât ignorarea lor nu. Ca atare, dacă (D) este fals, demonstraţia pentru concluzia din 
argumentul lui Emil este, în cel mai bun caz, una slabă. Astfel, argumentul lui Emil se bazează 
pe asumpţia din (D). 


Răspunsurile incorecte: 


A 


În esenţă, argumentul lui Emil este că, încercând să eviţi un risc pentru sănătate, generezi 
inevitabil un altul (sub forma anxietăţii), care este mai mare decât cel pe care încercai să îl 
eviţi. (A) spune că e posibil să nu poţi elimina toate riscurile pe care încerci să le eviţi urmând 
sfatul jurnaliştilor. Deci, dacă (A) este adevărat, el întăreşte argumentul lui Emil. Cu toate 
acestea, argumentul susţine că orice reducere a riscurilor pentru sănătate prin respectarea 
sfaturilor jurnaliştilor este devansată de riscul reprezentat de anxietatea generată de 
respectarea acestor sfaturi. Deci argumentul lui Emil nu depinde de asumpţia din (A). 


Argumentul lui Emil nu depinde de asumpţia din (B). Să presupunem că jurnaliştii nu ar folosi 
un limbaj alarmant. Argumentul încă ar avea putere, pentru că, deşi jurnaliştii discută riscurile 
într-un limbaj neutru, încercarea de a evita acele riscuri ar putea încă genera anxietate în 
rândul oamenilor şi i-ar supune altui risc. 


Argumentul lui Emil consideră de la sine înţeles faptul că unii jurnalişti recomandă evitarea 
anumitor riscuri. Nimic nu depinde însă, de faptul dacă presa face aceleaşi recomandări sau 
nu. De aceea, argumentul lui Emil nu depinde de asumptţia din (C). 


Potrivit argumentului lui Emil, în încercarea de a evita anumite riscuri nu facem decât, în cel 
mai bun caz, să schimbăm un risc mai mic pe unul mai mare, care apare sub forma anxietăţii. 
Dacă ar exista strategii de eliminare a anxietăţii personale iar ele ar fi eficiente, acest fapt ar 
demonta argumentul. Dar nu ni se dă niciun motiv să credem că există aceste strategii 
eficiente de eliminare a anxietăţii. Deci, chiar dacă majoritatea strategiilor de gestionare a 
anxietăţii personale nu induc la rândul lor anxietate, argumentul lui Emil nu este subminat. Ca 
atare, argumentul nu depinde de asumpţia din (E). 


Nivel de dificultate: 4 


întrebarea 20 


Descriere: Argumentul susţine că din informaţiile prezentate în sprijinul său decurge concluzia - şi 
anume că o specie de orhidee recent descoperită „este una polenizată exclusiv de insecte”. O informaţie 
este că toate speciile de orhidee polenizate exclusiv de insecte au însuşiri care atrag insectele. Cealaltă 
informaţie demonstrează că specia de orhidee recent descoperită prezintă exact acest tip de însuşire 
care atrage insectele. 


Întrebarea precizează că argumentul este defectuos, ca atare ştim că aceste informaţii nu duc la 
concluzie. Pentru a răspunde întrebării, trebuie să decideţi care dintre variantele de răspuns descrie cel 
mai exact eroarea de logică din argument. 

Răspunsul corect: 


D 


Prima informaţie ne spune ceva despre o clasă de specii de orhidee, cele polenizate exclusiv de 
către insecte. Ne spune că fiecare specie de orhidee din acea clasă prezintă caracteristici care 
atrag insectele. Deci ştim că, dacă se descoperă o specie de orhidee care nu prezintă însuşiri 
care să atragă insectele, acea specie nu face parte dintre cele polenizate exclusiv de insecte. 
Dar acest lucru înseamnă că, dacă o specie de orhidee posedă însuşiri care atrag insectele, ea 
aparţine neapărat acestei clase? Nu, deoarece, având în vedere informaţiile care ni s-au oferit, 
se poate foarte bine să existe şi alte clase de orhidee care să aibă la rândul lor însuşiri care 
atrag insectele - de exemplu, specii care sunt polenizate atât cu ajutorul insectelor, cât şi în alt 
mod. 


Dacă argumentul ne-ar fi spus că speciile de orhidee polenizate de insecte sunt singura clasă 
de orhidee cu trăsături care atrag insectele, concluzia ar decurge logic din informaţiile date. 
Însă argumentul nu ne dă niciun motiv să credem acest lucru. Ca atare, argumentul 
funcţionează ca şi cum o anumită caracteristică (aceea de a avea caracteristici care să atragă 
insectele), despre care se ştie că este adevărată pentru o anumită clasă de lucruri (speciile de 
orhidee polenizate exclusiv de insecte) nu este adevărată şi pentru oricare altă clasă de lucruri. 
Aceasta este eroarea logică descrisă în (D). 


Răspunsurile incorecte: 


A 


Singurele două clase pentru care ne putem imagina că argumentul subliniază o însuşire 
comună sunt, pe de-o parte, speciile de orhidee polenizate exclusiv de insecte şi specia de 
orhidee recent descoperită, pe de alta. Argumentul menţionează, într-adevăr, că speciile 
împărtăşesc o anumită trăsătură (aceea de a avea însuşiri care atrag insectele), însă nu 
susţine că această trăsătură este singura pe care o au în comun. Deci argumentul nu face 
asumpţia nefondată descrisă în (A). 


Argumentul asumă, într-adevăr, că însuşirile care atrag insecte reprezintă o trăsătură care 
deosebeşte speciile de orhidee polenizate exclusiv de insecte de celelalte specii de orhidee, 
care nu sunt polenizate exclusiv de insecte. Însă, din perspectiva argumentului, pot exista o 
serie de alte trăsături care să deosebească aceste două clase de specii de orhidee. Deci 
argumentul nu este defectuos în modul descris în (B). 


Pentru a produce confuzia descrisă în (C), argumentul ar trebui să facă un salt de la premisa 
că însuşirile care atrag insecte sunt specifice unui tip anume de orhidee, la concluzia că 
însuşirile care atrag insecte sunt specifice unui alt tip de orhidee, care nu este înrudit cu 
primul. Este clar că argumentul nu încearcă să facă acest lucru, deci nu prezintă eroarea de 
logică descrisă de (C). 


Argumentul realizează o singură generalizare: „Toate speciile de orhidee care sunt polenizate 
exclusiv de insecte prezintă caracteristici care atrag insectele”. Însă nu face acest lucru pe 
baza niciunei alte informaţii din argument. Generalizarea este prezentată ca una dintre 
premisele argumentului. Deci (E) nu este o descriere corectă a argumentului. 


Nivel de dificultate: 5 

Întrebarea 21 


Descriere: Acest paragraf prezintă un argument pentru acceptarea unei anumite explicaţii. Ceea ce 
trebuie explicat este de ce niciuna dintre relatările portugheze despre înfrângerea portughezilor de către 
marocani în 1578 nu menţionează că regele Sebastian al Portugaliei a murit pe câmpul de luptă. 
Paragraful conchide că omisiunile au probabil o cauză psihologică. Pentru a susţine această concluzie, 
textul furnizează informaţii pentru a arăta că o explicaţie alternativă - că niciunul dintre cei care au scris 
relatările nu ştiau de moartea regelui - poate fi exclusă. 


Vi se cere să identificaţi rolul pe care îl joacă în argument discuţia din paragraf despre cei doi ofiţeri 
portughezi. 


Răspunsul corect: 


A Conform paragrafului, cei doi ofiţeri au scris relatări despre bătălia în care regele Sebastian a 
fost ucis şi au scris aceste relatări într-o închisoare marocană, unde „stăteau în aceeaşi celulă 
cu soldaţii portughezi care identificaseră trupul regelui în faţa autorităţilor marocane”. Textul 
sugerează astfel că ofiţerii ar fi ştiut de moarte regelui. Deci discuţia despre cei doi ofiţeri oferă 
informaţia că cel puţin două dintre relatările bătăliei au fost scrise de oameni care ştiau că 
regele fusese ucis. Ca atare, rolul acestei discuţii este de a furniza motive pentru a elimina 
situaţia conform căreia autorii relatărilor n-ar fi ştiut de moartea regelui ca o explicaţie a 
omisiunii decesului acestuia. Deci (A) descrie corect modul în care discuţia serveşte 
argumentului. 


Răspunsurile incorecte: 


B Singura moarte care interesează argumentul este cea a regelui şi nu există nicio controversă 
dacă regele a murit sau nu. Din moment ce nu există nicio moarte controversată, (B) nu poate 
descrie corect argumentul. 


C „Contradicţie aparentă” este o descriere prea puternică a relaţiei dintre premisele principale ale 
argumentului. Cea mai apropiată de o contradicţie aparentă este probabil tensiunea dintre 
anumite informaţii pe care le reuneşte argumentul - autorii relatărilor despre înfrângerea 
portughezilor nu au menţionat un fapt extrem de important, şi anume uciderea regelui 
Sebastian al Portugaliei, chiar dacă cel puţin câţiva dintre aceşti autori se găseau în situaţia de 
a afla despre moartea acestuia. Însă nici măcar această tensiune nu este rezolvată de discuţia 
despre cei doi ofiţeri, ci de ipoteza explicativă că portughezii considerau atât de umilitoare 
moartea regelui, încât nu puteau scrie despre ea. De aceea, (C) nu este o descriere corectă a 
rolului pe care îl joacă în paragraf discuţia despre cei doi ofiţeri. 


D Dacă există un „principiu psihologic generic” pe care să se bazeze concluzia principală, acesta 
este că oamenii nu sunt capabili să scrie despre ceva care îi face să se simtă umiliţi. Însă un 
asemenea principiu nu este prezentat explicit ca bază a concluziei. Mai mult, discuţia despre 
cei doi ofiţeri nu sprijină un astfel de principiu. Nu ne spune nimic despre cât de umiliţi se 
simțeau de moartea regelui sau de ce nu au scris despre ea. Cazul celor doi ofiţeri nu este o 


231 


Testul 1 — Secţiunea a 4-a - Gândire logică, set 2 - Explicații 


dovadă care să susţină principiul, ci este mai degrabă o piesă dintr-un puzzle pe care principiul 
este folosit pentru a-l explica. 


Nu există nimic în paragraf care să sugereze că există relatări istorice care să contrazică 
concluzia principală a argumentului. Discuţia despre cei doi ofiţeri este prezentată pentru a 
elimina posibilitatea ca niciunul dintre autorii relatărilor să nu fi ştiut de moartea regelui. 
Discuţia nu este prezentată pentru a contrazice faptul că se simțeau umiliţi de moartea regelui. 
De aceea, (E) nu descrie corect rolul pe care îl joacă discuţia. 


Nivel de dificultate: 5 


întrebarea 22 


Descriere: Acest paragraf constă într-un număr de informaţii despre reproducerea unei specii de tripsi. 
Vi se cere să alegeţi varianta de răspuns care, ţinând cont de informaţii, poate fi dedusă ca adevărată 
despre reproducerea speciei de tripsi. 


Răspunsul corect: 


C 


Paragraful spune că numărul de femele care ating maturitatea este la fel de mare ca cel al 
masculilor. Mai spune, de asemenea, că femelele pui supraviețuiesc până la maturitate într-o 
proporţie mult mai mică decât masculii pui. Pentru ca numărul de femele şi de masculi care 
ating maturitatea să fie aproximativ egal, în ciuda ratei ridicate a mortalităţii între naştere şi 
începerea maturității, trebuie să existe, în ansamblu, mai multe naşteri de femele. Din moment 
ce femelele se nasc din ouă, iar masculii ca pui vii, rezultă că, în toată specia, se nasc mai 
mulţi pui proveniţi din ouă decât născuţi vii. Deci, dacă informaţiile din text sunt adevărate, (C) 
trebuie să fie adevărat. 


Răspunsurile incorecte: 


A 


Paragraful spune, într-adevăr, că această specie de tripsi este prima identificată ca fiind 
capabilă să se reproducă prin cele două metode diferite menţionate. Cu toate acestea, textul 
nu susţine şi nu sugerează că aceasta ar fi singura specie care foloseşte aceste metode. Şi nu 
precizează dacă există sau nu alte combinaţii între două metode de reproducție pe care să le 
utilizeze alte specii. În consecinţă, (A) nu poate fi dedus. 


Paragraful ne spune doar că, pentru un singur episod reproductiv, o femelă oarecare va folosi 
o singură metodă de reproducție. Însă acest lucru se potriveşte cu o serie întreagă de 
posibilităţi. De exemplu, se poate ca unele femele să se reproducă numai depunând ouă, unele 
numai născând pui vii, iar altele alternând metodele. De aceea, (B) nu poate fi dedus. 


Paragraful nu furnizează suficiente informaţii pentru a susţine (D). Din ce ştim din text, se 

poate la fel de bine ca, în timp, să existe mai multe generaţii de pui născuţi vii decât proveniţi 

din ouă. Paragraful ne spune că în generaţiile născute din pui vii (adică toţi masculi) sunt mai 

puţini membri decât în generaţiile provenite din ouă (toate femele). Acest fapt este într-o 
anumită măsură contracarat de rata de supravieţuire mai ridicată pentru masculi, însă nu ştim 
cu cât este aceasta mai mare. Dacă rata de supravieţuire mai ridicată pentru masculi nu 
compensează pe de-a-ntregul numărul mai mic de indivizi dintr-o generaţie, atunci proporţia 
egală de masculi şi femele de-a lungul timpului poate fi explicată doar dacă, în timp, există mai 
multe generaţii născute din ouă decât cele născute ca pui vii. 


Mai mult, din ce ni se spune în paragraf, pot fi, în timp, mai puţine generaţii născute din pui 
vii decât provenite din ouă. Dacă rata de supravieţuire mai mare pentru masculi compensează 
integral faptul că în generaţiile născute din pui vii sunt mai puţini indivizi, atunci proporţia 
egală de masculi şi femele poate fi explicată doar dacă, în timp, sunt mai puţine generaţii 
născute ca pui vii. 


Paragraful nu ne furnizează suficiente informaţii pentru a deduce (E). Textul ne spune că 
„pentru un singur episod reproductiv, o femelă oarecare va folosi doar una dintre aceste două 
metode”, însă nu ne spune nimic care să sugereze că unele femele utilizează doar una dintre 
metode de-a lungul vieţii lor. 


Nivel de dificultate: 4 


întrebarea 23 


Descriere: Acest argument furnizează două informaţii - „grădina zoologică are mai multe animale decât 
cuşti” şi „fiecare animal trăieşte în cuşcă” - care susţin concluzia că „cel puţin o cuşcă adăposteşte mai 
mult de un animal”. 


Argumentul funcţionează stabilind că un tip de lucru (cuştile de la grădina zoologică) conţine toate 
lucrurile de alt tip (animalele de la grădina zoologică) şi că există mai multe lucruri de-al doilea tip decât 
de cel dintâi. De aici, trage concluzia că cel puţin un lucru de primul tip trebuie să conţină mai mult 
de unul de al doilea tip. 


Răspunsul corect: 


D 


Concluzia argumentului din (D) este că „cel puţin una dintre familiile din Cluj are mai mult de 
un copil”. Această concluzie se bazează pe două informaţii: că sunt mai puţine familii în Cluj 
decât copii şi că fiecare copil este membru al unei familii. Acest argument funcţionează exact 
ca argumentul despre grădina zoologică, aşa cum a fost explicat în „Descriere”. Stabileşte că 
un lucru de un anumit fel (familiile din Cluj) conţine toate lucrurile de un alt tip (copii din Cluj) 
şi că există mai multe lucruri de al doilea tip decât de cel dintâi. Pe baza acestora, conchide 
că cel puţin un lucru de primul tip trebuie să conţină mai mult de unul de al doilea tip. 

Răspunsurile incorecte: 


A 


Concluzia din (A) este că unii oameni care nu au nici fraţi, nici surori au mai mulţi părinţi decât 
câţi copii au părinţii lor. În (A), această concluzie decurge dintr-o singură premisă, şi anume că 
fiecare persoană are doi părinţi biologici. Faptul că fiecare persoană este depăşită numeric de 
părinţii săi biologici este un element crucial al argumentului, iar acest element nu este 
asemănător argumentului despre grădină zoologică. Acest fapt este suficient pentru a arăta că 
structura de raţionare din (A) nu este una similară. Mai mult, acest argument nu prezintă 
însuşirile esenţiale ale argumentului despre grădina zoologică, cum ar fi premisa care spune că 
un lucru de un anumit tip conţine toate lucrurile de un alt tip. 


Concluzia din (B) este că trebuie să existe căsătorii care nu vor sfârşi printr-un divorţ. (B) 
prezintă această concluzie ca decurgând din faptul că, în fiecare an, sunt mai multe căsătorii 
decât divorţuri. Să presupunem că privim acest fapt analog faptului că, la grădina zoologică, 
sunt mai multe animale decât cuşti. Dacă extindem această analogie, concluzia ar fi că ar 
trebuie să existe cel puţin un divorţ care să încheie mai mult de o căsătorie. Această concluzie 
absurdă este foarte diferită de concluzia din (B). Deci structura de raţionare din (B) nu este de 
acelaşi tip cu cea din argumentul despre grădina zoologică. 


Concluzia din (C) este că cel puţin o fată sub zece ani are mai mult de un frate sub zece ani. 
(C) prezintă această concluzie ca decurgând din două informaţii. Prima - că există mai mulţi 
băieţi sub zece ani decât fete sub zece ani - este singura care poate fi considerată 
asemănătoare informaţiei că există mai multe animale decât cuşti. În acest caz, a doua 
informaţie - că unele familii au mai mult de un copil sub zece ani - ar trebui să fie similară 
informaţiei că fiecare animal trăieşte în cuşcă. Dar acest lucru nu se poate. În primul rând, 
informaţia despre familii se referă la unele familii, pe când informaţia despre animale, la 
fiecare animal. În al doilea rând, în argumentul despre grădina zoologică nu există nimic care 
să corespundă categoriei de „copii sub zece ani”. 


Concluzia din (E) este că trebuie să existe mai puţine familii cu adolescenţi decât adolescenţii 
care aparţin acestor familii. În (E), această concluzie decurge din premisa că există cel puţin o 
familie care are mai mult de un adolescent. În argumentul despre grădina zoologică, niciuna 
dintre premisele argumentului nu corespunde premisei din (E). Puteţi observa că premisa din 
(E) seamănă cu concluzia argumentului despre grădina zoologică, însă această similitudine nu 
reprezintă o structură de raţionare de acelaşi tip. 


Nivel de dificultate: 5 


întrebarea 24 


Descriere: Acest text furnizează informaţii despre mărimea birourilor de la etajele 1, 3 şi 4 ale unei 
clădiri, în comparaţie cu mărimea birourilor de la etajul 2. Observati cum comparatiile dintre etajele 2 şi 
4, respectiv 1 şi 2 sunt destul de rigide: orice birou de la etajul 4 este mai mare decât oricare birou de 
la etajul 2, iar orice birou de la etajul 2 este mai mare decât oricare birou de la etajul 1. 

Testul 1 — Secţiunea a 4-a - Gândire logică, set 2 - Explicații 


Trebuie să alegeţi varianta care trebuie să fie adevărată dacă informaţiile oferite de text sunt 
adevărate. Probabil că cel mai bine este să abordaţi fiecare variantă de răspuns în parte. Dacă, ţinând 
cont de informaţiile din text, o variantă este falsă, trebuie să excludeţi acea variantă. 


Răspunsul corect: 


D 


Paragraful ne spune că orice birou de la etajul 4 este mai mare decât chiar şi cel mai mare 
birou de la etajul 2, şi ne mai spune şi că unele birouri de la etajul 3 nu sunt mai mari decât 
cele mai mari birouri de la etajul 2. Deci ştim că oricare birou de la etajul 4 este mai mare 
decât unele birouri de la etajul 3. Mai precis, unele birouri de la etajul 3 sunt mai mici decât 
oricare birou de la etajul 4. Deci, dacă informaţiile din text sunt adevărate, (D) trebuie să fie 
adevărat. 


Răspunsurile incorecte: 


A 


Paragraful ne spune că birourile de la etajul 4 sunt toate mai mari decât oricare birou de la 
etajul 2. Ne mai spune şi că oricare birou de la etajul 2 este mai mare decât chiar şi cel mare 
birou de la etajul 1. De aici putem trage concluzia că cel mai mic birou de la etajul 4 este mai 
mare decât biroul cel mai mare de la etajul 1. Acest lucru contrazice (A). De aceea, dacă 
informaţiile din text sunt adevărate, (A) nu numai că poate fi fals, ci trebuie să fie fals. 


(B) spune că cele mai mari birouri de la etajul 1 sunt la fel de mari ca cele mai mici birouri de 
la etajul 3. Iar (C) spune că cele mai mari birouri de la etajul 1 sunt mai mari decât birourile 
cele mai mici de la etajul 3. Deci atât (B), cât şi (C) pot fi false, dacă este posibil ca cele mai 
mici birouri de la etajul 3 să fie mai mari decât birourile cele mai mari de la etajul 1. 


Prima propoziţie din paragraf ne spune că cel mai mic birou de la etajul 3 nu este mai mare decât biroul 


cel mai mare de la etajul 2. Însă, cel mai mic birou de la etajul 3 poate fi cu mult mai mare 
decât unele dintre birourile mai mici de la etajul 2. Paragraful ne spune, de asemenea, că 
oricare birou de la etajul 2 este mai mare decât chiar cel mai mare birou de la etajul 1. Asta 
înseamnă că, având în vedere informaţia din text, cel mai mic birou de la etajul 3 poate fi cu 
mult mai mare decât biroul cel mai mare de la etajul 1. Deci atât (B), cât şi (C) pot fi false. 


Conform lui (E), cele mai mari birouri de la etajul 3 sunt mai mari decât cele mai mici birouri 
de la etajul 4. 


Nivel de dificultate: 5 

Testul 1 — Secţiunea a 4-a - Gândire logică, set 2 - Explicații 


întrebarea 25 


Descriere: Concluzia lui Lucian este că, în ansamblu, oamenii nu pot avea mai multe intenţii rele decât 
bune. El îşi fundamentează concluzia pe un argument care discută consecinţele convingerii că oamenii au 
mai multe intenţii rele decât bune. El susţine că, deoarece are exista consecinţe negative dacă această 
credinţă ar fi larg răspândită, ea nu poate fi adevărată. 


Răspunsul corect: 


A 


Lucian susţine că, dacă am crede că oamenii au mai multe intenţii rele decât bune, vor exista 
anumite consecinţe negative - societăţii i-ar lipsi încredere reciprocă între membrii săi, care îi 
asigură supraviețuirea. De aici, el trage concluzia că această credinţă e falsă. Şi totuşi, 
argumentul lui Lucian nu are sens, mai puţin în situaţia în care înţelegem că el face asumpţia 
că a crede în ceva care este adevărat nu va avea consecinţe negative. Însă Lucian nu îşi 
sprijină cu nimic asumpţia, iar această asumpţie are în mod evident nevoie să fie justificată. 
Deci argumentul lui Lucian este vulnerabil, pentru că nimic din ce spune nu demonstrează că a 
avea o credinţă adevărată nu poate avea consecinţe negative. 


Răspunsurile incorecte: 


Argumentul lui Lucian se concentrează pe efectele pe care le generează o anumită credinţă. Nu 
face mişcarea logică de la imposibilitatea ca două teze să fie adevărate la imposibilitatea ca 
acestea să fie false. Deci (B) nu descrie ce se întâmplă în raţionamentul lui Lucian, ca atare nu 
este o critică la care argumentul să fie vulnerabil. 


Argumentul lui Lucian pune, într-adevăr, sub semnul întrebării adevărul unei potenţiale teze - 
că oamenii pot avea, în ansamblu, mai multe intenţii rele decât bune. Însă nu sugerează că 
cineva ar crede acest lucru. Deci nu se pune problema „motivelor celor care declară că o 
consideră adevărată”. De aceea, argumentul lui Lucian nu este vulnerabil la critica expusă în 


(C). 


În anumite părţi ale raţionamentului, Lucian are de-a face implicit cu situaţii cu două 
deznodăminte posibile, de exemplu, ca societatea să supravieţuiască sau să nu 
supravieţuiască. Însă el nu face nicăieri asumpţia că se va ajunge inevitabil la deznodământul 
negativ. De fapt, argumentul său ia de bun deznodământul pozitiv (cum ar fi faptul că 
societatea supravieţuieşte). Deci argumentul nu este vulnerabil la critica exprimată în (D). 


Argumentul lui Lucian este unul foarte general: este despre oameni, despre credinţele lor şi 
despre efectele acestor credinţe asupra societăţii. Lucian nu discută despre grupuri specifice de 
indivizi. Mai precis, el nu face inferenţe pe baza a ceea ce este adevărat pentru un grup de 
indivizi despre ce este adevărat pentru alt grup de indivizi. Ca atare, raţionamentul său nu este 
vulnerabil la critica expusă în (E). 


Nivel de dificultate: 5 

Testul 2 


Prezentare 


Testul 2 inclus în acest ghid este testul de verificare a raţionamentului logic administrat în 
cadrul celei de a doua etape a concursului de admitere la Institutul Naţional al Magistraturii, 
sesiunea 2009. 


Testul este format din 4 secţiuni care sunt administrate în concurs grupate în două părţi. 
Timpul de concurs alocat fiecărei părţi a fost de 2 ore. Intre cele două părţi candidaţii au 
beneficiat de o pauză. 


Structura testului: 


Secţiunea 1 -  Gândire analitică 
Secţiunea a 2-a - Înțelegerea unui text scris 
Secţiunea a 3-a  -  Gândire logică, setul 1 
Secţiunea a 4-a -  Gândire logică, setul 2 


Conform modificărilor aduse în 2009 Regulamentului privind concursul de admitere şi 
examenul de absolvire a INM, aprobat prin Hotărârea Plenului Consiliului Superior al 
Magistraturii nr. 439/2006, „testul de verificare a raţionamentului logic din cadrul celei de a 
doua etape a concursului cuprinde 100 de întrebări la care se punctează răspunsurile şi 20 de 
întrebări supuse pretestării în condiţii de concurs. Întrebările suplimentare sunt prestabilite, 
nu sunt evidenţiate ca fiind supuse pretestării iar răspunsurile la aceste întrebări nu se 


punctează. Baremul publicat nu include răspunsurile la întrebările suplimentare.” 


Testul 2 include numai cele 100 de întrebări punctate, renumerotate de la 1 la 100. 


În cadrul concursului candidaţilor le-au fost distribuite următoarele instrucţiuni privind 
completarea grilei de răspuns: 


- Pentru marcarea răspunsului corect se foloseşte pastă sau cerneală neagră; 

- Întrebările au ca răspuns corect o singură variantă de răspuns; pentru întrebările al căror 
răspuns se punctează fiecare răspuns corect valorează 0,1 pct. 

- Punctajul se acordă doar dacă se marchează varianta corectă la întrebarea respectivă; 

- Cercurile aferente răspunsurilor corecte trebuie marcate complet; orice alt mod de completare 
duce la anularea răspunsului la subiectul respectiv; 

- În caz de marcare greşită se poate solicita o altă foaie de răspuns (grilă), completarea acesteia 
făcându-se în timpul de concurs. 

- Timpul corespunzător operaţiunii de marcare a răspunsurilor pe grilă este inclus în timpul de 
concurs. 


Alte menţiuni: 
- Nu se iau în considerare decât răspunsurile marcate pe foaia de răspuns; 
- Punctajul se calculează exclusiv pe baza numărului de răspunsuri corecte, fără a se deduce 
puncte pentru răspunsurile incorecte. 


237 


Testul 2 - Secţiunea 1 - Gândire analitică 


Secţiunea 1 - Gândire analitică - 22 de întrebări 


întrebările 1-7 


La o conferinţă de specialitate la care participanţii sunt rugaţi, fără a li se impune, să îşi limiteze 
prezentările la 20 de minute, şase participanţi - Frâncu, Gheorghiu, Hanganu, Jianu, Kelemen şi Lefter 
- susţin fiecare o prezentare de câte exact 18, 19, 20, 21 sau 22 de minute. Prezentările se desfăşoară 
în următoarele condiţii: 

Prezentarea lui Kelemen este mai scurtă decât cea a lui Gheorghiu. 

Prezentarea lui Frâncu este mai scurtă decât cea a lui Hanganu. 

Prezentarea lui Hanganu nu este mai lungă decât timpul limită sugerat de 20 de minute. 

Prezentările lui Frâncu şi Jianu au aceeaşi durată şi sunt singurele prezentări egale ca durată. 


1. Care dintre următoarele ar putea fi o potrivire corectă a duratei prezentărilor cu numele 
participanţilor care le susţin? 


(A) 18: Frâncu, Jianu; 19: Gheorghiu; 20: Hanganu; 21: Kelemen; 22: Lefter. 
(B) 18: Frâncu, Jianu; 19: Kelemen; 20: Hanganu; 21: Gheorghiu, Lefter. 

(C) 18: Kelemen; 19: Frâncu, Jianu; 20: Hanganu; 21: Lefter; 22: Gheorghiu. 
(D) 18: Kelemen; 19: Frâncu, Jianu; 20: Lefter; 21: Hanganu; 22: Gheorghiu. 
(E) 18: Hanganu; 19: Lefter; 20: Frâncu, Jianu; 21: Kelemen; 22: Gheorghiu. 


2. Care dintre următorii participanţi ar putea să facă o prezentare de 22 de minute? 


(A) Frâncu. 
(B) Hanganu. 
(C) Jianu. 
(D) Kelemen. 
(E) Lefter. 


3. Care este numărul maxim al participanţilor care au prezentări mai scurte decât cea a lui Hanganu? 


(A) Unul. 
(B) Doi. 
(C) Trei. 
(D) Patru. 
(E) Cinci. 


4. Dacă prezentarea lui Kelemen este mai scurtă decât cea a lui Hanganu, atunci care dintre 
următoarele este durata cea mai mică pe care ar putea-o avea prezentarea lui Lefter? 


(A) 18 minute. 
(B) 19 minute. 
(C) 20 de minute. 
(D) 21 de minute. 
(E) 22 de minute. 

Testul 2 - Secţiunea 1 - Gândire analitică 


5. Care dintre următoarele trebuie să fie adevărată? 


(A) Prezentarea lui Frâncu este mai scurtă decât cea a lui Gheorghiu. 
(B) Prezentarea lui Hanganu este mai scurtă decât cea a lui Lefter. 
(C) Prezentarea lui Jianu este mai scurtă decât cea a lui Kelemen. 
(D) Prezentarea lui Jianu este mai scurtă decât cea a lui Lefter. 

(E) Prezentarea lui Kelemen este mai scurtă decât cea a lui Hanganu. 


6. Dacă prezentarea lui Jianu durează 19 minute, atunci fiecare dintre următoarele ar putea fi 
adevărată, CU EXCEPŢIA uneia. Care este aceasta? 


(A) Prezentarea lui Gheorghiu durează 21 de minute. 
(B) Prezentarea lui Gheorghiu durează 22 de minute. 
(C) Prezentarea lui Kelemen durează 18 minute. 

(D) Prezentarea lui Kelemen durează 21 de minute. 
(E) Prezentarea lui Lefter durează 20 de minute. 


7. Dacă prezentarea lui Lefter este mai scurtă decât durata limită sugerată, atunci care dintre 
următoarele trebuie să fie adevărată? 


(A) Prezentarea lui Frâncu durează 19 minute. 

(B) Prezentarea lui Gheorghiu durează 21 de minute. 
(C) Prezentarea lui Hanganu durează 19 minute. 

(D) Prezentarea lui Kelemen durează 21 de minute. 
(E) Prezentarea lui Lefter durează 18 minute. 


Întrebările 8-12 


Cei cinci membri ai unei comisii universitare urmează să fie desemnaţi din rândul a nouă profesori: trei 
de la Psihologie - F, G, H; trei de la Litere - J, K, L; trei de la Sociologie - M, N, P. 

Desemnarea celor cinci membri trebuie să respecte următoarele condiţii: 

Cel puţin un profesor de la Psihologie va face parte din comisie. 

Dacă G face parte din comisie, atunci H nu face parte din comisie. 

Dacă J face parte din comisie, atunci L face parte din comisie. 

Dacă L face parte din comisie, atunci M face parte din comisie. 

M şi P nu pot face parte ambii din comisie. 


8. Care dintre următoarele este o listă posibilă a membrilor comisiei? 


(A) F,H,J,K,M. 
(B)  F,H,K,L,M. 
(C) F, H, J, L, P. 
(D)  G,H,K,L,M. 
(E)  G,J,L,M,P. 

Testul 2 - Secţiunea 1 - Gândire analitică 


9. Care dintre următoarele NU poate fi adevărată? 


(A) 
(B) 
(C) 
(D) 
(E) 


F şi H fac amândoi parte din comisie. 
G şi J fac amândoi parte din comisie. 
L şi P fac amândoi parte din comisie. 
M şi N fac amândoi parte din comisie. 
N şi P fac amândoi parte din comisie. 


10. Care dintre următoarele poate fi adevărată? 


(A) 
(B) 
(C) 
(D) 
(E) 


11. Dacă G şi K fac amândoi parte din comisie, care dintre următoarele poate fi adevărată? 


12. Dacă M nu face parte din comisie, atunci care dintre următorii trebuie să facă parte din comisie? 


(A) 
(B) 
(C) 
(D) 
(E) 


Nici G şi nici H nu fac parte din comisie. 
Niciun profesor de la Litere nu face parte din comisie. 


Niciun profesor de la Sociologie nu face parte din comisie. 


J face parte din comisie, dar M nu face parte din comisie. 
J şi P fac amândoi parte din comisie. 


F şi J fac şi ei parte din comisie. 

F şi L fac şi ei parte din comisie. 

J şi N fac şi ei parte din comisie. 

F nu face parte din comisie, dar P face parte din comisie. 
Nici M şi nici N nu fac parte din comisie. 


Zr IL 


întrebările 13-17 


Şase paznici ai unui supermarket - G, H, J, K, L şi M - trebuie să fie programaţi pe o perioadă de şase 
luni pentru a păzi depozitul, fiecare paznic în câte o lună. 
Programarea trebuie să respecte următoarele condiţii: 


G şi M trebuie programaţi în luni anterioare lunii în care este programat L. 
H trebuie programat în luna imediat anterioară lunii în care este programat K. 


Trebuie să fie exact o lună între programarea lui G şi programarea lui K, indiferent dacă G este 
programat înaintea lui K sau după K. 


13. Care dintre următoarele este o programare posibilă, de la luna 1 la luna 6? 


(A) 
(B) 
(C) 
(D) 
(E) 

Testul 2 - Secţiunea 1 - Gândire analitică 


14. Dacă H este programat în prima lună, care dintre următoarele poate fi adevărată? 


(A) G este programat în a treia lună. 
(B) J este programat în a doua lună. 
(C) K este programat în a treia lună. 
(D) L este programat în a cincea lună. 
(E) M este programat în a patra lună. 


15. Care este luna cea mai târzie în care poate fi programat H? 


(A) A doua lună. 
(B) A treia lună. 
(C) A patra lună. 
(D) A cincea lună. 
(E) A şasea lună. 


16. Care dintre următoarele, dacă este adevărată, face să existe o singură programare posibilă? 


(A) G este programat în a treia lună şi L este programat în a şasea lună. 
(B) G este programat în a patra lună şi L este programat în a şasea lună. 
(C) H este programat în prima lună şi J este programat în a treia lună. 
(D) H este programat în prima lună şi G este programat în a patra lună. 
(E) K este programat în a treia lună şi J este programat în a patra lună. 


17. Dacă M este programat în prima lună, care dintre următoarele NU POATE fi adevărată? 


(A) G este programat în luna a doua. 
(B) J este programat în luna a cincea. 
(C) J este programat în luna a şasea. 
(D) K este programat în luna a patra. 
(E) L este programat în luna a treia. 


Întrebările 18-12 


O companie de transport maritim are trei nave, F, G, H. Navele efectuează trei curse consecutive. La 
fiecare cursă, fiecare navă transportă unul dintre următoarele tipuri de fructe: portocale, struguri sau 
vişine. Programarea navelor şi a fructelor transportate la fiecare cursă trebuie să respecte următoarele 
condiţii: 

Niciun tip de fructe nu este transportat de aceeaşi navă în două curse consecutive. 

La fiecare cursă, exact o singură navă va transporta vişine. 

F nu transportă portocale în nicio cursă. 

Testul 2 - Secţiunea 1 - Gândire analitică 


18. Care dintre următoarele este o aranjare posibilă a navelor şi a fructelor în cele trei curse? 


(A) Cursa 1: F transportă vişine, G transportă struguri, H transportă portocale. 
Cursa 2: F transportă portocale, G transportă vişine, H transportă struguri. 
Cursa 3: F transportă struguri, G transportă portocale, H transportă vişine. 
(B) Cursa 1: F transportă vişine, G transportă portocale, H transportă portocale. 
Cursa 2: F transportă struguri, G transportă portocale, H transportă vişine. 
Cursa 3: F transportă vişine, G transportă struguri, H transportă struguri. 
(C) Cursa 1: F transportă struguri, G transportă vişine, H transportă portocale. 
Cursa 2: F transportă vişine, G transportă portocale, H transportă vişine. 
Cursa 3: F transportă struguri, G transportă vişine, H transportă struguri. 
(D) Cursa 1: F transportă struguri, G transportă struguri, H transportă vişine. 
Cursa 2: F transportă vişine, G transportă portocale, H transportă struguri. 
Cursa 3: F transportă struguri, G transportă struguri, H transportă vişine. 
(E) Cursa 1: F transportă struguri, G transportă portocale, H transportă struguri. 
Cursa 2: F transportă vişine, G transportă struguri, H transportă portocale. 
Cursa 3: F transportă struguri, G transportă vişine, H transportă struguri. 


19. Dacă F transportă struguri în cursa 3, care dintre următoarele poate fi adevărată? 


(A) G transportă vişine în cursa 2. 

(B) H transportă vişine în cursa 2. 

(C) G transportă portocale în cursa 1 şi struguri în cursa 3. 
(D) H transportă vişine în cursa 1 şi în cursa 3. 

(E) G şi H transportă vişine în cursa 3. 


20. În câte feluri poate nava F să transporte fructele în cele trei transporturi? 


(A) Unul. 
(B) Două. 
(C) Trei. 

(D) Patru. 
(E) Cinci. 


21. Dacă H transportă portocale în cursa 2 şi vişine în cursa 3, care dintre următoarele poate fi 
adevărată? 


(A) F transportă vişine în cursa 1. 
(B) F transportă struguri în cursa 2. 
(C) F transportă vişine în cursa 3. 
(D) G transportă vişine în cursa 2. 
(E) H transportă vişine în cursa 1. 


22. Dacă G transportă vişine în cursa 2, care dintre următoarele trebuie să fie adevărată? 


(A) F transportă vişine în cursa 1. 
(B) G transportă portocale în cursa 1. 
(C) G transportă portocale în cursa 3. 
(D) H transportă vişine în cursa 1. 
(E) H transportă vişine în cursa 3. 

Secţiunea a 2-a - înţelegerea unui text scris — 28 de întrebări 


Legenda regelui Artur este independentă de istorie; ea se compune din 
amintiri mitice ale trecutului celt şi se intersectează cu istoria doar din întâmplare. 
Dar ce importanţă are faptul că Artur este rezultatul imaginaţiei poeţilor atâta timp 
cât realitatea mitologică a personajului depăşeşte cu mult problema posibilei sale 
existenţe istorice? 5 


De fapt, istoricii nu au foarte multe date despre regele Artur. În primele 
cronici, scrise în latină, acesta apare ca fiind un şef al războinicilor britanici care i-a 
învins pe saxoni în secolul al VI-lea. Poporul nu crede că acesta a murit şi îl aşteaptă 
să se întoarcă. Merlin, profetul britanicilor apare sub numele de Ambrosius. 


Deşi regele Artur este un personaj neconturat din punct de vedere istoric, | 10 
acesta a trăit prin tradiţia orală, devenind celebru în secolul al XII-lea. Povestitorii se 
inspirau din mitologia celtă adăugând şi alte surse, şi astfel mitul apare sub forma 
unor poveşti foarte variate. Artur devine salvatorul Britaniei, cel care rezistă invaziilor 
saxone. 


Se consideră că la baza mitului literar al regelui Artur stă „Istoria regilor | 15 
Britaniei” scrisă de Jeoffrey din Monmouth la jumătatea secolului al XII-lea. Tânărul 
Artur, fiul nelegitim al unui rege, este crescut de vrăjitorul Merlin. La moartea tatălui 
său, este singurul capabil să scoată o sabie înfiptă într-o stâncă, ceea ce îl face rege 
al britanicilor. Pentru a-şi reuni cavalerii, creează Masa Rotundă, evitând astfel 
certurile legate de rang. Astfel Artur apare ca un rege ideal, generos, care ştie să se | 20 
înconjoare de cei mai buni. 


Legenda regelui Artur este în primul rând o creaţie colectivă, un text în 
permanentă mişcare, deschis, care se îmbogăţeşte şi se modifică după cum doreşte 
povestitorul. Există tot atâtea versiuni ale morţii regelui Artur, câte manuscrise. 
Majoritatea acestora sunt texte anonime, o curiozitate pentru lumea modernă care | 25 
este obişnuită numai cu texte terminate şi semnate. Nu există proprietate literară 
asupra poveştilor legate de regele Artur. Christine Ferlampin-Archer, profesor de 
literatură medievală la universitatea din Rennes susţine că „omul medieval se teme 
de cuvântul «eu». Adevărul este universal şi anonimatul este cel care garantează 
acest adevăr. În cazul regelui Artur, încă continuăm să confundăm literatura şi | 30 
istoria”. 


De-a lungul istoriei, regii se grăbesc să-şi demonstreze legătura cu regele 
Artur: dinastia Plantagenet şi urmaşii acestora încearcă să stabilească o legătură de 
sânge cu regele Artur în urma descoperirii unui fals mormânt al acestuia. Îşi creează 
un strămoş prestigios şi susţin că sunt urmaşii legitimi ai acestuia. Mai aproape de | 35 
zilele noastre, în timpul Primului Război Mondial, armata germană îşi apropriază 
idealul cavaleresc, transformându-şi aviatorii în „cavaleri ai văzduhului”. 


Interpretări politice, sociologice, marxiste, teologice, antropologice, folclorice, 
poetice, feministe, toate sunt posibile pornind de la povestea regelui Artur şi a 
cavalerilor Mesei Rotunde. Este un text adaptabil fiecăruia, cu ajutorul căruia putem | 40 
să ne dezvoltăm, învățând din experienţa celuilalt. 

23. Care dintre afirmaţiile următoare redă cel mai corect ideea principală a textului? 


(A) Regele Artur este un personaj puţin credibil deoarece istoria nu susţine multitudinea de poveşti 
legate de viaţa şi faptele sale. 

(B) Deşi istoria nu îl prezintă pe Artur ca fiind un erou important, Artur este strămoşul familiilor regale 
care au guvernat Anglia. 

(C) Legendele despre faptele regelui Artur nu sunt susţinute de surse credibile, deoarece majoritatea 
autorilor acestora sunt anonimi. 

(D) Regele Artur este recunoscut în Marea Britanie ca fiind cel mai important rege şi personajul căruia i 
se atribuie cele mai multe legende. 

(E) Deşi există puţine date istorice cu privire la regele Artur, legenda îl face să supravieţuiască în 
multiple variante. 


mA 
| 


24. Autorul foloseşte cuvântul „neconturat” în paragraful al treilea cu sensul de: 
(A) neinteresant. 

(B) inexistent. 

(C) laş. 

(D) vag. 

(E) neimportant. 


25. Aşa cum reiese din articol, legendele legate de regele Artur au rezistat în timp pentru că: 


(A) regele Artur este un personaj istoric necunoscut. 

(B) ele oferă perspective diverse la care oamenii se pot raporta. 
(C) faptele regelui Artur de-a lungul vieţii sunt remarcabile. 

(D) regele Artur a creat Masa Rotundă. 

(E) nu se cunoaşte autorul acestora. 


26. Ce se poate deduce din text despre aşteptările cititorilor moderni? 


(A) Cititorul modern este obişnuit ca autorul să-şi asume responsabilitatea pentru opera pe care o 
scrie. 

(B) Cititorul modern pare să prefere poveşti bazate pe evenimente istorice reale. 

(C) Cititorul modern este expus unui anumit gen de literatură, care nu îi permite să înţeleagă 
multitudinea de variante ale legendelor despre regele Artur. 

(D) Cititorul modern nu reuşeşte să înţeleagă detaliile legendelor ce ţin de lumea fantasticului. 

(E) Cititorul modern îşi doreşte să poată afla adevărul istoric absolut din spatele legendelor pe care le 
citeşte. 

27. Potrivit citatului din paragraful al cincilea, autorii medievali preferau să-şi păstreze anonimatul 
pentru că ei credeau că: 


(A) anonimatul le permite autorilor să îşi folosească imaginaţia la adăpostul criticilor. 

(B) anonimatul permite autorilor să folosească mai uşor date istorice care nu sunt neapărat adevărate. 
(C) anonimatul asigură credibilitate poveștii în sine, lăsând deoparte credibilitatea autorului. 

(D) anonimatul le permite autorilor să amestece date istorice şi ficţiune fără a fi pedepsiţi. 

(E) anonimatul era mai nobil în acea perioadă decât recunoaşterea publică a unei realizări artistice. 


28. Ce se poate deduce din ultima propoziţie a textului? 


(A) Numai învățând din multiplele variante ale legendelor despre regele Artur ne putem dezvolta o 
personalitate complexă. 

(B) Legendele despre regele Artur ne oferă sfaturi practice despre cum să ne adaptăm la situaţii din 
viaţa modernă. 

(C) Adaptabilitatea legendelor despre regele Artur face ca acestea să poată fi uşor interpretate greşit. 

(D) Legendele despre regele Artur oferă o nouă perspectivă asupra faptelor de vitejie. 

(E) Universalitatea legendelor despre regele Artur explică aprecierea largă din partea cititorilor. 


29. Potrivit textului, care este avantajul Mesei Rotunde? 


(A) Permite celor aşezaţi în jurul ei să vorbească liber. 
(B) Îi face pe cei din jurul ei participanţi egali la discuţii. 
(C) Elimină neînțelegerile dintre cei aşezaţi în jurul mesei. 
(D) Încurajează conversaţia onestă. 

(E) Demonstrează lipsa de autoritate a gazdei. 


30. Autorul menţionează dinastia Plantageneţilor cu scopul de a: 


(A) arăta că legendele despre regele Artur au fost folosite pentru legitimarea anumitor regimuri 
politice. 

(B) sugera că cei mai mulţi suverani britanici sunt descendenţi ai regelui Artur. 

(C) susţine că regele Artur a trăit în timpuri mai recente decât se credea. 

(D) sugera că Masa Rotundă a fost într-adevăr folosită de către unii conducători. 

(E) explica de ce autorii medievali au rămas anonimi. 

Globalizarea culturală are o istorie îndelungată. Naşterea şi extinderea 
marilor religii sunt o elocventă dovadă a capacităţii ideilor şi credințelor de a 
traversa distanţe mari, având un impact social decisiv. Nu mai puţin importante 
sunt marile imperii premoderne, cum ar fi Imperiul Roman, care, în absenţa unui 
control militar şi politic direct, a reuşit să-şi menţină teritoriile laolaltă datorită | 5 
culturii comune şi extinse a clasei cu putere de decizie. Cu toate acestea, numai 
odată cu apariţia statelor-naţiuni şi a culturilor naţionale, a fost posibilă o identitate 
culturală care să fuzioneze între aceşti doi poli. 


Odată cu naşterea statelor-naţiune şi a proiectelor naţionaliste, organizarea 
spaţială a culturii s-a modificat. Statul a preluat controlul asupra proceselor | 10 
educaţionale, a politicii lingvistice, a sistemelor poştale etc. Cu toate acestea, 
începând cu secolul al XVIII-lea, când imperiile europene au început să se extindă, 
iar o serie de inovaţii tehnologice au avut efecte practice pe termen lung (dintre 
care cele mai notabile ar fi transportul mecanizat şi telegraful), s-au cristalizat noi 
forme de globalizare culturală. Cele mai importante idei şi dispute vestice generate 15 
de această epocă au fost: ştiinţa, liberalismul şi socialismul. Fiecare dintre aceste 
sisteme de opinie (şi practicile ce le-au însoţit) au transformat culturile dominante 
ale aproape oricărei societăţi de pe glob. Ele au avut cu siguranţă un impact mult 
mai considerabil asupra culturilor naţionale şi locale decât Nike, Coca Cola, 
McDonald's sau o mulţime de grupuri pop. 20 


Totuşi, în perioada postbelică extinderea, intensitatea, viteza şi volumul în 
sine al comunicării culturale sunt neîntrecute la nivel global. Răspândirea globală a 
radioului, televiziunii, internetului, sateliților şi tehnologiilor digitale au făcut posibilă 
comunicarea instantanee, au făcut inutile graniţele şi controlul asupra informaţiei, 
făcând dovada unui număr enorm de consumatori ai diverselor produse şi valori | 25 
culturale. Un exemplu sugestiv îl reprezintă numărul telespectatorilor care 
urmăresc serialul TV Baywatch : s-a estimat că peste două milioane de oameni 
vizionează fiecare episod! 


În timp ce diferenţele lingvistice continuă să fie un obstacol în acest proces, 
dominanta globală a limbii engleze generează o infrastructură lingvistică, paralelă 30 
cu infrastructurile tehnologice contemporane. Spre deosebire de perioadele 
anterioare, când statele şi teocraţiile erau elementele centrale ale globalizării 
culturale, epoca actuală este una în care marile corporaţii sunt principalii 
producători şi distribuitori de produse culturale. Corporaţiile au înlocuit statele şi 
teocraţiile, devenind elementul-cheie în producerea şi distribuirea produselor | 35 
culturale. Instituţiile internaţionale private nu reprezintă nimic nou, impactul lor de 
masă, însă, da. În epocile anterioare, editurile şi agenţiile de presă au avut o 
influenţă mult mai limitată decât au astăzi bunurile de consum sau produsele 
culturale ale corporațiilor globale. 


Deşi marea majoritate a acestor produse provin din Statele Unite, asta nu | 40 
reprezintă un simplu caz de “imperialism cultural”. Una dintre caracteristicile 
surprinzătoare ale acestei epoci a globalizării este robusteţea dovedită a culturilor 
naţionale şi locale. Instituţiile naţionale rămân un element central în viaţa publică, 
în timp ce publicul naţional reinterpretează constant produsele importate în moduri 
inedite. Intrebarea fundamentală rămâne viitorul impact al comunicării şi|45 
schimburilor culturale asupra culturilor naţionale şi locale, precum şi asupra 
percepţiei noastre în ceea ce priveşte politica şi identitatea noastră personală şi 
naţională. 

31.Scopul cu care autorul a scris articolul este cel mai probabil de a: 


(A)trage un semnal de alarmă asupra pericolelor globalizării în contextul schimbărilor politice şi 
economice actuale. 

(B) combate teoriile tradiţionale conform cărora cultura americană tinde să devină un model absolut. 

(C) discuta problema efectelor globalizării asupra modului în care ne raportăm la propriile culturi 
naţionale şi locale. 

(D) demonstra că mecanismele globalizării funcţionează în acelaşi mod de la apariţia acestora. 

(E) explica în ce măsură globalizarea afectează politica şi economia culturilor naţionale. 


32. Conform textului, diferenţa esenţială dintre vechile tipuri de globalizare şi cea actuală constă în: 


(A) apariţia de noi produse culturale. 

(B) existenţa instituţiilor culturale. 

(C) implicarea statului în cultură. 

(D) forţa impactului de masă. 

(E) existenţa traducerilor instantanee pe internet. 


33. Conform articolului, toate afirmaţiile de mai jos sunt adevărate, CU EXCEPŢIA: 


(A) Pe termen lung, mărci precum Nike sau Coca-Cola vor înlocui producţia autohtonă şi vor prelua 
controlul asupra economiilor locale. 

(B) În esenţă, globalizarea culturală este un fenomen care a avut loc din cele mai vechi timpuri. 

(C) Expansiunea imperiilor europene în secolul al XVIII-lea a făcut posibilă circularea globală a ideilor şi 
valorilor acestora. 

(D) Răspândirea sistemelor mass-media a limitat controlul asupra informaţiei şi a comunicării. 

(E) Globalizarea actuală marchează transferul de producţie culturală de la stat la marile corporaţii. 


34. Care dintre următoarele afirmaţii, dacă ar fi adevărată, ar slăbi cel mai mult ideea autorului, 
conform căreia globalizarea actuală nu este o formă de imperialism cultural? 


(A) Într-o lume globalizată, instituţiile naţionale nu mai servesc scopului pentru care au fost create 
iniţial. 

(B) Odată cu produsele culturale, publicul naţional importă şi valorile promovate de acestea, ceea ce, 
pe termen lung, alterează sistemele de referinţă ale culturilor locale. 

(C) Noile tehnologii de comunicare au ca efect secundar dependenţa de confort şi de viteză şi, ca atare, 
răspund altor tipuri de nevoi. 

(D) Schimburile culturale şi educaţionale impun un alt set de reguli şi de valori, care constrâng membrii 
culturii locale să renunţe la cele vechi. 

(E) Întotdeauna în istorie a existat tendinţa unei culturi dominante de a-şi impune propriile sisteme de 
opinie. 

35. Pe baza articolului, cu care dintre următoarele afirmaţii ar fi, cel mai probabil, de acord autorul? 


(A) Limba engleză devine limba dominantă în lume, datorită progreselor culturale şi tehnologice din ce 
în ce mai accesibile. 

(B) În erele anterioare, răspândirea credințelor religioase a limitat impactul social al circulaţiei de idei. 

(C) Conform modelului actual de globalizare, corporaţiile private au preluat controlul asupra proceselor 
educative. 

(D) Popularitatea produselor precum Nike şi Coca-Cola demonstrează fragilitatea culturilor naţionale şi 
locale. 

(E) Muzica a avut un impact mai profund asupra diverselor culturi decât filosofia sau alte sisteme de 
opinie. 


36. Având în vedere structura şi tonul general al textului, articolul este: 


(A) o critică vehementă la adresa susținătorilor globalizării culturale. 

(B) o analiză detaşată a instrumentelor globalizării şi a efectelor acesteia. 

(C) o expunere alarmată a celor mai probabile consecinţe ale globalizării. 

(D)un studiu comparativ al culturilor naţionale şi al alternativelor cosmopolite. 

(E) o descriere laudativă la adresa progreselor tehnologice în societatea postbelică. 


37. Pe baza articolului, cu care dintre următoarele afirmaţii ar fi, cel mai probabil, de acord autorul? 


(A) Practicile culturale care au însoţit liberalismul şi socialismul şi-au subminat în cele din urmă propria 
viabilitate ca aplicare politică. 

(B) În ciuda influenţei crescânde a corporațiilor private, statul-naţiune rămâne principalul diseminator 
de produse culturale. 

(C) Imperiile premoderne precum Imperiul Roman au reuşit să menţină controlul asupra teritoriilor lor 
doar prin mijloace de coerciţie militară. 

(D) Identitatea culturilor locale a dobândit substanţă şi stabilitate numai o dată cu apariţia statelor- 
naţiune. 

(E) De-a lungul istoriei, filosofia sau alte sisteme de opinie au fost printre cele mai importante 
instrumente culturale de globalizare din Vest. 

În ultimii ani, a scăzut încrederea odată de nezdruncinat a oamenilor de 
ştiinţă în valoarea ştiinţei. În parte ca rezultat al unor probleme recente şi mult 
mediatizate din cadrul comunităţii ştiinţifice, un anumit element de incertitudine a 
subminat convingerile ferme de până atunci ale savanților atât despre valoarea 
intrinsecă şi cea practică a cunoaşterii ştiinţifice, cât şi despre cercetarea care o | 5 
generează. De exemplu, descoperirea că un număr mic de savanţi au falsificat 
rezultatele cercetării lor a generat întrebări asupra credibilităţii cercetării ştiinţifice 
în general, iar fizicienilor li s-a atribuit cel puţin un dram de vină la punerea în 
practică a cercetării lor, pe măsură ce mişcarea pentru pace din ultimii douăzeci de 
ani a mediatizat pe larg ororile războiului nuclear. 10 


O consecinţă majoră a acestor controverse este faptul că savanții se 
preocupă acum mai mult de ceea ce se numeşte responsabilitatea ştiinţei. În timp 
ce înainte simţul de responsabilitate se limita mai ales la aderarea la adevărul 
ştiinţific, noul simţ de răspundere se extinde la aplicarea practică a cunoaşterii 
ştiinţifice. Unii oameni de ştiinţă, unindu-şi vocile cu anumiţi filosofi, cercetători în | 15 
ştiinţe sociale şi alţi experţi pe teme de interes public merg până într-acolo încât să 
susţină ideea că oamenii de ştiinţă ar trebui să exercite un control total asupra 
punerii în practică a descoperirilor lor şi că nu ar trebui să întreprindă nicio 
cercetare care ar putea avea consecinţe sociale dăunătoare. Unii dintre aceşti critici 
susţin că oamenii de ştiinţă nu ar trebui să facă o cercetare care ar servi în primul | 20 
rând intereselor celor bogaţi şi puternici; alţi critici merg şi mai departe şi spun că 
ştiinţa ar trebui să servească doar intereselor oamenilor obişnuiţi. 


Dar pentru ca recomandările acestor critici să fie puse în aplicare, oamenii 
de ştiinţă ar trebui să prevadă consecinţele cercetării lor încă înainte de a ajunge la 
rezultate şi, bineînţeles, oamenii de ştiinţă nu pot să prevadă aceste lucruri. Mai | 25 
mult, nu este rezonabil să ne aşteptăm ca oamenii de ştiinţă să poarte întreaga 
răspundere pentru modul în care sunt puse în practică cercetările lor. Pentru a 
încerca să practice o astfel de responsabilizare, oamenii de ştiinţă ar trebui să preia 
puterea legislativă şi cea a funcţionarilor publici, precum şi munca antreprenorilor, 
a economiştilor, a cercetătorilor de piaţă, a tuturor celor care au împreună sarcina | 30 
de a determina dacă rezultatul cercetării este un candidat potrivit pentru a fi pus în 
practică şi dacă da, dacă ar putea fi aplicat în deplină siguranţă, realist şi 
economic. Aceste roluri depăşesc pregătirea oamenilor de ştiinţă şi se află în afara 
legitimităţii acordate lor de către societate. 


Evident, deci, că oamenii de ştiinţă nu pot să-şi asume întreaga răspundere 35 


pentru rezultatul final al cercetării lor. Supraveghetori înveteraţi ca politicienii de 
profesie nu şi-ar ceda prerogativele oamenilor de ştiinţă, şi ar fi neraţional; 
oamenii de ştiinţă, ca orice fiinţă umană, nu s-au dovedit a fi suficient de înţelepţi 
pentru a-şi justifica arogarea unei astfel de puteri. 

38. Care dintre propoziţiile de mai jos exprimă cel mai exact ideea principală a articolului? 


(A) În lumina dezbaterilor recente referitoare la responsabilitatea ştiinţei, unii critici, cum ar fi 
politicienii, funcţionarii publici şi antreprenorii, insistă asupra unei responsabilizări mai mari a 
comunităţii ştiinţifice. 

(B) Deşi progresele cercetării recente par a o face invulnerabilă, comunitatea ştiinţifică a fost în ultimii 
ani ţinta unor critici nejustificate. 

(C) Încercările făcute de cercetătorii ştiinţifici de a uzurpa rolurile legislativului, ale funcţionarilor publici 
şi ale oamenilor de afaceri i-au făcut pe aceşti oameni de ştiinţă vulnerabili la atacuri privind simţul 
lor de răspundere. 

(D) Comunitatea ştiinţifică a fost zdruncinată din interior de o criză de încredere care a avut ca efect 
încetinirea unor cercetări ştiinţifice extrem de importante. 

(E) Deşi au apărut îndoieli fără precedent asupra cercetării ştiinţifice, atât din interiorul cât şi din afara 
comunităţii ştiinţifice, nu ne putem aştepta ca oamenii de ştiinţă să-şi asume întreaga răspundere 
pentru aplicaţiile cercetării lor. 


39. În articol se menţionează funcţionarii publici ca exemplu de grup angajat în care dintre activităţile 
de mai jos? 


(A) a sancţiona oamenii de ştiinţă pentru lipsa de răspundere faţă de societate 

(B) a susţine că oamenii de ştiinţă ar trebui să servească intereselor oamenilor obişnuiţi. 

(C) a ajuta la determinarea legitimităţii modului în care cercetările ştiinţifice sunt puse în practică. 
(D)a echilibra preocupările politicienilor cu cele ale oamenilor de ştiinţă. 

(E) a submina încrederea odată de nezdruncinat a oamenilor de ştiinţă în valoarea muncii lor. 


40. Care dintre propoziţiile de mai jos exprimă cel mai exact ceea ce sugerează autorul articolului 
despre criticii care acum cer o schimbare a rolului pe care oamenii de ştiinţă să-l joace în propria 
cercetare? 


(A) Aceşti critici sunt preocupaţi în primul rând de rolul oamenilor de ştiinţă în dezvoltarea armelor 
nucleare. 

(B) Aceşti critici consideră că unele dintre fondurile guvernamentale cheltuite acum pe cercetarea 
ştiinţifică ar trebui cheltuite pe programe sociale. 

(C) Aceşti critici consideră că birocraţii şi oficialii aleşi ar trebui să-şi asume multe dintre prerogativele 
de care se bucură acum oamenii de ştiinţă. 

(D) Aceşti critici, uluiţi că oamenii de ştiinţă se bucură de atâta vreme de imunitate la critică, sunt 
hotărâți să submineze credibilitatea oamenilor de ştiinţă. 

(E) Aceşti critici nu înţeleg realitatea capacităţilor şi jurisdicției oamenilor de ştiinţă. 


41. Autorul articolului se referă la războiul nuclear, cel mai probabil, pentru a: 


(A) furniza cititorului o paralelă istorică la situaţia contemporană descrisă. 

(B) furniza cititorului un contraexemplu la tendinţa dominantă schiţată mai sus. 
(C) cita un exemplu contemporan al unei probleme existente de multă vreme. 
(D) specifica un exemplu care să susţină o generalizare făcută anterior. 

(E) stârni un răspuns emoţional mai degrabă decât unul intelectual. 

42. Propoziția finală a articolului sugerează că atitudinea autorului faţă de politicienii de profesie, este, 
cel mai probabil, de: 


(A) frustrare. 

(B) indignare. 

(C) cinism amar. 

(D) respect împotriva voinţei. 
(E) uşoară ridiculizare. 


43. Care dintre cuvintele de mai jos, dacă ar înlocui cuvântul "arogare” din ultima propoziţie a textului, 
ar schimba cel mai PUŢIN sensul propoziției? 


(A) uzurpare. 
(B) negare. 
(C) delegare. 
(D) subminare. 
(E) abuzare. 

Ca o democraţie să funcţioneze, e nevoie de un anumit nivel de competenţă 
politică din partea cetăţenilor ei. Ce standarde trebuie să îndeplinească cetăţenii ca să 
fie consideraţi competenţi din punct de vedere politic? Într-un stat funcţional, cetăţenii 
ar trebui atât să ştie ce înseamnă binele public, cât şi să aibă o dorinţă susţinută de a-l 
realiza, cu alte cuvinte, ar trebui să deţină „virtute civică”. 5 


Şi totuşi, această formulare indică imediat o problemă. Cum ne putem aştepta 
ca cetăţenii să ştie ce anume constituie binele public? Răspunsurile se încadrează de 
obicei în două categorii, care pot fi numite perspectiva clasică şi cea modernă. Din 
perspectiva clasică, cetăţenii trebuie să se străduiască pentru binele unei colectivităţi 
mai mari din care fac parte. Astăzi, însă, există nenumărate entităţi colective cu care se | 10 
poate identifica un cetăţean, de la propriul oraş până la întreaga omenire. Ca atare, 
perspectiva clasică nu mai oferă niciun sfat despre binele cui trebuie căutat de către 
cetăţean. 


Abordarea modernă începe cu presupunerea că fiecare cetăţean este motivat de 
propriul interes. Utilizând această formulare, binele public constituie atunci suma | 45 
tuturor intereselor individuale, care trebuie combinate sau integrate conform unor 
principii acceptabile, precum regula majorităţii. Perspectiva modernă simplifică 
problema competenţei politice, asigurându-se că dorinţa susţinută de a realiza binele 
public se va regăsi în ultimă instanţă în competiţia şi compromisul dintre interesele 


individuale. 20 


Susţinând această perspectivă nu înseamnă neapărat că neg faptul că indivizii 
vor fi în vreun fel interesaţi de protejarea sau promovarea scopurilor unei comunităţi 
mai mari din care fac parte; de bună seamă, uneori chiar vor face acest lucru. Cu toate 
acestea, perspectiva modernă are, într-adevăr, pretenţii morale mai mici de la cetăţeni. 
Dacă presupunem că pentru cetăţeni este mai uşor să dobândească o înţelegere | 25 
adecvată a propriilor interese, decât a intereselor celorlalţi şi, ca atare, că motivaţia de 
a acţiona pentru a-şi atinge interesele este probabil mai puternică decât motivaţia de a 
atinge interesele celorlalţi, atunci perspectiva modernă necesită o formă sau alta de 
educaţie civică, pentru a crea cetăţeni cu adevărat competenţi, capabili să integreze 
interese uneori aflate în conflict. 30 


Problema competenţei politice este astfel redusă la problema educării oamenilor 
pentru a cunoaşte şi a înţelege nevoile celorlalţi. Dar amploarea şi diversitatea societăţii 
moderne par să împiedice înţelegerea de tip empatic a acelor mulţi anonimi care 
alcătuiesc restul comunităţii unui individ. În absenţa unei asemenea empatii, virtutea 
civică ar necesita un tip de obedienţă produsă de o înţelegere pur abstractă a binelui. | 35 
Dacă democraţia are nevoie de un asemenea tip de înţelegere, cu siguranţă că viitorul 
ei în societatea modernă este sumbru. Ca atare, dobândirea competenţei politice devine 
o chestiune de dacă şi cum ar fi posibilă promovarea unei mult mai răspândite 
capacităţi de empatie în rândul cetăţenilor. 

44. Care dintre afirmaţiile următoare descrie cel mai corect ideea principală a articolului? 


(A) Pentru a dobândi competenţă politică reală, cetăţenii trebuie atât să înţeleagă ce înseamnă binele 
public, cât şi să îşi dorească susţinut să îl realizeze. 

(B) Răspunsurile la întrebarea cum pot ajunge cetăţenii să ştie ce înseamnă binele public se împart în 
două categorii, o viziune clasică bazată pe noţiunea de comunitate şi una modernă bazată pe ideea 
de interes individual. 

(C) Ca democraţia să aibă un viitor în societatea modernă, trebuie să dezvolte cetăţeni competenţi din 
punct de vedere politic, prin promovarea unei mai mari empatii în rândul acestora. 

(D) Deşi viziunea modernă despre cum ajung cetăţenii să înţeleagă binele public se bazează pe ideea de 
interes individual, există totuşi şi situaţii când cetăţenii ar putea acţiona în interesul comunităţii în 
ansamblu. 

(E) În societatea modernă, realizarea binelui public presupune că cetăţenii îşi pun în balanţă propriile 
interese cu ale celorlalţi, prin aderarea la un principiu integrant, precum regula majorităţii. 


45. Conform articolului, perspectiva clasică şi cea modernă diferă în primul rând în ceea ce priveşte: 


(A) modul în care definesc statul funcţional. 

(B) valoarea pe care o acordă virtuţii politice. 
(C) concepţia lor despre binele public. 

(D) numărul cetăţenilor în stat. 

(E) măsura în care cetăţenii cred în democraţie. 


46. Care dintre următoarele păreri poate fi cel mai rezonabil atribuită autorului articolului? 


(A) Defectul esenţial al ambelor perspective, şi clasică şi modernă, este că niciuna nu indică o cale 
directă către virtutea civică. 

(B) Atât empatia, cât şi interesul individual sunt importante pentru buna funcţionare a democraţiilor 
moderne. 

(C) Viziunea clasică este superioară celei moderne pentru că are pretenţii morale mai mari de la 
cetăţeni. 

(D) Cetăţenii moderni nu posedă capacitatea de competenţă politică. 

(E) Interesul individual generează un obstacol aproape insurmontabil în atingerea consensului politic. 


47. Pornind de la informaţia din articol, atitudinea autorului faţă de democraţie în era modernă poate fi 
cel mai corect descrisă ca: 


(A) încredere că nu este cu adevărat supusă riscului. 
(B) speranţă că poate supravieţui. 

(C) scepticism la adresa principiilor sale fundamentale. 
(D) îndoială că trebuie menţinută. 

(E) certitudine că în cele din urmă se va prăbuşi. 

48. Cu care dintre următoarele caracterizări ale cetăţeanului modern ar fi, cel mai probabil, de acord 
autorul? 


(A) o persoană nu complet egoistă, dar care ştie foarte puţin despre interesele celorlalţi. 
(B) o persoană cu un caracter moral mai slab decât al celor din erele anterioare. 

(C) o persoană care se opune cu tărie acţiunilor în beneficiul comunităţii în ansamblu. 
(D)o persoană care susţine constant promovarea intereselor comunităţii în ansamblu. 
(E) o persoană incapabilă de a dezvolta o înţelegere a intereselor celorlalţi. 


49. Care dintre următoarele afirmaţii, dacă ar fi adevărată, ar pune cel mai mult sub semnul întrebării 
modul în care autorul caracterizează şansele de reuşită a democraţiei în societatea modernă? 


(A) Nu este posibil ca o persoană să fie motivată în acţiuni politice de idei abstracte. 

(B) Multe democraţii au prosperat, în ciuda lipsei de competenţă politică a cetăţenilor lor. 

(C) Capacitatea umană de empatie va rămâne latentă, dacă nu este cultivată prin educaţie. 

(D) Cetăţeanul modern se poate simţi loial mai multor comunităţi din societatea modernă în acelaşi 
timp. 

(E) Cu cât este mai diversă o societate, cu atât este mai dificil pentru cetăţenii ei să înţeleagă natura 
binelui public. 


50. Scopul principal al articolului este de a: 


(A) compara metodele democraţiilor din vechime prin care se obţine competenţa politică cu cele 
utilizate astăzi. 

(B) susţine că nici viziunea clasică, nici cea modernă nu pot rezolva eficient problema competenţei 
politice. 

(C) avertiza că sfârşitul democraţiei este inevitabil, pentru că cetăţenii moderni nu îi pot înţelege cu 
adevărat pe semenii lor. 

(D) demonstra că viziunea modernă este superioară, arătând că aceasta asigură dorinţa susţinută de a 
realiza binele public. 

(E) identifica ce anume trebuie făcut ca viziunea modernă să poată găsi o soluţie satisfăcătoare pentru 
problema competenţei politice. 

Secţiunea a 3-a - Gândire logică, setul 1 - 25 de întrebări 


Funcţia etapelor de somn cu Mişcare Rapidă a Ochilor (MRO) în timpul cărora se produce visul este de a 
ne ajuta să asimilăm ceea ce am învăţat în timpul zilei. 


1. Care dintre următoarele enunţuri, dacă este adevărat, sprijină cel mai bine susţinerea de mai sus? 


(A) Cu cât cineva învaţă mai mult când e treaz, cu atât mai multe reprize de MRO va tinde să aibă. 

(B) Persoanele care îşi petrec ziua învățând lucruri noi îşi amintesc visele mai frecvent decât cei care 
nu învaţă lucruri noi. 

(C) Cu cât oamenii au mai multe perioade de somn MRO, cu atât vor învăţa mai uşor a doua zi. 

(D) Persoanelor care nu visează mult le trebuie tot atâta timp să înveţe lucruri noi ca şi celor care 
visează frecvent. 

(E) Persoanele cu memorie slabă tind să ţină minte mai bine când au parte de mai mult somn non- 
MRO. 


Angajatul: Regulamentul pentru angajaţi prevede că aceştia trebuie să depună un raport de cheltuieli 
la sfârşitul unei călătorii în interes de serviciu, şi că nicio cheltuială nu va fi rambursată de companie 
dacă nu se ataşează la raport şi chitanţa. Cred că pentru călătoria pe care tocmai am făcut-o nu mi se 
va rambursa nici nota de plată de la hotel, nici costul biletului de avion, nici parcarea la aeroport 
deoarece nu am reuşit să obţin chitanţă pentru parcarea la aeroport. 


2. Părerea angajatului este cel mai bine justificată de asumpţia că el a interpretat regulamentul în 
sensul căreia dintre variantele de mai jos? 


(A) Nu se va rambursa nicio cheltuială pentru care nu se ataşează o chitanţă. 

(B) Parcarea la aeroport nu este considerată de către companie ca o cheltuială legitimă în interes de 
serviciu. 

(C) Toate cheltuielile pentru care se prezintă chitanţe vor fi rambursate de către companie. 

(D) Compania nu va rambursa nicio cheltuială dacă nu se ataşează chitanţă pentru fiecare cheltuială. 

(E) Angajatul care nu depune un raport de cheltuieli nu va primi rambursări pentru o călătorie în 
interes de serviciu. 

Un echipaj de pe o barcă de pescuit consulta întotdeauna previziunile serviciului meteorologic local 
înainte de a ieşi pe mare. Săptămâna trecută, când serviciul meteorologic a prevăzut vreme bună, 
membrii echipajului au ieşit în larg la pescuit. După ce au ieşit pe mare însă, o furtună puternică i-a 
lovit şi a răsturnat barca. Deşi membrii echipajului au fost salvaţi, barca le-a fost distrusă. Când s-a 
descoperit mai târziu că o baliză folosită de serviciul meteorologic pentru a aduna date referitoare la 
vânt fusese defectă, echipajul de pescari a acuzat serviciul meteorologic de pierderea bărcii, 
argumentând că, dacă serviciul meteorologic şi-ar fi întreţinut echipamentul cum se cuvine nu ar fi 
anunţat vreme bună, şi astfel echipajul nu ar fi ieşit în larg. 


3. Care dintre enunţuri de mai jos este asumat ca o premisă în argumentul echipajului de pescari? 


(A) Baliza defectă a funcţionat bine până săptămâna trecută. 

(B) Previziunile serviciului meteorologic au fost corecte în trecut. 

(C) Cu toate că nici alte servicii meteorologice nu au prezis furtună, echipajul de pescari nu a consultat 
aceste alte servicii meteorologice. 

(D) În trecut, barca de pescuit a fost scoasă în larg şi adusă în port cu succes. 

(E) Dacă baliza ar fi funcţionat corect, includerea datelor referitoare la vânt ar fi schimbat previziunile 
serviciului meteorologic. 


În cadrul unui experiment, 4 porumbei sălbatici au fost antrenați să deschidă cutii de seminţe 
străpungând cutiile cu ciocul. După încheierea perioadei de antrenament, cele 4 păsări au fost readuse 
în stolul de păsări sălbatice. Au fost apoi aduse în habitatul păsărilor cutii de seminţe şi într-o lună s-a 
descoperit că cel puţin 24 de porumbei îşi însuşiseră abilitatea de a străpunge cutiile de seminţe. Astfel, 
alţi porumbei sălbatici şi-au însuşit, probabil, abilitatea de a deschide cutiile de la cei 4 porumbei care 
fuseseră antrenați în cadrul experimentului. 


4. Care dintre enunţurile de mai jos, dacă este adevărat, întăreşte cel mai mult argumentul? 


(A) Porumbeii din acest stol erau obişnuiţi să mănânce hrana lăsată de oameni pentru ei. 

(B) Porumbeii sălbatici sunt cunoscuţi pentru folosirea numeroaselor strategii inventive în găsirea de 
noi surse de hrană. 

(C) Un grup de control de porumbei care au primit cutii cu seminţe, dar fără antrenament, nu au 
căpătat deprinderea de a deschide cutiile. 

(D) Alţi cercetători din domeniu au experimentat, de asemenea, antrenarea porumbeilor şi lăsarea lor 
în libertate. 

(E) Încercarea de a străpunge obiecte, în special potenţiale surse de hrană, este instinctivă la orice 
pasăre, inclusiv la porumbei. 

Eseistul: Monitorizarea electronică a angajaţilor nu ar trebui să fie interzisă prin lege. Mulţi angajatori 
o consideră un instrument util pentru productivitate. Lucrătorii, temându-se că angajatorii îi vor da o 
întrebuințare greşită, nu sunt de acord cu monitorizarea electronică. Faptul că un instrument poate fi 
întrebuințat greşit nu este însă un motiv pentru a-l interzice, ci doar unul pentru a reglementa şi 
controla utilizarea lui. 


5. Ce rol joacă în argumentarea eseistului afirmaţia că un instrument ar putea fi greşit utilizat? 


(A) Este concluzia principală a eseistului. 

(B) Este menţionată ca temei inadecvat pentru respingerea concluziei principale a eseistului. 

(C) Este susţinerea pe care încearcă să o contracareze argumentarea eseistului. 

(D) Este generalizarea pe baza căreia concluzia principală este derivată ca un caz particular. 

(E) Este un caz particular pornind de la care concluzia principală este formulată ca o generalizare. 


După ce a deplâns faptul că nu putem şti ce era în mintea celor care acum 20 000 de ani au făcut 
picturile din peştera de curând descoperită în Franţa, un ziarist a lăudat frumuseţea şi expresivitatea 
acestor picturi şi s-a minunat de abilitatea acestor artişti din Epoca de Piatră de a împărtăşi cu noi 
asemenea daruri incredibile. Dar, dacă cineva poate trăi experienţa picturilor - adică, poate „împărtăşi 
darurile” - atunci cum poate acea persoană să susţină că nu ştie ce este în mintea artistului? Picturile 
exprimă acest lucru. 


6. În argumentare, ziaristul este criticat pentru că: 


(A) susţine că picturile din Epoca de Piatră nu exprimă, în mod real, nimic. 

(B) se abţine să laude operele de artă pentru că nu sunt cunoscute intenţiile artistului. 

(C) prezintă o comparaţie irelevantă între modul de gândire al oamenilor din Epoca de Piatră şi al 
fiinţelor umane moderne. 

(D) separă ceea ce exprimă o pictură de ceea ce este în mintea artistului. 

(E) foloseşte un standard de expresivitate pentru picturile rupestre străvechi care nu se aplică operelor 
moderne de artă. 


257 


Testul 2 — Secţiunea a 3-a - Gândire logică, setul 1 


Şansele de a câştiga alegerile cresc pentru un candidat politic, dacă acesta se manifestă spontan. O 
guvernare de succes necesită planificare şi reflecţie. Totuşi, candidaţii care au succes devin adesea 
lideri naţionali de succes. 


7. Care dintre enunţurile de mai jos ajută cel mai mult la soluţionarea paradoxului aparent descris mai 
sus? 


(A) Candidaţii care nu se manifestă spontan ajung adeseori la putere prin manevre politice de culise. 

(B) Este mai uşor să îţi impui voinţa asupra personalului de campanie electorală decât asupra unei 
întregi populaţii. 

(C) Liderii naţionali îşi subminează rivalii înainte ca aceştia să atingă succesul politic. 

(D) Conducerea unei naţiuni necesită o planificare şi reflecţie mai atente decât conducerea unei 
campanii politice. 

(E) Manifestarea spontană a candidaţilor politici este adeseori realizată printr-o planificare atentă. 


După ce în ţara Z a crescut dramatic taxa pe litrul de benzină, s-a stabilit că impactul financiar al 
acestei creşteri, măsurat în procent din venitul mediu al locuitorilor, a fost substanţial mai mic pentru 
locuitorii din regiunea nord-estică decât pentru cei din celelalte regiuni. Cel mai probabil, deci, locuitorii 
regiunii nord-estice conduc maşina în medie mai puţini kilometri decât locuitorii altor regiuni din ţara Z. 


8. Fiecare dintre enunţurile de mai jos, dacă este adevărat, întăreşte argumentarea CU EXCEPŢIA: 


(A) Venitul mediu al locuitorilor din regiunea nord-estică este aproximativ egal cu al celor din alte 
regiuni. 

(B) Automobilele pe care le conduc locuitorii din regiunea nord-estică nu sunt în medie mai eficiente la 
consumul de carburant decât cele din celelalte regiuni. 

(C) Transportul public în regiunea nord-estică este mai convenabil şi mai ieftin decât în alte regiuni ale 
ţării. 

(D) Muncitorii din regiunea nord-estică locuiesc în general mai aproape de locul de muncă decât cei din 
celelalte regiuni. 

(E) Clima regiunii nord-estice permite conducătorilor auto să utilizeze un tip de benzină mai ieftină 
decât tipurile de benzină utilizate în celelalte regiuni. 

Un cumpărător: La colţul străzii noastre s-a deschis de o săptămână un magazin de produse 
alimentare. Am făcut cumpărături de acolo de două ori până acum, o dată am cumpărat o cutie de 
lapte, iar altă dată un ketch-up şi o conservă de peşte. Toate aceste produse achiziţionate de mine 
până acum au avut termenul de garanţie depăşit. Astfel, nu se poate spune decât un singur lucru: 
produsele din acest magazin nou sunt toate expirate. 


9. Ce rol joacă în argumentul cumpărătorului afirmaţia „produsele din acest magazin nou sunt toate 
expirate”? 


(A) Este o premisă care susţine afirmaţia că produsele achiziţionate până atunci au fost expirate. 

(B) Este o concluzie sprijinită de susţinerea că laptele, ketch-up-ul şi conserva de peşte cumpărate au 
fost expirate. 

(C) Este o premisă oferită în sprijinul susţinerii tacite că nu trebuie făcute cumpărături de la magazinul 
cel nou. 

(D) Este o ilustrare semnificativă a ceva ce se întâmplă câteodată într-un magazin nou. 

(E) Este o premisă oferită în sprijinul susţinerii că, în magazinul cel nou, laptele, ketch-up-ul şi 
conservele de peşte sunt expirate. 


10. Care dintre următoarele enunţuri arată cel mai bine eroarea din raţionarea cumpărătorului? 


(A) Este o generalizare pripită, nepermisă, ce porneşte de la doar trei cazuri de produse expirate. 

(B) Nu explică de ce a făcut doar de două ori cumpărături de la magazinul cel nou. 

(C) Nu spune cu câte zile era depăşit termenul de garanţie la produsele cumpărate. 

(D) Ignoră posibilitatea ca produsele achiziţionate să fi fost comestibile, deşi aveau termenul de 
garanţie depăşit. 

(E) Lasă să se înţeleagă că alte cutii de lapte, de ketch-up şi de conserve să nu fi fost expirate. 


Economistul: Jara noastră nu-şi poate permite să reducă rapid deficitul comercial. Dacă deficitul 
comercial s-ar reduce brusc, ar scădea în egală măsură şi fluxul împrumuturilor străine şi ar fi o lipsă 
imediată de capital. Ca reacţie, fie inflaţia, fie dobânzile vor trebui să crească. Dacă ar creşte oricare 
dintre ele, ar fi recesiune. 


11. Care dintre următoarele enunţuri poate fi dedus logic din argumentarea economistului? 


(A) Dacă scade brusc fluxul împrumuturilor străine, asta se întâmplă pentru că deficitul comercial a 
scăzut brusc. 

(B) Dacă nu este o lipsă imediată de capital, atunci nici inflaţia nici dobânzile nu o să crească. 

(C) Dacă este recesiune, atunci fie au crescut dobânzile, fie a crescut inflaţia. 

(D) Dacă deficitul comercial nu scade brusc, atunci nu va scădea nici fluxul împrumuturilor străine. 

(E) Dacă scade brusc deficitul comercial, atunci va fi recesiune. 

Ţine de natura umană ca la agresiune să răspunzi la fel, tot aşa cum ţine de natura ursoaicei mamă 
să-şi iubească şi să-şi protejeze puii. Aşa că e imposibil să te conformezi principiului susţinut de unii că 
la ură şi agresiune ar trebui răspuns cu iubire faţă de agresor. 


12. Raționamentul de mai sus este îndoielnic pentru că: 


(A) trage concluzii despre agresiunea umană din fapte ale comportamentului animal. 

(B) confundă actele de agresiune cu actele de ură. 

(C) consideră de la sine înţeles că oamenii nu pot să acţioneze altfel decât din instinct. 

(D) în mod eronat foloseşte termenul “natură” în două sensuri diferite. 

(E) încearcă să contrazică o asumpţie despre natură pe baza unor fapte din domeniul moralității. 


Ziaristul: În stabilirea cu exactitate a vechimii vestigiilor descoperite de arheologi, datarea cu C14 este 
demult considerată o metodă suficient de precisă. De exemplu, cu ajutorul acestei metode s-a reuşit 
stabilirea exactă a faptului că dispariţia Culturii Gumelnița s-a produs în jurul anului 4000 î.Hr. 
Arheologul: Până nu demult datarea vârstei vestigiilor arheologice se făcea cu ajutorul C14, dar cu 
destulă aproximaţie. Recent, mai exact din 2007, vechimea respectivelor vestigii este analizată şi 
evaluată mult mai precis în laboratoare cu instrumente electronice speciale, care ne-au permis să 
stabilim că Cultura Gumelnița a dispărut de fapt prin 4250 î. Hr. 


13. Care dintre următoarele enunţuri redă cel mai fidel ideea formulată de ziarist şi pe care o contestă 
arheologul? 


(A) Dispariţia Culturii Gumelnița s-a produs mai târziu decât se credea. 

(B) Datarea cu C14 a vârstei vestigiilor arheologice este o metodă larg folosită. 

(C) Datarea cu C14 a vârstei vestigiilor arheologice este îndeajuns de exactă. 

(D) Datarea cu C14 a vârstei vestigiilor arheologice este incomodă şi dificil de folosit. 
(E) Stabilirea vârstei vestigiilor arheologice cu C14 se face cu mare aproximaţie. 

Iulia: Democraţiile moderne suferă de un declin al standardelor de moralitate ale funcţionarilor publici. 
Am avut ocazia să vedem o scădere a moralității la politicieni. Cei mai mulţi politicieni îşi servesc 
propriile interese mai degrabă decât interesul public. Se concentrează pe răsplătirea grupurilor de 
interes care i-au sprijinit şi îşi propun să facă bani din clientelism politic după terminarea mandatului. 
Matei: Eşti o victimă a propagandei mediatice. In ultimii zece ani nu s-a înregistrat o creştere a 
numărului de politicieni condamnaţi pentru infracţiuni. Aşa că standardul de moralitate al politicienilor 
probabil că nu a scăzut. 


14. Răspunsul dat Iuliei de către Matei este criticabil mai ales pe motiv că: 


(A) fără vreo justificare, face asumpţia că statisticile privind politicienii condamnaţi pentru infracţiuni 
sunt absolut corecte. 

(B) ignoră posibilitatea ca numărul total al politicienilor să fie mai mare în ultimii zece ani. 

(C) pierde din vedere faptul că nivelul scăzut al moralității la care se referă argumentarea Iuliei nu este 
în general ilegal. 

(D) presupune, fără a oferi vreo justificare, că orice comportament interzis de lege este imoral. 

(E) ignoră posibilitatea că, în democraţiile moderne, ar putea fi în interesul public ca media să critice 
standardul de moralitate al funcţionarilor publici. 


Multe feluri de ciuperci trăiesc pe copacii bătrâni, însă foarte puţine pe copacii tineri. Insectele mănâncă 
frunzele şi coaja copacilor tineri mai des decât frunzele şi coaja copacilor bătrâni. Când o echipă de 
ecologişti a descoperit că unele ciuperci produc compuşi letali pentru insecte, ei au tras concluzia că 
acele ciuperci erau probabil responsabile pentru rezistenţa copacilor bătrâni la insecte. 


15. Care dintre enunţurile de mai jos, dacă ar fi adevărat, ar întări cel mai mult raţionamentul 
ecologiştilor? 


(A) Copacii bătrâni care găzduiesc un număr relativ mare de ciuperci tind să fie mai puţin rezistenți la 
insectele dăunătoare decât copacii care găzduiesc un număr relativ mic de ciuperci. 

(B) Copacii tineri sunt stropiţi regulat cu pesticide despre care se ştie că fac unele insecte mai 
rezistente. 

(C) Copacii bătrâni stropiţi cu fungicide au fost mai puternic atacați de insecte decât copacii tineri 
stropiţi cu aceleaşi fungicide. 

(D) Copacii tineri sunt adesea tăiaţi înainte să fie suficient de maturi pentru a găzdui multe tipuri de 
ciuperci. 

(E) Ciupercile care trăiesc pe copacii tineri constituie hrana de bază a unor specii de insecte. 

Ziaristul: Guvernul trebuie să continue să impună reguli televiziunii. Dacă nu o face, iniţial se va 
constata o creştere economică datorită unui număr mai mare de posturi şi o creştere a audienței, dar 
cu preţul unei scăderi mai mari a alfabetizării decât cea de acum. Acest lucru, la rândul său, va duce la 
continua deteriorare a capacităţii de raţionare a electoratului, iar în cele din urmă va submina 
stabilitatea politică necesară unei creşteri economice de lungă durată. 


16. Care dintre principiile de mai jos, dacă ar fi valabil, ar sprijini cel mai mult raţionamentul 
ziaristului? 


(A) Creşterea economică pe termen lung nu este mai importantă decât alfabetizarea şi alte obiective 
cu valoare socială. 

(B) Stabilitatea politică are valoare numai în măsura în care este necesară pentru o creştere economică 
pe termen lung. 

(C) Electoratul ar trebui să decidă cum ar fi cel mai bine să se împiedice deteriorarea continuă a 
capacităţii lui de raţionare. 

(D) Scopul oricărei schimbări în politica guvernului ar trebui să fie scăderea ariei de reglementare 
guvernamentală. 

(E) Politicile guvernamentale care ajută la menţinerea unei creşteri economice pe termen lung ar 
trebui să aibă prioritate faţă de cele care produc o creştere doar pe termen scurt. 


Agenţia Naţională a Producătorilor de Sisteme Informatice (ANPSI) informează că în ultima vreme 
sistemele antivirus au o popularitate crescută. Totuşi, un recent studiu de piaţă, pus la dispoziţie de o 
societate specializată în studii de piaţă din nordul ţării, arată că vânzările de sisteme anti-virus au 
scăzut în ultimii 2 ani, ca şi vânzările de alte sisteme informatice precum cele de prelucrare a textului şi 
a imaginii, sau cele de stocare şi manipulare a datelor. Prin urmare, sistemele antivirus nu sunt mai 
căutate azi faţă de acum 3 ani. 


17. Care dintre următoarele enunţuri, dacă este adevărat, slăbeşte cel mai mult forţa argumentului de 
mai sus? 


(A) Studiul de piaţă este irelevant deoarece a folosit date colectate doar de la firme din nordul extrem 
al ţării. 

(B) ANPSI va organiza în viitorul apropiat un studiu de piaţă independent. 

(C) Societatea din nordul ţării este sprijinită de ANPSI. 

(D) Un sondaj de opinie arată că publicul este foarte interesat de protejarea sistemelor informatice faţă 
de atacurile viruşilor. 

(E) Publicul este de obicei mai mare consumator de produse informatice de uz general. 

Persoanele bolnave de viroză respiratorie se pot vindeca rapid apelând la medicamentul antigripal 
prezentat la TV, care se eliberează din farmacii fără reţetă. Bolnavii hipertensivi trebuie însă să ştie că 
administrarea acestui medicament antigripal are şi o serie de efecte secundare negative, aşa cum ar fi: 
dureri de cap temporare, o senzaţie trecătoare de moleşeală şi o creştere a tensiunii arteriale. Deşi 
recuperarea nu este la fel de rapidă, tratarea virozei respiratorii cu ceaiuri şi preparate specifice din 
plante medicinale este total lipsită de efectele secundare negative menţionate, dar este la fel de 
eficientă. Prin urmare, ... 


18. Care dintre următoarele variante de răspuns este continuarea logică a relatării de mai sus? 


(A) bolnavii hipertensivi trebuie să-şi verifice tensiunea arterială înainte de a se trata de viroză 
respiratorie cu medicamente antigripale. 

(B) bolnavii hipertensivi nu trebuie să se trateze de viroză respiratorie cu medicamente antigripale 
prezentate în reclamele TV. 

(C) bolnavii hipertensivi nu trebuie să se trateze de viroză respiratorie cu medicamente eliberate din 
farmacie fără reţetă. 

(D) bolnavii hipertensivi de viroză respiratorie trebuie să respecte sfatul altor hipertensivi care s-au 
vindecat de viroză respiratorie. 

(E) bolnavii hipertensivi trebuie să se trateze de viroză respiratorie cu ceaiuri şi preparate specifice din 
plante medicinale. 


Potrivit doctorilor, toxemia, o stare care poate afecta o femeie însărcinată, este asociată, în forma sa 
cea mai uşoară, cu creşterea rapidă în greutate. In trecut, deşi cauzele toxemiei erau necunoscute, 
doctorii susțineau că femeile însărcinate trebuie să îşi limiteze creşterea în greutate pentru că aceasta 
poate fi controlată şi ar putea fi una dintre cauzele toxemiei. 


19. Care dintre schemele de raţionare de mai jos se aseamănă cel mai mult cu cea din argumentarea 
doctorilor? 


(A) Copiii care sunt excesiv de rebeli au de obicei părinţi permisivi. Deşi nu se ştie ce provoacă 
nesupunerea la copii, părinţii ar trebui să evite să fie permisivi pentru că ei îşi pot controla 
comportamentul permisiv şi permisivitatea ar putea fi o cauză a nesupunerii. 

(B) Exerciţiul fizic arde caloriile. Persoanele care sunt preocupate de creşterea excesivă în greutate ar 
trebui să facă regulat exerciţii fizice deoarece caloriile arse nu pot produce creşterea în greutate. 

(C) Creşterea infracţionalităţii este asociată cu creşterea populaţiei de adolescenţi şi adulţi tineri. Se 
poate trage concluzia că, deşi alţi factori influenţează infracţionalitatea, nu trebuie să se atribuie 
niciunuia dintre aceşti factori creşterea infracţionalităţii, fără să se ia în considerare schimbările în 
cadrul populaţiei tinere. 

(D) Cele mai multe probleme de relaţii umane sunt asociate cu erori de comunicare; prin urmare, 
cursurile de pregătire maritală, pentru a împiedica transmiterea de mesaje neintenţionate de către 
soţi, ar trebui să abordeze modurile în care comunicarea eşuează. 

(E) Copiii care au probleme legate de mişcarea ochilor pot avea dificultăţi în a învăţa să citească; prin 
urmare, ar trebui verificat dacă copiii au probleme de vedere înainte a fi învăţaţi să citească pentru 
că problemele legate de mişcarea ochilor pot fi cauzate şi de factori care produc şi alte probleme 
de vedere. 

În timpul orei de dirigentie, după un zgomot puternic auzit din direcţia cancelariei, dirigintele părăseşte 
sala de clasă. Peste un timp, după ce zgomotul nu s-a mai auzit şi atmosfera în liceu s-a calmat, a 
reapărut şi dirigintele. Deoarece el nu a dat nici la plecare, nici la întoarcere, vreo explicaţie elevilor 
referitoare la motivele plecării lui, elevii au înţeles că dirigintele a contribuit la dispariţia zgomotului. 


20. Raționamentul elevilor este vulnerabil pentru că nu ia în considerare mai ales următoarea 
posibilitate: 


(A) Directorul liceului a îndepărtat, de fapt, sursa zgomotului din direcţia cancelariei. 
(B) Elevii au întotdeauna încredere în dirigintele lor. 

(C) Dirigintele rezolvă uneori problemele administrative. 

(D) În liceu au loc zilnic lucrări de reamenajare. 

(E) Zgomotul nu a fost într-atât de puternic încât să îl deranjeze pe diriginte. 


Profesorul: Această universitate ar trebui să evalueze succesul anual al fiecărui departament de limbă 
străină pe baza numărului de studenţi care absolvă specialitatea principală în cadrul fiecăruia dintre ele. 
Asta pentru că fiecare departament are oportunităţi egale de a-şi demonstra succesul prin atragerea 
studenţilor. Numărul absolvenţilor cu specialitatea principală la fiecare departament este indicatorul cel 
mai exact al calităţii predării oferite acolo; cu cât numărul este mai mare, cu atât mai bună este 
calitatea predării. Un departament de limbă străină care atrage de două ori mai mulţi studenţi decât 
altul trebuie considerat ca având un succes de două ori mai mare. 


21. Care dintre următoarele este o premisă asumată în argumentul profesorului? 


(A) Niciun departament de limbi străine nu este forţat de raţiuni de spaţiu să refuze vreun potenţial 
absolvent. 

(B) Restricţiile bugetare pentru personalul auxiliar poate face dificilă recrutarea unor potenţiali 
absolvenţi pentru unele departamente. 

(C) Cercetarea ştiinţifică făcută de personalul didactic de la departamentele de limbi străine 
influenţează calitatea predării de acolo. 

(D) Acelaşi număr şi varietate de cursuri se oferă în fiecare departament de limbi străine de la un an la 
altul. 

(E) Studenţi diferiţi care urmează un curs de limbă străină nu evaluează niciodată în mod diferit 
calitatea predării acelui curs. 

Dan: Cu mai mult timp în urmă, Uniunea Astronomică Internaţională i-a contestat lui Pluto caracterul 
de planetă a sistemului solar, idee care a fost de îndată acceptată de astronomi, dar şi de ziariştii avizi 
după ştiri senzaţionale. Drept urmare a faptului că are un diametru de numai 13.600 Km., că se află la 
extremitatea sistemului solar şi că are o atmosferă extrem de rarefiată compusă din neon, putem 
conchide că Pluto este doar un asteroid, dar sub niciun aspect nu poate fi considerat o planetă a 
sistemului nostru solar. 

Radu: Recent, folosind metode de investigaţie de ultimă oră care s-au bazat inclusiv pe valorificarea 
datelor culese cu ajutorul sondelor spaţiale şi a sateliților artificiali, oamenii de ştiinţă au dovedit că 
definirea lui Pluto ca asteroid face imposibilă clasificarea exactă a planetelor din interiorul şi din afara 
sistemului nostru solar. Ca atare, statutul lui Pluto trebuie reconsiderat şi acest corp astronomic trebuie 
să-şi redobândească statutul de planetă. 


22. Care din următoarele enunţuri redă cel mai exact ideea lui Dan contestată de spusele lui Radu? 


(A) Pluto are un diametru de numai 13.600 Km., prea mic în raport cu alte planetele din sistemul 
nostru solar. 

(B) Pluto se află tocmai la extremitatea sistemului nostru solar. 

(C) Definiţia dată lui Pluto de Uniunea Astronomică Internaţională nu este prea precisă. 

(D) Pluto are o atmosfera prea rarefiată pentru a face parte din sistemul nostru planetar. 

(E) Pluto nu ar trebui considerată planetă a sistemului nostru solar. 


Zoologul: Vulpea polară şi iepurele polar au urechi mici, pe când rudele lor din deşert au urechi ce par 
mult prea mari faţă de corpurile lor. Urechile mici sunt esenţiale la pol, căci unele mai mari ar risca să 
degere. În deşert, urechile exagerat de mari ajută la eliminarea căldurii corporale, pentru că sunt 
puternic vascularizate la suprafaţa pielii şi, astfel, căldura sângelui se evaporă. Aşadar, dimensiunea 
urechilor poate indica locul unde trăieşte o vulpe sau un iepure. 


23. Care dintre următoarele enunţuri este cel mai bine susţinut de argumentaţia zoologului? 


(A) Dimensiunea urechilor nu este principalul criteriu după care vulpile şi iepurii se pot clasifica în 
animale polare şi animale deşertice. 

(B) Dimensiunea urechilor este expresia modului de adaptare a vulpii şi a iepurelui la condiţiile de 
mediu. 

(C) Dimensiunea urechilor este decisivă pentru identificarea locului unde trăiesc vulpile şi iepurii. 

(D) Dimensiunea urechilor vulpii şi iepurelui este cea care ne ajută să ne dăm seama dacă ne aflăm la 
pol sau în deşert. 

(E) Dimensiunea urechilor explică doar parţial diferenţierile corporale dintre vulpile si iepurii care 
trăiesc la pol şi vulpile şi iepurii care trăiesc în deşert. 

Încă de la înfiinţare, ziarul nostru a refuzat să publice ştiri şocante, senzaţionale, care atrag un public 
mai larg, deşi ele nu sunt ştiri serioase şi relevante pentru viaţa socială. Prin urmare, ziarul nostru nu 
poate fi inclus sub nicio formă în categoria tabloidelor, a ziarelor neserioase. 


24. Care dintre următoarele enunţuri reprezintă o premisă asumată în argumentul de mai sus? 


(A) Orice tabloid publică ştiri neserioase şi irelevante pentru viaţa socială. 
(B) Orice tabloid atrage un public mai larg. 

(C) Ştirile şocante, senzaţionale vând mai bine ziarele. 

(D) Niciun ziar nu ar trebui să publice ştiri şocante, senzaţionale. 

(E) Orice ziar ar trebui să se adapteze cerinţelor publicului larg. 


Majoritatea speciilor de şopârle a dezvoltat de-a lungul timpului o capacitate uluitoare de a scăpa de 
urmăritorii nedoriți: cedarea unei părţi din propriul corp. În situaţii fără ieşire, micile vieţuitoare îşi pot 
desprinde coada care, zvârcolindu-se, atrage atenţia prădătorului lăsând liberă calea celui atacat. În 
felul acesta, atacatorul distras se alege cu o mică gustare, în timp ce şopârla scapă cu viaţă. Astfel, 
supraviețuirea este pentru majoritatea şopârlelor o chestiune de adaptare ingenioasă la provocările 
mediului în care trăiesc. 


25. Ce rol joacă, în cadrul argumentării de mai sus, afirmaţia că supraviețuirea este pentru majoritatea 
şopârlelor o chestiune de adaptare ingenioasă la provocările mediului în care trăiesc? 


(A) Este o ipoteză care, deşi aparent ţine locul concluziei, verifică afirmaţia că şopârlele şi-au dezvoltat 
în timp capacitatea de a scăpa de prădători prin cedarea unei părţi din propriul corp. 

(B) Este o reformulare a principiului potrivit căruia adaptarea la mediu joacă rolul cel mai important în 
evoluţia speciilor animale. 

(C) Este o generalizare pornind de la analiza modului în care orice şopârlă scapă cu viaţă în faţa 
atacatorilor. 

(D) Este o concluzie trasă pe baza observaţiilor privind comportamentul majorităţii şopârlelor atunci 
când sunt agresate. 

(E) Este o observaţie nefondată privind ingeniozitatea cu care şopârlele s-au adaptat de-a lungul 
timpului la provocările mediului în care trăiesc. 

Secţiunea a 4-a - Gândire logică, setul 2 - 25 de întrebări 


Purtătorul de cuvânt: Compania noastră a fost criticată pentru reclamele cu jucători profesionişti de 
hochei care sunt consideraţi a fi printre cei mai violenţi pe gheaţă. Se consideră că aceste reclame 
transformă persoane violente în modele pentru copiii uşor impresionabili. Dar aceste critici scapă din 
vedere scopul reclamelor, care nu este de a crea modele, ci de a promova produse, iar prezenţa 
acestor staruri în reclamele noastre ne ajută să facem acest lucru. 


26. Raționamentul din argumentarea purtătorului de cuvânt este eronat deoarece: 


(A) schimbă subiectul de la presupusele efecte ale reclamelor la efectele scontate ale acestora. 

(B) recurge la o falsă autoritate menţionând faptul că jucătorii din reclame sunt staruri. 

(C) atacă caracterul jucătorilor menţionând că se presupune că sunt violenţi. 

(D) contrazice concluzia pe care îşi propune iniţial să o demonstreze. 

(E) nu susţine afirmaţia potrivit căreia criticii îi acuză pe jucătorii din reclame că sunt dintre cei mai 
violenţi pe gheaţă. 


Recenta răspândire a unei boli rare de sânge este îngrijorătoare, mai ales deoarece nu i se cunosc 
cauzele. Majoritatea cercetătorilor bănuiesc că scăderea nivelului hormonului tiroxină din creier 
contribuie la contractarea bolii, deşi în acest moment este greu de stabilit natura exactă a relaţiei 
dintre scăderea tiroxinei şi boală. Este important de remarcat totuşi că majoritatea oamenilor care au 
un nivel foarte scăzut al tiroxinei nu contractează boala. 


27. Care dintre afirmaţiile următoare este susţinută cel mai bine de informaţiile de mai sus? 


(A) Scăderea nivelului tiroxinei este cunoscută a contribui la contractarea bolilor de sânge obişnuite. 

(B) Scăderea nivelului tiroxinei nu este singurul factor răspunzător de contractarea acestei boli rare de 
sânge. 

(C) Cu cât este mai scăzut nivelul tiroxinei cu atâta scade probabilitatea ca persoana să contracteze 
această boală rară de sânge. 

(D) Scăderea nivelului tiroxinei a avut loc mai frecvent în ultima perioadă decât în trecut. 

(E) Scăderea nivelului tiroxinei nu contribuie la majoritatea cazurilor acestei boli rare de sânge. 

Carmen: Adulții îşi neglijează părinţii. Dintre adulţii care au părinţi în viaţă, 97% nu locuiesc cu 
părinţii, iar din acest procent numai 3% au oferit recent îngrijire unui părinte. 


Luca: Dacă 97% nu locuiesc cu părinţii, înseamnă ca 3% locuiesc cu ei, şi acesta este un fel de 
îngrijire, deci această cifră trebuie adăugată la cei care au oferit îngrijire unui părinte. Această cifră nu 
este deranjant de mică de vreme ce majoritatea adulţilor au nevoie de îngrijire numai în ultimii ani de 
viaţă. În plus, mulţi părinţi au mai mulţi copii, iar dacă unul le oferă îngrijire, s-ar putea să nu fie 
nevoie şi de ajutorul celorlalți. 


28. Luca îşi construieşte argumentul: 


(A) punând dovezile lui Carmen într-o nouă perspectivă. 

(B) punând sub semnul întrebării metodele lui Carmen de a aduna date. 

(C) redefinind limitele de vârstă. 

(D) contrazicând presupunerea lui Carmen că există o obligaţie morală. 

(E) arătând că se poate ajunge la aceeaşi concluzie indiferent dacă premisa este adevărată sau falsă. 


29. Argumentaţia lui Luca ajunge la concluzia că: 


(A) adulţii care au părinţi în viaţă le oferă acestora suficient sprijin material şi emoţional. 

(B) condiţiile vieţii moderne au dus la neglijarea obligaţiilor copiilor adulţi faţă de părinţii lor. 

(C) majoritatea copiilor cu părinţi în vârstă interacționează puţin cu aceştia, fie pentru a da, fie pentru 
a primi ajutor. 

(D) cifrele prezentate de Carmen nu arată că adulţii neglijează nevoile de îngrijire ale părinţilor lor. 

(E) datele menţionate de Carmen arată că părinţii cu copii adulţi le acordă mai mult ajutor propriilor 
copii, decât primesc de la ei. 


Maria: În mod ireversibil, natura devine din ce în ce mai imprevizibilă din cauza intervenţiei oamenilor. 
Ploile, temperaturile, inundaţiile, ciclicitatea anotimpurilor, conţinutul aerului şi al apei în cele mai 
îndepărtate colţuri ale planetei - toate au fost schimbate de intervenţia umană. Natura şi umanitatea 
au fost întotdeauna lucruri distincte. Acum tot pământul este o fermă, o mină, o groapă de gunoi. 
Natura a ajuns la capătul puterilor. 


Tudor: Dar oamenii fac parte din natură, deci orice fac este natural. 


30. Respingerea ideilor Mariei de către Tudor se bazează pe: 


(A) o auto contrazicere. 

(B) o apelare la date concrete. 

(C) o respingere a unei analogii. 

(D) o definiţie alternativă a unui termen. 
(E) o lipsă de înţelegere a puterii dovezilor. 

Oamenii care au un nivel crescut de toleranţă faţă de autoritate acceptă ordinele mai uşor decât cei 
care nu tolerează bine autoritatea. De exemplu, sunt mai dispuşi să îndeplinească un ordin fără să li se 
explice motivele acestuia. Cu toate acestea, astfel de persoane au în general calităţi de lider mediocre. 
Deşi se ştie asta, în armată încă se încearcă, pe cât posibil, să se recruteze oameni cu un nivel ridicat 
de toleranţă faţă de autoritate, deoarece aceştia acceptă mai uşor ordinele. 


31. Care dintre enunţurile de mai jos este cel mai bine susţinut de afirmaţiile din text, dacă acestea 
sunt adevărate? 


(A) Armata apreciază capacitatea de a tolera ordinele mai mult decât calităţile de lider. 

(B) Armata nu ia în considerare calităţile de lider ale posibililor recruți. 

(C) Oamenii cu un nivel ridicat de toleranţă faţă de autoritate sunt mai predispuşi la a-şi asuma poziţii 
de lider în armată. 

(D) Cei care recrutează pentru armată au în general un nivel crescut al toleranţei pentru autoritate. 

(E) Oamenii cu calităţi de lider peste medie vor refuza să ducă la îndeplinire un ordin fără să ştie 
motivul acestuia. 


Funcționarea normală a genei longevităţii diminuează activitatea enzimei care încetineşte funcţionarea 
creierului şi, ca atare, la cei care nu îmbătrânesc prematur această enzimă care încetineşte activitatea 
creierului nu funcţionează la capacitate maximă. 


32. Care din următoarele enunţuri redă cel mai exact o premisă asumată în argumentul de mai sus? 


(A) Longevitatea unui om depinde de calitatea mediului în care trăieşte şi lucrează, de hrana 
consumată şi de comportamentul său în general. 

(B) Funcționarea normală a genei longevităţii depinde de felul în care funcţionează structura genetică a 
fiecărei persoane. 

(C) Enzima care influenţează nivelul activităţii creierului determină producerea şi stocarea de energie 
din creier. 

(D) Enzima care încetineşte activitatea creierului este un compus organic care nu accelerează sau 
frânează procesele biologice din creier. 

(E) Funcționarea normală a genei longevităţii previne îmbătrânirea prematură. 

Rezultatele unui studiu comportamental privitor la particularităţile de personalitate ale adolescenților 
din familii temporar dezintegrate arată că aceştia sunt prudenţi, timizi, au o slabă capacitate de contact 
social, tendinţe de rivalitate, egocentrism, iar cei din familii complete sunt mai comunicabili şi amabili, 
posedă un spirit de rivalitate scăzut şi o dezvoltare medie a încrederii şi suspiciunii. Deoarece 
activitatea reprezentanţilor zonali de vânzări presupune frecvente deplasări de lungă durată, rezultă că 
adolescenţii din asemenea familii .... 


33. Care dintre următoarele variante de răspuns reprezintă continuarea logică a textului de mai sus? 


(A) au o reţea socială foarte bine dezvoltată. 

(B) sunt comunicativi şi lipsiţi de egoism. 

(C) sunt precauţi în relaţiile sociale. 

(D) sunt amabili cu adolescenţi din familii complete. 
(E) nu sunt suspicioşi sau temători. 


Banca Naţională din Ravonia, o ţară în care inflaţia este foarte puternică, a emis o bancnotă de o sută 
de miliarde de dolari ravonieni, cu care nu se poate cumpăra decât o singură pâine în Ravonia. Cu 
toate acestea, bancnota de o sută de miliarde de dolari ravonieni a ajuns să fie vândută pe Internet cu 
optzeci de dolari americani, echivalentul a câteva sute de pâini în SUA. 


34. Care dintre următoarele explică cel mai bine paradoxul de mai sus? 


(A) Bancnota de o sută de miliarde de dolari ravonieni este atractivă pentru că este intens colorată, 
conţinând peisaje exotice. 

(B) Bancnota este atractivă pentru că are imprimat chipul preşedintelui Ravoniei, care este un dictator 
temut. 

(C) Bancnota este cumpărată în SUA, care are o monedă cu aceeaşi denumire, iar unii cetăţeni o 
achiziţionează ca pe un suvenir pentru ineditul ei. 

(D) În Ravonia este posibilă schimbarea valutei folosind Internetul. 

(E) În situaţii de inflaţie puternică este frecventă apariţia unor bancnote de valori aparent mari. 

Multe tipuri de ochelari de soare, deşi filtrează lumina solară vizibilă, nu reuşesc să blocheze razele 
ultraviolete care sunt invizibile şi pot afecta ochiul. Dintre aceste tipuri de ochelari, cei cu lentile foarte 
închise la culoare nu protejează la fel de bine ochii de efectele negative ale razelor ultraviolete ca şi 
ochelarii cu lentile mai deschise la culoare. 


35. Care dintre enunţurile următoare, dacă este adevărat, ajută cel mai mult la explicarea diferenţei de 
protecţie împotriva razelor ultraviolete? 


(A) Efectele negative ale razelor ultraviolete apar de obicei numai după mulţi ani de expunere la 
lumina solară. 

(B) Mulţi dintre cei care aleg să poarte ochelari cu lentile foarte închise la culoare fac acest lucru 
pentru că ochii lor sunt foarte sensibili la lumina solară. 

(C) Acum este posibil să fabrici ochelari de soare care blochează aproape complet razele ultraviolete, 
acoperind lentila cu substanţe care blochează aceste raze şi care sunt aproape incolore. 

(D) Mulţi oameni îşi aleg ochelarii de soare în funcţie de modă mai degrabă decât de puterea lor de 
protecţie împotriva razelor solare. 

(E) Lentilele foarte închise la culoare filtrează mai mult lumina decât lentilele mai deschise la culoare, 
provocând mărirea pupilelor şi permiţând razelor ultraviolete să pătrundă mai bine în ochi decât 
atunci când pupilele nu sunt mărite. 


În ultimii 30 de ani, compania Flan a fost lăudată pentru atitudinea progresistă din punct de vedere 
social faţă de angajaţi şi pentru comportamentul etic atât faţă de clienţi, cât şi faţă de furnizori. Până 
recent, compania a înregistrat o dezvoltare remarcabilă şi profituri importante. Totuşi, în ultimii 5 până 
la 10 ani piaţa de desfacere a companiei 

s-a diminuat semnificativ, compania a înregistrat pierderi majore şi pentru prima dată a trebuit să 
disponibilizeze mulţi angajaţi. 


36. Care dintre următoarele enunţuri este cel mai bine susţinut de informaţiile de mai sus? 


(A) Comportamentul etic şi progresist din punct de vedere social al companiilor încurajează de obicei 
creşterea şi profitul. 

(B) Comportamentul etic şi progresist din punct de vedere social al companiilor creşte riscul oricărei 
companii de a-şi pierde o parte din piaţa de desfacere. 

(C) Comportamentul etic şi progresist din punct de vedere social al companiilor nu garantează 
creşterea şi profitul. 

(D) Este foarte greu ca o companie să îşi menţină creşterea şi profitul pe o perioadă de 30 de ani. 

(E) În cazul scăderii pieţei de desfacere şi a înregistrării unor pierderi, o companie nu poate face 
altceva decât să disponibilizeze mulţi angajaţi. 

Deşi astronomii din Asia au făcut însemnări despre supernova din anul 1054, cei din Europa nu au făcut 
nicio asemenea însemnare. Unii istorici susţin că acest lucru se datorează unei erupții vulcanice în 
Islanda, care a creat atât de mult praf şi fum încât supernova nu s-a putut vedea din Europa. Ca 
dovadă a acestui lucru, istoricii scot în evidenţă foametea accentuată din Europa în acel an; foametea 
extinsă poate fi determinată de exploziile vulcanice prin diminuarea luminii solare provocată de cenuşă. 


37. Care dintre următoarele enunţuri exprimă o premisă cerută de argumentul istoricului? 


(A) Nu a existat activitate vulcanică în Asia în anul 1054. 

(B) Astronomii din Europa erau la fel de sofisticaţi ca cei din Asia în acea vreme. 

(C) Foametea extinsă a fost cauzată deseori de exploziile vulcanice. 

(D) Islanda este unul dintre puţinele locuri din lume cu vulcani suficient de mari pentru a diminua 
lumina solară prin eruptiile lor. 

(E) Astronomii din Europa ar fi făcut însemnări despre supernovă dacă aceasta ar fi fost vizibilă de aici. 


Progresul tehnologic în precizia ceasurilor şi a altor mijloace de măsurare a timpului a ajutat în mod 
repetat la creşterea productivităţii, îmbunătăţind sincronizarea între lucrători. Acum avem dispozitive 
capabile să măsoare timpul mai precis ca înainte. Cu toate acestea, precizia crescută în măsurarea 
timpului cu ajutorul acestor dispozitive nu va duce probabil la creşterea productivităţii, deoarece 
creşterea preciziei are loc la niveluri mult prea mici ca să poată fi percepută de oameni. 


38. Ce rol are, în argumentul de mai sus, expresia "deoarece creşterea preciziei are loc la niveluri mult 
prea mici ca să poată fi percepută de oameni” ? 


(A) Sugerează fenomene alternative la care se aplică concluzia. 

(B) Oferă un criteriu conform căruia societăţile umane pot fi diferenţiate una de cealaltă. 

(C) Oferă un motiv pentru care o previziune bazată pe condiţii anterioare nu se va dovedi adevărată în 
viitor. 

(D) Invocă o explicaţie istorică pentru un curent contemporan. 

(E) Înlătură o preocupare pentru un termen tehnic folosit în argument. 


39. Care dintre enunţurile următoare, dacă este adevărat, ajută cel mai mult la subminarea 
argumentului? 


(A) Alţi factori în afară de îmbunătățirile aduse ceasurilor au fost necesari pentru creşterea recentă a 
productivităţii industriale. 

(B) Computerele din viitor vor fi capabile să măsoare timpul şi mai precis decât modelele actuale. 

(C) Societăţile umane îşi pot spori productivitatea fără să îşi îmbunătăţească mijloacele de a măsura 
timpul. 

(D) Nu toate progresele tehnologice duc la o precizie sporită a măsurării timpului. 

(E) Dispozitivele moderne de a măsura timpul pot creşte şi mai mult productivitatea, îmbunătăţind 
sincronizarea maşinăriilor computerizate. 

Un scriitor SF: Cea mai bună explicaţie pentru apariţia vieţii pe Pământ este aceea care presupune că 
anumite microorganisme au aterizat aici purtate de meteoriți sau alte corpuri cereşti mai mici sau mai 
mari, deoarece viaţa nu putea apărea din nimic. Aceasta înseamnă că orice formă de viaţă de pe 
planeta noastră este, în cele din urmă, de origine extraterestră. Cum omul este o formă de viaţă 
apărută ca urmare a evoluţiei din acele microorganisme primordiale, se poate conchide că... 


40. Care dintre următoarele enunţuri exprimă cel mai bine concluzia celor de mai sus? 


(A) Microorganismele sunt forme de viaţă extraterestră. 

(B) Aterizarea microorganismelor purtate de anumite corpuri cereşti reprezintă originea vieţii pe 
Pământ. 

(C) Viaţa pe Pământ este de origine extraterestră. 

(D) Omul, la rândul său, este de origine extraterestră. 

(E) Omul este rezultatul evoluţiei din microorganismele primordiale. 


Celebrul astrofizician, profesorul H., nu a susţinut niciodată că există alte planete locuite de fiinţe 
inteligente. Prin urmare, putem să îl considerăm pe profesorul H. ca fiind un om de ştiinţă remarcabil, 
care respinge ipoteza conform căreia ar exista inteligenţă pe alte planete. 


41. Care dintre argumentele de mai jos conţine o eroare de raţionament similară celei din argumentul 
din text? 


(A) Niciunul dintre psihologii numiţi de tribunal nu au fost dispuşi să depună mărturie că, la momentul 
împuşcăturilor, clientul meu ar fi avut discernământ. Prin urmare, ar trebui să ajungeţi la concluzia 
că, la momentul împuşcăturilor, clientul meu nu a avut discernământ. 

(B) Un biolog celebru, după ani de studiu atent, a ajuns la concluzia că dovezile în legătură cu 
existenţa monstrului din Loch Ness nu sunt convingătoare. Prin urmare, ar trebui să fim rezervaţi 
în privinţa existenţei unui astfel de animal. 

(C) Frunzaru, care urmăreşte îndeaproape cursele de cai, nu mi-a spus nimic nici mie nici altcuiva în 
legătură cu câştigarea următoarei curse de către calul prietenului său. Rezultă că Frunzaru crede 
că acest cal nu va câştiga următoarea cursă. 

(D) Un psiholog celebru a analizat atent ceea ce se consideră a fi cele mai bune dovezi pentru 
percepţia extrasenzorială şi a descoperit că niciuna dintre acestea nu demonstrează existenţa 
percepţiei extrasenzoriale. Prin urmare, suntem îndreptăţiţi să credem că percepţia extrasenzorială 
este imposibilă. 

(E) Nicoleta nu a zis niciodată că ar fi interesată de obţinerea unei diplome de antropologie. Dar şi-a 
manifestat interesul faţă de obţinerea unei diplome de chimie. Prin urmare, Nicoleta se va înscrie 
probabil la un curs de chimie. 

Dacă niciun număr prim nu are divizori proprii şi unele numere impare au divizori proprii, atunci unele 
numere impare nu sunt numere prime. 


42. Care dintre următoarele argumente are aceeaşi structură de raţionare ca şi cel de mai sus? 


(A) Dacă niciun mamifer nu respiră prin branhii, iar balena este mamifer, atunci ea nu respiră prin 
branhii. 

(B) Niciun aparat electronic nu este vieţuitor, însă unele aparate electronice pot gândi, prin urmare, 
unele obiecte care pot gândi nu sunt vieţuitoare. 

(C) Dacă unele reptile nu au picioare şi toate reptilele sunt vertebrate, atunci unele vertebrate nu au 
picioare. 

(D) Dacă niciun savant nu se mărgineşte cu totul într-un domeniu ştiinţific şi unii erudiţi se mărginesc 
într-un singur domeniu ştiinţific, atunci unii erudiţi nu sunt savanţi. 

(E) Dacă niciun clovn nu este serios, iar unii clovni sunt actori, înseamnă că unii actori nu sunt serioşi. 


Psihologul: Ştiinţa psihologică actuală nu poate întotdeauna explica adecvat fenomene aparente 
precum clarviziunea, reîncarnarea sau chiar hipnoza. Din moment ce nu pot fi explicate cu ajutorul 
unor ştiinţe precum psihologia, psihiatria sau neurofiziologia, aceste fenomene nu sunt fenomene strict 
fizice, iar studiul lor revine filosofiei. 


43. Care dintre următoarele enunţuri exprimă o premisă necesară pentru concluzia psihologului? 


(A) Filosofia studiază doar fenomene ce nu pot fi abordate strict ştiinţific. 

(B) Tot ce nu poate fi explicat de ştiinţă nu este fenomen strict fizic. 

(C) Psihologia, psihiatria şi neurofiziologia folosesc tipare explicative similare. 
(D) Tot ce nu este fenomen fizic este un fenomen paranormal. 

(E) Orice fenomen fizic poate primi o explicaţie strict ştiinţifică. 

Eticianul: Interzicerea minciunii se bazează pe efectele negative pe care le are aceasta asupra 
celorlalţi şi tendinţa mărturiilor false de a scădea încrederea pe care ne dorim să o avem în vorbele 
celorlalţi. Când cineva minte cu privire la felul în care a votat la alegeri prin vot secret, totuşi, nu există 
efecte negative asupra celui care este înşelat şi, de vreme ce falsitatea afirmației tinde să ducă la o 
lipsă de încredere generală în afirmaţiile legate de modul în care a votat o persoană, acest lucru 
sprijină scopul cu care a fost introdus votul secret. Prin urmare, când cineva este întrebat de către cei 
care efectuează sondaje cum a votat, îi este permis să mintă. 


44. Care dintre următoarele enunţuri, dacă este adevărat, susţine cel mai bine argumentul expertului 
în etică? 


(A) Să minţi în legătură cu felul în care ai votat are efecte negative asupra organizaţiei care face 
sondajul, dar nu şi a altcuiva. 

(B) Să îi minţi pe ceilalţi nu îi afectează fizic în acelaşi mod în care o face un act de agresiune. 

(C) Să minţi despre politică nu îi afectează decât pe politicieni. 

(D) Votul secret are ca scop să împiedice orice persoană să afle cum a votat o altă persoană. 

(E) Votul secret are ca scop să facă imposibil de stabilit de ce a votat populaţia în felul în care a 
făcut-o. 


Dulceaţa de trandafir, vinurile şi ceaiurile din flori şi plante sunt deosebit de sănătoase, vindecă multe 
afecţiuni digestive sau hepatice, stări gripale sau diferite infecţii cutanate. Florile şi plantele ar trebui să 
fie cel mai uşor procurate din florării, întrucât acestea sunt mult mai răspândite decât farmaciile sau 
unităţile plafar, iar în florării găsim cea mai mare varietate de flori şi plante. 


45. Care din următoarele enunţuri, dacă este adevărat, diminuează cel mai mult credibilitatea celor 
susţinute mai sus? 


(A) În florării se găsesc mai multe feluri de flori şi plante din care pot fi preparate dulceaţă, vinuri şi 
ceaiuri medicinale. 

(B) Pentru a părea proaspete, florile şi plantele din florării sunt tratate cu substanţe periculoase pentru 
organismul uman. 

(C) Florile şi plantele din care se prepară dulceaţă, vinuri şi ceaiuri medicinale se găsesc adesea şi în 
farmacii sau unităţi plafar. 

(D) Florile şi plantele din care se prepară dulceaţă, vinuri şi ceaiuri medicinale sunt numite de medici 
„produse naturiste”. 

(E) În unităţile plafar sunt comercializate cele mai multe dulciuri, vinuri şi ceaiuri preparate din plante 
sau flori. 

Nutriţionistul: Ciocolata neagră este plăcută la gust şi conţine multe flavonoide, substanţe care previn 
depunerile de colesterol pe pereţii vaselor de sânge şi favorizează astfel circulaţia sanguină cu toate că 
are un conţinut substanţial de lapte, care favorizează apariţia colesterolului. Prin urmare, indiferent de 
vârstă, consumul zilnic al acestui tip de ciocolată este plăcut şi are un efect cu adevărat benefic pentru 
o circulaţie sangvină normală. 


46. Care din următoarele enunţuri, dacă este adevărat, diminuează cel mai mult credibilitatea celor 
susţinute de nutriţionist? 


(A) Flavonoidele sunt substanţe organice extrase din florile unor plante şi sunt folosite în industria 
alimentară şi în cea de medicamente. 

(B) Consumul de ciocolată neagră cu conţinut substanţial de lapte poate conduce la creşterea greutăţii 
corporale. 

(C) Colesterolul este acea substanţă care reglementează permeabilitatea membranelor celulare la 
lichide. 

(D) Laptele care este conţinut din belşug în ciocolata neagră blochează acţiunea benefică a 
flavonoidelor. 

(E) Colesterolul este prezent în tesuturile organismului şi în membrana celulară de unde este 
transportat în sânge. 


Maria: Legile care impun folosirea obligatorie a centurii de siguranţă sunt un atac la intimitate. Ar 
trebui să fie la latitudinea fiecăruia dacă vrea sau nu vrea să poarte centură de siguranţă, de vreme ce 
numai acea persoană suportă consecinţele propriei decizii. Un şofer care nu poartă centura de 
siguranţă nu este o ameninţare mai mare în trafic decât un şofer care o poartă. 


Paul: Este clar că centurile de siguranţă salvează vieţi şi previn rănirile şi societatea în ansamblu are o 
răspundere de fiecare dată când o acţiune poate duce la rănirea unuia dintre membri. De asemenea, un 
accident are consecinţe pentru mai mulţi oameni decât cei implicaţi direct; mulţi alţii sunt afectaţi 
indirect, cum ar fi rudele sau colegii de serviciu. 


47. În privinţa adevărului căruia dintre enunţuri de mai jos nu cad de acord Maria şi Paul? 


(A) Este mai puţin probabil ca un şofer care poartă centura de siguranţă să fie rănit decât unul care nu 
o poartă. 

(B) Este mai puţin probabil ca un şofer care poartă centura de siguranţă să rănească alte persoane în 
trafic decât unul care nu o poartă. 

(C) Într-o societate, oamenii au dreptul la intimitate. 

(D) Societatea în ansamblu poate în mod legitim să interzică acţiuni care îi afectează şi pe ceilalţi 
oameni în afara celor implicaţi direct în acea acţiune. 

(E) Consecințele negative ale deciziei de a nu purta centura de siguranţă afectează mai mult decât o 
singură persoană. 

Am dezbătut îndelung planul propus. Cei care au participat la discuţie au avut ocazia să-şi spună 
părerea. Cei care nu au participat nu ar trebui să aibă de obiectat acum, pentru că au avut mai multe 
ocazii să facă acest lucru în trecut. Prin urmare, ar trebui să aprobăm planul fără să mai aibă loc alte 
discuţii. 


48. Care dintre enunţurile următoare descrie cel mai corect greşeala de raţionament din argumentul 
din text? 


(A) Acelaşi argument ar putea fi folosit pentru a pune capăt unei discuţii pe orice temă. 

(B) Argumentul trece cu vederea posibilitatea ca cineva care nu a participat în trecut la discuţii să vrea 
să facă acest lucru acum. 

(C) Argumentul nu menţionează cât timp au durat dezbaterile legate de plan. 

(D) Argumentul pune la îndoială caracterul celor care nu au participat la discuţii, insinuând că aceştia 
ar fi în general apatici. 

(E) Argumentul oferă motive pentru care discuţiile ar trebui oprite, dar nu şi motive pentru aprobarea 
planului. 


Nutriţioniştii au dovedit că prăjiturile şi îngheţata din cofetării sau magazine conţin din belşug aditivi 
alimentari şi zahăr rafinat care sunt un adevărat pericol pentru sănătate, în timp ce perele dulci şi 
zemoase conţin substanţe benefice sănătăţii, cum ar fi zahărul natural, fibrele vegetale şi antioxidanţii 
naturali. Ca atare, nutriţioniştii recomandă ca, în locul prăjiturilor şi al îngheţatei din cofetării sau 
magazine, să consumăm între mese sau ca desert pere dulci şi zemoase care contribuie decisiv la o 
foarte bună funcţionare a organismului, la menţinerea şi la consolidarea sănătăţii. 


49. Următoarele enunţuri susţin recomandarea nutriţioniştilor, CU EXCEPŢIA: 


(A) Perele dulci şi zemoase conţin cel puţin 2-3 g. de fibre vegetale care favorizează menţinerea 
colesterolului în limite normale. 

(B) Perele dulci şi zemoase conţin multe substanţe naturale cu proprietăţi remineralizante, diuretice şi 
depurative. 

(C) Perele dulci şi zemoase conţin fibre vegetale care împiedică acumularea şi asimilarea grăsimilor de 
către organism. 

(D) Perele dulci şi zemoase conţin multe calorii ceea ce îi face pe unii să creadă că ar fi capabili de un 
efort deosebit. 

(E) Perele dulci şi zemoase conţin între 100 şi 200 mg. de potasiu care este necesar bunei funcţionări a 
sistemului cardiovascular. 

Diferite persoane folosesc mini-căştile cu care ascultă muzică în mijloacele de transport sau în alte 
spaţii publice. Pe mini-căşti se află cu mult peste 1.500 de bacterii, care devin însă extrem de nocive 
pentru sănătatea celor ce împrumută mini-căşti de la altcineva pentru a asculta şi ei muzică în 
mijloacele de transport. 


50. Care din următoarele enunţuri redă cel mai fidel concluzia celor de mai sus? 


(A) Mini-căştile cu care se ascultă muzică în mijloacele de transport nu trebuie împrumutate de la 
altcineva. 

(B) Bacteriile aflate pe mini-căştile folosite pentru a asculta muzică în mijloacele de transport afectează 
sănătatea utilizatorului. 

(C) Cei care folosesc mini-căşti pentru a asculta muzică în mijloacele de transport fac asta pentru a se 
odihni. 

(D) Ascultătorii de muzică la mini-căşti în mijloacele de transport manifestă respect faţă de ceilalţi 
pasageri. 

(E) Ascultătorii de muzică la mini-căşti în mijloacele de transport sunt extrem de pasionaţi de muzică. 

Testul 2 -Explicații 


Precizare privind nivelul de dificultate: 


Categoriile de dificultate se bazează pe un instrument de măsurare destinat să indice cât de dificil este 
să rezolvi subiectele fără a ghici răspunsurile. Pentru fiecare dintre cele trei tipuri de întrebări (Gândire 
analitică, Înțelegerea unui text scris şi Gândire logică), întrebările au fost împărţite în cinci grupe, în 
funcţie de nivelul lor de dificultate în cadrul tipului respectiv, de la 1 (cele mai uşoare) la 5 (cele mai 
dificile). 

Gândire analitică - EXPLICAŢII 


Întrebările 1-7 
Ce spune cerința 


Acest set de întrebări este despre şase participanţi la o conferinţă care vor susţine fiecare câte o 
prezentare. Fiecare prezentare va dura 18, 19, 20, 21 sau 22 de minute. Prin urmare, cel puţin doi 
participanţi vor susţine prezentări de aceeaşi durată. Din condiţia a patra, aflăm că aceşti doi 
participanţi cu prezentări egale ca durată sunt Frâncu şi Jianu şi, mai mult, sunt singurii aflaţi în 
această situaţie. Prin urmare, distribuţia timpilor celor şase prezentări va arăta astfel: două prezentări 
cu aceeaşi durată (Frâncu şi Jianu), şi alte patru prezentări de durate diferite atât faţă de cele ale lui 
Frâncu şi Jianu cât şi între ele. Toate cele cinci durate posibile vor fi acoperite, deci, de cel puţin o 
prezentare. 

Prima condiţie ne spune că Kelemen va avea o prezentare mai scurtă decât cea a lui 
Gheorghiu. Prin urmare, putem deduce de aici atât că prezentarea lui Kelemen nu poate fi de 22 de 
minute, cât şi că cea a lui Gheorghiu nu poate fi de 18 minute, deoarece în ambele situaţii prima 
condiţie nu ar mai putea fi respectată. 

A doua condiţie ne spune că Frâncu va avea o prezentare mai scurtă decât cea a lui Hanganu, 
iar din a patra condiţie ştim că Frâncu şi Jianu vor avea prezentări de durată egală. Din aceste două 
condiţii, împreună cu condiţia a treia, potrivit căreia Hanganu nu va avea o prezentare mai lungă de 
20 de minute (altfel spus, prezentarea lui va fi mai mică sau egală cu 20 de minute), putem face alte 
deducţii. În primul rând, cele două prezentări de durată egală ale lui Frâncu şi Jianu trebuie să fie mai 
scurte de 20 de minute, pentru a putea fi mai scurte decât cea a lui Hanganu - deci vor fi fie ambele 
de 18 minute, fie ambele de 19 minute. În al doilea rând, prezentarea lui Hanganu trebuie să fie mai 
lungă de 18 minute, pentru a putea fi mai lungă decât cele ale lui Frâncu şi Jianu, şi mai mică sau 
egală cu 20 de minute - deci va fi fie de 19 minute, fie de 20 de minute. 


Observaţi că cele patru condiţii nu impun nicio restricţie asupra participantului Lefter, prin 
urmare acesta poate avea o prezentare de orice durată atâta timp cât ea nu contravine altor restricţii 
legate de ceilalţi participanţi. 

O sugestie euristică în abordarea întrebărilor din acest set: trasaţi o scală cu cinci locuri, de la 
18 la 22 (de la stânga la dreapta), iar atunci când analizaţi o posibilitate - de exemplu, ca Hanganu 
să aibă o prezentare de 20 de minute - scrieţi inițiala numelui respectiv (H) sub numărul 
corespunzător, ca în figura de mai jos. Acest lucru vă va ajuta să vizualizaţi mai uşor şi mai rapid ce 
decurge din condiţiile iniţiale şi eventualele informaţii suplimentare cu privire la configuraţia celor şase 
prezentări. 


18 19 20 |21 |22 


F şi J? |F şi J? |H 

Întrebarea 1 
Descriere 


Această întrebare vă cere să selectaţi acea configuraţie sau aranjare a duratei prezentărilor, dintre 
cele cinci variante oferite, care respectă toate condiţiile iniţiale. Aşa cum am spus deja în prezentarea 
generală a întrebărilor de Gândire Analitică, strategia cea mai eficientă este, de obicei, să luaţi fiecare 
condiţie la rând şi să cercetaţi dacă este încălcată în vreuna dintre variante. Acesta este cazul şi aici. 
În momentul care aţi eliminat patru dintre variante prin această metodă, varianta rămasă este 
răspunsul corect. 


Răspunsurile incorecte 


A Prima condiţie cere ca prezentarea lui Kelemen să fie mai scurtă decât cea a lui Gheorghiu. 
Or, în varianta (A) prezentarea lui Kelemen are 21 de minute, iar cea a lui Gheorghiu, 19 
minute. Deci prima condiţie este încălcată. 


B Condiţia a patra spune că Frâncu şi Jianu sunt singurii participanţi cu prezentări de durată 
egală. Or, în varianta (B) Gheorghiu şi Lefter au şi ei prezentări cu aceeaşi durată (21 de 
minute), încălcându-se condiţia menţionată. 


D Condiţia a treia cere ca Hanganu să nu aibă o prezentare mai lungă de 20 de minute, fiind 
încălcată deci de varianta (D), în care prezentarea lui Hanganu are 21 de minute. 


E Condiţia a doua cere ca Frâncu să aibă o prezentare mai scurtă decât cea a lui Hanganu, 
deci este încălcată de varianta (E), unde Hanganu are prezentarea cea mai scurtă (18 
minute) iar Frâncu o prezentare de 20 de minute. 


Răspunsul corect 


C Varianta (C) este singura care respectă toate cele patru condiţii. Prezentarea lui Kelemen 
(18 minute) este mai scurtă decât cea a lui Gheorghiu (22 de minute), deci prima condiţie 
e respectată. Prezentarea lui Frâncu (19 minute) este mai scurtă decât cea a lui Hanganu, 
care are 20 de minute, deci atât condiţia a doua cât şi a treia sunt respectate. În fine, 
prezentările lui Frâncu şi Jianu au aceeaşi durată (19 minute), deci şi a patra condiţie este 
respectată. 


Nivel de dificultate: 1 


Întrebarea 2 

Descriere 

Nici această întrebare nu presupune luarea în considerare a unor informaţii suplimentare faţă de cele 
din cerinţă. Vi se cere să selectaţi exact un participant care poate avea o prezentare de 22 de minute. 


Cea mai bună strategie este să vă folosiţi de condiţiile iniţiale pentru a stabili care dintre participanţi 
trebuie să aibă o prezentare de altă durată, adică mai scurtă de 22 de minute. De exemplu, am arătat 

deja în prezentarea generală a condiţiilor că Frâncu trebuie să aibă o prezentare mai scurtă de 20 de 
minute. O dată ce aţi eliminat în felul acesta patru variante, varianta rămasă trebuie să fie cea 
corectă. 


Răspunsurile incorecte 


A Frâncu nu poate avea o prezentare de 22 de minute, deoarece astfel s-ar încălca condiţia a 
doua, care cere ca prezentarea lui să fie mai scurtă decât cea a lui Hanganu. Deci varianta (A) 
este greşită. 


B Condiţia a treia cere explicit ca prezentarea lui Hanganu să nu fie mai lungă de 20 de minute, 
deci şi varianta (B) este incorectă. 


C Din condiţia a patra, ştim că prezentarea lui Jianu trebuie să fie de aceeaşi durată cu cea a lui 
Frâncu, iar aceasta din urmă nu poate fi de 22 de minute, după cum am stabilit deja. Deci 
varianta (C) este şi ea incorectă. 


D Prezentarea lui Kelemen nu poate avea 22 de minute, deoarece astfel s-ar încălca prima 
condiţie, care cere ca ea să fie mai scurtă decât cea a lui Gheorghiu. Eliminăm deci şi varianta 
(D) 


Răspunsul corect 


E Într-adevăr, Lefter poate avea o prezentare de 22 de minute, deci varianta (E) este cea 
corectă. O configuraţie în care se întâmplă acest lucru şi care respectă toate condiţiile este 
următoarea: 


18 |19 |20 |21 |22 


Nivel de dificultate: 1 


Întrebarea 3 


Descriere: 
Această întrebare ne cere să calculăm, pe baza a ceea ce ne spun condițiile, care este numărul maxim 


de participanţi care pot avea prezentări mai scurte decât Hanganu. Atenţie! Nu este vorba despre 
numărul maxim de durate de prezentări mai mici decât durata prezentării lui Hanganu, ci despre 
numărul maxim de persoane care pot avea prezentări mai scurte decât Hanganu. 

Răspunsul corect: 


C După cum am văzut la Ce spune cerința, Hanganu va avea o prezentare mai mică sau egală 
cu 20 de minute. Presupunem că Hanganu are prezentarea cea mai lungă pe care o poate 
avea, adică 20 de minute. Înaintea acesteia, sunt posibile prezentările care durează 18 minute 
şi 19 minute: acestea sunt toate duratele posibile de prezentări mai scurte decât cea a lui 
Hanganu. Prezentările lui Frâncu şi Jianu trebuie să fie mai scurte de 20 de minute, pentru a 
putea fi mai scurte decât cea a lui Hanganu. Deci, înaintea lui Hanganu sunt cel puţin două 
persoane cu prezentări mai scurte. Frâncu şi Jianu au prezentări egale, fie de 18 fie de 19 
minute (oricare variantă este posibilă). Astfel, mai rămâne o prezentare pe care o putem 
atribui unui participant (ar putea fi Kelemen sau Lefter) fără să încălcăm nicio condiţie. Prin 
urmare, numărul maxim de persoane care ar putea avea prezentări mai scurte decât Hanganu 
este de trei. 


Atenţie! La acest tip de întrebări nu este necesar să luaţi fiecare variantă în parte şi să o 
verificaţi. După cum observați, din calculele pe care le realizaţi de la începutul rezolvării 
întrebării, atunci când o abordaţi, obţineţi direct răspunsul corect. Nu este nevoie să mai 
verificaţi incorectitudinea celorlalte patru variante. 


Răspunsuri incorecte: 


AB DE Toate aceste variante oferă ca răspuns fie un număr prea mic, fie un număr prea mare 
de persoane. 


Nivel de dificultate: 2 


întrebarea 4 


Descriere: 

Se pune problema să determinăm care este durata cea mai mică pe care ar putea-o avea prezentarea 
lui Lefter, în condiţiile în care presupunem că prezentarea lui Kelemen este mai scurtă decât cea a lui 
Hanganu. 


Răspunsul corect: 


D Ştim deja de la Ce spune cerința că Hanganu poate avea o prezentare de maxim 20 de 
minute. De asemenea, ştim că prezentările lui Frâncu şi Jianu sunt mai scurte decât cea a lui 
Hanganu şi de asemenea că sunt egale ca durată între ele. Deci, pentru ca prezentarea lui 
Kelemen să fie mai scurtă decât cea a lui Hanganu, ea trebuie să aibă fie 18, fie 19 minute. 
Mai exact, avem două situaţii posibile: 


18 |19 |20 |21 |22 


F,J |K H 

18 |19 |20 |21 |22 


K IF, |H 


După cum observăm, prezentarea imediat următoare ca durată este cea de 21 de minute. 
Deci, durata cea mai mică pe care ar putea-o avea prezentarea lui Lefter este de 21 de 
minute. 


Răspunsuri incorecte: 


A, B Dacă Lefter ar avea o prezentare de 18 minute, ar trebui ca prezentarea lui Kelemen să fie de 
19 minute, iar a lui Hanganu de 20 de minute, pentru a respecta condiţia a treia, care impune 
ca Hanganu să nu aibă o prezentare mai lungă de 20 de minute, precum şi informaţia 
suplimentară presupusă de această întrebare. Rezultă că nu mai este posibil să-i atribuim lui 
Frâncu o prezentare mai scurtă decât cea a lui Hanganu, aşa cum cere condiţia a doua. 
Acelaşi lucru se întâmplă şi dacă Lefter ar avea o prezentare de 19 minute. 


C Dacă Lefter ar avea o prezentare de 20 de minute, atunci Hanganu ar trebui să aibă o 
prezentare de 19 minute, iar Kelemen una de 18 minute, pentru a respecta condiţia a treia şi 
informaţia suplimentară. Astfel, nu mai putem respecta condiţia a doua, care cere ca Frâncu 
să aibă o prezentare mai scurtă decât cea a lui Hanganu. 


E Nici varianta de răspuns care atribuie o prezentare de 22 de minute lui Lefter nu este corectă 
pentru că întrebarea ne solicită durata cea mai mică pe care o poate avea prezentarea lui 
Lefter. Aşa după cum am văzut la demonstrarea răspunsului corect, durata cea mai mică pe 
care o putem atribui prezentării lui Lefter, fără să încălcăm nicio condiţie, este de 21 de 
minute. 


Nivel de dificultate: 2 


întrebarea 5 


Descriere: 
Această întrebare ne cere să alegem dintre cele cinci variante de răspuns pe aceea care ne indică o 


relaţie necesară (care nu numai că poate să fie adevărată, ci trebuie să fie adevărată). Ca să 
rezolvăm această cerinţă trebuie să luăm fiecare variantă în parte şi să verificăm dacă relaţia descrisă 
este în mod necesar adevărată. Mai exact, trebuie să încercăm în fiecare caz să construim o 
combinaţie în care relaţia nu este adevărată. Dacă reuşim acest lucru, varianta respectivă poate fi 
eliminată ca fiind incorectă. 


Răspunsuri incorecte: 


B Putem realiza o combinaţie posibilă în care Lefter să aibă o prezentare mai scurtă decât 
Hanganu. Spre exemplu: 


18 |19 |20 [21 |22 

Kelemen trebuie să ţină prezentarea de 21 de minute pentru a nu încălca condiţia care ne 
spune că prezentarea lui Kelemen este mai scurtă decât ce a lui Gheorghiu. 

Deci nu este necesar ca Hanganu să aibă o prezentare mai scurtă decât Lefter, astfel încât 
această opţiune nu este cea corectă. 


Procedăm la fel ca la punctul anterior: construim un contraexemplu. Este perfect posibil să 
găsim o combinaţie în care prezentarea lui Kelemen sa fie mai scurtă decât cea a lui Jianu 
(opusul a ceea ce ne spune varianta C). Iat-o: 


18 19 20 21 22 


K F,J H G sau L |G sau L 


Deci nu este necesar ca prezentarea lui Jianu să fie mai scurtă decât cea lui Kelemen. 
Respingem această variantă. 


Nici varianta care susține că prezentarea lui Jianu este mai scurtă decât ce a lui Lefter nu este 
necesar adevărată. Iată un exemplu în care prezentarea lui Lefter este mai scurtă decât cea a 
lui Jianu şi care nu încalcă nicio condiţie: 


18 19 20 21 |22 


L Fşi3 |H ÍK IG 


Respingem şi această variantă. 


Nu este necesar nici ca prezentarea lui Kelemen să fie mai scurtă decât cea a lui Hanganu. Iată 
un contraexemplu în care prezentarea lui Kelemen este mai lungă decât cea a lui Hanganu. 


18 19 20 |21 22 


L lFşiI IH IK JG 


Această combinaţie respectă toate condiţiile şi demonstrează că este posibil ca prezentarea lui 
Kelemen să fie lungă decât cea a lui Hanganu. 


Răspunsul corect: 


A 


Putem deduce din condiţii că Frâncu trebuie să aibă o prezentare mai scurtă decât cea a lui 
Gheorghiu. Frâncu, ne amintim, poate susţine doar o prezentare de 18 sau 19 minute, pentru 
a respecta condiţia ca el să aibă o prezentare mai scurtă decât Hanganu; după cum ştim, 
Hanganu nu poate avea decât o prezentare de 19 sau 20 de minute. Dacă alegem prezentarea 
cea mai lungă pe care o poate susţine Hanganu, cea de 20 de minute, îi putem atribui lui 

Frâncu o prezentare de 19 minute (durata maximă în cazul lui), putând astfel să-l plasăm pe 
Gheorghiu la prezentarea de 18 minute, mai scurtă decât cea a lui Frâncu. Dar încălcăm astfel 
prima condiţie, care ne cere ca prezentarea lui Kelemen să fie mai scurtă decât cea a lui 
Gheorghiu. Nu există nicio altă prezentare mai scurtă decât cea de 18 minute, pe care i-am 
atribuit-o lui Gheorghiu. 


Nu există deci nicio combinaţie posibilă în care Gheorghiu să aibă o prezentare mai scurtă 
decât Frâncu, prin urmare Frâncu are întotdeauna o prezentare mai scurtă decât Gheorghiu. 
(A) este răspunsul corect. 


Nivel de dificultate: 2 


întrebarea 6 


Descriere: 
Această întrebare ne solicită să aflăm care dintre cele cinci variante prezentate este singura care NU 
POATE fi adevărată, în condiţiile în care prezentarea lui Jianu durează 19 minute. 


În primul rând, putem stabili că prezentarea lui Frâncu durează tot 19 minute, din moment ce condiţia 
a patra ne spune că Frâncu şi Jianu au prezentări egale ca durată. Decurge de aici că Hanganu are o 
prezentare de 20 de minute, deoarece condiţia a doua ne spune că prezentarea lui Frâncu este mai 
scurtă decât cea a lui Hanganu, iar din condiţia a treia ştim că Hanganu nu poate avea o prezentare 
mai lungă de 20 de minute. Să scriem în tabel ceea ştim până acum. 


18 19 20 21 22 


F,J H 


Ţineţi minte că trebuie să căutăm acea variantă care NU POATE fi adevărată. Nu este suficient să 
găsim o variantă care poate fi falsă, ci trebuie să ne asigurăm că nu există nicio combinaţie posibilă în 
care ea să fie adevărată. Mai putem face un lucru în acest punct: putem arunca o privire la toate 
variantele de răspuns, căutând una care contrazice direct ceea ce am stabilit până acum ca fiind 
necesar adevărat conform supoziţiei suplimentare. Dacă există o astfel de variantă, ea este răspunsul 
corect şi nu mai este nevoie să verificăm celelalte opţiuni. 


Răspunsul corect: 


E Prezentarea lui Lefter nu poate fi de 20 de minute, deoarece, aşa cum am explicat la 
Descriere, Hanganu trebuie să aibă prezentarea de 20 de minute, în condiţiile în care Jianu (şi 
Frâncu) au prezentări de 19 minute. Deci (E) este răspunsul corect. 


Răspunsuri incorecte: 


A Gheorghiu poate avea o prezentare de 21 de minute, deoarece putem respecta prima condiţie 
care spune că prezentarea lui Kelemen este mai scurtă decât a sa. Astfel, putem să-i atribuim 

lui Kelemen o prezentare de 18 minute, fără să încălcăm vreo condiţie. Varianta este posibilă, 
deci respingem această opţiune. 


B Prezentarea lui Gheorghiu poate dura şi 22 de minute, prezentarea lui Kelemen putând fi de 18 
sau de 21 de minute. Deci şi această variantă este posibilă. O respingem. 


C Prezentarea lui Kelemen poate dura 18 minute - vezi explicaţiile de la (A) şi (B). Se respectă 
condiţia de a fi mai scurtă decât cea a lui Gheorghiu (care poate avea o prezentare de 21 sau 
22 de minute). 


D Prezentarea lui Kelemen poate dura şi 21 de minute, deoarece îi putem atribui lui Gheorghiu o 
prezentare de 22 de minute, fiind astfel respectată condiţia care ne cere ca prezentarea lui 
Gheorghiu să fie mai lungă decât ce a lui Kelemen. 


Nivel de dificultate: 2 


întrebarea 7 


Descriere: 

Această întrebare ne solicită să aflăm acea variantă care descrie o relaţie necesar adevărată în 
condiţiile în care presupunem că prezentarea lui Lefter este mai scurtă decât durata limită sugerată 
de 20 de minute. Lefter poate avea astfel o prezentare de 18 sau de 19 minute. Dacă Lefter are o 
prezentare de 18 minute, decurge că Frâncu şi Jianu au prezentări de 19 minute. Dacă are o 
prezentare de 19 minute, atunci Frâncu şi Jianu au prezentări de 18 minute. Aceasta pentru a 
respecta condiţia ca prezentările lor (Frâncu şi Jianu) să fie mai scurte decât prezentarea lui Hanganu, 
care nu poate fi mai lungă de 20 de minute. Acestea fiind spuse, putem trage concluzia că Hanganu 
nu mai poate avea decât o prezentare de 20 de minute. Avem deci două combinaţii posibile până 
acum: 


18 19 20 12%: 33 
F,J L H 
18 19 20 |21 |22 
L F,J H 


Răspunsurile incorecte: 


A Această variantă este incorectă, deoarece prezentarea lui Frâncu poate dura şi 18 minute, 
după cum am arătat mai sus, deci nu este necesar ca Frâncu să aibă o prezentare de 19 
minute. 

B Prezentarea lui Gheorghiu nu poate dura 21 de minute: pentru a se respecta prima condiție, 


Kelemen trebuie să aibă o prezentare mai scurtă decât el. Or, nu mai este nicio prezentare mai 

scurtă de 21 de minute disponibilă pentru a fi atribuită lui Kelemen, potrivit celor stabilite în 
Descriere. 


C După cum am arătat mai sus, prezentarea lui Hanganu nu poate fi de 19 minute, pentru că 
acest interval este ocupat fie de Lefter, fie de Frâncu şi Jianu. 


E Prezentarea lui Lefter poate dura 18 minute, dar poate dura şi 19 minute, fără a încălca nicio 
regulă. Este mai scurtă decât durata recomandată, iar Frâncu şi Jianu pot avea prezentări mai 
scurte decât Hanganu, fără a se suprapune cu Lefter. Deci nu este necesar ca Lefter să aibă o 
prezentare de 18 minute. 


Răspunsul corect: 


D Este necesar ca prezentarea lui Kelemen să aibă 21 de minute. Dacă prezentările de 18, 19 şi 
de 20 de minute sunt deja atribuite în urma deducţiilor făcute, decurge că mai sunt neatribuite 
prezentările de 21 şi de 22 de minute. Prima condiţie ne spune că prezentarea lui Kelemen 
este mai scurtă decât prezentarea lui Gheorghiu, aşa încât Kelemen trebuie să aibă 
prezentarea de 21 de minute (după cum este necesar ca Gheorghiu să aibă prezentarea de 22 
de minute). 


Nivel de dificultate: 3 


Întrebările 8-12 
Ce spune cerința 


Acest set de întrebări este despre desemnarea a cinci profesori pentru a fi membri într-o comisie. Cei 
cinci sunt desemnaţi din rândul a nouă profesori de la trei facultăţi, fiecare facultate dând trei 
potenţiali membri. 

Prima condiţie spune că cel puţin un profesor de la Psihologie trebuie să facă parte din comisie. Altfel 
spus, cel puţin unul dintre F, G şi H trebuie să facă parte din orice componenţă acceptabilă a 
membrilor comisiei. 

A doua condiţie spune că desemnarea lui G este incompatibilă cu desemnarea lui H. Prin urmare, orice 
componenţă a comisiei nu poate include decât cel mult pe unul dintre G şi H, niciodată pe amândoi. 
De aici putem deja infera că nu este posibil ca toţi profesorii de la Psihologie să facă parte din 
comisie. 

A treia şi a patra condiţie sunt strâns legate: dacă J face parte din comisie, atunci şi L face parte din 
comisie, iar dacă L face parte din comisie, atunci şi M face parte din comisie. Prin urmare, J nu poate 
fi desemnat decât împreună cu L şi M; reciproc, dacă M nu este desemnat, atunci nici J şi nici L nu 
sunt desemnaţi. Aceste două condiţii vor interacţiona adesea cu condiţia a cincea pe parcursul 
întrebărilor şi al raţionamentelor aferente lor, deoarece condiţia a cincea interzice ca M şi P să facă 
parte ambii din comisie. Prin urmare, dacă J sau L fac parte din comisie, atunci P nu poate face parte 
din comisie, pentru a se respecta condiţia a cincea, şi reciproc, dacă P face parte din comisie, atunci 
nici M, nici L şi nici J nu pot face parte din comisie. 

De notat că despre profesorii F, K şi N nu se spune nimic în condiţii, deci oricare dintre ei poate fi 
selectat, în orice combinaţie, atâta vreme cât există locuri libere pentru ei în comisie după ocuparea 
altor locuri conform condiţiilor. De fapt, despre F se spune ceva indirect în prima condiţie, dat fiind că 

este profesor la Psihologie: dacă eventuale date suplimentare au drept consecinţă că nici G şi nici H 
nu fac parte din comisie, atunci F trebuie să facă parte din ea. 


întrebarea 8 
Descriere 


Această întrebare cere selectarea unei singure liste sau componenţe posibile a comisiei dintre cele 
cinci variante. Aşa cum s-a mai spus, cea mai bună strategie pentru acest tip de întrebare este, de 
obicei, să luaţi fiecare condiţie pe rând şi să verificaţi dacă este încălcată într-una dintre variante. 
După eliminarea în acest fel a patru variante, cea rămasă este varianta corectă. 


Răspunsurile incorecte 
A Varianta (A) încalcă condiţia a treia, deoarece J face parte din comisie, iar L nu face parte. 


C În mod similar, varianta (C) încalcă condiţia a patra, care cere ca, dacă L face parte din 
comisie, şi M să facă parte din ea, or în această variantă doar L este prezent în listă. 


D Condiţia a doua spune că, dacă G face parte din comisie, H nu poate face parte, iar varianta 
(D) îi include şi pe G şi pe H, deci este incorectă. 


E Varianta (E) încalcă ultima condiţie, care interzice ca M şi P să facă parte ambii din comisie. 


Răspunsul corect 


B Această variantă este singura care respectă toate cele cinci condiţii. F şi H fac parte din 
comisie, deci cel puţin un profesor de la Psihologie face parte din comisie, respectându-se 
prima condiţie. G nu face parte din comisie, deci condiţia a doua nu poate fi încălcată. La fel şi 
în cazul condiţiei a treia, dat fiind că J nu face parte din comisie. Condiţia a patra este 
respectată, deoarece atât L cât şi M fac parte din comisie. lar a cincea condiţie este 
respectată, pentru că P nu face parte din comisie. 


Nivel de dificultate: 1 


întrebarea 9 
Descriere 


Această întrebare nu adaugă nimic la informaţiile şi condiţiile iniţiale. Ni se cere să alegem acei doi 
profesori, dintre cele cinci variante de perechi, care nu pot face parte împreună din comisie. Cea mai 
bună modalitate de abordare a acestei întrebări este să încercăm să derivăm din condiţiile iniţiale una 
sau mai multe concluzii de forma: Dacă X face parte din comisie, atunci Y nu face parte din comisie. 
Dacă una dintre variante contrazice o astfel de concluzie, acea variantă va fi răspunsul corect, fiind 
incompatibilă cu condiţiile iniţiale şi cu ceea ce decurge din ele. În momentul în care aţi găsit varianta 
corectă, NU mai este nevoie să verificaţi dacă celelalte variante rămase pot fi adevărate. 

Răspunsul corect 


C Aşa cum am observat deja în descrierea generală a acestui set de întrebări, putem face o serie 
de inferențe pe baza interacțiunii dintre condiţiile a treia, a patra şi a cincea. Folosindu-ne 
numai de condiţiile a patra şi a cincea, putem deduce că, dacă L face parte din comisie, atunci 
M face parte şi el din comisie, deci P nu poate face parte din comisie. Aşadar, L şi P nu pot face 
parte ambii din comisie, deci (C) este varianta corectă. 


Răspunsurile incorecte 


A F şi H pot face parte amândoi din comisie, deci (A) este incorectă. O componenţă posibilă a 
comisiei cu F şi H printre membri este, de pildă, următoarea: F, H, J, L, M. 


B G şi J pot face parte şi ei amândoi din comisie, deci (B) este incorectă. O componenţă posibilă 
a comisiei în această variantă ar fi: F, G, J, L, M. 


D La fel, M şi N pot face ambii parte din comisie. Nu există printre condiţiile iniţiale nicio restricţie 
asupra combinației dintre cei doi, aşa că nu trebuie decât să vă asiguraţi că există o 
componenţă completă a comisiei care îi conţine pe amândoi şi care nu încalcă nicio condiţie. O 
astfel de componenţă este următoarea: F, J, L, M, N. 


E În fine, nici în privinţa combinației lui N şi P nu se poate deriva în mod direct nicio 
incompatibilitate din condiţiile iniţiale. O componenţă completă a comisiei care respectă toate 
condiţiile şi îi include pe cei doi ar fi: F, G, K, N, P. Deci (E) este incorectă. 


Nivel de dificultate: 1 


întrebarea 10 
Descriere 


Nici această întrebare nu adaugă nimic la informaţiile din cerinţă. Vi se cere să stabiliţi care dintre 
cele cinci afirmaţii este compatibilă cu condiţiile iniţiale, deci poate fi adevărată. Există două strategii 
generale de abordare a acestui tip de întrebări. Pe de o parte, puteţi încerca să derivați direct din 
condiţiile iniţiale concluzii cu privire la ce nu poate fi adevărat. Dacă unele dintre aceste concluzii se 
vor suprapune cu unele dintre variantele de răspuns, veţi putea elimina variantele respective ca fiind 
incorecte. Pe de altă parte, puteţi presupune, pentru fiecare variantă, că afirmaţia respectivă este 
adevărată şi apoi să încercaţi să construiți o configuraţie completă care să respecte toate condiţiile. În 
momentul în care aţi găsit o astfel de variantă pornind de la adevărul căreia se poate construi o 
configuraţie completă, acea variantă va fi răspunsul corect. 


În cazul întrebării de faţă, o simplă inspectare a condiţiilor şi a variantelor ne arată că, pentru 
variantele (D) şi (E) pare să fie utilă prima strategie, mai exact folosirea condiţiilor a treia, a patra şi 
a cincea, iar pentru variantele (A), (B) şi (C), a doua strategie, deoarece condiţiile nu spun nimic în 
mod explicit despre conţinutul acestora. 

Răspunsurile incorecte 


Să presupunem că niciun profesor de la Litere nu face parte din comisie. Rezultă că cei cinci 
membri ai comisiei vor fi selectaţi dintre cei şase profesori de la Psihologie şi Sociologie. Prin 
urmare, fie toţi cei trei profesori de la Psihologie şi doi de la Sociologie, fie doi profesori de la 
Psihologie şi toţi cei trei profesori de la Sociologie vor alcătui comisia. Dar prima condiţie ne 
spune că profesorii G şi H de la Psihologie nu pot face parte amândoi din comisie, deci prima 
opţiune cade. Iar condiţia a cincea ne spune că profesorii M şi P de la Sociologie nu pot face 
parte nici ei împreună din comisie, deci şi a doua opţiune este imposibilă. Prin urmare, nu 
poate exista nicio componenţă acceptabilă a comisiei din care să nu facă parte cel puţin un 
profesor de la Litere. Deci varianta (B) este incorectă. 


Să presupunem că niciun profesor de la Sociologie nu face parte din comisie. Aceasta 
înseamnă că cei cinci membri ai comisiei vor fi selectaţi dintre cei şase profesori de la 
Psihologie şi Litere. Dar cum am arătat deja, cei trei profesori de la Psihologie nu pot face 
parte împreună din comisie, pentru a nu se încălca condiţia a doua. Aşadar, din presupunerea 
iniţială decurge că comisia va fi alcătuită din doi profesori de la Psihologie şi cei trei profesori 
de la Litere - J, K şi L. Dar, din condiţia a patra ştim că, dacă L face parte din comisie, atunci 
şi M face parte din comisie, iar aceasta ar contrazice presupunerea de la care am pornit (M 
fiind de la Sociologie). Prin urmare, nici varianta (C) nu poate fi adevărată. 


Aşa cum am arătat încă din descrierea introductivă a acestui set de întrebări, condiţiile a treia 
şi a patra implică împreună că, dacă J face parte din comisie, atunci M trebuie să facă parte şi 
el din comisie. Deci varianta (D) poate fi eliminată drept incorectă. 


În mod similar, din condiţiile a treia, a patra şi a cincea (după cum am arătat şi în descrierea 
introductivă), rezultă că J şi P nu pot face parte amândoi din comisie, deci şi varianta (E) este 
incorectă. 


Răspunsul corect 


A 


Să presupunem că nici G şi nici H nu fac parte din comisie. Putem găsi o componenţă 
acceptabilă a comisiei compatibilă cu această ipoteză? O variantă posibilă este următoarea: F, 
J, L, M, N. Sunt respectate toate cele cinci condiţii: un profesor de la Psihologie face parte din 
comisie, condiţia a doua nu are obiect (G nefăcând parte din comisie), condiţiile a treia şi a 
patra sunt respectate dat fiind că J, L şi M sunt împreună membri ai comisiei, iar P nu face 
parte din comisie, deci condiţia a cincea este şi ea respectată. 


Ţinând cont că varianta (A) este probabil prima pe care o veţi aborda, este important de spus 
iarăşi că, o dată ce aţi stabilit că o variantă este corectă, nu mai este nevoie să verificaţi 
incorectitudinea celorlalte variante de răspuns, pierzând timp inutil. 


Nivel de dificultate: 2 

Întrebarea 11 
Descriere 


Această întrebare ne cere să presupunem că profesorii G şi K fac amândoi parte din comisie şi să 
stabilim care dintre cele cinci variante este compatibilă cu această presupunere şi cu condiţiile iniţiale, 
deci poate fi adevărată. Un raţionament imediat pe care-l puteţi face este că, dacă G face parte din 
comisie, atunci H nu face parte din comisie, potrivit condiţiei a doua. De asemenea, dacă G şi K fac 
parte din comisie, înseamnă că mai există alţi trei membri ai comisiei în afară de ei. 

Cea mai bună strategie de abordare a acestei întrebări este să luaţi fiecare variantă, să 
presupuneţi că este adevărată şi să adăugaţi informaţia din ea la ce ştim deja (G şi K fac parte din 
comisie, H nu face parte) şi să verificaţi dacă se poate completa configuraţia rezultată într-o manieră 
care să respecte toate condiţiile iniţiale. 


Răspunsurile incorecte 


A Să presupunem că F şi J fac parte din comisie. Dacă J face parte din comisie, atunci şi L şi M 
trebuie să facă parte din comisie, potrivit condiţiilor a treia şi a patra. Dar aceasta ar însemna 
că avem deja şase membri ai comisiei: F, G, J, K, L şi M, iar numărul maxim este de cinci. 
Deci varianta (A) este incorectă. 


C În mod similar, dacă J şi N fac parte din comisie, putem deduce că şi L şi M fac parte din 
comisie, deci vom avea iarăşi o depăşire a numărului maxim de membri, pentru că ştim deja 
că G şi K fac parte din comisie. Aşadar, şi varianta (C) este incorectă. 


D Să presupunem că F nu face parte din comisie, iar P face parte din comisie. Din condiţia a 
cincea, rezultă că M nu poate face parte din comisie. Iar de aici rezultă, conform condiţiilor a 
treia şi a patra, că nici J şi nici L nu pot face parte din comisie. De asemenea, am stabilit deja 
că nici H nu face parte din comisie, pentru a se respecta condiţia a doua. Prin urmare, avem 
deja cinci profesori care nu pot face parte din comisie conform cu ipoteza de la care am 
pornit: F, H, J, L şi M. Dar aceasta înseamnă că nu se poate alcătui o comisie de cinci membri, 
deoarece au mai rămas numai patru profesori disponibili: G, K, N, P. Deci varianta (D) este 
incorectă. 


E În mod asemănător, din presupunerea că M şi N nu fac parte din comisie, putem deduce, pe 
baza condiţiilor a treia şi a patra, că nici L şi nici J nu fac parte din comisie. Ţinând cont că nici 
H nu poate face parte din comisie, după cum am arătat mai sus, rezultă că am eliminat deja 
cinci membri potenţiali ai comisiei şi că nici în acest caz nu se poate alcătui o comisie 
completă, din cinci membri. Deci varianta (E) este incorectă. 


Răspunsul corect 


B Să presupunem că F şi L fac parte din comisie. Prin urmare, dată fiind presupunerea 
suplimentară că G şi K fac parte din comisie, ar trebui să avem o comisie alcătuită din F, G, K 
şi L şi încă un membru. Conform condiţiei a patra, acest membru trebuie să fie M. Celelalte 
condiţii sunt respectate în această configuraţie: un profesor de la Psihologie (F) face parte din 
comisie, G face parte din comisie fără ca H să facă parte din ea, condiţia a treia nu are obiect 

(pentru că J nu face parte din comisie), iar condiţia a cincea este respectată, dat fiind că P nu 
face parte din comisie. Aşadar, varianta (B) este cea corectă. Iarăşi, ţineţi minte că, o dată ce 
aţi găsit varianta (B) ca fiind cea corectă, puteţi să vă opriţi aici şi să treceţi la întrebarea 
următoare, fără a mai pierde timp cu verificarea variantelor rămase. 


Nivel de dificultate: 2 


întrebarea 12 
Descriere 


Această întrebare vă cere să stabiliţi care dintre cei cinci profesori listaţi ca variante de răspuns 
trebuie să facă parte din comisie în cazul în care M nu face parte din comisie. Este important de 
reţinut că un profesor care doar poate să facă parte din comisie în această situaţie, fără ca prezenţa 
lui să fie obligatorie, nu constituie o variantă corectă de răspuns. Trebuie găsit acel profesor care nu 
poate lipsi din nicio componenţă acceptabilă a comisiei, atunci când M nu face parte din comisie. 


În primul rând, din faptul că M nu face parte din comisie puteţi deduce iarăşi, pe baza condiţiilor a 
treia şi a patra, că nici J şi nici L nu pot face parte din comisie. Prin urmare, puteţi elimina deja două 
variante de răspuns: (C) şi (D). Pentru fiecare dintre celelalte trei variante, va trebui să încercaţi să 
găsiţi o componenţă acceptabilă a comisiei care nu include profesorul în cauză. Dacă reuşiţi să găsiţi o 
astfel de alcătuire a comisiei, atunci şi acea variantă poate fi eliminată. Dacă ajungeţi la o 
contradicţie, atunci varianta respectivă este cea corectă. 


Răspunsurile incorecte 


A Deşi G poate face parte din comisie, putem găsi o alcătuire acceptabilă a comisiei care 
respectă condiţiile iniţiale şi ceea ce am stabilit deja (J, L şi M sunt absenţi) şi din care lipseşte 
G, şi anume: F, H, K, N, P. Deci varianta (A) este incorectă. 


B La fel, deşi H poate face parte din comisie, simpla înlocuire a lui H cu G în componenţa dată ca 
exemplu la varianta (A) ne oferă o alcătuire acceptabilă a comisiei din care lipseşte H: F, G, K, 
N, P. Deci şi varianta (B) este incorectă. 


C, D Aşa cum am arătat deja în descrierea introductivă a acestei întrebări, dacă M nu face parte din 
comisie, atunci nici J şi nici L nu pot face parte din comisie, conform condiţiilor a treia şi a 
patra. Prin urmare, cu atât mai mult ei nu trebuie să facă parte din comisie. Deci variantele 
(C) şi (D) sunt incorecte. 


Răspunsul corect 


E Să presupunem că N nu face parte din comisie. Prin urmare, avem patru profesori despre care 
ştim că nu fac parte din comisie, conform presupunerilor făcute: J, L, M şi N. Aşadar, ceilalți 
cinci profesori rămaşi trebuie să facă parte toţi din comisie: F, G, H, K şi P. Dar G şi H nu pot 
face parte amândoi din comisie, deoarece astfel s-ar încălca condiţia a doua. Prin urmare, N 

trebuie să facă parte din comisie, dacă M nu face parte din comisie. Deci varianta (E) este cea 
corectă. 


Nivel de dificultate: 3 


Întrebările 13-17 
Ce spune cerința: 


Acest set formulează o serie de întrebări despre şase paznici ai unui depozit, al căror program trebuie 
să respecte trei condiţii care creează diferite structuri şi relaţii de ordine între paznici. 


Prima condiţie stabileşte ordinea în care trebuie programaţi G şi M comparativ cu L. Este important să 
subliniem că această condiţie stipulează că atât G cât şi M sunt programati înaintea lui L, dar nu 
există nicio implicaţie că G sau M trebuie programaţi cu exact o lună înaintea lui L. 


Să se compare această condiţie cu cea de-a doua condiţie care spune în mod explicit că H trebuie să 
fie programat în luna care precede imediat luna în care este programat K. 


Cea de-a treia condiţie este mai complicată. Ea spune că între luna în care este programat G şi luna 
în care este programat K trebuie să existe exact o lună şi lasă deschise două posibilităţi: sau G este 
programat înaintea lui K sau G este programat după K (în mod echivalent, K este programat înaintea 
lui G). 


Este util să vizualizăm informaţia din problemă, folosind un gen de instrument simbolic. Putem 
reprezenta relaţiile cerute de ordine - "înaintea lui” (<) şi "înainte cu o lună” (<4) - între elemente, în 
concordanţă cu condiţiile din problemă, în felul următor: 

1.G<L. 

2. M<L. 

[Aceasta lasă deschise două opţiuni: G < M sau M<G.] 


3, H <a K. 


4. G_KsauK_G. 


Întrebarea 13 
Descriere 


Întrebarea 18 ne cere să aflăm care dintre cele cinci scheme de programare care sunt listate 
corespunde celor trei condiţii stipulate în problemă că se obţin între elemente. 


Răspunsul corect 


A Acest răspuns satisface fiecare condiţie din problemă; anume G, H, K, M, J, L. Astfel, prin 
inspectare, putem verifica faptul că G şi M sunt programaţi înaintea lunii în care este 

programat L (condiţia 1); că H este programat cu exact o lună înainte de luna în care este 
programat K (condiţia 2); şi că există exact o lună între luna în care este programat G şi luna 
în care este programat K (condiţia 3). 


Răspunsurile incorecte 


B nu satisface condiţia 1: L este programat înaintea lui M. 

C nu satisface condiţia 3: între G şi K sunt programaţi doi paznici. 

D nu satisface condiţia 2: K este programat cu exact o lună înaintea lui H. 
E nu satisface condiţia 1: L este programat înaintea lui G. 


Nivel de dificultate: 1 


Întrebarea 14 


Descriere 


Întrebarea ne cere să determinăm ce poate fi adevărat în acord cu condiţiile stipulate în problemă, 
condiţii la care se adaugă o nouă asumpţie. Presupunem că H este programat în prima lună şi 
verificăm dacă răspunsurile sunt sau nu consistente cu condiţiile din problemă plus noua asumpţie. 
Răspunsul corect respectă toate cerinţele din problemă plus noua asumpţie. Răspunsurile incorecte 
încalcă cel puţin pe una dintre condiţiile din problemă. 


Răspunsul corect 
D L este programat în luna a cincea. 


Presupunem că H este programat în prima lună. Din condiţia 2 a problemei decurge: K 
este programat în luna a doua. Condiţia 3 ne spune că între luna în care este programat K 
şi luna în care este programat G există exact o lună. Decurge că G este programat în luna a 
patra. Cealaltă opţiune în care G este programat înaintea lui K este eliminată de către faptul 
că în acel caz G trebuie să fie programat înaintea primei luni, ceea ce nu este posibil, deoarece 
programarea începe de la prima lună. Atunci, pentru a respecta condiţia 1, G trebuie 
programat înaintea lui L. Astfel, L poate fi programat în luna a cincea. Pentru a satisface 
condiţia 1, M trebuie programat în luna a treia. Ajungem, în felul acesta, la următoarea 
relaţie de ordine între elemente: 


1 2 3 4 5 6 


H K M G L J 

Răspunsurile incorecte 


A 


G nu poate fi programat în luna a treia. Dat fiind că H este programat în prima lună, decurge 
că paznicul K este programat în luna a doua (condiţia 2) şi că G este programat în luna a patra 
(condiţia 3). 


J nu poate fi programat în luna a doua. Deoarece H este programat în prima lună, K trebuie să 
fie programat în luna a doua (condiţia 2) şi doi paznici diferiţi oarecare nu pot să fie 
programaţi în aceeaşi lună. 


K nu poate să fie programat în luna a treia. Se presupune că H este programat în prima lună. 
Deci, potrivit condiţiei 2, K trebuie să fie programat în luna a doua şi niciun paznic nu poate să 
fie programat în două luni diferite. 


M nu poate să fie programat în luna a patra. H este programat în prima lună, prin asumpţie. 
Aşadar, K este programat în luna a doua (condiţia 2). Potrivit condiţiei 3, G trebuie să fie 
programat în luna a patra şi doi paznici diferiţi oarecare nu pot să fie programati în aceeaşi 
lună. 


Nivel de dificultate: 2 


Întrebarea 15 


Descriere 


Întrebarea aceasta ne cere să aflăm care este luna cea mai târzie în care poate să fie programat H, 
fără să se încalce niciuna dintre cele trei condiţii din problemă. Specificul întrebării este acela că de 
îndată ce găsim răspunsul corect, adică luna cea mai târzie în care poate să fie programat un paznic, 
toate celelalte răspunsuri, în care se spune că este posibil să programăm paznicul după acea lună cea 
mai târzie, vor contrazice cel puţin una dintre condiţiile din problemă. 


Răspunsul corect 


C 


Trebuie să arătăm că H poate să fie programat într-un mod consistent cu condiţiile din 
problemă în luna a patra şi că H nu poate să fie programat în niciuna dintre lunile care este 
ulterioară lunii a patra. In felul acesta, eliminăm pe A sau pe B drept răspunsul corect. 


Aşadar, H poate să fie programat în luna a patra. Să programăm pe H în luna a patra. Atunci K 
trebuie să fie programat în luna a cincea (condiţia 2). Potrivit condiţiei 3, G trebuie să fie 
programat în luna a treia (din motive evidente, nu poate să fie programat în luna a şaptea, 
deoarece toţi paznicii trebuie să fie programaţi într-un interval de şase luni). Pentru a satisface 
condiţia 1, L trebuie să fie programat în luna a şasea. Pentru a completa programarea în acord 
cu condiţiile care rămân, avem mai multe opţiuni: 

1 2 4 5 6 
M J G H K L 
sau 

J M G H K L 


Aşadar, H poate să fie programat în mod consistent în luna a patra. Deci, chiar dacă H poate 
să fie programat în luna a doua sau în luna a treia, deoarece H poate să fie programat - aşa 
cum am arătat - în luna a patra, aceasta este luna cea mai târzie în care H poate să fie 
programat, dacă putem arăta, de asemenea, că H nu poate să fie programat nici în luna a 
cincea şi nici în luna a şasea. Astfel, A şi B sunt răspunsuri incorecte. Ne mai rămâne să 
arătăm că H nu poate să fie programat nici în luna a cincea şi nici în luna a şasea şi, astfel, D 
şi E sunt, de asemenea, răspunsuri incorecte. 


Răspunsurile incorecte 


D H nu poate să fie programat în luna a cincea. Să presupunem că H poate să fie programat în 
luna a cincea şi să arătăm că în felul acesta ajungem la o contradicţie. Dacă H este programat 
în luna a cincea, atunci K este programat în luna a şasea (condiţia 2) şi G trebuie să fie 
programat în luna a patra (condiţia 3). Atunci L poate să fie programat cel mai târziu în luna a 
treia (înaintea lui G), ceea ce va contrazice condiţia 1, adică G este programat înaintea lui L. 


E H nu poate să fie programat în luna a şasea. Să presupunem, urmărind să obţinem o 
contradicţie, că H poate să fie programat în luna a şasea. Atunci K trebuie să fie programat în 
luna a şaptea (condiţia 2), ceea ce este imposibil, deoarece există numai şase luni în care 
paznicii pot să fie programati. 


Nivel de dificultate: 4 


întrebarea 16 
Descriere 


Această întrebare ne cere să identificăm care dintre răspunsuri, dacă ar fi adevărat, ar permite numai 
o singură programare. Ideea generală, aici, este că asumăm, pe rând, pe fiecare răspuns de la (A) 
până la (E), ceea ce înseamnă că presupunem că este adevărat. Apoi, folosim informaţia din problemă 
şi verificăm dacă este posibil sau nu să obţinem mai mult decât o programare. În cazul în care poate 
fi făcută mai mult decât o singură programare, fără a încălca niciuna dintre condiţiile de programare, 
răspunsul despre care am presupus că este adevărat este, de fapt, un răspuns incorect. Dacă, pe de 
altă parte, asumpţia că răspunsul este adevărat elimină orice posibilitate de a realiza mai mult decât o 
singură programare, ceea ce înseamnă că există numai o singură programare care poate să fie făcută 
în mod consistent cu condiţiile din problemă, atunci răspunsul acela este cel corect. 


Răspunsul corect 


C Astfel, H este programat în prima lună şi J este programat în luna a treia. Singura programare, 
care este consistentă cu condiţiile din problemă şi cu cele două asumpţii suplimentare din 
răspuns, este următoarea: K este programat în luna a doua (condiţia 2); G este programat în 
luna a patra (condiţia 3); L trebuie să fie programat după G (condiţia 1); aşadar, L este 
programat sau în luna a cincea sau în luna a şasea. Dar dacă L este programat în luna a 

cincea, atunci M trebuie să fie programat în luna a şasea, ceea ce va contrazice condiţia 1. Prin 
urmare, L trebuie să fie programat în luna a şasea, iar M în luna a cincea şi singura 
programare posibilă, în asumpţia suplimentară că H este programat în prima luna şi J este 
programat în luna a treia, este următoarea: 


1 2 3 4 5 6 


H K J G M L 


Răspunsuri incorecte 


A 


Să presupunem, cu scopul de a obține o contradicție, că A este adevărat. G este programat în 
luna a treia şi L este programat în luna a şasea. Atunci K poate să fie programat (potrivit 
condiţiei 3) sau în prima lună sau în luna a cincea. Dar K nu poate să fie programat în prima 
lună, deoarece H trebuie să fie programat cu o lună înaintea lui K, ceea ce este imposibil, 
deoarece H nu poate să fie programat într-o lună care precede prima lună. Aşadar, K trebuie 
să fie programat în luna a cincea. Prin urmare, H trebuie să fie programat în luna a patra 
(condiția 2). Avem acum o pereche de posibilități, care sunt consistente cu condiția 1. Astfel, 


1 2 3 4 5 6 
M J G H K L 
sau 

J M G H K L; 


Să presupunem că B este adevărat: G este programat în luna a patra şi L este programat în 
luna a şasea. Rămâne o singură posibilitate pentru K, care trebuie să fie programat în luna a 
doua (condiţia 3), deoarece K nu poate să fie programat în luna a şasea, care este ocupată de 
către L (asumpţie). Deci, H trebuie să fie programat în prima lună (condiţia 2). Pentru a 
satisface condiţia 1, avem două opţiuni posibile: 


1 2 3 4 5 6 
H K M G J L 
sau 

H K J G M L. 


Să presupunem că (D) este adevărat: H este programat în prima lună şi G este programat în 
luna a patra. Atunci K trebuie programat în luna a doua (oricare dintre condiţiile 2 şi 3). 
Aceasta este compatibilă cu cel puţin două opţiuni consistente posibile pentru a completa 
programarea: 


1 2 3 4 5 6 
H K M G L J 
sau 

H K M G J L 

E Să presupunem că (E) este adevărat: K este programat în luna a treia şi J este programat în 
luna a patra. Pentru a satisface condiţia 2, H trebuie să fie programat în luna a doua. Pentru a 
satisface condiţia 3, G trebuie programat sau în prima lună sau în luna a cincea. Putem obţine 
un aranjament consistent cu oricare dintre aceste două opţiuni. Astfel, 


1 2 3 4 5 6 
G H K J M L 
sau 

M H K d G L 


Nivel de dificultate: 4 


Întrebarea 17 
Descriere 


Aici ideea este să adăugăm asumpţia că M este programat în prima lună la condiţiile din problemă. 
Apoi, pentru a arăta care anume dintre cele cinci răspunsuri nu poate să fie adevărat, considerăm pe 
rând pe fiecare răspuns şi presupunem că este adevărat. Dacă nu apare nicio contradicţie din 
această supoziţie suplimentară plus condiţiile din problemă, atunci supoziţia pe care am făcut-o poate 
fi susţinută şi acel răspuns poate să fie adevărat şi, prin urmare, nu acesta este răspunsul corect. 
Dimpotrivă, dacă răspunsul pe care l-am presupus că este adevărat este inconsistent cu condiţiile din 
problemă şi cu noua asumpţie, atunci răspunsul nu poate să fie adevărat şi este răspunsul corect la 
întrebare. 


Cu alte cuvinte, ideea generală este aceea că un răspuns şi numai unul (răspunsul corect) nu poate să 
fie adevărat, dată fiind problema şi asumpţia suplimentară că M este programat în prima lună. 
Aşadar, presupunem pe rând că fiecare răspuns este adevărat. Dacă nu se obţine nicio contradicţie, 
atunci acel răspuns este consistent cu problema şi cu noua asumpţie, iar răspunsul respectiv este un 
răspuns incorect. Dacă, pe de altă parte, presupunând, sub asumpţia adițională că M este programat 
în prima lună, că răspunsul este adevărat obţinem o contradicţie cu informaţiile din problemă, atunci 
răspunsul nu poate să fie adevărat şi, prin urmare acel răspuns este răspunsul corect. 


Răspunsul corect 


E Să presupunem că (E) este adevărat: L este programat în luna a treia. Ştim (condiţia 1) că G 
şi M îl preced pe L. Deci, sau G este programat în prima lună şi M este programat în luna a 
doua, sau G este programat în luna a doua şi M este programat în prima lună. Să presupunem 
că G este programat în prima lună. Atunci, conform condiţiei 3, K trebuie să fie programat în 
luna a treia, ceea ce este imposibil, deoarece doi paznici distincţi oarecare nu pot să fie 
programati în aceeaşi lună şi s-a presupus deja că L este programat în luna a treia. Aşadar, G 
este programat în luna a doua şi M este programat în prima lună. Deci, până acum, am obţinut 


1 2 3 4 5 6 


M G L 

K trebuie programat în luna a patra (condiţia 3). 

1 2 3 4 5 6 

M G L K 

Dar atunci, H trebuie să fie programat în luna a treia (condiţia 2). 
1 2 3 4 5 6 

M G H K 


Imposibil: doi paznici diferiţi oarecare nu pot să fie programati în aceeaşi lună, dar ceea ce am 
obţinut aici este că atât L cât şi H trebuie să fie programaţi în luna a treia. Deci, dacă 
presupunem că L este programat în luna a treia, obţinem o contradicţie. Aşadar, L nu poate să 
fie programat în luna a treia şi, prin urmare, răspunsul (E) nu poate să fie adevărat, ceea ce 
face ca (E) să fie răspunsul corect, dacă arătăm, de asemenea, că toate celelalte răspunsuri 
sunt incorecte. 


Răspunsurile incorecte 


A 


Să presupunem că (A) este adevărat, adică G este programat în luna a doua. Atunci, K este 
programat în luna a patra (condiţia 3) şi H este programat în luna a treia (condiţia 2). 


1 2 3 4 5 6 
M G H K 


Pentru a încheia programarea într-un mod consistent, programăm pe M în luna a cincea şi pe L 
în luna a şasea (satisfăcând condiţia 1). 


1 2 3 4 5 6 

M G H K L J 

Aşadar, răspunsul (A) poate să fie adevărat. 

Să presupunem că J este programat în luna a cincea. Următorul aranjament satisface 
programarea lui M în prima lună (aşa cum cere asumpţia adițională) şi cu toate celelalte 
condiţii din problemă. 

1 2 3 4 5 6 

M G H K J L 


Aşadar, (B) poate să fie adevărat. 


Să presupunem că J este programat în luna a şasea. Următorul aranjament nu contrazice nici 
problema şi nici asumpţia suplimentară că M este programat în prima lună: 


1 2 3 4 5 6 
M G H K L J 


Aşadar, (C) poate fi adevărat. 

D Să presupunem că paznicul K este programat în luna a patra. Aranjamentul precedent (care 
arată că (C) este un răspuns incorect) funcţionează şi în acest caz. Astfel, aranjamentul 


1 2 3 4 5 6 
M G H K L J 


satisface toate condiţiile din problemă, cu M fiind programat primul şi K fiind programat al 
patrulea. Aşadar, şi (D) poate să fie adevărat. 


Nivel de dificultate: 3 


Întrebările 18-22 


Ce spune cerința 


Acest set formulează o serie de întrebări despre trei nave şi ceea ce transportă ele. Fiecare navă va 
efectua trei curse, iar la fiecare cursă fiecare navă poate să transporte un singur tip de fructe din trei: 
portocale, struguri sau vişine. Programarea după care navele efectuează transporturile trebuie să ţină 
seama de nişte condiţii. Să decodificăm ce ne spun aceste condiţii: 


Prima este foarte simplă; ne spune că nu este posibil ca acelaşi tip de fructe să fie transportat de o 
aceeaşi navă în două curse consecutive. De exemplu, dacă nava G transportă portocale atât în prima, 
cât şi în a doua cursă, aceasta constituie o încălcare a primei condiţii. 


A doua condiţie este, de asemenea, foarte clară: pentru fiecare cursă, există exact o navă care 
transportă vişine. 


A treia condiţie spune că nava F nu transportă portocale, deci nava F poate transporta doar struguri 
sau vişine. 


Condiţiile fiind clare, următorul pas este să calculaţi posibilităţile care se formează odată coroborate 
toate condiţiile. Dat fiind că vi se cere atât să ordonaţi cronologic ceea ce transportă fiecare navă, cât 
şi să potriviţi elementele din cele două grupuri (nave şi fructe) conform condiţiilor, vă va fi foarte util 
să desenaţi un tabel cu două intrări: curse şi nave. 


Nave |F G H 


Curse 


Cursa 1 


Cursa 2 


Cursa 3 


Notaţi fructele cu iniţiale, pentru a putea opera mai uşor cu ele: portocale - P, struguri - S, vişine - V. 

Începem să inferăm posibilităţile pe care le au navele în funcţie de condiţiile prezentate. Cele mai 
substanţiale inferenţe le putem face cu privire la nava F. Nava F poate transporta doar două dintre 
cele trei tipuri de fructe, şi anume vişine şi struguri. Pentru că nu le poate transporta consecutiv, 
aceste două tipuri alternează. Avem astfel două posibilităţi de aranjare, în funcţie de posibilităţile de 
transport pe care le are nava F: 


1. Dacă nava F transportă vişine în prima cursă, atunci trebuie să transporte struguri la a doua 
cursă şi iarăşi vişine la a treia cursă, pentru că nu poate transporta decât aceste două tipuri şi niciunul 
nu poate fi transportat consecutiv. 


Nave |F G H 


Curse 


Cursa 1|V 


Cursa 2 |S 


Cursa 3 |V 


Ştim că la fiecare cursă vişinele sunt transportate de către o singură navă, aşa că pentru cursele 1 şi 
2, nicio navă nu va mai transporta vişine. Doar pentru cursa 2, fie nava G fie nava H va transporta 
vişine. Tabelul posibilităţilor arată, prin urmare, astfel: 


Nave |F G H 
Curse 
Cursa 1 |V S sau P S sau P 
Cursa 2 | S V sau S sau | V sau S sau P 
P 
Cursa 3 | V S sau P S sau P 


2. Dacă nava F transportă vişine în a doua cursă, atunci în cursele 1 şi 3 va transporta struguri. 
Aşadar, atât în cursa 1, cât şi în cursa 3, vişinele vor fi transportate fie de nava G, fie de nava H. 
Tabelul posibilităţilor arată astfel: 


Nave |F G H 
Curse 
Cursa 1 |S S sau P sau | S sau P sau V 
V 
Cursa 2 | V S sau P S sau P 
Cursa 3 | S S sau P sau | S sau P sau V 
V 

La selectarea unei variante posibile trebuie să ţineţi seama întotdeauna de faptul că o navă nu poate 
transporta acelaşi tip de fruct în două curse consecutive, precum şi că vişinele sunt transportate de o 
singură navă la o cursă, aşa cum am mai spus. lată un exemplu selectat dintre cele foarte multe 
posibile care nu încalcă nicio condiţie: 


Nave |F G H 
Curse 
Cursa 1 |S S V 
Cursa 2 | V P P 
Cursa 3 | S V S 


Este doar un exemplu! 


Să ne reamintim concluzia cea mai puternică pe care o putem trage până în acest punct: există doar 
două aranjări posibile ale curselor şi fructelor pentru nava F: 


F F 
Curse 
Cursa 1 |S SAU V 
Cursa 2 | V S 
Cursa 3 | S V 


Întrebarea 18 
Descriere 


Această întrebare vă cere să selectaţi acea aranjare a navelor şi fructelor în cele trei curse, dintre cele 
cinci variante oferite, care respectă toate condiţiile iniţiale. Aşa cum am spus deja în prezentarea 
generală a întrebărilor de Gândire Analitică, strategia cea mai eficientă este să luaţi fiecare condiţie la 
rând şi să cercetaţi dacă este încălcată în vreuna dintre variante. Acesta este cazul şi aici. În 
momentul care aţi eliminat patru dintre variante prin această metodă, varianta rămasă este răspunsul 
corect. 


Răspunsuri incorecte: 


A Ultima condiţie ne spune că nava F nu transportă portocale la nicio cursă, iar la cursa 2 
observăm că lui F îi corespunde un transport de portocale. 


B Prima condiţie ne spune nicio navă nu transportă acelaşi tip de fructe în curse consecutive. 
Observăm că nava G transportă portocale şi în cursa 1 şi în cursa 2. 


304 


Testul 2 - Secţiunea 1 - Gândire analitică - Explicații 


C A doua condiţie ne spune că exact o navă transportă vişine la o singură cursă. Observăm că 
aceasta este încălcată la cursa 2, unde şi nava F şi nava H transportă vişine. 
E Această variantă încalcă tot condiţia a doua, care spune că la fiecare cursă exact o navă 


transportă vişine. Observăm că la cursa 1 nicio navă nu transportă vişine. 


Răspunsul corect: 


D 


Această variantă respectă toate cele trei condiţii. La fiecare cursă exact o navă transportă 
vişine, F nu transportă la nicio cursă portocale şi nicio navă nu transportă acelaşi tip de fructe 
în curse consecutive. 


Nivel de dificultate: 2 


întrebarea 19 


Descriere 


Presupunem mai întâi că nava F transportă struguri în cursa 3, pentru ca mai apoi să alegem acea 
variantă care poate fi adevărată fără a încălca nicio condiţie. 


Aşa cum am arătat la început, la Ce spune cerința, dacă F transportă struguri în cursa 3, atunci 
trebuie să transporte vişine în cursa 2 şi tot struguri în cursa 1. Prin urmare, în cursele 1 şi 3, una 
dintre navele G sau H va transporta vişine, în timp ce în cursa 2 navele G şi H nu transportă vişine. 
Construim din nou tabelul posibilităţilor: 


Nave |F G H 
Curse 
Cursa 1 |S S sau P sau | S sau P sau V 
V 
Cursa 2 | V S sau P S sau P 
Cursa 3 | S S sau P sau | S sau P sau V 


V 


Răspunsuri incorecte: 


A Nava G nu poate transporta vişine în cursa 2, deoarece ar încălca condiţia a doua, care spune 
că o singură navă transportă vişine la o cursă, or ştim deja că F transportă vişine în cursa 2. 

B Nici nava H nu poate transporta vişine în cursa 2, conform aceluiaşi raţionament ca în cazul 
navei G - vezi explicaţia pentru (A). 

C Dacă nava G transportă portocale în cursa 1, atunci poate transporta doar struguri în cursa 2: 


vişine nu poate să transporte în această cursă, deoarece acestea sunt transportate de nava F 
în cursa 2. Prin urmare, G nu poate transporta iarăşi struguri în cursa 3, pentru că s-ar încălca 
prima condiţie. (C) este deci incorectă. 

E Această variantă poate fi uşor respinsă, deoarece încalcă direct condiţia a doua, care spune că 
la fiecare cursă exact o singură navă transportă vişine. 


Răspunsul corect: 


D Aceasta este singura variantă, dintre cele cinci prezentate, care nu încalcă nicio condiţie. Este 
posibil ca nava H să transporte vişine în cursele 1 şi 3. Iată un aranjament posibil în care se 
întâmplă acest lucru: 


Nave | F G 
Curse 
Cursa 1 |S S 
Cursa 2 | V P 
Cursa 3 | S S 


Nivel de dificultate: 4 


Întrebarea 20 


Descriere: 


Am stabilit răspunsul la această întrebare încă de la început, când am calculat posibilitățile ce pot fi 
derivate din Ce spune cerința. Spuneam atunci că, nava F neputând transporta portocale şi nici 
acelaşi tip de fructe consecutiv, rămân două posibilități pentru transporturile pe care le efectuează. 


Răspunsul corect: 


B Nava F are două posibilități de aranjare a transporturilor. Cele două posibilități sunt 


următoarele: 
F 
Curse 
Cursa 1 |S 
Cursa 2 | V 
Cursa 3 | S 


SAU 

Răspunsuri incorecte: 


A,C,D,E Nu mai sunt necesare alte explicaţii, motivul pentru care aceste variante sunt incorecte 
reieşind în mod evident din explicaţia răspunsului corect. 


Nivel de dificultate: 3 


întrebarea 21 
Descriere: 


Se pune problema să identificăm acea variantă care nu încalcă nicio condiţie, dacă presupunem că 
nava H transportă portocale în cursa 2 şi vişine în cursa 3. Dacă H transportă portocale în cursa 2, 
decurge că în cursa 1 poate să transporte struguri sau vişine. Programul acestei nave arată aşa: 


H 
Curse 

Cursa 1 |S/V 
Cursa 2 | P 
Cursa 3 | V 


Răspunsuri incorecte: 


A Dacă F transportă vişine în cursa 1, atunci va transporta struguri în cursa 2 şi tot vişine în 
cursa 3, aşa cum am mai arătat. Insă întrebarea ne cere să presupunem că nava H transportă 
vişine în cursa 3. Deci condiţia a doua este încălcată. Eliminăm varianta (A) ca fiind incorectă. 


B, C Acelaşi raţionament ca la (A) ne ajută să respingem şi aceste variante de răspuns. Condiţia a 
doua este încălcată în ambele variante de răspuns, deoarece ştim deja că H transportă vişine 
în cursa 3, deci nicio altă navă nu ar mai trebui să transporte vişine în această cursă. 


D Dacă presupunem că G transportă vişine în cursa 2, atunci decurge că F nu mai poate 
transporta vişine în cursa 2 şi va trebui să transporte acest tip de fructe în cursele 1 şi 3. 
Adăugăm şi ceea ce presupunea întrebarea (că nava H transportă portocale în cursa 2 şi vişine 
în cursa 3) şi completăm tabelul posibilităţilor: 


Nave |F G H 
Curse 
Cursa 1 |V 
Cursa 2 | S V P 
Cursa 3 | V V 

Observăm iarăşi incompatibilitatea cu restricţia impusă de condiţia a doua, care cere ca o 
singură navă să transporte vişine la o cursă. 


Răspunsul corect: 


E Dacă nava H transportă vişine în cursa 1, atunci nicio navă nu mai poate transporta vişine la 
acea cursă. Prin urmare, nava F va trebui să transporte struguri la cursa 1. La cursa 2, va 
transporta vişine, iar la cursa 3, iarăşi struguri. Putem completa tabelul posibilităţilor cu ceea 


ce ştim până acum: 


Nave |F G H 
Curse 
Cursa 1 |S V 
Cursa 2 | V P 
Cursa 3 | S V 


Putem completa tabelul atribuind o combinaţie posibilă şi navei G. 


Nave |F G H 
Curse 
Cursa 1 | S P V 
Cursa 2 | V S P 
Cursa 3 | S P V 


Am construit o combinație completă pornind de la varianta (E), fără a încălca nicio condiție. 


Deci (E) este corectă. 


Nivel de dificultate: 5 


Întrebarea 22 


Descriere: 


Această întrebare ne cere să identificăm care dintre variante trebuie să fie adevărată, în condițiile în 
care presupunem că nava G transportă vişine în cursa 2. Altfel spus, nu este suficient să găsim o 
variantă care nu încalcă condiţiile, ci trebuie găsită acea variantă care nu poate fi falsă. 


Respectând condiţiile, putem infera că în cursa 2 nicio navă în afară de G nu mai transportă vişine, 
deci F va trebui să transporte struguri în această cursă. De aici decurge mai departe că în cursele 1 şi 

3 nava F va trebui să transporte vişine, conform raţionamentului pe care l-am mai făcut până acum. 
Completăm tabelul posibilităţilor: 


Nave |F G H 
Curse 
Cursa 1 |V 
Cursa 2 | S V 
Cursa 3 | V 


Răspunsul corect: 


A 


Putem identifica deja (A) ca fiind răspunsul corect, după raţionamentele făcute în Descriere. 
Din moment ce nava F nu poate transporta decât struguri şi vişine, dar niciunul dintre aceste 
tipuri de fructe în două curse consecutive, iar în cursa 2 nu poate transporta vişine, pentru a 
se respecta condiţia a doua (deoarece întrebarea stipulează că acestea sunt transportate de 
nava G în cursa 2), decurge cu necesitate că nava F va transporta vişine în cursa 1 (ca şi în 
cursa 3). 


Răspunsuri incorecte: 


B, C 


Ambele variante sunt doar posibil adevărate; nu este obligatoriu ca ele să fie adevărate pentru 
a se respecta condiţiile. G poate transporta portocale atât în cursa 1, cât şi în cursa 3, dar 
poate transporta struguri, de asemenea, în aceste curse. 


Din informaţia suplimentară stipulată pentru această întrebare şi raţionamentele făcute deja în 
privinţa navei F, ştim că vişinele sunt transportate fie de F, fie de G în oricare dintre cele trei 
curse. Prin urmare, ele nu pot fi luate în calcul în stabilirea programului navei H, conform 
condiţiei a doua. (D) şi (E) nu pot fi adevărate, deci cu atât mai mult nu este obligatoriu ca ele 
să fie adevărate. 


Nivel de dificultate: 4 

A 


inţelegerea unui text scris - EXPLICAŢII 


întrebările 23-30 


Sinopsis: Acest text prezintă legenda regelui Artur care, în ciuda sărăciei datelor istorice cu privire la 
existenţa sa reală, s-a transmis de-a lungul secolelor în multiple variante, făcând astfel să 
supravieţuiască personalitatea regelui. Textul începe cu un scurt paragraf introductiv în care se afirmă 
că legenda regelui Artur s-a dezvoltat independent de istorie, dar că realitatea mitologică a 
personajului nu este umbrită de punerea sub semnul îndoielii a existenţei sale istorice. Paragrafele 
următoare descriu succint cum numele regelui apare în cronici din secolul al VI-lea ca şef al 
războinicilor britanici care i-a învins pe saxoni şi explică faptul că acesta a supravieţuit iniţial prin 
tradiţia orală, devenind populară în secolul al XII-lea. 


Paragraful al patrulea prezintă pe scurt atât sursa legendei - „Istoria regilor Britaniei” scrisă de 
Jeoffrey din Monmouth - cât şi esenţa epică a poveştii. Paragraful al cincilea aduce în discuţie 
anonimatul majorităţii versiunilor existente ale legendei. Autorul articolului menţionează o autoritate 
în literatura medievală, profesorul Christine Ferlampin-Archer, care explică faptul că aceste texte sunt 
anonime datorită convingerii medievale că anonimatul auctorial garantează universalitatea adevărului. 
Concluzia profesorului este că, în cazul regelui Artur istoria continuă să se confunde cu literatura. 

In continuare, autorul aduce noi informaţii care sprijină ideea 

importanţei regelui Artur ca personaj, arătând că acest personaj nu a avut semnificaţie doar în 
conştiinţa populară, ci i s-a acordat aceeaşi importanţă şi de către clasa conducătoare. Astfel, autorul 
menţionează că regii s-au grăbit să-şi demonstreze descendența arturiană şi dă drept exemplu 
dinastia Plantagenet; în timpurile moderne, idealul cavaleresc a fost apropriat de aviatorii din armata 
germană în timpul Primului Război Mondial, care s-au intitulat „cavaleri ai văzduhului”. 

Autorul articolului punctează multiplicitatea posibilelor interpretări ale poveştii regelui Artur şi a 
cavalerilor Mesei Rotunde care merge până la posibilitatea de a-l adapta fiecăruia şi de a învăţa din 
experienţa celuilalt. 


Întrebarea 23 
Răspunsul corect 


E Autorul afirmă chiar de la începutul articolului că legenda regelui Artur este independentă de 
istorie şi pare să formuleze o întrebare retorică: “Dar ce importanţă are faptul că Artur este 
rezultatul imaginaţiei poeţilor, atâta timp cât realitatea mitologică a personajului depăşeşte cu 
mult problema posibilei sale existenţe istorice?” Întrebarea încetează să fie retorică pentru că, 
pe parcursul articolului, autorul formulează răspunsuri la această întrebare; aceste răspunsuri 
reliefează valorile multiple ale legendei care au menţinut vie personalitatea regelui Artur, în 
ciuda faptului că existenţa sa reală este susţinută de foarte puţine date istorice. Aşa că E 
exprimă cel mai corect ideea principală a textului. 

Răspunsurile incorecte 


A 


La începutul articolului, autorul afirmă faptul că legenda regelui Artur nu este susţinută de date 
istorice, apoi întrebarea cvasi-retorică cu care se încheie primul paragraf pune sub semnul 
îndoielii relevanţa susţinerii cu date istorice în comparaţie cu perenitatea legendei. În 
continuare, pe parcursul articolului, autorul prezintă elemente care susţin viabilitatea 
personalităţii regelui de-a lungul istoriei. În contextul articolului, credibilitatea personajului 
arturian nu se bazează pe justificarea sa istorică. Deoarece articolul tratează demonstrarea 


ARE Pa 


articolului. 


În articolul nu se afirmă în mod explicit că Artur este strămoşul familiilor regale care au 
guvernat Anglia. În paragraful al şaselea, autorul spune că „dinastia Plantagenet şi urmaşii 
acestora încearcă să stabilească o legătură de sânge cu regele Artur în urma descoperirii unui 
fals mormânt al acestuia.”, însă numeşte falsă singura dovadă adusă de Plantageneţi în 
sprijinul presupusei legături de sânge. În plus, pretenţia dinastiei Plantagenet că Artur era 
strămoşul lor este discutată doar într-un singur paragraf. Acest lucru este doar un exemplu 
care ilustrează semnificaţia personajului Artur, dar nu este punctul central al textului. Pentru 
aceste motive, B nu redă corect ideea principală a articolului. 


Autorul articolului citează o autoritate în literatură medievală, profesorul Catherine Ferlampin- 
Archer, care evidenţiază faptul că perspectiva medievală susţine exact contrariul celor 
exprimate în (C), şi anume că, în perioada medievală anonimatul dădea mai mare credibilitate 
faptelor prezentate. Mai mult,, acest aspect este discutat doar în paragraful al cincilea. Întregul 
articol discută tocmai separarea legendei de istorie şi conchide că popularitatea dovedită a 
legendei face irelevantă susţinerea sau nesusţinerea ei cu surse istorice. Ca atare, C nu poate 
reda corect ideea principală a articolului. 


Autorul articolului menţionează atât existenţa mai multor variante ale legendei, cât şi 
multiplicitatea interpretărilor şi subliniază că sunt foarte puţine date istorice care să susţină 
existenţa sa reală, deci nu este recunoscută importanţa sa ca rege, ci doar ca personaj. De 
asemenea, nu există nicăieri în text o comparaţie între Artur şi alţi regi ai Marii Britanii, care să 
conducă la concluzia că Artur este cel mai însemnat dintre aceştia, la fel cum nu se 
menţionează nicio statistică privind numărul de legende atribuit unui rege sau altuia. Aşa că D 
nu exprimă ideea principală a textului. 


Nivel de dificultate: 1 

întrebarea 24 


Răspunsul corect 


D 


Deoarece autorul a menţionat în repetate rânduri sărăcia datelor istorice care să susţină 
existenţa reală a regelui Artur, „personaj neconturat istoric” se referă cel mai probabil la o 
identitate care nu este suficient de clară din punct de vedere istoric..Ca atare, „vag” este cel 
mai apropiat ca sens de ideea unui personaj neconturat. 


Răspunsurile incorecte 


A, E 


Având în vedere că articolul vorbeşte despre multiplele variante cât şi diversitatea 
interpretărilor, este imposibil ca autorul articolului să fi considerat personalitatea regelui Artur 
neinteresantă sau neimportantă. De asemenea, atât „neinteresant”, cât şi „neimportant” 
sugerează o judecată de valoare a autorului despre calitatea personajului istoric numit Artur, 
pe când cuvântul „neconturat”, aşa cum apare în paragraful al treilea, exprimă un fapt, nu o 
concluzie personală, şi anume că există puţine dovezi istorice care să dea contur personajului. 
Deci, nici A, nici E nu pot fi răspunsul corect. 


Articolul face referire la cel puţin două documente istorice - cronicile în limba latină din secolul 
al VI-lea şi „Istoria regilor Britaniei” scrisă de Jeoffrey din Monmouth la jumătatea secolului al 
XII-lea - care îl menţionează pe Artur ca rege al războinicilor britanici. Aceste documente, 
deci, sprijină teza existenței la un moment dat în istorie a unui conducător numit Artur. Deci B 
nu poate fi răspunsul corect. 


Nicăieri pe parcursul articolului nu se discută curajul, sau lipsa de curaj a lui Artur. Mai mult, 
aşa cum menţionează articolul în paragraful al treilea, Artur a ajuns să fie privit ca „salvatorul 
Britaniei, cel care rezistă invaziilor saxone”, deci este improbabil ca sensul lui „neconturat” să 
fie laş. C nu este, deci, răspunsul corect. 


Nivel de dificultate: 1 


întrebarea 25 


Răspunsul corect 


În ultimul paragraf, autorul articolului enumeră multiplele interpretări care au fost făcute de-a 
lungul timpului (politice, sociologice, marxiste, teologice, antropologice, folclorice, poetice, 
feministe) pe marginea ciclului arturian şi afirmă că textul este „adaptabil fiecăruia, cu ajutorul 
căruia putem să ne dezvoltăm, învățând din experienţa celuilalt”. Cu alte cuvinte, ciclul 
arturian oferă perspective diverse la care oamenii se pot raporta şi acestea constituie o 
explicaţie pentru faptul că legendele regelui Artur au supravieţuit. Deci B este răspunsul 
corect. 

Răspunsurile incorecte 


A 


Aşa cum arată articolul în general, lipsa susţinerii cu date istorice nu incumbă asupra 
supravieţuirii personajului. Mai mult chiar, în paragraful al treilea, autorul afirmă că „deşi 
regele Artur este un personaj  neconturat din punct de vedere istoric, acesta a trăit prin 
tradiţia orală, devenind celebru în secolul al XII-lea.” Faptul acesta sugerează că oricare ar fi 
fost statutul persoanei lui Artur din punct de vedere istoric, este cu siguranţă foarte bine 
cunoscut ca personaj literar. Deci A nu este răspunsul corect. 


Paragrafele 3 şi 4 menţionează că regele Artur a avut reputaţia de războinic neînfricat care i-a 
învins pe saxoni şi care a creat conceptul Mesei Rotunde pentru a evita certurile legate de rang 
între cavalerii de la curtea sa, fapte care ar putea fi privite drept remarcabile. Însă aceste 
informaţii sunt folosite în articol pentru a descrie naşterea şi natura mitului lui Artur în sine, nu 
pentru a explica supraviețuirea lui de-a lungul atâtor secole. Deşi generat de aceste fapte 
remarcabile, atâta vreme cât autorul nu precizează explicit contrariul, mitul ar fi putut la fel de 
bine dispărea. Aşa cum se menţionează în ultimul paragraf, acest mit a supravieţuit pentru că 
este unul adaptabil fiecărui om. 


Este adevărat că regele Artur este cunoscut şi pentru că a creat Masa Rotundă, dar articolul nu 
afirmă nicăieri că acest lucru ar fi motivul pentru care regele Artur a rezistat de-a lungul 
timpului. Mai mult, Masa Rotundă nu este individualizată , ci este menţionată într-o listă de 
alte realizări care l-au făcut celebru pe regele Artur, şi care, ca şi în discuţia de la (C), au 
generat mitul, nu şi longevitatea lui. Deci D nu reprezintă răspunsul corect. 


Deşi articolul afirmă în paragraful al cincilea că majoritatea textelor referitoare la Artur „sunt 
texte anonime” , autorul nu leagă faima perenă a personajului de anonimitatea textului. 


Nivel de dificultate:2 


Întrebarea 26 


Răspunsul corect 


A 


În paragraful al cincilea, autorul afirmă că cititorul modern este obişnuit „cu texte terminate şi 
semnate”, deci se aşteaptă să ştie cine este autorul unei creaţii finalizate. De aceea, o creaţie 
„în permanentă mişcare, ... care se modifică cum doreşte povestitorul” (rândurile 26-28), este 
„O curiozitate pentru lumea modernă” (rândul 30). Deci A descrie corect aşteptările cititorilor 
moderni. 


Răspunsurile incorecte 


Articolul face dese referiri la lipsa susţinerii cu date istorice a regelui Artur, dar nu spune 
nicăieri dacă cititorul modern preferă povestiri despre evenimente istorice reale. Mai mult, 
faptul că ciclul arturian rezistă în timp şi stă la baza unor interpretări moderne (rândurile 46- 

47) infirmă ideea că cititorul modern ar prefera povestirile bazate pe evenimente istorice în 
dauna unor legende ca cea a regelui Artur. Deci, B nu poate fi răspunsul corect. 


Faptul că cititorul modern este obişnuit cu o literatură în formă finită şi cu autor cunoscut nu 
înseamnă că nu poate înţelege multitudinea de variante ale legendelor despre Artur. Aşa cum 
se afirmă în ultimul paragraf, multiplicitatea interpretărilor şi adaptabilitatea textului la fiecare 
cititor sunt o dovadă că cititorul modern înţelege povestirile arturiene, deci C nu exprimă 
aşteptările cititorului modern şi nu este răspunsul corect. 


Textul articolului menţionează ca element fantastic în ciclul arturian scoaterea sabiei înfiptă în 
stâncă, dar nu se face nicio referire la abilitatea de înţelegere a cititorului modern, aşa că (D) 
nu este răspunsul corect. 


Apetenţa cititorului modern pentru ciclul arturian, aşa cum reiese din ultimul paragraf, 
dovedeşte că cititorul modern e pasionat de legendele regelui Artur, indiferent dacă ele se 
bazează sau nu pe un adevăr istoric. Textul nu menţionează nimic referitor la dorinţa cititorului 
modern de a afla adevărul istoric. Aşa că E nu poate fi răspunsul corect. 


Nivel de dificultate:2 


Întrebarea 27 


Răspunsul corect 


C 


Autorul articolului, după ce face observaţia că legenda regelui Artur cunoaşte nenumărate 
versiuni şi că aproape toate sunt anonime, citează o autoritate în materie de literatură 
medievală pentru a explica acest fenomen oarecum neaşteptat de anonimitate a unui număr 
mare de versiuni scrise ale legendei. Potrivit citatului din rândurile 35-37, autorii medievali se 
fereau să îşi asume proprietatea literară a unei poveşti pentru a focaliza atenţia cititorului sau 
ascultătorului asupra celor povestite mai degrabă decât asupra autorului. Credinţa timpului, 
potrivit citatului expertului în literatură medievală Christine Ferlampin-Archer, era că 
anonimatul autorului garantează universalitatea adevărului din poveste şi, deci, asigură 
credibilitatea ei. De aceea, C este răspunsul corect. 


Răspunsurile incorecte 


A,D 


Autorul articolului face observaţia rândurile 26-27 că legenda regelui Artur este o „creaţie 
colectivă”, un text în permanentă mişcare care „se modifică şi se îmbogăţeşte după cum 
doreşte povestitorul”, dar nu leagă aceste modificări de teama unor critici. Nu se menţionează 
în articol nici vreo cutumă legată de pedepsirea celor care nu respectau exactitatea datelor 
istorice într-o poveste. Deci nici A, nici D nu pot fi un răspunsul corect. 


În articol se spune în repetate rânduri (rândurile 6-8 şi rândurile 12-13) că legenda regelui 
Artur are o foarte mică susţinere cu date istorice reale, povestitorii inspirându-se din mitologia 
celtă, cât şi alte surse. Dar nu se spune că inventau date istorice, la fel cum nu există nicio 

discuţie în text despre veridicitatea datelor utilizate sau despre vreo legătură între veridicitatea 
datelor şi anonimat. . Deci B nu poate fi răspunsul corect. 


Citatul la care face referire întrebarea afirmă doar că autorii medievali considerau că 
anonimatul garanta doar o mai mare credibilitate povestirii („Adevărul este universal şi 
anonimatul este cel care garantează acest adevăr.” rândurile 35-36). Nu se face nicio afirmaţie 
legată de faptul că anonimatul ar fi mai nobil decât asumarea auctoriatului. Deci, E nu este o 
soluţie corectă la întrebarea formulată. 


Nivel de dificultate:2 


întrebarea 28 


Descriere: Întrebarea vă cere să faceţi o deductie pe baza textului, adică, având în vedere informaţia 


pe care articolul o oferă, să faceţi o presupunere despre un anumit fapt care nu este exprimat 
explicit în text. La acest tip de întrebare este necesar să analizaţi cu atenţie informaţia din text 
pentru ca deducţia făcută să fie în perfectă consonanţă cu acea informaţie. 


Răspunsul corect 


În deschiderea ultimului paragraf se face o enumerare a multiplelor interpretări posibile pe 
care le-a avut legenda de-a lungul timpului, ceea ce sugerează, între altele, o multiplicitate de 
perspective şi deci un anumit caracter de universalitate al legendei. La fel, ultima propoziţie a 
articolului afirmă că legenda regelui Artur este un text din care fiecare cititor poate să ia ceva 
(„Este un text adaptabil fiecăruia, cu ajutorul căruia putem să ne dezvoltăm, învățând din 
experienţa celuilalt.” - rândurile 49-50”) ceea ce întăreşte ideea că legendele regelui Artur 
sunt universal acceptate. Din aceste două propoziţii, putem deduce şi că legenda se bucură de 
o apreciere generală datorită universalităţii sale. De aceea, E este răspunsul corect. 


Răspunsurile incorecte 


A 


Ultima propoziţie a textului („Este un text adaptabil fiecăruia, cu ajutorul căruia putem să ne 
dezvoltăm, învățând din experienţa celuilalt.” - rândurile 49-50) ne spune că legenda regelui 
Artur este o sursă de învăţăminte şi că, învățând din experienţa personajului, ne putem 
dezvolta. Cu toate acestea, textul nu conţine nicio formulare limitativă care să sugereze că 
variantele legendei regelui Artur ar fi singura sursă de învăţăminte sau că aceste învăţăminte 
ar avea un efect anume asupra personalităţii cititorilor. De asemenea, textul nu face referire la 
gradul de complexitate ce poate fi atins de cel care citeşte legenda. De aceea, A nu poate fi 
răspunsul corect. 


Articolul ne spune în ultimul paragraf că legenda regelui Artur este un text adaptabil fiecăruia 
din care putem învăţa, (rândul 49), însă nu menţionează dacă aceste învăţăminte iau sau nu 
forma unor sfaturi practice şi, cu atât mai puţin, nu limitează aplicabilitatea lor exclusiv la 
situaţiile de viaţă modernă. Astfel, B nu poate fi soluţia corectă. 

Ultimul paragraf începe cu o enumerare a diferitelor interpretări posibile ale legendei („politice, 
sociologice, marxiste, teologice, antropologice, folclorice, poetice, feministe”) (rândurile 46- 
47). De asemenea, în rândurile 49-50, articolul ne spune că legenda regelui Artur este un text 
adaptabil. Autorul articolului nu face nicio afirmaţie care să sugereze că unele dintre aceste 
interpretări ar putea fi greşite şi, de asemenea, nu discută în ce măsură calitatea 
interpretărilor are legătură cu natura adaptabilă a legendelor. Ca atare, (C) nu este răspunsul 
corect. 


Autorul articolului afirmă că regele Artur apare în primele cronici din secolul al VI-lea ca „şef al 
războinicilor britanici care i-a învins pe saxoni” (rândurile 8-9), în cele din secolul al XII-lea 
este privit drept „salvatorul Britaniei” (rândurile 16-17), ceea ce probabil presupune şi fapte de 
vitejie. În articol se vorbeşte despre posibile perspective asupra legendei (rândurile 46-48). Cu 
toate acestea, nicăieri în articol nu se menţionează că faptele de vitejie ale lui Artur şi ale 
cavalerilor săi ar fi subiectul principal al diferitelor interpretări şi, de asemenea, nu se 
precizează dacă perspectivele sunt noi sau vechi. D nu este, deci, răspunsul corect. 


Nivel de dificultate:5 


Întrebarea 29 


Descriere: Întrebarea nu vă cere să faceţi o deducție pe baza textului, nu vă cere să interpretaţi 


textul, ci doar să identificaţi între opţiunile oferite formularea care exprimă cel mai exact ceea 
ce spune textul despre avantajul Mesei Rotunde, aşa cum este prezentat în rândul 24. 


Răspunsul corect 


În paragraful al patrulea autorul articolului arată că, pentru a-şi reuni cavalerii, Artur a creat 
Masa Rotundă, „evitând astfel certurile legate de rang” (rândul 24). Cu alte cuvinte, cavalerii 
aşezaţi în jurul Mesei Rotunde pentru discuţii erau parteneri egali în discuţiile care se 
desfăşurau acolo . Deci, B este răspunsul corect. 


Răspunsurile incorecte 


A,D 


Textul ne spune că, prin aşezarea cavalerilor în jurul Mesei Rotunde, Artur a reuşit să evite 
„certuri legate de rang”, făcând astfel participanţii egali la discuţii. Deci conceptul Mesei 
Rotunde conferă participanţilor drepturi egale în discuţie; dacă ei vorbesc liber sau au reţineri, 
dacă sunt cinstiţi în ceea ce spun sau nu, aceste lucruri nu sunt discutate. Textul nu spune 
nimic despre conţinutul discuţiilor sau despre modul în care aranjamentul Mesei Rotunde 
afecta sau nu libertatea de exprimare. Aşa că A nu poate fi un răspuns corect. 


În rândul 24, textul ne spune că prin crearea Mesei Rotunde, Artur a reuşit să evite „certurile 
legate de rang”, însă nu generalizează eficienţa Mesei Rotunde în rezolvarea tuturor 
divergenţelor dintre participanţi. Nu se poate spune, deci, că avantajul Mesei Rotunde este că 
elimină neînțelegerile dintre cei aşezaţi în jurul ei, aşa că C nu este răspunsul corect. 

Textul nu menţionează nicăieri rolul jucat de gazdă sau modul în care participanţii privesc 
gazda. Totuşi, în măsura în care una dintre persoanele aşezate în jurul mesei rotunde putea fi 
considerată „gazdă”, este de presupus că acea persoană era însuşi Artur dar textul, cu 
certitudine, nu spune că Masa Rotundă demonstrează că Artur era lipsit de autoritate. Aşa că E 
nu poate fi răspunsul corect. 


Nivel de dificultate:2 


întrebarea 30 


Răspunsul corect 


A 


Penultimul paragraf arată că legenda a făcut din regele Artur probabil un ideal şi mai mulţi regi 
atestaţi istoric au încercat să îşi dovedească descendența arturiană. Textul ne spune că 
dinastia Plantageneţilor a încercat acest lucru în urma descoperirii unui fals mormânt al 
acestuia. În acest context se poate spune, deci, că un anumit regim politic a încercat să îşi 
fundamenteze existenţa în idealul cavaleresc al legendei arturiene. Potrivit textului, totuşi, 
sorgintea arturiană a Plantageneţilor nu este dovedită („în urma descoperirii unui fals mormânt 
al acestuia” — rândul 41). Prin urmare, pare să fi fost vorba despre o tentativă de consolidare 
a puterii prin stabilirea unei apropieri, într-o formă sau alta, de regele Artur. De aceea, A este 
răspunsul corect. 


Răspunsurile incorecte 


În penultimul paragraf textul ne spune că „regii se grăbesc să-şi demonstreze legătura cu 
regele Artur” (rândul38) şi oferă exemplul dinastiei Plantagenet şi al urmaşilor acestora, care 
„incearcă să stabilească o legătură de sânge cu regele Artur în urma descoperirii unui fals 
mormânt al acestuia.”(rândurile 38-40) Ca atare, paragraful indică faptul că încercarea 
Plantageneţilor a eşuat şi nu se poate dovedi că aceştia sunt descendenţi ai lui Artur. În plus, 
nu există nicio dovadă în text că măcar un rege este descendent al lui Artur, cu atât mai puţin 
că majoritatea suveranilor britanici ar avea această calitate. Astfel, B nu este răspunsul corect. 


Articolul arată în repetate rânduri că nu există date istorice suficiente pentru a trage o 
concluzie fermă referitoare la existenţa reală a regelui Artur. Nu se discută despre presupuneri 
referitoare la perioada istorică când s-ar fi putut ca Artur să fi trăit sau despre dovezi care ar 
putea să răstoarne acele presupuneri Deci C nu poate fi răspunsul corect. 


În articol nu se precizează dacă monarhii din dinastia Plantageneţilor au folosit Masa Rotunda 
pentru consiliile de coroană, aşa că D nu este răspuns corect. 


Preferinţa pentru anonimat a autorilor medievali nu este explicată în articol în legătură cu 
dinastia Plantageneţilor, aşa că E nu este răspunsul corect. 


Nivel de dificultate: 2 

întrebările 31-47 


Sinopsis: Articolul tratează globalizarea culturală şi mecanismele care o însoțesc, atât prin prisma 
trecutului, cât şi a prezentului, lăsând deschisă discuţia despre potentialele ei efecte în viitor. Primul 
paragraf afirmă că globalizarea nu este în niciun caz un fenomen nou şi dă exemple istorice precum 
marile religii sau imperiile premoderne, care au traversat graniţe şi au avut impact asupra altor culturi 
în moduri similare. Paragraful al doilea urmează cronologic argumentarea autorului, discutând 
specificitatea globalizării culturale în secolul al XVIII-lea când, deşi statul a preluat controlul 
produselor culturale, odată cu inovațiile tehnologice şi apariţia imperiilor europene, globalizarea a 
cunoscut noi forme, în special sisteme de opinie, care au traversat şi au schimbat culturile vremii. 


Perioada postbelică, însă, explică autorul în paragraful următor, a marcat o etapă specială în 
istoria globalizării, datorită volumului şi vitezei de răspândire a diverselor produse culturale. Noile 
tehnologii, precum televiziunea şi internetul, au deschis drumul fără bariere al promovării diferitelor 
produse şi valori culturale, cunoscând un public consumator fără precedent. În penultimul paragraf, 
autorul aminteşte de semnificaţia dominanţei limbii engleze, care se concretizează într-o adevărată 
infrastructură a globalizării. 


În continuare, el subliniază diferenţa majoră între diversele tipuri de globalizare din trecut şi 
cele actuale, şi anume puterea impactului de masă. Autorul afirmă că acest lucru se datorează şi 
schimbării majore în ceea ce priveşte producătorul şi distribuitorul acestor produse ale globalizare, 
mai precis tranziţia din trecut, când acesta era statul, în prezent, când a fost înlocuit de corporaţii. 
Ultimul paragraf pune în discuţie întrebarea dacă globalizarea este o formă de imperialism cultural, la 
care autorul răspunde negativ, subliniind rezistenţa culturilor locale şi modurile specifice în care 
consumatorii reinterpretează constant valorile şi produsele pe care le importă, fără a le lua de-a gata. 
Articolul propune, în loc de concluzie, o temă de meditaţie privind impactul viitor al comunicării şi al 
schimburilor culturale atât asupra culturilor locale în sine, cât şi asupra percepţiei noastre asupra 
propriei identități naţionale. 


întrebarea 31 


Răspunsul corect 


C Aşa cum este explicat în Sinopsis, articolul este construit ca o descriere succintă cronologică a 
globalizării de-a lungul istoriei. Deşi paragrafele textului se referă la ere diferite ale istoriei, 
există o structură pe care autorul o ia în considerare indiferent de contextul istoric, şi anume 
efectele produse de globalizare: de la „impactul social decisiv” al marilor religii (rândul 3), la 
modul în care sistemele de opinie din secolul al XVIII-lea „au transformat culturile dominante 
ale aproape oricărei societăţi de pe glob” (rândurile 17-18), la „impactul de masă” al 
instituţiilor internaţionale postbelice (rândul 37). Având suportul acestei demonstraţii 
cronologice, concluzia textului aduce în discuţie, „viitorul impact al comunicării şi schimburilor 
culturale asupra culturilor naţionale şi locale, precum şi asupra percepţiei noastre în ceea ce 
priveşte politica şi identitatea noastră personală şi naţională” (rândurile 46-48). Ca atare, 
modul în care globalizarea afectează relaţia noastră cu propria cultură este preocuparea 


318 


Testul 2 - Secţiunea a 2-a - Înțelegerea unui text scris - Explicații 


recurentă a autorului textului, iar investigarea acestuia este scopul cu care a fost scris 
articolul. 


Răspunsurile incorecte 


A Autorul textului nu menţionează niciun fel de pericole ale globalizării sau de efecte pe care să 
le considere negative şi, ca atare, nu există motive pentru a trage un semnal de alarmă. De 
asemenea, schimbările actuale sunt menţionate cu precădere din punct de vedere al noilor 
tehnologii de comunicare şi nu al celor politice sau economice. De aceea, (A) nu reprezintă 
corect scopul cu care autorul a scris articolul. 


B Cultura americană este menţionată în ultimul paragraf ca producător al majorităţii produselor 
culturale ale globalizării actuale, însă, după cum arată autorul, „asta nu reprezintă un simplu 
caz de “imperialism cultural” (rândul 42), dată fiind rezistenţa culturilor locale. Deşi noţiunea 
de „imperialism cultural” poate fi atribuită unor teorii tradiţionale şi, deşi autorul susţine un 
punct de vedere care o contrazice, această discuţie este specifică doar unui singur paragraf şi 
nu face obiectul întregului text. (B) nu descrie corect scopul cu care autorul a scris articolul. 


D Aşa cum se explică în Sinopsis, autorul textului prezintă globalizarea în mai multe etape 
istorice, însă nu face comparații între acestea cu scopul de a stabili similitudini. De fapt, în 
rândurile 22-23, punctează faptul că instrumentul principal de propagare a globalizării, şi 
anume actualele tehnologii de comunicare, cunosc o dezvoltare fără precedent în istorie. De 
asemenea, în paragraful al patrulea, autorul menţionează ca diferenţă semnificativă de trecut 
un alt mecanism esenţial: producătorii şi distribuitorii de produse culturale. „Spre deosebire de 
perioadele anterioare, când statele şi teocraţiile erau elementele centrale ale globalizării 
culturale, epoca actuală este una în care marile corporaţii sunt principalii producători şi 
distribuitori de produse culturale.” (rândurile 33-35). Aşadar, autorul nu demonstrează că 
mecanismele globalizării funcţionează în acelaşi mod de la apariţia acestora. (D) este un 
răspuns incorect. 


E Singurele referiri la tipul de impact pe care îl are globalizarea se găsesc în rândul 37, „impactul 
de masă” şi rândurile 46-48: „viitorul impact al comunicării şi schimburilor culturale asupra 
culturilor naţionale şi locale, precum şi asupra percepţiei noastre în ceea ce priveşte politica şi 
identitatea noastră personală şi naţională”. Impactul economic nu este discutat punctual 
nicăieri în text, iar impactul de tip politic este doar menţionat, nu explicat în vreun fel de autor. 
Deci (E) nu poate fi răspunsul corect. 


Nivel de dificultate:2 

întrebarea 32 


Răspunsul corect 


D 


În paragraful al treilea, autorul subliniază că dezvoltarea tehnologiilor de comunicare actuale 
face posibilă distribuirea de produse culturale către un „număr enorm de consumatori” (rândul 
26) şi dă exemplu cele 2 milioane de telespectatori care urmăresc în acelaşi timp acelaşi 
episod dintr-un anumit serial. De asemenea, în paragraful al patrulea, autorul explică 
transferul puterii de producere şi distribuire de produse şi valori culturale de la stat (în 
perioadele anterioare), la instituţii şi corporaţii internaţionale (în prezent). Concluzia 
paragrafului este că „instituţiile internaţionale private nu reprezintă nimic nou, impactul lor de 
masă, însă, da”. De aceea, aşa cum apare în text, diferenţa esenţială dintre vechile tipuri de 
globalizare şi cea actuală constă în forţa impactului de masă. (D) este răspunsul corect. 


Răspunsurile incorecte 


A 


În text se menţionează diverse exemple de produse culturale ca fiind „noi”, atât pentru epocile 
anterioare („s-au cristalizat noi forme de globalizare culturală”, rândul 14), cât şi pentru cea 
actuală („Nike, Coca-Cola şi o mulţime de grupuri pop”, rândul 19). Aşadar, diferenţa esenţială 
între cele două nu constă în noutatea produselor. (A) este un răspuns incorect. 


Instituţiile culturale nu sunt aduse în discuţie în textul de faţă ca potenţială diferenţă dintre 
tipul de globalizare din epocile anterioare şi cea actuală. (B) nu poate fi răspunsul corect. 


Deşi textul menţionează în paragraful al patrulea că statul a fost înlocuit de corporaţiile private 
ca principal producător şi distribuitor de produse culturale, textul nu precizează şi nici nu 
sugerează că implicarea în sine a statului în cultură este o diferenţă între tipul actual de 
globalizare şi cele anterioare. Cu alte cuvinte, statul (şi teocraţiile) au fost în trecut principalii 
producători şi distribuitori culturali, acum acest rol este preluat de corporaţii. Însă formularea 
„principali producători şi distribuitori” sugerează că statul (şi alte instituţii) pot rămâne 
implicate, chiar dacă într-o măsură mai mică. Textul nu spune că instituţiile şi corporaţiile 
private sunt unicii producători sau distribuitori. De aceea, implicarea statului în cultură într-o 
oarecare măsură este o caracteristică atât a modelelor anterioare de globalizare, cât şi a celui 
actual, iar (C) nu poate fi răspunsul corect. 


Textul menţionează internetul ca nou vehicul de transmitere a informaţiei şi comunicării, însă 
nicăieri în text nu se vorbeşte despre traducerile instantanee „şi cu atât mai puţin sunt 
discutate ca diferenţă între epocile anterioare şi contemporaneitate. (E) nu poate fi răspunsul 
corect. 


Nivel de dificultate:3 

întrebarea 33 


Descriere: Această întrebare vă cere să identificaţi ce este afirmat în text. Însă este important să 
observați că precizează că „toate afirmaţiile de mai sus sunt, conform textului, adevărate, CU 
EXCEPŢIA”. Asta înseamnă că răspunsurile incorecte sunt cele menţionate sau susţinute de 
text, iar răspunsul corect va fi o afirmaţie care nu este deloc susţinută de articol. 


Răspunsul corect 


A Textul se referă la mărci de tipul Nike sau Coca-Cola în al doilea paragraf, pentru a sublinia 
ideea că produse culturale din epocile anterioare, precum sistemele de opinie din secolul al 
XVIII-lea, „au avut cu siguranţă un impact mult mai considerabil asupra culturilor naţionale şi 
locale” decât acestea (rândurile 18-19). De asemenea, în ultimul paragraf, autorul afirmă că 
publicul culturilor locale „reinterpretează constant produsele importate” (rândul 45). Nicăieri în 
text nu se menţionează sau nici măcar nu se sugerează că acest gen de produse pot înlocui 
producţia autohtonă sau că pot prelua controlul asupra economiilor locale, dimpotrivă, 
impactul lor este prezentat ca unul limitat. Deci (A) este răspunsul corect. 


Răspunsurile incorecte 


B Textul începe cu afirmaţia că „globalizarea culturală are o istorie îndelungată” (rândul 1) şi o 
susţine în paragrafele următoare dând exemple precum marile religii, imperiile premoderne, 
secolul al XVIII-lea etc. Ca atare, textul avansează ideea că globalizarea culturală este un 
fenomen care a avut loc din cele mai vechi timpuri. Deci (B) este un răspuns incorect. 


C În rândurile 12-16, autorul ne spune că în secolul al XVII-lea, „când imperiile europene au 
început să se extindă”, „s-au cristalizat noi forme de globalizare culturală” şi dă exemplu 
„Ştiinţa, liberalismul şi socialismul”. Ca atare, (C) este susţinut de text, deci nu poate fi 
răspunsul corect. 


D În rândurile 23-25, se spune că „răspândirea globală a radioului, televiziunii, internetului, 
sateliților şi tehnologiilor digitale au făcut posibilă comunicarea instantanee, au făcut inutile 
graniţele şi controlul asupra informaţiei”. Deci faptul că aceste sisteme mass-media devin din 
ce în ce mai răspândite limitează controlul asupra informaţiei şi comunicării. (D) este un 
răspuns incorect. 


E În rândurile 35-36, autorul precizează că, în contextul globalizării actuale, „corporaţiile au 
înlocuit statele şi teocraţiile, devenind elementul-cheie în producerea şi distribuirea produselor 
culturale.” Aşadar (E) este o afirmaţie adevărată existentă în text, deci nu este răspunsul 
corect. 


Nivel de dificultate:3 

întrebarea 34 


Descriere: Pentru a răspunde corect acestei întrebări, trebuie mai întâi să identificaţi în text cum 


combate autorul ideea că globalizarea actuală este o formă de imperialism cultural. Această 
discuţie apare în ultimul paragraf, deci aceasta este secţiunea de text asupra căreia trebuie să 
vă concentrați. În rândul 41, autorul, referindu-se la faptul că cea mai mare parte a produselor 
provin din SUA, spune că „asta nu reprezintă un simplu caz de « imperialism cultural ».” El 
susţine această poziţie argumentând că: „Una dintre caracteristicile surprinzătoare ale acestei 
epoci a globalizării este robusteţea dovedită a culturilor naţionale şi locale. Instituţiile naţionale 
rămân un element central în viaţa publică, în timp ce publicul naţional reinterpretează constant 
produsele importate în moduri inedite.” (rândurile 42-45). Astfel, argumentul major al 
autorului se referă la rezistenţa culturilor locale şi a valorilor la care se raportează membrii 
acestora. Trebuie, aşadar, să alegeţi dintre variantele de răspuns pe aceea care slăbeşte cel 
mai mult acest argument. 


Răspunsul corect 


Atâta vreme cât consumatorii locali preiau fără discernământ valori cale le alterează sistemele 
de referinţă cunoscute, este foarte probabil ca rezistenţa culturilor locale să scadă, ceea ce ar 
slăbi forţa argumentului autorului. Amintiţi-vă că autorul nu este de acord cu ideea că 
răspândirea produselor din Statele Unite ar fi o formă de imperialism cultural, aducând ca 
argument „robusteţea dovedită a culturilor naţionale şi locale” şi faptul că culturile naţionale 
interpretează în moduri originale produsele importate. De aceea, (B) este răspunsul corect. 


Răspunsurile incorecte 


A 


Faptul că instituţiile naţionale pot ajunge să nu mai servească scopului pentru care au fost 
create iniţial nu depinde în special de influenţele globalizării şi de aceea, nu determină în mod 
automat slăbirea rezistenţei culturilor locale. Această afirmaţie nu este direct relevantă 
argumentului propus de autor pentru a combate ideea imperialismului cultural. 


Noile tehnologii de comunicare apar în text ca instrumentele cele mai importante ale 
globalizării culturale contemporane. Cu toate acestea, afirmaţia din (C) se referă la un tip nou 
de nevoi ale consumatorilor, care reprezintă o problemă universală, indiferent de cultura din 
care aceştia provin. Aşadar, această afirmaţie nu schimbă şi nu slăbeşte în niciun fel poziţia 
autorului faţă de ideea imperialismului cultural. (C) este un răspuns incorect. 


Tipul de schimburi descris de această variantă de răspuns nu se aplică imperialismului cultural. 
Acuzaţia că globalizarea conduce la imperialism cultural se bazează pe faptul că, în procesul 
globalizării, majoritatea produselor culturale sunt importate din Statele Unite de către alte ţări. 
Ideea este că aceste produse culturale importate vor anihila în cele din urmă culturile locale şi 
le vor înlocui cu cultura americană. În schimburi culturale şi educaţionale, produsele culturale 
şi educaţionale ar merge în ambele direcţii, atât dinspre cultura americană înspre cea locală, 
cât şi invers. De aceea, această variantă de răspuns nu este relevantă discuţiei despre 
imperialismul cultural şi nu poate fi răspunsul corect. 


322 


Testul 2 - Secţiunea a 2-a - Înțelegerea unui text scris - Explicații 


Autorul nu neagă existenţa tendinței menţionate în (E), deci faptul că ea a existat 
dintotdeauna în istorie nu are nicio valoare din punct de vedere al demonstraţiei. Argumentul 
autorului nu se referă la cultura dominantă, ci la rezistenţa culturii locale în faţa acesteia; mai 
mult,putem spune că el chiar presupune existenţa acestei tendinţe, dar o contracarează 
demonstrând cum cultura locală îi poate rezista. Deci (E) nu slăbeşte în niciun fel argumentul 
autorului şi, de aceea, nu este răspunsul corect. 


Nivel de dificultate:4 


Întrebarea 35 


Răspunsul corect 


A 


Limba engleză este menţionată în paragraful al patrulea. Autorul admite că diferenţele 
lingvistice încă sunt un obstacol în calea globalizării, dar observă că limba engleză „generează 
o infrastructură lingvistică, paralelă cu infrastructurile tehnologice contemporane” (rândurile 
31-33). Paragraful anterior stabilise faptul că diverse tehnologii de comunicare au dobândit 
„răspândire globală” şi că au făcut posibilă comunicarea instantanee. Când afirmă că limba 
engleză se răspândeşte în paralel cu aceste tehnologii, autorul sugerează faptul că limba 
engleză cunoaşte o „răspândire globală” similară. Cu alte cuvinte, limba engleză devine 
dominantă în lume, împreună cu dezvoltarea tehnologiei. (A) este afirmaţia cu care, potrivit 
textului, autorul ar fi probabil de acord. 


Răspunsurile incorecte 


În primul paragraf, autorul ne spune că marile religii sunt o dovadă a „capacităţii ideilor şi 
credințelor de a traversa distanţe mari” şi, de aceea, au avut un „impact social decisiv” 
(rândurile 1-2). Afirmația din (B) contravine unei idei formulate de autor în text, deci nu poate 
fi răspunsul corect. 


Autorul se referă la marile corporaţii în penultimul paragraf, unde afirmă că acestea au devenit 
principalii producători şi distribuitori de produse culturale. Nicăieri în text, însă, nu se face 
referire şi nu se sugerează care este relaţia dintre acestea şi procesele educative. (C) nu se 
referă la nicio informaţie din text, deci este un răspuns incorect. 


În ultimul paragraf, autorul combate ideea că produsele globalizării pot transforma culturile 
locale în victime ale unui tip de imperialism cultural, tocmai pentru că aceste culturi naţionale 
se dovedesc extrem de rezistente: „Una dintre caracteristicile surprinzătoare ale acestei epoci 
a globalizării este robusteţea dovedită a culturilor naţionale şi locale.” (rândurile 42-43) De 
aceea, afirmaţia din (D) contravine părerii autorului, aşa cum este ea exprimată în text,, deci 
nu poate fi răspunsul corect. 


Singura menţiune despre grupuri muzicale apare în paragraful al doilea, unde autorul compară 
produse culturale precum sistemele de opinie din secolul al XVIII-lea cu produse contemporane 
precum Nike sau Coca-Cola sau grupuri pop şi afirmă că primele „au avut cu siguranţă un 
impact mult mai considerabil asupra culturilor naţionale şi locale decât Nike, Coca Cola, 
McDonald's sau o mulţime de grupuri pop.” (rândurile 18-20). Mai mult, autorul nu se referă la 

alt tip de muzică decât cel produs de grupurile pop, nu la muzică în general. (E) contrazice 
părerea autorului, aşa cum este ea exprimată în text, deci nu poate fi răspunsul corect. 


Nivel de dificultate:4 


întrebarea 36 


Răspunsul corect 


Autorul examinează instrumentele şi mecanismele globalizării în ere diferite de-a lungul istoriei 
şi menţionează tipurile de impact atât în trecut şi prezent, cât şi în viitor. Din stilul şi limbajul 
utilizat, expunerea autorului este una obiectivă, bazată pe date şi exemple. Autorul nu 
foloseşte un limbaj emoţional, iar tonul este unul extrem de reţinut. Ca atare, (B) descrie cel 
mai corect atitudinea autorului şi tipul articolului. 


Răspunsurile incorecte 


A 


Autorul nu menţionează în articol susţinătorii globalizării culturale şi nici opiniile acestora, deci 
nu expune păreri critice, cu atât mai puţin vehemente, la adresa lor. (A) este un răspuns 
incorect. 


Autorul vorbeşte despre posibilele consecinţe ale globalizării doar în concluzia textului şi o 
formulează ca pe o „întrebare fundamentală” (rândul 46) pe care o adresează astfel şi 
cititorului. El nu expune pe larg aceste consecinţe, iar modul în care le aminteşte este neutru, 
în niciun caz alarmat. (C) nu descrie corect articolul. 


Textul menţionează culturile naţionale, însă nu vorbeşte nicăieri despre alternativele 
cosmopolite, astfel că nu le poate compara. (D) este un răspuns incorect. 


Progresele tehnologice postbelice sunt menţionate în paragrafele 3 şi 4, însă nu sunt descrise, 
iar stilul utilizat nu indică o atitudine laudativă din partea autorului. (E) este un răspuns 
incorect. 


Nivel de dificultate: 2 


Întrebarea 37 


Răspunsul corect 


Autorul vorbeşte despre sistemele de opinie ca forme de globalizare în paragraful al doilea, 
dând exemplu secolul al XVIII-lea, şi menţionează impactul extrem de puternic pe care le-au 
avut asupra diverselor societăţi. „Cele mai importante idei şi dispute vestice generate de 
această epocă au fost: ştiinţa, liberalismul şi socialismul. Fiecare dintre aceste sisteme de 

opinie (şi practicile ce le-au însoţit) au transformat culturile dominante ale aproape oricărei 
societăţi de pe glob.” (rândurile 15-18). Faptul că aceste sisteme de opinii au fost printre cele 
mai importante mijloace vestice de globalizare este confirmate de ultima propoziţie a 
paragrafului, care compară impactul acestora cu cel al unor mijloace de globalizare probabil 
mai bine cunoscute: „Ele au avut cu siguranţă un impact mult mai considerabil asupra 
culturilor naţionale şi locale decât Nike, Coca Cola, McDonald's sau o mulţime de grupuri pop.” 
(rândurile 18-20). Astfel, (E) este susţinut de diverse afirmaţii ale autorului. Se poate deduce 
că autorul ar fi de acord cu această idee şi, prin urmare, (E) este răspunsul corect. 


Răspunsurile incorecte 


A 


Autorul precizează că, atât sistemele de opinie în sine, cât şi practicile care le-au însoţit, au 
avut un impact la fel de semnificativ asupra celorlalte culturi. Nu există nicio referire în text 
care să susţină ideea insuccesului aplicării lor politice. Deci nu este rezonabil să atribuim ideea 
(A) autorului. 


În paragraful 4, autorul aminteşte de transferul care a avut loc în epoca postbelică, de la stat, 
ca element central al globalizării în epocile anterioare, la corporaţii şi instituţii internaţionale, 
ca principal distribuitor de produse culturale. Ca atare, (B) contravine informaţiilor prezentate 
în text şi nu poate fi răspunsul corect. 


În rândurile 4-5 se vorbeşte despre modul în care Imperiul Roman a reuşit să menţină 
controlul asupra teritoriilor sale „în absenţa unui control militar şi politic direct”. Aşadar, 
afirmaţia din (C) contrazice informaţiile prezente în text şi nu poate fi răspunsul corect. 


În primul paragraf, se discută despre identitate culturală pornind de la succesul Imperiului 
Roman de a-şi păstra teritoriile „în absenţa unui control militar şi politic direct (...) datorită 
culturii comune şi extinse a clasei cu putere de decizie” (rândurile 4-6), autorul ajungând la 
concluzia că, doar cu apariţia statelor-naţiune, s-a cristalizat o identitate culturală „care să 
fuzioneze între aceşti doi poli” (rândul 8). Această afirmaţie se referă la dificultatea de a 
cristaliza o identitate culturală care să unească polii opuşi ai culturii clasei conducătoare şi 
culturile teritoriile periferice. Acest lucru pare asemănător afirmației din (D), însă nu susţine 
acea afirmaţie. Textul se referă doar la acest tip particular de identitate, despre care spune că 
a fost posibilă doar odată cu apariţia statelor-naţiune. Răspunsul (D) merge mult mai departe 
de afirmaţia din text, vorbind despre identitate culturală în general, ceea ce înseamnă că textul 
nu susţine deducţia din (D). 


Nivel de dificultate: 5 


întrebările 38-43 


Sinopsis: Acest fragment analizează poziţia pe care ar trebui să o aibă oamenii de ştiinţă faţă de 
descoperirile pe care le fac şi implicaţiile practice în viaţa reală ale acestora. De asemenea, textul 
discută nivelul de răspundere pe care ar trebui să şi-o asume oamenii de ştiinţă pentru modul în care 
ajung să fie folosite rezultatele cercetărilor lor. 

Primul paragraf prezintă originea problemei discutate ulterior în text: falsificarea rezultatelor 
unor cercetări ştiinţifice care a dus la scăderea încrederii oamenilor de ştiinţă în valoarea intrinsecă şi 
practică a descoperirilor ştiinţifice. Se prezintă şi exemplul fizicienilor care, după părerea autorului 
acestui text, ar trebui traşi la răspundere pentru pericolul războiului nuclear. 


Textul continuă cu o enumerare a abordărilor faţă de responsabilitatea ştiinţei pe care ar trebui 
să le aibă oamenii de ştiinţă, în opinia unor critici, ca rezultat al controverselor recente. Dacă în trecut 
respectarea adevărului ştiinţific era scopul principal al oamenilor de ştiinţă, se pare că, în prezent, 
este mai importantă modalitatea de aplicare a cunoaşterii ştiinţifice. Astfel, există în lumea unor 
oameni de ştiinţă, dar şi a filosofilor şi cercetătorilor în ştiinţe sociale, două abordări diferite 
referitoare la descoperirile ştiinţifice. Prima este aceea că oamenii de ştiinţă ar trebui să aibă controlul 
total asupra consecinţelor potenţial dăunătoare ale propriilor cercetări. A doua abordare susţine că nu 
ar trebui să se întreprindă niciun fel de cercetare care să servească intereselor celor bogaţi şi 
puternici, autorul menţionând că există critici care ar merge atât de departe încât să susţină că 
descoperirile ştiinţifice ar trebui servească numai oamenilor obişnuiţi. 


Paragraful al treilea al textului analizează abordările discutate mai sus prezentând totodată 
părerea autorului. Autorul observă două lucruri cu privire la modul în care este privită 
responsabilitatea asupra descoperirilor ştiinţifice prezentat anterior. În primul rând, autorul susţine că 
oamenii de ştiinţă ar trebui să ştie care sunt rezultatele cercetării lor înainte de a o întreprinde 
propriu-zis, ceea ce este imposibil. În al doilea rând, oamenii de ştiinţă nu pot avea întreaga 
răspundere pentru descoperirile şi aplicaţiile acestora deoarece în punerea lor în practică sunt 
implicaţi şi alţi factori sociali şi economici, care ar depăşi pregătirea oamenilor de ştiinţă. 


Concluzia textului este că oamenii de ştiinţă nu îşi pot asuma toată răspunderea pentru 
cercetarea pe care o întreprind şi modul în care este folosită aceasta, autorul menţionând şi exemplul 
politicienilor care, crede acesta, nu vor accepta ca oamenii de ştiinţă să îşi auto-atribuie o astfel de 
putere. 


întrebarea 38 


Răspunsul corect 


E Textul prezintă diferite păreri ale comunităţii ştiinţifice, şi nu numai, cu privire la atitudinea 
pe care ar trebui să o aibă oamenii de ştiinţă faţă de rezultatele descoperirilor şi 
cercetărilor pe care le fac. Deşi unii critici şi chiar unii dintre oamenii de ştiinţă susţin faptul 
că oamenii de ştiinţă ar trebui să fie unicii responsabili pentru rezultatele muncii lor, în 
paragraful al treilea autorul textului îşi afirmă propria poziţie faţă de aceste opinii şi anume 
că nu ne putem aştepta ca oamenii de ştiinţă să fie capabili să îşi asume singuri 
responsabilitatea pentru aplicaţiile cercetărilor lor. Această problemă, împreună cu poziţia 
susţinută de autor, constituie ideea centrală a textului. Deci (E) este răspunsul corect. 

Răspunsurile incorecte 


A Deşi articolul menţionează funcţionarii publici, politicienii şi antreprenorii în paragraful al 
treilea, aceştia nu sunt menţionaţi ca exemple de oameni care insistă asupra 
responsabilizării comunităţii ştiinţifice, ci ca exemplu de persoane care sunt implicate în 
luarea deciziilor cu privire la folosirea rezultatelor cercetărilor ştiinţifice. Deci (A) nu este o 
idee exprimată în text şi, ca atare, nu poate fi nici ideea principală a acestuia. 


B Potrivit textului, comunitatea ştiinţifică a fost ţinta unor critici, dar acestea sunt poate 
justificate de descoperirea că nişte oameni de ştiinţă au falsificat date şi de consecinţele 
negative care au apărut cu ocazia aplicării descoperirilor ştiinţifice. Aşa cum am menţionat 
în explicaţia variantei corecte de răspuns, textul discută în principal schimbările propuse de 
anumiţi critici vehementi şi prezintă poziţia autorului faţă de aceste recomandări. Deci (B) 
nu este o variantă corectă de răspuns. 


C Textul nu susţine şi nici nu sugerează faptul că oamenii de ştiinţă ar fi încercat să uzurpeze 
rolurile legislativului, ale funcţionarilor publici şi ale oamenilor de afaceri. Din primul 
paragraf reiese că nu acesta este motivul invocat în text pentru faptul că simţul de 
răspundere al oamenilor de ştiinţă este ţinta unor atacuri. În acelaşi timp, paragraful al 
treilea şi al patrulea sugerează ideea că oamenii de ştiinţă ar trebui să îşi asume şi rolul 
legiuitorilor, al funcţionarilor publici sau al oamenilor de afaceri, dacă s-ar respecta 
recomandările cele mai vehemente ale criticilor. Astfel, (C) nu poate fi răspunsul corect. 


D Deşi comunitatea ştiinţifică a fost zdruncinată din interior de o criză de încredere, autorul 
nu menţionează că aceasta ar fi generat încetinirea unor cercetări ştiinţifice. Deci (D) nu 
este o idee susţinută de conţinutul textului. 


Nivel de dificultate: 1 


Întrebarea 39 


Răspunsul corect 


C În paragraful al treilea, autorul îi enumeră pe funcţionarii publici împreună cu 
antreprenorii, economiştii şi cei cu putere legislativă ca persoane „care au împreună 
sarcina de a determina dacă rezultatul cercetării este un candidat potrivit pentru a fi pus în 
practică şi dacă da, dacă ar putea fi aplicat în deplină siguranţă, realist şi economic” 
(rândurile 30-33). Prin urmare textul îi prezintă pe funcţionarii publici ca un grup care 
contribuie la determinarea legitimităţii modului în care cercetările ştiinţifice sunt puse în 
practică. Deci (C) este răspunsul corect. 

Răspunsurile incorecte 


A 


Criticii, care pot fi consideraţi a fi cei care susţin că oamenii de ştiinţă ar trebui sancţionaţi 
pentru lipsa de răspundere faţă de societate, sunt „filosofi, cercetători în ştiinţe sociale şi 
alţi experţi pe teme de interes public” (rândurile 15-16) prezentaţi în paragraful al doilea. 
Cel de-al doilea paragraf menţionează, de asemenea, că şi unii dintre oamenii de ştiinţă 
sunt de acord cu aceste critici. Funcţionarii publici nu sunt menţionaţi decât în paragraful al 
treilea, nefiind astfel printre grupurile care îi critică pe oamenii de ştiinţă. Deci (A) nu este 
un răspuns corect. 


Afirmația conform căreia cercetările ştiinţifice ar trebui să servească intereselor oamenilor 
obişnuiţi este atribuită, în paragraful al doilea, numai unor „alţi critici” (rândul 21). 
Funcţionarii publici nu sunt menţionaţi decât în paragraful al treilea, deci nu se află printre 
criticii descrişi în text ca având această poziţie. Astfel (B) nu este un răspuns corect. 


Deşi se poate deduce din text că autorul ar putea fi adeptul echilibrării preocupărilor 
politicienilor cu cele ale oamenilor de ştiinţă, nu reiese din text că funcţionarii publici sunt 
prezentaţi ca fiind un grup care îşi echilibrează interesele astfel. De fapt, ideea de a 
menţiona îngrijorările acestor două grupuri nu este menţionată deloc în text. Deci (D) nu 
este un răspuns corect. 


În prima propoziţie a textului, autorul afirmă că oamenii de ştiinţă înşişi şi-au pierdut 
încrederea în valoarea ştiinţei din cauza unor evenimente cu impact negativ legate de 
aplicarea cercetărilor ştiinţifice. Nicio informaţie din text nu sugerează că alt grup ar fi 
responsabil de zdruncinarea acestei încrederi, deci nu poate fi scopul cu care sunt 
menţionaţi funcţionarii publici. Astfel (E) nu este un răspuns corect. 


Nivel de dificultate: 2 


întrebarea 40 


Descriere: Această întrebare vă cere să deduceţi care este poziţia autorului faţă de cei care critică 
nivelul de răspundere al oamenilor de ştiinţă faţă de descoperirile ştiinţifice pe care le fac, aşa cum 
reiese din paragraful al treilea al textului. În paragraful al doilea, autorul susţine că oamenii de ştiinţă, 
şi nu alţi critici, consideră că oamenii de ştiinţă ar trebui să aibă control total asupra modului de 
punere în aplicare a descoperirilor lor. 


Răspunsul corect 


Autorul sugerează că oamenii de ştiinţă nu au puterea legislativă, nici pe cea a 
funcţionarilor publici, a antreprenorilor sau a economiştilor, aceştia toţi având „împreună 
sarcina de a determina dacă rezultatul cercetării este un candidat potrivit pentru a fi pus în 
practică şi dacă da, dacă ar putea fi aplicat în deplină siguranţă, realist şi economic” 
(rândurile 30-33). Autorul adaugă că „Aceste roluri depăşesc pregătirea oamenilor de 
ştiinţă şi se află în afara legitimităţii acordate lor de către societate” (rândurile 33-34). De 

aici putem deduce că autorul consideră că cei care au propus această idee nu înţeleg faptul 
că nu numai oamenii de ştiinţă sunt, şi nici nu ar trebui să fie, implicaţi în modul în care 
sunt puse în practică descoperirile ştiinţifice. Deci (E) este răspunsul corect. 


Răspunsurile incorecte 


A 


În primul paragraf autorul menţionează războiul nuclear ca exemplu de folosire dăunătoare 
a unei descoperiri ştiinţifice. Dar cei care cer o schimbare a rolului oamenilor de ştiinţă în 
propria lor cercetare nu îşi limitează îngrijorarea la războiul nuclear. De exemplul, în 
paragraful al doilea se susţine că „Unii dintre aceşti critici susţin că oamenii de ştiinţă nu ar 
trebui să facă o cercetare care ar servi în primul rând intereselor celor bogaţi şi puternici; 
ali critici merg şi mai departe şi spun că ştiinţa ar trebui să servească doar intereselor 
oamenilor obişnuiţi” (rândurile 19-22). Deoarece egalitatea economică şi dreptatea sunt 
printre preocupările acestor critici, (A) nu poate fi un răspuns corect. 


Textul nu face referire la modul în care sunt folosite fondurile guvernamentale şi nici nu 
sugerează nevoia de programe sociale care să se dezvolte cu ajutorul fondurilor 
guvernamentale. Astfel (B) este un răspuns care nu are legătură cu textul. 


Potrivit textului, cei care susţin părerea că oamenii de ştiinţă trebuie să îşi asume 
răspunderea totală pentru rezultatele cercetărilor întreprinse nu iau deloc în considerare 
faptul că există şi birocraţi şi oficiali implicaţi în răspunderea pentru folosirea descoperirilor 
ştiinţifice. Textul ne spune în penultimul paragraf, rândurile 27-33, că „Pentru a încerca să 
practice o astfel de responsabilizare, oamenii de ştiinţă ar trebui să preia puterea 
legislativă şi cea a funcţionarilor publici, precum şi munca antreprenorilor, a economiştilor, 
a cercetătorilor de piaţă, a tuturor celor care au împreună sarcina de a determina dacă 
rezultatul cercetării este un candidat potrivit pentru a fi pus în practică şi dacă da, dacă ar 
putea fi aplicat în deplină siguranţă, realist şi economic.” Răspunsul (C) exprimă opusul 
ideilor exprimate în text, deci nu poate fi un răspuns corect. 


Textul enumeră mai multe motive pentru care oamenii de ştiinţă sunt supuşi criticilor. 
Autorul nu menţionează faptul că aceştia ar fi fost imuni la critică. Deşi îi acuză pe oamenii 
de ştiinţă de lipsă de răspundere, niciunii dintre criticii menţionaţi în text nu doresc să 
submineze credibilitatea oamenilor de ştiinţă, ci doar să îi tragă la răspundere pentru 
efectele adesea dăunătoare ale cercetării ştiinţifice. Deci (D) este un răspuns incorect. 


Nivel de dificultate:2 


Întrebarea 41 


Răspunsul corect 


D 


Autorul menţionează războiul nuclear cel mai probabil deoarece este exemplul cel mai 
cunoscut de descoperire ştiinţifică care a avut efecte tragice asupra oamenilor. Acest 
exemplu face mai uşoară înţelegerea ideii generale prezentate de autor potrivit căreia 
oamenii de ştiinţă poartă o parte din vină pentru rezultatul cercetării lor. Deci (D) este 
răspunsul corect. 

Răspunsurile incorecte 


A Autorul nu îşi propune să facă o paralelă între rezultatele cercetării ştiinţifice din trecut şi 
cele din prezent. În primul paragraf, autorul face referire la diferite elemente „recente şi 
mult mediatizate” (rândurile 2-3) care au dus la scăderea încrederii oamenilor de ştiinţă în 
rezultatele descoperirilor ştiinţifice, războiul nuclear fiind unul dintre acestea. Deci nu 
există în text informaţii privitoare la evenimente similare din trecut şi, de aceea, nu se 
poate stabili o paralelă istorică. (A) nu poate fi răspunsul corect. 


B Exemplul războiului nuclear nu este un contraexemplu la tendinţa dominantă prezentată, ci 
întăreşte această tendinţă. Încă din primul paragraf al textului în care se afirmă tendinţa 
de scădere a încrederii oamenilor de ştiinţă în valoarea ştiinţei, autorul prezintă motivele 
care au dus la subminarea încrederii odată de nezdruncinat şi dă chiar două exemple. „De 
exemplu, descoperirea că un număr mic de savanţi au falsificat rezultatele cercetării lor a 
generat întrebări asupra  credibilităţii cercetării ştiinţifice în general, iar fizicienilor li s-a 
atribuit cel puţin un dram de vină la punerea în practică a cercetării lor” (rândurile 6-9). 
Deci (B) este un răspuns incorect. 


C Războiul nuclear nu este un exemplu de problemă contemporană persistentă, iar autorul 
nu încearcă să sugereze acest lucru. În plus, problema prezentată în text pare să fie mai 
degrabă recentă decât una care să existe de multă vreme. La începutul textului, autorul 
menționează ca problema discutată a apărut „în ultimii ani” (rândul 1). 


E Autorul face referire la războiul nuclear într-o manieră obiectivă, el este dat drept exemplu 
într-o afirmație care se construieşte pe informații. Nu există indicii în text, contextuale sau 
de limbaj, care să sugereze că acest exemplu are ca scop provocarea unei reacții 
emotionale. 


Nivel de dificultate: 3 


Întrebarea 42 


Descriere: Referinţa la „politicienii de profesie” nu apare decât în ultimul paragraf al textului, ceea ce 
înseamnă că acesta este paragraful care trebuie analizat pentru a găsi răspunsul la această întrebare. 


Răspunsul corect 


E Unul din indiciile care susţin alegerea acestui răspuns este folosirea expresiei 
„supraveghetori înveteraţi”. Faptul că politicienii sunt numiţi „supraveghetori” sugerează că 
autorul ar putea considera că aceştia au un simt exacerbat al propriei lor importanţe. În al 
doilea rând, cuvântul „înveteraţi” sugerează că politicienii sunt supraveghetori „cronici“ sau 
că fac acest lucru dintr-o rutină. Cu alte cuvinte, exercitarea autorităţii se face mai 
degrabă din obişnuinţă şi aroganță decât într-un mod logic. Autorul adaugă că politicienii 
„Nu şi-ar ceda prerogativele oamenilor de ştiinţă”, şi, din nou, autorul sugerează că refuzul 
arogant de a ceda puterea se face mai degrabă din obişnuinţă decât printr-o alegere 

deliberată. Pentru toate aceste motive, descrierea pe care o face autorul politicienilor 
sugerează că autorul are o atitudine de uşoară ridiculizare faţă de aceştia. De aceea, (E) 
este răspunsul corect. 


Răspunsurile incorecte 


A 


Frustrarea presupune o reacţie emoţională puternică generată de lipsirea de un drept sau 
de un bun sau de neputinţa proprie de a face ce îţi propui. Dar, dacă autorul ar simţi 
frustrare faţă de politicieni, ar fi, cel mai probabil, pentru că aceştia împiedică nişte 
schimbări pe care autorul şi le doreşte. Dar, de vreme ce autorul consideră că oamenii de 
ştiinţă nu sunt „suficient de înţelepţi pentru a-şi justifica arogarea unei astfel de puteri” 
(rândurile 38-39), cea a politicienilor, refuzul politicienilor de a-şi ceda puterea nu este o 
sursă de frustrare pentru autor. Pe scurt, nu există dovezi în ultimul paragraf care să 
susţină varianta (A). Autorul nu se simte frustrat de „politicienii de profesie”. 


Sensul cuvântului „indignare”, acela de revoltă, scandalizare nu se regăseşte în atitudinea 
autorului faţă de „politicienii de profesie”. Limbajul utilizat în ultima propoziţie, cât şi stilul 
în ansamblu, nu este unul violent sau scandalizat. (B) nu este un răspuns corect. 


Cinismul este ignorarea ostentativă a moralei şi a convenienţelor sociale general acceptate. 
Autorul nu discută din punct de vedere moral şi social puterea „politicienilor de profesie”. 
De asemenea, adjectivul „amar” presupune un soi de dezamăgire din partea autorului, însă 
nu există nicăieri în text indicii că autorul ar fi avut anumite aşteptări de la politicieni, care 
nu i-au fost confirmate şi care îl fac, aşadar, să-i privească cu amărăciune. 


Autorul nu menţionează faptul că îi respectă pe „politicienii de profesie” şi cu atât mai puţin 
faptul că ar fi obligat să facă acest lucru. Deci (D) nu poate fi un răspuns corect. 


Nivel de dificultate:3 


întrebarea 43 


Răspunsul corect 


A 


Cuvântul care înlocuieşte cel mai bine cuvântul „arogare” este „uzurpare”, cu sensul de 
atribuire abuzivă a unui drept. 


Răspunsurile incorecte 


„Negare” este opusul cuvântului „arogare”, deoarece se referă la eliminarea unui lucru nu 
la atribuirea abuzivă acestuia, deci nu poate înlocui acest cuvânt în text. (B) nu este un 
răspuns corect. 

C Sensul cuvântului „delegare” este acela de transmitere a dreptului de a acţiona ca 
reprezentant al unei persoane sau al unei instituţii. „Arogarea” este o auto-însuşire, deci 
(C) nu îl poate înlocui. 


D A submina înseamnă a ataca sau zădărnici o acţiune. Nu aceasta este ceea ce se 
sugerează despre oamenii de ştiinţă în ultimul paragraf al textului, deci (D) nu poate fi 
răspunsul corect. 


E Autorul nu sugerează că oamenii de ştiinţă doresc să facă abuz de puterea pe care o au. 
Atâta timp cât oamenii de ştiinţă nu au puterea descrisă în text, nu pot abuza de aceasta 
înainte de a şi-o aroga. Astfel (E) nu este un răspuns logic. 


Nivel de dificultate: 5 


întrebările 44-50 


Sinopsis: Articolul discută condiţiile de funcţionare a unei democraţii, pornind de la premisa că o 
democraţie operantă depinde de competenţa politică a cetăţenilor ei, definită de către autorul textului 
drept abilitatea acestora de a înţelege conceptul de bine public şi dorinţa lor de a-l realiza. În 
continuare, textul prezintă două perspective diferite asupra ideii de bine public, respectiv cea clasică 
şi cea modernă. Conform abordării clasice, binele public presupune că cetăţenii unei democraţii 
trebuie să se preocupe şi să acţioneze pentru binele comunităţii din care fac parte. Autorul 
menţionează şi punctul slab al acestei perspective şi anume inadecvarea ei la contextul actual, în care 
cetăţenii aparţin mai multor grupuri sau comunităţi în acelaşi timp şi, ca atare, apare dificultatea de a 
recunoaşte pentru binele căruia dintre aceste grupuri trebuie să se străduiască. Viziunea modernă, 
aşa cum este descrisă de autor, se bazează pe prezumția că fiecare om este motivat de propriul 
interes şi, ca atare, atingerea binelui public înseamnă armonizarea intereselor tuturor indivizilor 
dintr-o comunitate, pe baza unor reguli sau principii general acceptate, dând exemplu regula 
majorităţii. 


După ce descrie aceste două abordări, autorul indică faptul că o susţine pe cea din urmă şi 
apoi îşi expune propriul punct de vedere privind condiţiile de bună funcţionare a unei democraţii 
moderne şi propune o soluţie eficientă ca aceasta să reuşească. Autorul acceptă ideea că, într-o 
democraţie modernă, deşi indivizii pot fi preocupaţi într-o oarecare măsură de binele comunităţii 
lărgite, ceea ce pune în mişcare individul este interesul personal. Ca atare, cetăţenii unei democraţii 
moderne au nevoie de o educaţie civică pentru a reuşi să armonizeze interesul personal cu interesele 
individuale ale celorlalţi membri ai aceleiaşi comunităţi şi, prin urmare, pentru a reuşi atingerea 
binelui public. Autorul consideră însă că specificitatea societăţii moderne nu facilitează o înţelegere 
empatică a celor care formează comunitatea respectivului individ. Dacă acest lucru nu se întâmplă, 
racordarea la interesele comunităţii s-ar realiza doar pe baza unui tip de supunere generată de 
acceptarea unui bine în sens abstract, ceea ce, în opinia autorului, va conduce la degradarea 
democraţiei. Soluţia acestuia pentru viitorul democraţiei în societatea modernă este găsirea acelor 
modalităţi de dezvoltare a capacităţii empatice a cetăţenilor. 

întrebarea 44 


Răspunsul corect 


C 


Textul în ansamblu discută despre condiţia esenţială de bună funcţionare a unei democraţii, pe 
care o stabileşte încă din prima propoziţie ca fiind dobândirea de către cetăţenii acesteia a 
competenţei politice, definită ca înţelegerea şi dorinţa de realizare a binelui public. În 
paragraful al doilea, autorul prezintă viziunea clasică asupra democraţiei, care, după cum ne 
explică, nu mai funcţionează în contextul actual. Abordarea modernă, descrisă în următoarele 
două paragrafe, presupune compatibilizarea dorinţei de realizare a binelui public cu atingerea 
intereselor personale. Această abilitate de armonizare a interesului individual cu cele ale 
comunităţii în ansamblu depinde, în concepţia autorului, de dezvoltarea capacităţii empatice de 
înţelegere a celorlalţi şi devine, după cum menţionează concluzia textului, condiţia ca 
democraţia să funcţioneze în viitor. Ca atare, (C) descrie corect ideea principală a textului. 


Răspunsurile incorecte 


A 


În primul paragraf al articolului, autorul stabileşte o legătură între funcţionalitatea democraţiei 
şi competenţa politică a cetăţenilor ei şi defineşte competenţa politică drept abilitatea de a 
înţelege conceptul de bine public şi dorinţa de a-l realiza. Însă această definiţie este doar 
premisa pe care se bazează argumentaţia autorului din restul textului, privind condiţiile în care 
o democraţie poate să funcţioneze atât în contextul actual, cât şi în viitor. Ca atare, (A) descrie 
doar ideea principală a primului paragraf şi nu a textului în ansamblu şi, de aceea, nu este 
răspunsul corect. 


Autorul leagă ideea înţelegerii conceptului de bine public cu funcţionarea în bune condiţii a unei 
democraţii şi discută, într-adevăr, două perspective diferite asupra binelui public, una clasică şi 
una modernă. Însă prezentarea acestor două abordări reprezintă doar etape în întreaga 
argumentare din text, care menţionează trecutul şi prezentul democraţiei, pentru a explica 
logic condiţiile de reuşită în viitor. De aceea, (B) nu exprimă complet şi corect ideea principală 
a întregului articol. 


Aşa cum este prezentată în paragrafele 3 şi 4, viziunea modernă se bazează pe prezumția că 
fiecare om este motivat de propriul interes şi, ca atare, atingerea binelui public înseamnă 
armonizarea intereselor tuturor indivizilor dintr-o comunitate. Autorul acceptă şi faptul că, 
într-o democraţie modernă, cetăţenii pot fi preocupaţi de „protejarea sau promovarea 
scopurilor unei comunităţi mai mari din care fac parte” (rândurile 25-26). Cu toate acestea, 
diferenţa dintre cele două este discutată specific numai în cele două paragrafe şi este o 
componentă minoră a argumentului din text. Ca atare, (D) nu exprimă ideea principală a 
articolului. 


Conform paragrafului al treilea, în democraţiile moderne, realizarea binelui public „constituie 
suma tuturor intereselor individuale, care trebuie combinate sau integrate conform unor 
principii acceptabile, precum regula majorităţii”(rândurile 18-20). (E) descrie, deci, corect, 
concluzia acestui paragraf. Însă această afirmaţie nu include şi discuţia semnificativă despre 

modalităţile de dobândire a acestei competenţe de armonizare a intereselor, care conduce spre 
concluzia întregului text. De aceea, (E) nu descrie corect ideea principală a articolului. 


Nivel de dificultate: 4 


Întrebarea 45 


Răspunsul corect 


C 


Textul începe prin a defini un stat democratic funcţional ca fiind (nu se mai înţelegea dacă 
statul e drept sau ce e drept) cel ai cărui cetăţeni au competenţă politică, definită ca 
înţelegerea şi dorinţa de realizare a binelui public. Autorul ridică problema clarificării 
conceptului de bine public, pe care o formulează ca pe o întrebare, precizând că răspunsul 
acesteia se încadrează în două perspective, cea clasică şi cea modernă (rândurile 8-10). 


Conform abordării clasice, explică autorul, binele public presupune că cetăţenii unei democraţii 
trebuie să se preocupe şi să acţioneze pentru binele comunităţii din care fac parte. Pe de altă 
parte, viziunea modernă se bazează pe prezumția că fiecare om este motivat de propriul 
interes şi, ca atare, atingerea binelui public înseamnă armonizarea intereselor individuale ale 
membrilor unei comunităţi, pe baza unor reguli sau principii general acceptate. Prin urmare, 
diferenţa dintre cele două perspective constă în modul în care percep conceptul de bine public. 
(C) este răspunsul corect. 


Răspunsurile incorecte 


A 


În introducere, statul funcţional este definit de către autorul textului drept statul în care 
„cetăţenii ar trebui atât să ştie ce înseamnă binele public, cât şi să aibă o dorinţă susţinută de 
a-l realiza”. Cele două perspective discutate ulterior în text înţeleg diferit binele public, însă 
ambele îl discută ca pe un lucru pe care cetăţenii trebuie să îl înţeleagă şi pe care să vrea să îl 
realizeze. Cu alte cuvinte, ambele perspective înţeleg că binele public este condiţia esenţială a 
unui stat funcţional, deci (A) reprezintă o asemănare, nu o diferenţă. 


Textul precizează că „virtutea civică” a cetăţenilor dintr-un stat democratic este esenţială 
pentru buna funcţionare acestuia şi o defineşte drept înţelegerea de către aceştia a binelui 
public şi dorinţa lor de a-l realiza (rândurile 3-5). Nicăieri în text, însă, nu se discută despre 
virtutea de tip politic. Ca atare, (B) nu este răspunsul corect. 


Textul descrie perspectiva clasică asupra binelui public drept democraţia ai cărei cetăţeni 
trebuie să se preocupe şi să acţioneze pentru binele comunităţii din care fac parte. În viziunea 
modernă, atingerea binelui public înseamnă armonizarea intereselor individuale ale membrilor 
unei comunităţi, pe baza unor reguli sau principii general acceptate. Cu alte cuvinte, ambele 
perspective definesc binele public independent de numărul cetăţenilor. Este adevărat că 
autorul aduce în discuţie numărul grupurilor cu care indivizii se pot identifica în contextul 

modern, însă acest lucru nu înseamnă că cele două abordări privesc diferit numărul de cetăţeni 
în sine. De aceea, (D) nu poate fi răspunsul corect. 


Textul afirmă încă de la început că, într-o democraţie funcţională, cetăţenii trebuie să aibă o 
anume competenţă politică şi continuă definind această competenţă drept înţelegerea binelui 
public şi dorinţa de a-l realiza. În text nu se discută nicăieri măsura în care cetăţenii unui stat 
democratic cred sau nu în acea democraţie însă, chiar şi dacă presupunem că această 
încredere în democraţie poate determina în vreun fel competenţa politică menţionată mai sus, 
acest aspect, la fel cum s-a discutat şi la (A), reprezintă un punct comun al celor două 
perspective, nu o diferenţă. De aceea, (E) nu este răspunsul corect. 


Nivel de dificultate:2 


întrebarea 46 


Răspunsul corect 


Autorul începe să descrie perspectiva modernă asupra democraţiei cu afirmaţia că „abordarea 
modernă începe cu presupunerea că fiecare cetăţean este motivat de propriul interes.” (rândul 
15) şi continuă explicând că, în consecinţă, binele public reprezintă armonizarea intereselor 
tuturor indivizilor dintr-o comunitate, pe baza unor reguli sau principii general acceptate 
(rândurile 15-16). În deschiderea următorului paragraf, autorul menţionează faptul că susţine 
această perspectivă (rândul 21), deci putem spune că i se poate atribui rezonabil ideea că într- 
o democraţie modernă, interesul individual este important. De asemenea, ultimul paragraf 
discută în întregime însemnătatea dobândirii empatiei pentru buna funcţionare a unei 
democraţii moderne, concluzia textului fiind că „dobândirea competenţei politice devine o 
chestiune de dacă şi cum ar fi posibilă promovarea unei mult mai răspândite capacităţi de 
empatie în rândul cetăţenilor.” (rândurile 37-39). Ca atare, (B) descrie corect o idee care poate 
fi atribuită autorului. 


Răspunsurile incorecte 


A 


Autorul identifică ce poate fi privit drept puncte slabe în ambele abordări asupra binelui public, 
însă ele nu sunt aceleaşi. Punctul slab al perspectivei clasice este că nu ia în considerare 
grupurile diferite cu care cetăţenii se pot identifica şi „nu mai oferă niciun sfat despre binele cui 
trebuie căutat de către cetăţean” (rândul 12). În ceea ce priveşte perspectiva modernă, 
autorul menţionează că aceasta are „pretenţii morale mai mici de la cetăţeni” (rândul 24). În 
orice caz, punctele slabe ale celor două nu sunt comune şi, cu atât mai puţin au legătură cu 
drumul către virtutea civică. De aceea, (A) nu poate fi răspunsul corect. 


Chiar dacă admite că, având în vedere că interesul individual primează în democraţiile 
moderne, se poate spune că abordarea modernă are „pretenţii morale mai mici de la cetăţeni”, 
autorul propune imediat o soluţie, şi anume, dezvoltarea capacităţii empatice a 
cetăţenilor.(rândurile 25-30). Pe de altă parte, autorul identifică punctul slab al perspectivei 
clasice, dar nu indică faptul că ar exista o soluţie pentru acesta. Mai mult, la începutul 

paragrafului al patrulea, autorul îşi declară susţinerea pentru abordarea modernă. De aceea, 
ideea exprimată de (C) nu poate fi în mod rezonabil atribuită autorului. 


Autorul stabileşte încă din primul paragraf că, pentru buna funcţionare a unei democraţii, 
cetăţenii acesteia trebuie să dobândească competenţă politică. În ceea ce priveşte perspectiva 
modernă, autorul explică cum aceasta „simplifică problema competenţei politice, asigurându-se 
că dorinţa susţinută de a realiza binele public se va regăsi în ultimă instanţă în competiţia şi 
compromisul dintre interesele individuale” (rândurile 18-20). De asemenea, părerea autorului 
este că, în democraţiile moderne competenţa politică înseamnă şi educarea „oamenilor pentru 
a cunoaşte şi a înţelege nevoile celorlalţi.” (rândurile 31-32). Deşi acest tip de educaţie poate 
fi una dificilă, autorul nu sugerează în niciun caz că ar fi imposibilă. Ca atare, (D) nu exprimă o 
părere care poate fi rezonabil atribuită autorului. 


Autorul menţionează interesul individual ca principală forţă motrice a democraţiilor moderne şi 
explică de ce cetăţenii unei democraţii moderne au nevoie de o educaţie civică pentru a reuşi 
să armonizeze interesul personal cu interesele individuale ale celorlalţi membri ai aceleiaşi 
comunităţi şi, prin urmare, pentru a reuşi atingerea binelui public. Ca atare, nicăieri în text nu 
se sugerează că interesul individual ar putea fi un obstacol insurmontabil, din contră. De 
asemenea, nu există nicio referire la consensul de tip politic. Ca atare, (E) nu poate fi 
răspunsul corect. 


Nivel de dificultate: 4 


Întrebarea 47 


Răspunsul corect 


Autorul consideră că, pentru buna funcţionare a democraţiilor moderne, cetăţenii acestora au 
nevoie de o înţelegere empatică a celorlalţi membri ai comunităţii din care fac parte. Însă 
admite că specificitatea societăţii moderne pare să nu fie propice acestui tip de înţelegere şi, 
ca atare, racordarea la interesele comunităţii s-ar realiza doar pe baza unui tip de supunere 
generată de acceptarea unui bine în sens abstract, ceea ce, în opinia autorului, va conduce la 
degradarea democraţiei (rândurile 36-37). Însă soluţia propusă de autor, şi anume 
„promovarea unei mult mai răspândite capacităţi de empatie în rândul cetăţenilor” (rândurile 
38-39) sugerează că acesta speră în continuare că democraţiile moderne pot supravieţui şi, ca 
atare, indică modalităţi de bună funcţionare în viitor. De aceea, (B) este răspunsul corect. 


Răspunsurile incorecte 


A 


Autorul explică de ce dobândirea competenţei politice într-o democraţie modernă depinde de 
înţelegerea de tip empatic, iar apoi precizează că societăţile moderne în sine nu facilitează 
această înţelegere. Ca atare, dacă nu se vor găsi alte modalităţi de educare a cetăţenilor în 

acest sens, viitorul democraţiei “este unul sumbru” (rândul 37) În această formulare, autorul 
prezintă un risc la care este supusă democraţia, deci răspunsul (A) nu poate fi corect. 


C,D Autorul afirmă că susţine perspectiva modernă asupra democraţiei şi propune o soluţie proprie 
de bună funcţionare a acesteia în viitor. Ca atare, nu se poate vorbi de scepticism faţă de 
principiile democraţiei moderne şi cu atât mai puţin de îndoială că democraţia trebuie 
menţinută, ci din contră. De aceea, nici (C), nici (D) nu poate fi răspunsul corect. 


E Aşa cum a fost explicat la (A), autorul prezintă un risc de degradare a democraţiei moderne, 
însă apoi propune o soluţie pentru îndepărtarea lui şi, ca atare, pentru funcţionarea acesteia în 
viitor. De aceea, în primul rând, autorul nu enunţă o certitudine în niciun sens. În al doilea 
rând, propunând o soluţie proprie, autorul nu poate crede în prăbuşirea democraţiei, din 
contră. Aşa că (E) nu reprezintă răspunsul corect. 


Nivel de dificultate: 4 


întrebarea 48 


Descriere: Această întrebare vă cere să faceţi o deducție despre profilul cetăţeanului modern pe baza 
informaţiilor din text, care poate fi atribuită autorului. Trebuie deci să identificaţi în articol toate 
informaţiile relevante despre democraţiile moderne care sugerează ceva despre membrii acestora, cât 
şi despre părerea autorului despre ele. În rândul 14 ni se spune că, din perspectiva modernă, ” fiecare 
cetăţean este motivat de propriul interes.” De asemenea, părerea autorului din rândurile 25-28 este 
că „pentru cetăţeni este mai uşor să dobândească o înţelegere adecvată a propriilor interese decât a 
intereselor celorlalţi şi,(...) că motivaţia de a acţiona pentru a-şi atinge interesele este probabil mai 
puternică decât motivaţia de a atinge interesele celorlalţi”. Ca atare, pentru a fi cu adevărat 
competenţi politic, autorul crede că cetăţenii moderni au nevoie de educaţie civică. 


Răspunsul corect 


A După cum ne arată citatele de mai sus, cetăţeanul modern ştie foarte multe despre propriul 
interes şi foarte puţine despre interesele celorlalţi. Însă autorul spune, de asemenea, că „a 
susţine această perspectivă nu înseamnă neapărat că neg faptul că indivizii vor fi în vreun fel 
interesaţi de protejarea sau promovarea scopurilor unei comunităţi mai mari din care fac 
parte; de bună seamă, uneori chiar vor face acest lucru.” (rândurile 21-23). Acest lucru 
sugerează că, în viziunea autorului, cetăţeanul modern nu este în totalitate egoist. De aceea, 
(A) este răspunsul corect. 


Răspunsurile incorecte 


B Atâta vreme cât, din perspectiva modernă, cetăţeanul pare mai preocupat de propriul interes 
decât de interesul comunităţii, autorul admite că aceasta „are, într-adevăr, pretenţii morale 
mai mici de la cetăţeni”(rândul 24). Ca atare, pretenţiile morale sunt atribuite perspectivei; nu 
se pune în discuţie moralitatea sau imoralitatea caracterului cetăţenilor înşişi. De asemenea, 

nu există niciun termen de comparaţie în text privind moralitatea cetăţenilor din epocile 
anterioare. De aceea (B) nu este răspunsul corect. 


C Conform perspectivei moderne, forţa motrice a democraţiei este interesul individual, iar 
realizarea binelui public constă în „competiţia şi compromisul dintre interesele individuale.” 
(rândul 19). Autorul însuşi admite că susţine acest punct de vedere, însă explică cum asta „nu 
înseamnă neapărat că neg faptul că indivizii vor fi în vreun fel interesaţi de protejarea sau 
promovarea scopurilor unei comunităţi mai mari din care fac parte; de bună seamă, uneori 
chiar vor face acest lucru.“(rândurile 21-23). De aceea, faptul că cetăţenii se concentrează 
asupra propriului interes nu înseamnă în mod automat că exclud interesele comunităţii în 
ansamblu, şi cu atât mai puţin că se opun acţiunilor de orice fel în beneficiul comunităţii. (C) 
nu poate fi răspunsul corect. 


D Deşi, după cum precizează autorul în rândul 23, cetăţenii moderni vor fi interesaţi de 
promovarea intereselor comunităţii în ansamblu, ei vor face asta „uneori,„. Ca atare, acest 
lucru nu se întâmplă constant şi nu înlocuieşte faptul că interesul individual primează. 


E Autorul explică în ce constă dobândirea competenţei politice în democraţiile moderne şi 
anume, în dobândirea unei înţelegeri de tip empatic a celorlalţi. De asemenea, punctul de 
vedere al autorului este că „perspectiva modernă necesită o formă sau alta de educaţie civică, 
pentru a crea cetăţeni cu adevărat competenţi, capabili să integreze interese uneori aflate în 
conflict” (rândurile 28-30). Din moment ce autorul propune această soluţie pentru democraţia 
modernă, nu i se poate atribui opinia că cetăţeanul modern este incapabil de a dezvolta o 
înţelegere a intereselor celorlalţi. De aceea, (E) nu este răspunsul corect. 


Nivel de dificultate: 4 


întrebarea 49 


Descriere: Pentru a răspunde corect acestei întrebări, trebuie mai întâi să găsiţi în text informaţii 
care să sugereze sau să afirme direct părerea autorului privind şansele de reuşită a democraţiei, iar 
apoi să alegeţi dintre variantele date pe aceea care clatină cel mai serios această părere. În rândurile 
1-3, autorul afirmă că pentru „ca o democraţie să funcţioneze, e nevoie de un anumit nivel de 
competenţă politică din partea cetăţenilor ei.” Restul textului discută ce înseamnă competenţa politică 
din două perspective, clasică şi modernă, iar concluzia textului se referă la şansele de reuşită a 
democraţiei în viitor. În privinţa acestora, autorul crede că „dobândirea competenţei politice devine o 
chestiune de dacă şi cum ar fi posibilă promovarea unei mult mai răspândite capacităţi de empatie în 
rândul cetăţenilor.” 


Răspunsul corect 


B Aşa cum este explicat mai sus, întreaga demonstraţie a autorului se bazează pe ideea că o 
democraţie funcţională necesită un anume grad de competenţă politică din partea cetăţenilor 
lor. Dacă ar exista un număr relevant de democraţii care să prospere fără ca cetăţenii acestora 

să fie competenţi din punct de vedere politic, întregul fundament al demonstraţiei autorului ar 
fi infirmat. Ca atare, (B) reprezintă răspunsul corect. 


Răspunsurile incorecte 


A 


În ultimul paragraf, autorul spune, într-adevăr, că, în absenţa empatiei, virtutea civică ar 
însemna pur şi simplu o supunere generată de o înţelegere abstractă a binelui, însă această 
idee nu se referă la acţiuni politice. Faptul că o persoană poate fi motivată sau nu de idei 
abstracte în întreprinderea de acţiuni politice este nerelevant din punct de vedere al tezei 
susţinute de autor, ca atare nu o poate pune sub semnul întrebării. 


Pentru ca democraţia să reuşească în viitor, autorul propune tocmai educarea capacităţilor 
empatice a cetăţenilor acesteia. Deci (C) nu infirmă teza autorului. 


(D) enunţă un fapt prezentat şi de către autor, ca motiv de inactualitate a perspectivei clasice, 
susţinând că, în societatea modernă „există nenumărate entităţi colective cu care se poate 
identifica un cetăţean” (rândul 10) şi, ca atare, „perspectiva clasică nu mai oferă niciun sfat 
despre binele cui trebuie căutat de către cetăţean.” Acest fapt este o etapă în argumentarea 
autorului şi ea nu infirmă faptul că democraţia are nevoie de cetăţeni competenţi din punct de 
vedere politic. 


Dificultatea înţelegerii binelui public de către cetăţenii unei democraţii nu pune sub semnul 
întrebării părerea autorului, conform căreia cetăţenii trebuie să fie competenţi din punct de 
vedere politic, adică „să ştie ce înseamnă binele public, cât şi să aibă o dorinţă susţinută de a-l 
realiza."“(rândurile 4-5). Deşi binele public poate fi mai dificil de înţeles, reuşita democraţiei 
poate depinde în continuare de competenţa politică a cetăţenilor ei. Deci (E) nu poate fi 
răspunsul corect 


Nivel de dificultate: 4 


întrebarea 50 


Răspunsul corect 


Aşa cum se arată în sinopsis, autorul textului discută condiţiile de bună funcţionare a 
democraţiilor în general, apoi prezintă două perspective diferite asupra conceptului de bine 
public, iar în final îşi expune propria părere despre democraţiile moderne şi propune o soluţie 
de bună funcţionare a democraţiei în viitor. De aceea, aşa cum este construit textul, scopul 
acestuia este de a identifica o soluţie satisfăcătoare care să rezolve problema competenţei 
politice în democraţiile moderne. 


Răspunsurile incorecte 


A 


Autorul compară două puncte de vedere despre ce anume constituie binele public, o 
perspectivă clasică şi una modernă. Insă autorul nu discută metodele în sine de dobândire a 

competenţei politice din perioada clasică sau în perioada modernă. Deci (A) nu descrie corect 
scopul textului. 


B Viziunea clasică nu poate rezolva eficient problema competenţei politice pentru că nu mai este 
aplicabilă societăţilor de astăzi. În ceea ce priveşte viziunea modernă, însă, autorul textului 
propune propria soluţie pentru reuşita democraţiei în viitor fără a o contrazice pe aceasta şi 
fără a sugera că este ineficientă. Soluţia propusă de autor, şi anume educarea cetăţenilor 
pentru dobândirea înţelegerii empatice a celorlalţi, sugerează faptul că autorul crede că 
perspectiva modernă are potenţialul de a reuşi. Deci (B) nu exprimă corect scopul textului. 


C Autorul crede că viitorul democraţiei este „sumbru” dacă înţelegerea celorlalţi rămâne una de 
tip abstract şi nu este una empatică. Însă el propune educarea cetăţenilor în acest scop, deci 
nu poate crede că sfârşitul democraţiei este inevitabil. (C) nu exprimă corect scopul textului. 


D În primul rând, dorinţa de realizare a binelui public este prezentă atât în perspectiva clasică, 
cât şi în cea modernă. În al doilea rând, nu există nimic în text care să susţină concluzia că 
viziunea modern asigură dorinţa susţinută de realizare a binelui public. De fapt, autorul susţine 
că, în abordarea modernă, problema competenţei politice se reduce la „problema educării 
oamenilor pentru a cunoaşte şi a înţelege nevoile celorlalţi.” (rândul 31). El adaugă că 
diversitatea şi amploarea societăţii moderne au împiedicat un tip empatic de înţelegere a 
intereselor celorlalţi şi, prin urmare, promovarea unei mai mari empatii este absolut necesară. 
Cu alte cuvinte, autorul crede că viziunea modernă oferă o cale spre competenţa politică, însă 
nu şi că ea garantează dorinţa continuă de realizare a binelui public. Deci (D) nu reprezintă 
scopul textului. 


Nivel de dificultate: 3 

Gândire logică, setul 1 - EXPLICAŢII 


întrebarea 1 


Descriere: Paragraful arată că visele se produc în timpul acelor perioade de somn în care se 
manifestă o Mişcare Rapidă a Ochilor (MRO). Aceste reprize de somn apar după procesele de învăţare 
de peste zi, depinzând de numărul acestora, şi ajută la asimilarea celor învăţate în ziua precedentă. 
Visele apar, aşadar, după procesele de învăţare şi stimulează memorarea celor învăţate. Această 
dependenţă (funcţie) este mai degrabă subinţeleasă în text, deci se cere tocmai identificarea 
afirmației care ar sprijini cel mai bine susţinerea paragrafului. 


Răspunsul corect: 


A După cum se arată în Descriere, reprizele de somn cu MRO apar după procesele de învăţare 
din ziua precedentă. Cum varianta (A) arată că dacă perioadele de învăţare sunt mai multe 
peste zi, atunci şi reprizele de MRO vor tinde să crească ca număr, se observă că astfel este 
sprijinită susţinerea din paragraf conform căreia etapele de somn MRO ”ne ajută să asimilăm 
ceea ce am învăţat în ziua precedentă”. Aşadar varianta (A) este răspunsul corect. 


Răspunsuri incorecte: 


B Această variantă de răspuns face din amintirea viselor o legătură între persoanele care de-a 
lungul zilei învaţă lucruri noi şi cele care nu învaţă lucruri noi, ceea ce nu reprezintă funcţia 
etapelor MRO. Astfel, varianta (B) este irelevantă ca răspuns la întrebare. 


C Dependenţa indicată în paragraf şi explicată în Descriere este de la perioadele de învăţare 
spre etapele de somn cu MRO din aceeaşi noapte, învăţarea stimulând reprizele de MRO. Ori 
varianta (C) de răspuns indică dependenţa inversă, de la etapele de MRO la procesele de 
învăţare din ziua următoare. 


D Paragraful arată că memorarea este realizată în timpul viselor, fiind dependentă de numărul 
acestora; aşadar este eronat ceea ce varianta (D) susţine, anume că memorarea este aceeaşi 
la persoanele care visează frecvent şi la cele care nu visează mult. 


E Varianta arată că persoanele cu memorie slabă ar memora mai bine dacă ar avea un somn fără 
reprize cu MRO, ceea ce poate cel mult slăbi susţinerea argumentului, dar în niciun caz nu o 
sprijină. 


Nivel de dificultate: 3 


întrebarea 2 


Descriere: Paragraful ilustrează prevederile regulamentului unei companii în ceea ce priveşte 
deplasările în interes de serviciu: la sfârşitul unei asemenea deplasări, orice angajat, dacă doreşte să 
îi fie rambursate toate cheltuielile, este obligat să depună un raport al acestora, la care trebuie să 
ataşeze chitanţele aferente. 

Angajatul care îşi expune părerile în paragraf tocmai a revenit dintr-o călătorie de serviciu unde a 
achitat - în interesul deplasării - nota de plată la hotel, biletul de avion, parcarea la aeroport. 
Angajatul consideră eronat că lipsa unei chitanţe (cea de la parcarea la aeroport) atrage după sine 
suportarea de către el a tuturor cheltuielilor, deoarece el interpretează greşit regulamentul companiei 

în sensul că lipsa unei chitanţe atrage după sine neconsiderarea niciunei alte chitanţe pentru a fi 
decontată de către companie. Practic, angajatul interpretează că decontarea se face fie pentru toate 
cheltuielile, fie pentru niciuna. 

În fond, întrebarea cere descoperirea interpretării greşite a regulamentului companiei, care a 
condus la părerea pe care şi-a format-o angajatul. 


Răspunsul corect: 


D După cum se arată în Descriere, angajatul consideră că lipsa unei chitanţe atrage după sine 
nerambursarea de către companie nici a celorlalte cheltuieli în interesul serviciului, pentru care 
există chitanţe. Este exact ceea ce arată şi răspunsul (D): compania rambursează toate 
cheltuielile dacă angajatul prezintă chitanţă pentru fiecare cheltuială. 


Răspunsuri incorecte: 


A Conform cu această variantă de răspuns, angajatul care prezintă chitanţe, chiar dacă nu 
pentru toate cheltuielile de serviciu, va fi rambursat de către companie doar pentru acele 
cheltuieli pentru care ataşează chitanţe. De fapt, după cum se arată în paragraf, părerea 
angajatului este diferită: dacă îi lipseşte o chitanţă, atunci el nu va fi rambursat nici măcar 
pentru acele cheltuieli pentru care are chitanţe. Prin urmare, varianta (A) este greşită. 


B În ceea ce priveşte regulamentul companiei, paragraful nu menţionează condiţiile în care 
aceasta consideră sau nu parcarea la aeroport ca o cheltuială legitimă în interesul serviciului. 
Angajatul interpretează greşit afirmaţia din regulament conform căreia “nicio cheltuială nu va 
fi rambursată de companie dacă nu se ataşează la raport şi chitanţa”, şi nu dacă parcarea la 
aeroport este sau nu considerată legitimă în interesul serviciului de către companie. Aşadar, 
varianta (B) este greşită. 


C Varianta (C) de răspuns arată corect ceea ce menţionează şi regulamentul, anume că „nicio 
cheltuială nu va fi rambursată de companie dacă nu se ataşează la raport şi chitanţa”. Dacă 
angajatul ar fi interpretat în acest sens regulamentul, el nu ar fi ajuns la concluzia greşită că 
lipsa unei chitanţe conduce la nerambursarea niciunei alte cheltuieli. Deci varianta (C) nu 
justifică părerea angajatului 


E Ca şi varianta (C), această variantă indică o interpretare corectă a regulamentului, în speţă a 
primei propoziţii, „angajaţii trebuie să depună un raport de cheltuieli la sfârşitul unei călătorii în 
interes de serviciu”. Prin urmare, varianta (E) nu justifică interpretarea greşită a angajatului, 
deci nu poate fi răspunsul corect. 


Nivel de dificultate: 2 

întrebarea 3 


Descriere: Paragraful conţine, în prima parte, informaţii referitoare la accidentul pe care o echipă de 
pescari l-a suferit la una dintre ieşirile ei pe mare. Accidentul, soldat doar cu distrugerea bărcii, a avut 
loc din cauza unei furtuni neprognosticate de serviciul meteorologic local, serviciu la datele căruia 
echipajul făcea întotdeauna apel înainte de a ieşi la pescuit. 

În a doua parte, paragraful oferă motivul pentru care serviciul meteorologic local a greşit prognoza şi 
pornind de la care echipajul l-a acuzat după aceea de pierderea bărcii: defectarea balizei folosite 
pentru culegerea datelor referitoare la vânt. Argumentul pe care se bazează acuzaţia pescarilor 
asumă tacit că defectarea balizei se datorează proastei întreţineri a echipamentului. 


Răspunsul corect: 


E Dacă serviciul meteorologic local şi-ar fi întreţinut cum se cuvine echipamentul (în cazul 
nostru, baliza), prognoza ar fi anunţat vreme rea, iar echipajul nu ar mai fi ieşit în larg şi, 
implicit, nu ar fi pierdut barca. Aşadar, (E) funcţionează ca premisă tacită în argumentul 
echipajului pentru că oferă motivul care i-ar putea ajuta pe pescari să aibă câştig de cauză 
potrivit argumentului: dacă baliza ar fi funcţionat bine, prognoza meteo ar fi fost corectă, ei nu 
ar fi ieşi pe mare, iar barca nu le-ar fi fost distrusă de furtună. 


Răspunsuri incorecte: 


A, B, D Niciuna dintre aceste variante de răspuns nu poate fi asumată ca o premisă în argumentul 
echipajului, întrucât se referă la stări de lucruri dinainte de producerea accidentului, adică din 
trecut (funcţionarea normală a balizei, previziunile corecte ale serviciului meteorologic şi 
ieşirile în larg, fără incidente, ale bărcii), în vreme ce accidentul se datorează stării actuale a 
balizei, adică cea din momentul accidentului. Aşa că, nu susţinerile din (A), (B) şi (D) sunt 
preluate acuzativ de pescari, ci funcţionarea defectuoasă a balizei în momentul accidentului 
este asumată ca premisă tacită în argumentul lor: deoarece o consideră cauza principală a 
accidentului. 


C Această variantă de răspuns nu poate fi premisă în argumentul echipajului pentru că nu 
prezintă şi motivul datorită căruia barca nu s-a mai întors întreagă la mal. In plus, faptul că 
echipajul de pescari nu a consultat şi serviciile meteorologice care preziseseră furtună este 
nerelevant atât pentru producerea accidentului, cât şi pentru acuzaţia pescarilor. 


Nivel de dificultate: 2 


întrebarea 4 


Descriere: Argumentul prezintă rezultatele unui experiment cu porumbei sălbatici: după (1) 
antrenarea a 4 dintre ei pentru a deschide cutii de seminţe cu ciocul şi (2) repunerea acestora în 
stolul mai multor porumbei sălbatici, s-a observat că (3) după o lună, cel puţin alţi 24 de porumbei 
aveau abilitatea de a străpunge cutiile cu seminţe. Pe baza acestor 3 observaţii, concluzia 
argumentului, indicată textual de prezenţa indicatorului de concluzie „astfel”, este că abilitatea de a 
deschide cutiile de seminţe a fost probabil dobândită de la cei 4 porumbei special antrenați pentru 
aceasta. 

Dintre variantele de răspuns, întrebarea cere identificarea afirmației care întăreşte cel mai mult 
această concluzie, despre deprinderea abilității de a deschide cutiile de seminţe de către porumbeii 
sălbatici aflaţi în contact cu porumbei special antrenați pentru a face acest lucru. 

Răspunsul corect: 


C Varianta aceasta de răspuns arată că lipsa antrenamentului porumbeilor pentru a deschide 
cutiile cu seminţe (deci observaţia (1)), face ca porumbeii să nu capete această deprindere. In 
acest fel, varianta (C) subminează punctul slab al argumentului, anume afirmaţia “probabilă”, 
dar nu certă, din finalul paragrafului, „alţi porumbei sălbatici şi-au însuşit probabil abilitatea de 
a deschide cutiile de la cei 4 porumbei care fuseseră antrenați în cadrul experimentului”. Prin 
urmare, varianta (C) este cea corectă. 


Răspunsuri incorecte: 


A Varianta aceasta de răspuns, chiar dacă adevărată, nu are legătură cu porumbeii antrenați 
pentru a deschide cutiile cu seminţe, întrucât face referire la obişnuinţa porumbeilor de a 
mânca hrana, în general, şi nu hrana lăsată în cutii. Prin urmare varianta (A) nu întăreşte 
argumentul, neaducând în discuţie elementele specifice ale acestuia, deci este greşită. 


B Varianta (B) slăbeşte argumentul, deoarece arată că nu este necesar antrenamentul pentru 
dobândirea unei abilităţi speciale şi consideră această abilitate, pe lângă alte strategii, ca fiind 
una practic înnăscută. Dar observaţia (3) arată că a fost necesară o lună pentru ca porumbeii, 
în contact cu cei antrenați, să dobândească această abilitate, ceea ce contrazice existenţa unor 
strategii inventive native şi nu dobândite prin antrenament. Prin urmare, varianta (B) este 
greşită 


D,E Aceste două variante nu fac referiri specifice la elementele distincte ale argumentului, ci sunt 
mai degrabă cu un caracter general. Prin conţinutul lor, chiar dacă general, ambele variante ar 
putea doar să slăbească forţa argumentului, prin aceea că subminează dovezile aduse în 
argument pentru a sprijini concluzia că porumbeii sălbatici au învăţat de la cei special 
antrenați. Prin urmare variantele (D) şi (E) sunt greşite. 


Nivel de dificultate: 3 


întrebarea 5 


Descriere: Teza eseistului este că supravegherea angajaţilor nu trebuie interzisă prin lege, întrucât 
mulţi angajatori consideră că este utilă din punct de vedere al productivităţii: simțindu-se 
supravegheați permanent, lucrătorii şi-ar face întotdeauna treaba la locul de muncă. 

Eseistul ia în considerare şi punctul de vedere al lucrătorilor, pe care îl şi respinge: angajaţii nu sunt 
de acord cu supravegherea electronică şi se tem că ea ar putea avea şi alte utilizări nelegate direct de 
monitorizarea lucrului şi considerate „greşite”; această posibilitate, de a da monitorizării o utilizare 
greşită de către angajatori, nu reprezintă un temei pentru a respinge noul mijloc de supraveghere, ci 
mai degrabă un temei pentru a controla şi reglementa folosirea lui. 

Se cere să precizăm, în contextul argumentării, rolul afirmației că un instrument ar putea fi greşit 
utilizat. 


Răspunsul corect: 


B Afirmația că un instrument ar putea fi greşit utilizat atacă direct susţinerea eseistului că 
„monitorizarea electronică a angajaţilor nu ar trebui să fie interzisă prin lege”. Aceasta este, de 
altfel, şi concluzia principală a argumentării. Astfel, eseistul vrea să arate că, pentru a-i 
respinge concluzia, afirmaţia că un instrument ar putea fi greşit utilizat este inadecvată. 
Degeaba ar putea susţine cineva (angajaţii) că instrumentul poate fi greşit utilizat, căci această 

susţinere nu e un temei pentru a demonta concluzia lui, ci doar temei pentru a cere să fie 
reglementat şi controlat. Deci, (B) reprezintă răspunsul corect. 


Răspunsuri incorecte: 


A După cum am arătat mai sus, concluzia principală a eseistului, enunţul care se vrea întemeiat 
de toate informaţiile din paragraf, este „Monitorizarea electronică a angajaţilor nu ar trebui să 
fie interzisă prin lege”. Prin urmare, (A) nu poate fi răspunsul corect. 


C Susținerea că un instrument ar putea fi greşit utilizat este cea care vrea să contracareze 
argumentarea eseistului, conform desfăşurării ideatice a paragrafului, şi nu invers. Eseistul 
invocă afirmaţia în discuţie ca pe o posibilă contracarare sau punct de vedere opus tezei sale. 
El nu urmăreşte să demonteze o eventuală teză opusă a angajaţilor, ci doar să-şi demonstreze 
cât mai convingător propriul punct de vedere. Astfel, (C) nu reprezintă răspunsul corect. 


D Din enunţul „Un instrument ar putea fi greşit utilizat”, chiar luat ca o generalizare, nu putem 
deduce ca un caz particular că „Monitorizarea electronică a angajaţilor nu ar trebui să fie 
interzisă prin lege”. Se observă că în contextul nostru concluzia ar fi în opoziţie cu premisa. Cel 
mult s-ar putea deduce din enunţul „Un instrument ar putea fi greşit utilizat” un enunţ de 
forma „Monitorizarea electronică a angajaţilor ar trebui interzisă prin lege”. Varianta (D) nu 
este deci răspunsul corect. 


E Nici situaţia în care afirmaţia în cauză ar fi privită ca un caz particular de la care concluzia 
principală este formulată ca o generalizare, adică invers decât indica varianta de răspuns (D), 
nu poate fi luată în considerare ca răspuns corect. Câtă vreme cele două enunţuri se află 
într-un fel de opoziţie, ele nu se pot susţine unul pe altul în niciun tip de aranjament. Astfel, 
nici (E) nu poate fi răspunsul corect. 


Nivel de dificultate: 3 


Întrebarea 6 

Descriere: În paragraf se relatează că o persoană critică declaraţia unui ziarist care pretinde că este 
entuziasmat de calităţile artistice incredibile ale picturilor rupestre descoperite recent în Franţa şi 
susţine totodată că artiştii care le-au produs reuşesc să ne impresioneze tocmai prin calităţile acestor 


picturi, fără ca noi să putem şti ce era în mintea artiştilor care le-au produs. 
Vi se cere să stabiliţi motivul pentru care este criticat ziaristul. 


Răspunsul corect: 


D Ziaristul este criticat pentru susţinerea că există o distincţie clară între ceea ce exprimă pictura 
şi ceea ce era în mintea artistului în momentul producerii ei. 


Răspunsuri incorecte: 


A Ziaristul nu este criticat pentru faptul că ar pretinde că picturile rupestre ar fi expresive. 


345 


Testul 2 - Secţiunea a 3-a - Gândire logică, setul 1- Explicații 


Această variantă de răspuns este incorectă, deoarece, conform ei, reiese că ziaristul ar fi 
susţinut că acela care a creat picturile rupestre ar fi fost animat de intenţii necunoscute, ceea 
ce însă lipseşte din paragraf. Mai mult, în paragraf se spune că ziaristul a lăudat picturile în 
cauză, iar această opţiune declară explicit că ziaristul nu le-a lăudat. Ca atare, această 
variantă de răspuns nu redă ideea pentru care este criticat ziaristul. 

Şi această variantă de răspuns se referă la o idee care este total străină paragrafului 

în care este prezentată opinia ziaristului. Mai exact, în acest paragraf nu apare 

nicăieri vreo menţiune referitoare la o eventuală comparaţie făcută de ziarist 

între modalitatea de gândire a oamenilor din Epoca de Piatră şi cea specifică 

oamenilor moderni. In fond, ziaristul nu poate fi criticat pentru o idee pe care el nu 

a exprimat-o. 


Această variantă de răspuns ne spune că ziaristul ar apela în cazul picturilor rupestre la un 
standard de expresivitate inaplicabil artei moderne, dar această idee nu are niciun fel de 
legătură cu relatările din paragraful dat şi cu întrebarea referitoare la viziunea criticabilă a 
ziaristului, deoarece o asemenea aserţiune nu poate fi găsită în acest paragraf. 


Nivel de dificultate: 1 


întrebarea 7 


Descriere: Paragraful de mai sus prezintă o situaţie aparent paradoxală: spontaneitatea este o 
caracteristică ce este apreciată de public, ceea ce garantează într-o mare măsură succesul unui 
candidat politic; pe de altă parte, într-o guvernare ulterioară este necesară planificarea, demersul 
bine chibzuit dinainte, şi nu decizia de moment; cu toate acestea, candidaţii de succes, care au arătat 
spontaneitate în campania electorală, devin deseori conducători de succes, capabili de planificare şi 
organizare în activitatea politică. 


Răspunsul corect: 


Răspunsul corect trebuie să arate, deci, cum este posibil ca deseori candidaţii ce s-au arătat 
spontani în campanie sunt totuşi deseori lideri bine organizaţi. Întrebarea ne cere, altfel spus, 
să trecem cumva peste dilema: un candidat este fie spontan (dar atunci e probabil să nu fie un 
lider bun), fie organizat (dar atunci nu are mari şanse de succes la public în campanie). 
Desigur, răspunsul se intuieşte oarecum şi fără a vedea opţiunile de răspuns: un candidat 
politic este capabil să se manifeste atât spontan, cât şi organizat şi reflexiv. 

Varianta (E) oferă o situaţie ce reflectă motivul pentru care un candidat (în realitate un om 
organizat) se poate manifesta spontan în faţa publicului alegător: chiar şi spontaneitatea lui 
este planificată (cum se întâmplă în cele mai multe cazuri în viaţa politică). Prin urmare, nu 
avem de a face cu niciun paradox în textul nostru. 


Răspunsuri incorecte: 


A 


Opţiunea de răspuns (A) încearcă să ne convingă că acei candidaţi care nu se manifestă 
spontan pot ajunge la putere prin manevre politice de culise. Insă noi trebuie să vedem de ce 
candidaţii spontani devin adesea lideri de succes organizaţi, şi nu cum ajung cei nespontani 
uneori la putere. Prin urmare, (A) nu are relevanţă pentru chestiunea în discuţie. 


Faptul că este mai uşor să îţi impui voinţa în faţa staffului de campanie decât în faţa naţiunii nu 


poate explica în niciun caz de ce candidaţii spontani devin deseori lideri capabili de organizare. 
Impunerea voinţei în faţa unui grup mai mic şi mai familiar nu garantează şi impunerea voinţei 

în faţa unui grup mai mare precum națiunea, cu atât mai puţin nu garantează o mai bună 
organizare a naţiunii. Astfel, (B) nu poate fi răspunsul corect. 


C Este adevărat că liderii naționali se subminează unii pe alții în campanie, chiar dacă sunt sau 
nu spontani, deci cu un posibil succes de public. In acelaşi timp este adevărat şi că un candidat 
care a fost atacat în campanie poate ajunge conducător. Exerciţiul se referă totuşi la candidaţii 
spontani care au după aceea abilităţi organizatorice, şi nu la cei atacați în campanie şi reduşi la 
tăcere încă de la primele manifestări, deci înainte de a gusta în vreun fel din mierea succesului 
politic. 


D Varianta (D) se referă doar la planificarea şi reflecţia mai intense şi mai atente de care trebuie 
să dea dovadă un politician în conducerea ţării, în comparaţie cu ceea ce se întâmplă pe acelaşi 
plan în campania politică. Varianta (D) nu spune nimic despre candidaţii spontani din campanie 
care reuşesc pe urmă să arate planificare şi reflecţie în conducerea ţării. Prin urmare, nici (D) 
nu poate fi răspunsul corect. 


Nivel de dificultate: 2 


întrebarea 8 


Descriere: Paragraful arată că în ţara Z, după creşterea mare a taxei per litrul de benzină, a fost 
măsurat impactul financiar al acestei creşteri, ca procent din venitul mediu al locuitorilor. Deoarece 
acest impact s-a dovedit mult mai mic pentru locuitorii din regiunea nord-estică faţă de cei din toate 
celelalte regiuni, concluzia argumentării, semnalată prin indicatorul „deci” este că cel mai probabil 
locuitorii acestei regiuni conduc maşina în medie mai puţini kilometri decât locuitorii celorlalte regiuni. 
Explicaţia care stă la baza acestei concluzii poate consta în mai multe variante. Întrebarea cere 
identificarea tuturor afirmațiilor care sprijină, întăresc această concluzie şi selectarea, ca răspuns 
corect, a acelei afirmaţii care nu face acest lucru. Se cere, aşadar, o afirmaţie care nu întăreşte, ci fie 
slăbeşte argumentarea, fie chiar nu are legătură clară cu aceasta. 


Răspunsul corect: 


E Este menţionat impactul climei regiunii nord-estice asupra tipului de benzină utilizat de 
locuitorii acelei regiuni, şi anume că benzina este mai ieftină datorită climei. Astfel, această 
variantă oferă o explicaţie alternativă a faptului că şoferii din regiunea nord-estică au fost 
afectaţi de creşterea taxei pe litrul de benzină mai puţin decât şoferii din alte regiuni, deoarece 
ei folosesc mai puţină benzină. Prin urmare, varianta (E) nu întăreşte argumentarea, deci este 
răspunsul corect. 


Răspunsuri incorecte: 


A Din varianta (A) se înţelege clar că venitul locuitorilor din regiunea nord-estică nu este în 
medie mai mare decât cel al locuitorilor altor regiuni. In acest fel, varianta (A) slăbeşte o 
explicaţie alternativă a unei premise a argumentării (salariile mai mari ale locuitorilor din 
regiunea nord-estică nu pot explica de ce impactul creşterii taxei per litru de benzină este mai 
mic în regiunea nord-estică). Prin urmare, varianta (A) întăreşte concluzia argumentării, deci 
nu este răspunsul corect. 

Ca şi în cazul variantei (A), această variantă întăreşte argumentarea deoarece slăbeşte o 
explicaţie alternativă a premisei: nu consumul de carburant este cel care poate justifica 
diferenţa impactului creşterii taxei pe litrul de carburant Deci, varianta (B) nu este răspunsul 
corect. 


Datorită faptului că folosirea transportului în comun mai mult decât a maşinii personale 
întăreşte faptul că locuitorii regiunii nord-estice conduc maşina în medie mai puţini kilometri, 
urmează că varianta (C) întăreşte direct concluzia argumentării, deci nu este răspunsul corect. 


Apropierea muncitorilor de locul de muncă este o explicaţie a faptului că aceştia, ca locuitori ai 
regiunii nord-estică, folosesc maşina în medie mai puţini kilometri decât locuitorii altor regiuni. 
Prin urmare, varianta (D) întăreşte direct concluzia argumentării, deci nu este răspunsul 
corect. 


Nivel de dificultate: 4 


întrebările 9-10 


Descriere: Cumpărătorul trage concluzia că toate produsele din magazinul cel nou sunt expirate. El 
se bazează în argumentarea sa pe două considerente: mai întâi, că a făcut de două ori cumpărături la 
acel magazin, achiziţionând o cutie de lapte, un ketch-up şi o conservă de peşte, apoi că toate aceste 
produse cumpărate de acolo de el au avut termenul de garanţie depăşit. 


Se cere identificarea unei părţi a argumentului prezentat şi a rolului jucat de un anumit enunţ 


în argument, în acest caz fiind vorba de concluzie. 


întrebarea 9 


Răspunsul corect: 


Afirmația „produsele din acest magazin nou sunt toate expirate” este concluzia argumentului. 
În primul rând, se observă că enunţul de la varianta (B) de răspuns este introdus de un 
indicator de concluzie: „astfel”. (Reamintim că şi în gândirea obişnuită concluziile pot fi 
introduse de indicatori specifici, uşor de recunoscut într-un text: aşadar, prin urmare, astfel că, 
deci, atunci, rezultă că, în consecinţă, în concluzie etc.; pot exista însă cazuri când indicatorul 
nu apare explicit, ca în cazul de faţă.) În al doilea rând, se vede că toate informaţiile 
oferite de cumpărător mai înainte încearcă să susţină ultima sa afirmaţie. 


Cumpărătorul face o generalizare inductivă pe baza a două premise: 


„Am făcut cumpărături de acolo de două ori până acum, o dată am cumpărat o cutie de lapte, 
iar altă dată un ketch-up şi o conservă de peşte.” 
„Toate aceste produse achiziţionate de mine până acum au avut termenul de garanţie expirat”. 


Concluzia lui este că „produsele din acest magazin nou sunt toate expirate”. 


Răspunsuri incorecte: 


A 


(A) reprezintă varianta de răspuns cea mai atractivă dintre opţiunile de răspuns incorecte. 
Aceasta, întrucât dacă afirmăm că „toate produsele din magazinul cel nou sunt expirate”, 
înțelegând prin aceasta că ne referim la produsele cumpărate în trecut, prezent şi viitor, putem 
conchide că „şi cele cumpărate până atunci au fost expirate”, conform principiului „dacă toţi, 
atunci şi unii”. Astfel, într-o altă aranjare a argumentului ar putea fi o premisă (de pildă, dacă 

am spune „Toate produsele din acest magazin sunt expirate. Am cumpărat în trecut produse 
din acest magazin. Deci, am cumpărat produse expirate”), dar se observă că i-am schimbat şi 
sensul şi l-am transformat şi într-un argument deductiv (nu mai este o generalizare, ci o 
particularizare). 

Numai că am stabilit deja că enunţul „produsele din acest magazin nou sunt toate expirate” 
reprezintă concluzia argumentului inductiv de mai sus şi nu poate fi o premisă pentru un alt 
enunţ (ceea ce este valabil şi pentru opţiunile de răspuns (C) şi (E)). 


Am stabilit că nu este vorba despre o premisă. În plus, nicio altă informaţie din text nu ne 
ajută să tragem concluzia că „că nu trebuie făcute cumpărături de la magazinul cel nou” (fiind 
vorba acum de o cu totul altă concluzie decât cea explicită, oferită deja de cumpărător). Astfel, 
varianta (C) reprezintă doar o posibilă implicaţie, nerelevantă în raport cu premisele 
argumentului. Cumpărătorul intenţionează să arate explicit numai că „toate produsele din 
magazinul cel nou sunt expirate”. 


Nu a fost în intenţia cumpărătorului să vorbească sau să ilustreze ceea ce se întâmplă 
câteodată într-un magazin nou (în orice magazin nou). El discută strict despre magazinul 
deschis la colţul străzii sale şi în legătură cu acel magazin formulează o concluzie. 

De asemenea, ca şi mai sus, la punctul (C), nu avem alte informaţii în text care să confirme 
ipoteza de la punctul (D). 


Aşa cum am spus mai sus, afirmaţia în discuţie - „toate produsele din magazinul cel nou sunt 
expirate” - reprezintă concluzia argumentului. De asemenea, afirmaţia „laptele, ketch-up-ul şi 
conservele de peşte sunt expirate în magazinul cel nou” susţine ea însăşi concluzia, după cum 
se vede din descriere. Mai mult, o concluzie nu poate susţine o premisă. Astfel, varianta de 
răspuns (E) nu poate fi răspunsul corect. 


Nivel de dificultate: 1 


întrebarea 10 


Răspunsul corect: 


A 


Aşa cum am spus în explicaţiile de mai sus, avem de a face cu un argument inductiv, unde 
concluzia reprezintă o generalizare. Numai că argumentul tocmai din această cauză este 
eronat, întrucât se operează o generalizare fără ca în premise să se ofere suficiente informaţii. 
În general, în argumentele inductive nu găsim concluzii sigure ca în cele deductive, însă uneori 
informaţiile bogate prezente în premise pot sta ca temeiuri pentru concluzii destul de 
probabile. 

Nu este şi cazul argumentului cumpărătorului; el este greşit tocmai pentru că se pleacă de la 
prea puţine informaţii şi se conchide în mod general. Răspunsul corect (cheia) este deci 
varianta (A). Cumpărătorul porneşte de la trei cazuri de produse expirate (o cutie de lapte, un 
ketch-up şi o conservă de peşte) şi generalizează pentru toate produsele din magazinul de pe 
colţul străzii sale. 


Răspunsuri incorecte: 


Numărul vizitelor la magazinul cel nou ar fi fost într-adevăr relevant pentru a conchide în 
legătură cu cantitatea de produse expirate, gândindu-ne că vizitând mai des magazinul ar fi 
cumpărat şi mai multe produse, considerent ce face ca această variantă de răspuns să fie 
destul de puternică. 

Însă, legat de datele oferite de cumpărător în prima premisă, anume că nu a cumpărat decât 
trei tipuri de produse din multitudinea de sortimente aflate la vânzare, varianta (B) de răspuns 
rămâne mult mai slabă decât (A). Argumentul ar fi devenit puternic mai degrabă ţinând cont 
de numărul produselor cumpărate, nu de numărul vizitelor la magazin. El putea merge şi o 
singură dată la magazin şi putea cumpăra o gamă foarte largă de produse (aproape toate, 
dacă era posibil), ceea ce i-ar fi îndreptăţit mai mult concluzia pe care a tras-o (în condiţiile în 
care tot aşa de multe produse aveau termenul de garanţie depăşit). 


Este irelevant pentru concluzia cumpărătorului ca el să spună cu câte zile era depăşit termenul 
de garanţie. Important este că acest termen a fost depăşit şi această informaţie este utilizată 
pentru extragerea concluziei. Prin urmare, (C) nu este varianta de răspuns corectă. 


Desigur, unele produse pot fi comestibile şi după ce depăşesc termenul de garanţie (deşi sunt 
oricum periculos de consumat). Posibilitatea ca acele produse achiziţionate să fi fost încă bune 
de mâncat este însă din nou irelevantă pentru a demonta argumentul cumpărătorului. Practic, 
enunţul de la opţiunea (D) nu explică de ce cumpărătorul a operat generalizarea în cauză. 


Varianta (E) este în vădită contradicţie cu concluzia argumentului. Cumpărătorul vrea să arate 
sentenţios că „toate” produsele sunt expirate, în niciun caz nu doreşte să lase teren de dubii 
măcar, şi cu atât mai puţin să ne lase să credem că alte cutii de lapte, ketch-up sau conserve 
să nu fi fost expirate. Ceea ce înseamnă că (E) se îndepărtează foarte mult de ceea ce spune 
sau intenţionează să demonstreze cumpărătorul. 

Astfel stând lucrurile, prin contrazicerea logică a concluziei, nu obţinem acel enunţ ce arată că 
argumentul cumpărătorului este eronat. 


Nivel de dificultate: 1 


Întrebarea 11 


Descriere: Paragraful redă previziunea sumbră a unui economist cu privire la o succesiune de 
evenimente economice negative cărora ţara sa nu le va putea face faţă. Astfel, el susţine că întrucât 
ea nu-şi va permite o reducere rapidă a deficitului comercial, se va declanşa un întreg lanţ de 
fenomene economice negative care vor duce în cele din urmă la recesiune economică. 

Vi se cere să identificaţi ce anume se poate infera din argumentarea economistului. 


Răspunsul corect: 


Această variantă de răspuns redă tocmai ceea ce poate fi inferat din înlănţuirea de fenomene 
economice negative prezentată de economist. Mai exact, din moment ce reducerea bruscă a 
deficitului economic este urmată de scăderea împrumuturilor externe şi de lipsa de capital 
care, la rândul lor, vor duce la creşterea inflaţiei sau a dobânzilor, rezultă cu necesitate, prin 
tranzitivitate, că reducerea bruscă a deficitului comercial conduce inevitabil la recesiune. 
Tocmai acest lucru este susţinut de varianta de răspuns (E), iar aserţiunea redată de ea 
rezultă logic-deductiv din susţinerea sumbră a economistului. 


Răspunsuri incorecte: 


A 


Varianta (A) e greşită deoarece nu exprimă ceva ce poate fi dedus din argumentele 
economistului. Din punct de vedere economic, ea exprimă relaţia cauzală între reducerea 
bruscă a deficitului comercial şi scăderea în aceeaşi măsură a fluxului împrumuturilor străine. 

Din punct de vedere logic, e de observat că ceea ce ea exprimă este doar una dintre verigile 
lanţului inferenţial prin care economistul trage concluzia, neputând fi în acelaşi timp şi 
consecinţa logică a întregii lui argumentări. 


B Conform acestei variante de răspuns, absenţa creşterii inflaţiei sau a dobânzilor ar fi doar o 
urmare logică a absenței lipsei de capital dar, din cele susţinute de economist, ea este 
consecinţă logică a  conjuncţiei dintre două fenomene negative: scăderea fluxului 
împrumuturilor externe şi lipsa de capital. Aceasta nu reprezintă însă decât o simplă 
interpretare a uneia dintre premisele economistului şi nu este consecinţa logică a celor 
susţinute de el. 


C Ceea ce este enunțat în (C) este exact inversul a ceea ce se enunţă în ultima parte a 
paragrafului. Or, acesta este deja un motiv suficient ca (C) să nu poată fi răspunsul corect. 


D Varianta susţine că absenţa diminuării rapide a deficitului comercial ar fi urmată logic de 
absenţa scăderii fluxului împrumuturilor străine, ceea ce reprezintă tot un fel de comentariu a 
uneia din premisele argumentării în care însă se neglijează faptul că, aşa cum se spune în 
paragraf, reducerea deficitului comercial ar putea fi urmată şi de lipsa de capital. Oricum, prin 
componenţa sa, această variantă de răspuns nu redă ceva din premisele argumentului şi nu 
coincide deloc cu concluzia ce se desprinde logic din cele susţinute de economist. 


Nivel de dificultate: 2 


întrebarea 12 


Descriere: Paragraful porneşte de la două premise asupra comportamentului oamenilor şi al unei 
părţi a animalelor: 1) stă în firea omenească ca omul să răspundă la agresiune prin agresiune, 2) stă 
în instinctul firesc al unei ursoaice mame să răspundă prin agresivitate la agresiunile asupra puilor săi, 
pe care îi iubeşte şi îi protejează. Plecând doar de la aceste două premise, argumentul conchide în 
mod dubitabil, eronat, că „e imposibil să te conformezi principiului susţinut de unii că la ură şi 
agresiune ar trebui răspuns cu iubire faţă de agresor”. Semnul de întrebare asupra concluziei, deci 
practic greşeala, provine din aceea că argumentul nu stabileşte clar că ceea ce „ţine de natura 
umană” sau a ursoaicei mamă nu poate fi evitat. Adăugând premiselor această informaţie, că tot ce 
ţine de legile firii (umane sau animale) este inevitabil, concluzia argumentului ar deveni corectă. 

Se cere identificarea între variantele de răspuns a celei care arată motivul pentru care raţionamentul 
din paragraful prezentat este îndoielnic. 


Răspunsul corect: 
C Varianta (C) exprimă exact lipsa indicată în Descriere, anume că argumentul nu arată că tot 


ce ţine de instinct, de legile firii umane se consideră ca fiind inevitabil . Aşadar (C) este 
răspunsul corect. 


Răspunsuri incorecte: 

A După cum am precizat în Descriere, raţionamentul nu este îndoielnic datorită manierei de 
relaţionare a premiselor şi concluziei, ceea ce varianta varianta (A) de răspuns. Deci (A) nu 
arată de ce este îndoielnic raţionamentul, fiind aşadar un răspuns greşit. 


B Luând în discuţie poziţia celor care susţin că “la ură şi agresiune ar trebui răspuns cu iubire” şi 
detaşându-se de ea, e evident că raţionamentul nu face confuzie între actele de ură şi actele 

de agresiune, deşi le detaşează de cele de iubire faţă de agresor. Din această cauză şi 
deoarece nu indică motivul pentru care raţionamentul este greşit, rezultă că (B) nu este 
răspunsul corect. 


D Chiar dacă termenul de „natură umană” face referire la comportamentul şi firea omenească (să 
răspunzi la agresiune prin agresiune), pe când „natura ursoaicei mame” se referă la 
manifestările mai degrabă instinctive ale acesteia (să-şi iubească şi să-şi protejeze puii), 
aplicarea aceluiaşi termen la două realităţi diferite nu poate motiva caracterul îndoielnic al 
raţionamentului atâta vreme cât termenul este folosit cu acelaşi înţeles, adică cu consecventă, 
pentru fiecare realitate la care se referă. Deoarece varianta (D) este consecventă cu 
argumentul şi nu arată de ce este îndoielnic raţionamentul, urmează că (D) nu este răspunsul 
corect. 


E Concluzia paragrafului respinge un principiu moral (La ură şi agresiune să răspunzi prin 
iubire!), pornind de la asumarea explicită (sub forma premisei: Jine de natura umană ca la 
agresiune să răspunzi la fel) tot a unui principiu moral (de genul: Ochi pentru ochi, dinte 
pentru dinte!), dar şi a unei generalizări privind comportamentul ursoaicei mamă (premisa: 
Jine de natura ursoaicei mamă să-şi iubească şi să-şi protejeze puii). Aşadar, paragraful nici 
nu se referă la fapte din domeniul moralității, nici nu respinge o asumpţie despre natură 
(umană sau animală) pe baza lor, după cum susţine (E), motiv pentru care (E) nu este 
răspunsul corect. 


Nivel de dificultate: 3 


întrebarea 13 


Descriere: Paragraful dezvăluie dialogul dintre un ziarist şi un arheolog despre eficienţa unei metode 
de stabilire a vechimii vestigiilor arheologice. Astfel, ziaristul susţine că metoda de datare cu Ci4 a 
vechimii vestigiilor arheologice este considerată de multă vreme suficient de precisă, întrucât ea a 
permis stabilirea cu exactitate că dispariţia Culturii Gumelnița s-a produs în jurul anului 4000 î.Hr.; 
arheologul consideră că datarea vestigiilor arheologice cu metoda susţinută de ziarist este imprecisă şi 
susţine că, de fapt, Cultura Gumelnița a dispărut cu 250 de ani mai devreme. 

Vi se solicită să indicaţi ce idee a ziaristului este respinsă de arheolog. 


Răspunsul corect: 

C Aceasta este opţiunea corectă pentru că ea ne spune că arheologul respinge tocmai susţinerea 
ziaristului după care metoda datării vestigiilor arheologice cu C44 este suficient de precisă şi a 
condus la rezultate exacte. 

Răspunsuri incorecte: 

A Această variantă de răspuns este incorectă întrucât ea nu spune nimic despre exactitatea şi 
precizia metodei Ci4, în testarea vechimii vestigiilor arheologice susţinută de ziarist şi 
contestată de arheolog, iar ea nu poate fi legată nici de cele spuse de cei doi şi nici de 


solicitarea emisă cu privire la disputa lor. 


B Prin această variantă de răspuns arheologul nu contestă că în trecut se apela la metoda datării 
vestigiilor arheologice cu Ci4,. Într-adevăr, conform paragrafului, ziaristul precizează că 

folosirea lui C14, pentru datarea vestigiilor arheologice se practică de multă vreme. Aşadar, de 
fapt, arheologul nu respinge această opinie avansată de ziarist. 


D Această variantă de răspuns este o opţiune incorectă, întrucât ziaristul nu discută nimic despre 
dificultăţile şi lipsa de facilităţi pe care le-ar presupune folosirea metodei cu C44 pentru datarea 
vechimii vestigiilor arheologice. Acest detaliu ne convinge că şi această variantă este un 
răspuns incorect la solicitarea de mai sus, cu atât mai mult cu cât arheologul nu poate contesta 
o idee pe care ziaristul n-ar fi formulat-o cât de cât explicit. 


E Această opţiune este incorectă, deoarece arheologul nu respinge ideea jurnalistului conform 
căruia dispariţia Culturii Gumelnița s-a produs î.Hr. 


Nivel de dificultate: 2 


Întrebarea 14 


Descriere: Este prezentat dialogul parţial contradictoriu dintre Iulia şi Matei. Pornind de la o remarcă 
generală, anume un declin al standardelor de moralitate în democraţiile zilelor noastre, Iulia o 
particularizează de la “funcţionarii publici” la politicieni. Iulia justifică această remarcă despre 
scăderea moralității la politicieni apelând la două consideraţii, vizând mai ales servirea propriului 
interes: 1) răsplătirea grupurilor de interes care i-au sprijinit în dobândirea mandatului; 2) obţinerea 
de bani din clientelism politic după încheierea mandatului. Prin replica sa, Matei încearcă să arate 
Iuliei că părerea ei este greşit formată, întrucât s-ar baza doar pe consideraţiile mass-mediei. Pe de o 
parte, el susţine că standardul de moralitate al politicienilor probabil nu a scăzut, bazându-şi această 
susţinere pe observaţia (aserţiunea) că „In ultimii zece ani nu s-a înregistrat o creştere a numărului 
de politicieni condamnaţi pentru infracţiuni”. Ori tocmai această observaţie este criticabilă: prin ea, 
Matei consideră că nerespectarea unui standard de moralitate este echivalentă cu o infracţiune, deci 
ar fi un lucru ilegal. Aşadar, conexiunea pe care o face Matei între moralitate şi legalitate/ilegalitate 
este eronată. Pe de altă parte, revenind la spusele Iuliei, ea nici măcar nu încearcă discutarea 
legalităţii respectării standardelor de moralitate de către politicieni: ea doar constată că aceştia nu le 
mai respectă. 

Se cere determinarea motivului pentru care răspunsul lui Matei este criticabil. 


Răspunsul corect: 


C După cum s-a arătat în Descriere, răspunsul lui Matei este criticabil tocmai deoarece el 
consideră că nerespectarea standardelor de moralitate de către politicieni ar fi un lucru ilegal. 
Or (C) afirmă exact acest lucru, motiv pentru care este răspunsul corect. 


Răspunsuri incorecte: 


A Partea din răspunsul lui Matei care ar putea face referire la cele susținute de această variantă 
de răspuns este “In ultimii zece ani nu s-a înregistrat o creştere a numărului de politicieni 
condamnaţi pentru infracţiuni”. Nu numai că această susţinere a lui Matei nu este rezultatul 
vreunui studiu statistic şi nici nu conţine o presupunere asupra statisticilor, ci este - pur şi 
simplu - o observaţie (aserţiune). Aşadar varianta (A) nu poate fi răspunsul corect. 


B Creşterea numărului de politicieni, corelată cu păstrarea constantă a numărului de politicieni 


condamnaţi pentru infracţiuni, ar permite, cel mult, să tragem concluzia că de fapt procentul 
politicienilor condamnaţi pentru infracţiuni s-a redus. Ori aceasta nu are relevanţă pentru 

discuţia dintre Iulia şi Matei, mai precis pentru răspunsul pe care Matei îl dă. Varianta (B) este, 
prin urmare, greşită. 


D Asumpţia lui Matei că orice lucru nesancţionat de lege este moral este opusă celei indicate în 
varianta (D) de răspuns, anume că un lucru ilegal este imoral . Prin urmare varianta (D) de 
răspuns este greşită. 


E Dacă Matei ar avea în vedere că este în interesul public ca media să critice standardul de 
moralitate al funcţionarilor publici, atunci el nu ar mai considera că Iulia este o victimă 
influenţată de mass-media. Ignorarea acestui fapt nu este, aşadar, motivul datorită căruia 
răspunsul lui Matei este criticabil. Deci şi această variantă de răspuns este greşită. 


Nivel de dificultate: 2 


întrebarea 15 


Descriere: Folosind două informaţii despre copacii bătrâni şi cei tineri, anume că: 1) pe copacii 
bătrâni trăiesc multe feluri de ciuperci, iar pe cei tineri puţine; 2) insectele mănâncă frunzele şi coaja 
copacilor tineri mai des decât frunzele şi coaja copacilor bătrâni, ecologiştii ajung să susţină tacit că 
copacii bătrâni sunt mai rar atacați de insecte decât cei tineri. Adăugând la această susţinere 
descoperirea că „unele ciuperci produc compuşi letali pentru insecte”, ecologiştii trag concluzia că 
„acele ciuperci erau probabil responsabile pentru rezistenţa copacilor bătrâni la insecte”. Întrucât, pe 
baza celor două informaţii şi a unei asemenea descoperiri, concluzia nu este decât „probabilă”, 
întrebarea cere identificarea unei afirmaţii care, prin informaţia adițională adusă, ar întări această 
concluzie despre comportamentul insectelor faţă de anumite ciuperci. 


Răspunsul corect: 


C Această variantă de răspuns face o comparaţie între copacii bătrâni şi cei tineri, în sensul că - 
după o aceeaşi stropire cu fungicide - copacii bătrâni au fost mai puternic atacați de insecte 
decât cei tineri, ceea ce întăreşte faptul că probabil ciupercile erau „responsabile pentru 
rezistenţa copacilor bătrâni la insecte”. Astfel, (C) clarifică şi întăreşte concluzia ecologiştilor. 


Răspunsuri incorecte: 


A Prin conţinutul său, varianta (A) de răspuns pune în discuţie doar copacii bătrâni, făcând o 
comparaţie între cei cu mai multe tipuri de ciuperci şi cei cu mai puţine. Dar varianta nu dă 
nicio informaţie despre „ciupercile responsabile pentru rezistenţa copacilor bătrâni la insecte” şi 
cu atât mai puţin despre o eventuală legătură dintre justificările aduse în paragraf şi concluzia 
ecologiştilor. Deci (A) nu este răspunsul corect. 


B Din varianta (B) de răspuns se înţelege că stropirea cu pesticide a copacilor tineri permite 
creşterea rezistenţei insectelor, ceea ce, din nou, nu are legătură cu mortalitatea provocată de 
ciuperci insectelor. Prin urmare, acesta nu este răspunsul corect. 


D Varianta (D), ca şi (B) şi (E), vorbeşte doar despre copacii tineri, fără a aduce informaţie 


adițională fie despre copacii bătrâni şi ciupercile acestora, fie despre ciupercile care produc 
compuşi letali pentru insecte. Deci (D) nu este răspunsul corect. 

E Ca şi (B) şi (D), varianta (E) de răspuns aduce informaţie adițională despre copacii tineri, dând 
o posibilă explicaţie a faptului că aceştia sunt mai atacați de insecte (datorită ciupercilor care le 
atrag); însă în acest fel nu este întărit raţionamentul ecologiştilor despre rezistenţa copacilor 
bătrâni şi ciupercile letale insectelor. Aşadar (E) nu este răspunsul corect. 


Nivel de dificultate: 5 


întrebarea 16 


Descriere: Ziaristul concluzionează că guvernul trebuie să-şi continue politica de a impune reguli 
televiziunii. La început, el afirmă că a nu admite o politică de reglementare a activităţii televiziunii 
poate conduce la efecte benefice imediate (un număr mai mare de posturi şi o audienţă sporită, deci o 
creştere economică), dar care se vor transforma cu timpul în efecte negative pe termen lung 
(reducerea alfabetizării şi, datorită acestui fapt, scăderea capacităţii de raţionare a electoratului, 
precum şi reducerea stabilităţii politice). La final, pe baza unor asemenea consideraţii, ziaristul ajunge 
să susţină că efectele benefice pe termen scurt vor submina, în ultimă instanţă, creşterea economică 
de lungă durată, ceea ce îi îndreptăţeşte concluzia în favoarea nevoii politicii de reglementare a 
activităţii televiziunii. 


Răspunsul corect: 


E Concluzionând necesitatea unei politici de reglementare a activităţii televiziunii, ziaristul 
consideră că această politică nu poate fi decât una realizabilă în condiţiile unei stabilităţi 
politice, adică una pe termen lung, garantată de capacitatea de raţionare a electoratului. 
Numai prin această politică se menţine creşterea economică de lungă durată şi nu doar o 
creştere pe termen scurt. Ori acesta este chiar principiul pe care ziaristul îşi bazează 
raţionamentul, principiu exprimat aproape în termeni similari de (E). Prin urmare, (E) este 
răspunsul corect. 


Răspunsuri incorecte: 


A, B Ziaristul nu îşi propune şi nici nu face o ierarhizare a elementelor pe care le consideră necesare 
în susţinerea concluziei sale, precum alfabetizarea, stabilitatea politică şi alte obiective cu 
valoare socială. Dacă el face totuşi o ierarhizare, aceasta vizează primatul creşterii pe termen 
lung în raport cu creşterea de scurtă durată şi prioritatea politicilor care fac posibile aceste 
două tipuri de creştere. De aceea (A) şi (B), care se referă la primul gen de ierarhizare, nu pot 
fi răspunsurile corecte. 


C Potrivit ziaristului, ca urmare a politicilor pe termen scurt privind televiziunea, deteriorarea 
capacităţii de raţionare a electoratului este determinată în mod direct de scăderea alfabetizării. 
Odată redusă capacitatea de raţionare a electoratului prin programele de televiziune, alegerile 
acestuia nu mai pot oferi stabilitatea politică necesară unei creşteri economice de lungă durată. 
Aşa stând lucrurile, e greu de susţinut că un astfel de electorat ar putea lua o decizie care să 
oprească declinul propriei capacităţi de raţionare. Deci (C) nu poate veni în sprijinul 
raţionamentului ziaristului. 


D Problema pusă de ziarist este cea a continuării reglementării activităţii televiziunii de către 
guvern, nu a reducerii ariei reglementărilor guvernamentale, ceea ce este în evidentă 
contradicţie cu conţinutul lui (D) (Schimbările în politica guvernamentală ar trebui să vizeze 
scăderea ariei de reglementare guvernamentală şi nu extinderea acesteia). Altfel spus, 

ziaristul susţine o asemenea reglementare şi nu argumentează împotriva ei. Dar cum prin 
conţinutul său (D) susţine contrariul, (D) subminează raţionamentului ziaristului. 


Nivel de dificultate: 3 


întrebarea 17 


Descriere: Argumentul arată că deşi o autoritate, Agenţia Naţională a Producătorilor de Sisteme 
Informatice (ANPSI), informează despre o creştere a popularității sistemelor anti-virus, o societate de 
studii de piaţă din nordul ţării a obţinut concluzii cumva contradictorii: vânzările de produse 
informatice, inclusiv de sisteme anti-virus, au scăzut în ultimii doi ani. Concluzia studiului este că 
„sistemele anti-virus nu sunt mai căutate azi faţă de acum 3 ani”, deci au fie aceeaşi popularitate, fie 
chiar una scăzută, contrar creşterii popularității menţionată de ANPSI pentru „ultima vreme”. 

Se cere identificarea acelei informaţii adiţionale care slăbeşte argumentul, deci care explică de unde 
provine discrepanţa dintre datele ANPSI şi cele ale societăţii din nordul ţării, sau care arată motivele 
pentru care datele societăţii din nordul ţării pot fi considerate mai puţin credibile. 


Răspunsul corect: 


A Răspunsul (A) slăbeşte forţa argumentului întrucât susţine că datele culese de societatea 
respectivă de la firme din nordul extrem al ţării ar fi irelevante la nivel naţional întrucât sunt 
mai puţin credibile din punct de vedere statistic şi calitativ, ceea ce explică discrepanţa dintre 
datele pe care le oferă şi cele ale ANPSI. Deci (A) este răspunsul corect. 


Răspunsuri incorecte: 


B Această variantă de răspuns nu se referă la informaţiile din argument, ci, plecând de la 
acestea, arată o acţiune planificată de ANPSI pentru viitor. Informaţia din (A) ar putea cel mult 
întări forţa argumentului, deoarece acţiunea planificată de ANPSI denotă o încredere a acestei 
autorităţi naţionale în rezultatele studiului de piaţă din nordul ţării oferite de societate. Prin 
urmare, varianta (B) nu este răspunsul corect. 


C Ca şi varianta (B), această variantă de răspuns întăreşte forţa întregului argument, dând o 
mare credibilitate datelor oferite de societatea specializată în studii de piaţă din nordul ţării, 
deoarece menţionează sprijinul ANPSI faţă de aceasta. Aşadar nici varianta (C) nu este 
răspunsul corect. 


D Varianta (D) de răspuns, arătând popularitatea sistemelor anti-virus, întăreşte o parte a 
argumentului, anume prima, cea în care sunt prezentate observaţiile ANPSI. Deci nu poate 
slăbi forţa întregului argument, ceea ce face ca (D) să nu fie răspunsul corect. 

E Această variantă de răspuns dă o informaţie generală despre piaţa de produse software în 
general, şi nu despre piaţa produselor anti-virus - subiectul concluziei argumentului. Aşadar, 
(E) nu este răspunsul corect. 


Nivel de dificultate: 2 

întrebarea 18 


Descriere: Paragraful oferă informaţia că medicamentul antigripal prezentat la TV ar fi accesibil fără 
reţetă şi că el este eficient pentru vindecarea de gripă. In paragraf se precizează însă că folosirea 
acestui medicament de către hipertensivi ar fi totuşi riscantă datorită efectelor lui secundare. În 
schimb, se susţine că hipertensivii afectaţi de gripă pot recurge fără risc la medicamente naturiste, 
care nu au deloc efecte secundare. 

Vi se cere să indicaţi continuarea logică a celor relatate în paragraf. 


Răspunsul corect: 


E Paragraful arată că remediul antigripal prezentat la televiziune poate fi cumpărat din farmacii 
fără reţetă, dar susţine totodată că folosirea lui de hipertensivii afectaţi de gripă produce 
creşterea tensiunii lor arteriale. Paragraful susţine de asemenea că hipertensivii pot folosi în 
schimb diferite ceaiuri şi plante medicinale pentru a se vindeca de gripă, întrucât acestea nu au 
niciuna din urmările negative ale medicamentului antigripal prezentat la TV. Această variantă 
le recomandă hipertensivilor bolnavi de gripă să recurgă la tratamente naturiste şi, prin 
urmare, ea este continuarea logică a celor expuse în paragraf. 


Răspunsuri incorecte: 


A Această variantă de răspuns pare firească, fiind de la sine înţeles că persoanele hipertensive 
care au contractat o viroză respiratorie nu trebuie să-şi trateze gripa în mod necritic, adică 
este normal ca ele să-şi verifice tensiunea arterială înainte de a-şi trata viroza respiratorie. 
Această recomandare este perfect firească, dar ea nu este deloc o continuare logică a textului 
din paragraf. 


B Această variantă de răspuns nu se referă deloc la tratarea gripei de care ar suferi o persoană 
hipertensivă cu medicamente naturiste. Cu alte cuvinte, această variantă de răspuns preia o 
parte din textul paragrafului şi eventual o accentuează, fără a fi însă o continuare logică a 
paragrafului. Prin urmare, această opţiune nu poate fi o completare a celor spuse în paragraf. 


C La rândul său, această variantă de răspuns este o recomandare pentru hipertensivii bolnavi de 
gripă, dar prin informaţia redată de ea se referă la un aspect nesemnificativ faţă de solicitarea 
întrebării asociată celor susţinute în paragraf. Esenţial nu este faptul că hipertensivii nu trebuie 
să se trateze cu medicamentul antigripal ce poate fi procurat din farmacii fără reţetă, ci acela 
că medicamentul în cauză conduce la creşterea tensiunii lor arteriale. Prin urmare, ceea ce 
susţine această variantă de răspuns este doar un suport, o premisă menită să justifice 
continuarea logică a paragrafului. 


D Această variantă de răspuns exprimă o recomandare adresată hipertensivilor afectaţi de gripă, 
respectiv, că ei ar trebui să se trateze de gripă pe baza sfaturilor primite de la alţi hipertensivi 
care s-au vindecat de aceeaşi afecţiune, dar un asemenea sfat este greşit. Tocmai aceasta este 
motivul pentru care putem susţine fără ezitare că această variantă de răspuns nu este o 
consecinţă logică a paragrafului şi că nimic din cele redate în paragraf nu o justifică. 


Nivel de dificultate: 2 

Întrebarea 19 


Descriere: Argumentul din paragraf relevă faptul că în prezent toxemia este pusă de către doctori în 
legătură cu creşterea rapidă în greutate. Şi în trecut, doctorii asociau creşterea în greutate cu toxemia 
(chiar dacă nu se cunoşteau cauzele toxemiei), crezând însă că prima ar putea fi una din cauzele celei 
de a doua. Pe baza acestei asocieri, ei recomandau limitarea creşterii în greutate. 

Un argument ca cel descris mai sus subliniază faptul că dacă un corelat cunoscut al unei relaţii poate 
fi o cauză, acest lucru este suficient pentru a justifica încercarea de a controla corelatul respectiv (în 
cazul de mai sus, creşterea în greutate). Ni se cere să identificăm argumentul care se foloseşte de o 
schemă de raţionare asemănătoare cu cea din argumentarea doctorilor. 


Răspunsul corect 


A Argumentul face o legătură între copiii excesivi de rebeli şi părinţii permisivi. Chiar dacă nu se 
ştie care sunt cauzele nesupunerii la copii, se susţine în mod explicit că părinţii ar trebui să 
evite să fie permisivi pentru că ei îşi pot controla comportamentul permisiv, iar permisivitatea 
ar putea fi o cauză a nesupunerii. Se observă că argumentul de la varianta (A) urmează o 
schemă de raţionare foarte asemănătoare cu cea din argumentarea doctorilor, motiv pentru 
care este răspunsul corect. 


Răspunsuri incorecte 


B Elementele corelate de (B) sunt exerciţiul fizic şi arderea caloriilor, exerciţiului fizic datorându- 
se arderea caloriilor. Aşadar, exerciţiul fizic este cauza arderii caloriilor, astfel că persoanele 
care sunt preocupate de creşterea excesivă în greutate ar trebui să facă regulat exerciţii fizice. 
Dar corelatul al cărui control este urmărit prin B nu este nici exerciţiul fizic, nici arderea 
caloriilor, ci creşterea în greutate. Având o schemă de raţionare diferită de cea a argumentului 
din paragraf, (B) nu este răspunsul corect. 


C Această variantă de răspuns asociază creşterea infracționalității cu creşterea populaţiei de 
adolescenți şi adulți tineri, dar nu sub forma unei relații cauzale. Cauza creşterii 
infracţionalităţii o constituie alţi factori decât cel al creşterii populaţiei de adolescenţi şi adulți 
tineri. Propriu-zis, (C) susţine că relaţia cauzală dintre acei alţi factori şi creşterea 
infracţionalităţii este funcţională numai dacă se iau în considerare schimbările în cadrul 
populaţiei tinere. Folosindu-se de o altă schemă de raţionare decât cea din argumentarea 
medicilor, (C) nu este răspunsul corect. 


D Această variantă de răspuns nu este cea corectă întrucât, deşi consideră că erorile de 
comunicare ar fi cauza problemelor ce intervin în relaţiile dintre oameni, particularizează 
această relaţie cauzală la problema controlării eşecului comunicării în cuplurile maritale: în 
sensul că, pentru a se împiedica transmiterea de mesaje neintenţionate de către viitorii soţi, 
aceştia ar trebui să urmeze cursurile de pregătire maritală axate pe modurile în care 
comunicarea eşuează. 


E Varianta de răspuns (E) relaţionează problemele copiilor legate de mişcarea ochilor cu 
dificultăţile pe care ei le au în a învăţa să citească. Într-un prim pas, ea consideră că 
problemele legate de mişcarea ochilor sunt probleme de vedere, iar apoi susţine că ar trebui 
verificat dacă copiii au probleme de vedere înainte a fi învăţaţi să citească, motivând că 
problemele legate de mişcarea ochilor pot fi cauzate şi de factori care produc şi alte probleme 
de vedere. După cum se poate observa, această schemă de raţionare este diferită de cea din 
paragraf, aşa că (E) nu poate fi răspunsul corect. 


Nivel de dificultate: 3 


358 


Testul 2 - Secţiunea a 3-a - Gândire logică, setul 1- Explicații 


întrebarea 20 


Descriere: Paragraful descrie un şir de întâmplări în timpul unei ore de dirigenţie: se aude un zgomot 
puternic dinspre cancelarie, dirigintele iese din clasă, zgomotul dispare, atmosfera în liceu se 
calmează, dirigintele reapare în clasă. Fără a primi alte explicaţii referitoare la motivul plecării 
dirigintelui, elevii clasei conchid că acesta a plecat pentru a contribui „la dispariţia zgomotului”. Deşi 
pare plauzibilă explicaţia elevilor, raţionamentul lor este, totuşi, eronat: dirigintele poate să fi plecat şi 
din alte motive, nelegate de îndepărtarea sursei zgomotului dinspre cancelarie. 

Dintre toate posibilităţile oferite, se cere identificarea aceleia care explică cel mai bine de ce 
raţionamentul elevilor este vulnerabil. 


Răspunsul corect: 


A Dacă, aşa cum arată varianta (A), directorul liceului (deci nu dirigintele) este cel care a 
îndepărtat sursa zgomotului dinspre cancelarie, atunci dirigintele a plecat din cu totul alte 
motive din clasă, fără legătură cu dispariţia zgomotului. Prin urmare varianta (A) arată cel mai 
bine de ce este vulnerabil raţionamentul elevilor: ei au utilizat faptul că un eveniment 
(dispariţia zgomotului) este precedat de un altul (ieşirea dirigintelui din clasă) ca o probă 
suficientă pentru susţinerea concluziei că primul îl cauzează pe al doilea, neluând în seamă şi o 
altă posibilă cauză (intervenţia directorului). 


Răspunsuri incorecte: 


B Încrederea elevilor în dirigintele lor, menţionată la varianta (B), nu poate explica de ce 
dirigintele lor rezolvă problema creată de apariţia zgomotului dinspre cancelarie. Varianta (B) 
nu arată de ce raţionamentul elevilor este vulnerabil, deci nu este răspunsul corect. 


C Varianta (C) face raţionamentul elevilor mai plauzibil, deoarece faptul că dirigintele rezolvă 
uneori probleme administrative îi poate conduce pe elevi să conchidă că şi acum, în problema 
zgomotului dinspre cancelarie, dirigintele a fost cel care a plecat şi a rezolvat problema. Deci 
(C) nu este răspunsul corect. 


D Lucrările de reamenajare care au loc zilnic în liceu, menţionate la varianta (D), indiferent dacă 
au fost sau nu cauza zgomotului, nu sunt relevante pentru a determina ce anume a făcut ca 
zgomotul să dispară. Aşadar nici această variantă de răspuns nu este cea corectă, deoarece nu 
arată de ce este vulnerabil raţionamentul elevilor. 


E Dacă, aşa cum spune varianta (E), zgomotul nu l-a deranjat pe diriginte, înseamnă că el nu ar 
fi avut un motiv să contribuie la îndepărtarea acestuia. Prin urmare, varianta (E) nu este 
răspunsul corect. 


Nivel de dificultate: 4 

întrebarea 21 


Descriere: Profesorul îşi expune concluzia chiar de la început: numărul studenţilor care absolvă 
specialitatea principală a fiecărui departament de limbi străine dintr-o universitate trebuie luat ca fiind 
criteriul de evaluare a succesului fiecărui departament de acest fel. 

Premisele pe care profesorul îşi bazează argumentarea sunt următoarele: (1) Fiecare departament de 
limbi străine are aceleaşi oportunităţi de a atrage studenţi şi, prin urmare, de a-şi demonstra 
succesul. (2) Numărul de studenţi absolvenţi ai specializări principale dintr-un astfel de departament 
este indicatorul cel mai exact al calităţii predării pe care departamentul o oferă, aflându-se în raport 
direct proporţional cu aceasta. (3) Succesul unui departament de limbi străine se află tot într-un 
raport direct proporţional cu numărul studenţilor pe care departamentul reuşeşte să-i atragă. 

Aşadar, premisele de la care pleacă profesorul susţin că, în raport cu oricare alt factor, numărul 
studenţilor absolvenţi indică cel mai bine succesul unui departament de limbi străine, permiţând 
totodată şi evaluarea precisă a acestuia. 


Răspunsul corect: 


A Concluzia profesorului ne spune că numărul de studenţi absolvenţi ai specializării principale 
este cel mai important criteriu de evaluare a succesului anual al fiecărui departament de limbi 
străine. Conform premiselor (1), (2) şi (3), explicit enunțate, numărul absolvenţilor este şi 
factorul care indică cel mai exact succesul unui departament de limbi străine. De aceea, niciun 
alt factor, nici măcar cel de spaţiu, nu poate justifica reducerea numărul de studenţi. Aceasta 
este o premisă asumată tacit de profesor şi pe care (A) o enunţă atunci când susţine că niciun 
departament de limbi străine nu e forţat nici măcar din raţiuni de spaţiu să refuze un potenţial 
absolvent. Deci (A) redă răspunsul corect. 


Răspunsuri incorecte: 


B Niciuna dintre premisele (1), (2) şi (3) nu lasă să se înţeleagă faptul că recrutarea unor 
potenţiali absolvenţi ai departamentelor de limbi străine ar depinde de vreo restricţie, cu atât 
mai puţin de restricţiile bugetare pentru personalul auxiliar, aşa cum spune (B). Dimpotrivă, 
cele trei premise explicite prezintă departamentele de limbi străine ca având oportunităţi egale 
în atragerea studenţilor şi în obţinerea unui succes anual bazat pe numărul de studenţi 
absolvenţi. Prin urmare, (B) nu exprimă răspunsul corect. 


C, E Profesorul nu leagă în mod direct problema succesului departamentelor de limbi străine de 
calitatea predării, aşa cum lasă să se înţeleagă (C) şi (E). Mai precis, (C) vorbeşte despre rolul 
cercetării ştiinţifice a personalului didactic dintr-un departament de limbi străine în influențarea 
calităţii predării, în timp ce profesorul raportează calitatea predării la numărul absolvenţilor cu 
specialitatea principală dintr-un asemenea departament, considerând că acest număr indică 
mai exact calitatea predării şi nu cercetarea ştiinţifică. Din această cauză (C) nu poate fi o 
premisă asumată de profesor. De asemenea, profesorul nu se bazează pe ceea ce se susţine în 
(E): nici pe evaluarea calităţii cursurilor de către studenţi, nici pe utilizarea acestei evaluări ca 
un criteriu de succes al departamentelor de limbi străine. Aşadar, varianta de răspuns (E) nu 
are cum fi asumată nici ea ca premisă de către profesor. 


D Varianta de răspuns (D) nu exprimă o premisă asumată tacit, ci particularizează una dintre 
premisele explicite - premisa (1) - de la care pleacă profesorul în argumentarea sa: 
departamentele de limbi străine oferă fiecare aceleaşi oportunităţi de şcolarizare atunci când 
propun acelaşi număr şi aceeaşi varietate de cursuri de la un an la altul. Prin urmare, (D) nu 
este răspunsul corect. 


Nivel de dificultate: 5 


360 


Testul 2 - Secţiunea a 3-a - Gândire logică, setul 1- Explicații 


întrebarea 22 


Descriere: În acest paragraf este redat un dialog între Dan şi Radu, care avansează concluzii 
distincte cu privire la rolul şi statutul lui Pluto în cadrul Sistemului nostru Solar, iar fiecare dintre ei 
apelează la temeiuri diferite în sprijinul concluziei sale. Astfel, în timp ce Dan invocă pentru susţinerea 
sa opinia avansată de o instituţie ştiinţifică specializată în probleme de astronomie, Radu apelează la 
rezultate obţinute cu ajutorul unor instrumente şi metode noi de investigare a statutului diferitelor 
corpuri cosmice care fac parte din Sistemul Solar. 

Vi se solicită să indicaţi ce idee a lui Dan este contestată de Radu. 


Răspunsul corect: 


E În expunerea punctului său de vedere redat în acest paragraf, Dan îşi încheia expunerea prin a 
susţine că Pluto trebuie considerat un simplu asteroid şi sub niciun aspect planetă a Sistemului 
nostru Solar, în timp ce Radu îşi încheie propria replică la cele afirmate de Dan promovând 
concluzia că statutul lui Pluto trebuie reconsiderat şi că acest corp astronomic trebuie să fie 
considerat planetă a Sistemului nostru Solar, pentru că altfel, ne spune Radu, ar deveni 
imposibilă clasificarea planetelor din Sistemul Solar şi din afara lui. Prin urmare, Radu respinge 
tocmai ideea susţinută de Dan conform căreia Pluto ar fi doar un asteroid. 


Răspunsuri incorecte: 


A Varianta de răspuns oferită precizează că diametrul lui Pluto este prea mic în raport cu 
celelalte planete ale Sistemului Solar, iar Dan afirmă că el este de numai 13.600 de Km. In 
ceea ce priveşte replica dată de Radu nu apare nicăieri vreo referinţă la diametrul lui Pluto şi 
nici la mărimea acestui diametru în raport cu celelalte planete ale Sistemului Solar. Ca atare, 
conţinutul declaraţiei lui Radu ne permite să considerăm că el nu contestă faptul că diametrul 
lui Pluto este mai mic decât al celorlalte planete din Sistemul nostru Solar. 


B Conform acestei variante de răspuns, ni se spune că Pluto se află la marginea exterioară a 
Sistemului Solar. Desigur, această idee este prezentă printre cele aflate în expunerea datorată 
lui Dan şi pe care el îşi întemeiază propria concluzie. Ideea lui Dan cu privirea la locul din 
Sistemul Solar la care s-ar afla Pluto nu apare însă niciunde printre cele susţinute de Radu şi, 
ca atare, ea nu poate fi considerată ca o idee a lui Dan care este respinsă de Radu. 


C Informaţia redată de această variantă de răspuns nu apare nici explicit şi nici implicit în 
expunerea lui Dan, dar nici în cea datorată lui Radu. Cei doi participanţi la dialogul consemnat 
în paragraf nu vizează sub vreun aspect cât de mic posibil certitudinea sau incertitudinea 
opiniei formulată cu mult timp înainte de Asociaţia Astronomică Internaţională după care Pluto 
n-ar fi una dintre planetele sistemului nostru solar. 


D Se poate constata că această variantă de răspuns preia o idee care apare şi în componenţa 
celor susţinute de Dan, mai exact este vorba de o idee folosită de Dan drept un al treilea 
temei, adică o a treia premisă pe care el se bazează pentru a ne dovedi că Pluto este un simplu 
asteroid aflat la extremitatea exterioară a sistemului nostru solar. Radu, însă, nu se referă 
deloc, nici explicit şi nici tacit, la această susţinere a lui Dan care pretinde că atmosfera lui 
Pluto ar fi alcătuită din neon şi ar fi extrem de rarefiată. Este deci firesc ca ideea criticată de 
Radu să nu fie identică cu această afirmaţie făcută de Dan. 


Nivel de dificultate: 2 

Întrebarea 23 


Descriere: Consideraţiile zoologului se referă la una dintre trăsăturile pe care el le apreciază ca 
definitorii pentru vulpi şi iepuri, indiferent dacă aceste animale trăiesc la pol sau în deşert. Această 
trăsătură este dimensiunea urechilor: la animalele polare ea este mai mică, iar la cele deşertice ea 
este mai mare. În fond, zoologul ia în discuţie una dintre trăsăturile care dovedesc adaptarea vulpilor 
şi iepurilor la condiţiile de mediu şi care îi permit să tragă concluzia că dimensiunea urechilor ne poate 
indica dacă aceste animale trăiesc la pol sau în deşert. 

Vi se cere să identificaţi enunţul spre care conduc atât premisele de la care pleacă zoologul în 
argumentarea sa, cât şi concluzia la care el ajunge. 


Răspunsul corect: 


Zoologul ia în considerare, sub formă de premise, două tipuri de informaţii: unele care se 
referă la dimensiunea diferită a urechilor de vulpe şi iepure - în funcţie de locul unde aceste 
animale trăiesc, altele care oferă explicaţii pentru respectivele diferenţe de dimensiune - în 
funcţie de rolul pe care îl joacă urechile vulpilor şi iepurilor în adaptarea la mediul lor de viaţă. 
Drept concluzie, zoologul afirmă că dimensiunea urechilor poate indica locul unde trăiesc 
aceste animale, adică fie zona polară, fie zona deşertică. 

În mod explicit, (B) susţine că dimensiunea urechilor este expresia modului de adaptare a 
vulpii şi a iepurelui la condiţiile de mediu, idee care poate fi trasă - aşa cum se poate observa 
mai sus - atât din concluzia zoologului, cât şi din cele două tipuri de informaţii (premise) de la 
care el pleacă. 


Răspunsuri incorecte: 


A, E 


Aceste variante de răspuns sunt nerelevante pentru argumentaţia zoologului întrucât fiecare 
pune în discuţie o problemă la care zoologul nu se referă. Astfel, argumentaţia zoologului nu se 
referă nicidecum la o clasificare a vulpilor şi iepurilor în animale polare şi animale deşertice, 
aşa cum susţine (A), deşi se foloseşte de ea în mod tacit. Cu atât mai puţin şi-ar putea 
propune să ofere un criteriu pentru această clasificare. Or (A) ne spune că dimensiunea 
urechilor ar fi un astfel de criteriu. 

La fel, (E) ne vorbeşte despre diferenţele corporale dintre vulpile şi iepurii care trăiesc la pol 
sau în deşert, diferenţe asumate deja de zoolog înainte de a-şi începe argumentarea. In plus, 
(E) afirmă că dimensiunea urechilor ar putea explica doar parţial aceste diferenţe, ori zoologul 
consideră că dimensiunea urechilor e un element corporal esenţial pentru adaptarea vulpilor şi 
iepurilor la mediul sau zona în care trăiesc. 


Această variantă de răspuns nu este corectă deoarece reproduce, în alţi termeni, concluzia pe 
care o trage zoologul, în vreme ce nouă ni se cere să identificăm enunţul care poate fi susţinut 
pe baza întregii argumentaţii, adică pornind de la premisele şi concluzia zoologului. 


Vorbind despre dimensiunea urechilor vulpii şi iepurelui, această variantă de răspuns ne arată 
calea înspre ceea ce putem determina plecând de la informaţiile din premise şi nicidecum ceea 
ce putem infera plecând de la argumentaţia zoologului. Prin urmare, (D) nu conţine răspunsul 
corect. 


Nivel de dificultate: 2 

Testul 2 - Secţiunea a 3-a - Gândire logică, setul 1- Explicații 


întrebarea 24 


Descriere: Textul oferă două informaţii: mai întâi, ziarul respectiv a refuzat să publice ştiri 
senzaţionale, nerelevante pentru viaţa socială, fiind neserioase, chiar dacă în felul acesta nu atrage 
mai mulţi cititori; în al doilea rând, ziarul nu poate fi considerat din această cauză un tabloid sau un 
ziar neserios. Se observă cu uşurinţă, cu ajutorul indicatorului „prin urmare”, că ultimul enunţ 
reprezintă concluzia argumentului din text. Considerând primul enunţ o premisă a unui argument 
eliptic (căruia îi lipseşte o premisă sau este subinţeleasă), rămâne să găsim cealaltă premisă cu 
ajutorul căreia putem trage concluzia şi care se află printre opţiunile de răspuns. 


Răspunsul corect: 


A Concluzia argumentului spune că ziarul nu poate fi inclus în categoria tabloidelor. Motivul este 
că în conţinutul ştirilor sale nu se găsesc ştiri şocante, senzaţionale, aşa cum se întâmplă în 
cazul tabloidelor. Astfel, premisa ascunsă, presupusă, trebuie să spună că tabloidele publică 
ştiri senzaţionale, neserioase, irelevante pentru viaţa socială. Răspunsul corect este deci (A). 


Răspunsuri incorecte: 


B Varianta (B), care spune că tabloidele atrag un public mai larg, nu poate susţine concluzia 
argumentului, întrucât numărul cititorilor sau dimensiunea masei de cititori este irelevantă 
pentru pretenţia de a scoate ziarul respectiv din categoria tabloidelor aşa cum spune concluzia. 
Deci, din această perspectivă, (B) nu poate fi răspunsul corect. 


C Opţiunea de răspuns (C) nu este o premisă ce poate fi asumată pentru argumentul de mai sus, 
deoarece, legat tot de concluzie, care exclude ziarul din tagma tabloidelor, faptul că ştirile 
şocante, senzaţionale vând mai bine ziarele nu este relevant. De altfel, argumentul tocmai 
acest lucru are în vedere: să arate că ziarul nu este un tabloid cu ştiri senzaţionale, chiar dacă 
prin aceasta nu se vinde mai bine. Vânzările masive prin intermediul ştirilor şocante nu sunt pe 
primul plan pentru profilul ziarului. 


D Argumentarea din text vrea să arate doar că ziarul respectiv nu face parte din categoria 
tabloidelor şi nu îşi propune să meargă aşa de departe încât să conteste din punct de vedere 
moral orice ziar care publică ştiri senzaţionale, deşi în subtext se poate întrevedea 
desconsiderarea acelor ziare care editează astfel de ştiri. Repetăm, pretenţia argumentării este 
totuşi ceva mai modestă. 


E Varianta (E) vine cumva în opoziţie cu intenţia argumentării din text. Ziarul în cauză refuză 
tocmai să publice ştiri senzaţionale pentru publicul larg, de dragul seriozităţii şi al importanţei 
informaţiilor pentru viaţa socială. Prin urmare, (E) nu poate fi cheia. 


Nivel de dificultate: 3 

Testul 2 - Secţiunea a 3-a - Gândire logică, setul 1- Explicații 


întrebarea 25 


Descriere: Paragraful conţine observaţii despre comportamentul ingenios al şopărlelor atunci când 
sunt urmărite, atacate sau când viaţa le este pusă în pericol. Ni se spune că ele reuşesc să 
supravieţuiască în faţa atacatorilor prin cedarea unei părţi din propriul corp: putându-şi desprinde 
coada de propriul corp, prin zvârcolirile ei, şopârlele distrag atenţia atacatorului şi scapă cu viaţă. Pe 
baza acestor informaţii se conchide că, pentru şopârle, supraviețuirea este o problemă de adaptare la 
provocările mediului în care trăiesc. 

Ni se cere să identificăm rolul jucat de acest ultim enunţ în paragraf. 


Răspunsul corect: 


D 


Potrivit Descrierii, supraviețuirea şopârlelor prin adaptare la provocările mediului în care 
trăiesc este concluzia spre care conduc toate informaţiile ce rezultă din observarea 
comportamentului ingenios al şopărlelor atunci când sunt agresate. Ori, tocmai acest lucru este 
exprimat în (D), motiv pentru care această variantă de răspuns este cea corectă. 


Răspunsuri incorecte: 


A 


Potrivit Descrierii, concluzia paragrafului se referă la supraviețuirea şopârlelor ca problemă de 
adaptare ingenioasă la mediu, iar nu la capacitatea lor de a scăpa de prădători prin cedarea 
unei părţi din propriul corp, aşa cum afirmă (A). Dacă ar fi o ipoteză, (A) ar trebui să se 
verifice prin concluzia paragrafului (ceea ce nu se întâmplă), nu printr-o premisă şi nici 
verificând o afirmaţie dintr-o premisă (cum se înţelege din text), aşa că (A) nu este răspunsul 
corect. 


Cum (B) se referă, ca principiu, la rolul jucat de adaptarea la mediu în evoluţia speciilor în 
general şi nu la cazul concret de adaptare la mediu al majorităţii speciilor de şopârle, singurul 
despre care se vorbeşte în paragraf, e evident că această variantă de răspuns nu poate fi cea 
corectă. 


Paragraful vorbeşte despre comportamentul şopârlelor în general, atunci când se află în 
diverse situaţii, nu despre comportamentul propriu fiecărei şopârle în faţa atacatorilor şi doar 
în situaţii fără ieşire, cum procedează (C). Mai mult, paragraful nu generalizează cazuri 
particulare, cum face (C), ci trage o concluzie pornind de la informaţii dobândite prin 
observaţie. Deci (C) nu este răspunsul corect. 


Aşa cum deja am arătat, afirmaţia că supraviețuirea este pentru majoritatea şopârlelor o 
chestiune de adaptare ingenioasă la provocările mediului în care trăiesc exprimă concluzia 
paragrafului şi nu o premisă sau observaţie de la care se pleacă. Fiind o afirmaţie concluzivă, 
cu atât mai puţin se poate spune despre ea că ar fi nefondată (că e fundamentată greşit sau 
nu, aceasta e o altă problemă, care nu interesează aici), motive pentru care (E) nu este 
varianta corectă de răspuns. 


Nivel de dificultate: 3 

Testul 2 - Secţiunea a 4-a - Gândire logică, setul 2 - Explicații 


Gândire logică, setul 2 - EXPLICAŢII 


întrebarea 26 


Descriere: Sunt prezentate două puncte de vedere diferite: pe de o parte, criticii consideră că 
reclamele cu jucători profesionişti de hochei, datorită violenţei manifestate de aceştia pe gheaţă, au 
ca efect transformarea acestor „persoane violente în modele pentru copiii uşor impresionabili”. Criticii 
arată astfel posibilitatea unui presupus efect nedorit al acestor reclame. Pe de altă parte, purtătorul 
de cuvânt al companiei care se ocupă de aceste reclame, evidenţiază obiectivul lor, anume: acela de a 
vinde produse şi nicidecum de a crea modele de un anumit fel pentru copii. Purtătorul de cuvânt nu ia 
în seamă obiecţia criticilor privind efectele posibile ale reclamelor, ci trece de la aceste efecte posibile 
la obiectivele scontate ale reclamelor, ca şi cum dacă obiectivele scontate au o anumită calitate, 
atunci aceeaşi calitate o vor avea şi consecinţele îndeplinirii lor (efectele reale). Raționamentul 
purtătorului de cuvânt este, deci, eronat şi la aceasta se referă întrebarea: se cere identificarea 
motivului erorii de raţionament. 


Răspunsul corect: 


A Se observă cu uşurinţă că (A) este răspunsul corect deoarece redă aproape exact motivul erorii 
din raţionamentul purtătorului de cuvânt: acesta schimbă subiectul de la efectele presupuse 
ale reclamelor, aşa cum sunt arătate de către critici, la efectele (obiectivele) scontate ale 
reclamelor. 


Răspunsuri incorecte: 


B Faptul că purtătorul de cuvânt îi consideră pe jucătorii profesionişti de hochei că sunt staruri nu 
este o eroare în raţionamentul acestuia faţă de observaţiile aduse de critici. Eroarea 
raţionamentului are altă motivaţie, după cum s-a arătat în Descriere, deci (B) nu este 
răspunsul corect. 


C Nu purtătorul de cuvânt este cel care „atacă caracterul jucătorilor menționând că se presupune 
că sunt violenţi”, ci criticii sunt cei care îi consideră astfel pe hocheişti. Deci varianta (C) de 
răspuns nu poate fi o eroare în raţionamentul purtătorului de cuvânt, ceea ce înseamnă că (C) 
nu este răspunsul corect. 


D Purtătorul de cuvânt nu contrazice o concluzie, ci mai degrabă accentuează obiectivele 
scontate în detrimentul efectelor observate. Prin urmare, această variantă nu este răspunsul 
corect. 

E Deşi argumentul nu oferă dovezi pentru ceea ce se susţine că ar pretinde criticii, faptul că nu 


se susţine această afirmaţie nu este o eroare. Aşa cum rezultă din Descriere, eroarea de 
raţionare are altă motivaţie. Aşadar (E) nu este răspunsul corect. 


Nivel de dificultate: 1 

Testul 2 - Secţiunea a 4-a - Gândire logică, setul 2 - Explicații 


întrebarea 27 


Descriere: Paragraful ne oferă, sub formă de premise, câteva informaţii cu privire la statutul actual 
al unei boli rare de sânge. Un prim gen de informaţii se referă la spectrul răspândirii bolii şi au o tentă 
evaluativă: recenta răspândire a bolii este îngrijorătoare întrucât nu i se cunosc cauzele. Un alt gen de 
informaţii redă părerea dominantă în rândul cercetătorilor cu privire la cauzele acestei boli, exprimând 
în acelaşi timp şi o atitudine de distanţare faţă de poziţia lor: majoritatea cercetătorilor bănuiesc că 
scăderea nivelului hormonului tiroxină din creier contribuie la contractarea bolii, deşi natura exactă a 
relaţiei dintre scăderea tiroxinei şi boală e greu de stabilit. În fine, ultimul gen de informaţii infirmă 
părerea majorităţii cercetătorilor cu privire la presupusa - de către ei - cauză a bolii: majoritatea 
oamenilor care au un nivel foarte scăzut al tiroxinei nu contractează boala. 

Cerinţa este de a identifica afirmaţia care e cel mai bine sprijinită de informaţiile din paragraf, 
altfel spus de a trage concluzia ce decurge din aceste informaţii. 


Răspunsul corect: 


B Al treilea gen de informaţii infirmă părerea majorităţii cercetătorilor privind contractarea bolii, 
la fel cum lăsa să se înţeleagă şi distanţarea de poziţia cercetătorilor prezentă în cel de-al 
doilea gen de informaţii. Dar cum, potrivit majorităţii cercetătorilor, nivelul scăzut al tiroxinei 
ar fi responsabil de contractarea bolii, luând în considerare toate cele trei genuri de informaţii 
se poate concluziona că există probabil şi alţi factori răspunzători de contractarea acestei boli 
rare de sânge, ceea ce (B) şi face. Deci (B) este răspunsul corect. 


Răspunsuri incorecte: 


A Paragraful nu vorbeşte despre boli de sânge obişnuite, ci despre o boală rară de sânge. Deşi 
scăderea tiroxinei poate fi un factor determinant al bolilor de sânge, totuşi (A) nu este varianta 
corectă de răspuns: (A) se referă la altă formă de boală decât cea vizată în paragraf. 


C Această variantă de răspuns nu este corectă întrucât stipulează o relaţie de directă 
proporţionalitate între scăderea nivelului tiroxinei şi scăderea probabilității de a contracta 
amintita boală rară de sânge, ceea ce nu decurge în mod logic nici măcar din acel de-al treilea 
gen de informaţii din paragraf, nici din cel de-al doilea, cu atât mai puţin din primul gen. 


D,E Sunt variante de răspuns care nu pot fi inferate, fiecare, din toate cele trei genuri de informaţii 
ale paragrafului. Astfel, ceea ce ne spune (D) nu poate fi inferat din niciunul dintre genurile de 
informaţii specificate în Descriere întrucât nu are nicio legătură cu ele. La rândul său, (E) 
poate fi inferat doar din cel de-al treilea gen de informaţii, nu şi din primele două. De aceea, 
(D) şi (E) nu sunt variante corecte de răspuns. 


Nivel de dificultate: 4 

Testul 2 - Secţiunea a 4-a - Gândire logică, setul 2 - Explicații 


întrebarea 28 


Descriere: Paragraful ne propune un dialog între două persoane, Carmen şi Luca, care au păreri 
diferite despre felul în care ar trebui se comporte descendenţii ajunşi la maturitate cu părinţii lor, 
indiferent dacă ei locuiesc sau nu împreună cu aceştia. Pentru a-şi justifica propriul punct de vedere, 
participanţii la dialog recurg la procente, cu scopul de a specifica proporţia în care copiii se îngrijesc 
de părinţii lor şi pentru a-şi întemeia pe această bază concluzia pe care o susţine fiecare dintre ei. 

Vi se solicită să identificaţi modul în care Luca îşi construieşte argumentul. 


Răspunsul corect: 


A 


Dovezile pe care Carmen le aduce în sprijinul afirmației că adulţii îşi neglijează părinţii sunt de 
două feluri: 1) dovezi statistice: în mod explicit, Carmen prezintă o situaţie procentuală în care 
97% dintre adulţii care au părinţi în viaţă nu locuiesc cu aceştia, iar din procentul de 97% doar 
3% sunt adulţi care, deşi nu locuiesc cu părinţii lor, recent le-au oferit totuşi îngrijire; 2) 
dovezi de ordin moral: în mod implicit, Carmen admite că adulţii cu părinţi în viaţă au obligaţia 
de a le oferi îngrijire atâta timp cât trăiesc. 

Luca preia dovezile oferite de Carmen, dar în maniere diferite. În timp ce asumpţia că există o 
obligaţie morală de a-ţi ajuta părinţii este preluată necondiţionat, dovezile de ordin statistic 
sunt acceptate parţial din moment ce sunt îmbogăţite: pe lângă cei 97% dintre adulţii care nu 
locuiesc cu părinţii (dintre care doar 3% le-au oferit recent îngrijire), Luca ia în considerare şi 
pe cei 3% care rezultă că locuiesc în mod curent cu părinţii (acordându-le şi numai în acest fel 
un minimum de îngrijire), astfel că - procentual - numărul adulţilor care se îngrijesc de părinţi 
este mai mare decât cei 3% din 97% cu care atât Carmen, cât şi Luca sunt de acord. În plus, 
Luca dă o interpretare calitativă noilor date statistice: procentul nou obţinut de Luca - mai 
mare decât cel de 3% din 97% cu care atât Carmen, cât şi Luca sunt de acord - nu este lipsit 
de relevanţă ţinând cont de faptul că majoritatea părinţilor au nevoie de îngrijire numai în 
ultimii ani de viaţă, iar dintre copii, dacă unul le oferă îngrijire, părinţii nu mai au nevoie de 
ceilalţi ca să-i îngrijească. 

După cum se poate observa, Luca preia şi interpretează dintr-o nouă perspectivă ambele tipuri 
de dovezi ale lui Carmen. Aşadar, varianta (A) de răspuns este cea corectă. 


Răspunsuri incorecte: 


Nu rezultă de niciunde din text că Luca ar pune sub semnul îndoielii metodele lui Carmen de a 
aduna date. El amendează doar faptul că nu a luat în calcul şi pe cei 3% dintre adulţi care 
locuiesc cu părinţii şi care, astfel, le oferă îngrijire. Deci (B) nu poate fi răspunsul corect. 


Nici Carmen, nici Luca nu se referă la limitele de vârstă, cu atât mai puţin nici nu îşi pot pune 
problema definirii sau redefinirii lor, aşa că varianta de răspuns (C) este inadecvată. 


Aşa cum am arătat în justificarea lui (A), Luca împărtăşeşte asumpţia lui Carmen că există o 
obligaţie morală a adulţilor de a-şi îngriji părinţii. Întrucât nu contrazice această asumpţie, (D) 
este o variantă de răspuns greşită. 


Datele oferite de Carmen conduc, în interpretarea lui Luca, la concluzia că „Adulții nu îşi 
neglijează părinţii”, contrară concluziei apărată de Carmen („Adulții îşi neglijează părinţii”). Mai 
mult, Luca nu susţine şi nici nu lasă să se înţeleagă că premisele de la care pleacă Carmen ar fi 
false. El le consideră doar insuficiente. Prin urmare, (E) nu poate fi răspunsul corect. 


Nivel de dificultate: 1 

Testul 2 - Secţiunea a 4-a - Gândire logică, setul 2 - Explicații 


întrebarea 29 


Descriere: Ţinând cont de Descrierea de la întrebarea 28, vi se solicită să stabiliţi concluzia la care 
ajunge Luca. 


Răspunsul corect: 


D 


În primul rând, să notăm că informaţia oferită de această variantă de răspuns este perfect 
compatibilă cu cele susţinute de Luca. Pe de o parte, Luca susţine că majoritatea părinţilor au 
nevoie de îngrijire, de sprijin, de ajutor etc. din partea copiilor lor doar în partea finală a vieţii. 
Pe de altă parte, în cazul părinţilor cu mai mulţi copii nu s-ar impune ajutorarea tuturor 
acestora. În acelaşi timp, aceste două idei susţinute de Luca, arată că nu este relevantă ideea 
susţinută de Carmen că din cei 97% copii deveniți adulţi şi care nu locuiesc cu părinţii lor, 
numai 3% au oferit recent îngrijire unuia din părinţi. Devine deci indubitabil că Luca arată 
astfel că procentele prezentate de Carmen nu pot fi luate în considerare pentru a susţine că 
adulţii neglijează să-şi sprijine părinţii. 


Răspunsuri incorecte: 


A 


Această variantă de răspuns se referă la o idee care evident nu apare explicit în ceea ce 
susţine Carmen. In acelaşi timp, această variantă de răspuns nu poate fi o concluzie la care 
ajunge Luca, mai ales dacă luăm în considerare cele susţinute de el. Pe de altă parte, prin 
generalitatea ei, prin faptul că informaţia exprimată de această variantă de răspuns vizează 
întreaga clasă a adulţilor cu părinţi în viaţă, ea este străină, deopotrivă, spuselor lui Carmen şi 
celor exprimate de Luca. Amândoi participanţii la discuţie se referă la faptul că doar 3% dintre 
adulţi oferă destul sprijin material şi spiritual părinţilor lor. 


Lucrurile sunt şi mai clare în cazul acestei variante de răspuns conform căreia ni se spune că în 
zilele noastre copiii îşi neglijează obligaţiile ce le revin faţă de părinţii lor. Această informaţie 
nu se regăseşte printre susţinerile promovate de Luca şi prin urmare, ea nu poate fi 
considerată concluzia la care ajunge acesta. 


Această variantă de răspuns redă o idee care nu apare nici la Carmen şi nici la Luca. În fond, 
ea conţine o precizare ce nu poate fi descoperită în susţinerile celor doi participanţi la dialog, 
mai exact, pentru că varianta în discuţie ne spune că majoritatea copiilor interacționează cu 
părinţii lor în vârstă pentru a le oferi ajutor sau pentru a primi ei ajutorul părinţilor. O 
asemenea afirmaţie nu poate fi, deci, concluzia la care ajunge Luca în disputa lui cu Carmen. 


Dată fiind informaţia pe care o exprimă, această variantă de răspuns nu apare direct sau 
indirect nici în ceea ce susţine Carmen şi nici în declaraţia datorată lui Luca. De pildă, în 
expunerea lui Carmen nu există niciun fel de comparaţie între sprijinul acordat de copiii 
deveniți adulţi părinţilor lor şi cel oferit de adulţi propriilor copii. Mai mult decât atât, despre 
informaţia redată de această variantă de răspuns nu se poate spune că ea ar fi cumva 
implicată de susţinerile lui Luca ca un fel de consecinţă care să fi fost presupusă tacit de 
acesta. 


Nivel de dificultate: 1 

Testul 2 - Secţiunea a 4-a - Gândire logică, setul 2 - Explicații 


întrebarea 30 


Descriere: În esenţă, Maria susţine că natura şi umanitatea sunt lucruri distincte şi că intervenţia 
omului măreşte necontenit distanţa dintre ele. Dimpotrivă, Tudor consideră că oamenii fac parte din 
natură şi că, drept urmare, rezultatele intervenţiei sau acţiunii umane sunt unul şi acelaşi lucru cu 
natura, adică ipostazieri umane ale acesteia. 

Se cere identificarea manierei în care Tudor respinge susţinerea Mariei şi dovezile pe care el se 
bazează. 


Răspunsul corect: 


D Diferenţa de opinie dintre Maria şi Tudor este determinată de modul în care fiecare dintre ei 
înţelege termenul „natură”. În vreme ce Maria îl înţelege ca fiind opus termenului „umanitate”, 
Tudor foloseşte cei doi termeni ca având acelaşi înţeles. Procedând astfel, Tudor se foloseşte 
de o definiţie alternativă a termenului „natură”. 
O altă expresie pentru care Tudor se foloseşte de o definiţie alternativă este redată de verbul 
„a face”: în prima parte a enunţului lui Tudor acest verb este utilizat cu sensul de a face parte 
din ceva (a fi conţinut în ceva), pe când în cea de a doua parte a enunţului verbul are înţelesul 
de a face o acţiune (a acţiona sau a produce ceva). 
Drept urmare a consideraţiilor de mai sus şi întrucât (D) susţine că respingerea ideilor Mariei 
de către Tudor se bazează pe o definiţie alternativă a unui termen, (D) este răspunsul corect. 


Răspunsuri incorecte: 


A Singura interpretare care ar justifica corectitudinea răspunsului (A) este cea referitoare la 
înțelesurile cu care este utilizat verbul „a face” de către Tudor. Dar cum această utilizare nu 
joacă un rol deosebit în respingerea ideilor Mariei, Tudor nu se auto contrazice folosind-o. Cât 
priveşte utilizarea termenului „natură” de către Tudor, aceasta e una consecventă şi diferită de 
cea a Mariei. De aceea, (A) este un răspuns greşit. 


B Se observă fără greutate că Tudor respinge ideile Mariei printr-un enunţ în care nu face apel la 
date concrete, ci trece de la o judecată cu un grad mare de generalitate (oamenii fac parte din 
natură), la o judecată cu un grad de generalitate asemănător (orice fac oamenii este natural). 
Deci (B) nu poate fi răspunsul corect. 


C Nu întâlnim nicio analogie în susţinerea Mariei, drept urmare Tudor nu are ce respinge ca 
analogie. Aşadar (C), care vorbeşte de o asemenea respingere, nu este răspunsul corect. 


E Din moment ce se foloseşte de un enunţ cu grad mare de generalitate, Tudor ignoră dovezile 
aduse de Maria, aşa că nu îşi mai pune problema puterii acestora. Ori (E) vorbeşte de o lipsă 
de înţelegere a puterii acelor dovezi, ceea ce-l face să devină un răspuns inadecvat. 


Nivel de dificultate: 4 

întrebarea 31 


Descriere: Pasajul vorbeşte despre oamenii care au un nivel crescut de toleranţă faţă de autoritate. 
Aceştia acceptă ordinele mai uşor şi nu cer explicaţii cu privire la aceste ordine, spre deosebire de cei 
care au un nivel scăzut de toleranţă faţă de autoritate. De asemenea, persoanele care au un grad de 
toleranţă mare faţă de autoritate sunt, totuşi, lideri mediocri de obicei. Aceste persoane sunt 
preferate pentru recrutarea în rândurile armatei, cu toate că armata cunoaşte şi faptul că, odată 
promovate în grad, asemenea persoane vor fi lideri mediocri. Întrebarea cere să identificăm acel 
enunţ care poate reprezenta o concluzie a informaţiilor prezentate în text. 


Răspunsul corect: 


A 


De vreme ce armata recrutează, pe măsura posibilităţilor, oameni cu toleranţă mare faţă de 
autoritate, în virtutea faptului că ei acceptă mai uşor ordinele, este clar că această instituţie 
apreciază mai mult capacitatea de a tolera ordinele decât calităţile de lider. Armata apreciază 
încă mai mult disciplina. Răspunsul corect este deci varianta (A). 


Răspunsuri incorecte: 


Pasajul spune explicit doar că armata preferă să recruteze oameni cu grad mare de toleranţă 
faţă de autoritate, chiar dacă nu au şi calităţi de lider. Nu se poate deduce că armata ignoră 
eventualele calităţi de lider ale unor recruți. Armata este interesată în primul rând sau în mare 
măsură de persoanele dispuse la disciplină şi abia în al doilea rând de persoanele înzestrate cu 
calităţi de conducător. (B) nu poate fi deci răspunsul corect. 


Enunţul de la varianta (C) vine cumva în opoziţie cu informaţiile din text. Cei cu toleranţă mare 
faţă de autoritate, ni se spune, nu au în general calităţi de lider. Cum am putea deduce astfel 
că aceştia au o predispoziţie la a-şi asuma poziţii de lider în armată? In plus, dacă am vorbi 
strict despre o predispoziţie la a-şi asuma doar poziţii de lider, nu am găsi temeiuri în pasajul 
prezentat care să susţină o asemenea variantă; pasajul vorbeşte numai despre preferința 
armatei pentru oamenii cu toleranţă mare la autoritate în detrimentul celor cu toleranţă 
scăzută. (C) nu poate fi deci răspunsul corect. 


În pasajul nostru nu se spune nimic despre cei care fac recrutările pentru armată, cu atât mai 
puţin despre nivelul lor de toleranţă faţă de autoritate, ci doar despre preferința armatei pentru 
oamenii cu toleranţă mare faţă de autoritate. Astfel, nu putem face legătura între informaţiile 
din pasaj şi enunţul de la varianta (D). Prin urmare, (D) nu este susţinut de informaţiile din 
pasaj. 


Varianta (E) este o premisă tacită pentru argument, ce ar putea fi pusă în continuarea 
afirmației că oamenii cu nivel ridicat de toleranţă sunt mai dispuşi să execute ordinele fără să 
lise explice motivele acestora - tot aşa, oamenii cu calităţi de lider ridicate (peste medie) vor 
refuza să îndeplinească ordinele fără să ştie motivul. Prin urmare, (E) nu se poate infera din 
textul propus şi nu este răspunsul corect. 


Nivel de dificultate: 2 

întrebarea 32 


Descriere: Paragraful redă un argument incomplet (entimematic) în care se susţine că gena 
longevităţii reduce indirect, adică prin intermediul unei enzime, funcţionarea creierului la nivel normal 
şi, drept urmare, diminuează capacităţile de prelucrare a creierului la cei care îmbătrânesc prematur. 
Se cere să indicaţi o premisă care este asumată în acest argument. 


Răspuns corect: 


Conform acestei variante de răspuns reiese că în condiţiile funcţionării normale a creierului, 
adică la capacitate maximă, gena longevităţii poate împiedica o îmbătrânire prematură. 
Această informaţie sprijină concluzia argumentului redat în paragraf şi este o asumpţie pe care 
se întemeiază tacit acest argument, fapt sugerat de aceea că, aşa cum se precizează în 
paragraf, funcţionarea normală a genei longevităţii va împiedica activitatea enzimei care 
încetineşte buna funcţionare a creierului. 


Răspunsuri incorecte: 


A 


Se referă la faptul că durata de viaţă a unui om este influenţată de contextul natural, economic 
şi social în care îşi desfăşoară activitatea, de hrana consumată şi de felul în care el se 
comportă. Argumentul din paragraf nu face însă niciun fel de referinţă la vreunul din aceşti 
factori. 


Deşi prin referinţa la structura genetică a fiecărei persoane, informaţia redată de această 
variantă de răspuns pare a fi legată de o posibilă asumpţie pe care s-ar baza argumentul din 
paragraf, ea este prea generală. In plus, faptul că ea conţine unii dintre termenii implicaţi în 
textul paragrafului, aşa cum ar fi cel de „genă a longevităţii”, această variantă de răspuns nu 
are vreo legătură cu ideile susţinute în acest argument şi, ca atare, informaţia redată de ea nu 
poate sprijini tacit concluzia argumentului. 


Dacă în argument se susţine că o funcţionare normală a genei longevităţii ar reduce activitatea 
prin care enzima diminuează funcţionarea creierului, aici se pretinde că enzima care 
influenţează, fără a preciza cum, nivelul de activitate al creierului, determină creierul să 
producă şi să stocheze energie, deci ea ar creşte astfel activitatea din creier. Această ultimă 
idee în loc să sprijine cele susţinute în textul paragrafului, intră în opoziţie cu cele susţinute 
acolo. 


Informaţia redată de această variantă de răspuns este total străină celor din argument şi nu 
satisface deloc cerința impusă cu privire la acesta. Mai întâi, această informaţie insistă asupra 
componenţei enzimei la care se referă argumentul, iar în al doilea rând, declară despre această 
enzimă că ar acţiona contradictoriu asupra creierului: pe de o parte, enzima în cauză 
accelerează, pe de alta, ea frânează procesele biologice din creier. Oricum, în argument nu 
apar referinţe la procesele biologice din creier. 


Nivel de dificultate: 2 

întrebarea 33 


Descriere: Paragraful prezintă pe larg rezultatele unui studiu comparativ al comportamentului şi 
trăsăturilor de personalitate la adolescenţii din familii temporar dezintegrate faţă de cei din familiile 
complete; astfel, dacă adolescenţii din familii temporar dezintegrate sunt prudenti, timizi, au o slabă 
capacitate de contact social, tendinţe de rivalitate, egocentrism, cei din familiile complete au trăsături 
aproape opuse: sunt mai comunicabili şi amabili, posedă un spirit de rivalitate scăzut şi o dezvoltare 
medie a încrederii şi suspiciunii. 

Pornind de la aceste informaţii, paragraful ne cere să identificăm - dintre toate trăsăturile oferite de 
variantele de răspuns - trăsăturile adolescenților din familiile reprezentanţilor zonali de vânzări. 
Datorită faptului că adulţii (ambii sau măcar unul dintre ei) din familiile reprezentanţilor zonali de 
vânzări au frecvente deplasări de lungă durată, se poate uşor înţelege că aceste familii sunt temporar 
dezintegrate. Aceasta este o informaţie nu este concret menţionată, dar este asumată. Intrebarea 
paragrafului a fost formulată pornind de la această asumpţie. 


Răspunsul corect: 


C Din particularităţile de personalitate menţionate în text, mai exact din faptul că adolescenţii din 
familiile temporar dezintegrate sunt „prudenţi, [...], cu o slabă capacitate de contact social”, 
rezultă uşor că aceştia sunt „precauţi în relaţiile sociale”. Cum aceasta afirmă varianta (C), 
rezultă că acesta este răspunsul corect. 


Răspunsuri incorecte: 


A Cei care au „o reţea socială foarte bine dezvoltată” sunt adolescenţii din familiile complete, 
deoarece sunt mai comunicativi faţă de cei din familiile temporar dezintegrate, care au „o slabă 
capacitate de contact social”. Prin urmare, varianta (A) nu indică o trăsătură a adolescenților 
din familiile temporar dezintegrate, aşa cum sunt cele ale reprezentanţilor zonali de vânzări, 
deci nu poate fi răspunsul corect. 


B Ca şi în cazul variantei (A), varianta (B) menţionează o trăsătură a adolescenților din familiile 
complete: în text se arată explicit că aceştia sunt comunicativi, iar lipsa de egoism, deci 
altruismul acestora, rezultă din amabilitatea şi spiritul scăzut de rivalitate al lor. Cum 
întrebarea cere, aşa cum s-a arătat în Descriere, o trăsătură a adolescenților din familiile 
temporar dezintegrate, rezultă că nici (B) nu poate fi răspunsul corect. 


D Amabilitatea, se arată în text, este o trăsătură a adolescenților din familiile complete, şi nu a 
celor din familii temporar dezintegrate, aşa cum cere întrebarea. Deci, varianta (D) nu este 
răspunsul corect. 


E Aşa cum s-a arătat în Descriere, trebuie identificată o trăsătură a adolescenților din familii 
temporar dezintegrate. Ori textul spune explicit despre aceştia că sunt prudenţi, deci, într-un 
anumit fel, şi suspicioşi şi temători. Cum varianta (E) indică exact contrarul (adolescenţii NU 
sunt suspicioşi sau temători), urmează că această variantă nu este răspunsul corect. 


Nivel de dificultate: 2 

întrebarea 34 


Descriere: Textul cuprinde două informaţii: mai întâi, bancnota de o sută de miliarde de dolari 
ravonieni emisă în perioadă de inflaţie de Banca Naţională a Ravoniei este foarte slabă din punct de 
vedere valoric, cu ea nu se poate achiziţiona decât o pâine în ţara respectivă; apoi, bancnota de o 
sută de miliarde de dolari ravonieni valorează în tranzacţiile de pe Internet optzeci de dolari 
americani, sumă cu care se pot cumpăra în SUA câteva sute de pâini. Se pune problema aici de a 
identifica o posibilă explicaţie a acestei situaţii stranii: cum se face că în Ravonia, o ţară săracă, 
distrusă de inflaţie, bancnota este aşa de slabă valoric, iar în SUA, o ţară foarte bogată, bancnota 
ravoniană are o aşa de mare valoare? 


Răspunsul corect: 


C Bancnota de o sută de miliarde de dolari ravonieni nu are în sine, desigur, o valoare prea 
mare, având o putere mică de cumpărare în ţara de origine. Bancnota a creat însă o situaţie 
aparent paradoxală, când a devenit valoroasă într-o altă ţară. Ea a devenit atractivă ca suvenir 
sau curiozitate într-o ţară care are aceeaşi denumire pentru moneda naţională (dolarul) şi a 
început să fie cumpărată de cetăţenii SUA prin intermediul Internetului. Astfel, ea nu poate fi 
găsită cu uşurinţă pe piaţa americană, deci conform legii cererii şi ofertei, preţul ei a crescut 
pentru americani, ajungând să fie mai valoroasă în SUA decât în Ravonia. 


Răspunsuri incorecte: 


A,B Variantele (A) şi (B) sugerează că bancnota este atractivă datorită aspectului său exterior: (A), 
pentru că are o înfăţişare intens colorată, cu peisaje exotice, (B), pentru că are imprimat 
chipul preşedintelui Ravoniei, care este un dictator temut. Deşi sunt variante de răspuns 
puternice, (A) şi (B) nu explică de ce bancnota are mare succes în SUA, ţara cu a cărei monedă 
(dolarul) este vândută în tranzacţii pe Internet, aşa cum se precizează în textul exerciţiului. 


D Varianta (D) oferă o simplă informaţie despre posibilitatea schimbării valutei în Ravonia 
folosind Internetul. Informaţia nu poate explica însă de ce bancnota ravoniană, slabă valoric în 
tara ei, este destul de valoroasă în altă ţară. 


E Varianta (E) descrie o situaţie ce are loc deseori în perioade de crize economice: când este 
inflaţie, pot apărea pe piaţă bancnote cu valori aparent mari. Varianta de răspuns (E) nu spune 
însă de ce asemenea bancnote de valori doar aparent mari sunt realmente valoroase în 
anumite tranzacţii pe Internet. 


Nivel de dificultate: 2 


întrebarea 35 


Descriere: Paragraful oferă două informaţii: mai întâi, multe tipuri de ochelari de soare reuşesc să 
oprească lumina puternică solară vizibilă, dar nu pot filtra sau opri de a pătrunde spre ochi razele 
ultraviolete care sunt realmente mai periculoase pentru ochi decât lumina puternică; în al doilea rând, 
ochelarii de soare cu lentile foarte închise la culoare sunt mai periculoşi pentru ochi decât cei cu 
lentile mai deschise la culoare, din punctul de vedere al penetrării către ochi a razelor ultraviolete, 
deşi aparent ei ar trebui să protejeze ochiul mai bine. Trebuie să identificăm, conform întrebării, care 

este explicaţia pentru care cei cu lentile mai închise la culoare sunt mai periculoşi decât cei cu lentile 
mai deschise. 


Răspunsul corect: 


E Cu cât sunt mai închişi la culoare, ochelarii opresc mai bine pătrunderea luminii solare spre 
ochi. Însă ochiul îşi măreşte pupila pe măsură ce luminozitatea scade. O pupilă mărită 
înseamnă şi o expunere mai mare în faţa razelor ultraviolete. Ochelarii cu lentile foarte închise 
măresc deci pupila şi o fac vulnerabilă în faţa razelor ultraviolete. Răspunsul corect este aşadar 


(E). 


Răspunsuri incorecte: 


A Varianta (A) arată că efectele negative ale razelor ultraviolete apar după mai mult timp de 
expunere a ochiului. Însă (A) confirmă doar ce spune primul enunţ, adică faptul că ochelarii de 
soare de anumite tipuri nu pot opri razele ultraviolete să afecteze negativ ochiul, fără a explica 
diferenţa de periculozitate dintre ochelarii cu lentile mai închise şi cei cu lentile mai deschise. 
(A) nu poate fi deci răspunsul corect. 


B Varianta (B) vorbeşte despre acea categorie de oameni care poartă ochelari de culoare închisă 
pentru că sunt sensibili la lumina solară. Într-adevăr, există oameni care suportă cu greu la 
nivel vizual lumina solară puternică şi poartă ochelari închişi la culoare cu riscul (ştiut sau 
neştiut) de a expune ochiul la razele ultraviolete. Însă (B), în afară de menţionarea acestei 
categorii de oameni, nu dă nicio explicaţie cu privire la diferenţa de protecţie dintre ochelarii 
închişi la culoare şi cei deschişi la culoare. Deci, (B) nu este răspunsul corect. 


C Varianta (C) arată doar posibilitatea tehnică actuală de a fabrica astăzi ochelari care să 
oprească razele ultraviolete să pătrundă spre ochi. Existența lor era deja presupusă în text, 
când se vorbea de anumite tipuri de ochelari care nu reuşesc să oprească razele ultraviolete, ci 
doar pe cele ale luminii solare. (C) nu răspunde astfel la cerința de explicare a diferenței de 
periculozitate dintre ochelarii (fără protecție UV) închişi la culoare şi ochelarii (tot fără protecţie 
UV) deschişi la culoare, fiind un răspuns nerelevant din acest punct de vedere. 


D Aici este menţionată o altă categorie de oameni, cea care îşi alege ochelarii doar în funcţie de 
modă şi nu de posibilităţile de protecţie ale acestora. Nici (D) nu poate explica în vreun fel 
diferenţa de protecţie dintre ochelarii închişi şi cei deschişi la culoare (ambele fără protecţie 
UV) prin evidenţierea preferinţei de a fi la modă a unor oameni. De altfel, această categorie de 
oameni ar putea fi la modă alegând dintre ochelarii cu protecţie UV modele care respectă 
moda. 


Nivel de dificultate: 2 


întrebarea 36 


Descriere: În text se porneşte de la următoarele premise: compania Flan a avut o atitudine 
progresistă socială faţă de angajaţi, cu un comportament etic de lăudat atât în privinţa clienţilor, cât 
şi a furnizorilor; mult timp, compania a avut rezultate economice bune; însă în ultimii 5-10 ani, 
compania a început să înregistreze scăderi economice şi să disponibilizeze angajaţi. Se cere să 
identificăm dintre cele cinci opţiuni de răspuns care este enunţul susţinut de aceste informaţii, adică 
concluzia. 


374 


Testul 2 - Secţiunea a 4-a - Gândire logică, setul 2 - Explicații 


Răspunsul corect: 


C Singura variantă de răspuns spre care conduc toate informaţiile din text este (C). Compania a 
avut un comportament etic şi progresist din punct de vedere social şi multă vreme i-a mers 
bine, dar în ultimii ani a înregistrat şi pierderi, însoţite de disponibilizări ale angajaţilor. Deci, 
comportamentul etic şi progresist din punct de vedere social nu garantează în timp creşterea şi 
profitul. Chiar şi intuitiv ne putem da seama că nu doar un comportament etic şi progresist 
poate garanta dezvoltarea şi profitul, piaţa având şi alţi factori care determină buna 
funcţionare a unei companii. 


Răspunsuri incorecte: 


A Varianta (A) este legată mai ales de primele două enunţuri ale textului. Un comportament etic 
şi progresist din punct de vedere social poate încuraja creşterea şi profitul, dar, aşa cum 
vedem şi din ultimul enunţ prezentat, există situaţii când nu este suficient, nu garantează cele 
două obiective. Astfel, (A) nu ţine cont de toate informaţiile din text şi nu poate fi răspunsul 
corect. 


B Paragraful nu oferă suficiente date pentru a face o legătură directă între comportamentul etic 
şi progresist din punct de vedere social al companiilor şi riscul acestora de a pierde o parte din 
piaţa de desfacere. In plus, (B) reformulează ultima premisă, aşa că nu poate fi concluzia. Prin 
urmare, varianta (B) nu reprezintă răspunsul corect. 


D Varianta (D) reprezintă o variantă de răspuns destul de atractivă. Însă (D), ca şi (A), nu ţine 
cont de toate informaţiile prezentate în text; mai precis, (D) nu ia în calcul mai ales primul 
enunţ, cel care spune că firma Flan a fost lăudată pentru atitudinea progresistă din punct de 
vedere social faţă de angajaţi şi pentru comportamentul etic atât faţă de clienţi, cât şi faţă de 
furnizori. Or, concluzia trebuie să ţină seama de toate premisele argumentării. 


E Într-o situaţie similară cu (D) se află şi (E); nici (E) nu ţine cont de primul enunţ al textului. 
(E) se află într-o legătură directă doar cu ultima parte a textului, cea în care se spune că în 
ultimii ani piaţa de desfacere a companiei a scăzut semnificativ, compania a înregistrat pierderi 
mari şi pentru prima dată a trebuit să disponibilizeze mulţi angajaţi. Ca atare, nici (E) nu poate 
fi răspunsul corect. 


Nivel de dificultate: 2 


întrebarea 37 


Descriere: Concluzia argumentului istoricilor afirmă că astronomii din Europa nu au făcut nicio 
însemnare despre supernova din anul 1054, observată însă de astronomii din Asia acelei vremi şi 
consemnată în scris. 

Pentru a-şi susţine concluzia, istoricii care susţin argumentul se folosesc de câteva date (şi 
interpretări ale acestora) preluate ca premise de la alţi istorici: 1) o erupție vulcanică din Islanda 
anului 1054 a creat atât de mult praf şi fum încât supernova nu s-a putut vedea din Europa; 2) 
exploziile vulcanice ale acelei erupții din Islanda au determinat în acel an o foamete accentuată şi 
extinsă în Europa întrucât, ca urmare a diminuării luminii solare provocată de cenuşă, au compromis 
producţia agricolă. 

Ni se cere să identificăm premisa cerută de argumentul istoricilor, adică premisa tacită care împreună 
cu premisele de mai sus le-a permis istoricilor să-şi formuleze concluzia. De remarcat că cea de a 

doua premisă conţine o parte tacită, cea referitoare la compromiterea producţiei agricole, 
subinţeleasă şi de ceilalţi istorici, dar aceasta nu face obiectul cerinţei din întrebare întrucât nu 
afectează concluzia. 


Răspunsul corect: 


E Problema pe care şi-o pun istoricii este de ce astronomii din Europa, spre deosebire de cei din 
Asia, nu au făcut nicio însemnare despre supernova din anul 1054. Încercând să soluţioneze 
această problemă, ei ajung să susţină că supernova nu a putut fi observată din Europa din 
cauza prafului şi fumului cenuşii vulcanice din Islanda. Ori dacă astronomii europeni nu au 
putut observa evenimentul din 1054, nu au avut cum să-l consemneze odată cu producerea 
lui. L-ar fi putut eventual consemna ulterior, pe baza însemnărilor făcute de astronomii din 
Asia, dar această problemă nu se pune în paragraful nostru. 


Răspunsuri incorecte: 


A Nu activitatea vulcanică din Asia a făcut invizibilă pentru astronomii europeni supernova din 
1054, ci cea din Islanda. Eventual, activitatea vulcanică din Asia ar fi trebuit să facă invizibilă 
observarea supernovei de către astronomii asiatici, ceea ce, conform datelor istorice, nu s-a 
întâmplat. Aşadar, (A)nu poate fi răspunsul corect. 


B Niciunul dintre istorici nu a luat în discuţie faptul că astronomii din Europa anului 1054 ar fi 
fost la fel de sofisticaţi ca omologii lor din Asia. Drept urmare, afirmaţia din (B) este 
nerelevantă pentru soluţionarea problemei în cauză, aşa că (B) nu poate fi răspunsul corect. 


C Această variantă de răspuns reformulează sintetic şi generalizează cea de-a doua premisă 
explicită de la care pleacă istoricii în argumentarea lor, motiv pentru care (C) nu oferă 
răspunsul cerut prin întrebare. De fapt, întrebarea ne cerea să identificăm o premisă tacită, nu 
una explicită. 


D A susţine că Islanda este unul dintre puţinele locuri din lume cu vulcani suficient de mari 
pentru a diminua lumina solară prin eruptiile lor înseamnă a admite că, de fapt, există în lume 
şi alte locuri cu erupții vulcanice de aceeaşi amploare care s-ar fi putut manifesta în anul 1054. 
Dar, ca şi în cazul lui (B), o astfel de susţinere este nerelevantă pentru soluţionarea problemei 
în discuţie. Deci nici (D) nu poate fi răspunsul corect. 


Nivel de dificultate: 3 


întrebarea 38 


Descriere: Argumentul oferă o prognoză cu privire la creşterea viitoare a productivităţii pornind de la 
o serie de condiţii pe care, anterior, progresul tehnologic le-a făcut posibile în domeniul dispozitivelor 
de măsurare a timpului. Conform prognozei, creşterea preciziei în măsurarea timpului cu ajutorul 
acestor dispozitive nu va duce probabil la creşterea productivităţii. De fapt, această predicţie 
reprezintă conţinutul concluziei argumentului, iar condiţiile anterioare luate în discuţie sunt redate în 
argument ca premise pe baza cărora se trage concluzia. 

Aşadar, în concluzie argumentul susţine că, deşi progresul tehnologic a sporit considerabil precizia 
dispozitivelor de măsurare a timpului, totuşi productivitatea nu va înregistra creşteri la fel de 
semnificative ca şi cele anterioare. Premisele pe care argumentul îşi întemeiază concluzia afirmă că: 
1) anterior, creşterea preciziei ceasurilor şi a altor mijloace de măsurare a timpului, determinată de 
progresul tehnologic, a ajutat în mod repetat la creşterea productivităţii întrucât a îmbunătăţit 

sincronizarea dintre lucrători; 2) astăzi, oamenii dispun de dispozitive capabile să măsoare timpul mai 
precis ca înainte; 3) în perspectivă, creşterea preciziei dispozitivelor de măsurare a timpului va avea 
loc la niveluri mult prea mici ca să poată fi percepută de oameni. 


Răspunsul corect: 


C Observaţi că expresia „deoarece creşterea preciziei are loc la niveluri mult prea mici ca să 
poată fi percepută de oameni” este una dintre premisele argumentului şi că, în raport cu 
celelalte două premise, premise care se referă la perioade anterioare, deci la condiţii 
anterioare, ea se referă la o perioadă viitoare, oferind în fond motivaţia pentru care 
previziunea din concluzie bazată pe condiţii anterioare nu se va dovedi adevărată în viitor. De 
aceea, (C) este varianta de răspuns corectă. 


Răspunsuri incorecte: 


A Concluzia se referă la probabilitatea că creşterea preciziei dispozitivelor de măsurare a 
timpului nu va determina creşterea productivităţii muncii. Aşadar, concluzia se aplică la 
productivitatea muncii. Expresia „deoarece creşterea preciziei are loc la niveluri mult prea mici 
ca să poată fi percepută de oameni” nu sugerează că concluzia s-ar aplica la un fenomen 
alternativ, ci tot la productivitatea muncii, dar în mod tacit: nivelurile mult prea mici la care va 
ajunge precizia dispozitivelor de măsurare a timpului o vor face imperceptibilă pentru oameni, 
deci nu-i vor ajuta pe lucrători să se sincronizeze mai bine şi, astfel, să aibă o productivitate 
mai mare. Prin urmare, (A) nu poate fi varianta de răspuns corectă. 


B, D Aceste variante de răspuns sunt nerelevante pentru problema ridicată în argument, cea dacă 
productivitatea muncii va spori în urma creşterii preciziei dispozitivelor de măsurare a timpului 
(determinată de progresul tehnologic). Referindu-se la probleme pe care argumentul nu şi le 
pune, (B) şi (D) sunt variante de răspuns inadecvate: (B) consideră că expresia se referă la un 
criteriu de diferenţiere a societăţilor umane, iar (C) că s-ar referi la o explicaţie istorică pentru 
un fenomen contemporan. Ca urmare, ambele variante de răspuns sunt incorecte. 


E În argument nu se întrezăreşte nicio preocupare specială pentru vreunul din termenii tehnici 
folosiţi. Ei nu sunt explicitaţi niciunde, ci sunt folosiţi deopotrivă cu înţelesul lor obişnuit. 
Această constatare este valabilă şi pentru termenul „creşterea preciziei dispozitivelor de 
măsurare a timpului” vizat de expresia noastră, aşa că (E) nu poate fi varianta de răspuns 
corectă. 


Nivel de dificultate: 1 

întrebarea 39 


Descriere: Paragraful redă un argument în care se susţine că perfecţionarea instrumentelor de 
măsurare a timpului a influenţat frecvent creşterea productivităţii, dar că perfecţionarea lor în 
continuare nu va mai produce probabil creşterea productivităţii, întrucât se va ajunge la trepte de 
timp atât de mici încât acestea vor fi imperceptibile. 

Se solicită informaţia care subminează argumentul din paragraf. 


Răspunsul corect: 


E În timp ce argumentul susţine că este nesigur faptul că viitoarea perfecţionare a 
instrumentelor de măsurare a timpului va conduce şi la creşterea productivităţii, această 
variantă de răspuns susţine că viitoarele instrumente de măsurare a timpului vor dispune de 
capacitatea de a creşte productivitatea, pentru că ele vor îmbunătăţi sincronizarea maşinilor 
computerizate. Ca atare, informaţia oferită de această variantă de răspuns infirmă sau cel 
puţin diminuează serios susţinerea din argumentul redat în paragraf. 


Răspunsuri incorecte: 


A Informaţia exprimată de această variantă de răspuns pare tentantă din perspectiva cerinţei 
care vizează subminarea argumentului din paragraf, prin aceea că s-ar referi la factori 
suplimentare care n-ar fi fost luaţi în considerare în construcţia argumentului şi ar fi pus în 
cumpănă cele susţinute de el. În fond însă, informaţia din această variantă de răspuns nu 
reduce forţa acestui argument, ci dimpotrivă ea sprijină concluzia argumentului. 


B Această variantă de răspuns nu intră în opoziţie logică cu cele relatate în argumentul din 
paragraf. Această afirmaţie se bazează pe faptul că informaţia exprimată de varianta de 
răspuns nu are de a face cu cele susţinute în argument, pentru că ea se referă la computerele 
din viitor şi la capacitatea lor de a măsura timpul din ce în ce mai exact, dar în textul 
paragrafului nu se fac deloc referinţe la instrumentele electronice de calcul. 


C Această variantă de răspuns exprimă o informaţie care, la rândul său, nu vizează niciuna din 
aserţiunile aflate în textul paragrafului. Pe de o parte, în această variantă se susţine că 
societatea umană a viitorului ar putea progresa pe linia productivităţii, dar se spune că acest 
progres va fi independent de perfecţionarea instrumentelor de măsurare a timpului. Pe de altă 
parte, tocmai această informaţie este substanţial străină celor susţinute în argument şi, prin 
urmare, nu satisface cerința de a submina forţa argumentului. 


D Această variantă de răspuns nu este cea corectă deoarece se ocupă de inovațiile tehnologice 
care nu sunt deloc relevante pentru sporul preciziei în măsurarea timpului. Ca atare, ea nu 
oferă informaţie semnificativă pentru argumentul din paragraf. 


Nivel de dificultate: 4 

întrebarea 40 


Descriere: Sunt prezentate trei idei: 1) explicaţia apariţiei vieţii pe Pământ constă considerarea 
faptului că anumite microorganisme au aterizat aici purtate de diferite corpuri cereşti „călătoare“; 2) 
viaţa pe Pământ este astfel de origine extraterestră; 3) omul este rezultatul evoluţiei din acele 
microorganisme care au aterizat cu multă vreme în urmă pe Pământ. Finalul argumentului lipseşte, 
astfel că întrebarea reclamă să se găsească tocmai această parte lipsă, anume concluzia. 


Răspunsul corect: 


D Făcând abstracţie de adevărul ipotezei de la care porneşte scriitorul SF (sau de probarea ei 
ştiinţifică - ne interesează deci doar ce concluzie se poate desprinde din cele spuse de el), vom 
conchide că omul este, în cele din urmă, de origine extraterestră, dacă orice formă de viaţă de 
pe Pământ a evoluat din acele microorganisme primordiale, iar omul este şi el un rezultat a 
evoluţiei pe Pământ. Astfel, răspunsul corect este (D), toate informaţiile din text conducând 
spre această variantă. 


Răspunsuri incorecte: 


A Textul spune clar că toate formele de viaţă de pe Pământ sunt de origine extraterestră, chiar 
dacă indirect, evoluând cumva unele din altele. Desigur, şi microorganismele sunt astfel forme 
de viaţă extraterestre. Dar pentru rezolvarea corectă a exerciţiului, pentru a trage concluzia 
potrivită, trebuie luată în calcul şi ultima premisă, cea care spune că omul este o formă de 
viaţă rezultată din evoluţia de la microorganismele primordiale. Or, varianta (A) se opreşte 
doar la microorganisme, neluând în calcul ceea ce indică ultimul enunţ. 


B, C, E În ceea ce priveşte variantele de răspuns (B), (C) şi (E), ele redau lucruri spuse deja în text, 
prezente deci în premise. S-a stabilit deja că momentul aterizării microorganismelor reprezintă 
originea vieţii pe Terra; de asemenea, că viaţa pe Pământ este de origine extraterestră; şi că 
omul este rezultatul evoluţiei din microorganismele primordiale. Deci, nu putem avea în 
concluzie ceva deja prezent în premise şi nu are sens să identificăm drept răspuns corect ceva 
ce ne este deja dat. 


Nivel de dificultate: 2 


întrebarea 41 


Descriere: Deşi se referă la un celebru astrofizician, profesorul H., argumentul nu suferă de eroarea 
apelului la autoritate întrucât numele astrofizicianului nu este invocat pentru a susţine o idee sau o 
teză aflată în dispută. 

Celebritatea astrofizicianului este susţinută pornind de la una dintre tezele respinse de el, aceea că 
există fiinţe inteligente pe alte planete. Eroarea de raţionament constă în inferenţa că profesorul H. ar 
respinge această teză numai pe baza faptului că el nu a afirmat niciodată că teza este corectă. 

Răspunsul corect: 


C Argumentul din (C) are o structură similară celei din argumentul referitor la profesorul H.: 
Frunzaru nu ar crede că, în următoarea cursă de cai, calul prietenului său va ieşi câştigător 
întrucât el nu a crezut niciodată că acest lucru va fi posibil. Aşadar (C) este răspunsul corect. 


Răspunsuri incorecte: 


A, B, D Argumentele din aceste trei variante de răspuns fac şi ele referire la o autoritate atunci când 
îşi întemeiază concluziile, dar în mod diferit de argumentul referitor la profesorul H. Întrucât îşi 
bazează efectiv concluziile pe dovezi oferite de o autoritate în domeniu, nu pe credibilitatea 
dovezilor sau pe o întemeiere logică, argumentele din aceste trei variante de răspuns suferă de 
aşa-zisa eroare a apelului la autoritate, nu de cea comisă în raţionamentul din paragraf. 


E Argumentul din (E) nu este unul greşit, aşa că neconţinând vreo eroare de raţionare el îi 
conferă lui (E) calitatea de a fi un răspuns incorect. 


Nivel de dificultate: 4 


întrebarea 42 


Descriere: Paragraful exerciţiului redă un argument simplu silogistic, cu două premise şi o concluzie. 
Primele două enunţuri exprimă premisele, iar ultimul concluzia. 
Pentru a răspunde corect la întrebare, trebuie să găsiţi care dintre argumentele prezentate are 
aceeaşi schemă de raţionare ca şi cel de mai sus. Argumentul din paragraf are următoarea schemă 
formală: 

„Niciun P nu este M 

Unii S sunt M 

Deci, Unii S nu sunt P.” 
Se cere identificarea structurii asemănătoare cu cea a argumentului. Dificultatea evidenţierii 
structurilor asemănătoare constă, aici, mai ales în observarea enunţurilor care conţin negaţii. In 
funcţie de poziţia negaţiilor în cele două premise şi în concluzie se poate identifica paralelismul. O altă 
cale, mai facilă, este reducerea acestor enunţuri (premisele şi concluzia) la scheme formale 
tradiţionale, cu urmărirea poziţiei termenului ce apare în ambele premise, termenul mediu, pe care îl 
vom nota cu M. 


Răspunsul corect: 


D Cheia este aici opţiunea (D), care prezintă singurul argument cu aceeaşi structură ca şi cel 
propus în paragraf. 
Toate argumentele de mai sus au organizări simple ce pot fi reduse cu uşurinţă la argumente 
silogistice clasice. Este, de fapt, pentru exerciţiul nostru, şi cea mai facilă cale de ilustrare a 
structurilor acestor argumente şi nu este nevoie de cunoştinţe de logică pentru a urmări aceste 
scheme simple. 
Argumentul din paragraf şi cel din varianta (D) de răspuns au următoarea schemă formală: 
„Niciun P nu este M 
Unii S sunt M 
Deci, Unii S nu sunt P” 

Trebuie să urmăriţi în argumentele noastre poziţia termenului ce apare în ambele premise, M, 
cel care face legătura între premise. 

Pentru mai multă informare, vom putea să spunem, chiar dacă intrăm în detalii de natură 
logică, că ambele argumente sunt valide (logic-corecte). 


Răspunsuri incorecte: 


A Argumentul de la varianta (A) are, de pildă, o altă schemă formală: 
„Niciun M nu este P 
S este M 


Deci, S nu este P” 

După poziţia termenului ce apare în ambele premise (M - „mamifer”, o dată fiind subiect - în 
prima premisă, a doua oară fiind predicat - în a doua premisă), argumentul expus la opţiunea 
de răspuns (A) nu are aceeaşi structură de raţionare cu cel dat iniţial. 


B Argumentul de la varianta (B) are o altă schemă: 
„Niciun M nu este P 
Unii M sunt S 
Deci, Unii S nu sunt P” 
Argumentul are termenul ce apare în ambele premise („aparat electronic”) subiect în ambele 
premise, ceea ce îl descalifică de asemenea pentru răspunsul corect. 


C Argumentul de la opţiunea (C) de răspuns are următoarea schemă (tot diferită de cea a 
argumentului iniţial şi cu termenul ce apare în ambele premise - „reptilă” - în poziţia celui de 
la (B)): 
„Unii M nu sunt P 
Toţi M sunt S 


Deci, Unii S nu sunt P”. 


E Argumentul de la (E) are următoarea schemă (din nou diferită de cea a argumentului din 
paragraful iniţial; termenul ce apare în ambele premise - „clovn” - este din nou subiect în 
ambele premise): 

„Niciun M nu este P 
Unii M sunt S 
Deci, Unii S nu sunt P”. 


Nivel de dificultate: 3 


Întrebarea 43 


Descriere: Un psiholog constată că fenomene precum clarviziunea, reîncarnarea sau chiar hipnoza nu 
pot fi explicate ştiinţific de psihologie, psihiatrie şi neurofiziologie. El ajunge la concluzia că, nefiind 
fenomene strict fizice, ele trebuie studiate de filosofie. 

Întrucât ni se cere să identificăm premisa necesară de care avut nevoie psihologul pentru a putea 
concluziona aşa cum a făcut-o, este firesc să arătăm care sunt premisele explicite de la care pleacă. 
Premisa necesară va fi una implicită, cea care i-a permis psihologului nu numai să relaţioneze 
premisele explicite şi concluzia, ci şi să justifice alegerea lor tacită. Altfel spus, premisa de identificat 
este chiar presupoziţia (asumpţia necesară şi suficientă) de la care porneşte psihologul în 
argumentarea sa. 

Răspunsul corect: 


Premisele explicite ale psihologului se referă la fenomene aparente precum clarviziunea, 
reîncarnarea sau chiar hipnoza: aceste fenomene nu pot fi explicate ştiinţific de psihologie, iar 
studiul lor revine filosofiei. Concluzia la care ajunge psihologul pornind de la aceste premise 
este că fenomenele respective nu sunt fenomene strict fizice. Pentru a putea trage această 
concluzie el a trebuit să facă presupunerea că tot ce nu poate fi explicat din punct de vedere 
ştiinţific nu este fenomen strict fizic. Totodată, această presupunere i-a permis să aleagă şi să 
utilizeze adecvat cele două premise explicite pe care îşi întemeiază concluzia. Astfel, (B) redă 
presupoziţia psihologului, aşa că este răspunsul corect. 


Răspunsuri incorecte: 


A 


Clarviziunea, reîncarnarea şi hipnoza sunt fenomene despre care psihologul spune că nu pot fi 
studiate de către ştiinţe precum psihologia, psihiatria sau neurofiziologia. El ajunge să susţină 
că pot fi studiate de filosofie, dar această susţinere funcţionează ca o concluzie intermediară cu 
rol de premisă în argumentul său. (A) exprimă o premisă tacită pentru această concluzie 
intermediară a psihologului, nu pentru concluzia lui finală (aşa cum cere întrebarea), motiv 
pentru care nu poate fi răspunsul corect. 


Faptul că psihologia, psihiatria şi neurofiziologia folosesc tipare explicative similare nu îi 
permite psihologului să concluzioneze asupra fenomenelor de clarviziune, reîncarnare şi 
hipnoză cum că nu ar fi fenomene strict fizice. (C) nici nu relaţionează premisele explicite cu 
concluzia, nici nu justifică alegerea lor, deci nu redă presupoziţia psihologului. Din această 
cauză, (C) nu poate fi răspunsul corect. 


Psihologul susţine explicit că fenomene precum clarviziunea, reîncarnarea sau hipnoza nu sunt 
fenomene strict fizice, dar nu spune că ar fi fenomene paranormale şi nici nu lasă să se 
înţeleagă acest lucru. Prin urmare (D) nu exprimă presupoziţia psihologului, aşa că nu este 
răspunsul corect. 


Răspunsul (E) pare cel mai atractiv întrucât susţine că orice fenomen fizic poate primi o 
explicaţie strict ştiinţifică. Dar el admite numai o relaţie de posibilitate între fenomenele fizice 
şi explicaţia lor strict ştiinţifică, pe când presupoziţia psihologului - cea cerută prin întrebare - 
stipulează o relaţie de necesitate între fenomenele strict fizice şi explicaţia lor ştiinţifică. De 
aceea, (B) este răspunsul corect şi nu (E). 


Nivel de dificultate: 5 


Întrebarea 44 


Descriere: Paragraful redă argumentaţia unui expert în etică bazată pe se acreditarea ideii că îi este 
permis unei persoane să mintă asupra opțiunii sale prin vot, inclusiv în situaţia în care o instituţie 
specializată în sondarea opiniei publice i-ar cere să spună cum a votat. Expertul în etică pretinde însă 
că ar fi de la sine înţeles că în alte situaţii decât votul, minciuna nu este permisă, deoarece ea îi 
înşeală pe alţii şi diminuează încrederea acestora asupra celui care a minţit. 

Se cere ideea care susţine cel mai bine argumentul eticianului 


382 


Testul 2 - Secţiunea a 4-a - Gândire logică, setul 2 - Explicații 


Răspunsul corect: 


D În pledoaria expertului în etică se precizează că a minţi în cazul opțiunii adoptate prin vot 
secret nu are asupra persoanei către care s-a făcut această declaraţie falsă niciun efect 
negativ. Cu alte cuvinte, o declaraţie falsă cu privire la votul dat nu conduce la lipsă de 
încredere faţă de cel care a făcut această declaraţie, ceea ce justifică introducerea votului 
secret. 


Răspunsuri incorecte: 


A Informaţia dată de această variantă de răspuns nu vizează în mod exact afirmaţiile eticianului. 
În argumentaţia sa nu apare nicăieri vreo referinţă la efectele unei declaraţii false referitoare la 
opţiunea adoptată prin vot de cineva asupra instituţiei care întreprinde sondajul. Faptul că în 
alte situaţii o declaraţie falsă nu ar avea implicaţii negative asupra autorului ei, contravine 
celor susţinute de etician la începutul argumentaţiei sale. 


B Principalul deziderat al argumentului produs de expertul în etică este calitatea declaraţiilor 
referitoare la opţiunile adoptate prin vot secret şi efectul lor asupra celui care le-a făcut. Ca 
atare, în argumentaţia lui nu întâlnim nicăieri vreo aserţiune despre producerea de agresiuni 
asupra celor minţiţi şi nici asupra afecţiunilor fizice suferite de aceştia. 


C Informaţia oferită de această variantă nu apare nici explicit şi nici implicit în argumentaţia 
expertului în etică. În cele susţinute de el nu există nicăieri vreo precizare referitoare la faptul 
că minciuna în politică îi afectează doar pe politicieni, aşa cum reiese din informaţia exprimată 
de actuala variantă de răspuns. 


E În argumentaţia eticianului se aduc dovezi menite să justifice raţiunea votului secret, iar 
informaţia redată de această variantă de răspuns are cu totul altă destinaţie: ea ne spune că 
scopul urmărit prin vot secret este de a ascunde rezultatul votului dat de populaţie într-o 
situaţie oarecare. Argumentul expertului în etică nu are însă o asemenea finalitate. 


Nivel de dificultate: 3 


întrebarea 45 


Descriere: Textul arată că florile şi plantele din care se prepară dulceaţa de trandafiri, ceaiurile sau 
vinul cu efecte benefice în cazul unor afecţiuni digestive sau cutanate pot fi procurate mai uşor din 
florării unde se găsesc într-o mai mare diversitate decât în farmacii sau unităţi plafar. In sprijinul 
acestei recomandări se susţine că florăriile ar fi mult mai răspândite decât farmaciile ori unităţile 
plafar. 

Se cere un enunţ adevărat care ar reduce cel mai mult credibilitatea susţinerii din paragraf. 


Răspunsul corect: 
B Prin informaţia pe care o exprimă, această variantă de răspuns ne avertizează asupra 
pericolului la care ne expunem dacă procurăm florile şi plantele din care se prepară remediile 


menţionate în text din florării, întrucât aici florile şi plantele sunt tratate cu substanţe nocive 
sănătăţii noastre pentru ca ele să pară proaspete. 

Răspunsuri incorecte: 


A Prin faptul că afirmă clar că în florării se află mai multe flori şi plante din care s-ar prepara 
remediile specificate în textul paragrafului, această variantă de răspuns repetă o idee din acest 
text sau cel mult susţine cele afirmate acolo într-o altă formă. 


C Dat fiind înțelesul său, această variantă de răspuns consemnează o informație despre care se 
poate spune că este implicată tacit ori indirect în textul recomandării. Tocmai de aceea, 
această variantă de răspuns, nu poate diminua credibilitatea celor susținute în paragraf. 


D Informaţia exprimată de această variantă de răspuns şi anume, aceea că medicii numesc 
remediile menţionate în text „produse naturiste” nu are niciun fel de legătură cu cele susţinute 
în text şi, ca atare, nu poate fi pusă în legătură cu solicitarea. In fond, susţinerea din paragraf 
nu face referinţe la vocabularul medicilor. 


E Această variantă de răspuns redă o informaţie ce pare tentantă din perspectiva solicitării 
referitoare la recomandarea exprimată în textul paragrafului. Chiar dacă ea ar putea fi 
considerată o explicitare suplimentară a textului, să reținem totuşi că ea nu are decât o 
legătură indirectă cu acesta şi, fapt esenţial, nu corespunde cerinţei referitoare la conţinutul 
acestui text. 


Nivel de dificultate: 2 


întrebarea 46 


Descriere: Textul redă susţinerea unui nutriţionist care arată că ciocolata neagră are un gust plăcut 
şi că, datorită conţinutului său în flavonoide previne depunerea colesterolului pe vasele de sânge. Deşi 
recunoaşte că acest tip de ciocolată conţine şi mult lapte care favorizează apariţia colesterolului, 
nutriţionistul pretinde că indiferent de vârstă consumul cotidian de ciocolată neagră este benefic 
pentru o circulaţie normală a sângelui. 

Se cere un enunţ adevărat care reduce cel mai mult credibilitatea susţinerii nutriţionistului. 


Răspunsul corect: 


D Informaţia redată de această variantă de răspuns reduce cel mai bine credibilitatea susţinerii 
nutriţionistului, întrucât ea afirmă că ciocolata neagră conţine o mare cantitate de lapte ce 
împiedică într-adevăr acţiunea anti-colesterol a flavonoidelor. 


Răspunsuri incorecte 


A Redă o informaţie care nu are nicio legătură cu susţinerea nutriţionistului. Textul din paragraf 
nu face deloc referiri la faptul că flavonoidele sunt substanţe naturale derivate din flori şi 
plante şi nici la faptul că ele sunt utilizate în industria alimentară sau în cea a medicamentelor. 


B Informaţia exprimată de această variantă de răspuns pare tentantă din perspectiva celor 
susţinute de nutriţionist, dar ea nu are deloc legătură cu cele susţinute de acesta. Mai exact, 
nutriţionistul susţine că laptele aflat în mare cantitate în ciocolata neagră favorizează apariţia 
colesterolului, dar înţelesul acestei variante de răspuns este cu totul altul: se pretinde că 
laptele conduce la creşterea ponderabilităţii. 

Această variantă de răspuns se referă la rolul colesterolului în organism de a permite circulaţia 
lichidelor prin membranele celulare. Prin urmare, cum susţinerea nutriţionistului nu vizează 
acest aspect şi nici ceea ce se spune aici, o asemenea informaţie nu poate diminua sau întări 
cele susţinute de el. 


Conform înţelesului său, această variantă de răspuns se referă la locurile din organism în care 
se află colesterolul şi la aspecte ce nu apar deloc în susţinerea nutriţionistului. În consecinţă, 
se poate afirma cu deplină certitudine că informaţia redată de această variantă de răspuns 
cade undeva în afara susţinerii nutriţionistului. 


Nivel de dificultate: 1 


întrebarea 47 


Descriere: În acest paragraf este vorba de o divergentă între două persoane, Maria şi Paul, cu privire 
la obligativitatea şi oportunitatea purtării centurilor de siguranţă de toţi cei care participă în calitate 
de şoferi sau de pasageri la traficul auto. Mai exact, în paragraf este vorba şi despre consecinţele 
purtării acestor centuri de siguranţă pentru persoanele implicate nemijlocit în traficul auto, dar şi 
pentru cele cu care participanţii la trafic au relaţii de rudenie sau de serviciu. 

Se cere ideea asupra adevărului căreia Maria şi Paul se află în dezacord. 


Răspunsul corect 


În finalul declaraţiei Mariei ni se spune textual că un conducător auto care nu poartă centura 
de siguranţă nu ar reprezenta o ameninţare destul de mare pentru ceilalţi participanţi la trafic, 
în timp ce prin declaraţia sa Paul susţine faptul că o accidentare datorată nepurtării centurii de 
siguranţă poate afecta nu doar pe conducătorul auto şi pe eventualii pasageri aflaţi în 
automobilul implicat nemijlocit în traficul auto, ci poate produce totodată neplăceri rudelor şi 
colegilor de serviciu ai celui accidentat. Maria şi Paul se află în dezacord asupra efectelor 
utilizării sau neutilizării centurilor de siguranţă. 


Răspunsuri incorecte: 


A 


Din analiza declaraţiilor celor doi participanţi la dialogul din paragraf, adică a celor susţinute de 
Maria şi Paul, reiese că informaţia pe care o exprimă această variantă de răspuns nu apare la 
niciunul dintre ei. Prin urmare, această variantă de răspuns nu corespunde deloc solicitării din 
întrebarea referitoare la dialogul purtat de Maria şi Paul, motiv pentru care această informaţie 
nu poate coincide cu ideea asupra căreia cei doi se află în dezacord că ar fi adevărată. 


Se poate constata că informaţia redată de această variantă de răspuns ar putea fi pusă în 
legătură cu afirmaţia din finalul declaraţiei Mariei, conform căreia, în mod categoric, „un şofer 
care nu poartă centura de siguranţă nu este o ameninţare mai mare în trafic decât unul care o 
poartă”, numai că această variantă de răspuns asertează ceva diferit pentru că spune „este 
mai puţin probabil”. Astfel, pe de o parte, informaţia redată de această variantă de răspuns 
modifică cumva declaraţia categorică a Mariei şi, pe de altă parte, ea nu apare nicicum, explicit 
sau tacit, în cele susţinute de Paul: prin urmare, este evident că adevărul ei nu poate fi 
contestat de Paul. 


Informaţia oferită de această variantă de răspuns coincide indirect cu o idee exprimată de 
Maria în prima parte a declaraţiei sale, mai exact, în acea parte a declaraţiei sale în care ea 

susţine că obligativitatea purtării centurii de siguranţă violează intimitatea şoferilor sau a 
pasagerilor unui automobil. În declaraţia lui Paul, însă, nu apare nicăieri o contestare a 
adevărului acestei aserţiuni formulată de Maria. 


D Din informaţia consemnată în această variantă de răspuns se observă relativ uşor că este 
destul de generală şi oarecum evazivă. Este desigur neîndoielnic că Paul face apel în declaraţia 
sa la termenul societate, dar el foloseşte acest termen doar pentru a preciza că societăţii îi 
revine obligaţia de a-şi proteja cetăţenii ca ei să nu fie răniţi. Această susţinere a lui Paul nu 
are însă alt rol decât pe acela de a oferi o justificare ideii că purtarea centurilor de siguranţă 
este deosebit de importantă; mai mult, ea nu apare nicicum printre ideile susţinute de Maria în 
declaraţia sa. 


Nivel de dificultate: 3 


întrebarea 48 


Descriere: Paragraful prezintă o serie de întâmplări şi comentarii pe marginea acestora: (1) s-a 
propus un plan; (2) au avut loc discuţii la care toţi cei interesaţi au avut ocazia să îşi spună părerea. 
Cu alte cuvinte, planul a fost dezbătut în discuţii la care ar fi putut participa oricine ar fi avut (chiar) 
ceva de obiectat. 

Pe baza acestor informaţii, se conchide că la momentul actual, al supunerii spre aprobare a planului, 
acesta ar trebui aprobat, fără alte discuţii. Cum informaţiile aduse în sprijinul concluziei se referă la 
motivarea inutilităţii discuţiilor la momentul aprobării planului, această concluzie - practic, referitoare 
la obligativitatea aprobării planului - este eronat inferată din informaţiile referitoare la discuţii. 
Intrebarea cere să se identifice enunţul care descrie cel mai corect greşeala de raţionare din paragraf. 


Răspunsul corect: 


E Aşa cum arată Descrierea, este eronat ca din motivații pentru oprirea discuţiilor să se infereze 
faptul că planul ar trebui aprobat. Varianta (E) descrie exact această greşeală, deci este 
răspunsul corect. 


Răspunsuri incorecte: 


A Deşi este adevărat ceea se arată în varianta (A) de răspuns, aceasta nu constituie neapărat o 
problemă şi în niciun caz nu descrie de ce este greşit raţionamentul din argument; aşadar 
varianta (A) nu poate fi răspunsul corect. 


B Deoarece argumentul menţionează că „cei care nu au participat nu ar trebui să aibă de 
obiectat acum, pentru că au avut mai multe ocazii să facă acest lucru în trecut”, se înţelege că 
argumentul nu-i trece cu vederea, aşa cum arată varianta (B), pe cei care nu au participat în 
trecut dar ar vrea să o facă acum, ci argumentul consideră că nu e normal să li se mai acorde 
această posibilitate. Oricum, nu aceasta este descrierea greşelii de raţionare, deci varianta (B) 
nu este răspunsul corect. 


C Varianta (C) intră în contradicţie cu cele arătate în argument: „Am dezbătut îndelung planul 


propus”. Prin urmare varianta (C) este greşită, deoarece nu reprezintă o descriere a erorii de 
raţionament din argument. 

Insinuarea propusă în varianta (D) de răspuns poate fi considerată, într-adevăr, greşită. Dar 
această insinuare nu are legătură cu concluzia argumentului, „ar trebui să aprobăm planul”, 
aşa că (D) este o variantă greşită de răspuns. 


Nivel de dificultate: 3 


Întrebarea 49 


Descriere: În acest paragraf se spune că nutriţioniştii au căutat să justifice două concluzii. Prima ar fi 
aceea că prin conţinutul lor în aditivi şi zahăr rafinat prăjiturile şi îngheţata din cofetării şi magazine 
periclitează sănătatea, iar cea de a doua afirmă că zahărul natural, fibrele vegetale şi antioxidanţii 
naturali care se află în perele dulci şi zemoase fac din acestea un desert întrutotul benefic consolidării 
şi menţinerii sănătăţii. 

Vi se cere să indicaţi o idee care nu sprijină ceea ce susţin nutriţioniştii. 


Răspunsul corect: 


D 


Întrucât informaţia oferită de această variantă de răspuns adaugă faptul că perele dulci şi 
zemoase conţin multe calorii, ceea ce le permite consumatorilor numai să creadă că acestea îi 
fac capabili de eforturi deosebite, reiese că tocmai o asemenea informaţie nu este deloc în 
măsură să sprijine cele susţinute de nutriţionişti. Prin urmare, informaţia redată de această 
variantă de răspuns reprezintă o excepţie de la cele spuse de nutriţionişti. 


Răspunsuri incorecte: 


A 


Din moment ce informaţia redată de această variantă de răspuns pretinde că fibrele din 
conţinutul perelor dulci şi zemoase favorizează menţinerea colesterolului din organism în limite 
normale, reiese că ea este perfect compatibilă cu cele susţinute de nutriţionişti. Mai mult, o 
asemenea informaţie poate fi gândită chiar ca o adăugare favorabilă la spusele nutriţioniştilor. 


Informaţia exprimată de această variantă de răspuns susţine că perele dulci şi zemoase conţin 
multe substanţe naturale care sunt benefice sănătăţii pe mai multe planuri. Prin urmare, în loc 
să apară ca o excepţie în raport cu susţinerile nutriţioniştilor, această informaţie întăreşte 
spusele lor. 


Întrucât, prin înţelesul său, această variantă de răspuns ne declară că fibrele conţinute de 
perele dulci şi zemoase blochează acumularea de grăsimi în organism, ea întăreşte cumva 
susţinerea nutriţioniştilor. In consecinţă, cele pretinse de această variantă de răspuns nu 
reprezintă o excepţie de la cele susţinute de nutriţionişti. 


În această variantă de răspuns se spune că perele dulci şi zemoase conţin o cantitate de 
potasiu necesară funcţionării în condiţii optime a sistemului cardio-vascular. Prin urmare, ideea 
exprimată de această variantă de răspuns poate cel mult întări sau completa susţinerea 
nutriţioniştilor, dar ea nu poate fi nici pe departe o excepţie vizavi de cele susţinute de ei. 


Nivel de dificultate: 2 

întrebarea 50 


Descriere: Paragraful descrie o situaţie argumentativă. Ideile conţinute în textul său ar putea fi 
considerate ca fiind premisele unui argument a cărui concluzie este însă subinţeleasă. Astfel, în text 
se afirmă că pe mini-căştile folosite pentru ascultarea muzicii se găsesc cu mult peste 1.500 de 
bacterii extrem de nocive sănătăţii celui care le-a împrumutat de la proprietarul lor pentru a asculta şi 
el cu ajutorul lor muzică. Se consideră însă, tacit, că asemenea informaţii ar coincide doar cu 
premisele unei inferenţe. 

Vi se cere să specificaţi concluzia ce poate fi derivată din aceste premise. 


Răspunsul corect: 


A Se poate constata că ideea conform căreia folosirea mini-căştilor care aparţin altei persoane 
afectează grav sănătatea celui care le-a împrumutat nu poate fi decât o premisă din 
argumentul entimematic redat în paragraf. Ca atare, pentru a-şi conserva sănătatea, nimeni 
nu trebuie să împrumute de la altcineva mini-căştile pentru a asculta cu ajutorul lor muzică. 
Aceasta este o recomandare sau un sfat care coincide cu concluzia derivată din premisele 
redate explicit în paragraf şi este totodată identică cu informaţia consemnată de prima variantă 
de răspuns. 


Răspunsuri incorecte: 


B Este prea generală şi nu corespunde celor susţinute în paragraf. Acolo se afirmă că folosirea 
mini-căştilor pune în pericol doar sănătatea celui care le-a împrumutat de la altcineva, iar 
această variantă de răspuns susţine că bacteriile aflate pe mini-căşti afectează sănătatea celui 
care le utilizează indiferent cine ar fi acesta, deci afectează şi sănătatea proprietarului mini- 
căştilor. O astfel de informaţie este prea generală şi chiar imprecisă şi nu poate fi considerată o 
concluzie a textului din paragraf. 


C Varianta se referă la un aspect care nu apare deloc în paragraf şi este oarecum incorect, 
pentru că informaţia redată de ea ar putea fi interpretată în sensul că cei care nu sunt obosiţi 
nu folosesc, de regulă, mini-căştile atunci când se deplasează cu mijloacele de transport. Însă 
indiferent de felul în care am interpreta cele susţinute de această variantă de răspuns, ea este 
atât de îndepărtată de cele menţionate în text, încât nu poate fi considerată deloc o concluzie a 
celor susţinute în paragraf. 


D Varianta ne vorbeşte despre respectul manifestat faţă de restul pasagerilor de aceia care 
folosesc mini-căşti pentru a asculta muzică în mijloacele de transport, dar această informaţie 
nu poate fi derivată din cele susţinute în paragraf. In plus, o asemenea informaţie nu apare 
nici măcar tacit în textul paragrafului. Acesta conţine exclusiv informaţii cu privire la pericolul 
la care se expun cei ce împrumută mini-căşti. 


E Informaţia redată de această variantă de răspuns este, la rândul său, în totalitate străină celor 
susţinute în paragraf. In textul paragrafului nu întâlnim nicăieri referinţe la pasiunea pentru 
muzică a celor care folosesc mini-căşti pentru a asculta cu ajutorul lor muzică atunci când 
recurg la mijloace de transport pentru a se deplasa. Prin urmare, informaţia redată de această 
variantă de răspuns nu poate fi o concluzie a celor asertate în paragraf. 


Nivel de dificultate:2 

